
„Joe Dispenza vă oferă toate instrumentele de care aveţi nevoie pentru a vă 


schimba în mod fundamental viata.“ 


WILLIAM ARNTZ, producătorul filmului documentar 
What the Bleep Do We Know!? 


„O lucrare de anvergură despre ceea ce eu numesc «yoga minţii». O ex- 
plorare profundă și complexă a modului în care funcționează mentalul şi 


fizicul nostru, cât şi a felului prin care putem avea o viaţă mai sănătoasă şi 


mai împlinită.” 


BIKRAM CHOUDHURY, autorul cărții Bikram Yoga 

JOE. DISPENZA. doctor în chiropractică (terapie care funcţionează prim corectarea 
problemelor articulaţiilor, în special ale coloanei vertebrale şi care se realizează cu ajutorul 
mâinilor), a stndiat binchimia la Universitatea Rutgers din New Brunswick, New Jersey, 
obținând apoi cu mague cum laude doctoratul în chiropractică la Universitatea Life din 
Atlanta, Georgia. Dispenza şi-a continuat pregătirea postuniversitară în domeniul 
nenrologiei, neurofiziologiei, funcţionării creierului, biologiei celulare și geneticii. Este 
meuţionat în IPho's Who din SUA şi e membru onorific al National Board of Chiropractic 
Examiners, precom şi al International Chiropractic Honor Society, Are licenţă de 


«hiropraetică clinică în patru state din America. 


Ca ucenic al Școlii Ramtha de luminare timp de 17 ani, Dispenza a făcut cercetări 
îudeluugate, întărindu-și convingerea că uniunea dintre ştiinţă şi spirit ne poate inlluenţa 


viaţa. 


Îutre 1997 şi 2005, Dispenza a conferenţiat în faţa a mai mult de 10 000 de oameni în 
16 ţări de pe 6 continente, susţinând ocazional şi prezentări pentru organizații din America 
de Nord şi Europa. Pe lângă prelegeri și cărţi, oferă consultaţii la clinica sa de chirnpractică 


diu apropiere de Olympia, Washington. 


Ca autor al mai multor articole ştiinţifice referitoare la legătura strânsă dintre procesele 
cerebrale, nenrofiziologie și hiologie, Dispenza împleteşte informații specifice din aceste 


domenii, pentru a explica rolurile funcţiilor respective în sănătatea fizică. 


În cadrol cerectărilor despre remisiile spontane, Dispenza a descoperit asemănări la 
persoane carc au trecut prin vindecări „iniraculoase“, demonstrând că aceștia şi-au 
modificat efectiv arhitectura nervoasă a creierului, lucru tarce le-a îmbunătăţit apoi starea 


de sănătate. 


Noumărându-se printre oamenii de ştiinţă, cercetătorii şi profesorii care apar în bine-cunos- 
cutul doenmentar What the Bleep Do We Kuow!?, Dispenza este, de asemenea, des menţionat 


pentru prezentările sale privind felul în care ne putem construi viaţa de zi cu zi. 

MULŢUMIRI 


CE FENOMEN INTERESANT E CREAŢIA! Un proces cu un relief 
marcat de numeroase creste şi văi cu privelişti nelămurite. Există 
momente de adevărată inspiraţie, când încercăm un sentiment de 
înălțare, căci am mai urcat un pas şi acum vedem mai bine, ca, în 
clipa următoare, să descoperim alte obstacole, şi mai mari, aşezate în 
cale şi pe care trebuie să le depăşim, întrebându-ne dacă am realizat 
ceva şi dacă efortul a avut oare vreun rost. Ca şi în procesul nașterii, 
creaţia e însoţită de dureri, complicaţii, greață, epuizare, nopţi 
nedormite şi chiar clipe de disperare cu gândul la viitor. Începi să te 
îndoiești de propriile puteri, de ceea ce ştii sau nu ştii, cine te critică, 
pentru cine şi de ce faci toate astea. Am avut și eu parte de asemenea 
clipe în scrierea cărții de faţă. 


Cu toate acestea, o astfel de povară este aproape firească, pentru că, 
undeva, în adâncul sufletului, ştim că terenul pe care îl cucerim 
reprezintă de fapt limitele viziunii noastre înguste asupra propriei 
persoane. E vorba de un proces şi, fireşte, drumul e presărat cu 
obstacole menite să ne mai reducă din viteză. Trebuie să mărturisesc 
că această carte mi-a fost un mare şi minunat profesor. Nu mai sunt 
astăzi acelaşi, pentru că mi-am continuat drumul, în ciuda 
nenumăratelor motive pe care le-aş fi avut să mă opresc. Acum 
înţeleg mai bine de ce am scris-o. Singurul meu scop, intenţiile mele 
pline de speranţă au fost să contribui cumva și să-i ajut pe oameni 
să-și schimbe viaţa. Dacă reuşeşte să aducă o schimbare în viața 
măcar a unei singure persoane, lucrarea de față a meritat toată truda 
cu care a fost realizată. Antrenează-ți creierul! nu a fost scrisă în primul 
rând pentru omul de ştiinţă, pentru cercetător sau pentru profesori, 

ci cu gândul ja omul de rând care doreşte să înţeleagă că știința vine 
în sprijinul propriei noastre capacități de a ne schimba şi că, în 
calitatea noastră de ființe umane, dispunem de un mare potenţial. 


Cu siguranţă, nu cunosc tot ce se poate şti despre creier. Dar lucrurile 
pe care am ajuns să le ştiu, să le trăiesc și să le cercetez, ca şi 
concluziile personale pe care le-am tras nu sunt altceva decât nişte 
uşi deschise către o înțelegere superioară. Legat de cartea aceasta, 
m-aţi putea întreba de ce nu m-am oprit la o temă sau la alta. Pur și 
simplu, pentru că am preferat să rămân în domeniul schimbării 
modului nostru de a gândi şi al implicaţiilor acestui lucru asupra 
sănătăţii şi stării noastre de bine. Există multe alte subiecte pe care 
le-aş fi putut discuta — energie, minte, fizică cuantică şi capacităţile 
noastre superioare —, dar cartea ar fi devenit mult prea amplă ca să 
mai poată fi utilă. Epilogul însă sugerează aplicaţii mai largi. 


Doresc din tot sufletul să le mulțumesc celor care m-au sprijinit, 
m-au influențat şi m-au inspirat în finalizarea acestei cărți. Mai întâi, 
vreau să le mulțumesc editorilor mei, Peter Vegso şi Tom Sand, de la 
editura HCI, pentru că au crezut în mine. Mulţumiri deosebite şi 
redactorului meu, Michele Matrisciani. Aş dori să-mi exprim apre- 
cierea şi faţă de Carol Rosenberg, pentru că a fost un manager 
editorial atât de conştiincios, și faţă de Dawn Von Strolley Grove şi 
Lawna Patterson Oldfieid, pentru profesionalismul de care au dat 
dovadă în procesul de editare. 


Mulţumiri şi lui Tere Stouffer, care a pregătit cartea pentru tipar şi 
care m-a ajutat să-mi clarific perspectiva. Îi mulțumesc şi Sarei 
Steinberg, cea care a pregătit cuprinsul şi volumul pentru tipar și care 
mi-a spus pilda cu broasca țestoasă şi iepurele. Îi rămân recunoscător 
pentru grija şi afecțiunea ei. Gary Brozek, contribuţia ta la scrierea 
acestei lucrări se bucură de toată aprecierea mea. Mulţumiri şi 
Larissei Hise Henoch; şi-a arătat pe deplin talentul în ilustrarea 
acestei cărți. 


Vreau să le mulțumesc şi angajaţilor mei pentru că au ţinut pasul cu 
mine. Le mulțumesc lui Bill Harrell, lui Jackie Hobbs, Dianei Baker 
precum şi lui Charlie Davidson, Patty Kerr şi Brenda Surerus. 


MULŢUMIRI 9 


Sinceritatea voastră a fost de neprețuit. Sunt deosebit de recu- 
noscător Gabriellei Sagona pentru susţinerea, încurajările şi energia 
ei fabuloasă. Mulţumesc pentru tot. Dr. Joanne Twinning, priceperea 
ta în atâtea domenii, cunoştinţele şi răbdarea ta m-au făcut mai 
bogat. Le mulțumesc lui Will Arntz, lui James şi Rebecca Capezio 
pentru opiniile lor neprețuite referitoare la manuscris. Lui Henry 
Schimberg, Marjorie Jayden, Linda Evans, Anne Marie Bennstrom, 
Ken Weiss, Betsy Chase şi Gordon ]. Grobelny, doctor în chiroprac- 
tică, le mulțumesc pentru încurajările şi sprijinul lor sincer. Recu- 
noştința mea nemărginită față de Paul Burns, care m-a ajutat în 
atâtea feluri. 


Doresc să-i mulțumesc şi lui J.Z. Knighti, care şi-a consacrat viața 
tuturor oamenilor. 


Întreaga mea recunoştinţă pentru Ramtha, care m-a inspirat să scriu 
această carte şi de la care am aflat suficient cât să-mi ajungă pentru o 
sută de vieți, Le mulțumesc ucenicilor Şcolii Ramtha de Iluminare, 
care-şi trăiesc viaţa cu dragoste de aventură şi de Dumnezeu şi al 
căror devotament faţă de lucrarea cea mare va fi întotdeauna o sursă 
de inspirație pentru mine. 


Transmit recunoştinţa mea dr, Amit Goswami, pentru sclipitoarea sa 
inteligenţă, pentru atitudinea sa plină de înţelegere, compasiunea 
autentică şi dorinţa sa de a fi unic. Eşti un rebel adevărat. Vă mulțu- 
mesc şi vouă, Nick Pappas, Margie Pappas şi John Kucharczyck, ale 
căror informații despre creier, minte şi trup au fost atât de impor- 
tante pentru mine. 


Vreau să-mi exprim recunoştinţa față de John şi Katina Dispenza, 
precum şi față de mama mea, Fran Dispenza, pentru că m-au 
sprijinit. Și, în sfârşit, un mulțumesc scris pe bolta cerului pentru 
frumoasa mea doamnă Roberta Brittingham, pentru că a trăit atât de 
natural tot ce am încercat eu să explic în această carte. Smerenia şi 
măreţia ta îmi vor fi întotdeauna sursă de inspiraţie. 


' profesoară şi autoare de succes, fondatoare a Şcolii Ramtha de Iluminare, în care 
s-a dezvoltat un curent ce susține că oamenii au capacitatea de a-şi accesa inteligența 
intrinsecă şi resursele creierului, cu scopul desăvârşirii personale şi al creării unei 
realităţi proprii, (n. red.) 


CUVÂNT-ÎNAINTE 


ODATĂ CE AȚI PUS MÂNA PE ACEASTĂ CARTE, s-ar putea să fi 
conştientizat schimbările la nivel de paradigmă care au loc în ştiinţă. 
Vechea paradigmă consideră conştiinţa un epifenomen al propriului 
creier. În noua paradigmă, însă, conştiinţa este baza existenţei, iar 
creierul este un epifenomen. Vă simţiţi mai bine? Atunci sunteți 
pregătit să culegeţi roadele acestei cărți. 


Dacă temelia o constituie conștiința, iar creierul vine pe locul doi, 
atunci e firesc să te întrebi cum anume să ţi-l foloseşti în mod optim 
ca să realizezi scopurile conştiinţei și al evoluţiei acesteia. A trecut 
ceva timp de când se fac cercetări în domeniul noii paradigme, dar 
aceasta este prima carte care abordează o astfel de întrebare şi care vă 
îndrumă cu inteligenţă către acest scop. Într-adevăr, cartea scrisă de 
dr. Joe Dispenza este, prin excelenţă, un manual de folosire a 
creierului, din perspectiva noii supremaţii a conştiinţei. 


Nefiind un specialist în domeniul fizicii cuantice, dr. Dispenza 
menţine supremaţia conştiinţei la un nivel implicit, până la finalul 
cărții. Ținând cont de faptul că, pentru explicarea unei astfel de 
supremații, este nevoie de fizica cuantică, s-ar putea să vă fie utile 
câteva informaţii din partea unui fizician — de aici şi acest cu- 
vânt-înainte. 


Ca să revenim la începuturile revoluţiei iscate de noua paradigmă, 
trebuie spus că fizica cuantică prezintă o problemă fundamentală de 
interpretare — ea descrie obiectele nu ca „lucruri“ definite, ci ca 
unde de probabilitate. În ce mod se transformă aceste probabilități 

în „lucruri“ reale ale experienţei atunci când le observăm sau le 
„măsurăm? 


Dacă vi se pare că un creier — ca tărâm al conştiinţei — este capabil 
să transforme probabilitatea în realitate, mai reflectaţi un pic. 
Conform fizicii cuantice, creierul însuşi constă din probabilități 
cuantice înainte de a fi măsurat ori de a fi folosit în acţiunea de 
observare. Dacă noi, conștiința noastră, am fi un produs al creierului, 
noi înşine am fi niște probabilităţi, iar „cuplarea“ noastră cu obiectul 
nu ne-ar transforma dintr-o probabilitate în realitate, nici pe noi 
(creierul nostru) şi nici obiectul. S-o recunoaștem! Rezultatul unei 
probabilități cuplate la o altă probabilitate nu poate fi decât o 
probabilitate mai mare. | 


Paradoxul nu face decât să se adâncească dacă adopți o perspectivă 
duală asupra propriei persoane — tu, ca entitate duală nematerială, 
independentă de legile cuantice şi separată de propriul creier. Dar 
dacă eşti imaterial, atunci cum interacționezi cu creierul, cu care n-ai 
nimic în comun? Acesta este dualismul, o filosofie greu de tratat ca 
ştiinţă. i 


Există şi un al treilea raționament, care conduce la o deplasare 
paradigmatică. Conştiinţa noastră este substanța primordială a 
realităţii, iar materia (inclusiv creierul şi obiectul observaţiei) există, 
în cadrul acestei substanţe, sub formă de probabilităţi cuantice. Actul 
observării constă din alegerea dintre probabilitățile respective a 
acelei fațete care devine realitatea experienţei tale. Expresia folosită 


de fizicieni pentru acest proces este colapsul undei de probabilitate 
cuantică. 


In momentul în care admiţi că propria conştiinţă nu este, de fapt, 
creierul, ci că ea îl transcende și că îţi stă în putere să optezi pentru o 
probabilitate din mai multe, eşti pregătit să te comporţi conform 
ideilor şi sugestiilor lui Joe Dispenza. În plus, este util de ştiut că „eul“ 
care alege este un eu cosmic, o stare de conștiință de care dispunem 
în situaţii neobişnuite. În astfel de situații se poate ajunge dacă ai o 
intuiție creatoare. În astfel de momente eşti pregătit să-ți modifici 
circuitele din creier, iar dr. Dispenza îţi arată cum să procedez. 


CUVÂNT-ÎNAINTE 13 


Mai există un motiv pentru care cred că dr. Joe Dispenza a scris o 
carte ce contribuie la literatura ştiinţifică din ce în ce mai bogată, 
subliniind cât de important este să fii atent la emoții. Probabil că aţi 
auzit deja expresia inteligență emoţională. Ce înseamnă ea? Întâi de 
toate, că nu ești obligat să cazi pradă emoțiilor şi, dacă o faci, motivul 
este că te-ai atașat de ele sau, ca să folosim cuvintele lui Joe Dispenza, 
„te-ai atașat de circuitele nervoase asociate cu aceste emoții”. 


Există o povestioară al cărei protagonist este Albert Einstein. Se 
spune că, în preajma plecării lor din Germania nazistă, soţia acestuia 
era foarte îngrijorată pentru că trebuia să lase în urmă atâta mobilă și 
obiecte de uz casnic. „M-am ataşat de ele“, i se plângea ea unei 
prietene, iar Einstein i-a replicat în glumă: „Dar nu s-au atașat ele de 
tine, draga mea.“ 


Asta e ideea. Emoţiile nu s-au atașat de noi — pentru că noi şi 
creierul nostru suntem ceva diferit, nu trebuie să ne identificăm cu 
propriile circuitele cerebrale. 


În ceea ce priveşte conceptul de inteligență emoţională, unii autori 
sunt puţin derutanţi. Ei vorbesc despre inteligența emoţională şi 
despre modul în care poate fi ea dezvoltată, insistând însă, în același 
timp, asupra faptului că nu suntem altceva decât creier. Problema 
acestui raționament constă în faptul că un creier este deja structurat 
într-o relaţie ierarhică faţă de emoții. Inteligența emoţională nu este 
posibilă decât în condiţiile modificării ierarhiei stabilite, dacă nu faci 
tu însuți parte din ea. Joe Dispenza recunoaşte supremaţia eului, a 
conştiinţei persoanei asupra creierului, oferind astfel sfaturi utile 
despre inteligența emoţională, despre modul în care se pot schimba 
circuitele și ierarhiile cerebrale. 


Un ziarist a întrebat-o odată pe soția lui Gandhi cum de poate face el 
atâtea. „Simplu, a răspuns aceasta. Gandhi este consecvent în vorbire, 


gândire şi acțiune.“ 


Cu toţii vrem să reuşim — să înfăptuim sensul şi scopul propriei 
vieţi. Dificultatea crucială constă în realizarea sincroniei între 
vorbire, gândire și acțiune sau, cu alte cuvinte, integrarea gândirii cu 

emoția. După părerea mea, evoluția conştiinţei ne impune acest 
lucru chiar acum. Recunoscând acest fapt, Joe Dispenza ne oferă 
cunoştinţe indispensabile despre modul în care ne putem integra 
sentimentele cu gândurile. 


L-am cunoscut pe dr. Joe la o conferință despre What the Bleep Do We 
Know!?, film care, cum poate ştiţi, înfăţişează o tânără care se luptă 
să-şi schimbe comportamentul emoţional. Într-o scenă de catharsis 
(minunat interpretată de actriţa Marlee Matlin), femeia se priveşte în 
oglindă şi-şi spune „Te urăsc“, moment în care se eliberează şi este 
pregătită să aleagă una dintre probabilitățile cuantice de schimbare. 
Pornind de acolo, ajunge să-și transforme circuitele cerebrale, creând 
o nouă stare a ființei şi o nouă viaţă. 


Şi dumneavoastră vă puteţi schimba circuitele cerebrale, Dispuneţi 
de forţa opțiunii cuantice. Instrumentele prin care putem realiza 
acest lucru ne-au fost dintotdeauna la îndemână, însă doar acum 
ne-am dat seama cum le putem folosi. Antrenează-ţi creierul!, cartea 
dr. Joe Dispenza, vă va ajuta să vă folosiți capacitatea de a alege şi de 
a vă schimba. Citiţi-o, puneţi-i ideile în practică şi împliniți-vă 
potenţialul. 


— Dr. AMIT GOSWAMI 
profesor de fizică la Universitatea Oregon 
şi autor al volumului The Self-Aware Universe 


CAPITOLUL 1 
Începuturi 


Ciudat, dar nu mi s-a mai spus 
Că-n mintea noastră-ncape 

Într-o celulă sidefie cât un vârf de ac 
Ori raiul Domnului, ori iadul. 


— OSCAR WILDE 


VĂ INVIT ACUM SĂ VĂ GÂNDIŢI LA CEVA, ORICE. Indiferent 
ce-aţi simţit la acest gând — furie, tristețe, inspiraţie, bucurie sau 
chiar dorință sexuală, în organismul dumnevoastră s-a petrecut o 
schimbare. V-aţi schimbat singur. Toate gândurile, fie ele de tipul 
„Pot“, „Nu pot“ „Nu sunt destul de bun“ sau „Te iubesc“ au efecte 
măsurabile asemănătoare. Nu uitaţi că, aşa cum staţi acum şi citiți 
aceste rânduri, fără să ridicaţi un singur deget, organismul va trece 
printr-o serie întreagă de transformări dinamice. Ştiaţi că, din cauza 
ultimului gând care v-a trecut prin cap, pancreasul și glandele supra- 
renale s-au apucat deodată să secreteze câţiva hormoni noi? Ca-ntr-o 
furtună cu tunete şi fulgere iscată din senin, diferite zone ale 
creierului tocmai vi s-au alimentat cu un curent electric, eliberând o 
grămadă de substanţe neurochimice, mult prea numeroase ca să le 
putem numi aici. Splina şi timusul au trimis un e-mail general către 
sistemul imunitar, anunţându-l că e momentul să facă anumite 
schimbări. Au început să se reverse fel de fel de sucuri gastrice. 
Ficatul a început să prelucreze enzime care nici nu erau acolo acum 
câteva clipe. Pulsul vi s-a schimbat, plămânii și-au modificat dina- 
mica, iar circulaţia sângelui către capilarele extremităților e şi ea alta. 
Şi toate acestea doar pentru că v-aţi gândit la ceva. Iată ce puternic 
sunteți. 

Dar cum de puteţi face toate astea? Din punct de vedere intelectual, 
suntem capabili să înțelegem cum creierul poate realiza și regla un 
volum mare de funcţii în întreg organismul, dar în ce măsură suntem 
noi responsabili de activitatea creierului, în calitatea lui de director 
executiv al organismului? Ne place sau nu, în momentul în care se 
iveşte un gând, totul devine istorie. Toate reacţiile din organism, 
declanșate în egală măsură de gândurile intenţionate și de cele 
involuntare, încep să se desfășoare în spatele conştiinţei noastre. 
Dacă ne gândim bine, e șocant să ne dăm seama cât de ample sunt și 
ce influențe au efectele unor gânduri, conștiente sau nu. 


E posibil oare, spre exemplu, ca niște gânduri aparent inconștiente 
care ne trec în mod repetat prin minte în fiecare zi să creeze o 
cascadă de reacții chimice răspunzătoare nu numai de ceea ce sim- 
tim, dar și de modul în care simţim? Putem accepta faptul că tocmai 
efectele pe termen lung ale modului nostru obişnuit de a gândi şi de 
a reacţiona ar putea fi cauza unei stări de dezechilibru a organis- 
| mului, sau a ceea ce numim în mod curent boală? E posibil oare ca, 
în fiecare clipă, să ne deprindem corpul să nu fie sănătos? Sau, doar 
gândind, suntem atât de frecvent însăşi cauza deturnării de la normal 
a proceselor chimice din propriul corp, încât sistemul său de autore- 
glare ajunge până la urmă să redefinească aceste stări nefireşti, 
acceptându-le ca normale, obișnuite? E un proces subtil şi poate că 
nu i-am acordat foarte multă atenţie până acum. Îmi doresc ca 
această carte să vă ofere câteva sugestii pentru coordonarea pro- 
priului univers interior. 


Și dacă tot suntem la capitolul atenţie, aș vrea, să conştientizaţi şi să 
ascultați. Auziţi cum bâzâie frigiderul? Cum trec maşinile pe stradă? 
Cum latră un câine prin vecini? Dar rezonanţa bătăilor propriei 
inimi? Nefăcând nimic altceva în astfel de momente decât să 
transferați atenţia asupra altui lucru, aţi provocat un şoc de putere şi 
un flux de intensitate electrică în milioane de celule cerebrale din 
chiar propriul cap. Opţiunea de a fi conştienţi de altceva vă schimbă 
creierul. lar schimbarea afectează nu numai felul în care funcționa 
creierul înainte, ci şi modul în care urmează el să funcţioneze şi, 
poate, întreaga sa funcționare viitoare. | 

Pe măsură ce vă întoarceţi atenţia la rândurile de față, vă modificaţi 
circulaţia sângelui din diferitele părţi ale creierului, transmițând 
totodată şi o cascadă de impulsuri, schimbând rutele și curenții elec- 
trici către zone cerebrale. La nivel microscopic, există o multitudine 
de celule nervoase care se asociază chimic ca să se „ţină de mână și 
să comunice, stabilind nişte relaţii strânse pe termen lung. Schim- 
barea obiectului atenţiei face ca pâlpâitoarea reţea tridimensională de 
tesut nervos complex să explodeze în noi combinaţii şi succesiuni. 
Aţi realizat voluntar acest lucru, concentrându-vă asupra altui 


subiect. Pur și simplu v-aţi regândit, 


Ca fiinţe umane, posedăm în mod natural capacitatea de a ne con- 
centra atenţia asupra oricărui lucru. Aşa cum suntem pe cale să 
aflăm, ceea ce ne defineşte în mod esenţial este modalitatea de con- 
centrare şi locul în care o facem, obiectul asupra căruia ne îndreptăm 
atenţia și răstimpul în care o facem. Dar dacă luciditatea noastră este 
o stare atât de mobilă, de ce e aşa de greu să rămânem concentrați 
asupra unor gânduri care ne-ar putea fi de folos? Acum, când sunteţi 
încă atent la pagina de faţă, s-ar putea să fi uitat de durerea de spate, 
de schimbul de cuvinte avut astăzi cu şeful și chiar de sexul dum- 
neavoastră. Însuşi cursul propriei stări de existență este configurat 
tocmai de obiectul atenţiei noastre și durata acestui proces. 


De exemplu, putem actualiza oricând o amintire neplăcută, tatuată 
doar în circumvoluţiunile intime ale materiei noastre cenușii și, ca 
prin minune, aceasta prinde viață. O alternativă ar fi şi să ne facem 
probleme în legătură cu temerile şi grijile viitoare, care nici nu au de 
fapt formă până când nu le creăm mental. Pentru noi însă, ele sunt 
reale. Atenţia trezeşte totul la viață şi conferă realitate lucrurilor 
neobservate sau lipsite până acum de consistență. 


Vă vine sau nu să credeţi, dar, din perspectiva neuroștiințelor, con- 
centrarea atenţiei asupra durerii din corp îi conferă acesteia realitate 
din cauza activării electrice a circuitelor cerebrale care o percep. 
Dacă însă ne transferăm total atenţia asupra altui lucru, circuitele din 
creier care prelucrează durerea și senzațiile fizice specifice pot fi 
întrerupte efectiv, iar durerea dispare cât ai bate din palme. Dar dacă 

vrem să verificăm dacă durerea a dispărut definitiv, circuitele cere- 
brale respective se activează din nou, făcându-ne să resimţim din 
nou senzația de disconfort. lar dacă circuitele în cauză continuă să se 
activeze, conexiunile dintre ele devin mai puternice. Astfel, acor- 
dându-i atenţie zi de zi durerii, confgurăm interconexiuni neuro- 
logice pentru a-i conștientiza şi mai pregnant percepția, deoarece 
circuitele cerebrale specifice se consolidează. Iată ce efect are concen- 
trarea atenţiei asupra noastră înşine şi iată o posibilă explicaţie a 
modului în care ne defineşte suferința sau chiar amintirile înde- 
părtate. Din punct de vedere nenrologic, devenim tocmai lucrurile la 
care ne gândim în mod repetat și obiectul propriei atenţii. Neuro- 
ştiinţele concluzionează că, îndreptându-ne în mod repetat atenția 
asupra unui lucru, oricare ar fi el, ne putem modela şi forma cadrul 
neurologic al propriului sine. 


Toate elementele care ne alcătuiesc, ceea ce numim „eu“ şi „tu“ — 
gândurile, visele, amintirile, speranţele, sentimentele, închipuirile, 
temerile, priceperile, obişnuinţele, durerile şi bucuriile —, sunt 
inscripţionate în dantelăria vie a celor 100 de miliarde de celule 
cerebrale. Până în acest punct al lecturii, v-aţi regândit de vreo câteva 
ori. Chiar și cea mai neînsemnată informaţie pe care ați dobândit-o a 
făcut ca micile celule cerebrale să stabilească noi conexiuni între ele, 
iar dumneavoastră nu mai sunteţi ce eraţi. Imaginile pe care aceste 
cuvinte vi le-au trezit în minte au lăsat nişte amprente în vastul, 
nesfârșitul relief neurologic al identității numite „eu“ Şi asta pentru 
că „eu“, ca fiinţă conştientă, este înglobat în rețeaua electrică 
interconectată a țesutului celular cerebral şi nu există cu adevărat 
decât în aceasta. Eu, ca individ, mă definesc prin dispunerea specifică 
sau interconectarea neurologică a celulelor nervoase care se bazează 
pe ceea ce învăţ, pe ce-mi amintesc, pe experienţa personală, pe 
trăirile proprii, pe proiecţiile individuale, pe acțiuni şi pe felul în care 
gândesc despre mine. 


Suntem un edificiu în construcţie. Celulele nervoase care ne contu- 
rează ca indivizi se află într-un proces de permanentă organizare. 
Să lăsăm deoparte ideea conform căreia creierul ar fi static, rigid şi 
fix — celulele lui sunt mereu remodelate și reorganizate de gândurile 

şi experienţele noastre. Din punct de vedere neurologic, suntem 
obiectul unor repetate schimbări operate de nenumăraţii stimuli din 
lumea înconjurătoare. În loc să vă imaginați celulele nervoase ca pe 
nişte beţişoare solide, inflexibile, microscopice, asamblate ca să 
alcătuiască materia cenușie a creierului, vă invit să vi le închipuiţi ca 
pe nişte matrice sprintene de fibre electrice delicate, alcătuind o rețea 
dinamică, în permanentă legare şi dezlegare unele de altele. Tată o 
imagine mult mai apropiată de ceea ce suntem noi cu adevărat. 


Faptul că puteți citi și înțelege cuvintele de pe această pagină se dato- 
rează numeroaselor interacțiuni trăite în viaţă. Persoanele care v-au 
educat şi v-au instruit au operat de fapt modificări esenţiale ale 
creierului la nivel microscopic. Dacă acceptați ideea potrivit căreia 
creierul vi se schimbă permanent, pe măsură ce parcurgeți paginile 
care vă stau în față, vă puteți da seama ușor că părinţii, profesorii, 
vecinii, prietenii, familia și cultura au contribuit la alcătuirea perso- 
nalității dumneavoastră actuale. Simţurile noastre sunt cele care, prin 
intermediul diferitelor experienţe, ne scriu povestea identităţii pe 
tabla propriei minţi. Marea noastră măiestrie constă în «dirijarea cu 
acuratețe a acestei remarcabile orchestre alcătuite de creier și minte; şi, 
aşa cum tocmai am văzut, ne putem orienta activitățile mentale. 


Şi, acum, să vă mai schimb un pic creierul. Aş vrea să vă învăţ ceva 
nou. Iată instrucţiunile: priviţi-vă mâna dreaptă. Apropiaţi-vă 
degetul mare de cel mic și apoi de arătător. Apropiaţi-l apoi de inelar 
şi pe urmă de mijlociu. Repetaţi mișcarea până devine automată. 
N-ar trebui să vă ia mai mult de câteva minute de atenţie. 


Ca să deprindeți bine mişcarea degetelor, a trebuit să vă părăsiţi sta- 
rea de relaxare și să treceţi de la citit la o stare de accentuată și con- 
centrată atenţie. V-aţi cultivat în mod voluntar creierul; de bunăvoie 
şi intenționat, v-aţi intensificat nivelul de conştiinţă. Ca să reușiți să 
memoraţi exerciţiul, a trebuit să vă suplimentaţi şi nivelul de energie 
din creier. Aţi răsucit întrerupătorul becului pe care-l aveţi în cap și 
care e mereu aprins şi aţi trecut de la lumina de veghe la ceva mai 
puternic. Aţi căpătat motivaţie, iar opţiunea de a acţiona în acest fel 
v-a determinat creierul să se activeze. Învăţarea și realizarea 
activităţii au necesitat amplificarea nivelului de atenție. Intensificarea 

circulaţiei sangvine şi a celei electrice în diferite zone din creier v-a 
ajutat să participaţi mai activ la ceea ce făceați. V-aţi împiedicat 
creierul să se îndrepte către orice alt gând, astfel încât să puteți 
deprinde o nouă activitate, iar procesul respectiv a consumat energie 
Ați modificat modul de organizare a milioane de celule neAoase 
activate în diferite tipare sau scheme. Actiunea realizată în mod 
conştient a presupus intenție, concentrare şi ateniie, iar rezultatul 
final este acela că sunteţi iarăşi altul din punct de vedere neurologic, 
nu numai prin ivirea unui gând, ci şi prin manifestarea unei actiuni 
sau a unei noi deprinderi, 


Acum aş vrea să închideți ochii. De data aceasta, în loc să realizați 
exerciţiul fizic cu degetele, vă rog să exersaţi acelaşi lucru în minte. 
Cu alte cuvinte, să vă amintiţi ce-aţi făcut acum câteva minute şi să 
v apropiați mental degetul mare aşa cum v-am indicat: de degetul 
mic, apoi de arătător, de inelar şi la urmă de cel mijlociu. Repetaţi 
agnt acțiunea, fără s-o realizați fizic. Reluați-o de câteva ori în 
minte şi pe urmă deschideţi ochii. 


Aţi observat că, în timpul exerciţiului mental, creierul părea să-și 
imagineze întreaga succesiune de mişcări, aşa cum se desfăşura ea în 
realitate? De fapt, dacă ați fost pe deplin atent la acţiunea pe care o 
exersați cu ochii minţii, prin concentrare, asupra repetării mișcării 
degetelor, aţi activat acelaşi grup de celule nervoase din aceeaşi zonă 
a creierului, ca şi cum aţi fi făcut exerciţiul fizic. Cu alte cuvinte 
creierul nu şi-a dat seama de diferenţa dintre realizarea fizică a arde 
nli şi rememorarea modului ei de realizare. Actul repetiției mentale 
este o cale eficace de dezvoltare şi modelare a circuitelor cerebrale, 


Există studii recente în domeniul neuroștiințelor care arată că ne putem 
schimba creierul prin gânduri. Aşa că puneți-vă următoarea între- 
bare: ce anume repetaţi cel mai des în minte, la ce anume reflectaţi de 
obicei şi sfârşiți prin a pune în practică? Indiferent dacă gândurile şi 
acţiunile sunt generate conştient sau inconștient, sinele neurologic 
este mereu afirmat şi reafirmat ca fiind „eu“ propria persoană. Nu 
aţi că, orice v-ar ocupa mintea, faptul acesta vă reprezintă iden- 
titatea actuală şi ceea ce veţi deveni. Eu sper că volumul de față vă va 

ajuta să înţelegeţi de ce sunteţi așa cum sunteţi, cum ați ajuns aşa și 
de ce este nevoie să vă schimbaţi prin gânduri şi acţiuni conștiente. 


În acest punct, puteţi pune anumite întrebări: ce anume ne permite 
să ne schimbăm voit modul în care ne funcţionează creierul? Unde 
sălășluieşte „eul“ şi ce ne conferă capacitatea de a ne activa şi dezac- 
tiva diferitele circuite cerebrale care ne determină apoi să fim con- 
ştienți sau inconştienți? „Eul“ la care mă refer se găseşte într-o 
regiune a creierului numită lob frontal, fără de care eu nu mai sunt 
„eu“. Lobul frontal s-a dezvoltat ultimul în decursul evoluţiei, exact 
în spatele frunţii şi deasupra ochilor. Imaginea de sine se localizează 
în lobul frontal și ceea ce păstrăm în acest spațiu special ne deter- 
mină felul în care interacţionăm cu lumea și percepem realitatea. 
Lobul frontal controlează şi reglează și alte zone, mai vechi, ale creie- 
rului. El navighează spre propriul viitor, ne controlează compor- 
tamentul, visează la noi posibilităţi şi ne îndrumă pe tot parcursul 
vieţii. Este sediul conștiinței și darul făcut omului de evoluţie. Această 
regiune a creierului este cea mai adaptabilă Ja schimbare și reprezintă 
mijlocul prin care vă dezvoltați gândurile și acţiunile. Îmi doresc ca 
această carte să vă ajute să vă folosiţi cea mai recent dezvoltată parte 
anatomică a creierului, pentru vă remodela mintea și destinul. 


Evoluție, schimbare şi neuroplasticitate 


Noi, oamenii, suntem dotați cu capacitatea unică de a ne schimba. Şi 
tocmai lobul frontal este cel folosit pentru a depăşi comportamentele 
programate, cartografiate genetic în creierul uman, istoria înregis- 
trată a trecutului nostru ca specie. Din cauză că lobul nostru frontal 
este mai dezvoltat decât la orice altă specie de pe pământ, dispunem 
de o extraordinară putere de adaptare, care aduce cu sine şi posibi- 
litatea de opțiune, de formulare a intenţiilor şi de conștiență deplină. 
Suntem posesorii unui strop de biotehnologie avansată, care ne 
permite să învăţăm din greşeli și defecte, să ne aducem aminte și să 
ne modificăm comportamentul ca să ne descurcăm mai bine în viaţă. 


E adevărat că o mare parte a comportamentului uman este presta- 
bilită în mod genetic. Toate formele de viaţă sunt predeterminate să 
fie expresia propriului bagaj genetic şi trebuie să acceptăm că o foarte 

mare parte din ceea ce suntem ca ființe umane este prestabilit de 
genele pe care le purtăm. Şi, totuși, nu suntem condamnaţi să ne 
trăim viața fără a contribui şi noi în vreun fel la evoluția generaţiilor 
viitoare. Putem avea un aport la progresul propriei specii aici, pe 
Pământ, deoarece, spre deosebire de alte specii, în mod teoretic, 
posedăm echipamentul necesar pentru a ne dezvolta acţiunile pe 
parcursul unei vieți. Noile comportamente adoptate ne vor oferi 
ocazia unor noi experienţe ce trebuie introduse în codul nostru 
genetic — pentru uzul atât al prezentului, cât și al viitorului. Şi asta 
ne face să ne întrebăm: câte experiențe am avut în ultimul timp? 


Ştiinţa biologiei moleculare începe să cerceteze conceptul conform 
căruia, cu condiția primirii semnalelor necesare, genele noastre au 
aceeaşi capacitate de schimbare ca și celulele nervoase. Şi, atunci, 
rămâne întrebarea: oare putem transmite tipul necesar de stimul 
către celulele propriului organism, pe cale fie chimică, fie neurolo- 
gică, astfel încât să le putem desfereca uriaşa bibliotecă de informație 
genetică existentă în stare latentă, neutilizată încă? Cu alte cuvinte, 
folosindu-ne de gânduri şi de reacţii, putem oare obţine elixirul 
chimic potrivit care să ne extragă mintea şi trupul dintr-o stare 
permanentă de stres, pentru a o introduce într-una de reînnoire şi 
schimbare? Suntem cumva capabili să evadăm din limitele noastre 
biologice şi să devenim ființe umane superior dezvoltate? Ceea ce 
intenţionez să fac este să vă arăt că, din punct de vedere atât teoretic, 
cât şi practic, există o adevărată biologie a schimbării — şi asta, prin 
păstrarea ei în minte. 


Suntem capabili să ne debarasăm de vechiul adagiu conform căruia 
boala e creată de gene? Putem merge cu speculaţia dincolo de opinia 
cea mai recentă, potrivit căreia mediul activează genele care declan- 
şează/generează boală? Este oare posibil ca, acţionând asupra pro- 
priului mediu intern, independent de cel extern, să ne putem păstra 
sau modifica genele? Cum ne explicăm cazul a doi muncitori care 
lucrează cot la cot timp de 20 de ani, expuşi aceloraşi factori cance- 
rigeni, dar numai unul se îmbolnăvește de cancer, iar celălalt nu? Cu 
siguranţă că trebuie să existe un element de natură internă responsa- 
bil de această situaţie, care să fie mai puternic decât expunerea con- 
tinuă la mediul nociv despre care se ştie că poate modifica țesuturile. 

Există un volum de cunoştinţe în continuă îmbogăţire, care scoate în 
evidenţă efectele stresului asupra organismului omenesc. Viaţa în 
condiţii de stres înseamnă a trăi într-o stare primitivă de supravie- 
tuire, aceeaşi pentru majoritatea speciilor. Când trăim în circum- 
stanțe de supravieţuire, ne limităm evoluţia, deoarece substanțele 
chimice specifice stresului ne vor determina întotdeauna creierul, 
altfel capabil de gânduri măreţe, să acţioneze așa cum îi dictează 
propriile substraturi chimice, noi apropiindu-ne astfel mai mult de 
animal și depărtându-ne de sorgintea noastră divină. Vinovate de 
declanşarea tendinței de alterare a stării noastre interne sunt sub- 
stanţele chimice caracteristice stresului, primele care apasă pe buto- 
nul distrugerii celulare. Cartea de faţă va examina aceste efecte 
asupra organismului omenesc, ceea ce îl slăbeşte fiind nu stările repe- 
tate de stres acut, ci perpetuarea stresului de lungă durată, cronic. 
Dorinţa mea este să vă arăt efectele stresului asupra organismului, 
determinându-vă să deveniți atât de conştient de sine, încât să vă 
opriți şi să vă întrebaţi: există oare ceva sau cineva care chiar să 
merite toate astea? 


Ni se pare adesea că nu ne putem elibera de aceste stări interioare de 
tulburare emoţională. Faptul că ne bazăm pe astfel de stări de natură 
chimică ne face să trăim experienţe de confuzie, nefericire, agresi- 
vitate şi chiar depresie, și asta ca să enumerăm doar câteva. De ce ne 
cramponăm de relații şi slujbe care în mod logic nu mai funcţio- 
nează? De ce schimbarea propriei persoane şi a condiţiilor de viață ni 
se pare atât de grea? Există ceva în noi care ne face să acţionăm astfel. 
Cum reuşim să îndurăm aşa ceva zi de zi? Dacă situaţia noastră 
profesională ne displace atât de mult, de ce nu ne căutăm pur şi 
simplu alta? Dacă în viaţa noastră personală există lucruri care ne fac 
să suferim, de ce nu le schimbăm? 


Toate aceste întrebări au un răspuns pertinent. Preferăm să perpe- 
tuăm aceleași condiţii pentru că am devenit dependenți de starea 
emoțională pe care o produc şi de substanţele chimice care o declan- 
şează. Sigur că ştiu din experiență că, pentru majoritatea oamenilor, 
schimbarea de orice gen este dificilă. Prea mulţi oameni sunt încre- 
meniţi în situaţii care îi fac nefericiţi, încercând sentimentul că nu au 
de ales, că trebuie să sufere. Nu-i uit nici pe cei mulți care se lasă 

pradă unor situaţii de adâncă tulburare, care îi chinuiesc toată viața. 
Simplul fapt că optăm pentru o astfel de alternativă e o problemă în 
sine, iar cauza pentru care ne alegem o asemenea viață e alta. 
Preferăm să trăim înțepeniţi în îngustimea unui cadru mental şi 
într-o atitudine oarecare, în parte, din cauza zestrei noastre genetice, 
dar şi pentru că o regiune a creierului (zonă de interconexiuni 
Bervoase care configurează gânduri şi reacții repetate) ne limitează 
viziunea asupra posibilităților. La fel ca nişte ostatici la bordul unui 
avion deturnat, ne simțim țintuiţi în scaun de centura de siguranţă, 
îndreptându-ne spre o destinaţie la alegerea căreia n-am avut niciun 
cuvânt de spus şi nu reuşim să vedem toate celelalte posibilități care 
ne stau la dispoziţie. 


Mi-aduc aminte de când eram copil, cum vorbea mama despre o 
prietenă de-a ei ca fiind genul de persoană care nu era fericită decât 
dacă era nefericită. Iar înţelesul fundamental, la nivel biochimic și 
neurologic, al cuvintelor ei nu l-am descifrat decât acum câţiva ani, 
când am început să studiez intens creierul şi comportamentul uman. 
lată unul dintre motivele pentru care am scris această carte, 


Este posibil ca titlul ei să vă fi atras din cauza credinței în potenţialul 
uman şi sunteţi, probabil, interesat de autoperfecţionare. Un alt 
motiv pentru care ați pus mâna pe această carte ar putea fi acela că, 
mai mult sau mai puţin, nu sunteți mulțumit de viaţa pe care o trăiţi 
şi vreţi s-o schimbaţi. Schimbarea este un cuvânt plin de forță şi ca 
poate fi realizată, dacă doriţi. 


Când vine vorba de evoluţie, schimbarea este singurul element uni- 
versal sau constant pentru toate speciile de pe pământ. Dezvoltarea 
este, în esență, schimbare prin adaptare la mediu. Mediul nostru ca 
ființe umane cuprinde toate elementele ce ne alcătuiesc viața, totali- 
tatea condițiilor complexe legate de cei dragi, statutul nostru social, 
locul în care trăim, ocupația, modul nostru de a reacționa la propriii 
părinţi şi copii şi chiar vremurile în care trăim. Dar, aşa cum suntem 
pe cale să aflăm, a te schimba înseamnă a-ţi depăşi mediul. 


Când schimbăm ceva în viaţă, facem în aşa fel ca lucrurile să arate 
altfel decât ar fi arătat dacă n-am fi intervenit. A te schimba înseamnă 
a deveni altceva, înseamnă să nu mai fi cum erai odată. Ne-am 

schimbat modul de a gândi, acţiunile, spusele, comportamentul şi 
ceea ce suntem. Schimbarea personală presupune un act conştient de 
voinţă şi, de obicei, înseamnă că a existat ceva destul de neplăcut care 
ne-a făcut să dorim să acţionăm altfel. A evolua înseamnă a-ți depăşi 
condiţiile de viaţă, schimbând ceva în propria persoană. 


Ne putem schimba (şi, deci, dezvolta) creierul, astfel încât să nu mai 
cădem în capcana acelor reacţii repetitive, de rutină şi nesănătoase, 
apărute ca rezultat al moştenirii noastre genetice și al experienţelor 
trecute, Aţi ales această carte poate şi pentru că vă atrage posibilitatea 
de a fi ieşi din rutină sau poate că doriţi să învăţaţi cum să folosiți 
capacitatea naturală de neuroplasticitate a creierului — adică puterea 
sa de a se reconfigura şi de a crea alte circuite, la orice vârstă, pentru 
a vă schimba în mod substanţial şi esenţial calitatea vieții. Cartea 
vorbeşte despre dezvoltarea creierului. 


Capacitatea noastră de a fi neuroplastici este echivalentă cu pricepe- 
rea de a ne schimba propria minte, pe noi înşine, precum și percepţia 
asupra lumii, realitatea, cu alte cuvinte. Ca să materializăm această 
însuşire, trebuie să schimbăm modul obişnuit şi automat de func- 
ţionare a creierului. Încercaţi următorul exercițiu simplu ca să vă 
testaţi neuroplasticitatea. Priviţi Figura 1.1. Ce vedeţi? 


Primul gând al multora e că desenul reprezintă o rață sau o gâscă. 
Destul de simplu, nu? În exerciţiul pe care vi-l propun, forma 
familiară reprezentată în imaginea pe care o aveţi în faţă vă 
determină creierul să recunoască un model în formă de pasăre. Chiar 
deasupra urechilor, lobii temporali (în care se află centrul de 
decodificare şi al recunoaşterii din creier) se suprapun și se fixează 
asupra unei amintiri. Imaginea activează câteva sute de milioane de 
circuite neurologice, care se aprind într-o succesiune unică, formând o 
matrice specifică în anumite părţi din creier şi, astfel, vi se aduce 
aminte de o gâscă sau de o rață. Să spunem pur și simplu că amintirea 
aspectului unei rațe sau gâște imprimată în celulele nervoase se 
potriveşte cu imaginea, iar dumneavoastră vă amintiți cuvântul 
„gâscă“ sau „rață“. lată cum obişnuim noi să interpretăm — prin 
recunoaşterea unor tipare senzoriale. 

Figura 1.1 


Şi, acum, să devenim un pic neuroplastici. Ce-ar fi dacă v-aş spune să 
nu mai vedeți o pasăre, ci un iepure? Ca să puteţi face așa ceva, lobul 
frontal ar trebui să vă oblige creierul să „răcească“ înainte circuitele 
legate de păsări și să-şi reorganizeze sistemul de circuite astfel încât 
să-și imagineze un iepure, în loc de o fiinţă cu pene şi cu o eternă 
dragoste de apă. Capacitatea noastră de a ne determina creierul să 
renunțe la circuitele sale interne obișnuite şi să se activeze electric în 
noi modele şi combinaţii reprezintă modalitatea prin care neuroplas- 
ticitatea ne permite să ne schimbăm. 


Exact ca în exemplul din Figura 1.1., renunţarea la un mod statornicit 
de gândire, acţiune, simtire, percepere sau comportare este ceea ce ne 
permite să adoptăm o altă viziune asupra vieţii şi a propriei persoane. 
Şi partea cea mai bună a acestui exerciţiu de plasticitate este că s-a 
reușit o schimbare permanentă a creierului; acesta a urmărit neuro- 
logic o nouă cale de activare a circuitelor, ceea ce duce la funcţio- 
narea diferită a unor tipare neurologice noi. V-aţi modificat propria 
minte, schimbând schema tipică de acţionare electrică şi consolidând 
noi lanțuri de legături celulare nervoase și, prin urmare, v-aţi 
schimbat propria esenţă. Scopul acestei cărți este să vă facă să vedeţi 
că schimbarea și evoluţia nu înseamnă altceva decât să te dezbari de 
obişnuinţa de a fi „tu însuţi“ 

Descoperirile pe care le-am făcut în ultimii 20 de ani de studiu al 
creierului şi al influenţei acestuia asupra comportamentului mi-au 
dat nemărginite speranţe în ceea ce priveşte ființa umană şi capa- 
citatea noastră de schimbare, lucru contrar convingerilor de până 
acum. Până de curând, literatura științifică ne-a făcut să credem că 
soarta ne e pecetluită de genetică, că ne poticnim de condiționare şi 
că ar trebui să privim cu resemnare adevărul ştiinţific al vechiului 
proverb conform căruia calul bătrân nu se învaţă în buiestru. 


lată ce vreau să spun: în procesul de evoluţie, majoritatea speciilor 
supuse unor condiţii aspre de mediu (existenţa prădătorilor, cli- 
ma/temperatura, disponibilitatea hranei, ierarhiile în cadrul gru- 
pului, oportunităţile de reproducere şi așa mai departe) se adaptează 
în decurs de milioane de ani, supraviețuind schimbărilor şi dificul- 
tăţilor apărute în mediul lor de viață. Fie că-și formează capacităţi de 
camuflaj sau devin mai bune alergătoare, ca să fie mai rapide decât 
carnivorul, schimbările de comportament se reflectă în biologia lor 
fizică şi genetică prin evoluţie. Istoria evoluţiei noastre este codificată 
în noi de la naştere. 


Din această cauză, expunerea la condiţii diverse şi schimbătoare de- 
termină anumite ființe mai adaptabile să înceapă să se adapteze la 
mediu; transformându-se la nivel înnăscut, acestea asigură astfel 
continuitatea speciei. Generaţii după generaţii de încercări şi erori, 
expunerea repetată la condiţii dificile determină organismele biolo- 
gice care nu dispar ca specie să se adapteze treptat şi, în cele din 
urmă, să se schimbe, modificându-şi în final zestrea genetică. În asta 
constă procesul lent şi linear de evoluţie, propriu tuturor speciilor. 
Mediul se schimbă, dificultăţile sunt depășite, comportamentul şi 
acţiunile sunt modificate în vederea adaptării, genele codifică schim- 
bările şi apare evoluţia, prin înregistrarea schimbării pentru uzul viitor 
al speciei. Descendenții organismului respectiv sunt acum mai bine 
dotați pentru înfruntarea schimbărilor din propriul univers. Fiind rezul- 
tatul miilor de ani de evoluţie, expresia fizică a unui organism este la 
înălțimea condiţiilor de mediu sau le depăşeşte. Evoluţia stochează 
amintirile durabile ale generaţiilor trecute. Genele codifică înțelep- 
ciunea unei specii, având mereu în vedere schimbările prin care trece. 

Trofeul primit pentru un asemenea efort îl constituie astfel de tipare com- 
portamentale înnăscute, precum instinctele, aptitudinile, tendinţele 
native, comportamentele ritualice, temperamentul şi o capacitate 
sporită de percepţie senzorială. Avem tendința să credem că acele 
lucruri care ni se distribuie genetic devin un program antomat pe 
care nu putem decât să-l acceptăm, trăindu-ne viaţa aşa cum ne 
dictează el. În momentul în care ni s-au activat genele, fie prin sin- 
cronizarea vreunui program genetic, fie prin condiţionare de către 
mediu (natură contra educaţie), suntem configuraţi să manifestăm 
anumite comportamente specifice. Este adevărat că genele au o mare 
influenţă asupra identităţii noastre, ca şi cum am trăi conduşi de o 
mână invizibilă spre obişnuinţe previzibile şi înclinații înnăscute. Iată 
de ce, ca să depăşim barierele mediului, trebuie nu numai să dăm 
dovadă de o voinţă care să învingă condiţiile defavorabile, dar și să ne 
debarasăm de vechile obişnuinţe, eliberându-ne de amintirile codifi- 
cate rămase în urma unor experienţe trecute și care pot să nu mai fie 
valabile în condiţiile prezentului. A evolua înseamnă deci a ne debara- 
sa de obişnuinţele genetice la care suntem predispuși şi a folosi cele în- 
văţate ca specie doar ca platformă de susținere, de pe care să înaintăm. 


Pentru nicio specie schimbarea şi dezvoltarea nu sunt procese con- 
fortabile. Depăşirea predispoziţiilor înnăscute, modificarea progra- 
melor genetice și adaptarea la condiţii noi de mediu necesită voință 
şi hotărâre. Să fim sinceri: schimbarea nu convine niciunei ființe 
decât doar dacă este percepută ca necesitate. Renunţarea la ceea ce e 
vechi şi adoptarea noului sunt foarte riscante. 


Din punct de vedere atât macro, cât şi microscopic, creierul este astfel 
organizat încât să absoarbă şi să antreneze noi informaţii şi apoi să le 
stocheze sub formă de rutină. Când încetăm să mai învăţăm lucruri 
noi sau să ne schimbăm vechile obişnuinţe, tot ce ne mai rămâne este 
traiul în rutină. Dar creierul nu este proiectat să înceteze să mai 
înveţe. Când nu ne mai alimentăm creierul cu noi informaţii, el se 
rigidizează, este cotropit de comportamente automate ce nu mai 
susțin evoluția. 

Adaptabilitate înseamnă capacitate de schimbare. Suntem atât de 
isteţi şi de capabili! Pe parcursul unei singure vieţi, suntem în stare să 
învăţăm lucruri noi, să ne desprindem de vechile obişnuinţe, să ne 
schimbăm convingerile şi percepțiile, să depăşim situaţiile dificile, să 
ne formăm deprinderi şi să devenim, în mod misterios, altcineva. 
Creierele noastre uriaşe sunt instrumentele care ne permit să 
avansăm atât de neînchipuit de rapid. Pentru noi, ca ființe umane, se 
pare că nu e decât o chestiune de opțiune. Dacă evoluţia reprezintă 
contribuţia noastră la viitor, atunci intenţia este modalitatea prin care 
declanşăm procesul. 


Cu toate acestea, evoluţia trebuie să înceapă cu schimbarea pro- 
priului eu. Şi, ca să venim în sprijinul ideii de a începe cu tine însuţi, 
să ne gândim la prima ființă — să spunem, un membru al unei haite 
cu o conştiinţă organizată de grup— care decide să se distanţeze de 
comportamentul obișnuit al întregului. Pe o anumită treaptă, ființa 
respectivă trebuie să fi intuit că adoptarea unor noi modalităţi de 
comportament și renunțarea la cele normale, pentru specia din care 
face parte, ar putea să-i asigure supraviețuirea şi, poate, chiar viitorul 
semenilor. Cine ştie? Este posibil ca nişte specii cu totul noi chiar să 
fi apărut astfel. Pentru a te desprinde de ceea ce este considerat 
normal conform convenției sociale, creând un nou nivel de 
conștiință, trebuie să exiști ca individ — lucru adevărat, indiferent de 
specie. Respingerea oricărui compromis în legătură cu propria 
viziune asupra unui sine nou, superior, precum şi abandonarea 
vechiului mod de existenţă se pot codifica şi în țesuturile vii, pentru 
uzul noilor generaţii; istoria păstrează amintirea unor asemenea 
figuri pentru astfel de soluţii uimitor de simple şi eficiente. Şi, atunci, 
înseamnă că evoluţia reală presupune folosirea înțelepciunii genetice 
dobândite în urma experienţelor trecute, ca materie primă pentru 
depăşirea unor noi provocări. 


Ceea ce are de oferit cartea de față este o alternativă, bazată pe date 
ştiinţifice, la modelul de gândire conform căruia creierul nostru este în 
esenţă un ansamblu de conexiuni rigide, de circuite imuabile — că 
posedăm sau mai bine zis, că suntem posedaţi de un fel de rigiditate 
nervoasă, care se reflectă în tipul de comportament inflexibil şi rutinier 


30 ANTRENEAZĂ-ŢI CREIERUL! 


pe care îl manifestăin de atâtea ori. Adevărul însă este că suntem 
modele de flexibilitate, adaptabilitate şi că dăm dovadă de o neuroplas- 
ticitate care ne permite să ne reformulăm și rearanjăm conexiunile 
nervoase şi să generăm comportamentele pe care le dorim. Dispunem 
de mult mai multă putere de a ne modifica creierul, comportamentul, 
personalitatea și, finalmente, realitatea decât an: crezut vreodată că e 
posibil. Cunosc aceste adevăruri pentru că am văzut şi am citit eu 
însumi despre persoane care s-au ridicat deasupra condiţiei lor 
obişnuite, s-au împotrivit asaltului realității, aşa cum le apărea la 
momentul acela, şi au realizat schimbări semnificative. 


De exemplu, efectele mişcării pentru Drepturile Omului n-ar fi fost 
tot atât de profunde dacă, în ciuda realităților evidente (legile segre- 
gâţioniste, locuinţele separate, dar similare, câinii special antrenați şi 
furtunurile îndreptate împotriva manifestanţilor), o figură adevărată 
precum dr. Martin Luther King Jr. n-ar fi crezut în posibilitatea unei 
alte realităţi. Deşi, în faimosul său discurs, dr. King se referise la 
această realitate ca la un „vis“, ceea ce promova (şi trăia) el de fapt era 
o lume mai bună, în care toţi oamenii sunt egali. Cum de a putut 
realiza aşa ceva? A hotărât să adopte o idee nouă despre libertate, 
pentru el şi pentru o întreagă națiune, idee care pentru el conta mai 
mult decât condiţiile din lumea în care trăia. Şi n-a vrut să facă 
niciun compromis cu viziunea aceasta — nimic din afară nu l-a putut 
determina să-şi schimbe concepţiile, modul de a vorbi şi de a acţiona, 
comportamentul şi mesajul. Nu şi-a schimbat deloc imaginea men- 
tală a unui nou mediu, în ciuda celui extern, chiar dacă asta însemna 
să-și pericliteze propriul trup. Forţa acestei viziuni a fost cea care a 
convins milioane de oameni de justeţea propriei cauze. Fl a schimbat 
lunea. Și nu este singurul. 


Mulţi alții au schimbat istoria prin astfel de eforturi. Și încă şi mai 
mulți și-au schimbat în acest fel destinul personal. Ne putem crea o 
viaţă nouă, pe care s-o împărtăşim cu alții. Aşa cum am aflat, creierul 
nostru dispune de un echipament care ne permite anumite privilegii 
unice. În ciuda condiţiilor neprielnice, avem capacitatea să ne 
păstrăm visurile sau idealurile vii, mult timp, în minte. În plus, mai 
avem şi capacitatea de a ue modifica circuitele nervoase din creier, 

pentru că un gând poate fi mai real pentru noi decât întreg universul, 
În cele din urmă, acesta este tot rostul cărții de față. 


Povestea unei prefaceri personale 


Vreau să vă istorisesc o experiență pe care am avut-o acum 20 de ani 
şi care m-a inspirat să studiez capacitatea creierului de a ne schimba 
viaţa. În anul 1986, aveam 23 de ani şi, cu mai puţin de jumătate de 
an înainte, îmi deschisesem un cabinet de chiropractică în sudul 
Californiei, având deja mai mulți pacienți decât erau necesari pentru 
o normă întreagă. Lucram în orașul La Jolla, plin deopotrivă de 
luptători de duminică şi de sportivi de talie mondială, care se 
antrenau și se îngrijeau cu aceeaşi râvnă şi în al căror tratament mă 
specializasem. Încă de pe vremea studenţiei, urmasem în paralel 
cursuri de medicină sportivă, la colegiul de chiropractică şi, după 
absolvire, găsisem un domeniu în care era nevoie de specialişti, aşa că 
am început să mă străduiesc în această direcţie. 


Succesul meu se datora faptului că aveam multe în comun cu paci- 
enţii mei, ale căror motivaţie, hotărâre și concentrare le împărtăşeam 
şi eu. Şi eu eram motivat, hotărât şi concentrat. Ca şi ei, mă simțeam 
în stare să trec peste orice obstacole şi să înving. Reuşisem să termin 
facultatea cu note foarte bune, cu un an şi jumătate înainte de 
termen, iar acum aveam o viaţă prosperă, cu cabinet lângă plajă, pe 
Bulevardul La Jolla, şi un BMW — ştiţi dumneavoastră, imaginea 
tipic californiană. 


Viaţa mea consta din muncă, alergare, înot, ciclism, hrană şi somn. 
Exerciţiile fizice făceau parte dintr-un antrenament pentru triatlon, 
iar hrana şi somnul erau funcțiuni necesare, deşi deseori neglijate. Îmi 
vedeam viitorul desfășurându-mi-se în fața ochilor ca un ospăț în 
care se succedau feluri de mâncare unul mai delicios decât altul. 


În primele trei luni ale acelui an mă concentrasem asupra unui obiec- 
tiv — o competiţie de triatlon care urma să aibă loc la Palm Springs, 
pe 12 aprilie. 


Cursa n-a demarat sub auspicii favorabile. La start se prezentaseră de 
două ori mai mulți participanţi decât se anticipase, iar organizatorii 

nu i-au putut lăsa pe toţi să plece în cursă în același timp, așa că au 
împărțit terenul pentru două grupuri. Când m-am prezentat eu, unul 
dintre grupuri era deja în lac până la glezne, trăgând de ochelarii de 
protecţie şi de căşti, pregătindu-se de start. 


În timp ce un voluntar mă numerota cu o carioca pe picior, l-am 
întrebat pe unul dintre organizatori când era programat să ia startul 
grupul meu. „În vreo douăzeci de minute“, mi s-a răspuns, dar, până 
să apuc măcar să-i mulțumesc, deasupra lacului a răsunat pocnetul 
pistolului de start. Oficialul s-a uitat la mine și mi-a spus dând din 
umeri: „Se pare că porniţi acum.“ 


Nu-mi venea să cred, dar mi-am revenit pe loc, mi-am lăsat echipa- 
mentul în zona de trecere şi m-am repezit să parcurg în picioarele 
goale opt sute de metri în jurul lacului, ca să ajung la start. Deşi am 
rămas cu câteva minute în urma restului grupului, m-am apropiat 
repede și m-am amestecat în masa aceea de membre fremătânde. Pe 
măsură ce înaintam în ritm cu ceilalţi, a trebuit să-mi reamintesc că 
alergam într-o cursă contra cronometru şi că mai aveam încă mult de 
parcurs. După un kilometru şi jumătate, am traversat balta într-un roi 
de stropi, simțindu- mi toți muşchii întinşi și împovăraţi de efort. Men- 
tal, mă simţeam bine, iar porţiunea pe care urma s-o străbat pe bici- 
cletă (de 2,2 km în cursa aceea) fusese întotdeauna punctul meu forte. 


Am alergat către zona de trecere şi mi-am tras repede pantalonii de 
ciclism. În câteva clipe, goneam pe bicicletă spre șosea și, după doar 
câteva sute de metri, depășeam un grup de alţi concurenți. M-am 
aşezat mai bine în şa, ca să fiu cât mai aerodinamic, şi am continuat 
să pedalez. Primii 16 km i-am parcurs rapid și plin de energie. 
Văzusem harta traseului și ştiam că urmează o curbă cam dificilă — 
trebuia să intrăm în trafic. Am tras cu coada ochiului la supraveghe- 
torul de cursă, am apăsat de câteva ori pe frână ca să mai reduc din 
viteză și, după ce am văzut un voluntar făcându-mi semn cu mâna, 
am intrat în cea mai mare viteză, în speranţa de a-mi păstra elanul. 


Nu făcusem mai mult de cinci-șase metri după curbă, când am perce- 
put o fulgerare cu coada ochiului. Şi primul lucru pe care l-am ştiut 
după aceea era că zburam prin aer, despărțit de bicicletă de un 
automobil roşu de teren, care mergea cu vreo 90 de km/h şi care, 

după ce-mi spulberase bicicleta, se pregătea să mă spulbere şi pe 
mine. Am aterizat direct în şezut şi pe urmă am început să salt şi să 
mă rostogolesc ca o minge scăpată de sub control. Slavă Domnului că 
femeia de la volan şi-a dat seama că nu era ceva în ordine. După ce a 
pus frâna şi s-a oprit brusc, eu m-am rostogolit încă vreo cinci metri 
pe caldarâm. Uimitor, dar totul n-a durat decât vreo două secunde. 


Cum zăceam pe spate, cu urechea ciulită la strigătele oamenilor şi la 
vuietul furios al bicicletelor care treceau pe lângă mine, simțeam 
sângele cald cum mi se aduna sub coaste. Ştiam că durerea ascuţită 
pe care o simțeam nu putea veni de la o rană în țesuturile moi, de la 
o luxaţie sau o întindere. Se întâmplase ceva foarte grav. Şi mi-am dat 
seama şi că făcusem un oarece schimb de suprafeţe cu asfaltul. 
Inteligența înnăscută a propriului meu trup începea să preia con- 
trolul în timp ce eu cedam în fața durerii. Zăceam la pământ, încer- 
când să respir regulat şi să-mi păstrez calmul. 


Cu ochii minţii, mi-am trecut tot corpul în revistă, asigurându-mă că 
picioarele şi braţele erau încă la locul lor şi că le puteam mişca. După 
20 de minute, care mie mi s-au părut patru ore, o ambulanță mă 
ducea în grabă la Spitalul John E. Kennedy, unde urma să mi se 
evalueze starea. Lucrul pe care îl văd cel mai clar în minte, atunci 
când îmi aduc aminte cum am fost transportat cu ambulanța, este 
cum încercau trei asistenți să-mi găsească o venă pentru o perfuzie şi 
nu reușeau. Oricum, eram în stare de şoc. Într-un astfel de proces, 
inteligența biologică împinge mari cantități de sânge în organele 
interne, îndepărtându-l din membre. Îmi dădeam seama şi că aveam 
o hemoragie internă destul de mare — simțeam cum mi se strânge 
sânge de-a lungul şirei spinării. În momentul acela, nu aveam decât 
puţin sânge în extremități — devenisem o adevărată perniţă de ace 
pentru asistenții din ambulanţă. 


La spital mi s-au fâcut analize de sânge, de urină, radiografii, tomo- 
grafii şi o groază de alte teste care au ţinut aproape 12 ore. După trei 
încercări nereuşite de a-mi curăța trupul de criblură, personalul 
medical a renunţat. Confuz, suferind şi fără speranţă, mi se părea că 
trăiam un coşmar pe care îl creasem singur. 

În sfârșit, chirurgul ortoped, directorul spitalului, mi-a făcut şi el un 
examen ortopedic şi neurologic. N-a găsit niciun defect neurologic, 
şi şi-a pus radiografiile pe ecran. Una dintre ele mi-a atras în mod 
deosebit atenția — o imagine laterală a toracelui, în care mi se vedea 
dintr-o parte porţiunea de mijloc a coloanei. Şi mi-am văzut 
vertebrele T-8, T-9, 1-10, T-11, T-12, şi L-1 clar tasate, fracturate și 
deformate. Medicul mi-a spus diagnosticul: „Fracturi multiple, prin 
compresie, ale coloanei în zona toracică, vertebra T-8 distrusă în 
proporție de peste 60%.“ 


Mi-am spus în sinea mea: „Putea fi şi mai rău.“ Mi s-ar fi putut sec- 
ționa măduva spinării şi aş fi putut muri sau paraliza. 


Pe urmă, s-a uitat la tomografii, în care se vedeau mai multe frag- 
mente de os pe măduvă, în jurul vertebrei fracturate. Ştiam ce urma 
să spună — am fi putut de fapt s-o spunem împreună; „Procedura 
obişnuită într-un astfel de caz este laminectomia completă a 
toracelui, cu introducerea chirurgicală a unei tije Harrington.“ 


Văzusem înregistrările video ale mai multor laminectomii realizate 
în medii chirurgicale. Ştiam că este o intervenţie radicală, prin care 
se taie şi se îndepărtează toate extremitățile dorsale ale segmentelor 
vertebrale. Chirurgul utilizează o trusă de instrumente cu lame de 
dulgherie şi minifierăstraie circulare, ca să taie osul și să netezească 
suprafaţa rămasă. Pe urmă, introduce tijele Harrington, nişte 
dispozitive ortopedice din oţel inoxidabil, care se atașează cu şuru- 
buri și clame de fiecare parte a coloanei ca să stabilizeze fracturile sau 
curburile anormale rezultate în urma traumei. În final, se colectează 
alte fragmente de os de pe suprafața oaselor șoldului, cu care se 
acoperă tijele. 


Fără să reacţionez, l-am întrebat pe doctor cât de lungi trebuie să fie 
tijele. „Între 20,5 şi 30,5 centimetri, de la baza gâtului până la baza co- 
Ioanei”, mi-a răspuns și mi-a explicat de ce credea el că operația se 
puiea face fără riscuri prea mari. La despărţire, mi-a spus să-mi aleg 
o dată în următoarele trei zile, ca să mă opereze, iar eu i-am făcut cu 
mâna şi i-am mulţumit, | 


Încă nemulțumit, am solicitat să fiu examinat de cel mai bun neu- 
rolog din regiune. După ce m-a consultat și acesta şi mi-a făcut 

radiografii, mi-a spus fără înconjur că, dacă refuzam operaţia, atunci 
aveam peste 50% şanse să nu mai pot merge vreodată. Mi-a explicat 
că vertebra T-8 era turtită ca o pană — mai subțire în partea frontală 
a coloanei şi mai groasă în spate. Dacă mă ridicam, m-a avertizat 
medicul, coloana nu putea duce greutatea trunchiului şi se rupea. 
După câte se părea, unghiul anormal al vertebrei T-8 altera capaci- 
tatea segmentelor spinale de a suporta greutăţi. După câte spunea 
specialistul, deformarea determina un dezechilibru structural care ar 
fi împins fragmentele de os înspre măduvă şi ar fi produs imediat 
paralizie sub fractura vertebrei T-8. 


Aş fi fost deci paralizat de la piept în jos. Şi doctorul a continuat, 
spunând că în Statele Unite nu auzise încă de vreun pacient care să 
refuze operaţia; existau şi tratamente alternative pe care le practicau 
medicii din Europa, dar ştia foarte puţine despre ele şi nu le putea 
recomanda. 


A doua zi dimineaţă, cu mintea încețoşată de analgezice şi nesomn, 
mi-am dat seama că eram încă în spital. Când am deschis ochii, am 
dat de dr. Paul Burns, fostul meu coleg de cameră din colegiu, care 
stătea în faţa mea. Paul profesa în Honolulu și, aflând despre starea 
în care mă aflam, lăsase totul baltă şi luase avionul spre San Diego, 
venind pe urmă cu maşina până la Palm Springs, iar acum aştepta să 
mă trezesc. 


Împreună, am hotărât că ar fi fost mai bine să mă transfere cu o am- 
bulanţă din Palm Springs la spitalul Scripps Memorial din La Jolla, ca 
să fiu aproape de casa mea din San Diego. Călătoria a fost lungă şi 
dureroasă. Zăcean: pe o targă, prins în curele, şi simțeam toate defec- 
tele șoselei, pe care anvelopele ambulanţei le transformau în jun- 
ghiuri. Aveam o senzație de neputinţă — cum o să ies din aşa ceva? 


Imediat ce am ajuns în salonul de spital, am fost examinat de cel mai 
bun chirurg ortoped din sudul Californiei de la acea vreme. Era un 
om de vârstă mijlocie, medic de succes, arătos, foarte credibil şi 
sincer, A dat mâna cu mine şi mi-a spus că n-aveam timp de pierdut. 
Şi-a aţintit privirea asupra mea şi mi-a spus: „Ai o cifoză (curbare 
anormală a coloanei înspre înainte) într-un unghi ascuţit de 240. 
Tomografiile arată că există leziuni ale măduvei care e în contact cu 

fragmentele de os împinse spre spate de volumul coloanei segmen- 
tului vertebral. Când s-a produs compresia, masa osoasă a fiecărei 
vertebre n-a avut unde să se deplaseze şi forma specifică de coloană 
a vertebrelor s-a transformat în ceva care aduce mai curând cu o 
piatră răsturnată. Ai putea paraliza în orice moment. Recomandarea 
mea este o intervenţie imediată pentru introducerea de tije Harrington. 
Dacă mai întârziem încă patru zile, o să fie nevoie de o intervenţie 
chirurgicală radicală, în care deschidem corpul din față, tăiem 
pieptul şi spatele, ca să fixăm tijele pe ambele părţi, în faţă şi în spate. 
Şansele de reușită ale unei astfel de operații radicale sunt de aproxi- 
mativ 50%.“ 


Am înțeles de ce hotărârea trebuia luatà în patru zile. inteligența 
nativă a organismului direcționează şiruri de calciu care să se depună 
pe os, ca procesul de vindecare să înceapă cât se poate de repede. 
Dacă aşteptam mai mult de atât, chirurgii ar fi fost obligaţi să-şi facă 
drum prin acest proces natural de vindecare. Medicul m-a asigurat 
că, dacă în mai puţin de patru zile optam pentru operaţie, într-o 
lună-două puteam fi pe picioare și mă puteam întoarce la pacienţii mei. 


Nu ştiu de ce, dar ceva mă împiedica să fiu de acord cu operaţia și 
să-mi pecetluiesc singur viitorul fără să cântăresc. 


Dădeam o luptă grozavă cu mine însumi în momentul acela și mă 
simţeam la pământ. Doctorul era aşa de sigur pe el, de parcă n-ar mai 
fi existat nicio alternativă. Dar tot l-am întrebat „Şi dacă mă hotărăsc 
să nu mă operez?“ Mi-a replicat calm: „Nu-ţi recomand. Organismul 
are nevoie de trei până la șase luni să se refacă înainte să poţi merge. 
Procedura obișnuită este repaos total la pat, cu faţa în jos, pe toata 
durata recuperării. Pe urmă îţi trebuie un corset, pe care să-l porți 
permanent între șase luni și un an. Părerea mea de specialist este că, 
fără operaţie, în momentul în care încerci să te ridici, paralizezi 
imediat. Instabilitatea vertebrei T-8 va accentua curbura coloanei 
spre înainte și va secționa măduva. Dacă ai fi fost copilul meu, erai 
deja pe masa de operaţie.“ 


Zăceam acolo, cu opt chiropracticieni în jur, cei mai apropiaţi prie- 
teni ai mei, şi cu tata, care venise cu avionul de pe Coasta de Est. Mult 
timp nu s-a mai auzit nicio şoaptă. Toţi așteptau să vorbesc eu 

primul, iar eu nu scoteam niciun sunet. În cele din urmă, unii au înce- 
put să zâmbească, alții să mă strângă de mână sau să mă bată pe 


umăr, îndreptându-se respectuoşi unul câte unul spre uşă. Pe măsură 


ce părăseau camera, toți în afară de tata, am devenit dureros de conşti- 
ent de sentimentul unanim de ușurare al tuturor prietenilor mei că nu 
sunt în situaţia mea. Tăcerea lor era mult prea asurzitoare ca s-o ignor. 


Cele trei zile care au urmat au fost cotropite de cea mai cumplită 
dintre suferințele omeneşti: nehotărârea. Mă tot uitam la radiogra- 
fiile pe baza cărora mi se pusese diagnosticul, îi convocam din nou 
pe toţi la sfat, ca să mă hotărăsc în cele din urmă că încă o părere 
n-avea ce să strice. 


A doua zi, aşteptam cu nerăbdare să sosească şi ultimul chirurg la 
care apelasem. Imediat, colegii mei l-au luat în primire, bombar- 
dându-l cu câte 25 de întrebări fiecare. Au dispărut timp de 45 de 
minute ca să se consulte cu medicul, întorcându-se apoi cu radio- 
grafiile. Iar medicul acesta spusese şi el în esență cam acelaşi lucru ca 
şi ceilalţi, propunând însă o altă procedură chirurgicală: fixarea în 
coloană a şase tije lungi de 15, 5 cm fiecare, pe care să le port timp de 
un an, după care urmau să fie scoase şi înlocuite cu tije permanente 
lungi de 10 cm. 


Acum aveam de ales între două operaţii, în loc de una. Zăceam acolo 
ca în transă, privindu-i mișcarea buzelor, gândindu-mă însă la 
altceva. N-aveam niciun chef să mă prefac că mă interesa prognoza 
lui și să dau din cap ca să-l fac să nu se simtă prost. Cu timpul, vocea 
lui mi se părea din ce în ce mai depărtată. De fapt, în momentul acela 
nu mai percepeam scurgerea timpului. Eram în transă, iar mintea îmi 
rătăcea departe de camera aceea de spital. Mă gândeam cum e să 
trăieşti cu un handicap permanent şi, probabil, cu dureri necon- 
tenite. Prin fața ochilor îmi treceau imagini ale pacienţilor pe care îi 
îngrijisem ca rezident, şi apoi ca medic, și care optaseră cândva 
pentru o intervenţie cu tije Harrington. Fiecare zi din viața lor 
însemna medicamente de care deveniseră dependenți şi încercări de 
a scăpa de chinul groaznic care nu-i părăsea niciodată pe deplin. 


În ciuda situaţiei mele, am început să-mi pun întrebări. Ce-ar fi dacă 
aş avea în faţa mea un pacient căruia îi fac radiografii şi îi pun același 

diagnostic ca al meu? Ce i-aş spune? Probabil, să se opereze, odată ce 
asta era opțiunea cea mai lipsită de riscuri, dacă mai voia să meargă. 
Dar aici era vorba de mine, şi nu-mi puteam închipui cum e să 
trăieşti cu un asemenea handicap şi să fii parţial dependent de alţii. 
Simplul gând îmi făcea rău până în străfunduri. Sentimentul natural 
de nemurire, care este apanajul tinereții, sănătăţii și al unei situaţii 
sociale, incepea să mă părăsească precum un curent de-a lungul unui 
coridor unde ușile sunt deschise. Mă simţeam secătuit şi vulnerabil. 


M-am concentrat din nou supra situaţiei în care mă găseam. Doc- 
torul s-a ivit deasupra mea, în întreaga sa măreție de 1,95 m şi 135 de 
kg. L-am întrebat: „Nu vi se pare că fixarea tijelor Harrington în zona 
toracică a coloanei şi cea mai mare parte din cea lombară mi-ar 
reduce mobilitatea normală a spinării?“ Fără să clipească, m-a asi- 
gurat că „nu trebuie să-mi fac griji“, pentru că, după părerea lui, zona 
toracică a coloanei nu se mişcă practic deloc şi deci tijele nu mi-ar 
afecta mobilitatea normală. 


În momentul acela, totul mi s-a părut altfel. Studiasem şi predasem 
artele marțiale timp de mai mulți ani. Coloana mea era foarte flexi- 
bilă și mobilă. În primii ani de studenţie și toată perioada cât studia- 
sem la colegiul de chiropractică, îmi impusesem să fac trei ore de 
yoga pe zi. Mă trezeam în fiecare dimineaţă la ora 3:55, înainte de 
răsăritul soarelui, și luam parte la cursuri intensive de yoga, înainte 
de începerea cursurilor. Trebuie să recunosc că exerciţiile de yoga mă 
învățaseră despre coloana vertebrală şi despre corpul uman mai mult 
decât toate orele de anatomie şi fiziologie. La San Diego aveam chiar 
o sală de yoga pe care o administram şi în care predam. În perioada 
accidentului, inclusesem yoga într-un program de recuperare fizică 
pe care-l concepusem pentru pacienţii mei. Ştiam că acea porțiune 
de coloană despre care vorbea ultimul doctor era mult mai flexibilă 
decât credea el. 


Un alt lucru pe care-l ştiam din experienţa avută cu propriul corp era 
şi că zona toracică a coloanei mele devenise destul de mobilă. Totul 
era acum o chestiune relativă. În timp ce eu vorbeam cu doctorul, i-am 
aruncat o privire dr. Burns, prietenul meu, cu care studiasem yoga și 
artele marțiale la colegiu. Stând în spatele doctorului cu care 

vorbeam, prietenul meu şi-a mișcat spatele, poziţionând coloana în 
șase planuri șerpuite și, văzând această demonstraţie, mi-am dat 
seama că îmi răspunsesem sigur la toate întrebările, pentru că atât 
studiile, cât şi experiența practică mă făcuseră expert în coloana ver- 
tebrală. 


Doctorul dinlăuntru la treabă 


Conştientizam faptul că, la un anumit nivel, eram încredinţat că tru- 
pul se vindecă singur. Aceasta este filosofia pe care se bazează chiro- 
practica și anume că inteligenţa noastră dă viaţă trupului. N-avem 
decât să ne lăsăm deoparte mintea noastră educată și să acordăm 
unei inteligențe superioare șansa să facă ea ce ştie ea cel mai bine. 


Adepții viziunii holiste înțeleg faptul că această inteligență nativă 
străbate sistemul nervos central, pornind de la regiunea mediană și 
zonele inferioare subcorticale ale creierului și până în corp. E vorba 
despre un proces neîntrerupt, care se desfășoară zi de zi, şi care 
începuse deja să acţioneze asupra mea, vindecându-mă. De fapt, el 
dădea viaţă tuturor acțiunilor mele şi ţinea toate procesele în stare de 
funcţionare, de la digerarea hranei până la pomparea sângelui. Nu 
eram mereu conştient de procesele cu pricina — multe dintre ele se 
desfășurau în fundal, într-un univers subconștient, separat de 
conştient. Şi, deşi neocortexul meu era educat, obișnuit să gândească, 
și credea că el este cel care ia deciziile în raport cu corpul meu, așa- 
numiții centri inferiori ai creierului lansaseră deja procesul de 
vindecare. Nu aveam nimic altceva de făcut decât să mă las în voia 
inteligenţei care lucra deja în mine, să-i permit să acţioneze în locul 
meu. Dar asta fără să uit că trupul realiza aceste sarcini la un nivel 
rudimentar — universul subconștient se antrenează în vindecare 
numai în măsura în care îi permite programarea noastră genetică. Eu 
trebuia să ţintesc mai sus. 


Îmi dădeam seama acum că fereastra prin care priveam eu era dife- 
rită de cea a celor patru chirurgi; eu trăiam într-un univers care lor le 
era total străin. Am simțit cum îmi recăpătam controlul și că mă 
puteam baza pe nişte principii. 

A doua zi, m-am externat. Un medic foarte iritat i-a spus tatălui meu 
că sufeream de instabilitate mentală în urma traumei şi-l îndemna 
insistent să mă ducă la un psiholog care să mă consulte. Dar ceva în 
sinea mea mă asigura că luasem decizia corectă. La ieşirea din spital, 
mă stăpânea un singur gând: cum să ajung să cunosc forța din mine, 
cea care îmi regenera permanent trupul și urma să mă vindece, dacă 
puteam intra în legătură cu ea, direcționând-o. Aşa cum s-ar exprima 
majoritatea chiropracticienilor: „Forţa care a făcut trupul îl și vindecă.“ 


Transportat cu o ambulanţă, am ajuns acasă la doi prieteni apropiaţi. 
In următoarele trei luni, camera mea a fost un prea frumos cadru de 
forma literei A: luminat natural, strălucitor și spaţios, spre deosebire 
de salonul întunecos şi sufocant din spital. Am început să mă relaxez 
şi să-mi las mintea liberă, fără să mă mai gândesc la alegerea făcută. 
Trebuia să mă concentrez asupra vindecării şi să nu dau voie altor 
gânduri și emoții înrădăcinate în temeri sau îndoieli să mă distragă 
de la însănătoşire. Hotărârea mea era definitivă. 


Am hotărât că, dacă voiam să-mi vindec complet leziunea, aveam 
nevoie de un plan. Urma să nu mănânc nimic altceva decât alimente 
crude şi numai în cantități mici, în așa fel încât energia necesară 
digerării unor mese bogate de alimente preparate să se conserve 
pentru vindecare. În afară de sex, digestia consumă cea mai mare 
cantitate din energia corpului. În același timp, beneficiind de enzi- 
mele deja prezente în matricea nutritivă a alimentelor crude, mi-aş fi 
grăbit digestia şi aş fi consumat mai puţin din energia trupului în 
scopul prelucrării și eliminării. 


În continuare, mi-am petrecut trei ore pe zi, dimineața, la prânz şi 
seara, făcând autohipnoză şi meditând. Plin de bucurie, mă vedeam 
cu ochii minţi pe deplin vindecat, cu coloana vertebrală complet 
refăcută. Îmi reconstruiam mental coloana, segment cu segment. Ca 
să-mi perfecţionez puterea de a mi-o imagina mental, nu-mi dezli- 
peam ochii de sute şi sute de imagini reprezentând coloana verte- 
brală. Gândurile mele concentrate ajutau inteligența superioară, care 
deja acţiona în scopul vindecării mele, să se canalizeze. 


Pe vremea când eram student la colegiul de chiropractică, mă fasci- 
nase studiul hipnozei. Interesul meu fusese stârnit de doi colegi de 

cameră, care mergeau şi vorbeau prin somn şi asistasem la multe 
astfel de incidente, care mi-au trezit curiozitatea şi dorinţa de a cer- 
ceta puterile subconştientului şi, în final, hipnoza însăşi. Citeam tot 
ce-mi cădea în mână pe acest subiect. Interesul meu avea şi o moti- 
vaţie personală — vroiam să mă duc la cursuri, să nu-mi iau notițe şi 
să-mi amintesc tot. Timp de doi ani, la sfârşitul săptămânii și de multe 
ori seara, frecventam cursurile unei şcoli care funcţiona sub numele 
de Institutul de Motivare prin Hipnoză (Hypnosis Motivation 
Institute) din Norcross, statul Georgia. Până la absolvirea colegiului, 
aveam deja la activ 500 de ore de curs de hipnoză clinică, sub îndru- 
marea dr. John Kappas, doctor în ştiinţe, „părintele hipnozei moderne“. 


Fiind încă student la colegiu, îmi susţinusem licenţa şi obținusem 
certificatul de hipnoterapeut clinic şi lucram cu jumătate de normă la 
un cabinet particular de hipnoterapie al unei clinici care practica 
abordarea holistă, care funcţiona lângă Atlanta, în statul Georgia. 
Deşi pe atunci nu înţelegeam cum funcționează mintea, aşa cum 
înțeleg, astăzi, antrenat fiind în lucrul cu pacienţi care sufereau de 
diferite probleme de sănătate, asistasem în mod nemijlocit la diferite 
manifestări ale puterii subconştientului. Astfel, am putut vedea, de 
exemplu, o femeie care nu avea orgasm şi care putea trăi o astfel de 
experienţă clinică doar după inducerea prin hipnoză a unei stări 
modificate, fără nicio atingere fizică, pe urmă un fumător vechi de 
20 de ani, care a renunțat complet la fumat după o singură şedinţă, 
sau un pacient care suferea de dermatită cronică şi urticarie şi a cărui 
piele s-a vindecat complet doar într-o singură oră. 


Iată de ce mi-am început regimul de însănătoşire de la ideea simplă 
că vindecarea leziunii mele de coloană era un fapt complet posibil şi 
asta pentru că văzusem cu ochii mei de ce este în stare subcon- 
ştientul. Era rândul meu acum să-i pun la încercare capacităţile, 


Am stabilit totodată și un program de vizite de câte o oră, de două ori 
pe zi, o dată dimineaţa, înainte de prânz, şi o dată înainte de cină. Le 
ceream vizitatorilor să-şi pună palmele peste fractură și astfel, 
prieteni, pacienţi, doctori, membri de familie şi chiar oameni pe care 
nu-i cunoşteam au contribuit, punându-mi în mod intenţionat 
mâinile pe spate şi împărtăşindu-mi din energia lor vindecătoare. 

În sfârșit, mi-am dat seama că, pentru a aşeza cantitățile corespun- 
zătoare de calciu pe oasele rupte, trebuia să aplic o oarecare tensiune 
gravitațională asupra segmentelor lezate. Pe măsură ce osul se 
dezvoltă și se vindecă, forţa naturală a gravitaţiei acţionează ca sti- 
mulent pentru inversarea încărcăturii electrice de pe suprafața aces- 
tuia, în aşa fel încât, prin polaritate, molecula de calciu încărcată 
pozitiv să fie atrasă către suprafața încărcată negativ a osului. 
Conceptul respectiv mi se părea perfect logic, dar nicăieri, în nicio 
lucrare de specialitate, n-am putut găsi aplicarea unui astfel de raţio- 
nament la tratarea şi manevrarea fracturilor prin compresie. 
Nu m-am lăsat împiedicat însă de absenţa studiilor publicate pe această 
temă. 


Mi-am instruit un prieten cum să-mi construiască o placă înclinată, 
pe a cărei bază să-mi pun picioarele și de care să mă sprijin. În fiecare 
zi, mă rostogoleam încetişor şi cu grijă de pe pat pe placă, și apoi 
eram dus afară și așezat într-un unghi de 2° faţă de orizontală, ca să 
încep să-mi tensionez încet-încet coloana. Unghiul creştea în fiecare 
zi, iar după şase săptămâni stăteam la 60° şi fără dureri — lucru 
absolut uluitor dacă ne gândim că n-aveam voie să mă dau jos din pat 
timp de trei până la șase luni. Trecuseră șase săptămâni, iar eu mă 
simțeam plin de forță și încredere și eram fericit. Am angajat un 
medic care să lucreze în lipsa mea la cabinet, iar eu coordonam acti- 
vitatea prin telefon. 


Am ajuns la un moment dat la concluzia că mobilitatea şi nu imobi- 
litatea, cum afirmau medicii, era baza recuperării mele. Venise timpul 
să încep înotul. Socoteam că apa o să reducă din greutatea exercitată 
de gravitație asupra coloanei, permiţându-mi să mă mișc liber. Casa 
în care locuiam dispunea de o piscină în interior/exterior, ceea ce era 
ideal pentru mine. Mi-au pus un costum foarte strâmt și m-au dus pe 
un şezlong lângă bazinul cu apă semiîncălzită. Inima și mintea mi se 
agitau teribil — trecuse atâta timp de când nu mai stătusem în poziţie 
verticală! La început, n-am făcut altceva decât să plutesc în poziție 
orizontală pe scaunul pliant, ținându-mă de un leagăn suspendat. 
Pluteam acolo, în sus și-n jos, rigid, lăsându-mă în voia valurilor 
create de propria mişcare. Plutind pe apă, se micșora forța gravita- 
ţională, reducându-se astfel greutatea pe care ar fi trebuit s-o suporte 

coloana dacă aș fi stat în picioare. Eu stăteam deci vertical, exercitând 
în același timp o presiune minimă asupra coloanei care se vindeca. 


Începând din acel moment, am înotat în fiecare zi, inițial pedalând 
numai cu picioarele, ca în curs de câteva zile, să înot ca un pește, antre- 
nându-mi toţi mușchii. Eram îndrăgostit de noua libertate pe care mi-o 
dădea înotul, de plutitul vertical în bazin și îmi plăcea chiar să mă și joc 
puţin. De m-ar fi văzut chirurgii! Corpul meu reacționa uimitor. 


După opt săptămâni, am început să mă târăsc pe uscat. Simţeam că, 
dacă imitam mișcările unui copil, mă puteam dezvolta şi eu la fel ca 
el, ajungând în final să pot sta în picioare. Ca să-mi recapăt și să-mi 
menţin mobilitatea, făceam zilnic exerciţii de yoga, asigurând întin- 
derea continuă a ligamentelor. Majoritatea exerciţiilor le făceau stând 
întins. După nouă săptămâni, mă ridicam în capul oaselor, făceam 
baie și foloseam în sfârșit toaleta. Ah, ce frumoase sunt lucrurile simple! 


Asta făceam eu cu corpul meu. Dar am mai avut parte de o expe- 
riență crucială, care mi-a influenţat atât mintea, cât şi finalul fericit al 
alegerii făcute. Cam după șase săptămâni, începusem să nu mai am 
stare. Statul în pat sau la soare pare minunat, dacă o faci pentru că aşa 
vrei şi te poţi ridica oricând din poziţia cu faţa în jos, ceea ce eu, în 
mod evident, nu puteam face. Căutam orice fel de stimulent mental 
pentru că a te concentra toată ziua asupra coloanei vertebrale nu e 
nici posibil şi nici de dorit. Creierul meu avea nevoie de o pauză. 


Într-una din zilele acestor prime șase săptămâni, am zărit o carte 
stingheră pe un raft. Mă intriga coperta misterioasă, pe care nu scria 
nimic, aşa că am rugat un prieten aflat în vizită să mi-o dea. Am 
răsfoit de mai multe ori cartea aceea albă, ca să-i aflu titlul, dar nu 
l-am găsit. Era scrisă de Ramtha şi publicată de un grup afiliat Şcolii 
de Iluminare a lui Ramtha. Am deschis Ramtha: Cartea albă! şi am 
început să citesc, fără să-mi dau seama ce influenţă uriaşă urma să 
aibă asupra mea. 


l Ramtha: The White Book (1999), JZK Publishing Inc. 

Fusesem crescut în religia catolică, dar nu eram o persoană deosebit 
de religioasă sau preocupată de spirit. Credeam în inteligența înnăs- 
cută a trupului. Ştiam că există în noi toți o forță care ne dă viaţă şi 
că forța/inteligenţa respectivă era mult mai mare decât ceea ce posedăm 
noi, oamenii. Susțineam că există un element spiritual în fiecare din 
noi, dar nu mă simţeam atras de vreo biserică ierarhică, rigidă sau de 
vreo dogmă. Credinţa mea era că oamenii au mult mai multe 
capacităţi decât ştim noi. Nu puteam spune că eram adeptul formal 
al vreunei forme de practică spirituală și cu siguranţă nu aparţineam 
niciunei biserici care ar fi propovăduit-o, dar credeam cu tărie în 
existența unui factor real, tangibil, care se implica activ în viața mea. 


Astfel că, într-un anume sens, eram predispus în mod natural la des- 
chidere faţă de ceea ce urma să citesc în curând în Ramtha: Cartea 
albă. Am început s-o citesc din curiozitate, dar după primele pagini, 
subconştientul mi-a tras de mânecă raţiunea, îndemnându- mă să fiu 
atent la ce citeam. Cuvintele prefigurau sensuri la o mulţime de 
niveluri. Până să ajung la acea parte a cărţii în care se explica modul 
în care gândurile şi emoţiile oamenilor creează realitatea, ideea de 
supraconștient, eram deja acaparat. Am terminat-o după 36 de ore. 
Eram în plin proces de prefacere, iar cartea a accentuat în mod sem- 
nificativ rapiditatea cu care deveneam altcineva. 


Cartea albă a fost catalizatorul perfect care cristaliza multe dintre 
lucrurile la care mă gândisem şi pe care le trăisem în cea mai mare 
parte a vieţii mele de adult. Oferea răspunsuri la multe dintre 
întrebările pe care mi le pusesem în legătură cu potenţialul uman, cu 
viaţa şi cu moartea, cu elementul divin din ființa umană, ca să 
numesc doar câteva. Volumul acela demonstra valabilitatea multora 
dintre deciziile mele, mai ales alegerea riscantă pe care o făcusem 
refuzând să fiu operat. Forţa limitele tuturor lucrurilor despre care 
ştiam că sunt adevărate din punctul de vedere al raţiunii şi mă ridica 
la următorul nivel de conştiinţă şi înțelegere a naturii realității. 
Înţelegeam mai bine ca oricând că gândurile ne influențează nu doar 
trupul, ci întreaga viață. Conceptul de supraconștient se referea la 
faptul că mintea nu numai că este un instrument de cunoaştere a 

materiei și naturii realităţii, dar le şi influenţează. Nu era rău pentru 
o carte care zăcea pur şi simplu pe un raft gol, acoperită de praf! 


Inconştientul era o veche preocupare pentru mine, experienţele mele 
cu hipnoterapia reprezentând cea mai semnificativă formă de 
manifestare a acesteia. Dar, prin învăţăturile desprinse din Ramtha, 
întâlnirea cu ideea de supraconștient m-a ajutat să înţeleg că eram 
răspunzător pentru tot ce mi se întâmplase în viaţă — chiar și pentru 
accidentul suferit. Trupul meu se oprise brusc dintr-o deplasare cu 
viteza de 160 km/h, ceea ce a avut, evident, un anumit efect. Lucrul 
cel mai important însă era că incepusem să-mi dau seama de perfec- 
țiunea plăsmuirii. Fusesem mult mai profund afectat de această 
domolire decât mi-aş fi imaginat vreodată — trebuia să reconsider 
tot ce ştiam, iar rezultatul era că astfel devenisem mai bogat. 


Am făcut o convenţie cu mine însumi — dacă trupul mi se vindeca, 
iar eu puteam merge din nou fără să paralizez sau să am dureri, urma 
să-mi petrec cea mai mare parte din viaţă studiind acest fenomen al 
minţii în relaţia sa cu materia și modul în care conştientul creează 
realitate. Acum eram mai preocupat ca înainte să aflu cum îmi pot 
controla conştient şi raţional viitorul. Atunci am hotărât eu să ader la 
Şcoala Ramtha de Iluminare, să mă implic mai mult în învăţă-turile 
acesteia. 


După nouă săptămâni şi jumătate, m-am ridicat şi mi-am reluat 
viaţa. După zece săptămâni, m-am întors la cabinet, primindu-mi 
pacienţii şi bucurându-mă de libertate. Fără corset, fără diformităţi, 
fără paralizie. După douăsprezece săptămâni, ridicam greutăţi şi îmi 
continuam recuperarea. La şase săptămâni de la accident, mi se 
luaseră măsuri pentru un corset dar nu l-am purtat decât o singură 
dată, atunci când am făcut primii paşi, şi numai vreo oră. La stadiul 
de recuperare la care ajunsesem, nu mai aveam nevoie de el. 


Au trecut mai bine de 20 de ani de la accident şi mi se pare interesant 
că, în timp ce 80% din populaţia Americii se plânge de o formă sau 
alta de dureri de spate, de la recuperare încoace, pe mine aproape că 
nu m-a mai durut deloc coloana. 

Deseori, mă întreb unde aş fi astăzi, dacă nu aș fi optat atunci pentru 
o vindecare naturală. Unii m-ar putea întreba: a meritat riscul? Când 
privesc înapoi, în trecut, ca să-mi închipui ce s-ar fi întâmplat dacă aş 
fi făcut altă alegere, libertatea mea de acum mă umple de o mare şi 
tăcută bucurie. În acea scurtă perioadă din viața mea, cred că proce- 
sul de vindecare a trupului și minţii a constituit un stimulent mai 
mare decât mi-aş fi putut închipui vreodată, comparativ cu interven- 
ţia uzuală. 


Cu toată sinceritatea, nu ştiu dacă experienţa trăită de mine a fost un 
miracol sau nu. Dar eu m-am ţinut de cuvânt și am explorat cât se 
poate de profund fenomenul vindecării spontane. Vindecarea de la 
sine înseamnă că trupul se repară sau se curăță singur de boală, fără 
intervenţii medicale tradiționale, cum ar fi operaţii sau medicamente. 


Datorită celor 17 ani petrecuţi ca elev şi a celor şapte ca profesor la 
Școala Ramtha pentru Iluminare, am depăşit cu mult cadrul iniţial 
ale căutărilor mele. Experiențele pe care le-am avut m-au îmbogăţit 
şi m-au stimulat. Cartea de faţă n-ar fi putut fi scrisă fără învățămin- 
tele și experiențele avute în cadrul acestei şcoli. După părerea mea, 
Şcoala Ramtha pentru Iluminare oferă cel mai cuprinzător sistem de 
cunoştinţe pe care l-am studiat vreodată. Asta înseamnă că volumul 
de faţă este o încercare de a reuni o redare exactă a experienţelor 
trăite, câteva dintre învățăturile Ramtha şi propriile mele cercetări. 


În ultimii şapte ani, Ramtha m-a îndemnat cu blândeţe să împăr- 
tăşesc informaţiile, experiențele şi cercetările respective, iar alteori 
m-a linguşit, ademenit şi imboldit în direcţia aceasta. Cartea repre- 
zintă calea mea de împăcare cu toate influențele suferite în viață, cu 
o înțelegere mai fermă a conceptelor ştiinţifice decât în urmă cu şapte 
ani şi cu angajamentul asumat de a răsplăti într-o măsură oarecare 
binecuvântarea pe care a reprezentat-o darul primit. Ca să fiu sincer, 
acum şapte ani n-aş fi putut scrie cartea aceasta, pentru că baza pe 
care au construit-o cercetările mele nu era gata încă, eu nu eram 
pregătit. Dar astăzi sunt, 

În același timp, sunt conştient de faptul că alegerea făcută acum mulţi 
ani, aceea de a refuza operaţia, m-a adus unde mă aflu acum. Cerce- 
tările, preocupările mele ştiinţifice şi modul meu de a trăi se concen- 
trează asupra tuturor tipurilor de vindecare. Mi-am petrecut ultimii 
şapte ani studiind modul în care un singur gând, indiferent de 
condiţii, mobilizează o inteligenţă superioară şi le conferă oamenilor 
perspective uriașe şi atât de minunate. Când vorbesc despre ceea ce 
îţi trebuie ca să-ţi schimbi starea, mă simt cu adevărat binecuvântat 
că pot ajuta oamenii să înţeleagă creierul şi puterea gândului în 
modelarea propriei vieţi. 


Pe lângă problemele de sănătate fizică abordate, cartea se adresează și 
altui gen de suferință, și anume dependența emoţională. În ultimii 
ani, am călătorit în lung şi în lat, am ţinut conferinţe și am făcut 
cercetări independente în domeniul celor mai recente dovezi ale 
neurofiziologiei, ajungând astfel să înţeleg că tot ceea ce constituia 
odată teorie a dobândit acum aplicaţii practice, care ne ajută să ne 
vindecăm rănile emoţionale pe care ni le provocăm singuri. Meto- 
dele pe care le propun nu sunt tratamente miraculoase de 
autovindecare, care funcţionează cât ai bate din palme, nu reprezintă 
îndeplinirea imediată a unor vise. Vă asigur că totul se bazează pe 
cele mai noi descoperiri ale ştiinţei. 


Într-un moment sau altul al vieţii noastre, am aflat cu toţii ce în- 
seamnă dependența emoţională, printre simptomele căreia se numără 
letargia, lipsa capacităţii de concentrare, dorinţa teribilă de a ne 
păstra rutina, imposibilitatea de a duce lucrurile la bun sfârșit, lipsa 
de noi experienţe şi reacții emoţionale şi sentimentul persistent că 
zilele sunt aceleași până la sfârșit. 


Cum poate fi stopat acest ciclu negativ? Răspunsul se află bineînţeles 
în dumneavoastră înşivă. Iar în cazul de faţă, într-o zonă foarte bine 
conturată. Înțelegerea diferitelor teme pe care le vom cerceta în 
această carte și disponibilitatea de a pune în practică anumite princi- 
pii specifice vă vor ajuta să vă vindecați singur din punct de vedere 
emoţional, prin modificarea reţelelor nervoase din creier. O perioadă 
îndelungată, oamenii de ştiinţă au crezut că în creier există conexiuni 

fixe, ceea ce însemna că schimbarea era imposibilă și că sistemul de 
reacţii şi tendințe moştenite reprezintă un destin inevitabil. Însă 
creierul e de fapt elastic, are capacitatea de a scoate din circuit căi 
învechite de gândire şi de a construi altele, oricând, la orice vârstă. 
Mai mult decât atât, poate face acest lucru relativ repede, mai ales 
dacă facem comparaţie cu modelele evoluționiste tradiţionale, în care 
timpul se măsoară nu în săptămâni, ci în generaţii şi epoci. 


Așa cum am început eu să-mi dau seama și cum încep și neuro- 
ştiinţele să recunoască: 


e Gândul contează. 
* Gândul devine pur și simplu materie. 


CAPITOLUL 2 
În spinarea unui uriaș 


Trebuie să ne salvăm cu ajutorul minţii... 
Pentru cel care și-a cucerit mintea, 

Ea îi este cel mai bun prieten; 

Pentru cel ce n-a făcut-o însă, 

Mintea rămâne cel mai cumplit dușman. 


— BHAGAVAD-GITA 


AM AUZIT CU TOȚII EXPRESIA „supremaţia spiritului asupra 
materiei“, folosită cu referire la o persoană care a depășit un obstacol. 
Expresia este foarte potrivită când vine vorba despre modul în care 
mi-am revenit eu după accident, aşa cum se arată în Capitolul 1. 
O folosim, în general, fără să stăm prea mult pe gânduri — 
însemnând pur şi simplu că o persoană a hotărât să întreprindă o 
anumită acțiune, iar în realizarea obiectivului propus nu se împiedică 
de modul convenţional de gândire sau de obstacole. Este o atitudine 
care implică voinţă. În anumite situaţii, poţi fi de-a dreptul convins 
că eşti în stare să-ți foloseşti forța minţii ca să produci modificări în 
domeniul fizic, mental sau emoţional. 


Să spunem, de exemplu, că, pe când erați copil, aveaţi rău de înălțime. 
V-aţi dus împreună cu prietenii într-o tabără, cu cortul, iar lângă 
tabără era un lac mărginit de stânci. Toată lumea se distra de minune 
sărind în apă de la înălțime, numai dumneavoastră vă mulțumeaţi să 
înotaţi de colo-colo, desfătându-vă cu răcoarea apei, până când unul 
dintre ceilalți copii — probabil un prieten sau un frate mai mare — 
n-a găsit altceva mai bun de făcut decât să le atragă atenţia celorlalți 
că eraţi singurul care nu se avânta de sus, deși chiar şi cel mai mic din 

grup se incumetase să facă acest lucru. Stârnit în cele din urmă de 
tachinări şi ca să nu vă mai împroaşte tot timpul cu apă, ieșiți afară 
din lac şi vă cățăraţi tremurând pe stânci. 


Soarele vă arde umerii, pielea vi s-a zgribulit de la vânt şi clipiţi des 
printre picăturile care vi se scurg din păr. Tot timpul mintea vă e 
tulburată și vă atenționează speriată: „Nici să nu te gândeşti!“ 
Dumneavoastră, scrâşnind din dinţi, faceți un pas şovăitor înapoi. 
Ceilalţi fluieră și strigă şi mai tare. Priviţi în jos şi dați cu ochii de cel 
care s-a transformat în conducătorul galeriei, iar strigătele lui nu mai 
sună a hărțuială, ci vă îndeamnă de-a dreptul: „Hai!“ 


Stimulat de adrenalina care vă strânge vezica şi vă înmoaie genun- 
chii, vă îndreptaţi clătinându-vă spre margine şi vă avântaţi în aer. 


Ieşiți la suprafață, împroşcând apa și chiuind victorios, conştient că 
în dumneavoastră s-a petrecut o schimbare fundamentală. Toate 
îndoielile, temerile și lipsa de siguranță au fost date deoparte. Pe plat- 
forma de stâncă fuseseră prezente, dar acum s-au evaporat la fel de 
rapid ca şi urmele pașilor. Toate grozăviile închipuite s-au risipit, făcând 
loc unei realități noi, pozitive. 


Am folosit intenționat acest exemplu, oarecum banal şi la propriu şi la 
figurat vorbind, există mulți oameni care suferă de un handicap care îi 
împiedică să atingă apogeul propriei existenţe, ceva care nu-i lasă să 
simtă libertatea și euforia unei vieți neîngrădite de teamă sau îndoială. 


Nu mă îndoiesc că, într-un moment sau altul al vieţii, ați trecut prin 
experiența supremaţiei spiritului asupra materiei. Eu am avut mai 
multe astfel de experienţe, dar niciuna atât de provocatoare ca 
vindecarea traumelor suferite în timpul triatlonului, despre care 
v-am povestit. Depăşirea propriilor limite şi autoperfecționarea mă 
preocupaseră mereu și eram constant fascinat de potenţialul minţii şi 
al corpului omenesc. Eram mai ales interesat de ceea ce se petrecea 
atunci când mintea şi trupul lucrau cu adevărat la unison. Ştiam 
desigur că mintea și corpul nu sunt de fapt separate, dar mă între- 
basem deseori care dintre cele două se afla în realitate la cârmă. Care 
deținea, de fapt, controlul? Suntem, oare, genetic predestinaţi să fim 
afectaţi de anumite boli şi suferinţe ale sufletului şi trupului? Suntem, 
oare, cu totul supuși capriciilor mediului în care trăim? 

v .. 


O introducere în universul schimbării 


Odată ce simțisem pe pielea mea forța cooperării dintre minte și 
corp, m-am întrebat dacă nu cumva și alţii trecuseră prin ceva 
similar. Ştiam că mulți, înaintea mea, înfruntaseră înțelepciunea 
medicală convenţională şi doream să cercetez conceptul de vinde- 
care. N-a trebuit să aştept prea mult ca să găsesc subiecți potriviţi 
pentru studiul neoficial la care doream să supun fenomenul. 


Dean: Un semn cu ochiul şi o înclinare a capului 


Când l-am văzut prima dată pe Dean, care stătea în sala mea de 
aşteptare, mi-a zâmbit şi mi-a făcut cu ochiul. Pe faţă avea două 
tumori de mărimea unor lămâi foarte mari fiecare — una în partea 
dreaptă, sub bărbie, iar cealaltă în stânga, pe frunte. Cât timp l-am 
examinat, mi-a explicat că suferea de leucemie și l-am întrebat ce 
medicamente folosea ca să ţină boala sub control. „N-am folosit nimic 
niciodată“, mi-a răspuns. Am continuat să-l examinez, încercând să 
mă concentrez la ce făceam, dorind însă să-i pun tot felul de între- 
bări. Şi eu mă vindecasem în urma unui accident, dar asta era în mod 
evident altceva. Leucemia, mai ales cea mietogenă, acută neiratată 
era o boală dureroasă şi debilitantă, nu o rană pe care corpul s-o 
vindece pur şi simplu cu timpul, cum se întâmplă cu un os fracturat. 


Medicii care-l diagnosticaseră nu-i dăduseră mai mult de şase luni de 
trăit şi chiar în momentul acela, cum mi-a spus Dean, şi-a promis în 
sinea lui să ajungă să-și vadă fiul absolvind liceul. Trecuseră 25 de ani 
de la acel moment de cotitură, iar acum, cu o expresie luminoasă 
întipărită pe faţă, Dean mă anunţa că, peste câteva luni, nepotul său 
începea liceul, iar el urma să participe la ceremonie. Am fost uluit. 


Dean a mai trecut pe la mine după prima noastră întâlnire, ca să-i 
urmăresc tratamentul. Într-o zi, după încheierea consultației, n-am 
mai putut răbda și l-am întrebat: „Ce-ai făcut? Trebuia să mori acum 
24 de ani şi cu toate astea ești încă în viaţă, fără medicamente, fără 
operaţii sau tratament. Care-i secretul?“ Dean mi-a zâmbit larg, s-a 
aplecat peste masă, apropiindu-şi fața de mine, și şi-a arătat fruntea 
cu degetul „Tot ce ai de făcut e să te hotărăști!“ Mi-a strâns ferm 
mâna, s-a întors să plece şi pe urmă mi-a mai făcut o dată cu ochiul. 

Sheila: Trecutul, ca precursor și blestem 


Sheila prezenta un întreg complex de simptome debilitante, printre 
care greață, atacuri de febră, constipaţie şi dureri abdominale acute. 
Medicul îi pusese diagnosticul de diverticulită — o inflamare sau 
infectare dureroasă apărută în cutele care se formează în intestin. În 
ciuda tratamentului medical primit, Sheila continua să sufere de 
episoade acute, chiar mai frecvente, ale bolii. 


Într-o zi, a aflat despre raportul dintre emoțiile nesănătoase şi afec- 
țiunile fizice și așa a început să-şi privească viaţa dintr-o nouă pers- 
pectivă. Deşi adultă, la cei 30 de ani ai ei, Sheila se considera încă o 
victimă a propriei copilării — părinţii divorțaseră pe când era mică, 
iar ea fusese crescută de mamă, care muncea mult și o lăsa mult timp 
singură. Crescând în lipsuri şi fiind privată de experienţele sociale de 
T beneficia majoritatea celorlalți copii, Sheila se simțea trasă pe 
sfoară. 


Când s-a hotărât să acorde atenţie propriilor emoții, a fost nevoită să 
admită că nu erau sănătoase. Timp de 20 de ani, zi de zi, fără încetare, 
trăise cu convingerea, afirmată mereu, că, din cauza copilăriei grele, 
nu putea face nimic de valoare sau care s-o mulțumească. Nu 
contenea să-şi amintească faptul că trăia o existenţă inutilă, că n-o să 
se poată schimba niciodată şi că părinţii purtau vina pentru toate 
nenorocirile din viața ei. Începea acun să-și dea seaina că, în cea mai 
mare parte a ceasurilor pe care le trăise în toţi acești ani, gândurile 
nu-i fuseseră altceva decât o litanie plină de învinuiri, scuze și 
tânguiri. Și pentru că intervenția medicală nu dusese la o vindecare 
totală, Sheila a început să se gândească la posibilitatea ca reproșurile 
pe care le făcea părinților ar putea avea o legătură directă cu boala de 
care suferea. A identificat toate persoanele și situaţiile din viaţa ei 
care o făcuseră să se coinporte ca o victimă și a recunoscut că le 
folosise ca scuză pentru propria ei lipsă de interes față de schimbare. 


Incet-încet, prin exerciții consecvente de autocunoaștere și voință, 
Sheila și-a abandonat vechile tipare de gândire și stările asociate cu 
acestea. S-a deprins singură să renunţe la acea parte a propriei iden- 
tități legată de gândurile negative despre copilăria ei și şi-a iertat 
părinţii. Acum nu mai avea motive de suferință. 

Simptomele ei au început să se amelioreze şi, în scurt timp, toate 
semnele fizice asociate cu boala au dispărut. Sheila se vindecase de o 
boală debilitantă şi, mai important, se eliberase şi de robia în care se 
înlănțuise singură. 


În căutarea asemănărilor 


În ultimii șapte ani, am studiat cazuri de persoane care și-au revenit 
şi s-au vindecat spontan de boli grave. Informaţiile pe care le-am 
strâns și cele povestite de persoanele respective în întrevederile avute 
cu ele sunt de-a dreptul uluitoare. Starea lor de sănătate dădea semne 
de o substanţială revenire după boli ca tumori maligne şi benigne, 
suferinţe cardiace, diabet, boli respiratorii, hipertensiune, colesterol 
crescut, varice, boli ale tiroidei, probleme dentare şi ale gingiilor, 
tulburări de vedere, dureri de oase și musculare, precum şi tulburări 
genetice grave, pentru care știința medicală nu oferea soluţii. 


Bărbaţii şi femeile în cauză îşi reveniseră în condiţiile în care niciun 
tratament convenţional sau alternativ nu dăduse rezultate. Fiecare își 
vindecase singur propriul trup. Când am analizat din punct de 
vedere terapeutic istoricul fiecărui caz, n-am identificat niciun factor 
comportamental sistematic care să le poată explica vindecarea. 


Diferitele tratamente pe care le încercaseră le modificaseră oarecum 
starea, fără însă a le vindeca boala definitiv. Unora dintre ei, de 
exemplu, li se aplicaseră terapii cu radiații și/sau chimioterapie, dar 
cancerul rezista sau reapărea rapid. Alții se supuneau unor inter- 
venţii chirurgicale de rutină sau experimentale, care le ameliorau 
simptomele, dar nu le rezolvau complet problemele. Mulţi luaseră ani 
de zile medicamente ca să-şi trateze boli precum hipertensiunea, fără 
a ajunge însă la rezultate semnificative sau de durată. Unii luau parte 
la studii clinice cu medicamente experimentale, care însă nu-i vin- 
decau. Nici vitaminele și nici regimurile alimentare nu le restabileau 
sănătatea. Câţiva afirmau că postul le ameliora oarecum simptomele, 
dar nu ducea la o recuperare completă. Terapiile alternative dăduseră 
şi ele greş. În anumite cazuri, consilierea îi ajuta să mai reducă din 
stres, dar nu reușea să-i vindece. 

În momentul în care-şi dădeau seama că nu obțin rezultate, mulți 
subiecți întrerupeau orice tratament, unii dintre ei renunțând chiar 
să mai caute soluții medicale sau alternative. Ce anume făcuseră oare 
acești foşti bolnavi ca să-și recapete sănătatea? 


După ce am analizat informaţia cu prilejul interviurilor, am bănuit 
că, din punct de vedere științific, aceste vindecări spontane repre- 
zentau ceva mai mult decât nişte întâmplări fericite. Dacă un lucru se 
produce o dată, înseamnă că este o întâmplare, un incident, dar dacă 
se întâmplă din nou, fără vreun motiv aparent, atunci l-am putea 
numi co-incident (o a doua întâmplare) sau coincidență — pro- 
ducerea surprinzătoare a două evenimente care par a se fi petrecut 
din pur hazard, motiv pentru care par a se afla într-o relaţie cauzală. 


Dar dacă acelaşi tip de eveniment se produce pentru a treia, a patra 
sau chiar a cincea oară, atunci posibilitatea unei coincidenţe trebuie 
exclusă. Trebuie să existe ceva care se petrece în mod sistematic şi 
care generează apariția repetată a aceluiaşi fenomen. În lumina unei 
astfel de apariţii repetate, putein utiliza raţionamentul conform 
căruia nu există efect fără cauză. Şi, atunci, presupunând că s-ar 
putea ca şi în cazul acesta să existe o relaţie între, cauză şi efect, 
mi-am pus întrebarea: dacă efectul la care mă refeream este 
restabilirea spontană a sănătăţii, ce anume a determinat apariția 
transformărilor fizice la toţi aceşti indivizi? 


Am început prin a presupune că, dacă vindecarea persoanelor res- 
pective nu poate fi pusă pe seama niciunui tratament sau terapii care 
să fi acţionat asupra corpului, transformările clinice fuseseră produse 
de vreun proces intern petrecut în mintea şi în creierul lor. Oare 
mintea poate să aibă o asemenea forță? Majoritatea medicilor 
recunosc că atitudinea pacienților le influențează capacitatea de a se 
bucura de beneficiile tratamentului medical. Este oare posibil ca, în 
cazul acestor oameni, vindecarea bolii să nu fi fost decât o chestiune 
de metamorfoză a propriei minţi? 


Mă mai gândeam dacă nu există cumva o relație verificabilă ştiinţific 
între cele întâmplate în mod sistematic în creierele respective şi 
mintea umană. Dacă probelor rezultate din cazuri precum acestea li 
se aplică metoda ştiinţifică, am putea oare descoperi vreun proces 

care să se fi petrecut în minte — şi deci chiar în țesuturile cerebrale — 
şi care să producă astfel de vindecări? Se poate repeta procesul 
pentru a produce același efect? Studierea vindecărilor spontane ne-ar 
ajuta oare să descoperim niște legi științifice care să poată explica 
raportul dintre minte şi trup? 


Stârnit de învățăturile Şcolii Ramtha de Iluminare (vezi Capitolul 1), 
al cărei crez este tocmai conceptul supremaţiei spiritului 
asupra trupului, am folosit acest raționament ca punct de plecare în 
eforturile mele de studiere a vindecărilor şi recuperărilor spontane, 
precum şi a posibilei lor relaţii cu modul de funcţionare a minții. 
Învățăturile Ramtha îmi arătaseră că era într-adevăr posibil ca 
mintea să poată vindeca orice suferinţă a trupului, așa că eram încli- 
nat să cred în existenţa unei asemenea relaţii. De fapt, mulți dintre cei 
cu care am discutat în decursul anilor erau şi ei ucenici ai Şcolii 
Ramtha, fiind învăţaţi să-şi vindece propriul corp. 


Natura miracolelor 


Vindecările mi se păreau greu de acceptat câteodată, dar astfel de 
întâmplări/coincidenţe se produc încă de la începutul consemnărilor 
istorice. În Antichitate, explicația unor astfel de evenimente era de 
obicei înrădăcinată în credinţele religioase specifice culturii respective. 
Fie că ne referim la scripturile creştine, la scrierile sacre ale Islamului, 
la tahlele egiptene sau la manuscrisele iudaice, multe civilizații au 
crezut în vindecarea spontană și au relatat cazurile respective. 


În decursul secolelor, ori de câte ori se întâmpla ceva ce ieşea din ca- 
drul noţiunilor ştiinţifice deţinute de societatea respectivă, oamenii 
spuneau că e un „miracol“. Conform definiţiei, miracolul este un 
fenomen ieșit din comun, un fapt supranatural, o minune sau un 
fapt, un fenomen uimitor sau extraordinar; o taină; un eveniment, o 
întâmplare contrară legilor naturii, care nu poate fi explicată raţional. 


Dacă cercetăm consemnările istorice, putem vedea că evenimentele 
erau descrise drept miracole atunci când depășeau cadrul credințelor 
laice şi al convențiilor sociale, ştiinţifice sau politice, specifice culturii 
în cauză. Să ne imaginăm că o persoană sare dintr-un avion, deschide 

paraşuta și aterizează în siguranţă pe un câmp. Un astfel de lucru ar 
fi părut miraculos acum două sute de ani. La fel ca orice alte 
evenimente insondabile din prezent, ar fi fost pus pe seama acţiunii 
sau intervenţiei unei forțe supranaturale, fie ea zeu sau demon. 


Să derulăm rapid banda, ca să ajungem în zilele noastre. O femeie 
suferă de o boală fatală și i se mai dau cam șase luni de trăit. După 
şase luni, revine la medic pentru un consult. Doctorul o examinează 
şi-i face un set de analize de diagnostic, inclusiv o tomografie com- 
puterizată. Spre uimirea lui, nu se mai vede niciun semn clinic, 
obiectiv al bolii. Conform tuturor mijloacelor obiective de măsurare, 
persoana s-a vindecat. 


Dacă ne referim la un astfel de tip de vindecare ca la un miracol, s-ar 
putea să trecem cu vederea un adevăr mai profund. În momentul în 
care o societate a înțeles cauzele, modul de acțiune și efectele unui 
eveniment, ea renunță la contextul supranatural atribuit anterior. 
Mitul şi folclorul au servit dintotdeauna unui astfel de scop — să 
explice fenomenele supranaturale. Fiecare cultură își are propriile 
mituri ale creaţiei, de pildă, şi multe culturi, creştine sau nu, dispun 
şi de o istorie a potopului. Astăzi, ne dăm seama că incapacitatea 
noastră de a ne explica o întâmplare poate avea drept cauză propria 
noastră lipsă de cunoştinţe, la nivel atât individual, cât și de cultură 
în ansamblu. Există multe evenimente considerate altădată mira- 
culoase şi pe care acum le redefinim ca fiind fapte naturale. Şi, atunci, 
există oare o explicaţie plauzibilă pentru vindecările spontane? 


Miraculosul are o componentă interesantă. Este de înţeles ca o persoa- 
nă care urmăreşte experienţe sau rezultate așa-zis miraculoase, 
cercetând idei aflate în afara cadrului curent de credinţe ale societății, 
să se gândească să acţioneze împotriva convențiilor medicale, sociale 
sau chiar religioase. Să ne închipuim un bărbat căruia i se pune diag- 
nosticul de hipertensiune şi colesterol mărit. Medicul lui alopat 
(convenţional) îi face o prognoză și îi prescrie un tratament, care 
poate cuprinde medicamente, restricţii alimentare şi exerciţiu fizic, 
recomandându-i ce să facă și ce nu. Dacă pacientul îi răspunde 
„Mulţumesc, domnule doctor, dar o să mă ocup eu de asta“ probabil 
că medicul va trage concluzia că pacientul îşi riscă sănătatea dacă 

alege o altă cale decât cea standard. Oricine speră într-un rezultat 
miraculos în propria viață poate fi obligat să ia cu asalt fortăreața 
convingerilor convenţionale, riscând astfel să fie considerat un 
rătăcit, irațional, fanatic sau chiar nebun. 


Dar dacă ar exista o metodă prin care să înţelegem cauzele și căile 
aşa-numitelor vindecări miraculoase, cei care le doresc n-ar mai fi 
trataţi drept nesăbuiţi sau instabili mintal. Dacă am putea afla cum se 
pot realiza astfel de lucruri, dacă am putea experimenta noi înşine 
astfel de cunoştinţe, punând în practică acea ştiinţă anume despre 
care este vorba, eforturile noastre de a produce rezultate miraculoase 
n-ar mai fi întâmpinate cu rezistenţă, ci ar fi sprijinite. 


Cei patru piloni ai vindecării 


După ani de zile de discuţii cu persoane care trecuseră prin recu- 
perări şi vindecări spectaculoase, mi-a devenit clar ca majoritatea 
acestor oameni aveau patru calități specifice în comun. Ei trăiseră 
aceleaşi coincidenţe. 


Înainte de a trece la descrierea celor patru calități comune în aceste 
cazuri, aş vrea să subliniez câţiva dintre factorii care difereau la 
persoanele studiate. Erau de religii diferite, iar unii nu aveau niciun 
fel de afiliere religioasă. Erau puţini cei cu formaţie de preot, rabin, 
pastor, călugăriță sau alte profesiuni de natură spirituală. Persoanele 
respective nu aderaseră toate și numai unii dintre ei erau adepţii unei 
religii sau ai unui lider charismatic la mişcarea New Age. Erau 
bărbaţi şi femei de vârste, rase, credinţe și culturi diferite, cu meserii 
felurite și variate niveluri de educaţie şi de trai. Numai unii făceau 
exerciţii fizice în fiecare zi și doar câțiva urmau acelaşi regim ali- 
mentar. Erau de tipologii şi condiţii fizice diferite. Aveau obişnuinţe 
diverse în ceea ce priveşte consumul de băuturi, fumatul, privitul la 
televizor şi celelalte medii de inforinare. Nu erau cu toţii heterose- 
xuali, iar unii erau inactivi din punct de vedere sexual. Condiţiile 
externe, care păreau să fi provocat transformările măsurabile din sta- 
rea de sănătate a persoanelor cu care stătusem de vorbă, erau diferite. 

Coincidența 1: Un nivel superior de inteligență înnăscută 
este dătător de viaţă şi poate vindeca trupul 


Oamenii cu care am discutat şi care îşi reveniseră spontan credeau că 
în ei exista o ordine sau o inteligență superioară. Fie că o numeau 
scânteie divină, spiritualitate sau subconştient, ei recunoşteau 
existența unei forțe interioare care le dădea viaţă clipă de clipă şi care 
ştia mai multe decât puteau ei cunoaşte ca ființe umane. Mai mult 
decât atât, dacă s-ar fi putut racorda la această inteligenţă, ar fi putut 
s-o determine să acţioneze în favoarea lor. 


Am ajuns să-mi dau seama că această inteligență superioară nu are 
nimic mistic, ci este același spirit care organizează şi reglează toate 
funcţiile corpului. Aceasta este forța care face inima să bată neîntre- 
rupt de peste 100 000 de ori pe zi, fără să se oprească vreodată ca să 
se gândească ce face. Asta înseamnă peste 40 de milioane de bătăi pe 
an, aproape trei miliarde de pulsaţii pe parcursul unei vieţi de 70-80 
de ani. Şi toate acestea se petrec automat, fără pauze de întreţinere, 
curăţenie, reparaţii sau înlocuire. O conştiinţă superioară care dă 
dovadă de o voinţă care o depăşeşte cu mult pe a noastră. 


Tot așa, nu ne gândim o clipă la ce anume pompează inima: 7,5 litri 
de sânge pe minut, cu mult peste 350 de litri pe oră, printr-un sistem 
de canale vasculare cu o lungime de 96 000 de kilometri, repre- 
zentând dublul circumferinței Pământului. Şi, cu toate acestea, siste- 
mul circulator nu reprezintă decât 3% din masa noastră corporală. 
La fiecare 20-60 de secunde, fiecare celulă de sânge face un tur com- 
plet prin corp şi fiecare globulă roşie circulă prin organism cam de 
75 000-250 000 de ori pe parcursul unei vieți. (Pentru că veni vorba, 
dacă toate globulele roşii ar fi puse cap la cap, s-ar înălța spre cer 
până la 49 600 de kilometri). În secunda de care ai nevoie ca să tragi 
aer în piept, pierzi 3 milioane de globule roşii, care sunt înlocuite în 
secunda următoare. Cât am putea trăi dacă ar trebui să ne concen- 
trăm ca să realizăm toate aceste lucruri? Trebuie să existe o conştiinţă 

superioară (mai cuprinzătoare) care orchestrează toate acestea în 
locul nostru. 


Opriţi-vă o clipă din citit. Exact în acest moment, în fiecare celulă din 
corp au avut loc 100 000 de reacţii chimice. Să înmulțim acum 
100 000 de reacții chimice cu 70-100 trilioane de celule, câte ne 
alcătuiesc corpul. Rezultatul are mai multe zerouri decât poate afișa 
majoritatea calculatoarelor și, cu toate acestea, la fiecare secundă, în 
organism are loc un număr ameţitor de reacţii chimice. Suntem obli- 
gaţi să ne gândim s-o facem pe fiecare? Mulţi dintre noi nu reușesc 
nici să-și facă socoteala cât au cheltuit și câţi bani mai au sau să-şi 
amintească mai mult de șapte articole de pe lista de cumpărături, așa 
că avem mare noroc că există o inteligenţă superioară minții noastre 
conştiente, care deţine rolul conducător. 


În aceeași secundă de care vorbeam, au murit 10 milioane de celule 
şi în clipa următoare le-au înlocuit aproape tot 10 milioane de celule 
noi.2 Într-o singură zi, pancreasul își regenerează aproape toate celu- 
lele. Şi totuşi, nu ne gândim o clipă la modul în care se elimină celu- 
lele moarte sau la toate funcţiile necesare realizării mitozei, procesul 
prin care se produc celulele noi pentru regenerarea țesuturilor şi 
creștere, Calcule recente estimează că, în realitate, transferul de infor- 
maţii dintre celule are loc cu o viteză mai mare decât cea a luminii. 


În momentul acesta, probabil că, într-o anumită măsură, vă gândiţi la 
corp, dar nu conştientul comandă secreția de enzime în cantitatea 
necesară pentru digerarea şi descompunerea în substanţe nutritive a 
alimentelor pe care le-aţi consumat. Există un mecanism care ține de 
o ordine superioară şi care la fiecare oră filtrează litri de sânge prin 
rinichi, ca să vă facă să urinaţi și să eliminaţi reziduurile (cel mai 
performant aparat de dializă mecanică nu filtrează într-o oră decât 
15-20% din reziduurile din sânge produse de corp). Această inte- 
ligenţă superioară păstrează precizia celor 66 de funcţii ale ficatului, 


2 Popp E. (toamna anului 1998), „Biophotons and their regulatory role in cells", 
Frontier Perspectives, 7(2), The Center for Frontier Sciences at Temple University 
Philadelphia, pp. 13-22. 

deşi majorității oamenilor nici prin cap nu-i trece că acest organ 
îndeplineşte atât de multe sarcini. 


Aceeaşi inteligenţă le poate ordona proteinelor minuscule să citească 
sofisticata succesiune a spiralei ADN mai bine decât orice tehnologie 
a prezentului. Iată o realizare extraordinară, ţinând cont de faptul că, 
dacă am putea descifra ADN-ul din toate celuleiz corpului și dacă 
l-am pune cap la cap, acesta ar parcurge de 150 de ori drumul până 
la Soare şi înapoi!” Nu ştiu cum, dar această inteligență superioară 
coordonează minusculele proteine enzimatice care trec glonţ prin cele 
3,2 miliarde de secvenţe de acid nucleic, ce reprezintă genele din fie- 
care celulă, în căutare de mutații. Versiunea noastră interioară de 
Securitate Naţională ştie cum să combată miile de bacterii şi viruși, 
fără ca noi să fim vreodată nevoiţi să ne dăm seama de atac. Ea reu- 
şeşte chiar să-i memoreze pe respectivii invadatori în aşa fel încât, dacă 
mai încearcă vreodată, sistemul nostru imunitar să fie mai bine pregătit. 


Cel mai minunat lucru este că această forță a vieții știe cum să por- 
nească de la doar două celule, un spermatozoid şi un ovul, şi să creeze 
aproape 100 de trilioane de celule specializate. După ce ne-a dat 
viață, continuă s-o regenereze permanent şi să regleze un număr 
incredibil de procese. S-ar putea să nu ne dăm seama de acțiunea 
inteligenței noastre superioare, dar, în momentul în care murim, 
corpul începe să se descompună, pentru că este părăsit de această 
forță interioară. | 


La fel ca şi cei cu care discutasem, am fost obligat să recunosc că în 
noi acționează o anumită inteligenţă, care ne depăşeşte de departe 
capacitățile conştiente. Ea ne însuflețeşte clipă de clipă trupul, iar 
acțiunea ei incredibil de complexă se desfăşoară fără să fim conştienţi 
de ea. Suntem ființe conştiente, dar, de obicei, dăm atenţie numai 
evenimentelor despre care credem că prezintă importanţă pentru 
noi. Acele 100 000 de reacţii chimice care au loc la fiecare secundă în 
cele 100 de trilioane de celule ale noastre reprezintă expresia acestei 
forțe însufleţitoare. Şi, cu toate aceștea, singura ocazie în care le 


3 Medina J. (2000) The Genetic Inferno: Inside the seven deadly sins, Cambridge 
University Press. 

considerăm importante pentru mintea conştientă este atunci când 
ceva nu merge bine. 


Acest aspect al sinelui este obiectiv şi independent de condiţii. Dacă 
suntem în viață, această forță însufleţitoare se exprimă prin noi. 
Împărtăşim cu toţii acest for superior, indiferent de sex, vârstă şi cod 
genetic. Această inteligenţă transcende hotarele legate de rasă, cul- 
tură, poziţie socială, statut economic și credință religioasă. Ne însu- 
fleţeşte pe toţi, fie că ne gândim la ea sau nu, că suntem treji sau 
dormim, că suntem trişti sau fericiţi. O inteligență mai profundă ne 
permite să credem ce vrem, să ne placă unele lucruri şi să ne displacă 
altele, să fim toleranţi sau critici. Acest izvor de viață conferă forță 
formei de existenţă căreia îi aparţinem, ne înzestrează cu puterea de 
a exprima viaţa pe orice cale dorim.* 


Această inteligență ştie cum să păstreze ordinea în toate celulele, țesu- 
turile, organele și sistemele corpului, pentru că ea l-a creat din celulele 
separate. Şi iarăși, forța care a făcut corpul este forța care îl întreţine şi 
îl vindecă. 


Bolile de care sufereau cei de care mă ocupasem arătau că, într-o 
anumită măsură, pierduseră o parte din contactul cu acest for supe- 
rior sau se depărtaseră de el. Poate că propria lor rațiune canalizase 
cumva această inteligență către boală, îndepărtând-o de sănătate. 
Dar au ajuns să înţeleagă că, dacă se racordau la această forță şi-şi 
foloseau gândurile ca s-o orienteze, ea va şti cum să le vindece bolile. 
Conştiinţa lor superioară știa deja ce are de făcut, iar lor nu le mai 
rămânea decât să intre în contact cu ea. 


Capacităţile acestei inteligenţe înnăscute, ale acestui subconștient sau 
naturi spirituale sunt mult mai mari decât cele ale unei pastile, terapii 
sau tratament, şi nu fac decât să aştepte să le permitem să acționeze 
conștient. Un uriaş ne duce în spate şi încă pe gratis. 


1 Concept expus de Şcoala Ramtha de luminare. Pentru a consulta o bibliografie 
completă, precum şi alte materiale informative, vizitaţi JZK Publishing Inc., 
editura Școlii Ramtha de Iluminare, la adresa http://jzkpublishing.com/ sau 
http:// www.ramtha.com. 


62 ANTRENEAZĂ -ȚI CREIERUL! 


Coincidenţa 2: gândurile sunt reale — gândurile ne 
influenţează în mod direct corpul 


Modul în care gândim ne influențează în mod direct atât corpul, cât 
şi Viața. Poate aţi mai auzit conceptul acesta, expriinat în diferite 
feluri — de exemplu, în expresia „supremaţia minţii asupra materiei“. 
Oamenii cu care discutasem nu numai că iîmpărtăşeau această 
convingere, dar o și foloseau ca bază pentru realizarea unor schim- 
bări conştiente în propria minte, în corp şi în viaţa lor personală. 


Ca să înțeleg cum au reușit acest lucru, am început să studiez 
volumul din ce în ce mai mare de cunoștințe referitoare la relația 
dintre gândire și trupul fizic. A apărut un domeniu al ştiinţei numit 
psihoneuroimunologie, care a demonstrat legătura dintre minte și 
trup. Toate cele aflate până acum pot fi descrise în următorii termeni 
ușor accesibili: fiecare gând produce o reacţie biochimică la nivelul 
creierului. Acesta eliberează la rândul său semnale chimice transmise 
corpului, în care acționează ca mesageri ai gândului. Gândurile care 
produc substanțele chimice din creier îi permit corpului să simtă 
exact cum gândeați. Deci fiecare gând produce o substanță căreia îi 
corespunde o senzaţie în corp. În mod esenţial, la fiecare gând de 
fericire, inspiraţie, adică pozitiv, creierul produce substanțe chimice 
care vă fac să vă simţiţi fericit, inspirat sau înălțat. De exemplu, când 
anticipaţi o experienţă plăcută, creierul produce imediat un neuro- 
transmițător numit dopamină, care stimulează creierul și corpul în 
aşteptarea experienţei respective şi începe să vă stimuleze. Gândurile 
pline de ură, de supărare sau autodepreciative determină creierul să 
producă niște substanţe chiinice numite neuropeptide, la care corpul 
reacționează corespunzător. Vă simţiţi duşmănos, furios sau lipsit de 
valoare. Iată cum gândurile devin neîntârziat materie. 


Atunci când corpul reacționează la un gând printr-o trăire, acest fapt 
declanşează un răspuns în creier, care monitorizează şi evaluează 
constant starea corpului și observă că trupul se simte într-un fel 
anume. Ca răspuns la această trăire organică, creierul generează gân- 
duri care produc mesageri chimici corespunzători; începeți să gândiţi 
cum simțiți. Gândirea creează simtire, iar apoi simţirea creează gân- 
dire, într-un ciclu continuu. 

. Această buclă duce în cele din urmă la apariţia în corp a unei anumite 


stări, care determină natura generală a modului în care ne simțim şi 
ne comportăm. Numim acest lucru stare. Să presupunem, de pildă, că 
o persoană îşi trăieşte o mare parte din viață într-un ciclu repetat de 
gânduri şi stări care au de-a face cu lipsa de securitate. În momentul 
în care gândeşte că nu e suficient de bună sau de deşteaptă, ori 
„destul de...“ în tot ce face, creierul eliberează substanțe chimice care 
produc un sentiment de insecuritate. Acum simte întocmai cum 
gândea. În momentul în care se simte nesigură, începe să gândească 
aşa cum simte. Cu alte cuvinte, corpul o determină acum să gân- 
dească. Acest gând duce la şi mai multe sentimente de insecuritate, 
iar ciclul se autoperpetuează. Dacă gândurile şi sentimentele 
persoanei continuă să genereze an de an acelaşi feedback biologic 
între creier şi corp, ea vă trăi într-o stare de „insecuritate“. 


Cu cât întreținem mai mult aceleaşi gânduri, care produc la rândul 
lor aceleaşi substanțe chimice, care determină aceleaşi stări în corp, 
cu atât gândurile ne schimbă fizic mai mult. Astfel, în funcție de ce 
gândim şi simțim, ne creăm starea. Lucrurile la care ne gândim, 
energia şi intensitatea lor ne influențează în mod direct sănătatea, 
alegerile şi deciziile şi, în cele din urmă, calitatea vieţii. 


Aplicând acest raționament la propria viață, mulți dintre cei cu care 
am discutat îşi dădeau seama că unele dintre gândurile lor nu numai 
că nu serveau sănătății, dar ar fi putut fi tocmai cauza principală a 
stărilor de boală sau de nefericire. Zeci de ani, petrecuseră aproape zi 
de zi complăcându-se în stări de anxietate, îngrijorare, tristețe, 
gelozie, furie sau o altă formă de suferință emoțională. Interlocutorii 
mei spuneau că, gândind şi simțindu-se aşa timp îndelungat, asta le 
produsese stările respective. 


De aici, a apărut raționamentul potrivit căruia, pentru a-şi schimba 
starea de sănătate fizică, era necesar să-şi abordeze propriile atitudini: 
complexe de gânduri strânse în serii de rutine.” Atitudinea creează o 
stare aflată în directă legătură cu corpul. Astfel, cineva care doreşte o 
sănătate mai bună trebuie să-şi modifice tiparele de gândire sau 


5 Şcoala Ramtha de Iluminare (vezi referința 4, Capitolul 2). 

atitudini, cele noi ajungând în cele din urmă să-i schimbe starea. Ca 
să reuşească acest lucru, persoana respectivă ar trebui să evadeze din 
ciclurile nocive reluate mereu de gândire-simţire, simţire-gândire şi 
să pună în locul lor altele, benefice. 


Iată un exemplu: bolile digestive apărute una după alta și zilele trăite 
cu o permanentă durere de spate îl fac în cele din urmă pe Tom să-şi 
analizeze viaţa şi să-şi dea seama că îşi reprimase disperarea provo- 
cată de stresul unei meserii care îl fâcea nefericit. Timp de douăzeci 
de ani fusese mereu furios şi nemulțumit de patron, de colegi și de 
familie. Mulţi fuseseră cei asupra cărora se revărsase irascibilitatea lui 
Tom, dar, în sinea lui, îi fusese mereu milă de propria persoană şi se 
simțise o victimă. 


Întreţinerea unor tipare rigide de gândire, credinţă, simţire și trăire, 
s-a transformat într-un complex de atitudini nocive, pe care organis- 
mul lui Tom pur şi simplu nu le-a mai putut „înghiţi“. 


Din cele spuse de el, Tom a început să se vindece când a recunoscut 
că starea lui avea la bază atitudinile sale inconștiente. Mai toți cei al 
căror istoric l-am studiat au ajuns cam la aceleaşi concluzii ca şi Tom. 


Ca să înceapă să-şi schimbe atitudinile, au început să-și trateze gån- 
durile mai cu atenţie, făcând mai ales eforturi conştiente de a-și 
observa procesele automate de gândire, cu deosebire pe cele nocive. 
Spre surprinderea lor, au descoperit că majoritatea afirmațiilor inte- 
rioare negative persistente nu erau adevărate. Cu alte cuvinte, simpla 
existenţă a unei păreri nu înseamnă în mod automat că şi suntem 
obligaţi să credem în adevărul ei. 


De fapt, majoritatea gândurilor sunt idei create de noi şi în care 
ajungem să credem. A crede devine pur şi simplu o obișnuinţă. 
Sheila, de pildă, care suferea de tulburări digestive, a observat cât de 
des se gândea la sine ca la o victimă incapabilă să-și schimbe viaţa. 
Vedea cum astfel de gânduri îi declanșaseră un sentiment de neaju- 
torare. Punerea sub semnul întrebării a acestei convingeri i-a dat 
posibilitatea să accepte că mama ei nu făcuse nimic prin care s-o îm- 
piedice să-şi urmeze propriile idealuri sau s-o convingă de contrariu. 

Unii dintre cei pe care i-am studiat spuneau că aceste gânduri repeti- 
tive seamănă cu niște programe de computer care funcţionează tot 
timpul, în fiecare zi, undeva în fundalul propriei vieți. Ei înșiși fiind 
operatorii acestor programe, le puteau schimba sau chiar şterge. 


Intuiţia aceasta a fost esenţială. Într-un anumit moment, toți cei cu 
care am vorbit au fost obligaţi să înfrunte ideea preconcepută potrivit 
căreia gândurile nu pot fi controlate, alegând în schimb să fie liberi şi 
să-şi controleze gândirea. Toți deciseseră să pună capăt proceselor 
negative de gândire care anticipaseră şi pregătiseră producerea reac- 
ţiilor chimice dureroase din corp şi acum erau hotărâți să-şi coordo- 
neze gândurile şi să elimine raţionamentele care le făceau rău. 


Repetate suficient de des, gândurile conştiente devin un mod incon- 
ştient de gândire. Ca să dăm un exemplu banal, când învăţăm să 
şofăm, trebuie să conştientizăm fiecare acțiune. După mult exerciţiu, 
putem conduce 150 de kilometri, de la punctul A la punctul B, şi fără 
să ne amintim vreo porțiune a traseului, pentru că, de obicei, subcon- 
ştientul se află la volan. Toţi am avut o astfel de senzaţie de necon- 
ştientizare în timpul unei călătorii de rutină cu maşina, simțind cum 
conştientul se redeşteaptă doar ca să reacționeze la un zgomot 
neobişnuit la motor sau la huruitul unei anvelope sparte. Așa că, dacă 
persistăm în aceleași gânduri, acestea sunt conștiente la început, 
devenind în cele din urmă inconștiente, programe automate de 
gândire. Neuroştiinţele au o explicație foarte solidă pentru modul în 
care se petrece acest lucru. Şi, până la sfârşitul acestei cărți, veţi 
înţelege cum se realizează acest fenomen. 


Gândurile inconştiente devin modalităţi inconştiente de existenţă, 
care ne afectează în mod direct viaţa, la fel ca şi cele conştiente. Ca 
toate gândurile, şi acestea declanșează reacții biochimice care au ca 
rezultat comportamente, iar gândurile noastre repetitive, inconşti- 
ente produc tipare automate de comportament, dobândite, aproape 
involuntare, nişte obișnuinţe care se fixează și se consolidează sub 
formă de conexiuni neurologice. 


Pentru a întrerupe ciclul unui proces de gândire devenit inconştient, 
este nevoie de o acţiune conştientă şi de efort. Mai întâi, trebuie să 
evadăm din propria rutină, ca să ne putem privi viaţa din afară. Prin 

contemplare și autoreflecţie, putem deveni conştienţi de scenariile 
noastre inconștiente. După aceea, astfel de gânduri trebuie observate 
fără să reacţionăm la ele, astfel încât acestea să nu mai declanșeze 
reacţiile chimice antomate care duc la apariția comportamentului 
habitual. În sinea noastră, posedăm cu toţii un nivel de conştienţă de 
sine care ne poate observa gândurile. Trebuie să învăţăm să ne 
separăm de aceste programe şi, atunci când reuşim, le putem domina 
în mod voit. În sfârşit, putem exercita control asupra propriilor 
gânduri, prin aceasta distrugând din punct de vedere neurologic 
gânduri care au fost fixate şi consolidate în creier. 


Cunoscând de la neuroştiinţe faptul că gândurile produc reacţii 
chimice în creier, ar fi logic ca gândurile să aibă un efect oarecare 
asupra corpului fizic, modificându-ne starea interioară. Gândurile 
nu numai că au o importanţă concretă pentru modul în care trăim, 
dar devin concrete în chiar corpul nostru. Gândurile au substanță şi 
devin substanţă. 


Din convingerea că gândurile sunt reale și că modul de gândire al 
oamenilor le influențează direct sănătatea şi viaţa, persoanele res- 
pective şi-au dat seama că necazul lor provenea de la înseși procesele 
lor de gândire. Ele au început să-şi analizeze viața. Când le-a venit 
inspiraţia şi au dobândit sârgninţa necesară ca să-şi schimbe modul 
de gândire, şi-au putut revitaliza sănătatea. O nouă atitudine se poate 
transforma într-o nouă obişnuință. 


Coincidenţa 3: ne putem reinventa pe noi înșine 


Motivaţi cum erau de bolile grave de care sufereau atât fizic, cât şi 
mental, persoanele cu care discutasem şi-au dat seama că, dacă voiau 
să-şi schimbe gândurile, trebuiau să ducă treaba până la capăt. Ca să 
devină altă persoană, trebuia să se regândească pe sine într-o viață 
nouă. Toți cei care şi-au readus sănătatea la normal au făcut acest 
lucru după ce au decis în mod conştient să se reinventeze. 


Eliberându-se de rutina zilnică, au petrecut un timp în singurătate, 
într-o stare de reflecţie și contemplație, analizând şi meditând la ce 
fel de oameni doreau să devină. Îşi puneau sub semnul întrebării cele 
mai înrădăcinate convingeri despre propria identitate. 

Întrebările de genul „Ce-ar fi dacă...?“ sunt vitale pentru acest 
proces: ce-ar fi dacă n-aș mai fi nefericit, dacă nu m-aş mai concentra 
atât asupra mea, dacă n-aş mai suferi şi dacă m-aș putea schimba? 
Ce-ar fi dacă nu mi-aş mai face griji, nu m-aş mai simți vinovat sau 
n-aş mai purta ranchiună? Ce-ar fi dacă aş începe să recunosc cum 
stau lucrurile și faţă de mine, și față de ceilalți? 


Astfel de „ce-ar fi dacă?“ i-au condus spre alte întrebări: pe cine 
cunosc eu şi e mereu fericit? Cum se poartă? Ce personaje din 
istorie admir pentru noblețea şi unicitatea lor? Ce-aș putea face să 
fiu şi eu aşa? Ce-ar trebui să spun, să fac, cum ar trebui să gândesc 
şi să mă port ca lumea să mă vadă altfel? Ce anume vreau să schimb 
la mine? 


Strângerea de informaţii a fost un alt pas important pe drumul spre 
reinventare. Toți cei cu care vorbisem au trebuit să pornească de la 
ceea ce ştiau despre sine şi apoi să-și reconfigureze gândirea ca să 
ajungă să-şi formeze noi idei despre ce doreau să devină. Toți au 
început cu idei provenite din propria experienţă de viaţă. Au mai 
scotocit şi prin cărți şi au mai căutat şi prin filme informaţii despre 
cei care le impuseseră respect. Combinând fragmente din meritele şi 
concepțiile acestor personaje cu alte calități din mintea lor, au utilizat 
tot acest material brut ca să înceapă să construiască o nouă 
reprezentare a modului în care doreau să se manifeste. 


În timp ce explorau cum ar putea să-și îmbunătăţească felul de a fi, 
au aflat şi alte moduri de a gândi. Şi-au întrerupt cursul repetitiv al 
gândurilor care le ocupase cea mai mare parte a vieţii conştiente. 
Eliberându-se de aceste obişnuinţe familiare, confortabile de gândire, 


„şi-au compus un concept mai evoluat despre persoana care puteau 


deveni, înlocuindu-şi vechea imagine de sine cu un ideal nou, supe- 
rior. Şi-au făcut timp în fiecare zi să exerseze mental cum ar arăta 
această nouă persoană. Aşa cum am discutat în Capitolul 1, exersarea 
mentală stimulează creierul să dezvolte noi circuite nervoase şi 
schimbă modul de funcţionare a creierului și a minții. 


În 1995, în Journal of Neurophysiology a apărut un articol care de- 
monstra efectele pe care, exclusiv, exersarea mentală le avea asupra 

dezvoltării de reţelele nervoase în creier.* Rețelele nervoase sunt 
ansambluri individuale de neuroni (sau celule nervoase) care 
lucrează împreună şi independent într-un creier funcțional. Rețelele 
de neuroni, cum le numim noi cu drag, constituie ce! mai recent 
model folosit de neuroştiinţe ca să explice cum învăţăm și memorăm. 
Acestea pot fi folosite şi pentru explicarea modului în care fiecare 
nouă experienţă ne schimbă creierul, cum se formează diferitele 
tipuri de memorie, cum se dezvoltă deprinderile, cum se manifestă 
acţiunile conştiente şi inconștiente şi chiar cum sunt prelucrate toate 
formele de informaţie senzorială. Rețelele nervoase reprezintă con- 
cepţia actuală din domeniul neuroștiințelor prin care se explică 
modul în care ne schimbăm la nivel celular. 


În cercetarea la care ne referim, unor subiecți împărţiţi în patru 
grupuri li s-a cerut să participe la un studiu cu durata de cinci zile, 
care consta în efectuarea de exerciţii la pian pentru măsurarea even- 
tualelor modificări care se puteau petrece în creier. Primul grup de 
voluntari a învăţat şi memorat un fragment muzical, pentru o singură 
mână, pe care l-au exersat fizic timp de două ore în fiecare zi, pe toată 
durata studiului. 


Celui de-al doilea grup de participanți i s-a cerut să cânte la pian fără 
niciun fel de instrucțiuni şi fără să cunoască vreo secvenţă melodică. 
Aceştia au cântat la întâmplare timp de două ore în fiecare zi din cele 
cinci cât a durat studiul, fără să înveţe nimic. 


Cel de-al treilea grup nici nu s-a atins de pian, dar i s-a dat posibili- 
tatea de a observa ce i se preda primului grup, până au memorat și 
membrii lui. O perioadă oarecare de timp, în fiecare zi, au repetat 
apoi mental exerciţiile, imaginându-se în aceeaşi situaţie cu cei din 
primul grup. 


Cel de-al patrulea grup a fost cel de control, care n-a avut nimic de 
făcut în cadrul studiului respectiv şi deci nici nu a studiat, nici nu a 
exersat nimic. Aceştia nici măcar nu s-au prezentat. 


6 Pascual-Leone D. et al. (1995), Modulation of muscle responses evoked by 
transcranial magnetic stimulation during the acquisition of new fine motor skills. 
Journal of Neurophysiology, 74 (3), pp. 1037-1045. 

La sfârşitul celor cinci zile, cât a durat studiul, cu ajutorul unei tehnici 
numite stimulare magnetică transcraniană, combinată cu alte 
dispozitive sofisticate, cercetătorii au măsurat modificările apărute în 
creier. Spre surprinderea lor, la grupul care nu făcuse decât exerciţii 
mentale s-au observat aproape aceleaşi modificări, constând din 
extinderea şi dezvoltarea de rețele nervoase în aceeaşi zonă specifică 
din creier, ca și la subiecţii care exersaseră fizic la pian. În cazul celui 
de-al doilea grup, care nu învățase nicio secvență melodică, modifi- 
cările cerebrale au fost foarte reduse, pentru că membrii lui nu 
repetaseră mereu aceeași serie de exerciţii în fiecare zi. Activitatea la 
întâmplare nu le stimulase niciodată, prin repetiţie, aceleaşi circuite 
nervoase, neconsolidând astfel conexiuni suplimentare de celule 
nervoase. La grupul de control, ai cărui membri nici măcar nu fuse- 
seră prezenţi, nu s-a constatat nicio modificare. 


Cum de a reuşit al treilea grup să realizeze aceleaşi modificări cere- 
brale ca şi primul, fără să atingă măcar claviatura? Prin concentrare 
mentală, subiecţii din al treilea grup îşi activau în mod repetat rețele 
specifice de neuroni în anumite zone ale creierului, reușind în mare 
măsură să-și conecteze celulele nervoase respective. În neuroştiințe, 
acest concept se numeşte învăţare de tip Hebbian”. Ideea este simplă: 
celulele nervoase activate împreună se interconectează. Şi atunci, 
stimularea repetată a unor grupuri de neuroni conduce la construirea 
de raporturi mai puternice, mai complexe între ele. 


Conform tomografiilor funcționale ale creierului, realizate pe par- 
cursul acestui studiu, subiecții care au exersat mental îşi activau creie- 
rul ca şi cum ar fi realizat fizic acest lucru. Activarea repetată a neuro- 
nilor a format şi dezvoltat un grup de neuroni într-o anumită zonă a 
creierului, care îi oferea acum suport. material tiparului cores- 
punzător intenţiei conştiente. După plac, gândurile li se trasau carto- 
grafic şi se delimitau în creier. Interesant a fost faptul că circuitele se 
consolidau şi se dezvoltau în exact aceeași zonă a creierului ca și în 
cazul grupului care exersase fizic. Subiecţii respectivi îşi dezvoltau şi 


7 Hebb D.O. (1949), The organization of behavior. A neuropsychological theory, Wiley. 

modificau creierul doar gândind. În condiţii de efort mental adecvat, 
creierul nu face diferenţa între efortul fizic şi cel mental. 


Experienţa Sheilei, care şi-a vindecat boala digestivă de care suferea, 
este o exemplificare a acestui proces de reinventare. Sheila se hotă- 
râse să nu se întoarcă la amintirile care îi reînviau trecutul şi la 
atitudinile caracteristice unei victime. Odată identificate procesele 
mentale de rutină de care voia să se elibereze, Sheila şi-a cultivat un 
nivel de conştiinţă la care deţinea suficient control ca să-şi întrerupă 
gândurile inconștiente, ceea ce i-a dat posibilitatea să nu-și mai 
activeze zilnic aceleaşi asociaţii de rețele nervoase. Din momentul în 
care a dobândit controlul asupra vechilor tipare de gândire şi nu și-a 
mai activat circuitele conservatoare de gândire, creierul Sheilei a 
început să elimine circuitele acum nefolosite, ceea ce reprezintă un 
alt aspect al învăţării de tip Hebbian, pe care îl putem rezuma astfel: 
celulele nervoase care nu se mai activează împreună, nu mai fac parte 
din același circuit. Aceasta este acțiunea legii universale de tipul 
„foloseşti ori pierzi“, care poate face minuni în schimbarea vechilor 
paradigme de gândire despre sine. Cu timpul, Sheila s-a debarasat de 
povara modului ei vechi şi limitat de gândire, care-i întunecase viaţa. 


Acum îi era mai uşor să-şi imagineze cum trebuie să fie persoana în 
care dorea să se transfonne şi a explorat posibilităţi la care nici nu se 
gândise până atunci. Săptămâni de-a rândul s-a concentrat asupra 
modului în care ar gândi şi s-ar comporta în această nouă și necunos- 
cută ipostază. Şi-a analizat constant noile idei despre sine, astfel încât 
să-şi poată aminti tot timpul cine urma să fie. În cele din urmă, s-a 
transformat de-a binelea într-o persoană sănătoasă, fericită şi plină 
de entuziasm în fața viitorului. Exact ca şi cei care exersaseră fizic la 
pian, şi-a creat noi circuite în creier. 


Este interesant de observat că majoritatea celor cu care stătusem de 
vorbă nu avuseseră niciodată senzaţia că trebuiau să se autodisciplineze 
ca să realizeze acest lucru, ci erau pur şi simplu încântați să exerseze 
mental ce anume doreau să devină. La fel ca Sheila, toţi cei care îmi 
spuseseră povestea lor reuşiseră să se reinventeze. Aceştia au continuat 
să se concentreze asupra noului ideal, până când s-au familiarizat cu 
noul lor mod de viață. Au devenit altcineva, o persoană cu alte obice- 
iuri, Se eliberaseră de obișnuinţa de a fi ei înşişi. Modul în care au 

realizat acest lucru ne conduce la cea de-a patra convingere care îi 
unea pe cei care reușiseră să se vindece fizic. 


Coincidenţa 4: ne putem concentra atât de bine, 
încât pierdem noţiunea de timp şi spațiu 


Cei cu care am discutat ştiau că şi alţii înaintea lor se vindecaseră sin- 
guri, aşa că erau încredințaţi că şi ei puteau face aşa ceva, nelăsân- 
du-şi însă vindecarea la voia întâmplării. Speranţa şi dorința nu sunt 
suficiente. Să ştii doar ce ai de făcut nu este de ajuns. Însănătoşirea 
obliga aceste persoane să se regândească tot timpul și să creeze mereu 
şi în mod deliberat rezultatele dorite. Fiecare trebuise să atingă un 
nivel de hotărâre absolut fermă, de voință neabătută, de pasiune 
interioară şi de concentrare deplină, sau, în cuvintele lui Dean: „Tot 


ce ai de făcut e să te hotărăşti!“ 


O astfel de abordare necesită un mare efort. Pentru toți cei implicaţi, 
primul pas a fost decizia de a transforma acest proces în cel mai impor- 
tant lucru din viaţă, ceea ce a însemnat ieşirea din rutină, eliberarea 
de obișnuinţe, de activităţile sociale statornicite, de privitul la tele- 
vizor şi aşa mai departe. Dacă şi-ar fi păstrat obişnuinţele, ar fi fost în 
continuare aceleaşi persoane în care se cuibărise boala. Ca să se 
schimbe, ca să nu mai fie cei de dinainte, nu mai puteau proceda la fel. 


În schimb, aceşti răzvrătiți se așezau în fiecare zi şi începeau să se 
reinventeze, lucru mai important pentru ei decât orice altceva, dedi- 
cându-i fiecare clipă de timp liber. Toți exersau cum să-şi observe 
obiectiv gândurile deja consacrate, cu care se familiarizaseră. Refu- 
zau să-și ocupe mintea cu altceva decât cu ceea ce doreau. Lucru care 
poate părea destul de uşor de făcut când te confrunți cu o problemă 
gravă de sănătate. „La urma urmei, viaţa mea e în mâinile mele.“ Dar 
nu suferim cu toţii de câte ceva — fizic, emoţional sau sufletește —, 
care ne afectează calitatea vieţii? Oare suferinţele acestea nu merită să 
ne concentrăm atent asupra lor? 


Sigur că oamenii despre care vorbesc au fost nevoiţi să înfrunte con- 
vingerile înguste, să-şi învingă îndoiala de sine şi teama. Au fost ne- 
voiți să-şi nege atât vocea interioară cotidiană, cât şi vocile celor din 

afară, mai ales când îi îndemnau să-şi facă griji şi să se concentreze 
asupra rezultatelor clinice prognosticate pentru boala de care sufereau. 


Aproape toți spuneau că acest nivel de conştiinţă nu e uşor de atins. 
Înainte, nu-şi dăduseră niciodată seama câtă pălăvrăgeală e într-o 
minte neantrenată. La început, s-au întrebat ce s-ar fi întâmplat dacă 
ar fi revenit la vechile tipare de gândire. Vor avea oare puterea să nu 
se lase atraşi de vechile obişnuinţe? Vor fi în stare să-şi conştientizeze 
tot timpul gândurile? Exersând însă, au descoperit că, ori de câte ori 
se întorceau la vechiul sine, îşi dădeau imediat seama de scăpare şi 
puteau stopa programul care le fusese obicei. Cu cât exersau mai mult 
concentrarea asupra propriilor gânduri, cu atât se uşura procesul şi cu 
atât erau mai încrezători în propriul viitor. Împăcaţi şi calmi, alinați de 
o senzaţie de limpezire, noul sine căpăta formă. 


Interesant este faptul că toţi subiecţii mi-au relatat că trăiseră un fe- 
nomen care devenise parte integrantă din noua lor viaţă. În perioa- 
dele prelungite de introspecţie şi reflecţie asupra reinventării de sine, 
deveniseră atât de implicaţi în concentrarea asupra prezentului şi a 
propriului scop, încât li s-a întâmplat ceva remarcabil: au pierdut 
complet noțiunea propriului corp, de timp şi spaţiu —, simțind că 
nimic altceva în afara propriilor gânduri nu mai era real. 


Daţi-mi voie să formulez din următoarea perspectivă: în mod 
obişnuit, conştientizăm trei lucruri: 


+ Întâi de toate, suntem conştienţi că existăm într-un corp. Creierul 
nostru primeşte feedback despre ce se întâmplă în interiorul cor- 
pului şi despre stimulii primiți din mediul înconjurător, noi 
descriind cele simţite de corp sub formă de senzaţii fizice. 

+ În al doilea rând, suntem conştienţi de mediu. Spaţiul din jur este 
legătura noastră cu realitatea exterioară; suntem atenţi la obiectele, 
oamenii şi locurile din jur. 

+ În sfârşit, simțim trecerea timpului; ne organizăm viața în cadrul 
conceptului de timp. 


Cu toate acestea însă, atunci când se concentrează în interior, prin 
autocontemplare, când exersează mental noi posibilități de a deveni 
altcineva, oamenii sunt în stare să se cufunde atât de adânc în 

propriile gânduri, încât, câteodată, atenţia li se detaşează complet de 
corp şi de cele din jur, care par a se topi sau dispărea. Dispare chiar şi 
conceptul de timp, deşi asta nu înseamnă că nu se gândesc la timp, 
dar, când deschid ochii după astfel de perioade, li se pare că n-a 
trecut mai mult de un minut sau două, ca să descopere că, de fapt, 
s-au scurs ore întregi. În astfel de momente, suntem eliberaţi de griji 
şi durere. Ne disociem de senzații și de orice factor de mediu. Ne putem 
adânci atât de tare în procesul creator, încât uităm de noi înşine. 


Când apare un asemenea fenomen, persoana respectivă nu conștien- 
tizează nimic altceva decât propriile gânduri. Cu alte cuvinte, sin- 
gurul lucru real din punctul său de vedere, este faptul că e conştientă 
de gândurile ei. Aproape toți au afirmat acelaşi lucru și cam în ace- 
leași cuvinte: „Mintea îmi era în altă parte“, spunea unul din ei, unde 
nu era nimic să mă distragă, nu exista timp, eram lipsit de corp, nu 
exista niciun lucru — nimic — în afară de gândurile mele.“ Deveneau 
efectiv netrupeşti, nemateriali, extratemporali; își pierduseră orice 
asociere prezentă cu ființarea, „eul“ sau „sinele“, şi deveneau nimeni. 


Așa cum aveam să aflu ulterior, această stare le permitea să înceapă 
procesul transformării în exact ce-și imaginau. Prin lobul său frontal, 
creierul uman are capacitatea de a reduce la tăcere stimulii transmiși 
de corp sau de mediu precum și senzaţia scurgerii timpului. Cele mai 
recente cercetări din tehnologia imagisticii cerebrale funcţionale 
au dovedit că, în condiţii de reală concentrare, circuitele cerebrale 
asociate cu timpul, spaţiul şi senzaţiile/mişcările/percepţiile sen- 
zoriale ale corpului se domolesc literalmente &. Ca ființe umane, 
avem privilegiul să ne facem gândurile mai reale decât orice altceva, 
în astfel de situaţii creierul înregistrând impresiile în cutele profunde 
ale propriului țesut. Această pricepere ne permite să începem recon- 
figurarea circuitelor cerebrale şi să pornim procesul de schimbare a 
vieții. 


8 Robertson I. (2000), Mind sculpture. Unlocking your brains untapped potential, 
Bantam Press. 

Begley S. (7 mai 2001), „God and the brain: How were wired for spirituality“, 
Newsweek, pp. 51-57. 

Newburg DAquil la E., Rause V. (2001), Why God Wont Go Away: Brain science and 
the biology of belief, Ballantine Books. 

Unele din ii mai recente descoperiri ale scite suge- 
rează faptul că, pentru a ne modifica arhitectura creierului, 
trebuie să fim atenți la ce trăim într-un anumit moment. Stimu- 
larea pasivă a circuitelor creierului, fără conştientizarea stimu- 
lului și a conținuturilor prelucrate, nu produce niciun fel de 
modificări cerebrale. În timp ce citești, de exemplu, auzi în fun- 
dal pe cineva din casă care face curățenie cu aspiratorul. Dar. 
dacă stimulul respectiv. nu prezintă importanță, nu-i dai atenţie, 
ci continui să citeşti, Pentru tine, cel mai important lucru în mo- 
mentul respectiv este ceea ce citeşti şi, din această cauză, atenţia x 
; îi activează selectiv. diferite: circuite din creier, în timp ce alte 
informaţii, lipsite de importanţă, sunt eliminate în urma filtrării. - 
Deci, ce este atenţia? Când eşti atent, indiferent la ce, toată lucis 
: ditatea ţi-e concentrată „asupra lucrului de care te ocupi, igno- 
; rând toate celelalte informaţii care ar putea sta la dispoziţia sim- 
țurilor. spre. a fi prelucrate şi simţite de corp. Amintirile 
întâmplătoare pot fi şi ele blocate. Îţi opreşti mintea să, câtă. 
„Cească şi să se gândească la ce urmează să mănânci la cină, să-şi. 
: aducă aminte cum a fost la Crăciun și chiar să urzească tot felul - 
. fantezii despre, o colegă. O înfrânezi să acţioneze sau să, facă 
z altceva decât ai stabilit tu că este important. Dacă n-am dispune .. 
„de această capacitate de. selectare a anumitor lucruri: asupra... 
cărora să ne concentrări atenţia, supraviețuirea ar fi realmente 
imposibilă. Capacitatea. de selectare a unui mic fragment” de... 
informație, asupra. căruia să ne concentrăm depinde de Jomi 
„frontal al creierului. i 
Deoarece lobul. îs ne permite s să ne alea cu A 
É susținută asupra | oricărui lucru, cum ar fi parcurgerea paginilor... 
"de faţă, acesta întrerupe alte circuite ale creierului care au de-a! 
-face cu alte tipuri de senzaţii, precum auzitul, gustatul, mişcarea. . 
i: picioarelor, așezatul pe scaun, durerea de cap și chiar umplerea 
"vezicii. lată de ce, cu cât eşti mai atent Ja imaginile mentale inte: . 
„rioare, cu atât îţi poţi modifica mai bine circuitele din creier. iți 
"este mai ușor să controlezi alte circuite cerebrale care prelu- 
| seu ai ss i senzoriali cu care teal acul 

Alte puncte comune 


Deşi nu tot atât de fundamental importante precum patru elemente 
discutate anterior, au mai apărut și alte puncte minore de intersecţie 
a experiențelor persoanelor cu care discutaseni, dintre care n-o să 
menționez aici decât două. Primul aspect este faptul că, undeva în 
adâncul lor şi cu mare certitudine, subiecţii respectivi ştiau că erau 
vindecați. N-aveau nevoie de niciun fel de analiză de diagnostic care 
să le confirme acest lucru, chiar dacă mulţi făcuseră analize care 
dovediseră că erau vindecați. 


Cel de-al doilea punct comun este acela că mulți medici au consi- 
derat că opţiunea de respingere a metodelor convenţionale era ires- 
ponsabilă, iar cei sub tratamentul cărora se aflau persoanele vindecate 
nu i-au crezut când le-au spus adevărul. Reacţia medicilor este de 
înțeles din multe puncte de vedere, dar, din altele, este în același timp 
şi regretabilă. Evaluând însă rezultatele obiective care demonstrau 
schimbarea, majoritatea au exclamat: „Nu ştiu ce anume faci, dar, 
orice-ar fi, continuă!“ 


Noua frontieră în cercetările asupra creierului 


Studierea învățăturilor Ramtha, precum și cercetările pe care le 
făcusem în domeniul vindecărilor spontane mi-au aprins dorința de 
a afla tot ce se putea despre creier. Şi nicio altă perioadă nu e la fel de 
incitantă ca prezentul ca să observi cu atenţie descoperirile neuro- 
ştiinţei în privința acestui remarcabil organ. Unele dintre desco- 
peririle recente despre modul în care creierul facilitează gândirea ar 
putea oferi informații utile pentru obţinerea de rezultate pozitive 
pentru trup şi viaţă. 


Acum peste 20 de ani, elevilor li se spunea la școală că în creier există 
conexiuni rigide, ceea ce înseamnă că ne naştem cu anumite cone- 
xiuni de neuroni care ne predestinează să manifestăm trăsături, 
obișnuinţe şi predispoziţii moștenite de la părinți. Conform concep- 
tiei ştiinţifice predominante la vremea aceea, creierul este imuabil, 
iar predispoziţiile noastre genetice nu ne permit decât câteva opțiuni 
şi un control limitat asupra propriului destin. Sigur că, din anumite 

puncte de vedere, oamenii au porţiuni rigide în creier, ceea ce ne face 
să împărtășim cu toții aceleași funcţii și structuri fizice. 


Ultimele cercetări însă incep să arate că fixitatea creierului nu este 
atât de pronunțată pe cât credeam. Ştim acum că oricare dintre noi, 
la orice vârstă, poate dobândi noi cunoştinţe, pe care creierul le poate 
prelucra, concepând noi gânduri. Tot așa, mai ştim și că procesul 
acesta lasă amprente proaspete pe creier — adică se dezvoltă cone- 
xiuni sinaptice. Asta înseamnă să înveţi. 


Pe lângă că învaţă, creierul înregistrează şi fiecare nouă experienţă, 
Când trăim o experienţă, căile senzoriale transmit spre creier cantități 
enorme de informaţii despre ceea ce vedem, mirosim, gustăm, auzim 
şi pipăim, iar neuronii reacționează, organizându-se în reţele de cone- 
xiuni care reflectă experienţa respectivă. Totodată, aceşti neuroni 
eliberează şi substanţe chimice care declanşează anumite trăiri. Fie- 
care eveniment nou produce o trăire interioară, care ne ajută să 
memorăm experiența respectivă. Procesul de formare a amintirilor 
este suportul care susține pe termen lung aceste noi conexiuni 
neuronale, ceea ce face deci ca memoria să fie pur şi simplu un proces 
de menţinere a noilor conexiuni sinaptice formate prin învățare.’ 


Ştiinţa cercetează modul în care gândurile repetitive consolidează 
astfel de conexiuni neurologice și ne influențează funcţionarea 
creierului. Pe lângă cele discutate deja despre repetiţia mentală, există 
şi alte studii surprinzătore care au arătat că acest proces — gândirea 
repetată asupra unui lucru, fără implicarea fizică a corpului — nu 
numai că duce la apariția de modificări la nivel cerebral, dar poate 
determina și modificări ale corpului. Acesta este, spre exemplu, cazul 
subiecţilor unui studiu care, o perioadă de timp, şi-au imaginat că 
ridică greutăţi cu un anumit: deget, iar după un timp degetului 
respectiv i-a crescut realmente forța. 1° 


y a J. (2001), The Synaptic Self: how our brains become who we are, Penguin 
Books. 

1 Yue G., Cole K. J. (1992), „Strength increases from 1he motor program-com- 
parison of training with maximal volunlary and imagined muscle contractions“, 
Journal of Neurophysiology, 67(5), pp. 1114-1123, 

Spre deosebire de mitul creierului fixist, descoperim acum că acesta 
se schimbă de fapt, ca o reacţie la fiecare experienţă, la orice gând şi 
fiecare lucru învăţat. Aceasta se numește plasticitate, iar cercetătorii 
adună probe care demonstrează potenţialul de flexibilitate a 
creierului la orice vârstă. Cu cât studiam mai mult noile descoperiri 
asupra plasticității creierului, cu atât eram mai fascinat când aflam că 
anume informaţii şi deprinderi par a fi ingredientele modificării 
selective a creierului. 


Plasticitatea creierului este capacitatea acestuia de a se remodela, re- 
forma şi reorganiza la vârste avansate. De exemplu, la maeştrii vio- 
loniști se observă o creștere remarcabilă în dimensiuni a cortexului 
somato-senzitiv — regiune a creierului responsabilă de simţul pipă- 
itului. Acest lucru este adevărat, însă, numai pentru degetele de la 
mâna stângă, cele care se mișcă pe corzile instrumentului (în com- 
parație cu degetele de la mâna dreaptă, care ţin arcușul). Cerce- 
tătorii au comparat cele două jumătăți ale creierului care controlau 
simțul pipăitului la violonistul respectiv cu stimuli ce veneau 
dinspre amândouă părţile corpului şi s-a evidenţiat că sectorul de 
creier destinat degetelor de la mâna stângă se mărise faţă de dimen- 
siunile normale ale compartimentului responsabil pentru degetele 
de la mâna dreaptă.!! 


În anii '80, se credea încă preponderent în caracterul fix și imuabil al 
creierului, organizat în compartimente precis structurate, dar neuro- 
cercetătorii îşi dau seama în prezent că, de fapt, creierul se află într-o 
continuă reorganizare, proces care durează întreaga viață. 


Există dovezi interesante și împotriva unui mit îndelung susţinut 
referitor la celulele nervoase. Zeci de ani, s-a crezut că neuronii nu se 
pot divide şi înmulţi. Ni se spunea că numărul de celule cerebrale cu 
care ne naștem rămâne neschimbat toată viața și că, odată deterio- 
rate, nu mai pot fi înlocuite. Astfel de convingeri sunt astăzi contes- 
tate, iar studii recente sugerează că, de fapt, creierul adult normal, 
sănătos, poate genera noi neuroni, în cadrul unui proces numit 


"1 Elbert'T, et al. (1995), „Increased cortical representation of the fingers of the left 
hand string players“, Science, 270 (5234), pp. 305-307. 

neurogeneză. Cercetările din ultimii ani arată că, dacă într-o anumită 
zonă a creierului numită hipocamp se produce o deteriorare a 
celulelor nervoase, acestea sunt în mod natural capabile şi să se 
regenereze.!? Nu numai că anumite părţi deteriorate din creier se pot 
restabili, dar au apărut noi dovezi care arată că un creie; adult poate 
produce şi celule nervoase noi. 


După cum se spune într-un studiu publicat în revista Nature în ia- 
nuarie 2004, formarea deprinderii de a jongla poate determina mă- 
rirea anumitor zone ale creierului!3; tomografia cerebrală funcțională 
ne arătase deja că procesul de învăţare poate determina apariţia de 
modificări ale activităţii cerebrale, dar acest studiu ne-a demonstrat 
că învăţarea unui lucru nou poate avea ca rezultat şi apariţia de 
modificări anatomice. 


Cercetătorii germani de la Universitatea din Regensburg au recrutat 24 


de persoane care nu știau să jongleze şi pe care le-au împărțit în două ` 


grupuri egale: unul a fost pus să exerseze în fiecare zi, timp de trei luni, 
iar grupului de control nu i s-a dat nicio sarcină. Atât înainte, cât și 
după experiența propriu-zisă, tuturor participanţilor li s-au făcut 
tomografii cerebrale, folosind tehnica imagistică prin rezonanță 
magnetică. În plus, în loc să se limiteze la studierea modificărilor det 
vităților cerebrale, cercetătorii au utilizat o tehnică sofisticată, numită 
analiză morfometrică punct-cu-punct, în vederea identificării modi- 
ficărilor de structură ale materiei cenușii din neocortex. Grosimea 
stratului de materie cenușie reflectă numărul total de neuroni. 


La voluntarii care au învățat să jongleze s-a constatat o creştere măsu- 
rabilă a materiei cenușii din cele două zone ale creierului implicate în 
activitatea vizuală şi motorie, zone în care s-a putut proba creşterea 
volumului şi densității materiei cenușii. Studiul respectiv sugerează 
că în creierul adult există o anumită capacitate de generare de noi 
celule cerebrale. Dr. Vanessa Sluming, medic specialist în imagistică 
la Universitatea din Liverpool, Marea Britanie, făcea următorul 


12 Ericsson PS. et al. (1998), „Neuro is i i 
ic S, ; a genesis in the adult hippocampus“, N 
acte (11), pp. 1313-1317. iti ai e dt 
raganski B. și colab, (2004 22 Jan), „Changes in grey matter ind ing“, 
Nature, 427(6872), Londra, pp. 341-12. i sd catia 

comentariu: „Este posibil ca lucrurile pe care le facem în viaţa de zi 
cu zi să ne influenţeze nu numai modul de funcționare a creierului, 
ci şi structura sa macroscopică.“ Este interesant de observat că, la 
persoanele la care se constatase o mărire a zonelor cerebrale respec- 
tive şi care nu și-au mai continuat exerciţiile de jonglerie, regiunile 
cerebrale în cauză au revenit într-un interval de trei luni la 


dimensiunile normale. 


Chiar şi meditaţia a produs rezultate promițătoare, atât în ceea ce 
priveşte schimbarea modului de funcţionare a creierului, prin modi- 
ficarea modelelor de unde cerebrale, cât și generarea de noi celule 
nervoase care reprezintă produsul concentrării interioare atente. 
Conform celor demonstrate de anumite studii publicate în revista 
NeuroReport din luna noiembrie 2005, la cei 20 de participanţi care 
beneficiaseră de o largă instruire în tehnicile de meditație budistă, s-a 
constatat creşterea cantităţii de materie cenușie.!* Iată partea cea mai 
relevantă a studiului: participanţii erau în majoritate persoane obiş- 
nuite, normale, cu slujbă şi familie, care nu meditau mai mult de 40 
de minute pe zi. Nu trebuie neapărat să fii sfânt ca să produci alți 
neuroni. O altă sugestie a cercetătorilor este aceea că meditaţia poate 
încetini subţierea, cu vremea, a cortexului frontal. 


După cum reiese dintr-un studiu realizat de Fred Gage de la Insti- 
tutul Salk pentru Studii biologice din La Jolla, California, la şoarecii 
care trăiau în medii îmbogăţite, stimulative pentru minte şi corp, s-a 
observat o majorare cu 15% a numărului total de celule cerebrale, în 
comparaţie cu cei crescuţi în medii obișnuite pentru rozătoare. Mai 
mult decât atât, Gage, împreună cu un grup de cercetători suedezi, a 
demonstrat pentru prima dată, în octombrie 1998, că neuronii umani 
dispun de capacitatea de regenerare. 


14 Lazar S.W. et al. (2005 28 Nov), „Meditation experience is associated with 
increased cortical thickness“, Neuroreport, 16 (17), pp. 1893-1897. 

15 van Praag H. Kempermann G., Gage EH. (1999), „Running increases cell 
proliferation and neurogenesis in the adult mouse dentate gyrus“, Nature 
neuroscience 2(3), pp. 266-270. 

Kempermann G., Gage FEH. (1999 May), „New nerve cells for the adult brain 


Scientific American, 280(5), pp. 48-53. 

Vindecarea. Speranţa 


Cercetările etectuate cu pacienţi care suferiseră un accident vascular 
ne oferă cele mai însufleţitoare dovezi ale capacităţii de schimbare a 
creierului. În cazul accidentului vascular cerebral se produce o scă- 
dere bruscă a alimentării cu sânge oxigenat, ceea ce duce la apariţia 
de leziuni ale țesutului neurologic. De obicei, lezarea unei anumite 
regiuni a creierului, care e asociată cu un braţ sau un picior, face ca 
persoana respectivă să-şi piardă controlul motor asupra membrelor 
„ în cauză. În mod tradițional, se credea că, dacă pacientul nu prezintă 
nicio ameliorare în maximum o săptămână, paralizia este permanentă. 


În prezent, există numeroase studii care desființează acest mit. Pa- 
cienţi care suferiseră un accident vascular cerebral și care, din punct 
de vedere tehnic, depășiseră perioada de recuperare — chiar și 
persoane de 70 de ani, paralizate de 20 de ani — au fost capabili să-și 
recapete, într-o oarecare măsură, controlul motor pe care-l 
pierduseră după accident, progresul realizat putând fi menţinut pe 
termen lung. Dintre participanţii la anumite studii efectuate la secţia 
de neurologie a Spitalului Bellevue din New York în ultima parte a 
anilor '80, până la 75% şi-au recuperat total controlul asupra brațului 
sau piciorului paralizat. Repetiţia a fost cheia prin care şi-au putut 
reface conexiunile din creier. !$ 


În condiții de îndrumare corespunzătoare, subiecții studiului s-au 
concentrat conştiincios și și-au închipuit că-și inișcă membrul para- 
lizat, primind feedback mental de la aparate sofisticate de 
biofeedback. În momentul în care au fost capabili ca, doar gândin- 
du-se la mișcarea membrelor afectate, să reproducă aceleași scheme 


15 Restak R.M. (1979), The Brain: The last frontier, Warner Books. 

Basmajian J.V., Regenes E.M., Baker M.P. (1977 July), „Rehabilitating stroke patients 
with biofeedback“, Geriatrics, 3247), pp. 85-8. 

Olson R.P. (1988 Dec), „A long-term single-group follow-up study of biofeedback 
therapy with chronic medical and psychiatric patients“ Biofeedback and Self- 
Regulation, 13(4), pp. 331-346, 

Wolf S.I.., Baker M.P, Kelly J.L, (1979), „EMG biofeedback in stroke: Effect of patient 
characteristics“ Archives of Physical Medicine and Rehabilitation, 60, pp. 96-102. 

cerebrale ca atunci când și le mișcau efectiv, paralizia a început să se 
retragă. Când la iniţierea mișcării membrului afectat s-au produs 
modelele cerebrale similare, subiectul a devenit capabil să mărească 
intensitatea semnalului neurologic către braţul sau piciorul paralizat, 
ceea ce l-a făcut să se miște și mai mult. Indiferent de vârstă şi de 
vechimea leziunii, creierul a demonstrat că posedă o capacitate uimi- 
toare de a învăţa lucruri noi şi de a readuce corpul la parametri înalți 
de funcţionare, prin simpla exercitare a voinţei. 


Creierul: materialitatea minţii și țesătura misterioasă 


S-ar putea ca rezultatele pozitive obţinute de persoanele care suferi- 
seră un accident vascular cerebral să vă facă să vă întrebaţi cu ce-ar 
putea contribui un mai mare grad de concentrare şi antrenamentul 
zilnic la dezvoltarea creierului, în cazul persoanelor sănătoase, în 
condiţii de informare și instruire corespunzătoare. lată una din 
situaţiile în care o întrebare duce la alta, apoi la alta, dar întrebarea de 
la care o să începem noi va fi următoarea: în cazul deteriorării struc- 
turii fizice a creierului, care este impactul acesteia asupra stării în 
care se găsește mintea? Aţi auzit probabil de oameni consideraţi 
drept savanţi, care deşi sufereau de afecţiuni cerebrale, aveau o minte 
capabilă de realizări uluitoare. Şi, în fine, întrebarea pe care trebuie să 
ne-o punem este următoarea: ce este mintea şi care e relația dintre 


creier şi minte? 


Ca organ care posedă cel mai mare număr de neuroni aduna 
laolaltă, creierul facilitează impulsurile gândirii, atât conştiente, cât şi 
subconștiente, şi acţionează în vederea controlului și coordosării 
funcţiilor fizice şi mentale. Fără creier, niciun alt sistem al corpului 
nu poate opera. 


Sir Julian Huxley (1887-1975), biolog britanic şi autor al mai multor 
lucrări referitoare la evoluție, trebuie să fi prevăzut întrebarea: „Este 
creierul o explicaţie suficient de bună pentru minte?“ Răspunsul lui 
este fără egal în istoria biologiei. „Doar creierul singur nu este respon: 
sabil pentru minte, spunea el, deşi este un organ necesar manifestării 
acesteia. Într-adevär, un creier izolat este un nonsens biologic, la fel 

de lipsit de sens ca şi un individ izolat“. Huxley ştia că mintea 
trebuie să mai aibă o componentă. 


Studiul minţii m-a fascinat încă din primii ani de facultate. Mi se 
părea greu de înţeles faptul că anumite domenii ale psihologiei încer- 
cau să cunoască şi să observe mintea prin ea însăşi, lucru oarecum 
îngrijorător după părerea mea, pentru că studiul minții fără studiul 
organului care o produce îmi semăna mai mult a ghicit — era ca şi 
cum ai privi o mașină deplasându-se ca să vezi ce anume o face să 
meargă, dar fără să-i ridici capota. Studierea comportamentului este 
esențială pentru observaţiile noastre, dar mă întrebam deseori ce am 
putea afla despre cele petrecute cu adevărat în minte, dacă am putea 
observa pe viu cum funcţionează un creier real? 


La urma urmei, creierul unei persoane decedate nu ne poate spune 
mai mult. Studierea anatomiei creierului lipsit de viaţă ca să strângi 
informaţii despre funcționarea acestuia e ca şi cum ai încerca să afli 
cum funcționează un computer scos din priză. Singurul instrument 
de care dispunem pentru a înțelege mintea cu adevărat a fost 
observarea modului de funcționare a creierului uman viu. 


Acum, când dispunem de tehnologia necesară observării unui creier 
viu, cunoaștem din tomografiile cerebrale că mintea este creierul aflat 
în acţiune. Conform neuroștiințelor, aceasta este cea mai recentă 
definiție a minţii. Când este viu şi activ, creierul prelucrează gânduri, 
dă dovadă de inteligență, învață noi informaţii, stăpâneşte deprin- 
deri, reactualizează amintiri, exprimă sentimente, perfecționează 
mişcări, creează noi idei şi menţine funcționarea ordonată a organis- 
mului. Creierul însufleţit poate facilita și comportamentul, poate 
visa, poate percepe realitatea, poate argumenta convingeri, poate fi 
inspirat şi, cel mai important, se poate lăsa în voia vieţii. Deci, ca să 
existe mintea, creierul trebuie să fie viu. 


lată de ce creierul nu este totuna cu mintea, ci reprezintă aparatul 


fizic prin care se produce aceasta. Un creier sănătos, funcţional, face 


17 Huxley J. (1959), Introduction in the Phenomenon of Man by Pierre Teilhard de 
Chardin. Translated in English by Bernard Wall, Harper, New York. 

posibilă mintea. Creierul este un biocalculator alcătuit din trei struc- 
turi anatomice individuale, care, prin diferitele sale regiuni şi sub- 
structuri, coordonează impulsurile de gândire. Multitudinea și 
diversitatea stărilor se explică prin uşurinţa cu care ne putem face 
creierul să funcţioneze în diferite moduri. 


Creierul realizează mintea ca un sistem complex de prelucrare a date- 
lor, astfel încât să avem capacitatea de a strânge, procesa, stoca, 
actualiza şi comunica informaţii în doar câteva secunde, dacă este 
nevoie, precum şi puterea de a prevedea, de a formula ipoteze, de a 
reacţiona, de a ne comporta, de a proiecta și de a raţiona. Creierul 
este și centrul de control, prin intermediul căruia mintea organizează 
şi coordonează toate funcțiile metabolice necesare vieţii și 
supravieţuirii. Când creierul e în priză, dacă biocalculatorul e viu, cu 
alte cuvinte, şi funcționează prin prelucrarea de informații, atunci se 


produce mintea. 


Conform definiţiei noastre de lucru de sorginte neurobiologică, min- 
tea nu este creierul în sine, ci produsul acestuia, ceea ce face el. Putem 
conştientiza aparatul în funcţiune (mintea) fără a confunda acest 
lucru cu aparatul însuși (creierul). Când creierul are viaţă, mintea 
este prelucrată prin creier. În esență, mintea înseamnă creier animat. 
Fără creier, mintea nu există. 


pană de feb, capacitatea noastră x de ga a ceia avea 
‘anumite limite, impuse de tehnologia electroencefalogramei 
` (EEG), veche de 80 de ani. EEG oferă reprezentări grafice ale 
funcţionării creierului, dar nu și imagini care să-ţi permită să 
„vezi cu ochii tăi cum funcţionează un creier viu, Astăzi însă, oa- 
menii de ştiinţă pot măsura activitatea cerebrală în fiecare mo- 
A ment; “Datorită revoluţiei în domeniul neuroștiințelor şi al EEG 
„din ultimii 30 de ani, se pot vizualiza acum structura şi actvita- 
tea creierului uman viu, în detalii fără precedent. Pertecţionată 
-inp prezent prin tehnologia computerizată, EEG poate oferi o repre- 
i zentare tridimensională a creierului aflat ins stare ge TORNAR 

Chiar mai importante în revoluționarea domeniului neuroştiin- 
tei cognitive sunt cele mai recente progrese realizate în 
imagistica funcțională. Această tehnologie se bazează pe diferite 
principii ale fizicii, de la modificările câmpurilor magnetice 
locale până la măsurarea emisiilor radioactive. Câteva tehnologii 
imagistice produc literalmente volume de informații despre 
creierul aflat în activitate (ca şi despre restul organismului, de 
altfel). În consecință, neurocercetătorii au acum posibilitatea de 
a studia acţiunile neurofiziologice imediate ale materiei 
cerebrale, de a observa modelele repetitive specifice ale creie- 
rului funcţional. 


Prima dintre aceste noi tehnologii, apărută în 1972, a fost tomo- 
grafia computerizată (CT), cunoscută şi sub denumirea de sca- 


nare CAT. Prin tomografia cerebrală computerizată, se. 


realizează fotografii sau instantanee ale interiorului creierului, 
pentru a se observa existența unor țesuturi anormale în compo- 


nentele structurale ale creierului. Fiecare imagine tomografică 


nu surprinde decât un sigur moment, motiv pentru care tomo- 
grafia nu ne informează decât ce structuri anatomice există, care 
lipsesc, ce zone sunt lezate sau afectate de boală şi dacă există 
material anatomic suplimentar, care nu are ce căuta în creier, În 
mod corespunzător, tomografiile nu ne spun nimic referitor la 
modul de funcționare a creierului, ci doar ne informează despre 
eventualele cauze ale unei funcționări anormale. 


Cuünoaştem ačum modul în care creierul generează multiple me- . 


„canisme chimice prea minuscule pentru a putea fi vizualizate, 

neputând fi măsurate decât prin efectele lor. Numai vizualizarea 
unui creier câre lucrează, lucru pe care tomografiile nu îlpot face, 
ne-ar putea oferi o imagine a acțiunii acestor efecte chimice. 


Pentru examinarea activităţii biochimice a creierului aflat. in. 
stare de funcționare este utilă tomografia cu emisie de pozitroni, - 

„sau tomografia PET. Dispozitivul PET utilizează raze gamma 
pentru construirea de imagini care arată intensitatea Eae 
metabolice în partea de creier sau corp analizată. În acest caz, se 
po observa Spui cerebrale rața în timp. 

Imagistica funcţională prin rezonanță magnetică (fMRI) este o 
tehnică radiografică prin care se poate surprinde şi o imagine a 
creierului viu, care să releve zonele active în timpul unei anumite 
activităţi mentale. Deşi fMRI nu ilustrează de fapt activitatea 
cerebrală, oferă totuși un indiciu uriaș referitor la porțiunile 
cerebrale aflate în stare de funcționare, pe calea acțiunii meta- 
bolice locale a celulelor nervoase, pe măsura consumării de 
energie și oxigen în diferitele zone ale creierului. 


Tehnologia camerei de scintilaţie cu sistem tomografic, scanarea 
SPECT din medicina nucleară, utilizează multipli detectori de 
raze gamma care se rotesc în jurul pacientului pentru a-i măsura 
activitatea cerebrală. Imaginile funcţionale ale creierului pro- 
duse de SPECT pot corela anumite modele de activitate cere- 


“brală cu boli neurologice sau stări psihice. Ca şi în cazul fMRI, 


tomografiile SPECT reprezintă un instrument valoros în măsu- 
rarea consumului de energie de către celulele nervoase aflate în 


stare activă. 


Aceste ultime trei tehnici de scanare funcțională depășesc teh- 
nologia cu imagini instantanee, care ilustrează creierul ca natură 
moartă, cum. se vede ea din imaginile tomogratice clasice. Spre 
deosebire de acestea, imaginile obţinute prin scanare funcţio- ` 
nală sunt ca un film al întregii activităţi neurologice a creierului 
aflat în plină dinamică într-o perioadă anumită de timp. Avan- 
tajul constă în faptul că un creier aflat în stare de funcționare 
dezvăluie mai multe despre activitatea normală sau anormală a 
minţii. Imaginile obţinute prin scanare funcțională ne-au 
“permis să examinăm şi să observăm creierul în plină acțiune. 
Utilizarea acestei tehnologii conduce la o mai mare precizie în 
studierea minţii decât în orice altă perioadă din istoria neuro- 
științelor. Cercetătorii au fost astfel capabili să identifice modele 


"repetitive în imaginile scanate ale creierului unor persoane cu 


afecţiuni sau leziuni asemănătoare, venind în acest fel în ajuto- 
rul medicilor printr-o posibilitate de diagnosticare adecvată şi 


-de stabilire a tratamentului corespunzător. 

Meditaţie asupra minții 


Să aruncăm o privire asupra unei cercetări recente a relaţiilor dintre 
creier și minte. În cadrul activităţilor Academiei Naţionale de Ştiinţe, 
în luna noiembrie 2004 a apărut un articol care confirma faptul că 
exersarea mentală realizată prin meditaţie şi concentrarea neabătută 
pot modifica funcționarea internă a creierului.!5 Mai simplu spus, 
articolul demonstra existența unei mari posibilitâți de modificare a 
modului de funcţionare a creierului, care să ducă la schimbări la 
nivelul minţii. 


Studiul a fost efectuat asupra unor călugări budişti, cu o 
considerabilă experiență în domeniul meditaţiei, cărora li s-a cerut să 
se concentreze asupra anumitor stări de spirit precum milă şi iubire 
necondiționată. Toţi subiecţii au fost conectaţi la 256 de senzori 
electrici, care să permită realizarea unei scanări sofisticate, prin 
intermediul căreia să li se măsoare activitatea undelor cerebrale. În 
timpul cât s-au concentrat, creierul călugărilor a devenit mai 
coordonat şi mai organizat în prelucrarea activității mentale decât 
creierul subiecților din grupul de control, care nici măcar nu s-au 
putut apropia de modelele de unde cerebrale observate la călugării cu 
experienţă, cu care erau comparate. La unii dintre călugări, care 
aveau o experiență de până la 50 000 de ore de meditaţie, s-a observat 
o activitate a lobului frontal şi o activitate generală a undelor 
cerebrale specifice unui nivel superior de funcționare mentală şi de 
conştiinţă. Subiecţii respectivi erau, de fapt, în stare să-şi modifice la 
comandă funcționarea creierului. 


Rezultatele au arătat că activitatea de la nivelul lobului frontal era 
remarcabil superioară la călugări, în comparaţie cu grupul de con- 
trol. La călugării care meditaseră cel mai îndelungat timp s-au 
observat de fapt nivele ale unui anumit tip de impulsuri electrice 
cerebrale, numite unde gamma, cu valori mai ridicate decât tot ceea 
ce se mai constatase vreodată la persoane sănătoase. Aceste stări 


9 Lutz A. şi colab. (2004 16 Nov), „Long-term meditators self-induce high- 
amplitude gamma synchrony during mental practice“, Proceedings of the National 
Academy of science, 101(46), pp. 163, 169-73. 

specifice ale undelor cerebrale sunt prezente atunci când creierul 
construiește circuite noi, 


Lobul frontal stång este zona din creier care se corelează cu bucuria. 
Activitatea din lobul frontal stâng a fost atât de intensă la unul dintre 
călugării budiști, încât cercetătorii care efectuau studiul au declarat 
că era, cu siguranţă, cel mai fericit om în viaţă. 


„Ceea ce am descoperit este că persoanele cu o experiență înde- 
lungată a exerciţiului demonstrau o activitate cerebrală la o scară pe 
care noi nu o mai întâlniserăm până atunci“, a afirmat Richard 
Davidson, de la Universitatea din Wisconsin, cel care conducea 
experimentul. Dr. Davidson a mai adăugat: „Exersarea mentală are 
asupra creierului acelaşi efect ca antrenamentul de golf sau de tenis 
asupra îmbunătăţirii performanţei.“ Într-un interviu ulterior, dr. 
Davidson a spus: „Am descoperit că mintea sau creierul antrenat 
diferă fizic de cel neantrenat.“ 


Acest experiment ne arată că, dacă funcţionarea creierului se poate 
îmbunătăți, atunci ceea ce se schimbă este în mod esențial mintea. Să 
reflectăm puţin asupra implicaţiilor acestui studiu. Dacă creierul este 
instrumentul impulsurilor de gândire conştientă şi subconştientă, iar 
mintea este produsul final ale creierului, atunci cine sau ce 
înfăptuieşte schimbarea creierului şi a gândirii? Gândirea nu poate 
modifica creierul, pentru că este produsul acestuia. Iar creierul nu 
poate modifica funcţionarea gândirii, pentru că este doar aparatul 
prin care operează mintea. În sfârșit, creierul nu poate modifica 
nicicum creierul, pentru că acesta este lipsit de viaţă în lipsa acțiunii 
unei forţe care să influenţeze mintea. 


Dacă, prin exerciţiu, creierul și mintea pot fi determinate să lucreze 
mai bine, putându-se dezvolta o capacitate a gândirii de a modifica 
funcţionarea internă a creierului, atunci cine sau ce realizează schim- 
barea creierului şi a gândirii? Răspunsul este acel cuvânt inefabil 
alcătuit din unsprezece litere și anume conştientul, concept care de 


19 Kaufman M. (2005 03 Jan), „Meditation gives brain a charge study finds, 
Washington Post (A05), http://www,.washingtonpost.com/wp-dyn/articles/A43006- 
2005Jan2.html, accesat pe data de 09.08.2006. 

mult timp îi şicanează pe cercetători. În ultimii zece ani însă, oamenii 
de știință încep să includă conștientul ca factor în multe dintre 
teoriile formulate pentru înţelegerea naturii realităţii. 


Fără a deveni prea mistici sau filosofici, conştientul este ceea ce dă 
viaţă creierului — este esența invizibilă a vieţii care însuflețeşte cre- 
ierul, aspectul nevăzut al sinelui, atât lucid, cât și nelucid, conştient 
sau inconștient, care utilizează creierul pentru a capta gândurile pe 
care le fuzionează pentru a crea gândirea.% 


Gândire, materie și altele 


Cât timp am studiat neuroanatomia la facultate și pe durata doctora- 
tului în chiropractică la Universitatea Life, am făcut nenumărate 
disecţii pe creier. Repede mi-am dat seama că, neînsuflețit, creierul 
nu este decât o bucată de materie, un organ care, dacă e lipsit de viaţă, 
nu poate gândi, nu poate simți, acționa, crea sau schimba ceva. Chiar 
dacă este cel mai important organ de care dispunem — activ și 
necesar în tot ce facem, modul în care gândim, ne comportăm, 
simțim —, el are nevoie de viaţă. Este organul inteligenței, totuși, 
doar un simplu organ. Cu alte cuvinte, nu se poate schimba singur, 
fără intervenţia unui operator. 


Creierul este organul sistemului nervos central care are cel mai mare 
număr de celule nervoase, sau neuroni, reunite laolaltă. Când 
neuronii sunt în număr mare, atunci posedăm inteligență. Neuronii 
sunt minusculi — pe vârful unui ac ar încăpea aproximativ între 30 
şi 50 000. Într-o regiune a creierului denumită neocortex, sediul 
conștientului uman, fiecare celulă nervoasă are posibilitatea de a se 
lega cu 40 000-50 000 de alte celule nervoase. Într-o altă zonă, 
cunoscută sub numele de cerebel, fiecare neuron are un potenţial de 
conectare cu până la un milion de alți neuroni. În Figura 2.1 puteți 
vedea aceste două tipuri de neuroni. 


Creierul constă, de fapt, din vreo o sută de miliarde de neuroni, 
conectaţi într-o miriadă de modele tridimensionale. Aşa cum am 


*9 Ramtha (septembrie 2005), A Beginners Guide to Creating Reality, JZK Publishing, 
Yelm, WA. 

CORTICAL (Neocortex) 
Figura 2.1 
Diferența dintre numărul posibil de conexiuni dendritice 
din neuronii neocortexului şi ai cerebelului. 


aflat deja, diferitele combinații ale acestor miliarde de neuroni legați 
unul de altul, care se activivează într-o succesiune unică, alcătuiesc 
ceea ce oamenii de ştiinţă numesc rețele neuronale. 


Când învăţăm ceva sau trăim o experiență, celulele nervoase se adu- 
nă şi alcătuiesc noi conexiuni, lucru care ne schimbă în sensul pro- 
priu al cuvântului. Deoarece creierul uman permite crearea atâtor 
conexiuni între neuroni şi pentru că neuronii pot comunica direct 
între ei, creierul este capabil să prelucreze gânduri, să învețe lucruri 
noi, să-și amintească experienţe, să manifeste comportamente şi să 
facă speculaţii asupra posibilităţilor — şi asta ca să ne referim doar la 
câteva dintre lucrurile care îi stau în putere. El este unitatea proce- 
soare centrală a corpului, motiv pentru care este instrumentul utilizat 
fizic pentru dezvoltarea conştientă a înțelegerii vieţii şi pentru susți- 
nerea subconșştientă a vieţii înseși. 


Să considerăm conştientul ca fiind entitatea care locuieşte în acest 
biocomputer numit creier şi îl ocupă.?! Este precum curentul electric 
care pune în funcțiune un calculator și toate programele acestuia. 


2 Ibid. 

Creierul este dotat din construcție cu un sistem de echipamente și cu 
sisteme de programe pe care conştientul le ameliorează şi le foloseşte 
în mod curent. 


Conștiinţa ne permite să gândim şi, în același timp, să ne observăm 
procesul de gândire. În mod obișnuit, pentru noi, conștiința este 
conştiența de sine şi percepția vieţii înconjurătoare. Cu toate acestea, 
mai există un tip de inteligenţă care ne însufleţeşte, clipă de clipă, fără 
să aibă nevoie de susținerea noastră. Chiropracticienii numesc acest 
lucru inteligență înnăscută, inerentă tuturor lucrurilor, în aceeași 
măsură, Această filozofie susține de fapt că inteligenţa înnăscută, care 
acționează prin intermediul creierului fizic, nu este decât expresia în 
organism a inteligenței universale.2? 


Tată de ce, din cele aflate atât ca medic chiropractician, cât și ca ucenic 
al Şcolii Ramtha, se pare că în conştiinţa noastră există două elemente. 
Unul din ele, pe care îl vom numi conştiinţă subiectivă, ne întreţine 
voinţa și ne permite să ne exprimăm ca eu rațional, având propriile 
noastre trăsături şi caracteristici. Această parte individuală, subiectivă 
a noastră, acest element al conștiinței înglobează însușirile noastre 
unice, inclusiv capacităţile de a învăţa, de a ne aminti, visa, crea, de a 
alege şi chiar de a nu alege. Acesta eşti „tu“ sau „sinele“ 


Conștiinţa subiectivă poate fiinţa atât în corp, cât și independent de 
acesta, La cei care trăiesc o experienţă de părăsire a corpului, complet 
lucizi fiind, dar văzându-și propriul trup întins în pat, conştiinţa 
subiectivă este cea lucidă, independentă de corp. Din această cauză, 
conștiința subiectivă nu este corpul însuși, dar se folosește de acesta. 
Este identitatea noastră conștientă de sine. Pe tot parcursul vieții, ea 
este, în cea mai mare parte, localizată în interiorul corpului fizic. 


Celălalt element al conştiinţei este inteligența care ne dă viaţă în fie- 
care zi, pe care o s-o numim conștiință obiectivă sau subconștient. 
Acesta este un sistem de conștiință separat de gândirea conştientă, care, 
în ciuda faptului că este subconștient, este incredibil de inteligent şi 
de atent. El este separat şi de creierul care gândește, operând însă pe 


22 Stevenson R. (1948), Chiropractic Text Book, The Palmer School of Chiropractic, 
Davenport lowa. 

calea altor zone din creier, ca să menţină corpul într-o stare bună de 
funcţionare. Având în spate conștiința obiectivă care regizează spec- 
tacolul, creierul prelucrează milioane de funcţii automate în fiecare 
secundă, atât la nivel celular, cât și de ansamblu, funcţii care scapă 
conștientizării și constituie aspecte ale sănătății și vieţii noastre coti- 
diene, pe care le considerăm zi de zi de la sine înţelese, sistemele care 
ne controlează inima, ne digeră hrana, ne filtrează sângele, regene- 
rează celulele și chiar ne organizează ADN-ul. Pentru a realiza aceste 
funcţii, e nevoie de o conştiinţă grandioasă și nelimitată. 


Chiar dacă ni se pare că ştim totul, această inteligenţă obiectivă cu- 
noaşte infinit mai multe decât sinele, este un aspect universal, funda- 
mental al fiecărei ființe umane, indiferent de vârstă, sex, nivel de 
educaţie sau de cultură, religie sau poziție socială. Puţini sunt cei care 
se opresc vreodată să-i recunoască puterea, voinţa și inteligența. 


De fapt, este acel aspect al conștiinței care dă viaţă tuturor lucrurilor. 
Este o inteligenţă reală, cu o energie sau forță măsurabilă, prezentă în 
toate lucrurile, obiectivă şi constantă, denumită și Câmpul Punctului 
Zero, Izvorul sau Inteligența Universală. Este Izvorul care spulberă 
câmpul cuantic în toate formele fizice, forța vieţii în sensul propriu al 
cuvântului. Fizica cuantică este de-abia la începutul măsurării acestui 
câmp de potențialități. 


Ca ființe umane, dispunem de ambele elemente ale conştiinţei. Pose- 
dăm un conștient, o luciditate, ca manifestare a conştiinţei subiective, 
şi existăm pentru că suntem conectaţi la forța vitală care este conștiința 
obiectivă. Dispunem de voinţă ca să alegem calitatea vieţii pe care o 
dorim, dar există în același timp o inteligență superioară care ne dă 
viaţă și ne permite s-o folosim în fiecare clipă. Știința a ajuns acum să 
înțeleagă că, de fapt, tot ceea ce este fizic (și dumneavoastră, și eu, 
deopotrivă) nu reprezintă decât vârful unui imens aisberg. Întrebarea 
e ce forță le ține laolaltă și, corelativa, cum intrăm în contact cu ea? 


Ca să spunem așa, creierul are dotarea necesară pentru activarea 
ambelor niveluri de conştiinţă. Fără conştiinţă, creierul este inert și 
lipsit de viață. Atunci când conştiinţa este activată prin intermediul 
creierului uman, așa cum susţine Școala Ramtha, produsul final se 
numeşte minte. Mintea este creierul aflat la lucru, în acţiune, mintea 

apare atunci când creierul funcţional este însufleţit. Nu există conștiință 
fără expresia fizică a vieţii prin intermediul unui creier funcţional. 


Mintea este deci produsul conştiinţei care manevrează subtilele şi 
variatele țesuturi nervoase ale creierului. Ambele niveluri specifice 
de conștiință animează creierul pentru a crea mintea, noi dispunând 
de două sisteme diferite care funcționează în creicr, astfel că posedăm 
mintea conştientă și pe cea subconştientă, întreţesute în două sisteme 
cerebrale diferite. 


În mod corespunzător, creierul este dotat și el cu două sisteme 
generalizate distincte, echipate cu partea mecanică adecvată pentru 
activarea celor două tipuri de conştiinţă. Conștientul este localizat în 
neocortex, „încoronarea“ creierului, centrul voinței. Acesta este 
centrul gândirii conştiente din creier, în care se înregistrează tot ce 
învaţă individul, toate experienţele sale, și în care se prelucrează 
informaţia. Dispunerea conexiunilor celulelor nervoase din creierul 
fiecăruia îi face pe indivizi diferiţi şi unici. Dacă priviţi Figura 2.2, 
puteţi vedea cum arată neocortexul. 


Aveţi capacitatea să fiți conștient de sine, să vă conştientizați acțiu- 
nile, gândurile, comportamentul, ce simțiţi, mediul şi propria minte, 
şi să vă exprimaţi gândurile și ideile. Proprietățile invizibile de 
autoreflecție, autocontemplare şi autoobservare definesc experiența 
subiectivă a sinelui. Când spunem despre cineva că şi-a pierdut sau 
recăpătat cunoştinţa, inseamnă că persoana respectivă părăseşte sau 
se întoarce la un nivel de „fiinţare“: conştient de sine, treaz și dispu- 
nând de amintirea conceptuală a sinelui. Toate acestea sunt gestio- 
nate de neocortex, creierul cel nou. 


Să mai discutăm puţin despre aspectul conștient și cel subconștient 
al minţii. Mintea conştientă ne face capabili să prelucrăm gânduri și 
informații conştiente. Această minte se poate cunoaște pe sine, se 
poate conceptualiza, îşi poate da seama de ea însăși şi se poate auto- 
percepe. Este ceea ce înțelegem de obicei prin sine: „eul“. Prin inter- 
mediul voinţei, partea conştientă din noi își poate concentra atenţia 
asupra oricărui lucru. Acesta este privilegiul de a fi om. Ştiinţa chiro- 
practicii și filosofia numesc acest lucru mintea educată, care e prelu- 
crată în cea mai nouă regiune a creierului, neocortexul. 

Figura 2.2 
Secţiune transversală: o jumătate de creier, cu ilustrarea 
principalelor regiuni cerebrale. 


Părţile creierului care funcţionează sub controlul subconştientului 
sunt creierul mijlociu (mezencefalul), creierul mic (cerebelul) şi 
trunchiul cerebral. În cea mai mare parte, aceste regiuni nu posedă 
centri conștienți, operând, totuşi, sub coordonarea inteligenței supe- 
rioare la care m-am referit şi pe a cărei listă de activități se găsesc nu 
numai menţinerea corpului în stare de funcţionare, ci şi o mulțime 
de alte lucruri. Această conştiinţă superioară ştie cum să întrețină 
sănătatea astfel încât să ne bucurăm de toate celelalte beneficii ale 
vieții. În Figura 2.2 se pot vedea domeniile subconştientului din 
creierul uman. 


Ca să rezumăm, creierul este organul cu cel mai mare număr de 
neuroni organizaţi laolaltă. Cu cât este mai mare numărul de neu- 
roni, cu atât avem de-a face cu nivele de inteligență mai mari. 
Conștiinţa foloseşte creierul ca să prelucreze în mod conştient învă- 
tarea şi experienţele, pe care le transformă în impulsuri electro- 
chimice numite gânduri. Deci mintea este produsul creierului aflat în 
acţiune. Ea operează atunci când creierul este „viu“ şi realizează 
conştiinţa. Conştiinţa are două caracteristici specifice: 

* conștiința obiectivă este forța vitală, Izvorul şi Câmpul Punctului 
Zero. Suntem cu toţii conectaţi la câmpul respectiv, care ne dă viață 
prin intermediul creierului mijlociu, al cerebelului și al trunchiului 
cerebral. Aceasta este mintea subconştientă 

» conștiința subiectivă, situată în neocortex, este exploratorul, identi- 
tatea care învaţă și îşi dezvoltă înţelegerea pentru o manifestare su- 
perioară a vieţii. Aceasta este mintea conștientă. 


Figurile 2.3 A şi 2.3 B prezintă o schemă simplă care înfăţişează cele 
două sisteme de operare ale creierului. 


Odată ce am înţeles cum funcționează creierul ca să creeze mintea, 
ne putem avânta dincolo de hotarele confortabile ale lucrurilor deja 
cunoscute. Când vom fi capabili să ne unim mintea conștientă cu 
acea conştiinţă infinită, cu potenţial nelimitat, atunci vom dobândi 
accesul la un univers al noilor posibilităţi. Conştiinţa este singurul 
element care poate înţelege cum ne modificăm creierul și mintea, 
este acel aspect nepalpabil al sinelui care determină creierul să pro- 
ducă mintea. Momentul de reală conştientizare, de luciditate, 
concentrare şi prezenţă este cel al schimbării modului de funcţionare 
a creierului, pentru a crea un nou nivel de conştiinţă. 


Când ne vom putea folosi mintea conștientă împreună cu cea sub- 
conştientă, vom deveni capabili să ne modificăm echipamentul bio- 
logic şi să ne perfecţionăm sistemele de operare. În momentul acela 
de fuziune a conştiinţei, conexiunile din creier se pot reface. 


Scopul cărţii de faţă este să formuleze întrebări și să ofere informaţii 
care să vă ajute să înţelegeţi mai bine modul de interacțiune dintre 
creierul uman, minte şi conştienţa pentru crearea sănătăţii şi a expe- 
rienței personale de viață. Pas cu pas, cartea compune un model de 
lucru pentru înţelegerea miraculosului organ numit creier. Pe 
paicurs, vom mai explora şi unele dintre dovezile descoperite de 
neuroştiință referitor la modul în care creierul prelucrează multiple 
niveiuri de conştiinţă şi cum anume ne putem remodela conexiunile 
cerebrale. Mintea poate fi cu adevărat regândită. Din momentul în 
care înţelegeţi acest lucru, poate că sunteţi nerăbdători să vedeţi cum 
se refiectă această regândire asupra sănătăţii, vieţii şi viitorului. 

Figura 2.3 B 
Cele două sisteme de operare ale creierului. 


În capitolul care urmează, vom începe prin a descoperi câteva date 
despre funcţionarea celulelor nervoase şi modul în care se conectează 
între ele, vom discuta despre diferitele ramuri ale sistemului nervos 
şi vom vedea variatele moduri de funcționare ale diferitelor secțiuni 
individuale ale sistemului nervos, astfel încât să ne păstrăm viaţa şi 
sănătatea. Odată înţelese lucrurile de bază, ne vom putea lărgi cunoş- 
tințele în ceea ce priveşte modul în care sunt create conexiunile, 
pentru a fi ceea ce suntem în momentul de față. După aceea, ne vom 
putea regândi. l 


CAPITOLUL 3 


Neuronii şi sistemul nervos: o călătorie 
pe autostrada originală a informaţiei 


Și cel mai înapoiat școlar din zilele noastre 
cunoaște adevăruri pentru care 
Arhimede și-ar fi dat viaţa. 


— ERNEST RENAN 


DEOARECE CREIERUL FACE PARTE DIN CORP, iar o importantă 
parte a corpului constă din apă, n-ar trebui să ne surprindă că şi 
creierul este alcătuit în proporţie de aproape 75% din apă. Dacă este 
să ne referim strict la materia solidă, cele mai numeroase celule din 
creier sunt celulele gliale, al căror nume provine de la grecescul glia, 
adică clei. În cea mai mare parte, celulele gliale au rolul de suport, 
atăt structural, cât și funcțional, ele putând însă să servească şi altor 
scopuri, pe care oamenii de știință se străduiesc încă să le înțeleagă. 


În afară de apă şi celule gliale, creierul constă în principal din celule 
nervoase numite neuroni (pe care până acum le-am numit mai ales 
celule cerebrale). Din multe puncte de vedere, neuronii sunt cele mai 
specializate celule şi cel mai sensibil tip de ţesut dintre toate sistemele 
biologice. Ele prelucrează informaţia pe care o transmit altor 
neuroni, declanșând astfel acţiuni specifice în alte zone ale creierului 
şi corpului. Lucrul cel mai important este că neuronii sunt singurele 
celule din corp care comunică direct între ele, trimiţându-și mesaje 
sub forma unor semnale sau impulsuri electrochimice. 


Neuronii nu numai că sunt cele mai importante celule din compo- 
nenţa creierului, dar reprezintă şi elementul fundamental al 


NEURONII ŞI SISTEMUL NERVOS 97 


sistemului nostru nervos: rețeaua complexă de structuri constând din 
creier, măduva spinării şi nervi, care controlează și coordonează toate 
funcţiile corpului. Modul unic de comunicare între celulele nervoase 
este aspectul care îi conferă caracterul de specializare superioară şi îl 
diferenţiază atât de pregnant de orice alt sistem al corpului. 


Creierul posedă cel mai mare fascicul de neuroni din întregul corp. 
O felie minusculă de creier, de mărimea unui grăunte de nisip, 
conţine cam 100 000 de neuroni. Aceştia sunt atât de compacti, încât 
o porțiune de ţesut cerebral uman de mărimea unei pietricele conţine 
aproape trei kilometri de material neuronal pus cap la cap. Tot cre- 
ierul nostru conține cam o sută de miliarde de neuroni, fiecare având 
mărimea unei fracțiuni de milimetru. Ca să vă faceți o idee despre 
numărul neuronilor, dacă ați număra până la un miliard câte un 
număr pe secundă, aţi face asta timp de aproape 3171 de ani. Dacă aţi 
putea pune una peste alta 100 de miliarde de bucăţi de hârtie, 
grămada ar ajunge la 8 000 de kilometri înălțime — distanţa de la 
Londra la Los Angeles. 


Există şi neuroni mult mai lungi decât celulele nervoase din creier. 
Unii se întind de la creier în jos, de-a lungul măduvei spinării, şi au 
până la un metru lungime. Chiar dacă pot fi de lungimi diferite, în 
mod esenţial neuronii funcționează la fel. 


Pentru a exemplifica unele dintre rolurile pe care le îndeplinesc 
neuronii în viața noastră, să ne închipuim că e dimineaţă, iar noi ne 
facem planul pentru ziua care începe. În vreme ce creierul alcătuieşte 
idei despre lucrurile pe care va trebui să le facem în anumite perioade 
ale zilei, neuronii transmit informaţia electrochimică spre şi dinspre 
diferitele zone cerebrale. Informaţiile trimise spre creier de neuronii 
senzitivi nu se referă numai la mediul înconjurător — pe calea 
văzului, auzului, mirosului, gustului, pipăitului şi a senzorilor de 
presiune —, ci şi la mediul intern, transmițând inclusiv senzaţii de 
foame, sete, durere, temperatură şi aşa mai departe. Când decidem 
să ne sculăm şi să ne apucăm de treabă, neuronii motori transmit 
impulsuri electrochimice dinspre creier spre corp, pe calea măduvei 
spinării, care ne pun în acord mişcările cu planurile mentale 
construite. 

Metoda generală de comunicare între neuroni este aceeaşi la toate 
fiinţele umane. Cu toate acestea, celulele nervoase sunt organizate în 
rețele sau tipare care dau formă comportamentului individual. Aceste 
rețele neuronale ne conferă o individualitate şi unicitate specifice. 


Componentele „arborelui“ neuronal 


O celulă nervoasă tipică seamănă cu un stejar iarna, lipsit de frunze 
(comparație mai potrivită pentru anumiţi neuroni decât pentru alții). 
sic A 


În acea parte a „arborelui“ în care ramurile mari converg în interior, 
înspre trunchi, se găsește nucleul sau corpul celular al neuronului. 


Ca şi nucleele tuturor celorlalte celule, și nucleul celulei nervoase 
conţine informaţie genetică numită ADN, cea care coordonează fa- 
bricarea proteinelor necesare structurii şi funcționării celulei. 
ADN-ul din celulele nervoase este aproape acelaşi ca ADN-ul orică- 
rei alte celule din corp (cu excepţia globulelor roșii din sânge, care nu 
conțin ADN). Ceea ce diferențiază un tip de celulă de altul este mani- 
festarea activă a doar câteva gene specifice. Când exprimă o genă, 
celula produce o proteină specifică legată de o anumită funcţie. De 
exemplu, o celulă musculară va produce proteine specific musculare, 
care alcătuiesc structura țesutului nostru muscular. Ceea ce face ca o 
anumită celulă să fie celulă nervoasă este faptul că exprimă o secvenţă 
de ADN ușor diferită de cea a celulei musculare sau tegumentare. 


Un alt aspect care diferențiază celula nervoasă de alte celule este 
structura sa externă. Neuronul are două tipuri de prelungiri (cunos- 
cute şi sub numele de neurite) care pleacă din corpul celular în direcții 
aproximativ opuse, aşa cum se vede din Figura 3.1. Trunchiul arbo- 
relui neuronal este o fibră lungă numită axon; toţi neuronii au un sin- 
gur axon. Lungimea acestora variază între o zecime de milimetru şi 
doi metri. Dacă priviţi în josul trunchiului sau axonului, se pot vedea 
nişte terminații asemănătoare unor rădăcini, numite terminații axonice. 


Să privim acum în susul trunchiului şi să ne imaginăm ramurile mari 
ale acestui corp celular sub formă de arbore, întinzându-se tridimen- 
sional în exterior în diferite direcții, îngustându-se în ramuri mai 
mici care se divid mai departe în rămurele ca nişte degete. Crengile 

Figura 3.1 
Neuronul. 

şi ramurile sunt nişte prelungiri flexibile, ca nişte antene, și se 
numesc dendrite. Ca şi ramurile unui arbore, fiecare celulă nervoasă 
are numeroase dendrite. Dendritele se termină în nişte umflături 
minuscule, granulare, numite spini dendritici. Aceste prelungiri 
noduroase sunt receptorii specifici de informaţie ai dendritelor și 
sunt importanţi în procesul de învățare. Priviţi dir. nou Figura 3.1. 


De fapt, toate elementele componente ale întregii celule nervoase 
sunt atât de flexibile încât arată mai mult a spaghetii care fierb în apă 
decât a ramuri rigide de copac. Neuronii vii nu sunt rigizi, ci elastici 
şi amorfi. 


+ forma, direcţia în care transmit topaleurie şi! nuinătul de p 

Figura 3.2 (continuare) 


iz NEURONI GOLGI] a- |  NEUROANI GOLGI 1 


Neuronii comunică pe calea axonilor și a dendritelor lor printr-un fel 
de sistem complex de conexiuni. În timp ce axonul trimite informație 
electrochimică spre alți neuroni, dendritele primesc mesaje de la alte 
celule nervoase. Ca să folosim din nou analogia cu arborele, dendri- 
tele (ramurile) primesc mesaje de la terminațiile axonice (sistemul de 
rădăcini) ale altor arbori cu care sunt în legătură, apoi le transmit în 
josul axonului (trunchiul arborelui) propriilor terminaţii axonice (rădă- 
cinile), care ating dendritele (ramurile) altui arbore şi aşa mai departe. 


Imaginea pe care am folosit-o pentru ilustrarea modului de realizare 
a acestei comunicări este foarte rudimentară. Ce vreau să spun prin 
rudimentară? În primul rând, în această etapă ne va fi util să discu- 
tăm despre neuroni ca și cum s-ar afla într-un contact direct. Uimitor 
însă este faptul că neuronii nu se ating de fapt niciodată — între ei 
există întotdeauna un spaţiu cu lățimea de o milionime de centi- 
metru, numit sinapsă. Punctul A din Figura 3.3 vă va ajută să vizua- 
lizaţi spaţiul sinaptic dintre neuroni. 

Tot din motive de simplificare, deși un neuron poate să comunice 
tridimensional cu mii de alte celule nervoase, voi începe prin a 
descrie modul în care o celulă nervoasă (neuronul A) transmite un 
mesaj altei celule nervoase (neuronul B). Din când în când, deşi 
terminaţiile axonice transmit de obicei informaţia către dendritele 
unui alt neuron, se mai întâmplă ca prelungirea unui axon să se lege 
direct de corpul celular al unui neuron din vecinătate. 


A 
SPAȚIU SINAPTIC 


PRELUNGIRE AXONICĂ DENDRITĂ (Receptor) 
(Transmiţător) TERMINAȚIE 
TERMINAȚIE POSISINAPTICĂ 

PRESINAPTICĂ Í 


e D L “niv 
PAN? * DIRECȚIA 


IMPULSULUI 
NERVOS i 
TERMINAȚIE DENDRITĂ 
AXONICĂ  MĂDUVA rile 
SPINĂRII CELUI. 
Figura 3.3 


Imagine schematică a spațiului sinaptic, a dendritelor spinale 
și a membranei celulare. 


Impulsurile nervoase răspândesc mesajul 


Imaginaţi-vă că vă hotărâți să luaţi un creion. Cuin vor transmite 
celulele nervoase acest gând și cum vor face ca mâna să execute 
mișcările necesare pentru a ridica creionul? Haideţi să urmărim acest 
proces (desigur, în termeni mult simplificați). 


Mai întâi, trebuie să înţelegeți unde și cum se desfăşoară comunica- 
rea între celulele nervoase. Spaţiul de unde începe și unde are loc 
această comunicare este membrana celulară sau membrana de plasmă 
a neuronului. Aceasta poate fi descrisă ca un fel de piele a celulei ner- 
voase, o delimitare externă continuă care înconjoară fiecare neuron, 

inclusiv corpul celular și prelungirile acestuia. Această membrană 
este atât de subţire — are aproape 8 nanometri, (un nanometru re- 
prezintă a miliarda parte dintr-un metru) —, încât nu poate fi văzută 
la un microscop standard. Punctul B din Figura 3.3 reprezintă mem- 
brana celulei nervoase. 


Vă amintiţi poate termenul ion de la orele de chimie din liceu. Dacă 
vă mai aduceți aminte, ionul este un atom încărcat electric din cauza 
pierderii sau câștigării unui electron din stratul exterior. Ionii sunt 
importanţi pentru discuţia noastră, pentru că astfel de atomi încărcaţi 
electric generează semnalele electrice prin care comunică celulele 
nervoase. Membrana celulară a unui neuron permite anumitor ioni 
să se difuzeze prin ea, reținându-i în schimb pe alţii. Aici, ionii cei 
mai importanţi din acest punct de vedere sunt cei de sodiu și de 
potasiu, încărcaţi cu sarcini pozitive, precum şi cei de clor, încărcaţi 
negativ. În stare de repaus sau lipsă de stimulare, suprafaţa interioară 
a membranei celulare este încărcată negativ față de mediul în care se 
găseşte, deoarece în interiorul membranei celulare există mai puţini 
ioni încărcaţi pozitiv decât în exteriorul celulei. Dar, în momentul 
activării sau stimulării neuronului, mai mulţi ioni pătrund instan- 
taneu în interiorul neuronului prin membrana sa celulară, făcând ca 
suprafața interioară a membranei celulare să nu mai fie încărcată 
negativ, ci pozitiv. 


Acest flux de ioni durează cel mult câteva milisecunde, suficient timp 
însă pentru propagarea unui curent electric, numit potențial de acțiune, 
care se transmite de-a lungul axonului. În scopul pe care ni l-am pro- 
pus, tot ce trebuie să ştiţi despre potenţiale de acţiune este faptul că, 
atunci când celula nervoasă este excitată, adică atinge un anumit prag 
de încărcare electrică, are loc un schimb rapid de particule încărcate 
electric, care se scurg de-a lungul membranei către terminaţiile axonu- 
lui. În urma acestei activități, ionii se întorc imediat la poziţia de repaus. 


Imediat ce se declanşează un potenţial de acțiune, acesta este condus 
de-a lungul celulei nervoase printr-un efect de cascadă sau undă, 
numit impuls nervos. Ca să vă daţi seama cum se petrece acest lucru, 
imaginaţi-vă că ţineţi în mână capătul unei sfori. Dacă o scuturați ca 
pe un bici, produceți o undă care se transmite pe toată lungimea 
sforii, până la capătul ei. lot așa, dacă stimulul este suficient de 
puternic pentru a determina o celulă nervoasă să se activeze, se 

produce un impuls electric care se autopropagă, ceea ce înseamnă că 
nu se opreşte până ce nu ajunge la capătul axonului. Curentul electric 
se scurge prin axon într-o pulsaţie unică, până la descărcarea între- 
gului impuls nervos. În termeni ştiinţifici, aceasta este legea 
totul-sau-nimic, ori legea lui Bowditch. În această carte, ne vom referi la 
potențialul de acţiune al oricărui neuron sau grup de neuroni prin 
enunțuri precum „când neuronii sc activează“, „când neuronii sunt 
declanşaţi“ sau „când neuronii sunt stimulaţi“. 


Viteza cu care se realizează transmiterea despre care vorbim în fibrele 
nervoase este impresionantă. Un potenţial de acţiune care durează o 
miime de secundă se poate propaga prin axon cu viteze mult mai 
mari de 400 km/h. Formulat altfel, se poate spune că acestui impuls 
nu-i trebuie mai mult de o secundă ca să străbată până la 100 m, 
lungimea unui teren de fotbal. Odată declanşat, intensitatea sau forța 
impulsului nervos rămâne constantă până la încheierea transmiterii. 
Dat fiind faptul că impulsul nervos se propagă prin intermediul unui 
curent electric care se scurge de-a lungul unui axon, putem oare 
măsura acest curent? 


Schimbul de ioni din interiorul şi din exteriorul celulelor nervoase 
(potenţialul de acțiune) generează un câmp electromagnetic. În tim- 
pul activităţii cerebrale, milioane de neuroni se activează la unison, 
ceea ce produce un câmp electromagnetic măsurabil. Dacă ați văzut 
vreodată un aparat EEG în funcțiune, când pe capul unei persoane se 
fixează electrozi pentru a-i înregistra activitatea cerebrală, ceea ce ați 
observat era înregistrarea acestor câmpuri de inductanță. Celulele 
nervoase care se activează în creier pot produce diferite tipuri de 
câmpuri electromagnetice care semnifică diferite stări de spirit. 
Utilizarea tehnologiei EEG le permite cercetătorilor să coreleze creş- 
terea activităţii acestor câmpuri electromagnetice cu anumite regiuni 
ale creierului, legate de diferite procese de gândire. 


În creierul nostru se produc clipă de clipă impulsuri electrice, fie că 
prelucrăm informaţii venite din mediul înconjurător, fie că suntem 
preocupaţi de anumite gânduri sau dormim. Acest lucru se desfă- 
şoară în diferite zone ale creierului, în milioane și milioane de neu- 
roni, în fiecare secundă. De fapt, numărul de impulsuri nervoase 


106 ANTRENEAZĂ-ŢI CREIERUL! 


generate într-o zi de creierul uman este mai mare decât numărul de 
impulsuri electrice ale tuturor telefoanelor mobile de pe planetă. 


Să privim acum mai cu atenţie modul de propagare a informaţiei de 
la o celulă nervoasă la alta. Neuronii, transmițând semnale sub formă 
de impulsuri electrice, trebuie să comunice unul cu altul, traversând 
spaţiul care le separă. Acest spaţiu dintre terminația axonică (trans- 
miţătorul de semnal) şi dendrita (receptorul de semnal) neuronului 
de alături este o conexiune sinaptică sau sinapsă (termen provenit 
dintr-un cuvânt grecesc care înseamnă „a conecta“, „a uni“). Cu o 
lăţime de doar 10-30nm, spaţiul sinaptic le permite impulsurilor 
nervoase să-și continue neîntrerupt drumul de la un neuron la altul. 
Porțiunea emițătoare din spaţiul respectiv, cea în care se sfârşeşte 
terminația axonică (descrisă la punctul A al Figurii 3.3 ca fiind 
sistemul de rădăcini ale arborelui) poartă numele de terminație 
presinaptică, deoarece semnalul de dincoace de sinapsă nu a traversat 
încă spaţiul dintre celule. Partea de receptare a sinapsei, în care se 
găsește dendrita care acceptă semnalul, se numeşte terminație 
postsinaptică (ramurile cele mai depărtate ale arborelui, cele care sea- 
mănă cu niște rămurele). 


Să nu uităm faptul că neuronii nu se leagă în lanţuri simple, ca niște 
vagoane înşirate unul după altul, în ordine. În primul rând, un axon 
poate transmite informaţii către mai multe celule nervoase în același 
timp, proces numit divergență. Când se întâmplă acest lucru, inesajul 
transmis de neuron diverge către celulele învecinate. În mod poten- 
tial, neuronul creează o cascadă de date pe care le poate trimite către 
o junglă formată din mii de alți neuroni. Procesul de divergență 
neuronală seamănă foarte mult cu aruncarea unei pietre în apă şi 
urmărirea modului în care unda se împrăștie în toate direcţiile. 


Ub alt proces, numit convergenţă, se referă la faptul că, prin dendri- 
tele sale, o singură celulă nervoasă primește mesaje de la mai mulți 
neuroni, elemente diferite ale informaţiei alcătuind un singur sem- 
nal, pe care îl propagă prin axon. Să ne imaginăm că arborele despre 
care vorbeanu își răsfiră ramurile (dendritele) în toate direcţiile. Să ne 
închipuim acum mii de alți arbori plutind tridimensional în aer, 
precum și sistemele lor de rădăcini (terminaţiile axonice) care ating 
o mică porţiune din coroana arborelui nostru. Toți aceşti arbori 

trimit numeroşi curenţi electrici către arborele nostru, care face în 
așa fel ca întreaga informaţie să conveargă, pentru a crea o cale unică, 
transmisă către rădăcini. Convergenţa apare atunci când activitatea 
neuronală divergentă este sudată perfect, astfel încât toate impul- 
surile nervoase să se reunească în câţiva neuroni individuaii. Diver- 
genta şi convergența sunt ilustrate în Figura 3.4. 


Cum să iei în mână un creion 


Bun, creionul nostru e tot acolo. Ce trebuie să se întâmple ca să-l 
luăm în mână? Dacă întindem mâna și luăm un creion, pentru a 
produce acţiunea motorie coordonată a braţului şi mâinilor, într-o 
mulţime de neuroni din diferite zone ale creierului se declanşează o 
cascadă de potenţiale de acţiune. În continuare, sunt prezentaţi câțiva 
dintre paşii simpli ai acestui proces, care nu trebuie însă să se desfă- 
şoare în exact această ordine. 


1. Gândul de a lua un creion produce în creier prima serie de 
potenţiale de acțiune. 

2. Ochii văd creionul şi declanşează cea de a doua serie de po- 
tenţiale de acțiune. 

3. Lobul occipital (zona din creier responsabilă cu vederea) înre- 
gistrează imaginea celor văzute. 

4. Lobul temporal (responsabil de asocierea şi stocarea 
amintirilor şi de învăţare) asociază imaginea celor văzute cu 
ceea ce îşi aminteşte despre creioane, producând o altă serie 
de potenţiale de acțiune. 

5. Lobul frontal (responsabil de activitățile mentale superioare) 
vă permite să vă concentrați în continuare, în timp ce întindeți 
deliberat mâna după creion. 

6. Când începeţi să proiectați şi să integrați mișcarea de a întinde 
mâna după creion, lobul frontal şi cel parietal (porţiunea din 
creier care răspunde de activitatea motorie, de mecanismele 
vorbirii şi de funcţiile senzoriale, în general) vă ajută să 
începeţi acțiunea de mișcare a braţului, mâinii și degetelor şi 
declanşează anticiparea senzorială a senzaţiei lăsate creion. 

7. Lobul parietal vă permite să simțiți că aveţi creionul în mână — 
îi puteţi simţi forma, suprafața mai aspră a lemnului pe 
porțiunea ascuţită, moliciunea gumei. 

DIVERGENȚA 


Figura 3.4 
Divergența și convergența. 


8. În același timp, cerebelul (care răspunde de coordonarea 
activităţii musculare voluntare) îndrumă mișcările fine, ca să 
puteţi întinde mâna şi apuca creionul. Fără cerebel, s-ar putea 
să puneţi mâna pe creion, dar să-l aruncaţi peste cap sau să-l 
azvărliţi pe podea. 


Pe tot parcursul acestei cascade de potenţiale de acţiune, ionii de po- 
tasiu şi sodiu au țâşnit în și din celulele nervoase, această activitate 
electrochimică realizându-se fără să o conștientizaţi. Slavă Domnului! 

Primele celule nervoase au apărut la ființe foarte asemănătoare 
cu meduza de astăzi. Acum milioane de ani, supraviețuirea 
acestui organism primitiv depindea de capacitatea lui de a simţi 
hrana (funcţia senzorială) şi de a se mișca în direcția acesteia 
(funcția motorie). Pentru meduză, era esenţial să-şi dezvolte 
celule specializate care să poată declanșa mișcarea prin contrac- 
ţii ale țesutului. Dar astfel de mişcări trebuiau să fie mai mult 
decât o deplasare la întâmplare. 


„NERVOS ca O MEDUZA. i 


Meduza avea nevoie de un sistem care să-i îndrume mișcările cu 
un anumit grad de conştientizare şi coordonare, astfel încât să 
poată interacționa mai eficient cu mediul său de viață. Un astfel 
de sistem necesita capacitatea de primire a unor mesaje senzoria- 
le dinspre mediu şi de transmitere a semnalelor respective celu- 
lelor specializate în producerea mișcării. În mod esenţial, asta 
face sistemul nervos: simte mediul și apoi reacționează adecvat, 
prin mişcare și acţiune, câteodată voluntar, alteori involuntar. 


Cu alte cuvinte, meduza avea nevoie de o conştiinţă sau de o 
inteligență rudimentară şi de un sistem nervos simplu, care să-i 
permită un nivel fundamental de conștiință. În consecinţă, ființa 
a dezvoltat celulele nervoase, funcția motorie şi cea senzorială 
ale unuia dintre primele sisteme nervoase. 


Mecanismele neurologice simple care au apărut în cazul medu- 
zei şi al altor organisme primitive au fost niște adaptări atât de 
eficiente, încât s-au transformat în normă evolutivă. Toate celulele 
nervoase, fie ale meduzei, fie ale altor animale sau ale omului, 
operează în baza aceloraşi principii electrochimice, funda- 
mentale pentru transmiterea informaţiei. Noi, oamenii de astăzi, 
ne comportăm şi reacționăm la mediu utilizând aceleași procese 
apărute la meduză cu milioane de ani în urmă. 


Cuni a făcut natura saltul de la cele mai primitive sisteme ner- 
voase la creierul uman? Pentru ca organismele să dezvolte com- ` 
portamente din ce în ce mai complicate, sofisticate şi cu o capa- 
Citate de adaptare din ce în ce mai mare, n-a fost nevoie decât să 
adune mai multe astfel de celule nervoase, în diferite moduri. 

Pe măsură ce neuronii se conectează în rețele neurologice din ce 
în ce mai complexe, comunicarea dintre ei se multiplică expo- 
nenţial. E vorba de o corelaţie simplă: pe măsură de comuni- 
carea dintre neuroni se intensifică, inteligenţa se extinde, iar 
organismele devin capabile de comportamente tot mai avansate 
şi mai adaptate la mediu. În esență, capacitaiea noastră de a 
învăţa, de a ne aminti, inventa şi de a ne schimba comportamen- 
tul mai rapid decât orice altă specie se datorează dimensiunilor 
creierului nostru. Numărul enorm de celule nervoase legate 
între ele îi conferă creierului uman atât dimensiuni enorme, cât 
şi o neîntrecută complexitate, plasând ființa umană în vârful 
lanţului de comandă. 


Mesagerii chimici realizează conexiunile 


Este momentul să ne aplecăm mai atent asupra modului în care 
reușesc impulsurile nervoase să se propage de la un neuron la altul. 
Cum traversează ele spaţiul sinaptic? 


Când se propagă prin neuron către capătul axonului, impulsul ner- 
vos ajunge la terminația presinaptică a spaţiului sinaptic, anterioară 
transmiterii semnalului. Terminaţiile presinaptice prezintă vezicule 
sinaptice minuscule, care depozitează mesagerii chimici numiţi 
neurotransmiţători. Neurotransmiţătorii transportă informaţii im- 
portante către alte celule nervoase, traversând infimul spațiu sinap- 
tic, și către alte zone ale corpului, pentru coordonarea unor funcții 
specifice. La punctul A din Figura 3.5, puteţi vedea astfel de vezicule 
pline de neurotransmițători. 


Neurotransmițătorii (de exemplu, serotonina sau dopamina) produc 
şi stările sufletești care dau savoare experiențelor noastre. Din cauza 
lor, o acţiune ne face uneori fericiţi, şi tot din cauza lor, aceeaşi 
acțiune ne trezeşte alteori emoţii diferite. Dacă şi dumneavoastră, ca 
mai toți oamenii, treceţi prin multe şi diferite stări în aceeași zi, de la 
entuziasm sau optimism la deprimare, iritabilitate sau oboseală, aces- 
tea sunt efectele neurotransmițătorilor. Procesele chimice create 
zilnic în creier de propriile gânduri determină ceea ce simțim. 

Figura 3.5 
Acţiunea neurotransmițătorilor în spațiul sinaptic. 


DENDRITE 


Imaginaţi-vă veziculele de la capătul terminației axonice ca pe niște 
balonaşe, special create, neurotransmiţătorii fiind fluidul din ele. 
Grupurile de terminaţii nu pot interacţiona decât cu neurotransmi- 
țătorii care li se potrivesc. Activitatea electrochimică a impulsului 
nervos determină spargerea fulgerătoare a unei vezicule sau a mai 
multora, fiecare dintre aceste mici explozii eliberând mii de molecule 
neurotransmiţătoare. La fiecare impuls nervos, erup câteva vezicule, 
iar altele rămân întregi, astfel încât unii neurotransmiţători sunt 
emişi, în timp ce alții sunt reținuți. 


Ce anume determină tipul de neurotransmiţători elibereraţi? Impul- 
surile nervoase nu sunt toate la fel; fiecare impuls electric care se 
propagă prin neuron se caracterizează printr-o frecvenţă (sau ampli- 
tudine a încărcăturii) specifică, fiecare neurotransmiţător reacțio- 
nând la o frecvenţă diferită. Astfel, un impuls electrochimic specific 
duce la spargerea unei anumite vezicule și la eliberarea unor neuro- 
transmiţători de frecvenţă corespunzătoare. 


Dacă vreţi, ne putem imagina aceşti mesageri chimici ca pe niște 
feriboturi care traversează un canal şi se opresc pe țărmul celălalt, în 
portul de destinaţie. Fiecare neurotransmiţător acostează la dendrita 
receptoare sau se fixează de spaţiul unui receptor chimic specific, ca 
o cheie care intră în broasca potrivită. Forma neurotransmițătorului 
trebuie să se potrivească formei receptorului. Punctele B și C din 
Figura 3.5 ilustrează acest model de broască şi cheie. 

În punctul de acostare a neurotransmițătorului, acesta îşi eliberează 
„pasagerii“, care îndeplinesc apoi sarcini specifice. Faptul că indivizii 
care ies din feribot folosesc același mijloc de transport nu înseamnă 
şi că au acelaşi program. Unii se pot întoarce acasă să se odihnească, 
alții se duc la serviciu sau sunt în vacanţă, în timp ce alţii sunt chiar 
conducătorii vasului. 


Tot aşa se întâmplă şi cu neurotransmițătorii. Aceştia traversează 
spaţiul dintre neuronul care îi eliberează şi celula nervoasă înve- 
cinată. La capătul receptor al spaţiului, ei determină eliberarea unor 
substanţe chimice specifice, care influențează activitatea celulei ner- 
voase de alături. La rândul ei, aceasta influențează următorul neuron 
receptor şi aşa mai departe. 


Schimbul electrochimic 


Aţi observat că impulsurile nervoase sunt la început de natură elec- 
trică, apoi se transformă în substanțe chimice, ca să redevină electrice 
după aceea? Cu alte cuvinte, impulsurile nervoase generate de neu- 
roni se transformă în impulsuri chimice în sinapsă, prin neurotransmi- 
țători. Aceste mesaje chimice stimulează interacțiuni moleculare 
complexe, printre care şi fluxuri de ioni, care declanşează impulsuri 
electrice în neuronul învecinat. La atingerea unui anumit prag electric, 
acesta activează neuronul alăturat şi produce un potenţial de acțiune 
care propagă în continuare mesajul prin celula nervoasă receptoare. 


Nu toate celulele nervoase transmit mai departe mesajele primite. 
Pentru a ilustra acest lucru, să ne imaginăm că încercaţi să vă înve- 
seliți un prieten, deprimat după pierderea iubitei. E încremenit în 
inerție şi tot revine asupra propriilor suferințe. Dându-vă seama că 
trebuie să uite de nefericire, hotărâți să-l stimulaţi în diferite feluri: îl 
scoateţi la masă în oraş, mergeţi la o plimbare şi la o înghețată, îl 
însoțiți la un film şi pe urmă vă întâlniți cu nişte prieteni la un club 
de noapte, unde urmăriți un spectacol distractiv. 


La un moment dat, prietenul atinge probabil un prag la care se simte 
destul de antrenat ca să uite de starea lui de amorţeală de la început. 

Celulele nervoase trec de la o stare de repaus la stimulare, în mod 
foarte asemănător cu prietenul de care vorbeam. Câteodată, este 
posibil să nu fie de ajuns o singură formă de stimulare, dar, dacă se 
poate asigura o stimulare suficientă pentru atingerea pragului de 
excitație, celulele sunt antrenate şi rămân aşa. Odată excitată la 
nivelul terminaţiei postsinaptice, celula nervoasă se transformă din 
receptor în transmiţător de informaţie. Acum vine rândul ei să-şi 
propage starea de excitare. 


În momentul eliberării lor de la terminația presinaptică (punctul de 
transmitere al neuronului), neurotransmițătorii generează o reactie 
electrică la terminația postsinaptică a celulei nervoase receptoare. Ca 
neurotransmiţătorul să termine ceea ce are de făcut, acest impuls 
electric trebuie să se propage de la dendrită (receptor) către corpul 
celular şi apoi către axon. Să ne închipuim neurotransmițătorii ca pe 
nişte substanțe chimice care fac conexiunile de comunicare între 
neuroni, astfel încât mesajul să poată circula prin tot creierul. 


De obicei, pentru ca următoarea celulă nervoasă să fie suficient 
excitată şi să se activeze, neurotransmiţătorii trebuie să aibă o acti- 
vitate abundentă (stimulare) la terminația postsinaptică (capătul 
receptor al neuronului). În general, o cantitate redusă de neuroiran- 
smițători provenită de la stimularea a doar câteva celule nervoase 
individuale nu reuşeşte să realizeze pragul necesar producerii unui 
potenţial de acţiune la terminația postsinaptică. Acesta este un feno- 
men de tipul totul-sau-nimic, ca atunci când sună ceasul deșteptător — 
ori te scoli, ori nu te scoli, amândouă sunt imposibil de făcut deodată. 
Diferitele tipuri de neurotransmiţători au un rol și în ceea ce privește 
declanşarea sau ignorarea alarmei. 


Tipuri de neurotransmiţători 


Concentrația neurotransmiţătorilor diferă de la o zonă a creierului la 
alta, în funcţie de misiunea specifică fiecăreia. Printre neurotransmi- 
țătorii de importanţă majoră se află glutamatul, GABA, acetilcolina, 
serotonina, dopamina, melatonina, oxidul nitric și diferite endorfine. 

Neurotransmiţătorii pot îndeplini multe tipuri de funcţii, aceştia 
putând stimula, inhiba sau modifica activitatea la nivel celular a neu- 
ronului însuşi, direcţionându-l să se desprindă din conexiunile sale 
curente sau făcându-l să se fixeze mai bine în conexiunea în care se 
află. Totodată, neurotransmițătorii le pot semnala neuronilor înve- 
cinați să se activeze sau pot transmite un mesaj neuronului imediat 
inferior, care să inhibe un impuls nervos sau să-i întrerupă cu totul. 
Pot chiar modifica mesajul în timpul transmiterii către un neuron, 
astfel încât mesajul transmis către celulele nervoase interconectate să 
fie altul. Toate aceste activități se pot desfășura într-o milisecundă. 


Există două tipuri de neurotransmiţători la nivelul creierului și al 
sistemului nervos; neurotransmițătorii excitatori sunt cei care 
stimulează sau activează transmisiile nervoase, modificând starea de 
încărcare electrică a membranei postsinaptice, permițând produ- 
cerea unui potenţial de acțiune în celula următoare. În combinațiile 
corespunzătoare, aceste tipuri de substanţe chimice permit funcţiilor 
noastre mentale să se realizeze cu o viteză supraluminică. 


Principalul neurotransmițător excitator este glutamatul. Eliberat de 
către o terminaţie neuronală presinaptică (transmițătoare), acesta se 
leagă de receptor la terminația postsinaptică a celulei învecinate, 
căreia îi schimbă sarcina electrică, astfel încât să aibă loc declanșarea 
unui potenţial de acțiune. 


Spre deosebire de prima categorie, neurotransmiţătorii inhibitori fac 
exact ce le spune şi numele — inhibă sau stopează activitatea celulei 
imediat următoare și întrerup stimularea la nivelul terminaţiei 
postsinaptice a celulei nervoase receptoare. Principalul neurotrans- 
miţător inhibitor este GABA (acidul gamma-aminobutiric). Eliberat 
la terminația presinaptică, şi acesta se atașează de receptorii post- 
sinaptici corespunzători, dar acțiunea sa are ca scop inhibarea declan- 
şării unui potenţial de acţiune. Dacă nu ar exista GABA, neuronii 
s-ar activa atât de des, încât ar fi suprastimulaţi, ceea ce ar conduce la 
deteriorări semnificative și deci la apariţia unor dezechilibre majore 
ale creierului. 


Neuronii se pot ușor asocia și conecta cu alți neuroni şi au şi capa- 
citatea de a opri şi declanșa cu promptitudine impulsurile, după 

plac, de a converge informația într-o singură celulă și de a răspândi 
activitatea electrică într-o miriadă de direcții diferite. Neuronii 
se pot conecta și deconecta instantaneu unul de altul, în dreptui 
diferitelor spaţii sinaptice. 


Dată fiind această complexitate, biologia începe să înțeleagă cât de 
puţin cunoaştem noi cu adevărat despre funcționarea internă și 
despre interconectivitatea neuronilor. Este cu totul logic ca, datorită 
capacităţii lor de a coordona atâtea funcții şi de a descifra cu uşu- 
rință, în colectiv, schemele pornit/oprit, neuronii să semene prea 
puţin cu desenele care ne-au rămas în minte din manualele de şcoală 
şi care înfățișau sârme minuscule ordonat aliniate. Pentru scopul 
nostru, ne-am putea închipui neuronii ca pe o reţea vastă, permane:1! 
schimbătoare, de calculatoare individuale care comunică între ele cu 
viteza fulgerului. Dacă reuşim să ne imaginăm neuronii ca fiind 
miliarde de computere care se conectează şi se deconectează fără 
încetare, putem începe să ne dăm seama de enorma complexitate a 
sarcinii de a le explica inteligenţa la nivel inizroscopic. lată de ce, 
atunci când mă refer la „conectarea“ neuronilor, irebuie să înfefcgeti 
că aceasta nu este decât o metaforă care să ne ajule să ne dăm seama 
cum intră în contact şi cum cooperează aceste celule superioare. 


Apa dintre urechi 


Aşa cum menţionam mai înainte, aproape 75-85 de procente din 
conţinutul miraculos al complexului nostru biocalculator le 
reprezintă apa. În anumite zone, consistenţa unui creier viu seamănă 
cu un ou fiert moale, iar în altele, materia este densă și ciastică, 
precum un ou tare. Nu e de mirare că natura ne-a înconjurat creierul 
cu un craniu osos, care să protejeze aceste ţesuturi gingaşe de orice 
vătămare! Apa este esenţială pentru modul electric de realizare a 
schimbului de informaţie. Conţinutul de apă al creierului mărește 
conductibilitatea electrică și le permite curenților electrici să circule 
rapid prin tot craniul, în mod uniform și fără întrerupere. Acest pro- 
ces de răspândire (divergenţa) este facilitat în mare măsură de apă. 


Pentru a demonstra valabilitatea acestei afirmaţii, să ne gândim ce se 
: sag d în pai ELA 
întâmplă când fulgerul lovește un iaz. Dacă vă aflaţi în apă, chiar și la 

distanță de un kilometru de punctul de impact al fulgerului, sunteți 
electrocutat, deoarece curentul electric circulă cu viteze extrem de 
mari prin apă, propagându-se în toate direcțiile. Tot aşa, apa din 
creier se comportă ca un conductor care facilitează încărcarea şi 
descărcarea electrică. Apa asigură mediul perfect pentru ca aceste 
particule încărcate să se propage rapid și liber, traversând mediul 
intern şi extern al celulei nervoase. 


Şi acum, sistemul nervos 


Pe lângă creierul însuşi, mai există și alte porțiuni ale sistemului 
nervos care conduc impulsurile către şi dinspre creier. Acestea sunt 
nervii. Un nerv poate fi una sau mai multe fascicule de fibre alcătuite 
din celule nervoase, ramificate în toate zonele corpului, alcătuind o 
parte a unui sistem care transmite impulsuri pentru senzaţii, miş- 
care etc. între creier sau măduva spinării şi celelalte părți ale cor- 
pului. Nervii sunt prelungiri ale creierului. Sistemul nervos serveşte 
la conectarea mediului la corp, a corpului la cap şi a creierului la 
corp. 


În esență, sistemul nervos ca întreg activează, controlează şi coor- 
donează toate funcţiile corpului, integrând nesfârşitele complexități 
ale țesutului viu în ordine şi armonie. El reglează sistemul endocrin, 
pe cel muscular-scheletic, imunitar, digestiv, cardiovascular, repro- 
ductiv, respirator şi excretor. Fără sistem nervos, n-ar putea exista 
viaţă. 


Pentru monitorizarea şi menţinerea acestor sisteme, sistemul nervos 
comunică în mod constant cu restul corpului. Prin simţuri, care re- 
prezintă prelungiri ale receptorilor nervoși care ne permit să 
prelucrăm diferitele tipuri de informaţie din mediu, sistemul nervos 
primeşte informaţie şi evaluează condițiile atât din interiorul, cât şi 
din exteriorul corpului. Pe lângă auz, văz, miros, gust, pipăit şi pre- 
siune, sistemul nervos prelucrează şi alte date senzoriale interne, 
printre care foamea, setea, durerea, temperatura şi priocepția (con- 
ştientizarea poziţiei spaţiale a părţilor corpului). Sistemul nervos 
depozitează informaţia primită, sub formă de amintiri. 

Componentele sistemului nervos 


Sistemul nervos constă de fapt din mai multe subsisteme, care se su- 
prapun în organism. Sistemul nervos central este alcătuit din creier şi 
măduva spinării. Ne putem imagina măduva spinării ca pe o prelun- 
gire a creierului, miliarde de impulsuri senzoriale şi motorii circu- 
lând de-a lungul coloanei vertebrale, ca printr-un cablu cu fibre optice. 


Celălalt sistem nervos este cel periferic, care cuprinde toți nervii din 
exteriorul creierului şi al măduvei spinării. Nervii care transportă 
impulsurile dinspre ţesuturi şi organe spre măduva spinării precum 
şi cei care transmit semnalele dinspre măduva spinării, către ţesu- 
turi şi organe, inclusiv către cele senzoriale, întră cu toții în alcă- 
tuirea sistemului nervos periferic. Dacă măduva spinării se poate 


Figura 3.6 A 
Sistemul nervos central. 

Figura 3.6 B 
Nervii periferici ai sistemului nervos periferic. 


compara cu un cablu cu fibre optice, atunci nervii periferici sunt ca 
nişte fire care se prelungesc din acest cablu optic și realizează comu- 
nicarea dus-întors între măduva spinării şi braţe şi picioare, mâini şi 
labele picioarelor şi cu toate celelalte organe interne. Figurile 3.6 A, 
3.6 B şi 3.6 C oferă o imagine comparativă a sistemului nervos central 
cu sistemul nervos periferic. 


Sistemul nervos periferic este alcătuit din două tipuri de nervi: 
primul tip cuprinde nervul cranian (numit astfel din cauza apropierii 
sale de craniu). Există 12 perechi de nervi cranieni, care pornesc din 
trunchiul cerebral. Aceștia transportă impulsuri pentru multiple 
funcții, cum ar fi mirosul, vederea, menţinerea echilibrului, secreția 
glandulară, auzul, înghiţitul şi expresia facială (Figura 3.6 C prezintă 
imaginea unora dintre acești nervi cranieni). Cel de al doilea tip de 

pervi periferici cuprinde 31 de perechi de nervi spinali. care pornesc 
din sau dintre vertebre, de fiecare parte a coloanei vertebrale. Fiecare 
nerv spinal se ramifică şi se conectează la o zonă specifică a gâtului, 
trunchiului sau membrelor, fiind răspunzător de funcţionare, 
mișcare și senzaţii. Figurile 3.6 B şi 3.6 C explică modul în care 
anumiţi nervi periferici ies din măduva spinării şi comunică 
împreună cu muşchii şi tendoanele, în timp ce alţi nervi periferici 
intră în conexiune cu diferite organe. 

Figura 3.6 C 
Fibrele nervoase ale sistemului nervos autonom. 

Inteligenţa/conştiinţa involuntară, subconştientă 


Sistemul nervos autonom se găseşte localizat atât la nivelul sistemului 
nervos central, cât şi la cel al sistemului nervos periferic. El este siste- 
mul de control automat, autoregulator al corpului, ale cărui origini se 
găsesc în creierul mijlociu, regiune situată imediat dedesubtul 
neocortexului și una dintre cele trei diviziuni majore ale creierului. 
Creierul mijlociu (vezi Figura 3.7) se găseşte sub neocortex şi este 
zona care răspunde de funcţiile automate ale organismului. 


NEOCORTEX 


CREIERUL LIMBIC 
SAU CREIERUL 
MIJLOCIU (sediul 
sistemului nervos 
autonom-SNA) 


Figura 3.7 
Secţiune longitudinală: o jumătate din creier. 


Sistemul nervos autonom este responsabil de funcţiile involuntare și 
de homeostază, echilibrul permanent menţinut de inteligența nativă 
a organismului. Sistemul nostru nervos autonom reglează tempe- 
ratura corpului, nivelul zahărului din sânge, pulsul, precum şi alte 
milioane de procese, zi de zi, pe care le considerăm de la sine înţelese. 
Acest sistem se numeşte autonom (consideraţi-l „automat“) din 
cauza funcţiilor pe care le controlează, fără ca noi să facem vreun 
efort conștient în această direcţie. De exemplu, nu e nevoie să ne 
controlăm intenționat bătăile inimii sau să eliberăm deliberat enzi- 
mele necesare pentru digerarea mesei, pe care tocmai am terminat-o. 
Sistemul nervos autonom se autoreglează în mod automat ca să 
menţină corpul în ordine din punct de vedere chimic şi să păstreze 
un nivel normal de sănătate. S-ar putea spune că acest sistem ope- 
rează la nivel subconștient. 

Sistemul nervos autonom (SNA) se împarte în două părți, sistemul 
nervos simpatic şi sistemul nervos parasimpatic. În Figura 3.8 sunt 
prezentate cele două ramuri ale sistemului nervos autonom. 

Figura 3.8 
Cele două ramuri ale SNA. 


Deoarece sistemul nervos simpatic pregăteşte corpul pentru situaţii de 
urgență, această componentă a sistemului nervos autonom se mai 
numește şi sistem nervos de tipul „luptă-sau-fugi“. Când percepem o 
amenințare din partea mediului, acest sistem nervos se activează în 
mod automat ca să pregătească trupul fie de luptă, fie de fugă din 
calea pericolului. Pulsul ni se accelerează, tensiunea arterială creşte, 
ritmul respirației este mai alert și se eliberează adrenalină, în vederea 
acţiunii imediate. În același timp, energia corpului se deplasează 
dinspre aparatul digestiv spre braţe și picioare. Sistemul nervos 
simpatic produce modificări de natură electrochimică în organism, 
pentru a-i mări șansele de supravieţuire. 


Sistemul nervos parasimpatic are ca domeniu de acțiune exact funcția 
opusă. Această diviziune a sistemului nervos autonom conservă și re- 
face energia și resursele corpului. Când în mediul înconjurător nu se 
percepe nicio ameninţare, sistemul nervos parasimpatic încetinește 
pulsul, sporeşte cantitatea de energie îndreptată către aparatul diges- 
tiv, relaxează corpul și orientează circulaţia sângelui dinspre muşchii 
scheletului extremităților spre organele interne, pentru susținerea 
proceselor de creștere și întreţinere. Sistemul nervos parasimpatic 
poate fi comparat cu starea în care ne aflăm după o masă copioasă. 


O altă componentă a sistemului nervos implică multiplele reflexe 
care apar ca răspuns la diferiţi stimuli externi; corpul poate folosi 
aceste reflexe pentru supravieţuire și acțiune imediată. De exemplu, 
când medicul vă atinge genunchiul cu un ciocănel de.cauciuc, chiar 
sub rotulă, piciorul zvâcneşte imediat și involuntar. Dacă puneţi 

mâna pe un vas fierbinte, o trageţi automat înapoi. Dacă intrați 
dintr-o cameră întunecată într-una luminată, pupilele vi se contractă. 
Aceste acțiuni musculare rudimentare, automate sunt îndrumate de 
trunchiul cerebral şi de cerebel. Ele constituie răspunsuri primitive, 
codificate în decursul a milioane de ani de adaptare. 


Acum, după ce am dobândit baza care să ne permită înțelegerea 
funcțiilor cu caracter mai pronunţat instinctiv ale sistemului nervos 
involuntar, funcții derivate din sistemul nostru autonom sau 
„automat“, începem să ne dăm seama de importanţa tuturor 
responsubilităţilor sale. Aceasta este natura noastră subconştientă, 
care găzduieşte o inteligență sau o conştiinţă capabilă să controleze 
nenumăratele funcţii ale corpului, fără vreun efort conştient sau 
atenție din partea noastră. Acest sistem uluitor, strălucit conceput, 
este susținătorul automat al vieţii noastre, cel care, nezdruncinat, 
menţine nivelul ordinii noastre interne sau, altfel spus, al sănătății. 


Natura umană voluntară, conştientă 


Ca fiinţe umane, suntem privilegiați să posedăm capacitatea de a ac- 
ţiona voluntar şi conștient. Suntem liberi să hotărâm la ce lucruri să 
ne gândi, să ne aducem aminte ce vrem, ce însușiri dorim să ne 
cezvoliăm, ce acțiuni vrem să întreprindem sau ce decizii să punem 
in practică. Ne folosim creierul şi sistemul nervos pentru a ne 
exercita în mod voluntar controlul asupra deciziilor făcute — 
indiferent dacă vrem să mâncăm, să ne plimbăm, să ne aşezăm sau să 
citim o carte, controlându-ne mușchii pentru a îndeplini hotărârile 
respective. Dorinţele şi acțiunile noastre izvorăsc din voinţa noastră 
liberă. Din acest motiv, se poate vorbi despre existența unui sistem 
nervos voluntar, care ne adăposteşte conştiinţa şi voinţa, în vederea 
luării și îndeplinirii hotărârilor aflate sub controlul nostru. 


Voința e localizată în sisteinul nostru nervos voluntar, aflat în acea parte 
a creierului numită neocortex, pe care îl puteţi vedea în Figura 3.7. 


Ceea ce ne face umani şi constituie izvorul naturii noastre umane 
este interacţiunea. dintre sistemul nervos involuntar şi cel nervos 
voluntar. Pe de altă parte, sistemul nervos voluntar se află sub 

controlul nostru conştient și ne pune la dispoziţie voinţa liberă de a 
face ceea ce dorim. În același timp, sistemul nervos autonom este 
controlat de inteligența subconștientă, prin care se asigură şi se 
reglează nenumăratele reacţii electrochimice ce dau viaţă corpului şi 
ne susţin în tot ce facem și simțim. Figura 3.9 ne oferă o imagine a 
sistemului nervos, cu componentele sale. 


SISTEMUL NERVOS 
PERIFERIC (SNP) 


SISTEMUL NERVOS 
CENTRAL (SNC) 


(Voluntar) 
PORȚIUNI: [i 


SISTEMUL NERVOS | SISTEMUL NERVOS , 
SIMPATIC =" PARASIMPATIC 


Figura 3.9 
Sistemul nervos și toate componentele acestuia. 


Sper că începeţi să vă daţi seama de ce am început cercetarea creie- 
rului concentrându-ne mai întâi asupra nivelului celular. Celulele 
noastre nervoase au fost proiectate de natură în așa fel încât să 
permită un nivel exponențial de comunicare. Aceleași conexiuni 
cerebrale şi căi nervoase pot fi folosite pentru a produce de fiecare 
dată alţi neurotransmiţători, creându-se astfel o infinită varietate de 
gânduri, sentimente, acţiuni, stări şi percepții. Acest proces poate 
inspira acţiuni și reacţii, poate stârni emoţii, poate regla funcțiile 
organismului, poate exprima stări şi manifesta comportamente, 
poate stimula imbolduri, elibera hormoni și crea imagini holografice, 
numite gânduri și amintiri. 


Pe baza lecţiei noastre simple de neurobiologie și chimie cerebrală, 
putem începe explorarea anatomiei atitudinilor. O atitudine este un 
set de gânduri înlănţuite care acţionează asupra anumitor celule 
nervoase din creier, stimulând apoi neurotransrmiţători specifici care 
să ne facă să gândim, să acţionam și să simţim într-un anumit fel. 
Vă treziţi de exemplu dimineaţa şi spălaţi vasele rămase de cu seară. 
Atitudinea faţă de o asemenea obligaţie depinde de gânduri precum: 
„Am dormit foarte bine. Ce mă bucur că azi nu trebuie să mă duc la 

serviciu! Bune au mai fost pastele de aseară și ce bine că am strâns 
masa. Nu-mi vine să cred ce albastru e cerul azi.“ Mai târziu, seara, 
din nou la spălatul vaselor, atitudinea poate fi determinată de altfei de 
gânduri: „Nu ştiu ce-a apucat-o să reia subiectul. Crezusem că ne-am 
înţeles şi-acum iar vorbim despre acelaşi lucru. Ce naiba pâlpâie 
lumina aia în halul ăsta? N-am chef de vase în seara asta. Mai bine 
m-aș culca.“ 


Pornind de la aceste două tipuri de gânduri, probabil că v-aţi dat sea- 
ma de contrastul evident dintre atitudinile față de realizarea aceleiași 
acțiuni, spălatul vaselor, în două ocazii diferite. Liberul-arbitru este 
deseori definit ca fiind capacitatea noastră de a exprima orice atitu- 
dine dorim, totul având de-a face cu creierul și cu procesele sale 
chimice. Prin extensie, se poate spune că liberul-arbitru este ceea ce 
face ca fiinţele umane să fie atât de diferite între ele. Prima dată când 
mai faceți ceva, gândiți-vă la modul în care gândurile influențează 
baletul chimic din creier. 


Creierul fiind motorul care ne dă forță în viaţa de zi cu zi, nu-i rău 
deloc să aflaţi cum funcţionează și cum îl puteţi controla ca să ajungeţi 
la ceea ce doriți. În esenţă, despre asta e vorba în cartea de faţă. Cu- 
noaşterea înseamnă putere. Puterea inseamnă control. Ne străduim 
să ajungem în punctul în care dispunem de capacitatea de a prelua 
controlul asupra stării noastre mentale/chimice, asupra propriei vieţi, 
şi, în sfârşit, asupra realităţii personale. Important este faptul că starea 
noastră mentală/chimică și viața noastră sunt atât de strâns întreţe- 
sute, încât schimbarea uneia determină și modificarea celeilalte. 


În Capitolul 4, voi încerca să vă explic cum s-a dezvoltat creierul 
pentru a ajunge pe această treaptă din istoria omenirii. Apoi vă voi 
familiariza şi cu diferite puncte de reper, regiuni şi substructuri ale 
creierului, astfel încât să puteţi înțelege mai bine cum vă prelucrați 
atât gândurile interioare, cât şi reacţiile exterioare. Pe măsură ce 
punem lucrurile cap la cap, o să incepeţi să înțelegeți mai bine de ce 
sunteţi așa cum sunteţi. 


! Guyton A. (1991), Textbook of Medical Physiology, 8 ed., WB Saunders and Co. 
Londra. | 

Snell R.S. (1992), Clinical Neuroanatomy for Medical Students, Little Brown. 
Ornstein R., Thompson R. (1984), The Amazing Brain, Houghton Mifflin. 


CAPITOLUL 4 


Cele trei creiere şi alte aspecte 


În comparație cu masa corpului nostru, creierul uman 
este de trei ori mai mare decât cel al rudelor noastre 

cele mai apropiate. Acest enorm organ e dureros şi dificil 
de creat, scump de construit şi, chiar și în stare de repaos, 
consumă cam 20% din energia corpului, 

deşi nu reprezintă decât doi la sută din greutatea lui. 
Trebuie să existe un motiv pentru 

o investiție atât de mare în evoluție. 


— SUSAN BLAKEMORE 


În romanul Galapagos, scriitorul american Kurt Vonnegut utilizează 
un refren menit să-i exprime disprețul pentru „aşa-numitele“ pro- 
grese ale omenirii și ale evoluţiei sociale şi politice. El spune: „Mersi, 
mare creier.“ 


În timp ce Vonnegut scrie despre nemulțumirea sa cauzată de războa- 
ie, sărăcie, violenţă şi aşa mai departe, rezultate ale creierului nostru, 
mulţi nu îi împărtăşesc cinismul. Când vorbea despre un „creier 
mare“, Vonnegut nu se referea la sensul literal al acestuia. În greutate 
cam de un kilogram şi jumătate şi reprezentând aproximativ 2% din 
greutatea noastră corporală, creierul uman este.de şase ori mai mare, 
comparativ cu mărimea corpului omenesc, decât creierul oricărui alt 
mamifer actual, în afară de delfini. Creierul oamenilor şi cel al 
delfinilor sunt foarte apropiate în ceea ce priveşte proporția față de 
dimensiunile corpului. Dar creierul delfinului nu s-a dezvoltat sau 
modificat semnificativ în ultimele 20 de milioane de ani. 

Evoluţia creierului uman ascunde un mister care îi intrigă de mult pe 
biologi şi paleontologi. În cursul evoluției speciilor, masa creierului 
acestori a crescut în aceeaşi proporție cu plămânii, ficatul, stomacul 
şi restul structurilor fizice ale corpului. Acum aproximativ 250 000 
de ani, majoritatea mamiferelor atinseseră apogeul evoluţiei în 
ceea ce priveşte complexitatea şi masa creierului. Doar în ultimii 
250 000.-300 000 de ani, în timp ce creierul mamiferelor ajungea la 
zenitui evoluţiei ca mărime și eficiență, evoluţia speciei umane se 
deosebea de cea a altor mamifere în mai multe privințe, destul de 
imprevizibile. De exemplu, ca şi alte mamifere în aceeaşi perioadă, 
primii oameni ar fi trebuit să atingă un plafon în dezvoltarea creie- 
rului, dar, într-o perioadă scurtă de timp, neocortexul uman a făcut un 
salt enorm din punctul de vedere al greutăţii totale şi al complexității. 


Diioma dezvoltării creierului 


Cercetări recente arată că, acum 250 000-300 000 de ani, când 
creierul mijlociu a atins nivelul actual de complexitate evolutivă, 
strămoşii noştri din acele timpuri au cunoscut o creştere cu 20% a 
masei efective a neocortexului, acea regiune a creierului uman în care 
se desfășoară procesele de gândire, raţiunea omului.! Această creştere 
bruscă a volumului şi densităţii masei creierului pare să se fi petrecut 
spontan, inexpiicabil şi opus cursului linear, normal al evoluţiei. 
tixcedentul rapid de creştere cu 20% a materiei cenușii este cauza 
superiorității creierului uman. Care este explicaţia dotării cu un 
neocortex atåt de mare şi dens, în comparaţie cu toate celelalte specii, 
rănzăne un mister. 


Tot spre deosebire de alte mamifere, în timp ce densitatea neocorte- 
xuiui eman s-a mărit cu 20%, corpul omenesc nu a crescut decât cu 
15% in dimensiuni sau cu alte cuvinte, mărimea corpului uman a 
înregistrat o creștere care reprezintă doar 80% din rata de creștere a 
masei cerebrale, ceea ce înseamnă o deviere semnificativă față de rata 
comparativă de creştere la mamifere. 


* Huta R. 11979), The Brain: The last frontier, Warner Books. 


CELE TREI CREIERE ȘI ALTE ASPECTE 127 


Ne mai vine în minte o întrebare interesantă. De ce creierul s-a dez- 
voltat într-o măsură atât de mare, în timp ce ritmul de creștere a di- 
mensiunilor capului, atât în general, cât şi în comparație cu creșterea 
restului corpului, a fost inferior? Volumul total al craniului uman a 
cunoscut o oarecare creştere, dar nu proporțională, aşa cum ar fi fost 
de aşteptat conform evoluției animale. Oamenii de ştiinţă cred că, 
dacă rata de creştere a capului uman ar fi fost aceeaşi cu cea a creie- 
rului, pelvisul feminin nu s-ar fi putut acomoda la circumferința 
mărită a capului copilului în timpul naşterii. Chiar şi astăzi, mărimea 
capului fătului reprezintă un risc şi o dificultate la naştere. În vre- 
murile acelea, creşterea dimensiunilor capului la copil, neînsoţită de 
o creştere corespunzătoare a dimensiunilor pelvisului, ar fi accelerat 
mortalitatea infantilă şi maternă, iar omul ar fi fost eliminat ca spe- 
cie. O posibilă soluţie, respinsă de Mama Natură, era mărirea doar a 
pelvisului feminin în așa fel încât să suporte o circumferință mai 
mare a capului fătului. Nu putem decât să ne imaginăm la ce forme 
ar fi dat naştere evoluţia corpului feminin în cazul unei asemenea 
măriri a pelvisului. O astfel de creştere a capacităţii pelviene ar fi 
forțat probabil primele femei să se reîntoarcă la mersul în patru labe. 


Creierul spongios 


Soluţia aleasă de Natură pentru rezolvarea necesităţii unui creier mai 
mare, fără creşterea corespunzătoare a dimensiunilor capului, a fost 
simplă şi elegantă. Creierul s-a pliat în interior şi s-a strâns, astfel 
încât cam 98% din neocortex este ascuns între încrețituri. Exact așa 
cum un evantai japonez pliat îşi ascunde modelul floral, creierul nou 
îşi ascunde printre cute cea mai mare parte din materia cenușie. 
Această formă, foarte asemănătoare unui miez de nucă, reprezintă o 
modalitate eficientă de compactare a unei cantități mai mari de 
material într-un spațiu mai restrâns. 


Îmi ajutam fiica acum câţiva ani la o temă despre creier. Discutam 
despre modul în care numeroasele cute ale creierului cresc la maxi- 
mum masa și reduc la minimum spațiul necesar pentru a o cuprinde. 
Nu prea înţelegea ea cum stau lucrurile. A doua zi, după ce a plecat 
la şcoală, am cumpărat zece mingi din burete, fiecare cu un diametru 
cam de 10 cm, şi am mai găsit şi un borcan de sticlă de aproximativ 

4,5 l, cu gură largă. Seara, am pus-o să introducă în borcan numai 
două mingi, care i-au ocupat mai tot volumul. „Nicio cută, da?“ am 
întrebat-o. A dat din cap. „Aşa ar arăta creierul dacă n-ar avea 
încrețituri“, i-am spus şi, pe urmă, i-am cerut să înghesuie toate cele 
10 mingi în borcan şi să-i pună capacul. În timp ce făcea ce-i 
spusesem, i-a mijit un zâmbet pe faţă şi pe urmă a început să râdă. 
Conţinutul borcanului arăta acum precum cuteie creierului. 


Încreţirea creierului a reprezentat o componentă vitală a saltului evo- 
lutiv al creierului petrecut acum 250 000 de ani, care s-a accentuat 
treptat până la nivelul actual. Cum vă poate spune şi fiica mea acum, 
plierea în interior a creierului a reprezentat o adaptare care le-a 
conferit primilor oameni avantaje capitale față de alte specii. Mărind 
potenţialul de dezvoltare a inteligenţei ființelor umane primitive, ca 
şi capacitatea lor de învăţare, fără niciun fel de afectare a corpului 
acestora, încreţirea creierului ne-a creat un avantaj evoluționist care 
a sporit şansele de supravieţuire a speciei. ` 


Încreţirea creierului şi evoluţia noului creier i-au oferit omenirii şi 
posibilitatea creşterii mentale la un nivel neatins nici până în ziua de 
astăzi. Oamenii actuali dispun în continuare cam de aceeaşi masă 
cerebrală proporţională, ca şi în urmă cu 250 000-300 000 de ani. 
Odată transformați într-o nouă specie umană dotată cu un creier mai 
mare, n-am mai fost constrânși să urmăm cursul linear, îndelungat, 
al evoluţiei, pe care fuseseră obligate să-l parcurgă celelalte fiinţe de 
pe planetă. Este clar însă că specia noastră nu-și foloseşte toată capa- 
citatea pusă la dispoziţie de acest creier nou. 


Creierul: capsula temporală a evoluţiei 


Dacă vreţi să cercetaţi dezvoltarea omenirii în decursul evoluţiei sale, 
un început bun în această încercare este chiar apogeul evoluției. 
Creierul serveşte drept capsulă a timpului, ilustrând etapele evoluţiei 
omului, iar evoluţia are un istoric îndelungat. Întregul parcurs al 
evoluţiei umane se găseşte în creierul nostru. Dacă astăzi am avea un 
creier diferit, și istoria speciei noastre ar fi alta. 


Conform cercetărilor efectuate în premieră de dr. Paul MacLean, 
creierul uman conţine trei formaţiuni, fiecare diferită de celelalte 

două, ca formă, dimensiune, procese chimice, structură şi specific de 
funcționare, reflectând dezvoltarea umană de-a lungul diferitelor 
epoci. În esență, creierul uman constă din trei subcreiere separate, 
din studiile lui MacLean reieşind că toate trei echivalează cu nişte 
calculatoare biologice conectate între ele. Pe lângă alte funcţii, fiecare 
este dotat cu propria sa inteligență, subiectivitate specifică, propriul 
simț al spațiului şi timpului și propriile amintiri.? 


La început, cele trei structuri se numeau archipallium (numit şi creier 
reptilian, complexul-R sau complexul reptilian, ca şi trunchiul cere- 
bral asociat cu cerebelul sau creierul posterior), paleopallium (creie- 
rul mijlociu, creier mamifer sau creier limbic) şi neopallium (creierul 
nou, neocortex, cortex cerebral sau creier anterior). Din motive de 
simplificare, vom folosi termenul de creier primar ca să ne referim în 
primul rând la trunchiul cerebral şi cerebel, pe cel de creier secundar, 
prin aceasta înțelegând creierul mijlociu, şi pe cel de creier terțiar sau 
nou, ca să ne referim la neocortex. Din când în când, pe parcursul 
acestei cărţi, voi folosi şi celelalte denumiri atribuite fiecăreia dintre 
cele trei sisteme cerebrale. Privind Figura 4.1, preluată din cartea lui 
MacLean, The Triune Brain in Evolution, se poate face o comparaţie 
cu creierul uman actual, prezentat în Figura 3.7. Deşi fiecare parte a 
creierului funcţionează cu adevărat independent, la om, creierul, în 
totalitatea sa, conlucrează astfel încât suma să prevaleze faţă de 
componentele sale. 


Ordinea ierarhică a acestor trei creiere ne oferă informaţii impor- 
tante referitoare la evoluţia noastră şi la funcţiile creierului. Primul 
apărut, acum peste 500 de milioane de ani, a fost trunchiul cerebral, 
imbinarea prin care măduva spinării se leagă de baza creierului. Este 
cea mai veche regiune a creierului, ocupă cea mai mare parte a mate- 
riei cerebrale la reptile şi şopârle şi, din cauza asemănării sale cu 
întregul creier al unei reptile, oamenii de ştiinţă din vechime l-au 
numit creier reptilian. 


*MacLean P.D. (1990), The Triune Brain in Evolution: Role in paleocerebral functions, 
Plenum Press, New York. 

CREIERUL MAMIFER 

(NEOMAMMALIAN) 


CREIERUL MAMIFER 
PRECOCE 
(PALEOMAMMALIAN) - 
Sistemul limbic 


CREIERUL 
REPTILIAN 


Figura 4.1 
Triumviratul cerebral. 


Ataşat de acesta, în spatele trunchiului cerebral, se găseşte cerebelul, 
care a apărut în urmă cu aproximativ 500-300 de milioane de ani. 
Această parte a creierului primar răspunde de coordonare, de 
priocepție (perceperea inconștientă a mișcării şi orientării în spaţiu) 
şi de mișcarea corpului, atât cea grosieră, cât și cea fină. Studii 
efectuate recent sugerează existenţa şi a altor funcţii îndeplinite de 
cerebel. De exemplu, acesta se găseşte în strânsă conexiune cu lobul 
frontal, zonă a neocortexului responsabilă de proiectarea voluntară. 
În plus, despre cerebel s-a arătat că deține un rol dinamic în ceea ce 
privește comportamentele emoţionale complexe.+ Neuronii din 


3 Glover S. (2004), „Separate visual representations in the planning and control of 
action“, Behavioral and Brain sciences, 27, pp. 3-24. 

Grafman J. et al. (1992), „Cognitive planning deficit in patients with cerebelar 
atrophy“, Neurology, 42(8), pp. 1493-1496. 

Leiner H.C., Leiner A.L., Dow R.S. (1989), „Reappraising the cerebellum:W hat does the 
hindbrain contribute to the forebrain?“, Behavioral Neuroscience, 103(5), pp. 998-1008. 
4 Heath R. (1997 Nov), „Modulation of emotion with a brain pacemaker: treatment 
for intractable psychiatric illness", Journal of Nervous and Mental Disease, 165(5), 
pp. 300-17. 


Prescott J.W. (1969 Sep), „Early somatosensory deprivation as an ontogenetic | 


process in abnormal development of the brain and behavior“, în „Medical 
primatology 1970“, LE. Goldsmith & }. Moor-Jankowski (ed.), selecţie de articole de 
la cea de-a doua conferință despre medicina și chirurgia experimentală la primate, 
Karger, New York, pp. 357-375. 

cerebel sunt celulele nervoase cel mai dens conectate din întregul 
creier. Acest nivel înalt de interconectivitate îi permite cerebelului să 
controleze multe funcții fără ca noi să fim obligaţi să ni le impunem 
prin intermediul conştiinţei voluntare. 


Creierul mijlociu a apărut cam acum 300-150 de milioane de ani. 
Numit câteodată şi creier mamifer, deoarece este cel mai dezvoltat la 
mamifere, acest creier secundar se înfăşoară în jurul trunchiului 
cerebral şi a cunoscut cea mai mare evoluţie, ca dezvoltare şi com- 
plexitate, în ultimele trei milioane de ani, ajungând la maximum de 
dezvoltare cu aproximativ 250 000 de ani în urmă. Această zonă 
găzduieşte sistemul nervos autonom, involuntar. 


În sfârșit, începând cu aproximativ trei milioane de ani în urmă, în 
jurul celor două creiere anterioare s-a format creierul nou, împreună 
cu neocortexul (neo înseamnă nou sau modificat) sau cortexul cere- 
bral, cea mai importantă componentă a sa. Din această cauză, înve- 
lișul exterior (care seamănă cu coaja unei portocale) este cel mai 
recent strat şi cea mai avansată regiune a creierului apărută la pri- 
mate şi oameni. Loc în care se situează conștiința noastră voluntară, 
noul creier adăposteşte voinţa liberă a omului, gândirea și capacitatea 
acestuia de a învăţa, judeca şi raționa. Figura 4.2 prezintă o secţiune 
transversală (de la o ureche la cealaltă) a creierului, care arată grosi- 
mea şi mărimea neocortexului, înfățișând totodată şi materia cenușie 
(neuronii) și materia albă (celulele gliale) care alcătuiesc cel de-al 
treilea creier. 


Primul creier dezvoltat: trunchiul cerebral și cerebelul 


În primul rând, trunchiul cerebral susține funcţiile vitale de bază, 
inclusiv menţinerea şi controlul asupra pulsului şi respirației. Aceste 
funcţii vitale sunt comune tuturor speciilor animale. O altă funcţie a 
trunchiului cerebral este reglarea diferitelor nivele de veghe şi somn. 
Trunchiul cerebral exercită un control mai mare asupra stării de veghe 
şi a nivelurilor de alertă decât centrii superiori ai neocortexului. 


Cerebelul (sau creierul mic) intră şi el în alcătuirea primului nostru 
creier, cel reptilian. Cutele şi încreţiturile sale îi conferă o înfățișare 

CORTEXUL CEREBRAL 
(Materia cenușie) 


~ CELULELE GLIALE 
(Materia albă) 

MĂDUVA 


MĂDUVA SPINĂRII 


Figura 4.2 
Creierul în secţiune transversală (de la o ureche la cealaltă) 


distinctă. Relativ mare, în comparaţie cu celelalte structuri cerebrale, 
el este o structură trilobată atașată de trunchiul cerebral chiar înapoia 
craniului, sub regiunea cea mai din spate a neocortexului. 


Tomografii funcţionale recente arată că acesta este zona cea mai ac- 
tivă a creierului», iar oamenii de ştiinţă sunt de părere că structura 
respectivă răspunde de echilibru, coordonare, priocepţie şi executa- 
rea mișcărilor controlate. În coordonarea mișcărilor, cerebelul înde- 
plineşte atât o funcţie motoare (excitatoare), cât şi una de frânare 
(inhibitoare). 


Există anumite tipuri de acţiuni şi reacţii simple care se învaţă, sunt 
coordonate, memorate şi stocate în cerebel. De exemplu, după ce ai 
învățat să croşetezi, sau chiar să mergi cu bicicleta, nu ai nevoie decât 
de foarte puţin efort de memorie ca să realizezi această activitate. O 
deprindere odată învățată şi memorată (adică integrată în sistemul de 


5 Amen D. (2003 Dec), Healing anxiety, depression and ADD: The latest information 
on subtyping these disorders to optimize diagnosis and treatment, Continuing 
education seminar, Seattle, Washington. 

conexiuni al cerebelului), corpul nostru poate întreprinde acțiunea 
respectivă cu foarte puțină gândire conștientă. Intrate în sistemul de 
conexiuni consolidate, atitudinile, reacţiile emoţionale, acţiunile repe- 
tate, obișnuințele, comportamentele condiţionate, reflexele incon- 
ştiente și deprinderile dobândite sunt conectate și stocate în cerebel. 


După cum am aflat, numărul mediu de conexiuni pentru un neuron 
din neocortex este de aproximativ 40 000. Oricât de remarcabil ar fi 
acest fapt, neuronii din cerebel, numiţi celulele lui Purkinje, prelu- 
crează între 100 000 şi un milion de conexiuni per neuron. Cerebelul 
este regiunea cu cea mai mare densitate de materie cenușie din creier, 
mai mult de jumătate din totalitatea neuronilor care alcătuiesc cre- 
jerul uman făcând parte din cerebel, care este, de fapt, una dintre 
puţinele zone cerebrale în care celulele continuă să se reproducă timp 
îndelungat după naştere. În mod interesant, legănatul sau mângâiatul 
unui bebeluş canalizează impulsurile către cerebel, care stimulează 
efectiv dezvoltarea copilului, avantajele legănatului păstrându-se 
până pe la vârsta de doi ani. 


Al doilea creier dezvoltat: creierul mijlociu 


Denumirea de creier mijlociu atribuită celei de-a doua zone cerebrale 
dezvoltate se datorează faptului că structurile care o alcătuiesc sunt 
situate în mijlocul creierului. Unul dintre numeroșii termeni utilizaţi 
pentru această regiune este și cel de sistem limbic, limbus însemnând 
formarea unei borduri sau a unui inel, referindu-se la ceva aflat la 
marginea sau la joncţiunea unor structuri. Din cauză că regiunea 
respectivă este cea mai dezvoltată şi mai specializată la mamifere, se 
mai foloseşte şi termenul de creier mamifer. Situat exact deasupra 
trunchiului cerebral, creierul mijlociu al omului de vârstă adultă are 
aproximativ mărimea unei caise. Priviţi din nou Figura 3.7 ca să 
vedeţi unde se află creierul mijlociu și ce mărime are, precum și 
Figura 4.3, în care sunt prezentate şi denumite majoritatea regiunilor 
cerebrale legate de subiectul capitolului de față. 


Funcţiile de reglare ale creierului mijlociu 


Deși creierul mijlociu nu ocupă mai mult de o cincime din volumul 
total al creierului, el are o influenţă însemnată asupra comportamentului, 

motiv pentru care mai este cunoscut și sub numele de creier 
emoţional. Deoarece răspunde de reglarea multora dintre stările 
noastre interioare, creierul mijlociu se mai numește câteodată și 
creierul proceselor chimice. 


Creierul mijlociu este cel care realizează toate minunile despre care 
vorbeam şi pe care le considerăm de obicei de la sine înţelese: men- 
ţinerea şi controlul temperaturii corpului, al nivelului de zahăr din 
sânge, al tensiunii arteriale, al digestiei, al nivelurilor de hormoni și 
nenumărate alte procese. Un alt lucru pe care îl realizează creierul 
mijlociu este adaptarea și menţinerea stării noastre interioare, în 
compensarea modificărilor din lumea exterioară. Fără creier mijlo- 
ciu, am avea același metabolism ca şi reptilele, pentru că nu ne-am 
putea menţine starea interioară ca să contracarăm schimbările de 
temperatură din mediul înconjurător. 


Cele patru funcţii ale creierului mijlociu 


În plus față de tipurile de funcţii de reglare deja menţionate, creierul 
mijlociu mai răspunde și de lupta, fuga, mâncatul și actul sexual. 


Ceea ce se numește reacţia de tipul „luptă-sau-fugi“ reprezintă pri- 
mele două roluri ale creierului mijlociu. După cum vă aduceţi aminte 
din Capitolul 3, sistemul nervos autonom își are originea în creierul 
mijlociu şi conţine sistemul nervos simpatic (de tipul luptă-sau-fugi), 
cel care intervine atunci când ne simţim ameninţaţi sau speriaţi. Să 
ne închipuim că duceți gunoiul şi, printre tufișuri, zăriți un urs. În 
momentul în care neocortexul (creierul conștient) percepe primej- 
dia, acest stimul extern producător de frică activează sistemul nervos 
autonom. (Acum ştim că există anumite zone ale creierului mijlociu 
care simt de fapt pericolul încă înainte ca noi să-l conştientizăm.) La 
rândul său, sistemul nervos autonom determină în mod automat 
reacţia de tipul luptă-sau-fugi, ca să vă pregătească de acţiune. Astfel, 
se declanșează o succesiune de procese interne automate. O eliberare 
imediată și bruscă de adrenalină vă pregătește corpul de fugă, sângele 
nu se mai îndreaptă spre organele interne, ci spre braţe și picioare, 
mărindu-vă la maximum capacitatea de mișcare, astfel încât să bene- 
ficiaţi de cele mai mari șanse de scăpare. 

În situaţiile periculoase, creierul mijlociu vă controlează funcţiile 
vitale pentru supravieţuire. Reacţiile reflexe par să fie universal vala- 
bile la toate mamiferele, pentru că toate posedă acea zonă numită 
creier mamifer. Cu alte cuvinte, când se află într-o situaţie care 
produce spaimă, omul reacționează fiziologic şi biochimic aproape la 
fel cu iepurele sau câinele. 


NEOCORTEX 


CORPUL CALOS 
MEZENCEFAL 
ANGLIONI BAZALI 


l TALAMUS 
HIPOTALAMUS 


GLANDA % GLANDA PITUITARĂ 


PINEALĂ 
HIPOCAMPUL 


TRUNCHIUL AMIGDALĂ 
CEREBRAL 


Figura 4.3 
Creierul — Prezentare generală. 


Măduva spinării funcţionează ca un cablu cu fire optice care co- 
munică impulsuri dinspre creier către alte părţi ale corpului și 
transmite mesaje dinspre corp spre creier. 

Trunchiul cerebral ajută la reglarea unor funcţii primitive precum 
respiraţia, înghițitul, tensiunea arterială, nivelul de veghe și 
ritmul respirației. 

Creierul mic (cerebelul) răspunde de echilibru, postura și poziția 
corpului în spaţiu. El mai coordonează mișcările şi realizează me- 
moria şi comportamentele automate implicite. 

Creierul mijlociu are rolul de creier chimic, în care se realizează 
reglajele interne automate și se menţine echilibrul chimic. El 
participă și la organizarea semnalelor exterioare în universul 
interior, 

Talamusul funcţionează ca tablou de comandă pentru integrarea 
tuturor informaţiilor de natură senzorială (cu excepția mirosului) 
și procesarea informaţiei vitale în timpul procesului de învăţare. 


Hipocampul răspunde de combinarea experienţelor cu amintirile 
emoţionale asociate, de procesarea informației vitale pe parcursul 
procesului de învăţare și de codificarea amintirilor de lungă 
durată. 


Amigdala conlucrează cu hipocampul pentru a genera emoţii 
primare pornind de la percepții din exterior şi de la gânduri. 
Participă la încărcarea emoţională a experienţelor şi la avertizarea 
referitoare la informaţii vitale de natură senzorială. 


Hipotalamusul se ocupă de reglarea chimică a mediului intern al 
organismului, astfel încât să se menţină homeostaza. Aici se 
reglează stări precum temperatura corpului, nivelul zahărului din 
sânge, nivelurile hormonale şi reacțiile emoţionale. 


Glanda pituitară este subordonată hipotalamusului, în vederea 
secretării de hormoni sub formă de peptide care intră în circulaţia 
sanguină și astfel în tot corpul, activând diferitele glande, ţesuturi 
şi organe. 

Glanda pineală reglează din punct de vedere chimic nivelul som- 
nului și ritmurile ciclice de procreare şi împerechere. 


Corpul calos este o fâşie de fibre care face legătura între cele două 
emisfere cerebrale pentru facilitarea schimbului de informaţii. 


Cortexul cerebral este lăcaşul conștientului și răspunde de rea- 
lizarea unor funcţii sofisticate precum învăţarea, actualizarea 
amintirilor, creativitatea, inventivitatea şi comportamentul 
voluntar. 


Creierul mijlociu este implicat intrinsec şi în reacții emoţionale care 
au de-a face cu supraviețuirea corpului fizic. 


Mâncatul. Când staţi la masă, sistemul nervos parasimpatic vă 
relaxează, vă conservă energia și vă pregăteşte corpul pentru digestie 
şi metabolism. 

Actul sexual. Dacă vă interesează, când sunteţi implicat în cea de-a 
patra funcţie, intervin ambele componente ale sistemului nervos 
autonom, şi cea parasimpatică, şi cea simpatică. Prima vă ajută să 
aveți dispoziția necesară (pentru că, probabil, nu sunteţi foarte 
excitat dacă v-a urmărit ursul), iar cea de-a doua se declanșează la 
atingerea orgasmului. 


Ca să mai faceţi un pas în înţelegerea creierului limbic, să mai luăm 
în discuţie câteva aspecte şi să examinăm relaţia acestora cu sistemul 
nervos simpatic şi cu cel parasimpatic. Sistemul simpatic are 
propriile funcţii: înfruntarea, fuga, frica şi actul sexual (orgasmul). 
Sistemul parasimpatic cuprinde: mâncat, întremat (creştere şi 
vindecare) şi actul sexual (crearea dispoziției sexuale). Unul dintre 
sisteme foloseşte, eliberează și mobilizează energie, în timp ce celălalt 
o conservă, o fabrică şi o depozitează. 


Structurile creierului mijlociu 


Creierul mijlociu este compus în principal din talamus, hipotalamus, 
glanda pituitară, glanda pineală, hipocamp, amigdală şi ganglionii ba- 
zali. 


Talamusul. Talamusul este punctul de întâlnire a aproape tuturor 
nervilor care leagă părţile creierului între ele, creierul de corp şi 
corpul de creier, Talamusul, al cărui nume provine de la cuvântul 
grecesc care însemna „cameră interioară“, este cea mai veche şi mai 
mare parte a creierului mijlociu. Ansamblu de nuclee de celule 
nervoase reunite într-un punct central, el este alcătuit din două 
centre talamice distincte, situate de fiecare parte a creierului mijlociu. 
Imaginaţi-vă talamusul ca pe un fel de tablou de comandă sau turn 
de control al traficului aerian, care poate contacta orice parte a 
corpului sau a creierului. Nu există nici măcar un singur semnal 
dinspre mediu care să nu treacă prin talamus. Organele senzoriale 
(urechile, ochii, pielea, limba, nasul) transmit mesaje către talamus, 
care le retransmite mai departe, ca un releu, spre destinaţia finală din 
neocortex/creierul conştient. 


În același timp, talamusul poate trimite semnale spre alte regiuni ale 
creierului, astfel încât să pună în alertă sau să inhibe diferite sisteme 

cerebrale. Pe această cale, talamusul prelucrează informaţia de natură 
senzorială care vine dinspre lumea exterioară, identifică şi sortează 
datele de intrare în categoria corespunzătoare şi le transmite multi- 
plilor centri din cortexul cerebral. În funcţie de natura informaţiei 
senzoriale sau de tipul de stimulare din mediu, datele sunt transmise 
apoi în multe și diferite direcţii în tot creierul (mijlociu, trunchi 
cerebral și aşa mai departe) şi în corp. Talamusul este un sistem de 
retransmitere şi între neocortex şi trunchiul cerebral. Astfel, această 
parte a creierului mijlociu îi permite întregului creier să recepționeze 
concomitent o multitudine de date importante venite dinspre uni- 
versul exterior, astfel încât să poată lua cunoștință imediat de 
informaţiile vitale. 


Hipotalamusui. Această zonă a creierului mijlociu este o uzină chi- 
mică al cărei rol este reglarea mediului interior al organismului și sta- 
bilirea echilibrului între sistemele interne şi lumea exterioară. Hipo- 
talamusul (termen al cărui sens literal este „dedesubtul talamusului“) 
reprezintă cea mai importantă şi fascinantă componentă a creierului 
mijlociu, aceasta producând mesageri chimici pentru întregul 
organism. Fiind cea mai veche parte a sistemului limbic, el poate 
influența orice organ sau țesut din corp. 


Spre deosebire de talamus, care monitorizează stimulii externi, 
principalul rol al hipotalamusului este producerea de substanțe 
chimice, numite neuropeptide, care menţin echilibrul dintre 
procesele interioare ale organismului și ceea ce se întâmplă în lumea 
înconjurătoare. Hipotalamusul reglează multe funcții ale organismu- 
lui, necesare supravieţuirii, prin intermediul procesului de 
homeostază, mecanism de autoreglare care, ca un termostat, reface şi 
menţine echilibrul chimic al corpului şi ordinea sa internă. 
Hipotalamusul controlează şi gestionează funcţii ale organismului 
precum pofta de mâncare, setea, somnul, starea de veghe, nivelul 
zahărului din sânge, temperatura corpului, pulsul, tensiunea, 
echilibrul chimic, echilibrul hormonal, impulsul sexual, reacţiile 
sistemului imunitar şi metabolismul, deținând rolul cel mai 
important şi în trăirea emoțiilor. În această parte din creier se fabrică 
substanţele chimice care vă permit să vă simțiți întocmai cum gândiţi 
sau reacționați. 

Să ne întoarcem la situația ipotetică de supravieţuire propusă mai 
inainte, întâlnirea cu un urs, ca să vedem cum ar acţiona talamusul şi 
hipotalamusul. La perceperea de către aparatul senzorial a imaginii şi 
sunetului apropierii unui urs, aceste importante mesaje sunt 
transmise către talamus, care vă orientează rapid creierul spre 
pericol, asigurându-se că semnalele de avertizare senzorială ajung în 
toate zonele creierului cam în același timp. Apoi, talamusul vă coor- 
donează întregul organism în vederea acţiunii imediate: transmite 
informaţii către centrii neocorticali — centri superiori ai conştiinţei 
aflați în neocortex, care iau decizii, proiectează acţiuni, observă 
împrejurimile pentru a-i găsi o cale rapidă de scăpare etc. 


Talamusul transmite mesaje şi către hipotalamus, ca să vă pregă- 
tească din punct de vedere chimic pentru funcțiile de tipul lup- 
tă-sau-fugi ale organismului, astfel încât corpul să dispună de energia 
şi resursele necesare pentru a reacționa la amenințare. De exemplu, 
hipotalamusul se asigură că picioarele sunt, fiziologic vorbind, gata 
să fugă, să sară şi să execute întoarceri rapide pe baza deciziei 
creierului conștient. Pe de altă parte, organele digestive nu au nevoie 
de sânge în timpul unei asemenea primejdii iminente, astfel încât 
hipotalamusul coordonează starea interioară a corpului către acţiune 
mai curând decât spre digestie, adică spre înfruntarea primejdiei sau 
îndepărtarea din faţa pericolului, nu spre mâncat (sau împerechere). 


Glanda pituitară. Glanda pituitară secretă substanțe chimice care vă 


activează hormonii. Pe scurt, glandele sunt organe sau grupuri spe- 


cializate de celule care separă anumite elemente din sânge şi le secretă 
sub o formă pe care organismul s-o poată folosi sau elimina cu 
uşurinţă. Hormonii sunt substanţe chimice complexe, produse într-o 
zonă sau organ al corpului, care declanșează sau reglează activitatea 
unui organ sau grup de celule dintr-o altă parte a corpului. Printre 
diferitele țesuturi glandulare ale organismului care secretă hormoni 
putem enumera glandele suprarenale, glanda tiroidă şi organele de 
reproducere. 


Glanda pituitară se numește frecvent şi glanda stăpân, pentru că ea 
guvernează şi controlează multe procese vitale ale organismului. 
Această glandă în formă de pară, care atârnă de hipotalamus ca un 

fruct, ajută la fabricarea majorităţii semnalelor hormonale produse 
de hipotalamus, în vederea comunicării cu principalele glande din 
organism. Hipotalamusul transmite semnale atât chimice, cât și 
electrice către glanda pituitară, astfel încât să fie asigurată fabricarea 
anumitor substanțe chimice care declanşează diferite stări chimice 
hormonale. 


Glanda pineală. Glanda pineală, o structură minusculă de formă 
conică, se află în spatele creierului mijlociu, deasupra cerebelului. 
(Există o părere greşită larg răspândită conform căreia, la om, glanda 
pineală este incorporată în creier chiar deasupra ochilor. De aici şi 
denumirea de cel de al treilea ochi). Glanda pineală ne reglează din 
punct de vedere chimic ciclul somn/veghe şi ne-o putem imagina ca 
pe un ceas intern al creierului, care controlează chimic tiparele de 
somn şi veghe. Fotoreceptorii din ochi percep gradele de lumină sau 
întuneric, informaţie pe care o transmit apoi, pe rând, către hipota- 
lamus şi glanda pineală. La oameni (ca și la multe animale diurne), 
glanda pineală secretă diferiți neurotransmițători direct influenţaţi 
de cantitatea de lumină ajunsă la ochi. 


Există doi neurotransmiţători care sunt în cea mai mare parte pro- 
duşi de glanda pineală: serotonina, aşa-numitul neurotransmiţător de 
zi, care pregăteşte creierul pentru starea de veghe pe timpul zilei, şi 
melatonina, neurotransmițătorul de noapte, care pregăteşte corpul 
pentru refacerea prin somn din timpul nopții şi căreia îi revine un rol 
în a determina creierul să viseze. Astfel, dacă citiți această carte noap- 
tea târziu şi vi se face somn, motivul este unul de natură biologică 
(sper!). Faptul că fotoreceptorii din ochi nu mai simt lumina 
determină glanda pineală să transforme serotonina în melatonină. 


Hipocampul. Hipocampul produce amintiri de lungă durată. El îşi 
trage numele de la denumirea grecească a căluțului-de-mare, cu care 
seamănă această regiune a creierului. Faptul că omul învață din 
experienţe noi şi îşi formează amintiri se datorează acestei zone a 
creierului mijlociu. 


Alcătuind un fel de bancă de compensare pentru memorie, hipo- 
campul clasifică informaţiile intrate în categoria celor de importanță 
pe termen scurt sau în cea a informaţiilor importante pe termen lung 

„Spre i iC lie de om și de ee în tal multor foime infe- 

rioare de viaţă, printre care amfibieni, reptile, peşti, păsări şi 
“anumite mamifere, glanda pineală este situată aproape de supra- 
"faţa craniului. Acest amplasament ii permite glandei pineale să 
simtă variațiile de lumină sau întuneric din mediu în momente. 
"diferite ale anului sau ale zilei. 


„Astfel, la multe specii animale, glanda pineală tai ici dn 
` mod direct astfel de cicluri biologice care depind de schimbarea 
„anotimpurilor, precum. tiparele legate de migrație, ritmurile 
circadiene (biologice), ciclurile de reproducere, naşterea. sezo- 
 pieră a puilor şi chiar ritualurile de împerechere... iann 


ela te glanda pineală să determine animalele să Și na 
„puii e perioade ale anului? Să luăm exemplul 
animalelor care hibernează, de pildă, urșii. ; În lunile de iarnă, cu. 
mai puţină lumină, glanda pineală secretă în sânge şi în fluidul 

cerebral. ô cantitate mai mare de melatonină,. neurotransmiță- .. 

torul de noapte. O parte din această melatonină este absorbită de 5 
- glanda pituitară,. care reacționează prin producerea de neuro- | 
„hormoni care inhibă’ activitatea organelor” Sale Diac i 
impulsul de reproducere al animalelor. ireal cette di 


` Glanda pineală modifică în acelaşi timp melatonina, „kiu : 
‘un neurohormon care poartă 1 numele de 5-metoxitriptamină 
care elimină impulsul sexual și reduce apetitul la anumite specii 
mamifere care hibernează. Procesele chimice. modificate. din 
"creier produc şi o încetinire a metabolismului şi a altor funcții | 


„ale organismului, ceea ce face ca animalele. să doarmă toată iama. ; 


“Creşterea cantităţii de lumină, odată cu venirea primivetiii pro © 
-duce o stimulare, care duce la mărirea producţiei de serotonină  . 
şi de alţi neutotransmițători care le dictează animalelor să tede: ` i 
„vină active sexual și să aibă din nou poftă de mâncare. În con = 
“secinţă, îşi nasc şi-şi cresc puii în lunile mai calde, când rezerva 
„de brană şi alte condiţii de mediu le favorizează supraviețuirea. : 

și le introduce în fișierele corespunzătoare. Amintirile stocate în 
rândul celor pe termen scurt ţin de informaţiile necesare imediat, dar 
pe care le putem uita după aceea. Listele de cumpărături, numerele 
de telefon pe care nu le folosim decât o dată și instrucțiunile de care 
probabil nu vom mai avea nevoie în viitor sunt exemple bune de 
informaţie stocată în memoria de scurtă durată. 


În fişierul memoriei de lungă durată, hipocampul stochează infor- 
maţia pe care s-ar putea s-o accesăm în mod repetat sau după plac în 
viitor. Exemple evidente de acest tip sunt adresa unde locuim, 
numele soțului/soției, ce fel de mașină avem și aşa mai departe. La 
petrecerea anuală de la birou, putem întâlni multe persoane al căror 
nume nu-i nevoie să ni-l amintim a doua zi, dar ar fi înțelept ca 
numele soţiei patronului să fie stocat în memoria de lungă durată. 
Amintirile de lungă durată care derivă, mai ales, din experiența 
noastră sunt stocate de hipocamp pe baza diferitelor tipuri de 
informaţie oferite de cele cinci simțuri. 


Tipul de codificare în memorie care are loc la nivelul hipocampului 
se numeşte învățare asociativă sau memorie asociativă. Să ne 
imaginăm, de exemplu, că un copil aruncă pietre într-un stup de 
albine, ca să aibă pe urmă experiența multor înțepături. În viitor, 
copilul va asocia comportamentul agresiv la adresa albinelor, cum ar 
fi aruncatul pietrelor, cu imaginea albinelor agitate revărsându-se din 
stup, cu bâzâitul lor furios, cu locul în care se afla în momentul 
atacului și cu senzaţia înțepăturilor dureroase. Hipocampul va 
facilita depozitarea acestei informații de natură senzorială sub formă 
de amintiri de lungă durată în toate regiunile neocortexului, astfel 
încât amintirea să poată fi codificată ca înţelepciune. Cu puţin noroc, 
mesajul va fi clar și fără ca respectivul copil să mai repete experienţa. 
Evoluţia hipocampului a permis multor specii să repete com- 
portamente care le sporeau șansele de supraviețuire și să evite repeta- 
rea acțiunilor care le puneau viaţa în pericol. 


Să examinăm modul în care realizează hipocampul această misiune. 
El ţine un registru de fapte asociate cu persoane, locuri, obiecte, 
momente şi evenimente. Omul are tendinţa de a-şi aminti mai ușor 
experienţele dacă acestea sunt legate cumva de unul dintre aceste ele- 
mente. Hipocampul creează o amintire a evenimentelor personale 

asociate cu ceea ce ni se întâmplă într-un anumit loc şi-ntr-un 
anumit moment. În exemplul menţionat, persoanele ar putea fi 
reprezentate de vecinul pasionat de apicultură; locul î fi 
proprietatea vecinului; printre obiecte, putem include pietre e arun- 
cate de copil, albinele şi stupii; timpul poate fi o zi de la mijlocul verii, 
iar evenimentele s-ar referi cu siguranţă la aruncatul pietrelor, la con- 
secinţele înțepăturilor şi, poate, la primul ajutor primit după aceea. 


La fiecare nouă experienţă, prin combinarea tuturor simțurilor de 
care dispunem (văz, auz, miros, gust, pipăit), hipocampul ne permite 
să creăm o nouă amintire. Punând în legătură toate aceste informaţii 
de natură senzorială, hipocampul va asocia o persoană cu un obiect, 
un loc cu un timp, o persoană cu un eveniment şi aşa mai departe. 
Copilul din exemplul nostru îşi va stoca experienţa în fişierul 
memoriei de lungă durată, prin asocierea vecinului (persoane) cu 
albinele (obiecte), cu stupii (obiecte), cu loţiunea aplicată de mama 
ca prim ajutor (miros), cu proprietatea vecinului (loc), cu experiența 
înţepăturilor (eveniment), cu durerea provocată de înțepături 
(pipăit), cu pietrele (obiecte) şi aşa mai departe. Ulterior, trai 
experienţei provocate de unul dintre elementele respective (mirosu 
loțiunii, de exemplu) va declanşa un flux de evocări ale acestei ex- 
perienţe. Acest lucru nu se petrece însă decât după vârsta de patru 
ani. Motivul pentru care nu avem multe amintiri CONTENE de când 
eram foarte mici este acela că hipocampul nu se dezvoltă complet 
inainte de această vârstă. 


Amintirile asociative ne permit să folosim ceea ce ştim deja pentru a 
înțelege sau învăța ceea ce nu știm, cu alte cuvinte, utilizăra gunos: 
cutul ca să înțelegem necunoscutul. Aceste amintiri reprezintă 
cărămizile cu ajutorul cărora construim un nivel superior de înțele- 
gere. Când aflăm date noi referitoare la persoane, locuri, obiecte, 
timp şi evenimente şi asociem informaţia respectivă cu registrul de 
evenimente trecute, deja trăite prin intermediul celor cinci simţuri, 
construim o amintire asociativă. 


é Tulving E. (1972), „Episodic and semantic memory“; in „Organization of Memory, 
E. Tulving și W. Donaldson (ed.), Academic Press, New York, pp. 381-493. 
RSE (vezi referința 4, capitolul 2). 

Una dintre funcţiile principale ale hipocampului se află în strânsă 
legătură cu strădania noastră de a căuta noul. Este vorba despre o 
zonă, parte a creierului uman, care răspunde de cunoaşterea necu- 
noscutului. Dacă, de exemplu, distrugem hipocampul unor animale 
de laborator cărora li se dă apoi posibilitatea să exploreze noi medii, 
acestea vor ignora zonele nefamiliare şi se vor întoarce mereu la 
mediul cunoscut al cuştii. Noile cercetări sugerează că ideile noastre 
despre ce anume motivează învățarea s-ar putea, de fapt, să nu fie 
foarte corecte. Există oameni de știință care îşi reevaluează modelele 
îndelung susținute referitoare la comportamentul condiţionat, în 
care recompensa şi pedeapsa (plăcere sau durere) păreau să stimuleze 
învăţarea la animale. Poate că animalele pe care se făcuseră astfel de 
studii nu învățau, ci mai curând erau dresate. Multe studii asupra 
hipocampului conchid că, în cazul mai multor specii de animale 

învățarea de lucruri noi constituie o recompensă în sine.” | 


Amigdala. Amigdala (ceea ce înseamnă „în formă de migdală“) este 
o structură a creierului mijlociu, ce răspunde de alertarea organis- 
mului în situaţiile care pun viaţa în pericol, fiind şi locul în care se 
află situate cele patru emoţii primitive de mare intensitate: agre- 
sivitatea, bucuria, tristețea și frica. Amigdala ajută în acelaşi timp la 
ataşarea unor încărcături emoţionale de amintirile de lungă durată. 


Intr-o situație periculoasă pentru viață, amigdala face o evaluare 
rapidă şi proactivă a mediului exterior. Ea este regiunea cea mai im- 
portantă din întregul creier în ceea ce priveşte producerea fricii 
activând organismul în vederea reacției, înainte de coriştieiitizațea 
rațională a pericolului, ceea ce se numeşte câteodată reacție precog- 
nitivă, lată de ce amigdala este atât de importantă pentru supravie- 
țuirea atât a speciei umane, cât şi a animalelor. În situaţie de criză, ea 
prelucrează informaţia de natură senzorială externă, vitală pentru su- 
praviețuire, şi alertează instantaneu organismul, ocolind alte circuite. 


Să ne imaginăm, de exemplu, că ne plimbăm cu bicicleta în parc, cu 
căştile pe urechi, ascultând o melodie care ne farmecă. În clipa 


' Vinogradova 0.5. (2001), „Hippocampus as comparator: Role of the two input and 
two output systems of the hippocampus in selection and registration of 
information“, Hippocampus, I1, pp. 578-598. 

următoare, încercând să traverseze aleea, din tufişuri sare un copilaş 
chiar în faţa bicicletei. Amigdala recepționează informația vitală care 
ocolește neocortexul, ceea ce ne face să frânăm brusc chiar înainte de 
a fi conştienţi de ce facem. Această reacţie precognitivă intensă poate 
face diferenţa dintre viață şi moarte. Deoarece creierul mijlociu este 
o zonă a creierului mai veche decât neocortexul, este logic ca acest 
mecanism să fi fost introdus în conexiunile consolidate ale speciei 
acum câteva milioane de ani, cu mult înainte de apariția neocor- 
texului mai recent, rațional. 


Când este activată, amigdala creează şi emoții precum furia şi agresi- 
vitatea, pentru a ne proteja în situații potenţial primejdioase. Astfel, 
o mamă îşi va apăra agresiv progenitura sau își va pune viaţa în 
pericol în orice situaţie amenințătoare, chiar și în condiţii care o 
dezavantajează. 


Conform altor studii recente, amigdala e asociată cu stocarea amin- 
tirilor emoţionale şi cu perceperea anumitor situaţii pe baza acestora. 
Amigdala stabileşte dacă situațiile potenţial primejdioase sunt surse 
de frică, astfel încât amintirea unor circumstanţe amenințătoare să 
ne facă să evităm altele similare. La om, experienţele cu încărcătură 
emoţională superioară, care implică agresivitate, frică, tristeţe şi chiar 
bucurie, sunt codificate de amigdală, pentru a fi introduse în memo- 
ria de lungă durată. Cu toate acestea, amigdala nu posedă vreo 
regiune specifică de celule nervoase în care să stocheze amintirile 
acestor emoţii primitive, adânc înrădăcinate sau în care să creeze sau 
să faciliteze actualizarea amintirii unei emoţii singulare, specifice, 
oricare ar fi aceea. Cercetătorii nu pot indica o anumită regiune din 
creier ca loc unde se află tristețea, de exemplu. Tot așa, studiile efec- 
tuate la primate nu au identificat nicio zonă anume a amigdalei care 
să fie răspunzătoare de producerea bucuriei, tristeţii, furiei sau fricii. 


Oamenii de ştiinţă de la Universitatea Wales au realizat un nou Și 
surprinzător studiu cu un pacient nevăzător, posesor, după toate 
aparențele, al unui al şaselea simț care îi permite să recunoască un 
chip trist, furios sau fericit. În vârstă de 52 de ani, pacientul X a 
devenit nevăzător după ce suferise două accidente vasculare cerebrale 
diferite, care i-au afectat regiunile din creier ce prelucrează semnalele 

vizuale. Cu toate acestea, imaginile obținute prin scanarea creierului 
arată că, atunci când priveşte chipuri care exprimă emoţii, pe lângă 
cortexul vizual i se activează şi o altă parte a creierului — amigdala, 
o mică structură care reacționează la semnele (sau amintirile) faciale 
nonverbale, care zugrăvesc în mod specific furia și frica. 


Dr. Alan Pegna, de la Şcoala de Psihologie a Universităţii Wales din 
Bangor, a condus o echipă de cercetare împreună cu colegii din 
nordul Ţării Galilor şi de la Spitalul Universitar din Geneva, 
constatând că pacientul X era incapabil să identifice forme geo- 
metrice precum cercurile sau pătratele ori sexul unor persoane a 
căror faţă era lipsită de expresie, şi nici să facă diferenţa între feţe 
„normale“ şi altele, distorsionate. Când i s-a cerut însă să recunoască 
emoțiile exprimate de chipul unei persoane furioase sau fericite, a 
reuşit în 59% din cazuri. (În condiţiile în care rata de succes a 
majorităţii subiecţilor legaţi la ochi care au participat la acest studiu 
a fost de obicei de aproximativ 50%.) Din punct de vedere statistic, 
performanța aceasta depăşeşte estimările care privesc faptul dacă nu 
cumva rezultatele se datorează în realitate şansei. Ea a apărut în mod 
consecvent și atunci când pacientului i se cerea să distingă între 
chipuri triste şi fericite sau speriate şi fericite. 


Acest experiment i-a determinat pe cercetători să conchidă că 
emoțiile exprimate de chipul uman se înregistrează nu în cortexul 
vizual, ci în amigdala dreaptă, ascunsă adânc în lobul temporal al 
creierului. „Această descoperire prezintă interes pentru cercetătorii 
din domeniul ştiinţelor comportamentale, deoarece amigdala 
dreaptă a fost asociată cu prelucrarea subliminală a stimulilor 
emoționali, la persoane sănătoase din punct de vedere clinic, a 
afirmat dr. Pegna. Pacientul X ne-a ajutat să stabilim cu certitudine 
că această zonă prelucrează semnale faciale vizuale legate de toate 
tipurile de expresii emoţionale de pe chip."? Existenţa amintirilor 
stocate în această regiune a creierului, care declanșează şi reacții 


* Pegna AJ. et al. (2005 Jan) „Discriminating emotional faces without primary visual 
cortices involves the right amygdala“, Nature Neuroscience, 8(1), pp. 24-25. 

BBC News, UK Version, Wales (12 decembrie 2004), „Blind man sees emotions“ 
http://news.bbc.com/uk/1/wales/4090155.stm, accesat pe data de 08.09.2005, 

instantanee, ar putea explica multe în ceea ce priveşte sensibilitatea 
anumitor persoane. 


Ganglionii bazali. Ganglionii bazali integrează gândurile şi senti- 
mentele cu acţiunile fizice. Ei sunt mănunchiuri complexe de reţele 
neuronale conectate la neocortex şi sunt situaţi în fiecare emisferă a 
creierului mijlociu, imediat sub neocortex şi deasupra structurilor 
mai profunde ale creierului mijlociu. 


Pentru ilustrarea funcţionării lor, aduceţi-vă aminte de împrejurarea 
în care încercaţi să vă formaţi o deprindere care implica mișcări 
musculare — mersul pe bicicletă, să zicem. La început, eraţi nevoit să 
conștientizaţi ce făceaţi. De fiecare dată când exersaţi, consolidați 
circuitele de neuroni din creier care îi transmiteau corpului comenzi 
legate de echilibru, coordonare și așa mai departe. După multe 
repetiţii, aceste reţele neuronale s-au consolidat, iar mişcările de 
pedalare şi de menţinere a echilibrului au devenit automate. 


În acel moment, ganglionii bazali, împreună cu cerebelul, au preluat 
comanda coordonării acestor mișcări automate. În timpul mersului, 
ganglionii bazali primesc informaţii senzoriale de la mediu prin 
centrii neocorticali, plus comenzi de la neocortex ca să pună în 
mișcare muşchii și să orchestreze acţiunile. Ganglionii bazali v-au 
integrat gândurile şi senzațiile cu acţiunile fizice, au șlefuit mişcările 
fine şi au împiedicat corpul să facă mișcări la întâmplare, involuntare. 
Pe lângă această menire, ganglionii bazali ne permit și să ne 
controlăm impulsurile, să ne menţinem o anxietate redusă şi să ne 
amplificăm senzația de plăcere şi încântare. 


Ca să ne facem o imagine mai clară asupra rolurilor importante care 
le revin ganglionilor bazali, să ne gândim ce se poate întâmpla în 
cazul în care funcționează defectuos. La persoanele care suferă de 
sindromul Tourette, ganglionii bazali nu se activează corect şi nu 
reușesc să coordoneze gândurile și senzațiile cu acţiunile. Astfel de 
persoane își pierd frecvent controlul inhibitoriu asupra impulsurilor, 
sunt exagerat de anxioase şi manifestă comportamente necontrolate, 
cum ar fi mişcări dezordonate, spasme, clipit, tresăriri ale capului etc. 


Am trecut cu toţii prin situaţii în care ganglionii bazali primesc atât de 
multe semnale de la neocortex, încât pragul de încărcare electrochimică 

devine prea mare şi le depăşeşte capacitatea de procesare. În astfel de 
cazuri, stimulul determină ganglionii bazali să acţioneze ca o bucată 
de metal într-un tablou de siguranțe şi să întrerupă circuitul 
principal, aruncând, ca să zicem aşa, corpul într-o stare de nefunc- 
ționare temporară. Când suntem speriați, înlemnim; când suntem 
intimidați sau jenați, rămânem câteodată fără grai; când încercăm să 
vorbim cu o persoană care exercită o atracție asupra noastră, ni se 
întâmplă câteodată să ni golească mintea (nu că aş cunoaşte astfel de 
lucruri din experienţă personală — ziceam şi eu așa...) 


Aşa cum există maşini la care ralantiul este mai rapid decât la altele, 
tot aşa sunt şi oameni cu ganglioni bazali hiperactivi. Astfel de 
persoane sunt deseori anxioase sau nervoase. Fără vreun motiv 
serios, evaluează mereu împrejurimile, anticipă riscurile şi se pre- 
gătesc de un eventual pericol. Ganglionii lor bazali funcționează mai 
intens — nu suficient de intens ca să scurtcircuiteze organismul, dar 
mai mult decât se observă în general la alţii. În consecinţă, tind să fie 
uşor copleșiți de lucruri minore. 


Pe de altă parte, aşa cum arată cele mai recente tomografii cerebrale, 
ganglionii bazali ai persoanelor aşa-zis active funcționează de obicei 
la un nivel ușor mai activ decât la majoritatea oamenilor. O astfel de 
activitate mai accentuată îşi îndeplineşte rolul şi anume prelucrează 
gânduri şi emoții pe care le transformă în acțiune imediată, dar mij- 
locul prin care astfel de persoane evită supraîncărcarea ganglionilor 
bazali este activitatea. Hiperactivitatea ganglionilor bazali produce un 
exces de energie, eliberat prin trecere la acțiune. În caz contrar, se poate 
ajunge la supraîncărcare cu energie, al cărei rezultat secundar este 
nervozitatea. O astfel de situaţie simplă este, de exemplu, cea a unei 
persoane care îşi leagănă piciorul în timp ce discută — ganglionii săi ba- 
zali sunt uşor hiperactivi, iar persoana îşi descarcă energia nervoasă.10 


Al treilea şi cel mai recent creier dezvoltat: neocortexul 


Neocortexul este lăcaşul conştientului şi al creativității noastre ca 
specie. Creierul rațional este cel care ne permite să învăţăm şi să ne 


19 Amen D.G., Schimbă-ţi mintea ca să te vindeci de tulburările emoţionale. Program 
revoluționar pentru vindecarea anxietăţii, depresiei, obsesiilor, agresivității şi 
impulsivității, Curtea Veche Publishing, București, 2012. 

amintim toate experienţele avute în interacțiunea cu lumea și să ne 
modificăm apoi acţiunile, ca să facem un lucru mai bine sau în alt fel, 
ori, să repetăm o acțiune reuşită. 


Când creierul este activ implicat în realizarea uneia dintre aşa-nu- 
mitele funcţii superioare — gândire, proiectare, abstractizare, învă- 
tare, amintire, analiză, comunicare verbală, printre multe altele 
înseamnă că neocortexul lucrează. Fără el, simțurile ar reuși în 
continuare să ne atragă atenţia asupra faptului că ne e frig, dar altceva 
n-am mai putea face. Neocortexul este cel care ne permite să 
interpretăm senzaţia de rece şi să optăm pentru una dintre mai multe 
variante — să ne fie frig în continuare, să închidem fereastra, să ne 
punem un pulover (şi să alegem unul din câteva alternative) sau să 
pornim caloriferul, neocortexul aducându-și în acelaşi timp aminte 
şi de împrejurarea în care am dormit iarna în cort în Parcul Naţional 
Mount Rainier şi aproape am degerat. 


ka efec sinaia drae Nu piiat. Deşi, dacă după: compen- 
„sarea diferentelor “de dimensiune! corporală, craernl: tot mai i 


1 Allen J.S., Bruss ]., Damasio H. (2004), „The structure of the human brain; precise 
studies of the size and shape of the brain have yielded fresh insights into neural 
development differences between the sexes and human evolution“, American 
Scientist, 92(5), pp. 246-254. 

Peters M., şi colab. (1998), „Unsolved problems in comparing brain sizes in Homo 
sapiens“, Brain and Cognition, 37 (2), pp. 254-285, 

Diferenţele de volum cerebral între un sex şi celălalt sunt destul” 
de uniform distribuite la nivelul lobilor principali-ai creierului, ~" 
Proporţiile. celor patru lobi principali ai neocortexului, sunt. 
similare: la amândouă sexele, lobul frontal cuprinde: cam 38% ,. 
(între 36 şi 43%) din neocortex, lobul parietal deţine. 25% (nte 
21 şi 28%), lobului temporal revenindu-i aproximativ 22% 
19 şi 24%), iar celui precipitat în jut de 9% (intre 7 şi 12%). 


- “Asta înseamnă-că nu există o regiune: cereti specifică unui se 
“anume, care să contribuie la diferenţa-de volum.cerebral, yä 

„Ei dificil de găsit o'diferenţă funcţională între sëxé.carè:să po 
A raportată la diferența: de- volum total. În termeni simpli, d 
“n6-ăni uita la creierele a-doi indivizi, ui bărbat și o femeie, „him 
“altceva” în. afâra dimensiunilor -nu . ne. ajută să-i, deosebi 
deoarece creierul rasculin are eabele propo ţii cù cel femit 

; Mitul ii poate avea izvorul î în faptul că acest corp calos este - 
într-adevăr ga ai pentri Pocalul de materie a in n 


aet de able sunt i femeile în i rezolvatea problemelor, 3 


Aşa cum discutam înainte, noul creier, realizarea cea mai sofisticată 
de până acum a evoluției, a apărut în momentul în care mamiferele 
au început să urce pe scara evoluţiei. Superior dezvoltat la mamifere, 
el a atins cel mai mare nivel de complexitate la om. Dat fiind faptul 
că noul creier este proporțional mai mare şi mai complex decât al 
oricărei alte specii, cuprinzând cam două treimi din întregul creier, el 
ne înzestrează cu caracteristici unice care ne disting de reptile, de alte 
mamifere şi de rudele noastre, primatele. 


Din motive legate de simplificare, voi descrie creierul nou ca având 
un înveliş interior, de susţinere, și unul exterior. Învelișul interior al 
creierului arată precum miezul unei portocale, pe când cel exterior, 
numit cortex, seamănă cu coaja portocalei. În sens literal, cuvântul 
„cortex“ înseamnă „scoarță“. Aşa cum discutam, cea mai mare parte 
a creierului este organizată mai curând în cute răsucite decât în 
straturi simple, dar, pentru că obiectivul meu este să redau un model 
mental pentru înțelegerea creierului, voi face câteodată abstracție de 


aspectele sale mai complexe. 


Înfășurată în jurul creierului mijlociu se găseşte acea porțiune a neo- 
cortexului numită materie albă, alcătuită în cea mai mare parte din 
fibre nervoase izolate de teci grase de mielină, precum și din celule 
gliale, a căror funcţie de bază este susținerea țesutului de legătură de 
la nivelul sistemului nervos centrat (vezi Capitolul 3). Există mai multe 
tipuri de celule gliale, cu funcții diferite în variatele componente 

ale sistemului nervos. Lucrul cel mai important legat de celulele gliale 
şi pe care nu trebuie să-l uităm este contribuția acestora la facilitarea 
formării conexiunilor sinaptice, ceea ce poate explica numărul lor 
foarte mare. Cu alte cuvinte, de fiecare dată când aflăm ceva nou, 
formarea unei noi conexiuni sinaptice se face întotdeauna în 
prezența unui anumit tip de celule gliale numite astrocite, care susţin 
acest proces. Fiecare neuron dispune de posibilitatea de a realiza 
incredibil de multe conexiuni cu alţii şi, probabil, că natura a dotat 
omul cu celule gliale din abundență pentru ca legăturile sinaptice să 
se realizeze mai ușor. Cercetătorii au descoperit dovezi potrivit 
cărora celulele gliale au propriul lor sistem independent de comu- 
nicare, separat de neuroni.!? 


Partea creierului nou la care ne vom referi cel mai des este stratul său 
exterior, neocortexul sau cortexul cerebral (scoarţa cerebrală), numită 
şi materie cenușie. Deşi nu depăşeşte 3-5 mm în grosime, acest 
înveliş este atât de bogat în neuroni, încât, în afară de cerebel, are mai 
mulți neuroni decât orice altă parte a creierului. 


Ca şi creierul mijlociu, neocortexul este alcătuit din mai multe părți. 


Corpul calos 


Corpul calos este o punte din „fibră optică“, alcătuită din sute de 
milioane de neuroni care leagă cele două emisfere ale creierului nou. 


Aşa cum ştie aproape toată lumea, din punct de vedere anatomic, 
noul creier este împărţit în două secțiuni distincte care se reflectă una 
pe cealaltă într-un anumit grad de simetrie. Dacă trageţi o linie ima- 
ginară pornind din mijlocul frunţii peste creştet către baza craniului, 
împărţiţi noul creier în cele două jumătăți ale sale, cunoscute înde- 
obşte sub numele de emisfere cerebrale. Aceste părţi gemene de neo- 
cortex cuprind literalmente creierul mijlociu şi trunchiul cerebral ca 
într-o capsulă. Fiecare emisferă controlează partea opusă a corpului. 


12 Fields, R.D. (2004 April), „The other half of the brain“, Scientific American 290(4), 
pp. 54-61. 

Emisferele cerebrale nu sunt structuri complet separate, ele fiind 
unite de o punte groasă de fibre nervoase care alcătuiesc corpul calos, 
ilustrat în Figura 4.4. Corpul calos este cea mai mare cale nervoasă 
din întregul corp, cu un total de aproximativ 300 de milioane de fibre 
nervoase. Banda considerabilă de materie albă posedă cel mai mare 
număr de mănunchiuri nervoase din orice parte a creierului sau 
corpului. Cercetătorii afirmă că acesta s-a dezvoltat concomitent cu 
noul creier, astfel încât cele două camere separate ale sale să poată 
comunica între ele prin această punte. Corpul calos este constant 
traversat de impulsuri nervoase, ceea ce îi conferă creierului nou 
capacitatea specializată de a observa lumea din două puncte diferite 
de vedere. 


Cei patru lobi cerebrali 


Cele două emisfere cerebrale sunt şi ele divizate in patru regiuni 
cunoscute sub numele de lobi. Astfel, din creierul nou fac parte doi 


EMISFERA 
STÂNGĂ 


CORPUL CALOS 


EMISFERA 
DREAPTĂ 


Figura 4.4 
Corpul calos şi conectarea lui la cele două emisfere ale neocortexului. 

Figura 4.5 
Lobii neocortexului — vedere laterală şi de sus 


lobi frontali, doi parietali, doi temporali și doi occipitali, Fiecare 
dintre aceştia prelucrează informaţii senzoriale, abilități motorii și 
funcţii mentale diferite și au şi sarcini diferite. 


În general, lobii frontali sunt răspunzători de acţiunile deliberate, pre- 
cum și de concentrarea atenţiei, coordonând aproape toate funcţiile 

restului creierului (cortexul motor şi centrul vorbirii fac parte din 
lobul frontal). Lobii parietali prelucrează sunetele, percepţia, 
învățarea şi memoria şi sunt centrii care se ocupă de miros. Aceşti 
lobi includ şi regiunea care facilitează capacitatea umană de a alege ce 
gânduri urmează să fie exprimate. Lobii occipitali gestionează 
informaţia vizuală, fiind numiţi deseori cortex vizual. Să analizăm 
acum cei patru lobi ai cortexului cerebral ilustraţi în Figura 4.5. 


Pentru a înţelege lucrurile în mod logic, o să părăsesc un pic ordinea 
de până acum a prezentării şi voi descrie mai întâi lobii parietali, 
temporali şi occipitali, încheind cu cea mai recentă realizare a 
evoluţiei noastre, lobii frontali. 


Lobii parietali. Lobii parietali sunt situaţi chiar deasupra fiecărei 
urechi şi se întind până la centrul din vârful capului, ajungând la linia 
mediană a creierului. Aceasta este regiunea cerebrală a simţirii/sen- 
zației a cortexului. Lobii parietali prelucrează ceea ce simţim cu 
mâinile şi cu corpul, care poartă denumirea de percepții tactile și 
somatosenzitive. Prin definiţie, informaţia somatosenzivită este cea 
primită de la corp (somato) şi pe care o simțim (senzitiv) în creier. 
Însuşiri precum presiunea, temperatura, vibrația, durerea, plăcerea, 
atingerea uşoară, distincția între două puncte şi chiar conştientizarea 
locului ocupat de părţile corpului fără a le privi (priocepţie) sunt 
toate integrate în contextul somatosenzitiv al lobilor parietali. 


Lobii parietali prelucrează informaţia primită de nervii periferici în 
special din mediul intern. Aşa cum vă amintiţi, nervii periferici sunt 
acei nervi lungi care se comportă ca nişte fire de comunicaţii, 
transmițând informaţii dinspre creier spre corp şi dinspre corp spre 
creier. În particular, discutăm despre nervii periferici, de natură 
senzorială, care recepționează şi prelucrează miliarde de unităţi de 
informaţie, din toate zonele corpului, şi le transmit spre creier. Aceşti 
nervi periferici converg din diferite zone ale corpului (mâini, braţe, 
picioare, degete de la picioare, buze, limbă) şi apoi se leagă de 
măduva spinării, care este cablul „optic“ ce transmite întreaga infor- 
matie ce intră în creier — şi anume, în cortexul somatosenzitiv. 


Dacă ai o piatră în pantof, dacă simţi o adiere caldă pe faţă, dacă pri- 
meşti un mesaj liniştitor sau te doare stomacul, lobul parietal este cel 

care strânge toată informaţia senzorială şi identifică mesajul, stabi- 
lind ce e de făcut. Primul lucru pe care îl face este să interpreteze ce 
tip de stimul recepționează şi apoi să evalueze senzația respectivă — 
dacă este plăcută sau reprezintă o ameninţare pentru corp. Cortexul 
somatosenzitiv este regiunea care, în primul rând, stabilește ce simţiţi 
conştient în diferite condiții de mediu. Odată tinalizată prelucrarea 
informaţiei de către cortexul senzorial, alte regiuni, precum lobul 
frontal, preiau ştafeta pentru realizarea scopului principal al cre- 
ierului — asigurarea supravieţuirii şi susținerii organismului. 


lată un exemplu. Atingerea delicată a unei muște, care se oprește din 
zbor pe braţ, ne atrage imediat atenţia. Receptorii somatosenzitivi ai 
braţului trimit imediat un mesaj de-a lungul nervilor periferici către 
măduva spinării, pătrunzând prin vertebrele cervicale şi în conti- 
nuare către cortexul somatosenzitiv, în partea de creier aflată în 
direcția opusă braţului. Odată stimulul interpretat de către creier, 
mesajul este înaintat către lobul frontal, unde este prelucrat în 
vederea unor reacții motorii. În acest moment, creierul poate fi im- 
plicat în întregime sau nu. Puteţi reacționa automat, folosindu-vă 
cortexul motor ca să mișcaţi brațul şi să alungați musca. Sau vă puteţi 
gândi un moment ce să faceți. Poate vă ridicaţi, căutaţi niște 
înghețată în frigider sau puneţi mâna pe plici. 


Lobii parietali se subimpart şi se organizează în mai multe zone aflate 
în legătură cu diferite regiuni ale experienţei senzoriale din corp. 
Fiecare centimetru din suprafața corpului are un corespondent pe 
această felie relativ îngustă de neuroni corticali. Zona somatosen- 
zitivă arată ca o hartă de fascicule individuale de neuroni, comparti- 
mentaţi în regiuni senzoriale specifice, care intră în relaţie cu diferite 
părți ale corpului. 


La mijlocul secolului trecut, câţiva cercetători învățau să cartogra- 
fieze aceste regiuni prin studierea unimalelor. Ei au utilizat atingerea 
pentru a le stimula diferitele părţi ale corpului, identificând neuronii 
activaţi din creier care corespund zonei concrete atinse. Activitatea 
iniţială care utiliza animale pentru explorarea cortexului senzorial, 
s-a realizat pe șobolani și maimuțe şi a fost condusă de Vernon 
Mountcastle de la Universitatea Johns Hopkins. 

La om, aceste regiuni particulare ale lobilor parietali sunt cunoscute 
în mod tradiţional ca zone de reprezentare, denumite așa în aceeaşi 
perioadă, de neurochirurgul canadian Wilder Penfield.!? Acesta a 
efectuat mai multe experienţe cu subiecți umani, ca să stabilească 
exact ce corelaţii senzoriale există între anumite părți ale creierului și 
regiuni specifice ale corpului. În timpul unor intervenţii chirurgicale 
pe creier, în cazul unor pacienţi umani conștienți aflaţi sub anestezie 
locală, Penfield a folosit un electrod minuscul care să stimuleze 
diferite regiuni ale cortexului somatosenzitiv. În timp ce stimula 
suprafața expusă a cortexului acestora, îi întreba pe pacienţi ce sim- 
teau, iar aceştia, de fiecare dată, raportau imediat anumite senzaţii în 
mâini, degete, picioare, pe faţă și pe limbă, precum și în alte părţi ale 
corpului. În acest mod, Penfield a fost capabil să exploreze și să 
denumească regiunile de input senzorial în cadrul cortexului soma- 
tosenzorial. 


Conform descoperirilor lui Penfield, întreaga suprafaţă a corpului 
este conturată sau cartografiată de-a lungul cortexului uman sau al 
mamiferelor. Sunt prevăzute regiuni pentru buze, mâini, picioare, 
limbă, organele genitale, față, degete şi așa mai departe. La oameni, 
această zonă a fost numită afectuos homunculus, „omuleț, acesta 
fiind ilustrat în Figura 4.6., care ne arată modul de cartografiere a 
simţurilor somatosenzoriale în creierul uman. În mod curios însă, în 
harta sa din cortexul senzorial, corpul nu seamănă deloc cu corpul 
uman din realitate. Această zonă nu numai că este compartimentată 
în mod specific, dar ea nu se află în corelaţie directă cu harta anato- 
mică și proporţiile corpului uman. De exemplu, zona de reprezentare 
pentru faţă se situează în imediata apropiere a mâinii și a degetelor. 
Penfield a mai descoperit și că picioarele se învecinează cu organele 
genitale. În cortex, zona limbii se află în exteriorul zonei gurii, sub 
bărbie. În momentul acela, habar n-avea de ce harta corticală are o 
structură atât de ciudată, dar acum există două modele de lucru, 
fiecare oferind o explicație a acestui mod misterios de prezentare.“ 


13 Penfield W., Jasper H. (1954), „Epilepsy and the functional anatomy of the human 
brain“, Little Brown, Boston. 

14 Schwartz J.M., Begley S. (2002), The mind & the brain: Neuroplasticity and power 
of mental force, Regan Books. 

una lângă alta, când de fapt ele sunt doar într-un contact permanent. 
Truke SOrD SR TRUNCHI Astfel, este posibil ca întipăririle originale de pe harta corticală să 
GAT UMĂR prefigureze locul în care vor exista în final diferitele regiuni senzo- 
CAP + E RDI riale în modelul somatosenzorial. 
UMÅR 8 DEGETE DE dia 
BRAT „A PICIOARE 


Cel de-al doilea model de lucru poate explica dimensiunile distor- 
sionate ale zonelor senzoriale individuale, prin comparaţie cu 
anatomia umană normală. Conform hărții senzoriale, „omulețul“ din 
cortexul senzorial are o faţă enormă, cu buze uriaşe, mâini şi degete 
mari, cu degetul mare şi organele sexuale supradimensionate. Cum 
se poate explica acest lucru? Ca să găsim răspunsul, putem privi 
aceste zone supradimensionate de pe harta corticală. Când eram mic 

DEGETUL MAK şi-mi era rău, mama îmi măsura cu precizie temperatura corporală 

FAȚA specializate sunt buzele omului, cu numeroşii ei receptori senzoriali, 
sa DE SUS aglomeraţi. Tot aşa, neuronii sensibili la atingere, aflați în vârful 


degetului arătător, sunt de 15 ori mai denşi decât neuronii sensibili la 
atingere situaţi la picior. Organele genitale ale omului conţin o 
cantitate imensă de receptori senzoriali. 

ÎNTORS ÎNGHEȚ Pe parcursul evoluţiei, sensibilitatea acută a buzelor, limbii, mâinilor 
CORTEXUL SENZORIAL CORTEXUL MOTOR şi organelor noastre sexuale a fost de o importanţă crucială pentru 
susţinerea supravieţuirii speciei. La om, nu numai că aceste părți ale 
Figura 4.6 corpului conţin mai mulți receptori senzoriali, dar li se alocă şi un 


Secţiune transversală prin neocortex, care prezintă cortexul motor și spaţiu suplimentar în creier. Cantitatea de țesut cortical atribuită 


cortexul senzorial. Zonele umbrite reprezintă harta trasată pentru 
întregul corp, sub forma distorsionată a unui om, numită homuncul. 


Primul model se bazează pe locurile în care sunt amplasate zonele de 
reprezentare. În timpul dezvoltării prenatale, fetusul are braţele 
îndoite, astfel încât mâinile ating faţa, iar picioarele sunt îndoite astfel 
încât labele ating organele genitale. Din punct de vedere al dezvol- 
tării, contactul din uter dintre aceste părți ale corpului ar putea 
produce activări repetate ale neuronilor senzoriali din interiorul 
diferitelor regiuni ale cortexului. Activarea senzorială a neuronilor 
corticali ar putea păcăli lobul parietal, determinându-l să-și organi- 
zeze regiunile senzoriale ca şi cum aceste părţi ale corpului s-ar afla 


unei părţi specifice a corpului reflectă nu mărimea, ci sensibilitatea 
acesteia. În termeni simpli, regiunile mai întinse din harta cortexului 
senzorial sunt supradimensionate deoarece cu acele părți ale 
corpului simţim mai mult. În consecinţă, părţile corpului „omule- 
tului“ apar în ordine ierarhică, direct proporțională cu nivelul de 
specializare a fiecăreia din punctul de vedere al sensibilităţii şi al 
gradului său de utilizare în scopul de a simţi. 


Acelaşi principiu este valabil şi în cazul altor mamifere. La pisici, de 
exemplu, cortexul senzorial are o altă repartizare pe regiuni decât la 
oameni. Felinele au o regiune corticală enormă, care reprezintă harta 
pentru nas şi mustăţi, pentru că aceste organe se asociază cu mijloa- 
cele lor principale de prelucrare a datelor. Iată de ce pisica, animal 

care explorează mediul în primul rând cu nasul şi mustăţile, va 
dispune de un „pisinculus“ — o hartă a cortexului somatosenzorial 
diferită de cea umană. 


Aşadar, zonele corpului uman care posedă cea mai mare densitate de 
nervi senzoriali vor dispune şi de cele mai întinse proprietăți din 
cortexul somatosenzorial. lată de ce, comparativ, bazelor li se alocă 
un teritoriu mai mare din cortexul senzorial decât spatelui, iar dege- 
telor li. se acordă mai mult spaţiu cortical decât întregului picior. 


Astfel, creierul poate fi mai bine plasat pe aceleaşi coordonate de sen- 
sibilitate cu mâinile, buzele și degetele decât cu alte părți ale corpului. 


Şi aici avem de-a face cu o explicaţie clară a motivului pentru care 
sexualitatea constituie un impuls atât de puternic la om. Harta 
corpului nostru senzorial de pe cortex prevede mai mult spațiu 
pentru organele genitale decât pentru întreaga suprafață cumulată a 
pieptului, abdomenului, umerilor, spatelui și brațelor. Suntem efectiv 
proiectaţi pentru procreare, ca să asigurăm perpetuarea speciei. Fapt 
interesant, crizele epileptice izvorâte din aceste zone ale cortexului 
senzorial sunt de obicei precedate de senzaţii sexuale intense. 


Lucrul cel mai important de reţinut în acest moment este faptul că pe 
cortexul senzorial, mai precis în zonele somatosenzoriale situate în 
lobii parietali, există o întreagă hartă a modului în care simte corpul. 


Lobii temporali. Lobii temporali sunt plasați chiar dedesubtul şi 
puţin deasupra fiecărei urechi. Ei răspund de percepţia senzorială, 
adică de modul în care procesăm ce auzim. În principal, lobii auditivi 
sunt poziționaţi în acest sector, în vederea prelucrării tuturor 
tipurilor de sunete şi par a conţine mii de colonii de neuroni corelați 
cu aspecte specifice ale modului în care procesăm sunetele, Ceea ce 
auzim fiind atât de strâns legat de limbaj, vom defini limbajul ca pe o 
serie de sunete specifice produse pentru comunicare deliberată și 
apoi descifrate complet. Cu alte cuvinte, ceea ce ne ajunge la urechi 
este un flux de sunete continue care transportă o intenţie sau un sens 
şi care se numeşte limbaj. 

Timpanul vibrează atunci când undele sonore se lovesc de el, produ- 
cându-se semnale electrice care se propagă de-a lungul nervului 
auditiv către compartimente separate din lobii temporali. Lobii tem- 
porali gestionează înțelegerea limbajului, decodificând fiecare sunet 
şi transformându-l într-un înțeles. Această caracteristică aparține 
mai ales zonelor diversificate aflate pe partea stângă a neocortexului, 
cu excepţia cazurilor în care învăţăm un cuvânt sau un sunet nou, ori 
o altă limbă, moment în care coordonarea este preluată de lobul 
temporal drept. 


În cortexul auditiv există fascicule diferite de neuroni care se aplică 
fiecărui fonem în parte, acesta fiind o unitate minimă de sunet 
utilizată pentru interpretarea limbajului. De exemplu, la auzul unor 
sunete precum meee, muuu sau su, în complexul auditiv există mo- 
dule sau compartimente individuale desemnate pentru prelucrarea 
acestor sunete specializate. Pe parcursul dezvoltării copilului prin 
interacțiune cu mediul, diferitele sunete auzite se stochează sub formă 
de scheme geografice de diferite sunete, gata de a fi accesate şi prelu- 
crate sub formă de limbaj. Creierul copilului mic este în plină activi- 
tate de „curățare“ a conexiunilor sinaptice inutile, pentru a identifica 
sensul sunetelor provenite din mediu. 


Creierul nostru este suficient de nelinear aşa încât, la auzul unei serii 
de sunete, să putem înțelege imediat ce se comunică verbal. În mod 
remarcabil, în timp ce semnalele electrice dinspre timpan stimulează 
şi determină activarea simultană a multor fascicule de neuroni din 
lobii temporali, combinaţia şi ordinea acestor circuite nervoase, 
precum şi locul în care se găsesc acestea ne permit să identificăm un 
sens în stimulii auditivi. În compartimente specifice din lobul 
temporal există sute de fascicule de neuroni care fac acest lucru în 
timp ce noi ascultăm muzică, ne uităm la televizor, conversăm la cină 
şi chiar vorbim singuri cu voce tare sau în gând. 


Lobii temporali sunt puternic implicaţi în stocarea anumitor tipuri 
de amintiri şi facilitează realizarea amintirilor de lungă durată. După 
cum ştim, acest lucru se realizează prin acţiunea hipocampului. 
Când amândoi lobii temporali şi hipocampul sunt afectaţi, mulți 
oameni nu-și mai pot forma amintiri. Oamenii de ştiinţă care fac 

experienţe pe lobii temporali, care constau din aplicarea de stimuli 
electrici de intensitate redusă, au observat că subiecţii au imediat o 
senzaţie de déja vu (impresia ciudată de familiaritate şi aducere 
aminte), de jamais vu (sentimentul că o persoană sau un loc familiar 
nu sunt cunoscute), emoţii spontane de intensitate crescută şi/sau 
reverii sau clarviziuni spirituale ciudate. 


În lobii temporali există un centru de asociere vizuală, care face legă- 
tura între ce vedem, emoţii și amintiri, depozit al multora dintre 
amintirile noastre emoţionale vizuale. Odată văzut un anumit lucru 
în lumea exterioară, creierul nostru utilizează această zonă de 
asociaţie pentru prelucrarea combinată a celor văzute şi amintite cu 
emoţiile aferente. Cu alte cuvinte, lobii temporali procesează simbo- 
luri vizuale cu emoții semnificative. 


În cazul stimulării electrice a acestei părţi a lobilor temporali, subiec- 
ţii raportează apariţia unor imagini vizuale vii, care pentru ei sunt tot 
atât de reale ca şi realitatea ce îi înconjoară. Baza de date stocată în 
lobii temporali este utilizată atunci când asociem cunoștințele de care 
dispunem deja, pentru a înțelege mai bine ceea ce încercăm să 
învăţăm, lucruri noi şi neştiute până atunci. Totodată, lobii temporali 
ne ajută şi să recunoaștem stimuli familiari, cu care am avut expe- 
rienţe anterioare. 


Să zicem, de exemplu, că v-am spus că există un tip special de globule 
albe care urmăreşte şi atacă agenţii străini, pe care îi înghite pe urmă, 
cam ca Pac-Man, personajul din jocul video cu acelaşi nume din anii 
80, dacă vi-l mai aduceţi aminte. Centrul de asociaţie vizuală din 
lobii temporali reactualizează amintirea vizuală a jocului video 
respectiv, astfel încât să puteți identifica acest nou concept prin Si 
ce există deja stocat în creier sub formă de amintire. Vi se declanşează 
imagini care reprezintă amintirile acumulate ale ființelor CU guni 
mare şi care mestecă mereu, pe care le-aţi asamblat într-o amintire 
tridimensională, ce vă ajută să înţelegeţi ideea nouă referitoare i 
globulele albe. Cea mai mare parte din miliardele de arocmpi 
învățate pe parcursul unei vieți sunt stocate în cortexul asociativ al 
lobilor temporali, spre a fi activate la nevoie. 

Astfel, lobii temporali sunt răspunzători de limbaj, auz (prelucrarea 
sunetelor), gândire conceptuală și memorie asociativă. Lobii tempo- 
rali asociază ceea ce am învățat și trăit toată viaţa prin intermediul 
simţurilor cu oameni, locuri, obiecte, perioade şi evenimente trecute, 
sub formă de amintiri. Cele văzute, auzite, pipăite, gustate şi mirosite 
pot fi asociate, lobii temporali fiind cei care facilitează această însușire. 


Lobii occipitali. Lobii occipitali sunt centrii văzului. Cortexul vizual, 
cum este numit câteodată, are șase zone distincte care prelucrează 
datele provenite din mediul exterior astfel încât să obținem o imagine 
coerentă. O asemenea complexitate este norinală, deoarece văzul este 
simţul pe care oamenii se bazează cel mai mult pentru a putea 
funcționa în această lume. 


Dacă am începe din zona cea mai din spate a creierului, de la lobul 
occipital, și am secționat-o de șase ori cu un cuţit, ca pe o franzelă, 
înspre lobul temporal, ne-am putea face o bună idee despre modul de 
organizare a cortexului vizual. Aceste regiuni sunt separate din punct 
de vedere funcțional, astfel încât să prelucreze informaţii senzoriale 
diferite despre ce și cum vede creierul. Există șase straturi distincte 
alocate interpretării unor caracteristici vizuale precum lumina, 
mișcarea, forma, conturul, profunzimea și culoarea. 


Cortexul vizual primar (V1) este prima felie de țesut cerebral, locali- 
zată în zona posterioară cea mai depărtată a creierului. Această zonă 
a cortexului vizual are de-a face cu informaţiile vizuale pe care ochii 
le văd şi pe care le procesăm în mod conştient. V1 este organizat în 
aşa tel incât celulele nervoase sunt divizate pentru a prelucra diferite 
părți ale unei imagini întregi. De aceea, dacă e lezată doar o mică 
porţiune din V1, apare o pată vizuală, deoarece neuronii nefunc- 
ționali nu își pot prelucra partea care le revine din imagine. Dacă 
zona respectivă este distrusă complet, se pierde vederea normală aşa 
cum o cunoaștem noi. În mod uimitor, când au început studierea 
persoanelor oarbe în zona V1, cercetătorii au constatat că acestea 
puteau percepe nu numai mişcarea, ci şi forma unui obiect. 


O zonă complet diferită a cortexului vizual este organizată în vederea 
prelucrării exclusiv a mişcării (V5). Celulele nervoase din această 
regiune nu pot detecta un obiect staționar, ele fiind stimulate numai 

în momentul în care un obiect ne traversează câmpul vizual. Aceste 
celule au fost descoperite în momentul în care s-a observat că există 
nevăzători care pot vedea mișcările. Primii subiecţi înregistraţi 
vreodată ca având capacitatea de a percepe obiecte aflate în mişcare 
fără a le vedea au fost nişte soldați din al Doilea Război Mondial. Unii 
dintre ei, care își pierduseră vederea în luptă, se puteau încă feri de 
grenade şi rachete, deşi nu le vedeau în mod conştient. Acest 
fenomen a fost în mod corespunzător numit „vedere oarbă“.15 


Zone geografice distincte din cortexul vizual prelucrează alte aspecte 
ale vederii. Unele fascicule de neuroni nu percep decât culoarea, 
într-o regiune sunt percepute forme generale și margini, în timp ce 
în altă zonă nervoasă sunt recunoscute forme şi modele specifice 
(cum ar fi forma unei mâini), iar percepția adâncimii, a unghiurilor 
şi a dimensiunii este realizată de alte celule nervoase. 


În timp ce e transmisă de la ochi la lobul occipital, informaţia vizuală 
este prelucrată într-o cascadă de reacţii nervoase din regiunea 
posterioară a creierului înspre cea anterioară, trecând prin aceste 
şase regiuni. Iată de ce o persoană care deţine o vedere oarbă este în 
continuare capabilă să interpreteze realitatea prin câmpul vizual. 
Informaţia care a reușit să-şi croiască drum până la cortexul vizual 
primar a fost transmisă zonelor adiacente, care au fost activate în 
vederea prelucrării ulterioare. Astfel, deși nu putea vedea în mod 
conştient obiectul, persoana îi putea percepe mişcarea, forma, 
direcția de deplasare şi alte aspecte ale imaginii. 


Integrarea tuturor stimulilor vizuali duce la apariţia unei imagini sub 
formă de „hologramă“. Cum se realizează acest lucru? În timpul 
transmiterii unei informaţii senzoriale prin diferitele regiuni ale 
cortexului vizual, datele se prelucrează în mod ierarhizat, strat după 
strat. Informaţia trece prin aceste straturi de neuroni specializaţi, 
care conştientizează lumina, mişcarea, forma, conturul, adâncimea şi 
culoarea, apoi se creează o imagine continuă, distribuită apoi zonelor 


15 Weiskrantz L. (1986), Blindsight, „A case study and its implications“, Oxford 
Psychology Series. 

asociate corespunzătoare ale lobului temporal, care ia parte alături de 
cortexul vizual pentru a desprinde semnificaţiile datelor iniţiale. 


Lobii frontali. Dacă vă întreabă cineva: „Ca ființe conştiente, în ce 
loc gândiţi, visaţi, simţiţi, vă concentrați, sunteţi atent şi vă 
imaginaţi?”, probabil că veți indica zona din frunte aflată chiar 
deasupra nasului — lobul frontal. 


Lobul frontal este cel care adăpostește conştiinţa noastră lucidă. 
Atunci când atingem nivelul cel mai înalt de conştiinţă și luciditate, 
lobul nostru frontal se găsește la maximum de activitate. Deși cor- 
texul vizual, lobii temporali și cei parietali pot servi la crearea unei 
imagini, a unui concept sau a unei idei, lobul frontal este cel care va 
păstra voit în conștiință ideea, chemând-o la rampă pentru o exami- 
nare prelungită. 


Cea mai dezvoltată regiune a creierului, lobul frontal, este în acelaşi 
timp şi locul de origine al conștiinței de sine, cel în care se poate 
exprima sinele. Datorită acestui lob, ne desprindem de viziunea 
învechită conform căreia ființa umană nu este decât produsul secun- 
dar al acumulării unor experiențe senzoriale și, tot graţie lui, ne putem 
transforma emoţiile în semnificaţii. Cortexul prefrontal este labora- 
torul unde unim gândurile cu asociaţiile atașate acestora, pentru a 
dobândi noi sensuri din ceea ce aflăm. Lobul frontal ne acordă privi- 
legiul de a învesti lumea exterioară cu semnificații. 


Voința este un cuvânt-cheie de o importanță majoră pentru des- 
crierea lobului frontal. Lăcaș al liberului nostru arbitru și al autode- 
terminării, lobul frontal ne permite să ne alegem fiecare gând şi 
acțiune în parte și, prin aceasta, să ne controlăm propriul destin. 
Când este activ lobul respectiv, ne concentrăm asupra dorințelor, 
creăm idei, luăm decizii conştiente, alcătuim planuri, ducem la înde- 
plinire un curs deliberat al acţiunii şi ne reglăm comportamentul. 
Evoluţia lobului frontal uman a dotat omul cu o conştiinţă focalizată, 
deliberată, creativă, volitivă, decizională, orientată asupra unui scop, 
gata de pus în practică. 


Lobii frontali sunt divizați în subregiuni responsabile de o pleiadă de 
funcţii corelate. Partea posterioară a lobilor frontali adăposteşte 

cortexul motor, care se prezintă ca o felie adiacentă de țesut cortical, 
situată chiar înaintea cortexului senzorial. Cortexul motor şi cel 
senzorial se găsesc pe linia despărţitoare dintre lobul parietal şi cel 
frontal. Dacă vă întoarceți la Figura 4.5, veţi putea vedea împărţirea 
în cele două regiuni corticale marcate de cortexul senzorial şi cel 
motor. (Există anumite surse conform cărora cortexul motor-sen- 
zorial alcătuieşte o singură regiune a neocortexului; din motive de 
simplificare însă, eu am preferat să le discut separat.) 


Cortexul motor activează toți muşchii voluntari din corp şi participă 
la toate mişcările şi acţiunile noastre voluntare. Când e nevoie să 
trecem la acţiuni deliberate şi să controlăm mişcări intenţionate, ne 
activăm cortexul motor. 


Exact aşa cum cortexul senzorial dispune de zone alocate potrivit 
sensibilităţii şi funcţiei, și cortexul motor este divizat în regiuni 
conform cu aceleaşi criterii. Şi tot asemănător cortexului senzorial, 
harta neurologică a cortexului motor prezintă un omuleţ destul de 
deformat, din creștetul căruia iese o mână, ale cărui braţ, umăr, 
trunchi, picior şi labe sunt conturate disproporționat, necores- 
punzător anatomiei umane normale. Figura 4.6 prezintă diferitele 
subdiviziuni ale cortexului motor, repartizat în regiuni ale corpului. 
Foarte asemănător cortexului senzorial, mărimea fiecărui compar- 
timent în parte depinde de necesitate. 


La cortexul motor, de exemplu, regiunea alocată mișcării mâinii este 
enormă în comparaţie cu cea prevăzută pentru mişcarea gâtului. De 
fapt, mâna şi degetele ocupă mai mult spațiu din cortexul motor 
decât toate zonele repartizate pentru încheietură, cot, umăr, coapsă și 
genunchi la un loc. Din ce cauză? Mâinile şi degetele sunt folosite mai 
mult decât oricare dintre părţile celelalte ale corpului, pentru că 
structura lor specializată ne permite să fim mult mai competenţi 
funcţional în mediu. Creierul oferă zone extinse pentru gestionarea 
exigențelor motorii considerabile cărora trebuie să le răspundă 
mâinile și degetele. 


Suprafaţa cortexului frontal se întinde şi în spate, către lobii tempo- 
rali, unde se inițiază vorbirea voluntară în centrii limbajului. Astfel, 

lobul frontal este în mod intrinsec implicat în articularea vorbirii 
deliberate, codificate în zona cea mai din spate a lobului frontal. 


Exact în faţa cortexului motor se situează o zonă numită cortexul pre- 
motor sau aria motorie suplimentară (AMS), care răspunde de acţiu- 
nile deliberate exersate mental — înainte de realizarea lor efectivă. 
Acesta este centrul în care sunt proiectate acţiunile noastre viitoare. 


Cortexul prefrontal este o regiune corticală legată de încoronarea ca- 
pacităţilor noastre din zona conştiinţei şi conștientului. Aceasta este 
regiunea cea mai activă a creierului în perioade de concentrare 
deliberată, conştientă, compartimentul în care sălăşluieşte adevărata 
noastră unicitate ca ființe umane. 


Această zonă ne permite să depășim tiparele stimul-reacţie, acţiu- 
ne-reacție, cauză-efect cărora ne conformăm inconştient în fiecare zi 
a vieții noastre. De exemplu, toate programele automate, repetitive, 
configurate solid în creierul nostru, precum spălatul pe dinţi, con- 
dusul mașinii, formarea unor numere cunoscute la telefon, pieptă- 
natul și aşa mai departe nu prezintă interes pentru cortexul prefrontal, 
Astfel de comportamente predictibile, recurente, care îşi au originea 
în ceea ce vedem, mirosim, auzim, gustăm şi pipăim în mod constant, 
pot fi foarte bine realizate şi fără contribuţia cortexului prefrontal. 


Probarea neocortexului nou, perfecționat 


Cu dimensiunile sale sporite, cortexul cerebral este ceea ce ne separă 
de alte specii, prin capacitatea de a învăţa şi a ne aminti în mod 
conștient, prin prelucrarea informaţiilor provenite de la simţuri. 
Neocortexul este locul în care se găseşte conştiinţa noastră condu- 
cătoare, identitatea, personalitatea şi funcţiile superioare ale creie- 
rului, sălașul „eului“. Chiar în acest moment, înţelegeţi informația 
din aceste rânduri folosindu-vă de multe regiuni ale neocortexului. 
Cartografiate în interiorul neocortexului se află capacitatea de gândire 
rațională, de judecată, de rezolvare a problemelor, de luare deliberată 
de decizii, de proiectare, de organizare, de comunicare verbală, de 
prelucrare a limbajului şi de calcul, ca să numim doar câteva. 

Oamenii de știință trebuie să-şi pună neocortexurile la lucru laolaltă 
ca să înțeleagă mai bine neocortexul. Ceea ce ştim este că dezvoltarea 
acestuia a dus la realizarea foarte avansatului nostru nivel de adapta- 
bilitate. Oamenii primitivi dotați cu neocortex vor fi învățat mai 
repede decât alte specii şi vor fi avut o mai mare capacitate de 
judecată şi inovaţie cu care să-şi păcălească prădătorii şi să rezolve 
situaţiile periculoase. Neocortexul ne oferă intelectul necesar pentru 
a crea idei noi, pentru a dezvolta comportamente şi pentru a inventa 
noi unelte şi tehnologii. Din cauza dimensiunilor sale enorme, acesta 
strânge volume de informaţii noi sau amintite (adică ştiute), creând 
în mod natural noi modele, idei și arhetipuri de explorare şi invenţie — 
atât la nivelul lumii fizice, cât şi la cel al imaginaţiei. Astfel, nu 
suntem limitați la o dezvoltare lineară, înceată, ci putem schimba 
cursul evoluţiei speciei noastre prin încă o teorie sau invenţie nouă. 


Mai mult decât atât, progresele pe care neocortexul le face posibile nu 
se limitează la nevoia de asigurare a supraviețuirii în fața unor con- 
diţii aspre sau schimbătoare de mediu. Prin intermediul neocor- 
texului, creăm şi apreciem muzica, arta şi literatura, și ne străduim să 
explorăm și să înțelegem atât lumea din afara, cât și pe cea dinlăun- 
trul nostru. Neocortexul creator îi conferă fiecăruia dintre posesorii 
săi o personalitate distinctă, unică și le dă oamenilor posibilitatea să 
fiinţeze ca mari gânditori şi fantastici visători. 


Cum poate craniul uman să cuprindă nu numai creierul reptilian și 
pe cel mamifer, dar şi unul nou? Ca să folosim iarăşi analogia cu 
calculatorul, prin apariţia noului nostru biocomputer, am câştigat cel 
mai puternic procesor din lume, cel mai avansat sistem de operare, 
cel mai cuprinzător hard drive şi cea mai mare cantitate de memorie. 
Nici neuronii n-ar trebui concepuţi ca fiind simple fire care se leagă 
unele de altele, fiecare trebuind considerat ca un sistem de procesare 
complet, individual, care îndeplineşte zilnic milioane de funcții. Prin 
interconectarea a miliarde de neuroni, dispunem acum de miliarde 
de sisteme de calcul care funcţionează ca o rețea incredibil de mare, 
dotată cu memorie şi capacităţi de stocare remarcabile. Creierul 
uman, să nu uităm, dispune de un număr virtual nelimitat de 
potenţiale conexiuni sinaptice. Când s-a extins creierul nou, pe 
parcursul evoluţiei, am reușit să comprimăm toată această capacitate 

de procesare într-un biocalculator cât un pepene galben. Suntem 
dotați cu tot echipamentul necesar exprimării unui potenţial 
nelimitat. l 


De ce omenirea, ca întreg, pare a folosi numai o frântură din poten- 
ţialul cu care e dotată? În apărarea noastră, se poate spune că Homo 
sapiens sapiens este o specie relativ nouă şi că n-am avut decât vreo 
câteva sute de mii ani la dispoziţie ca să începem să descoperim cum 
să ne folosim eficient creierul cel nou. Poate că suntem încă novici, 
de-abia la începutul probării noului nostru creier. Speranţa mea este 
că, parcurgând această carte, veţi deveni mai priceput la forțarea 
limitelor acestui motor al realității, care este propriul creier. 


CAPITOLUL 5 


ÎInzestraţi de natură cu circuite implicite, 
deveniți flexibili prin educaţie 


Orice-ar face omul, el trebuie să-și folosească mai întâi 
mintea, al cărei mecanism este creierul. 

Mintea nu poate face altceva decât lucrurile pentru 
care creierul dispune de echipament; în consecinţă, 
înainte de a-și înțelege propriul comportament, 

omul trebuie să descopere ce fel de creier are. 


— GAY GAER LUCE şi JULIUS SEGAL 


ÎN COMPARAȚIE CU MULTE ALTE DISCIPLINE, neuroștiinţele 
(studiul creierului) se află încă în perioada primei copilării, tradiţia 
acestora nefiind mai mare de 100 de ani. Asta nu înseamnă totuşi că 
oamenii de știință şi filosofii nu au reflectat mai demult asupra 
naturii creierului, minţii şi gândirii. Încă din Antichitatea greacă, 
minţi strălucite au enunțat reflecţii excepţionale asupra originii și 
naturii conștiinței. Dar neuroştiința pură nu a putut înflori decât 
numai odată cu progresul tehnologiei şi al capacităţii noastre de a 
înțelege cum și ce părţi ale creierului funcţionează în timpul 
anumitor acțiuni. 


În ciuda marilor progrese făcute în studiul anatomiei și al funcţio- 
nării creierului, mai sunt încă multe întrebări esenţiale care îşi caută 
răspuns. Una dintre aceste întrebări-cheie este Venim pe lume cu o 
tablă goală?, şi ea ne conduce în istorie până la Aristotel. În concepția 
renumitului filosof grec, creierul unui nou-născut este ca o tăbliță 
goală, sau tabula rasa, el afirmând că, la început, în creierul uman nu 
e înregistrată amintirea niciunei experienţe, fiind doar o tăbliță goală 

cu care ne Începem călătoria prin viață. Aristotel credea că pe tăbliță 
începem să scriem — să dezvoltăm ceea ce suntem —, folosindu-ne 
simțurile pentru a interacționa cu mediul. „Nimic nu este în intelect 
care să nu fi fost mai întâi în simțuri“, susținea Aristotel, iar ideea a 
dominat cultura occidentală aproape 2 000 de ani. 


După cum se vede, Aristotel n-a petrecut prea mult timp observând 
nou-născuţii. La doar câteva minute după naștere, aceştia întorc 
capul spre sursa unui sunet. Ce îi face oare să se comporte ca și cum ar 
avea ceva de privit, când ei încă nu au văzut lumea? Uimitoarele 
capacități de percepţie de care dau dovadă nou-născuţii sugerează că 
factorii biologici şi genetici le sunt deja configurați în creier ca 
scheme implicite de circuite nervoase. Cu alte cuvinte, oamenii se nasc 
cu circuite funcționale în creier, care pot predispune la comportamente 
specifice, cu condiţia existenței stimulilor adecvați. 


Un alt exemplu de echipament neurologic implicit este centrul lim- 
bajului, aflat pe partea stângă a creierului. Copilul aude de mai multe 
ori mama vorbind, stimulul auditiv respectiv îi activează țesutul nervos, 
înzestrat din naştere cu conexiuni din centrul limbajului. Această în- 
zestrare universală prefigurată se va dezvolta în centrul de stocare şi 
utilizare a limbajului. 


Ca să fim corecţi cu Aristotel, trebuie să recunoaștem că avea 
dreptate atunci când susţinea că omul își strânge informaţiile din 
mediu prin intermediul simţurilor, observând rolul important care le 
revine acestora în dezvoltarea intelectului. Dar, din discuția de mai 
sus, referitoare la părţile creierului deja dotate cu scheme nervoase 
implicite pentru diferitele aspecte ale conştiinţei, știm acum că 
simţurile respective sunt prelucrate într-un creier preformatat 
genetic. Trunchiul cerebral, cerebelul, creierul mijlociu și chiar 
neocortexul au împreună trilioane de conexiuni sinaptice implicite, 
codificate de-a lungul istoriei noastre ca specie. Viaţa noastră ca 
ființe umane nu pornește de la o tăbliță goală, ci de la trăsături 
genetice universal umane, inclusiv de la propria noastră moștenire 
ereditară individuală. lar alcătuirea noastră e mai vastă decât 
potenţialul genetic. Moştenirea genetică ne poate înzestra creierul cu 
conexiuni implicite, dar el este supus apoi stimulării mediului prin 

ceea ce învăţăm şi trăim ca experienţă. Înainte de a ne lansa însă 
într-o explorare mai profundă, ca să vedem cum modelează creierul 
astfel de influenţe variate, să revenim la acea tăbliță nu chiar goală 
care este creierul unui copil. Cum se dezvoltă creierul şi ce ne 
comunică această informaţie despre noi înșine? 


Dezvoltarea creierului 


Mai mult de jumătate dintre genele pe care le exprimăm ca ființe 
umane contribuie la modelarea organului complex care poartă nu- 
mele de creier uman. Dezvoltarea creierului omenesc nu se desfă- 
şoară în etape distincte şi bine definite, deşi se pot identifica mai 
multe perioade de accelerare a creşterii. Pentru moment, să reținem 
doar că, înainte de a se naşte, o primă forță care acționează la contu- 
rarea dezvoltării cerebrale a copilului este moştenirea sa genetică. 


Pe de altă parte, ştim că mediul intern şi extern al femeii gravide 
joacă un rol foarte important în dezvoltarea cerebrală a fătului. De 
exemplu, dacă viitoarea mamă trăieşte în condiţii de stres extrem, 
adică în condiții de supraviețuire, există o probabilitate mai mare ca 
nou-născutul să aibă o circumferință craniană relativ mai mică, 
numărul conexiunilor sinaptice din creierul anterior să fie mai redus 
decât media în creierul anterior, să prezinte chiar un creier anterior 
relativ mai mic şi un creier posterior relativ mai mare!; lucru logic, în 
lumina celor aflate până acum. Creierul posterior este sursa de putere 
a creierului, cea care reglează supraviețuirea, în timp ce creierul 
anterior este sediul gândirii şi al judecății, al creativității. În condiţii 
normale de sarcină însă, se pare că programul genetic influențează 
cât se poate de evident creşterea şi dezvoltarea neurologică înainte de 


! Lipton B.H. (2005), „The biology of belief; unleashing the power of consciousness 
matter and miracles‘, Mountain of Love/ Elite Books, Santa Rosa CA. 

Davis E.P., Sandman C.A. (2006 Jul-Sep), „Prenatal exposure to stress and stress 
hormones influences child development“ Infants & young children: an 
înterdisciplinary Journal of Special Care Practices, 19(3), pp. 246-259. 

Carsten O. et al. (2003), „Stressful life events in pregnancy and head circumference 
at birth“, Developmental Medicine & Child Neurology, 45(12), pp. 802 - 806. 

naştere. După aceea, zestrea genetică şi mediul interacționează pe . 
măsură ce creierul copilului continuă să se dezvolte. 


De la momentul concepţiei până în al doilea trimestru 
de sarcină 


La numai patru săptămâni după momentul concepției, embrionul 
uman produce deja peste 8 000 de noi celule nervoase pe secundă, 
ceea ce înseamnă că, în prima lună de viaţă, apar cam o jumătate de 
milion de neuroni la fiecare minut. Pe parcursul următoarelor 
săptămâni, neuronii încep să-şi facă drum spre creierul aflat în 
dezvoltare, unde se vor organiza în zone specifice. Ulterior, în cursul 
sarcinii, creierul fătului prezintă două perioade de creştere accelerată, 
prima începând din al doilea trimestru de sarcină (lunile a patra, a 
cincea şi a şasea) până în prima parte a celui de-al treilea trimestru; 
în această perioadă, creierul generează cam 250 000 de neuroni pe 
minut. 


Spre sfârşitul primul trimestru și începutul celui de-al doilea, 
neuronii fetali încep să dezvolte dendrite, care stabilesc conexiuni 
sinaptice cu neuronii învecinaţi, pentru a forma vaste regiuni de 
rețele neurologice interconectate. În această perioadă esenţială 
pentru dezvoltare, s-a estimat că la fiecare secundă se formează 
aproximativ două milioane de conexiuni sinaptice. Dacă facem un 
calcul, într-un puseu de creştere creierul produce aproape 173 de 
miliarde de legături sinaptice pe zi. 


Pe măsură ce aceste ramuri dintre neuroni încep să se lege unele de 
altele la o asemenea viteză, creierul „descarcă“ predispoziţii şi încli- 
naţii generale, cu valabilitate demonstrată la generaţiile anterioare. 
Moștenirea genetică a copilului orientează formarea modelului 
tridimensional de ţesut neurologic, care se transformă în primele sale 
matrițe nervoase individuale. (Așa cum discutam în Capitolul 3, în 
loc să se lege pur şi simplu într-un lanţ linear, neuronii formează 
conexiuni sinaptice asemănătoare ca formă tiparelor pe care le-aţi 
văzut probabil la modelele atomice.) O inteligenţă interioară începe 
să formeze arhitectura creierului, care va susține funcţionarea 
creierului, a intelectului şi a conștiinței. Date fiind toate sinapsele 
care se formează, teoria tăbliței goale este greu de susținut. 

Cel de a treilea trimestru de sarcină 


Cel de al doilea puseu de creştere începe în al treilea trimestru de 
sarcină (lunile a șaptea, a opta și a noua), continuând după naştere 
până la aproximativ şase luni-un an, perioadă în care se înregistrează 
o creştere enormă a numărului total de celule nervoase. În al treilea 
trimestru, creierul fătului se dezvoltă şi desăvârşeşie toate structurile 
sau regiunile care intră în alcătuirea creierului adult, conferindu-i 
acestuia o identitate aparte faţă de alte specii, inclusiv tuturor cutelor 
şi depresiunilor descrise în Capitolul 4. În această a două perioadă de 
creştere neurologică accelerată, se consolidează sistemul de cone- 
xiuni cerebrale implicite, copilul posedând de fapt în acest moment 
cele mai multe celule cerebrale și cele mai numeroase conexiuni 
sinaptice din câte va mai avea vreodată ca adult. Acestea sunt în mod 
esenţial materiile prime de la care va porni copilul într-o viață în- 
treagă de învăţare şi schimbare. Numărul conexiunilor sinaptice și 
starea lor de sănătate sunt mai importante decât numărul total al 
celulelor nervoase, pentru că, așa cum ne dăm seama acum, den- 
sitatea şi complexitatea conexiunilor dendritice alcătuiesc sistemul 
de circuite care pregătesc creierul în vederea unei dezvoltări extinse, 
a realizării unui nivel superior de învățare teoretică și practică, a 
întemeierii unei capacități accelerate de formare a deprinderilor şi a 
înfăptuirii unei memorii durabile. 


Ne putem imagina că, înainte de naștere, creierul fătului e ca o com- 
panie nou înfiinţată, care începe cu angajarea a zeci de muncitori 
necalificaţi, fără să dispună de un responsabil care să le spună unde 
să se ducă şi ce să facă. Treptat, ei încep să ia legătura cu alți angajaţi, 
raporturile dintre ei ducând la formarea unor reţele de oameni care 
şi-au identificat sarcinile specifice, utile, Supravieţuirea companiei 
depinde în mai mare măsură de sănătatea grupurilor sale de rețele 
decât de numărul total de lucrători. Angajaţii care se asociază cel mai 
rapid în vederea creării acestor rețele sunt cei care rămân în 
companie. Cam după şase luni, totuşi, compania începe să-şi 
selecteze personalul, eliminându-i pe cei care nu s-au integrat într-o 
rețea stabilă. În același timp, angajările continuă, în paralel cu 
procesul de îndepărtare a lucrătorilor ale căror servicii nu se 
dovedesc necesare. 

Tot așa, în trimestrul al treilea de dezvoltare cerebrală a fătului, există 
prea multe scheme întâmplătoare de ţesut nervos, iar creierul aflat în 
dezvoltare trebuie să devină mai coerent organizat în rețele de 
neuroni cu sarcini specifice. Cu doar câteva săptămâni înainte de 
naştere, sub control genetic, neuronii care se maturizează în creierul 
nou-născutului încep să concureze cu cei învecinați, în vederea for- 
mării de circuite de neuroni, modificate în scopul realizării unor 
funcţii specifice. Ideea e simplă: grupurile de neuroni care se asociază 
cel mai rapid pentru formarea unei rețele nervoase într-o anumită 
zonă sunt şi cei care se vor păstra şi vor construi tiparul necesar de 
legături sinaptice, ceea ce înseamnă că anumiţi neuroni vor dispărea. 
Pe măsură ce neuronii încep să se reunească în scopul formării 
acestor scheme importante, cei insuficient de rapizi în această com- 
petiție vor muri. Acest fenomen al supravieţuirii neurologice a celui 
mai adaptat se numeşte darwinism neurologic?. 


Deoarece organizarea reţelelor nervoase începe în timpul sarcinii (iar 
mediul extern are puțin de-a face cu acest proces automat), se poate 
ca modelarea creierului în creştere să fie realizată de mecanismele 
noastre genetice înnăscute. 


De la naștere până la vârsta de doi ani 


După nașterea copilului, aproximativ 67% dintre caloriile consumate 
sunt folosite pentru hrănirea creierului în curs de dezvoltare, lucru 
normal, ținând cont de faptul că cinci şesimi din procesul de dez- 
voltare a creierului se realizează după naştere. De fapt, nou-născutul 
se găseşte într-un proces atât de accelerat de creştere, încât rareori e 
treaz mai mult de șase minute consecutive, cea mai mare parte a 
energiei acestuia conservându-se pentru creştere şi dezvoltare. În 
această etapă de dezvoltare, continuă să se dezvolte noi scheme si- 
naptice, într-un ritm incredibil, darwinismul neurologic urmându-și 
cursul și eliminând conexiunile sinaptice inutile. 


2 Endelman G.M. (1987), Neural Darwinism: The theory of neuronal group selection, 
Basic Books, New York. 

După naştere, dezvoltarea creierului este modelată nu numai de zes- 
trea genetică, ci și de influența mediului. Pe măsură ce nou-născutul 
începe să trăiască experienţe, simţurile sale strâng informaţii vitale 
despre mediu. Stimularea generată de aportul senzorial primit în mod 
repetat va determina creierul să dezvolte solide conexiuni sinaptice. 
Copilul va deveni atent în special la vocea mamei, făcând legătura cu 
vocea familiară auzită în cele nouă luni de sarcină. Pe măsura 
expunerii repetate la aceleași informaţii senzoriale, copilul va începe 
să coreleze chipul mamei cu vocea acesteia şi s-o identifice, începând 
astfel să facă asociaţii de importanţă vitală pentru recunoaşterea celui 
mai însemnat mijloc de supraviețuire de care dispune. 


Conexiunile sinaptice formate, de-abia trezite ale nou-născutului 
încep să contureze un registru neurologic al experienţelor sale cu 
mediul înconjurător. Prin intermediul acestui proces, conexiunile 
nervoase din creierul copilului încep să prefigureze scheme specifice 
de formare a unor reţele nervoase importante, creierul dobândind 
astfel posibilitatea să-şi organizeze multiplele funcţii şi să stocheze, să 
descarce și să prelucreze în mod eficient informaţia. Acest proces este 
ceea ce numim învățare, iar creierul nou-născutului învață în ritmul 
cel mai accelerat pe care-l va realiza vreodată în viaţă. Încă de la 
naştere, copilu! poate auzi aceleași sunete ca și adultul, dar bazele 
limbii materne nu le pun totuși decât cuvintele pe care le aude în 
mod repetat de la mamă. Dacă aceasta vorbește permanent limba 
engleză, limba maternă a copilului va fi engleza, deși, ocazional, îi 
aude pe alţii vorbind și alte limbi. 


Studii ştiinţifice recente au demonstrat rolul crucial al feedbackului 
primit de la părinţi în cadrul acestui proces. Părinţii copiilor dintr-un 
grup de studiu au fost îndrumați să le răspundă imediat, la fiecare 
gângurit sau sunet articulat, să le zâmbească și să-i încurajeze, în 
timp ce părinţilor din al doilea grup li s-a spus să le zâmbească la 
întâmplare copiilor, în momente fără legătură cu încercările acestora 
de a produce sunete. Capacitatea de comunicare a copiilor care au 
primit feedback imediat a progresat mai rapid decât a celor pe care 
părinţii nu-i încurajaseră decât puţin sau deloc. Astfel de rezultate 
sugerează că încurajarea imediată şi consecventă din partea părin- 
ţilor joacă un rol vital în stimularea copiilor să încerce să articuleze 

noi sunete şi în susținerea acestora în procesul de configurare a 
. . . A s pi + 3 
elementelor de limbaj în conexiuni neurologice (învățarea limbii). 


În tot acest timp, creierul copilului îşi continuă activ procesul de 
„curățare“, care implică eliminarea și modificarea conexiunilor 
sinaptice, în funcţie de ceea ce începe să cunoască, să-şi aducă aminte 
şi să recunoască. Sinapsele folosite rar se vor atrofia și vor fi în cele 
din urmă eliminate sau „curățate“ De pildă, sinapsele care corespund 
sunetelor auzite rar vor fi înlăturate. Mulţi părinți care au adoptat 
copii sub doi ani din alte țări, au fost uimiți cât de repede prind 
aceştia limba cea nouă, uitându-şi în acelaşi timp limba maternă, 
dacă aceasta nu era utilizată în noua familie. 


Pe măsura dezvoltării corpului şi creierului copilului mic, în etapele 
esenţiale au loc pusee de creştere şi de modificări evolutive, inde- 
pendente de mediul său de creştere. Aceste procese automate sunt 
programate genetic să se desfășoare pe toată durata dezvoltării. În 
creierul aflat în creştere al copilului, aceste programe genetice de- 
clanșează semnale chimice şi hormonale care determină dezvoltarea 
și activarea anumitor rețele nervoase, care, perfecționate prim dezvol- 
tare, îi permit, la rândul lor, creierului să prelucreze toți stimulii din 
mediu. În mod corespunzător, confruntat cu un cbip, copilul foarte 
mic nu poate vedea decât forme vagi, în alb și negru. Pe măsură ce 
programul genetic dictează dezvoltarea creierului în continuare, 
circuitele neurologice ale copilului se perfecţionează, rezultatul fiind 
o percepție vizuală superioară. 


Mai simplu spus, desfășurarea circuitelor noastre nervoase este sti- 
mulată de procesele naturale de dezvoltare, independent de stimulii 
din mediu. În timp ce influenţele genetice continuă să ne perfecțio- 
neze simţurile și să ne dezvolte creierul, devenim capabili să prelu- 
crăm cantități mai mari de stimuli exteriori, învățând astfel mai 
multe despre lumea în care trăim. La fiecare copil care vine pe lume, 


3 Winggert P., Brant M. (2005 15 Aug), „Reading your babys mind“, Newsweek ` 
CXIVI(7), pp. 32-39. | 
4 Shreve J. (2005 Mar), „The mind is what the brain does”, National Geographic 207 


(3), pp. 2-31. 

creşterea începe să se modeleze în proporție aproape egală prin acest 
balet complex al geneticii şi mediului — adică al naturii şi culturii. 


Prima copilărie 


Pe la vârsta de doi ani, creierul se apropie de mărimea, greutatea şi 
numărul de celule nervoase pe care le va avea la maturitate. 
Majoritatea neuronilor continuă să se multiplice în al doilea an de 
viaţă. (În anumite zone ale creierului, cum ar fi creierul mic, celulele 
nervoase continuă să se multiplice şi să se dividă până la vârsta 
adultă.) La aceeași vârstă pare să existe deja cel mai mare număr de 
sinapse din neocortex şi tot acum încep să se dezvolte circuitele 
lobului frontal (a cărui dezvoltare, sub acțiunea programului genetic, 
nu se incheie însă până spre 25 de ani!). „Curăţarea“ selectivă de 
sinapse, începută înainte de doi ani, continuă să modifice creierul, în 
special pe baza experienţelor repetitive şi a influențelor genetice. 
Până la vârsta de trei ani, creierul copilului și-a format aproximativ 
1 000 de trilioane de conexiuni sinaptice, cam de două ori mai multe 
decât la adultul normal. 


De ia pubertate până în jurul vârstei de 25 de ani 


Din punct de vedere genetic, un alt puseu de creştere a reţelelor 
nervoase are loc la pubertate, când creierul e nevoit să se precipite 
din nou, ca să ţină pasul cu creşterea și modificările accelerate 
genetic din corp. Independent de mediu, schimbările chimice şi 
hormonale corespunzătoare vor determina modificări structurale ale 
creierului. Pe perioada adolescenţei, de exemplu, se activează şi se 
dezvoltă rețelele nervoase care au de-a face cu centrii emoţionali din 
creierul mijlociu (cu deosebire din amigdală). În această perioadă 
dinamică, se observă în mod obișnuit o creștere a grosimii totale a 
neocortexului, care apare în jurul vârstei de 12 ani la băieți şi 11 ani 
la fete, acum creierul părând din nou să intensifice ritmul de 
„curățare“ a circuitelor nervoase neutilizate. 


După această masivă explozie de creştere neuronală, procesul de 
„subţiere“ a conexiunilor nervoase continuă până în jurul vârstei de 
25 de ani. Ţinând cont de faptul că, la fiecare nouă modificare a creie- 
rului, se înregistrează o accentuare a conștientului — adică a 

capacității noastre de a învăța, de a ne aminti și de a articula o con- 
ştiinţă de sine —, este logică lupta înverşunată a multor adolescenţi 
pentru apărarea convingerilor nou formate și a proaspetei lor identități. 


În această fază finală, creierul uman se maturizează într-o ordine 
ierarhică. Astfel, primele zone care îşi incheie dezvoltarea sunt cortexul 
senzorial şi cel motor şi anume regiunile care au de-a face cu vederea, 
auzul, senzațiile și mişcarea. Urmează lobii parietali, care îşi 
desăvârșesc evoluția prin trasarea hărții câtorva scheme finale de lim- 
baj şi orientare spaţială. Regiunea cerebrală care îşi încheie ultima 
dezvoltarea este cortexul prefrontal, zona responsabilă de toate func- 
tiile noastre de coordonare, cum ar fi concentrarea atenţiei, formularea 
de intenţii și întreprinderea de acţiuni corespunzătoare, alcătuirea de 
planuri de viitor şi reglarea comportamentului. Aceasta este regiunea 
cu cea mai mare plasticitate din creier, cea care, cu alte cuvinte, dispune 
de cea mai accentuată capacitate de realizare a unor noi conexiuni şi de 
dezactivare a altora vechi, este zona cea mai recent dezvoltată, pe care 
o folosim pentru a învăţa, a ne aminti și a ne schimba. 


Finalizarea dezvoltării lobului frontal în jurul vârstei de 25 de ani este 
ultimul ingredient necesar creierului pentru a ajunge la maturitate, 
această etapă de specializare a creierului fiind cea care ne conferă 
satutul de adulți. Pe perioada pubertăţii, suntem dominați de 
impulsuri sexuale puternice, de emoţii covârșitoare, comportamente 
impulsive, fixaţii adulte şi niveluri superioare de energie, al căror 
control nu se realizează însă decât după ce am trecut bine de 20 de 
ani, şi asta deoarece lobul frontal este cei care controlează şi frânează 


impulsurile şi emoţiile. 


Mai simplu spus, după 25 de ani putem gândi mai clar şi mai bine 
decât înainte. Într-o remarcă ironică, Jay Giedd de la Institutul 
Naţional pentru Sănătate Mentală, rezuma astfel dilema societăţii: 
„La optsprezece ani eşti apt de vot şi de şofat. Dar nu poți închiria o 
maşină până la 25 de ani. În termeni de anatomie cerebrală, singurii 
care au dreptate sunt cei care pot închiria o mașină!” 


5 Shreve J. (2005 Mar), „The mind is what the brain does“, National Geographic 207 
{3), pp. 2-31. 

Creierul nu-și încheie însă evoluţia aici. Până de curând, mulţi cerce- 
tători considerau această etapă de creştere, din jurul vârstei de 25 de 
ani, ca fiind punctul final al capacităţii omului de a-şi încheia 
dezvoltarea creierului. Adevărul este însă că nu suntem atât de 
inflexibili sau cu conexiuni atât de imuabile cum credea odată știința. 
Creierul uman este de fapt extrem de neuroplastie, cu alte cuvinte, 
printr-o învățare continuă, prin căutarea de noi experienţe și prin 
modificarea comportamentului, putem continua să ne remodelăm și 
să ne formăm creierul pe tot parcursul vieţii de adult, lucru care 
contrazice în mod direct afirmaţiile tradiționale conform cărora, în 
această etapă a vieţii, creierul este în mod esenţial statornicit şi 
complet. 


Bazându-ne pe această înțelegere a elementelor fundamentale care 
definesc modul în care moștenirea genetică şi experienţele precoce 
ne modelează dezvoltarea creierului, putem acum să ne ocupăm de 
două aspecte mai importante pentru încercarea noastră de a descifra 
capacitatea propriului creier: Ce are creierul meu în comun cu al 
celorlalți oameni? Cum exprimă creierul meu moştenirea genetică 
transmisă de părinți, ceea ce mă face unic? 


Trăsăturile care ne fac umani 


Din cauza asemănării proceselor chimice și a structurilor anatomice 
ale sistemelor lor cerebrale, membrii oricărei specii de animale au 
caracteristici fizice, comportamentale şi mentale comune. De 
exemplu, fie că e vorba de o pisică de casă sau una de la circ, de un 
leu sau de un râs, toate felinele împărtășesc anumite caracteristici 
înnăscute. Acest lucru este la fel de valabil și pentru Homo sapiens 
sapiens, propria noastră specie. Toți oamenii care funcţionează nor- 
mal merg drept, în două picioare şi au degete opozabile. În timp ce 
multe animale văd lumea în alb şi negru, oamenii o percep în culori, 
pentru că împărtăşim cu toții aceeași capacitate neurologică de 
prelucrare a stimulilor vizuali. Consumăm şi digerăm hrana în 
acelaşi mod, avem cicluri de somn comune şi dispunem de o formă 
de limbaj. Fiecare simte emoţii şi afişează aceleași expresii ale feţei 
când e trist, supărat sau fericit. Ca membri ai speciei umane, am 
moştenit capacitatea gândirii complexe. Avem cu toţii trăsături fizice, 

comportamentale şi mentale similare, înnăscute speciei noastre, ceea 
ce constituie modalitatea în care natura ne dă posibilitatea să dis- 
punem de o bază comună ca ființe umane. Acestea și altele pe lângă 
ele sunt trăsăturile noastre genetice de lungă durată, cu alte cuvinte, 
structura se leagă de funcţie la toate speciile. 


Caracteristicile genetice de durată care decurg din moştenirea noas- 
tră umană asigură naşterea tuturor indivizilor normali, sănătoși, 
dispunând teoretic de aceleași procese chimice şi sisteme funcţio- 
nale, ceea ce, încă o dată, oferă un exemplu clar al conceptului 
ştiinţific conform căruia structura se adaptează funcției. 


Având cu toţii o structură cerebrală identică, fiecare dintre noi este 
dotat și cu aceleaşi funcții generale. Având aceeași structură corporală 
generală, corpul nostru uman — prin diferite experiențe în mediul 
specific în decursul evoluţiei speciei — a modelat structura de an- 
samblu a creierului. Pentru că dispunem de aceleași organe senzo- 
riale (ochii, urechile, nasul, gura și pielea sunt la fel la toată lumea), 
deoarece prelucrăm aceleași căi senzoriale, precum durerea și plă- 
cerea, şi în același mod (simţim cu toţii că focul este fierbinte) şi, 
pentru că folosim aceleaşi părți ale corpului şi aceleași funcții motorii 
voluntare ca să interacţionăm cu mediul (toţi oamenii ţin la fel băţul 
în mână pentru că toţi au degete opozabile), conturarea și modelarea 
macroscopică şi microscopică a creierului de către experienţele 
umane, de-a lungul epocilor, reprezintă un aspect absolut normal. 
Fiecare persoană moşteneşte scheme fundamentale asemănătoare de 
exprimare fizică, emoţională și mentală, care ne fac să aparținem 
rasei umane. Acesta este dreptul nostru înnăscut și universal. 


Cum am dobândit schemele care ne fac umani? Creierul este o 
adevărată amintire a trecutului, modelat pe parcursul a milioane de 
ani de adaptare a speciei la mediu. Fiecare dintre cele trei creiere ale 
noastre ne furnizează propriul set de trăsături genetice durabile, 
dezvoltate ca răspuns la presiunile mediului. Aşa cum am văzut mai 
înainte, în creierul mamifer al fiecărui om se găseşte conexiunea 
implicită, moștenită genetic, care răspunde de sistemul automat de 
reacţie de tipul luptă-sau-fugi, destinat supravieţuirii corpului fizic, 
sistem a cărui structură și funcţie este foarte asemănătoare cu cea 
întâlnită la majoritatea animalelor. Acest sistem de reacţie a apărut la 

mamifere, ca o trăsătură genetică de lungă durată, deoarece, prin 
generaţii anonime, acesta le-a îmbunătățit capacitatea de a supra- 
viețui întâlnirii cu prădătorii. 


Pe parcursul evoluţiei ulterioare a speciei umane, neocortexul a înre- 
gistrat totalitatea experiențelor dobândite, pe care le-a codificat în 
cadrul său neurologic. Am afirmat deja, de exemplu, că neocortexul 
cuprinde scheme nervoase prestabilite, corespunzătoare capacității 
noastre de a utiliza limbajul verbal. Această trăsătură genetică de 
durată este comună tuturor oamenilor. Tot ce am învăţat și a con- 
tribuit la supraviețuirea și fortificarea noastră ca specie ne-a modelat 
structura și funcţionarea creierului aşa cum se prezintă ele astăzi. 
Fiecare ființă umană moşteneşte amintiri genetice de durată, 
codificate în sistemul nervos, care în esenţă reprezintă platforma 
pentru procesul de învățare, cu ajutorul căreia operăm ca indivizi ai 
prezentului. 


În discuția despre caracteristicile genetice de lungă durată ne-am 
concentrat asupra structurilor și caracteristicilor comune tuturor 
oamenilor. Deoarece toţi oamenii au mâini, de exemplu, există expe- 
rienţe şi deprinderi pe care le împărtășim cu toţii. Dacă mâinile 
exemplifică trăsături genetice de lungă durată care ne fac să apar- 
ținem cu toţii aceleiași specii, atunci amprentele ne rezumă trăsă- 
turile genetice de scurtă durată, care ne conferă individualitate.$ 


Trăsături care ne definesc ca indivizi 


Spuneam, la începutul discuţiei noastre despre modul în care se 
dezvoltă creierul, că genetica şi mediul ne modelează și ne definesc 
ca ființe umane individuale. Dat fiind faptul că toţi oamenii au o 
structură cerebrală similară şi împărtășesc aceleași caracteristici 
fizice, comportamentale şi mentale fundamentale, pe care le numim 
trăsături genetice de lungă durată, ce anume ne determină să ne 
comportăm şi să gândiin ca indivizi unici încă de la începutul vieţii? 
Cum se dezvoltă „sinele“? Din ce cauză există persoane caracterizate 


$ Şcoala Ramtha de Iluminare (vezi referința 4, capitolul 2), 

de un comportament exteriorizat și agresiv, în timp ce altele sunt 
timide şi temătoare? De ce unii posedă excelente abilităţi verbale, iar 
alții au aptitudini pentru matematică sau sunt talentați la coordo- 
narea fizică? De ce percepem lumea atât de diferit, de ce credem 
fiecare în altceva, de ce ne interesează subiecte diferite, dorințele și 
obiectivele nu ni se aseamănă, iar stările emoționale şi reacțiile la 
stres sunt şi ele deosebite? Ce factori produc aceste variaţii 
individuale între membrii aceleiași specii, diferențe pe care le vom 
numi trăsături genetice de scurtă durată? 


Lăsând de o parte acum influenţa experienţelor din mediul indi- 
vidual specific, aceste expresii individuale ale naturii umane repre- 
zintă, parţial, rezultatul combinării informaţiei genetice transmise 
sub formă de ADN, provenite de la un bărbat şi de la o femeie. 
Această combinare reproductivă de material genetic masculin și 
feminin creează un individ care moşteneşte trăsături genetice de 
scurtă durată de la ambii părinți donatori de gene. Cu alte cuvinte, în 
cele din urmă devenim ca părinţii noștri. Aoleu! 


De fapt, noi nu ne naştem exact ca vreunul din părinți, pentru că 
fiecare moşteneşte o combinaţie unică de material genetic de la aceş- 
tia (inclusiv un cod genetic oarecare de la părinţii părinţilor noștri şi, 
posibil, de la generaţiile anterioare). Astfel, modul nostru de expri- 
mare a acestor trăsături genetice de scurtă durată ne face unici. În 
condiţiile enormei complexităţi a variabilelor genetice, şansele ca 
aceiaşi părinţi să producă o dublură a oricărui individ (cu excepția 
cazului gemenilor identici) sunt aproape inexistente. Acest lucru este 


` valabil pentru toate speciile care fac schimb de ADN şi adaugă la 


fondul genetic alcătuirea genetică unică a fiecărui individ. 


Să facem o descriere rudimentară a modului de funcționare a acestui 
proces ereditar de scurtă durată. Noi moştenim gene specifice de la 
amândoi părinţii. Genele fabrică proteine în toate celulele corpului — 
celulele musculare produc proteine musculare, cele hepatice fabrică 
proteine hepatice şi așa mai departe. Toţi muşchii, organele interne, 
țesuturile, oasele, dinţii și organele senzoriale îşi reproduc celulele 
pe baza combinației de informaţie genetică moştenită de la 

părinţi. Cunoaştem, de exemplu, trăsăturile fizice evidente pe care 
părinţii le transmit copiilor, cum ar fi culoarea părului, înălțimea sau 
structura osoasă. Pentru a siinplifica, ne vom rezuma să afirmăm că 
trăsăturile moştenite pe care le vom manifesta sau exprima sunt 
determinate de un set complex de variabile. 


Cu toate acestea, modul nostru individual de expresie constă nu în 
felul în care putem semăna fizic cu unul sau altul dintre părinți, ci în 
modelele subtile de conexiuni ale celulelor noastre nervoase. Cre- 
ierul fiecărui om este în mod unic configurat, conform instruc- 
țiunilor ADN-ului preluat de la cei mai apropiaţi antecesori ai noștri. 
Beneficiind de anumite experienţe, dobândind anumite trăsături de 
personalitate şi însușiri şi adoptând emoţii specifice, fiecare părinte 
îşi stochează această informaţie în creier, sub formă de scheme de 
conexiuni sinaptice sau rețele nervoase. Unele aspecte unice de 
temperament și predispoziţii par a fi transmise de părinţi sub formă 
de coduri genetice de scurtă durată. 


Probabil că noi moștenim, în general, anumite aptitudini şi tendinţe 
emoționale ale părinţilor, indiferent de forma pe care o iau acestea. 
Să spunem, de exemplu, că mama tinde să adopte o atitudine de 
victimă. Dacă a avut dese sentimente de suferință, atât mentală, cât şi 
fizică, dacă s-a tânguit mereu, dacă a aruncat tot timpul vina asupra 
altora și s-a perfecționat în arta scuzelor, este mai predispusă să 
prezinte conexiuni sinaptice care corespund celor mai repetitive 
gânduri ale ei. Gândurile şi experienţele ei recurente, repetițiile 
constante făcute din postura de victimă au consolidat acest program 
neurologic. Putem specula atunci că reţeaua neurologică configurată 
pentru victimizare, pe care o prezintă mama, va contribui la posibila 
viitoare personalitate a copilului. Acelaşi lucru poate fi valabil, într-o 
notă mai optimistă însă, şi în cazul părintelui cu înclinații muzicale: 
rețelele lui neurologice îi pot predispune progenitura către realizarea 
unor conexiuni naturale favorabile interpretării la un instrument. 
Exersarea, manifestarea şi repetiţia mentală, combinate cu gânduri 
repetitive şi experienţe constante vor modela în acelaşi fel creierul şi 
la nivel microscopic. În prezent, se ştie că o parte a emisferei stângi a 

creierului, numită planum temporale, este mai mare la muzicieni 
decât la cei lipsiţi de astfel de preocupări.” 


Fascicule de neuroni se conectează sau se interconectează în reţele, 
creând posibilități de gândire, comportament, simţire şi reacție. De la 
amândoi părinţii moştenim gene care îndrumă în mod direct 
generarea de celule nervoase care, atunci când se reproduc, fabrică 
proteinele ce alcătuiesc structura de neuroni. 


Înainte de a ne naşte, aceste gene încep să comande modelarea sche- 
melor iniţiale după care se interconectează celulele nervoase. 
Începând cam din a şasea lună de viaţă intrauterină, creierul fătului 
urmează instrucţiunile primite de la combinaţia genetică unică moş- 
tenită de la părinţi, spre a forma modele de conexiuni sinaptice 
prestabilite. Prin acest proces, ca să folosim cea mai simplistă expli- 
caţie, neuronii fătului încep să se reunească şi să se organizeze astfel 
încât să reflecte porţiuni ale schițelor genetice combinate ale părin- 
ţilor. Schiţele hărţii genetice a copilului devin o alcătuire cu totul 
unică, permițându-i acestuia să exprime o combinaţie distinctă de 
trăsături de scurtă durată. 


Iată cum putem moşteni unele dintre tendinţele emoţionale şi com- 
portamentale ale părinţilor noştri. Schemele de reţele neurologice 
cele mai consolidate sunt produse de cele mai frecvente gânduri şi 
acțiuni, care vor crea apoi cele mai utilizate circuite din creier. lată 
cum se manifestă programele implicite în decursul vieţii. Tindem 
spre gânduri în general asemănătoare cu cele ale părinţilor, spre 
comportamente înrudite şi stări emoţionale comparabile cu ale lor, şi 
asta deoarece există posibilitatea să le fi moştenit cele mai frecvente 
gânduri, acţiuni şi sentimente. Nu vă grăbiţi însă să le mulțumiți (sau 
reproşaţi) — mai sunt încă multe de aflat. 


În esenţă, se pare că moştenim o parte dintre conexiunile neurolo- 
gice ale părinţilor. Dacă este aşa, suma totală a conexiunilor sinaptice 
nu cuprinde, totuşi, decât niște trăsături generale de personalitate, nu şi 


7 Agnes S., Chan Y., Mei-Chun C. (1998 12 Jan), „Music training improves verbal 
memory“, Nature 396(6707), pp. 128. 

informaţia specifică şi, dat fiind faptul că moştenirea genetică a 
fiecăruia este unică, genele noastre ne înzestrează cu un creier 
echipat cu trăsături şi caracteristici diferite de orice altă ființă umană. 
În cazul fiecăruia, fasciculele de celule nervoase prezintă modele 
unice, care ne permit să gândim diferit de ceilalți. Sistemul de 
conexiuni din creier constituie efectiv individualitarea noastră. Dacă 
trăsăturile genetice de lungă durată pot fi comparate cu mâna umană 
pe care am moştenit-o, ca structură de ansamblu similară la toți 
oamenii, atunci este uşor de observat că tiparul individual de cone- 
xiuni poate fi asemănat cu o amprentă personală şi unică. Propriile 
conexiuni te fac unic. 


Ierarhia organizării creierului 


La o primă privire, creierul omenesc pare amorf, fără vreun model 
sau organizare specifice. Cu toate acestea, la o observare mai atentă, 
descoperim că arhitectura neocortexului prezintă un model defi- 
nitoriu de pliuri, încreţituri, ridicături şi depresiuni surprinzător de 
constante la fiecare ființă umană. Aceste regiuni sau teritorii struc- 
turale de materie cerebrală corespund aceloraşi funcţii şi compor- 
tamente specifice tuturor oamenilor. Aşa cum discutam în Capitolul 4, 
auzul, vederea, pipăitul, gustul, controlul motor, senzaţia de atingere 
şi temperatura, chiar gusturile muzicale, ca să numim numai câteva, 
sunt atribuite implicit unor regiuni specifice, identic cartografiate în 
lobii neocortexului fiecărui om. Ca o observaţie suplimentară, putem 
adăuga că această lege se aplică şi restului creierului uman. Creierul 
mijlociu şi cel reptilian, inclusiv creierul mic, sunt surprinzător de 
asemănătoare la toți oamenii. 


Ca ființe umane, tindem în general spre un mod asemănător de com- 
portament, funcţionare, gândire, comunicare, mişcare şi chiar de 
procesare a informaţiei senzoriale din mediu. Pe scurt, putem spune 
că, din cauza asemănărilor de anatomie nervoasă, biologică şi struc- 
turală dintre noi, diferitele tipuri de date genetice ni se codifică în 
exact aceleaşi regiuni ale neocortexului, în consecinţă, împărtăşim 
caracteristici relativ similare, comune tuturor celor din specia 
umană. 

Încă din 1829, cercetătorii încercau să stabilească o corelaţie între 
anumite zone specifice ale creierului și anumite capacități funcțio- 
nale. La început, şi-au concentrat eforturile asupra analizei 
numeroaselor proeminențe de pe suprafaţa craniului, unei anumite 
protuberanțe asociindu-i-se un impuls interior specific sau o 
capacitate cognitivă, zonele cartografiate fiind numite în funcţie de 
anumite trăsături, cum ar fi „organul veseliei“ sau „organul comba- 
tivităţii“. Dacă o anumită proeminenţă de pe suprafaţa creierului era 
mai mare la un individ decât la altul, aceşti primi cercetători consi- 
derau că zona respectivă conţine mai mult țesut cerebral. Conform 
acestui model, fiecare individ dispunea de propria lui hartă, unică. 


„Fondat de Franz Gall, acest sistem arhaic de cartografiere cerebrală a 


căpătat numele de frenologie. În Figura 5.1 se poate vedea o imagine 
a capului omenesc cu multe regiuni care acoperă întreaga suprafață a 
craniului, aceasta constituind una din primele tentative de compar- 
timentare. 


Slavă Domnului că frenologia a eșuat însă repede şi, în locul acesteia, 
universităţile din Europa au început să studieze creierul în stare de 
funcţionare, efectuând diverse experimente pe animale sau aplicând 
electrozi cu un curent de intensitate mică în diverse regiuni ale 
creierului uman viu. Neurologii s-au îndepărtat rapid de modelul lui 
Gall, progresând în stabilirea zonelor cerebrale şi a funcţiilor lor 
specifice. 


Cam în același timp, neurologul francez Pierre Paul Broca studia 
creierul pe cadavrele unor persoane care suferiseră de un anumit tip 
de afazie, prezentând comunităţii ştiinţifice cel puţin opt cazuri și 
indicând leziunea exactă, repetată, apărută în aceeași zonă a lobului 
frontal stâng, regiune care poartă în continuare denumirea de aria lui 
Broca. Se făceau, astfel, primii paşi cu adevărat ştiinţifici, nu însă fără 
a fi contestați şi consideraţi o formă mai avansată de frenologie. Ceea 
ce nu era cazul însă. 


Aceste regiuni sau subregiuni ale creierului nou se pot defini ca 
module sau compartimente anatomice cartografiate, prevăzute cu 
conexiuni. Ca să puteţi înțelege cum trecem în neocortex de la 
caracteristici de lungă durată la cele de scurtă durată, s-o luăm de la 

Figura 5.1 
Exemplu de schemă frenologică, prin care se arată tentativa arhaică de 
compartimentare a creierului în trăsături individuale de personalitate, 
pe baza protuberanţelor exterioare de pe suprafaţa craniului. 


mare la mic: emisferele sunt împărţite în lobi, care sunt mai departe 
împărţiţi în regiuni sau benzi; la rândul lor, regiunile sunt divizate în 
subregiuni numite compartimente sau module, iar compartimentele 
sunt alcătuite din coloane individuale de rețele neurologice. Pe 
măsură ce ne adâncim în niveluri mai mici, devenim din ce în ce mai 
individualizaţi. 


Dar de ce este organizat creierul în subregiuni și compartimente? Pe 
măsură ce specia se dezvolta în decursul a milioane de ani de variate 

experienţe, în reţelele de conexiuni sinaptice din cortexul uman s-au 
codificat anumite capacităţi de lungă durată, care au dovedit că pot 
contribui la supravieţuire. Aceste comunităţi de neuroni au fost 
desemnate să realizeze diferite funcţii specifice, comune tuturor 
fiinţelor umane. Din această cauză, diferite zone ale neocortexului 
s-au specializat în îndeplinirea de funcţii mentale, cognitive, 
senzoriale sau motorii. Numeroasele tipuri de informaţie senzorială 
din mediu sunt prelucrate în relativ aceleași teritorii neurologice 
specializate. De milenii, aceste tipare neurologice s-au transmis 
genetic fiecărei noi generaţii. Organizate în zonele corticale numite 
subregiuni şi compartimente, aceste regiuni cartografiate înnăscute 
servesc drept teren comun de experiență umană și ca punct de ple- 
care pentru evoluţia noastră personală. 


lată cum sunt oamenii înzestrați cu conexiuni pentru perceperea 
constantă a stimulilor familiari din mediu, la care specia ne-a fost 
expusă de-a lungul a milioane de ani. Am fost prevăzuţi cu conexiuni 
prin care să prelucrăm informaţii specifice în compartimente 
specializate ale neocortexului, astfel încât fiecare nouă generație, din 
specia noastră în curs de dezvoltare, să poată beneficia de experienţa 
celor învăţate, stocate şi codificate în sinapsele noastre, dezvăluite în 
final în expresia noastră genetică. Așa se explică de ce zonele spe- 
cifice ale „omuleţului“ senzorial și ale celui motor există ca regiuni 
implicit cartografiate, corelate cu însuşirile noastre cotidiene. Tot așa 
se explică şi motivul pentru care cortexul nostru auditiv poate pre- 
lucra fiecare fonem, iar vederea este procesată în mod unic, ca o 
ierarhie de abilităţi vizuale. 


Între noi fie vorba, chiar şi compartimentele individuale situate în 
teritorii diferite sunt surprinzător de asemănătoare. După cum ştim 
acum, compartimentele sunt grupuri specializate de rețele neuro- 
logice. Acestea sunt atât universale, cât şi individuale. Caracterul 
universal al acestor module/compartimente constă în faptul că, din 
naştere, prezentăm cu toții aproape aceleaşi regiuni ale cortexului, 
configurate ca nişte centre de prelucrare a datelor. Individualitatea 
rezidă în modul în care noi, ca personalităţi unice, putem prelucra, 
perfecționa şi modifica informaţii variate, în sectoarele modulare ale 
neocortexului, în comparaţie cu ceilalţi semeni ai noștri. 

Teoria originală a compartimentării afirma că aceste regiuni indivi- 
duale de la nivelul lobilor neocorticali sunt strict delimitate și 
interacționează foarte puţin cu alte compartimente, oricât de apro- 
piate ar fi acestea. Fiecare compartiment a fost conceput să opereze 
ca proprietate neurologică privată, ca să spunem aşa. Astfel de teorii 
însă sunt astăzi perimate. 


Modulele neurologice sunt interactive şi interdependente în cel mai 
înalt grad, nu imuabile şi rigide, cum se credea odată, deoarece, prin 
însăşi natura lor, celulele nervoase au capacitatea să se conecteze și să 
se deconecteze de la alţi neuroni. Neuronii și reţelele neurologice 
putându-şi modifica geografia, subregiunile cortexului cerebral 
includ zone modulare atât consolidate, cât și modificabile. Ce anume 
determină un modul să-și schimbe limitele geografice? Maleabi- 
litatea acestor zone depinde în cea mai mare parte de capacitatea 
noastră de a învăţa şi de a fi atenți. 


Există şi alte limite ale ideii de compartimentare modulară rigidă. 
Creierul este un organ cu o interactivitate superioară. Date fiind cele 
aflate până acum despre plasticitatea sinaptică a neuronilor, capaci- 
tatea acestora de a se reorganiza este absolut remarcabilă. În acelaşi 
timp, creierul nu este atât de linear încât lezarea unei zone să nu 
afecteze altele. În cazurile în care tomografiile funcţionale arată 
leziuni ale unor module specifice de circuite neurologice, modulele 
învecinate prezintă și ele afectări cognitive similare, deşi nu identice. 
Acest fapt constituie încă o dovadă că modulele operează nu ca 
unități separate, precis definite, ci ca elemente ale unui continuum 
din interiorul cortexului, aflate în relaţie. 


La omul sănătos, normal, procesul de gândire nu se realizează în 
segmente separate. Ceea ce trăim noi este o tranziție lină, de la un 
gând, sau funcţie cognitivă, spre altul, reflectând o deplasare con- 
tinuă de activitate neurologică prin cortex. Să ne imaginăm că am 
ridica un cearșaf de pe pat și că l-am scutura ca să producem un val 
tridimensional care se depărtează de punctul de formare a undei — 
iată un model mai potrivit pentru a ne da seama ce se petrece în 
creierul nou. 

Impulsurile nervoase converg şi diverg. Când diverg, ele se împrăștie 
în exterior, prin intermediul modulelor individuale ca mediu care le 
facilitează activitatea şi le dă posibilitatea să acopere mai mult teren. 
Deoarece celulele nervoase dispun de ramuri care pot comunica 
simultan cu numeroase alte celule nervoase, se pot activa multe 
module deodată. Imaginaţi-vă o cascadă de tipare electrice fulge- 
rătoare, cu o dinamică difuză şi cu o propagare tridimensională. 


Compartimentarea descrie într-adevăr modul de organizare a creie- 
rului, dar conceptul de module nu poate fi complet ordonat. Modu- 
lele există cu certitudine ca unităţi distincte în cadrul neocortexului. 
Există anumite funcții mentale şi fizice care se situează în circuite 
individuale de conexiuni sinaptice, în cadrul subregiunilor cerebrale. 
Cu toate acestea, subregiunile şi modulele sunt folosite ca elemente 
individuale care contribuie la un întreg flux al conştiinţei. Gândirea 
nu este compartimentată, ci reprezintă un proces relativ lin şi 
continuu. Gândirea poate fi asemuită unui concert de module care 
acţionează la unison. 


Acum putem înţelege mai bine raportul dintre învăţare şi procesarea 
cognitivă. Prin învăţare şi experienţă, creăm conexiuni nervoase mai 
integrate, iar aceste scheme sinaptice implicite pot facilita procese de 
gândire mai complexe, mai diversificate. Codificarea de noi cunoş- 
tinţe şi experienţe în conexiunile nervoase ale creierului seamănă cu 
schimbarea procesorului calculatorului, fără înlocuirea plăcii de 
bază, doar că indivizii umani sunt unici atunci când vine vorba de 
modul individual de prelucrare a informaţiei cognitive. 


De exemplu, consemnez aceste idei în Japonia. Sunt sigur că, dacă ar fi 
să examinăm modul în care prelucrează creierul meu informaţia, por- 
nind de la felul în care am învățat eu toată viața, acesta s-ar deosebi 
de modelul de prelucrare neurologică a unui japonez tipic, care scrie 
cu ideograme, citeşte de la dreapta la stânga și de sus în jos şi, de obicei, 
vorbeşte mai multe limbi. Acelaşi lucru ar fi valabil dacă şi eu, și 
japonezul folosit pentru comparaţie am suferi o leziune cerebrală 
identică şi care ne-ar afecta acelaşi modul din cortexul cerebral. Felul 
în care se activează schemele mele neurologice din creierul angajat în 


192 ANTRENEAZĂ-Ți CREIERUL! 


gândire este unic. lată de ce acesta s-ar putea deosebi de modul de 
activare a tiparelor sinaptice al oricărei alte persoane. 


După cartografierea științifică a unor subregiuni precum cortexul 
senzorial, auditiv, motor şi vizual, cu toate funcţiile lor asociate, a 
apărut însă o incertitudine. Modelul geografic conceput de cerce- 
tători nu identifica însă locul în care se situează capacităţile şi 
abilităţile noastre superioare. Unde analizăm noi ecuaţiile mate- 
matice complexe? Unde sunt prelucrate abstracțiunile nonlineare de 
logică informală? Ce regiune răspunde de inspiraţia divină? Care este 
baza neurologică a abilităţilor intelectuale sau mentale complexe? 
Unde se situează identitatea? Cum învăţăm? Poate că răspunsurile la 
aceste întrebări depind nu de o examinare lineară a lobilor indivi- 
duali aflaţi într-o funcţionare independentă, ci de un mod holistic de 
abordare, în care subregiunile de rețele neurologice se coordonează 
pentru a produce diferite niveluri de conştiinţă. Mulţi factori guver- 
nează diferitele modalităţi de conlucrare a subregiunilor; exemplele 
includ modele, secvenţe, combinaţii şi sincronizare. Esenţial pentru 
înțelegerea modului de cooperare a diferitelor zone cerebrale la 
producerea gândirii este să le considerăm mai curând componente 
ale unei orchestre simfonice decât instrumente individuale. 


Ajunşi aici, să lărgim definiţia unei rețele neurologice. O rețea neu- 
rologică poate fi extinsă pentru a cuprinde multe compartimente și 
subregiuni pe tot cuprinsul creierului, care se activează la unison, 
astfel încât să producă un anumit nivel de conştiinţă. 


Natură şi educaţie 


Oamenii de știință au pus în discuţie măsura în care creierul nostru 
este croit fie de moștenirea noastră genetică (natură), fie de mediul în 
care trăim şi de experienţele avute (educaţie). Cu alte cuvinte, la 
naștere, creierul nu ne este cu siguranţă o tablă goală, care aşteaptă ca 
experienţele de viaţă să se înscrie pe ea, şi nici structura noastră 
genetică înnăscută nu ne dictează cum să ne comportăm, să ne 
manifestăm, să reacționăm, să gândim, să simţim şi să creăm cores- 
punzător unui model predeterminat, imuabil. 

Natura: pe scurt 


Moştenirea noastră genetică este o combinaţie de informaţie genetică 
de lungă durată, pe de o parte, comună tuturor membrilor speciei 
noastre, şi, pe de altă parte, de instrucțiuni genetice pe termen scurt, 
provenite de la părinţi. Forma și structura de ansamblu a creierului şi 
funcţiile sale generale constituie trăsături de lungă durată dezvoltate 
de specia noastră, ca rod al milioanelor de ani de evoluţie. Carac- 
teristicile genetice de scurtă durată transmise de părinţi şi de la 
părinţii acestora, vechi de câteva generaţii, sunt cele care ne conferă 
individualitatea. 


Ambele tipuri de trăsături genetice, atât cele de lungă, cât şi cele de 
scurtă durată, se configurează în reţele nervoase pe parcursul dezvol- 
tării prenatale, cu precădere în primul an de viaţă. Când spunem că 
anumite zone definitorii din creier sunt configurate implicit, ne 
referim la tiparele înnăscute, moştenite, la conexiunile nervoase care 
ne conferă însăşi personalitatea, adică expresiile faciale, abilităţile 
motorii coordonate, intelectul, înclinațiile emoționale, reflexele, 
nivelul de anxietate, echilibrul chimic intern, automatismele şi chiar 
creativitatea şi exprimarea artistică. 


Atât caracteristicile genetice de lungă durată, cât şi cele de scurtă 
durată sunt moştenirea noastră transmisă de natură, chiar „natura 
noastră“, ca să spunem așa. 


Educaţia: mediul individual și experienţele personale 
de viaţă 


La moştenirea noastră genetică, aceea care ne-a format şi modelat 
creierul, cultivându-l, cu alte cuvinte, timp de milioane de ani, se adaugă 
și cele învăţate și trăite ca experienţă în interacţiunea cu mediul, 
modul de stocare a informaţiei respective, precum și felul în care s-a 
adaptat creierul. Educaţia s-a format și cu ajutorul experienţelor 
noastre individuale, înregistrate în creier. Studii recente demonstrează 
impactul educaţiei şi subliniază că, în primii noştri ani de dezvoltare, 
suntem în mod semnificativ modelaţi de experienţe. În primii zece 
ani de viață, omul îşi formează conexiuni sinaptice prin experienţele 

câștigate din diferite lecţii de învăţare şi printr-o dezvoltare normală. 
Experiențele timpurii fasonează și modul de formare a rețelelor 
neurologice. 


Natura şi educația laolaltă 


Modul de configurare a reţelelor nervoase reprezintă deci o combi- 
nație de trăsături genetice (de lungă şi de scurtă durată) şi de expe- 
rienţe de învăţare din tot cursul vieţii. Creierul nu se dezvoltă numai 
prin natură, ori exclusiv prin educaţie, ci printr-o remarcabilă interac- 
ţiune a ambelor procese. 


Condiţiile de mediu pot şi deturna anumite aspecte ale potenţialului 
genetic individual. Dacă părinţii unui copil nenăscut încă sunt fizi- 
cieni, copilul poate fi înzestrat in utero cu un potenţial genetic 
superior de dezvoltare intelectuală. Dar, dacă mama este expusă unui 
medicament toxic sau unor nivele ridicate de stres în timpul sarcinii, 
schemele genetice ale copilului pot fi contracarate de mediul nesă- 
nătos din uter. Sau, dacă nu este hrănit corespunzător în primii doi 
ani de dezvoltare, copilul poate să nu-şi dezvolte capacitatea intelec- 
tuală inițial genetic prescrisă, deoarece alimentația inadecvată îi 
poate afecta dezvoltarea creierului. Pe de altă parte, dacă este genetic 
predispus la anxietate şi timiditate, copilul poate fi ajutat să-și depă- 
şească starea prin experiența trăită într-un mediu familial plin de 
afecţiune sau prin consiliere. 


Unii cercetători afirmă că legăturile sinaptice genetice moştenite sunt 
răspunzătoare de numai 50% dintre trăsăturile noastre de persona- 
litate. Moştenim cunoștințele părinţilor noștri prin prototipuri şi 
emoţii, care constituie baza a ceea ce devenim. Dar asta nu constituie 
decât 50% din ceea ce suntem. Circuitele genetice pe care le moşte- 
nim nu sunt decât o platformă de care să ne sprijinim ca să începem 
viaţa. Ținând cont de faptul că învăţarea implică formarea de noi 
conexiuni sinaptice, pentru a începe să înveţe lucruri noi, creierul are 
nevoie de câteva conexiuni pe care să le adauge la cele deja existente. 


8 LeDoux J. (2002), The Synaptic Self: How our brains become who we are, Penguin 
books. 


ÎNZESTRAȚI DE NATURĂ CU CIRCUITE IMPLICITE... 195 


Astfel, am pornit în viață dispunând de conexiunile şi amintirile 
dobândite ale generațiilor anterioare, pe care le folosim ca funda- 
ment pentru crearea altora noi. 


Dat fiind faptul că oinul se naște cu anumite comportamente, înclina- 
ţii, trăsături şi talente care reprezintă de fapt amintirile configurate ca 
rețele nervoase ale generaţiilor trecute (mai ales cele transmise de 
părinți), este logic să venim pe lume înzestrați deja cu circuite de 
lungă şi scurtă durată, care ne definesc identitatea. Dacă natura și 
experienţele noastre realizează permanent un schimb, atunci ceea ce 
trăim ca experienţă în mediu nu face decât să se adauge la cultivarea 
„sinelui“, ca o adevărată operă aflată în construcţie. De fiecare dată 
când învăţăm ceva nou, ne făurim propriile conexiuni neurologice 
suplimentare, adăugăm o nouă împunsătură de ac la această tapiserie 
tridimensională a țesăturii noastre neurologice, iar sinele devine altul. 


lată cum natura, generoasă, ne oferă fiecăruia posibilitatea unui înce- 
put adevărat, înzestrându-ne însă cu cunoștințe configurate nervos 
în prealabil. Ne naştem cu o anumită zestre de cunoştinţe deja „des- 
cărcate“ în creier, astfel încât putem face față dezvoltării evolutive a 
speciei. Depinde de noi, ca indivizi, să contribuim la îmbogățirea 
propriilor conexiuni sinaptice, prin interacțiunea complexă dintre 
învățare şi trăirea experienţelor legată de mediu. Arhitecturii noastre 
neurologice îi putem adăuga noi circuite, stându-ne în putere să 
modificăm eul şi să proiectăm în continuare un nou sine evolutiv. 
Este cert că, din această perspectivă, dacă nu învăţăm și nu trăim 
nicio experiență nouă, destinul nostru genetic nu poate fi decât 
limitat, pentru că nu ne vom activa decât circuitele care se confor- 
mează memoriei genetice a părinților noştri. 


Primii noştri stimuli 


Este oarecum ironic faptul că sursa primilor stimuli din mediu la care 
este expus nou-născutul o constituie de obicei părinţii, al căror 
sistem de circuite neurologice are multe în comun cu cel al copilului. 
Din copilărie până la adolescenţă, copilul își modelează compor- 
tamentul prin interacțiuni sociale cu persoane din propriul mediu, în 
funcţie de stimulul cel mai puternic. Acest lucru este posibil din 

cauza neuronilor oglindă, un tip de celule nervoase care facilitează 
imitarea comportamentelor. Observarea de către copil a anumitor 
trăsături, acțiuni, reacţii emoţionale şi chiar automatisme mani- 
festate de unul sau de ambii părinți poate oferi exact tipul şi 
cantitatea de informaţie necesară pentru activarea modelelor sale 
neurologice preexistente şi care îi dau un impuls spre o stare mentală 
mai consolidată, ce poate persista toată viața. Cu alte cuvinte, 
moşteneşti de la părinţi reţelele neurologice, pe care şi le-au 
desăvârşit în propria viaţă, şi le foloseşti apoi ca să construieşti acei 
50% din personalitatea ta care se bazează pe programul genetic. Îţi 
mai rămâne restul de 50% din personalitate, care reprezintă rodul 
învățării din mediu, iar acest rest e şi el influențat puternic de cei de 
la care ai moştenit programele respective. Şi atunci, ce şansă mai are 
individualitatea? 


Sunt sigur că acesta este motivul pentru care, conform anumitor 
curente de gândire, copiii erau luaţi din familie de la o vârstă 
timpurie şi duşi să studieze în vârful munţilor. Marii învăţători ai 
vremii considerau probabil că respectivii copii dispuneau de un 
potenţial genetic semnificativ şi că, dacă i-ar fi putut învăța departe 
de influenţa familiei, poate că aveau o şansă mai mare să realizeze 
lucruri grandioase. 


În etapa timpurie de dezvoltare a creierului, şi după aceea, funcţio- 
nează simultan două procese generale. Mai întâi, adăugăm conexiuni 
sinaptice, construim noi rețele neurologice și „curăţam“ creierul de 
celulele nervoase şi de conexiunile sinaptice nenecesare supravie- 
țuirii şi dezvoltării. Organizarea neurologică pe calea acestui proces 
de „curăţare“ se desfăşoară conform programelor genetice imple- 
mentate de selecţia naturală. Mediului extern îi revine un rol similar 
în „curăţarea“ tiparelor de conexiuni nervoase lipsite de sens vital sau 
care nu servesc unui scop util funcţionării noastre. Această finisare 
este iniţiată atât de programele noastre genetice implicite, cât şi de 
informaţia din mediu. Prin cooperarea dintre natură şi cultură, ne 
cultivăm, amenajăm şi plivim grădina neurologică pentru a ne satis- 
face nevoile. 

Creierul înzestrat cu conexiuni consolidate; 
creierul plastic 


Atât experienţele, cât şi genetica sunt codificate în creier sub formă 
de conexiuni consolidate. În cazul majorităţii speciilor, acesta este un 
criteriu de supraviețuire: dacă un animal întâlneşte un prădător în 
apropierea sursei sale de apă, capacitatea sa de a se ascunde sau de a 
folosi mijloace de camuflaj îi poate permite să supraviețuiască. Data 
următoare, fiinţa respectivă îşi poate aminti s-o ia pe un alt drum ca 
să ajungă la apă, astfel încât să evite primejdia anterioară. Înzestrarea 
cu un astfel de nivel de flexibilitate mentală permite unei specii să 
manifeste tipare mai puţin rigide de comportament. Mai mult decât 
atât, specia se poate adapta şi poate deveni mai isteaţă, prin 
codificarea în cadrul său neurologic a comportamentelor de succes, 
în așa fel încât următoarei generaţii să i se transmită cele învățate şi 
memorate. În timp, dacă există suficiente generaţii ale speciei care să 
se comporte într-o manieră comparabilă la confruntarea cu situații la 
fel de periculoase, prin combinare genetică, multe dintre aceste ani- 
male vor dispune de o zestre genetică similară. În cele din urmă, 
comportamentul respectiv poate deveni o caracteristică genetică de 
lungă durată, comună tuturor membrilor speciei. 


Şi în cazul omului, experiențele înregistrate pe care le numim „me- 
morie“ sau „învăţare“, se inscripţionează ca sistem de conexiuni si- 
naptice care reflectă cine suntem. Tiparele genetice de lungă durată 
ale circuitelor neurologice şi sistemelor cerebrale organizate 
înnăscute reprezintă rezultatul unor experienţe învăţate, codificate, 
transmise individual generaţiilor următoare în decursul anilor. 


Sistemul genetic de circuite neurologice pe care îl moştenim este şi el 
purtător de amintiri codificate ale experienţelor învăţate în cursul 
lungii noastre ascendenţe. Părinţii, bunicii și chiar străbunicii noștri 
au o contribuţie imediată la materia noastră cerebrală preconfigurată 
genetic în circuite nervoase implicite, prin felul în care şi-au format 
şi modelat creierul prin experiențele de viaţă. (Lucru care poate 
conferi valabilitate practicii provenite din Antichitate, aceea de 
păstrare a spiţei unei familii regale.) Acesta este locul în care 

influenţa culturii, credinţei şi chiar a rasei poate influența pe mai 
departe configurarea noastră nervoasă specifică. 


De aici rezultă că înzestrarea noastră cu sisteme genetice de circuite 
consolidate de lungă durată și propriile noastre sisteme de circuite 
realizate din interacţiunea specifică de pe parcursul vieţii repre- 
zintă două modalităţi de atingere a aceluiaşi obiectiv. Învăţarea ne 
permite să ne schimbăm, iar evoluţia să ne transmutăm genele. Învă- 
tarea are loc atunci când natura este cultivată, iar evoluţia se petrece 
când cele cultivate contribuie la natură. Acesta este ciclul vieţii. 


De fiecare dată când învăţăm ceva, creierul procesează informaţia 
prin intermediul simţurilor şi realizează conexiuni sinaptice care 
codifică în neuroni memoria celor învăţate, lucru important ce 
demonstrează că ne putem adapta la stimulii proveniţi de la influen- 
tele exterioare, modificându-ne în consecință comportamentul. 
Termenul curent care descrie această caracteristică a gândirii este 
acela de neuroplasticitate, iar opusul său este ceea ce eu numesc 
neurorigiditate. 


Neuroplasticitatea îi conferă creierului capacitatea de a-și modifica 
sistemul de interconexiuni, trăsătură genetică înnăscută, universală 
și de lungă durată a omenirii, care ne oferă privilegiul de a învăţa din 
experienţele trăite în interacțiunea cu mediul, astfel încât să ne 
putem schimba acţiunile şi să ne modificăm comportamentele, în 
vederea obţinerii unor rezultate care să corespundă mai bine dorin- 
telor noastre. Simpla învăţare a informaţiei teoretice nu e suficientă, 
cele învățate trebuie aplicate pentru crearea unei alte experienţe. 
Dacă nu ne-am putea reconfigura sinaptic creierul, nu ne-am putea 
schimba ca reacţie la experienţele noastre. Fără capacitatea de a ne 
schimba, nu ne-am putea dezvolta şi am cădea victimă predispozi- 
țiilor genetice transmise de strămoşii noştri. 


Până acum 15 ani, oamenii de ştiinţă credeau în general că stimulii 
din mediu (educaţia) nu puteau influența comportamentul decât în 
limitele şabloanelor moştenite, precartografiate în creier (natura). 
Însă creierul omenesc este destul de plastic încât să nu ţină seama de 
compartimentele sau de modulele programate genetic, cartografiate 
pentru sunet şi vedere, pe care le reconfigurăm, pentru a putea 

îndeplini noi funcţii bazându-se pe stimulii externi ce pot fi prelu- 
craţi. Dacă unei zone din creier îi scapă informaţia din mediu pentru 
că unul din organele de simţ nu funcţionează, atât timp cât este 
funcţional un alt organ de simţ, o altă regiune a creierului va com- 
pensa lipsa stimulilor. 


De exemplu, mai toți am auzit că o persoană nevăzătoare își poate 
dezvolta acuitatea auzului sau simțul tactil. Ceea ce s-ar putea să nu 
ştie omul de rând însă este că, în creierul unui nevăzător, zona 
enormă atribuită în mod normal cortexului vizual va prelucra acum 
sunete şi senzaţii tactile.” Totodată, timp de cinci zile, cercetătorii au 
ținut legate la ochi persoane care nu aveau văzul afectat şi, în numai 
două zile, tomografiile funcţionale au arătat pusee de activitate în 
cortexul lor vizual, atunci când îndeplineau sarcini cu degetele sau 
chiar când ascultau tonuri sau voci. ° 


De asemenea, unui văzător i se poate face o tomografie cerebrală, vi- 
zualizându-i-se zona din cortexul vizual menită vederii, prevăzută 
pentru sensibilitatea din vârful degetelor. Comparând imaginile 
tomografice ale unui văzător cu cele rezultate în urma tomografierii 
unui nevăzător în timp ce-şi foloseşte mâinile citind în alfabetul 
Braille, în creierul acestora se activează compartimente mult mai 
extinse din cortexul senzorial!!, ceea ce înseamnă că, aplicând exer- 
cițiul şi concentrându-se conştient, creierul este suficient de plastic 
ca să înceapă să refacă repartizarea cu noi zone pentru a compensa 


. modificarea tipului de stimuli. Deoarece creierul unui nevăzător 


configurează noi conexiuni dendritice în cortexul vizual pentru 
sunet sau pipăit, avem de-a face cu o provocare la adresa modelului 


” Sadato N. şi colab. (1996), „Activation by the primary visual cortex by Braille 
reading in blind subjects“, Nature 380, pp. 526-528. 

19 Pascual-Leone A., Hamilton R. (2001), „The metamodal organizalion of 
the brain“, capitolul 27, în „Vision: from Neuron to Cogniton: Progress in 
Brain Research“volumul 134, Casanova şi M. Ptito (ed.), Elsevier Science, San 
Diego, CA. 

ll Pascual-Leone A., Hamilton R. (2001), „The metamodal organization of the brain“, 
capitolul 27, în „Vision From Neurons to Cognition: Progress in Brain Research“, 
volumul 134, C. Casanova şi M. Ptito (ed.) 134, Elsevier Science, San Diego, CA. 

de predeterminism genetic. Acesta este un foarte bun exemplu de 
neuroplasticitate în calitate de contracarare a unui program genetic. 


Conform teoriei limitate a organizării neurologice, acum demodate, 
compartimentele configurate implicit erau considerate a fi teritorii 
geografice întipărite definitiv şi organizate. Cu toate acestea, 
numeroase experienţe realizate asupra plasticitaţii modulare au 
arătat că rețelele neurologice limitate iniţial la o singură regiune își 
pot depăşi efectiv „proprietatea“ neurologică repartizată, invadând 
teritoriul altor module neurologice. În mod obișnuit, se face un 
schimb compensatoriu de teritorii, ca să se poată efectua astfel de 
modificări. Pe măsură ce aria coloniilor neurologice se extinde, ca să 
preia noi teritorii funcţionale, alte arii se reduc. 


Să luăm exemplul unei persoane de mult timp nevăzătoare şi care 
citeşte în alfabetul Braille. Pentru citit foloseşte în general un deget — 
arătătorul uneia dintre mâini. În timp ce-și trece vârful degetului 
peste proeminenţele de pe suprafața hârtiei, receptorii săi senzoriali 
identifică o informaţie pe care ochii nu o pot vedea. Degetul arătător 
dispune din plin deja de receptori tactili, ca şi de un modul asociat la 
nivelul cortexului, destul de mare în comparaţie cu alte zone. Când 
discutam despre cortexul senzorial și homunculus (vezi Capitolul 4), 
spuneam că sensibilitatea este principalul motiv pentru care omu- 
leţul arată atât de diferit faţă de proporţiile normale ale omului. Unor 
module corticale li se alocă mai mult spaţiu deoarece părțile corpului 
aflate în corelaţie cu acestea sunt mai sensibile şi le revin responsa- 
bilităţi mai mari în detectarea informaţiei senzoriale din mediu. 


Cercetătorii au utilizat tomografii cerebrale funcționale pentru com- 
pararea unor nevăzători cu experienţă în citirea alfabetului Braille cu 
alţii, lipsiţi de experienţă, pentru a se vedea ce volum din cortexul 
senzorial al creierului se activează în momentul în care se foloseşte 
degetul arătător pentru lectură. La cei cu experienţă în utilizarea 
alfabetului Braille, imaginile au arătat că, atunci când era activat, 
modulul dedicat degetului arătător era mult mai mare decât la cititorii 
neexperimentaţi.!? (Cum este de aşteptat, modulul din cortexul 


12 Pascual-Leone A., Torres F. (1993), „Plasticity of the sensorimotor cortex 
representations of the reading finger in Braille readers“, Brain, 116, pp. 39-52. 

senzorial care a câştigat în dimensiune la cititorii de Braille era mai 
mare numai în acea parte a creierului, stânga sau dreapta, care 
corespunde degetului arătător folosit cel mai des.) Stimulii repetaţi 
aplicaţi unei asemenea arii mici de piele de pe vârful degetului 
arătător creaseră pe neocortex o zonă somatosenzorială mult extinsă. 
Cu alte cuvinte, deoarece mintea unui cititor experimentat se concen- 
trase în mod repetat asupra acelui centimetru pătrat din vârful 
degetului, modulul asociat responsabil de prelucrarea datelor 
senzoriale transmise de arătător a preluat în esenţă teritoriul sen- 
zorial învecinat. Când au loc asemenea fenomene, s-a demonstrat că 
modulele corespunzătoare acelor părţi ale corpului mai puţin utili- 
zate pentru strângerea de date cu caracter senzorial, cum ar fi palma 
sau antebraţul, îşi pierd o parte din teritoriu. 


Rețelele neurologice atribuite unui modul specific pot chiar prelua 
funcţia altor module prealocate. Să ne gândim la cititorii de Braille 
care folosesc trei degete, nu unul, pentru prelucrarea datelor senzo- 
riale. Toate cele trei degete primesc simultan aceiaşi stimuli senzo- 
riali, în mod repetat. Ce se întâmplă cu modulele alocate iniţial prin 
trasarea genetică a hărţii cortexul somatosenzorial? Cititorul de 
Braille care foloseşte trei degete se concentrează, este atent și prelu- 
crează simultan stimulii repetați primiţi de cele trei degete, iar harta 
senzorială a corpului se adaptează prin modelarea rețelelor de țesut 
neurologic, pentru a răspunde cerinţei. În timp ce, în mod normal, 
fiecare dintre cele trei degete şi-ar avea propriul modul de neuroni 
care să-i corespundă în cortexul senzorial, celulele nervoase respec- 
tive se unesc pentru a alcătui o zonă senzorială extinsă, care să 
acopere toate cele trei degete. Când cunoscătorul de Braille care 
obișnuiește să folosească trei degete primeşte un stimul tactil cu un 
sigur deget, celulele nervoase din cortexul senzorial alocate celorlalte 
două degete se activează şi ele.!* Creierul nu realizează ce deget este 
atins, deoarece modulele lor separate sunt acum integrate într-o 
singură zonă extinsă din subregiunea cortexului senzorial. Celulele 
nervoase care se activează mereu împreună, până la urmă se 
interconectează. 


13 Sterr A. et al. (1998 8 Jan), „Changed perceptions in Brailie readers“ Nature, 
39146663), pp. 134-135. 


202 ANTRENEAZĂ-ȚI CREIERUL! 


Tiparele sinaptice de celule nervoase alocate unei caracteristici speci- 
fice se pot modifica chiar în interiorul ariilor modulare existente. 
Conexiunile neurologice din cadrul unui modul pot ajunge atât de 
perfecţionate şi de complexe, încât persoana inanifestă sensibilitate 
sau abilităţi sporite. De exemplu, când un acordor de piane îşi dez- 
voltă „urechea“ prin învățare repetată și instruire superioară — 
feedback precis, primit prin audierea la nesfârşit a sunetelor co- 
recte —, după un timp, nu mai are nevoie să-și verifice realizările cu 
ajutorul instrumentelor. Eforturile lui insistente şi constante îi permit 
să audă, cu o acuitate sporită, sunete de care ceilalți nici măcar nu sunt 
conştienţi. În final, acordorul care beneficiază de mulți ani de exerci- 
tiu îşi perfecționează într-o asemenea măsură circuitele neurologice 
din cortexul auditiv, încât încrengăturile acestora devin mult mai 


complexe faţă de circuitele neurologice corespunzătoare ale celorlalţi 
oameni. 


Tot neuroplasticitatea acţionează şi în cazul lărgirii limitelor 
cerebrale obişnuite ale sectoarelor cartografiate genetic, din cauza 
aportului senzorial mai intens decât în mod normal. Cu alte cuvinte, 
cu cât ne folosim mai mult unul dintre simţuri, cu atât este mai mare 
porţiunea de cortex cerebral alocată pentru prelucrarea stimulului 
respectiv. Ca să dăm un exemplu tipic, rezultate obținute la autopsie 
arată că, la persoanele care au lucrat în ateliere de reparaţii pentru 
aparatură de mici dimensiuni, de dactilografie sau de operare de 
mașini, reţelele neurologice din zonele motorii neocorticale alocate 
mişcării mâinii şi degetelor sunt mai numeroase şi mai perfecționate 
decât reţelele neurologice din zonele creierului corelate cu alte 
regiuni ale corpului!“. În studii ulterioare, aceiaşi cercetători au efec- 
tuat autopsii pe creierul unor subiecţi de diferite vârste, iar cercetările 
au demonstrat că gradul de complexitate și numărul de conexiuni 
sinaptice din zona cerebrală a limbajului erau direct proporționale cu 
nivelul de instruire a persoanei respective.!5 Ceea ce învăţăm și 


!4 Schiebel A.B. şi colab. (1990), „A quantitative study of dendrite complexity in 
selected areas of the human cerebral cortex“, Brain and cognition, 12(116), pp. 85-101. 

15. Jacobs B., Scheibel A.B. (1993 Jan), „A quantitative dendritic analysis of 
Wernickes arta in humans. 1. Lifespan changes“, Journal of Comparative Neurology 
327(1), pp. 85-96. 

modul în care memorăm ce am învățat ne modelează sinele. Ca să 
folosim cuvintele lui Buddha, „tot ceea ce suntem este rezultatul celor 


gândite“. 


Încă un pas în demolarea mitului interconexiunilor 
definitive: plasticitatea neurologică reorganizează 
compartimentele 


Un lucru este cunoscut acum că o mare parte a cortexului este orga- 
nizată şi repartizată în compartimente specifice, definite, prevăzute 
pentru percepţia senzorială sau pentru alte simțuri şi abilități. Deoa- 
rece majoritatea neuronilor se organizează în circuite şi se consoli- 
dează până pe la vârsta de trei ani, este logic ca, pe tot parcursul exis- 
tentei ulterioare, reţelele neurologice ale cortexului nostru senzorial 
şi motor să fie bine stabilite într-un spaţiu permanent, alocate o dată 
pentru totdeauna unor module bine delimitate, în scopul unei vieţi 
de serviciu predeterminat. Acest lucru nu este însă în mod necesar 


adevărat. 


Există o tulburare congenitală cunoscută sub denumirea de sindrom 
al degetelor unite, sau sindactilie, din cauza căruia se nasc indivizi cu 
degetele unite între ele. În cazuri grave, aceste persoane nu-şi pot 
mişca degetele independent, iar mişcările mâinilor sunt lipsite de 
dexteritatea conferită de posibilitatea de control asupra fiecărui deget 
în parte, cea mai mare parte a avantajului de a fi înzestrat cu cinci 
degete reducându-se la câteva mişcări grosiere ale mâinii, în special 
simpla apucare. 


Dacă aruncăm o privire asupra hărții senzoriale şi motorii a cre- 
ierului celor care suferă de această tulburare, oare se poate vedea 
acelaşi lucru ca la o persoană normală? Nu. Dat fiind faptul că, în 
cazul sindactiliei, mâna şi degetele funcţionează ca o singură unitate, 
creierul nu creează niciodată teritorii separate pentru fiecare deget, 
existând o zonă unică dedicată întregii mâini. În timpul unei tomo- 
grafii cerebrale funcționale efectuate pentru o persoană suferindă de 
sindactilie, când pacientul mişca un deget, i se mişcau şi celelalte, 
activându-se astfel o porțiune mult mai mare de cortex cerebral mo- 
tor decât s-ar vedea în mod normal la o persoană care nu prezintă 
această anomalie. Cu alte cuvinte, când îşi mișcă degetele şi mâinile, 

oamenilor cu sindactilie li se activează toate zonele din creier respon- 
sabile de mişcările mâinii și degetelor. Celulele nervoase aflate în le- 
gătură cu degetele se declanșează împreună și, de aceea, se interco- 
nectează. 


Oare creierul este suficient de plastic încât să se sclimbe dacă acestor 
persoane li s-ar modifica starea mâinii? Dacă organizarea creierului 
era exclusiv determinată de factori genetici, schimbarea n-ar trebui 
să fie semnificativă dacă s-ar separa degetele. Cu mai mulţi ani în 
urmă, chirurgii au creat o tehnică prin care să separe degetele celor 
născuţi cu sindactilie, astfel încât să şi le poată mișca independent. 
Iar când li s-au corectat chirurgical degetele, ce credeți că s-a întâm- 
plat în creier? 


După cum s-a dovedit, creierul s-a schimbat şi el ca să se adapteze 
noilor funcții de care dispuneau acum degetele mâinii. În decurs de 
câteva săptămâni de la intervenţie, creierul a alocat fiecărui deget 
propriul său teritoriu neurologic. Modificându-se funcţiile mânii şi 
degetelor, creierul pacientului a reflectat şi el acest lucru, schimbân- 
du-şi topografia.!* Modelul de compartimente implicite, strict 
organizate și nemodificabile din creier a fost contestat și, în urma 
creşterii agilităţii fiecărui deget, s-au activat noi neuroni în variate 
succesiuni şi tipare. Celulele nervoase care mai înainte se activaseră 
împreună, pe când degetele erau unite, au început acum să 
funcționeze independent. Când nivelul de dexteritate a fiecărui deget 
a atins un nou prag, neuronii corelați cu mișcarea de ansamblu a 
mâinii s-au reorganizat în compartimente specifice pentru fiecare 
deget. Celulele nervoase alocate degetelor unite nu se mai activau 
împreună și, deci, nu mai alcătuiau un circuit comun. 


Ce semnificaţie are acest lucru pentru noi? Poate creierul rămâne 
același toată viața adultă din cauza tendinței de a face mereu același 
lucru şi mereu în acelaşi fel, după aceeaşi rutină, ceea ce transmite 
același tip de stimulare. Dacă schimbăm modul în care facem 
lucrurile, creierul se va schimba şi el. 


16 Mogilmer A. și colab. (1993 April), „Somatosertsory cortical plasticity in adult 
humans revealed by magnetoencephalography“, Proceedings of the National 
Academy of Sciences, 90, pp. 3593-3597. 

Înzestraţi de natură cu circuite implicite 


Prin înzestrare cu circuite implicite înțelegem că, la naştere, suntem 
echipați cu trăsături prestabilite, definitive, pregătite să se activeze fie 
la acţiunea moștenirii genetice, fie ca reacţie la mediu. Rețelele neu- 
rologice implicite sunt programe automate care, odată activate, nu 
necesită decât puţin efort conștient sau deloc pentru a fi menținute 
în stare de funcționare. În mod similar, programele implicite fiind 
activate, ele nu pot fi oprite decât prin enorme eforturi conştiente și 
de voinţă. 


În plus, când spunem că o anumită funcţie este configurată în 
circuite implicite, acest fapt denotă fie că posibilitatea de modificare 
a circuitului prestabilit pentru funcţia respectivă este foarte redusă, 
fie că va fi nevoie de un efort supraomenesc pentru a realiza acest 
lucru. Înzestrarea cu circuite implicite mai poate însemna și că, dacă 
respectivul circuit cerebral a suferit o leziune, puţine sunt speranţele 
de restabilire. Dacă circuitul este vătămat, secționat sau rupt, sau 
dacă nu a existat de la bun început, schimbarea este foarte dificilă sau 
chiar imposibilă, în unele cazuri. Dar, deşi creierul este în mare 
măsură înzestrat cu circuite implicite, iar anumite zone cerebrale 
sunt mai bogate în astfel de circuite decât altele, cercetările deja 
menționate în capitolele anterioare au dovedit că, în condiții adecvate 
de instruire şi feedback, circuitele cerebrale sunt de fapt mai puţin 
rigide decât se credea. 


Trunchiul cerebral şi creierul mic (primul subcreier), precum şi creie- 
rul mijlociu, au un sistem mai pronunțat de circuite decât neocorte- 
xul. Deoarece primul și al doilea subcreier uman au evoluat mai 
devreme, ele adăpostesc amintiri mai vechi, care, în esenţă, s-au tran- 
sformat în circuite permanente. Fasciculele lor neuronale dispun de 
conexiuni sinaptice mai puternice, deoarece aceste tipare au existat 
de mai mult timp și au fost folosite cel mai des. Funcţionând atât de 
bine şi timp, atât de îndelungat, aceste circuite neurologice sunt per- 
petuate în timp, pentru a fi folosite de generaţiile viitoare. La majo- 
ritatea mamiferelor, neocortexul are mai puţine circuite implicite, iar 
lobul frontal, ca ultimă evoluţie neurologică, are cele mai puţine 
dintre toate zonele cerebrale. 

Neocortexul este atât de maleabil pentru că servește ca scenă de 
manifestare a conștientului, a actualizărilor şi învățării. El ne facili- 
tează capacitatea de gândire, de acţiune şi de schimbare a opţiunilor, 
înregistrând totodată şi ce am învăţat în mod conștient. Areasta este 
zona în care cultivăm conexiuni sinaptice proaspete și ne modificăm 
rețelele neurologice existente. Astfel, neocortexulti i se schimbă 
permanent circuitele. 


Selecţie şi instruire 


Aşa cum neurocercetătorii au examinat influența moștenirii genetice 
(natură) şi a mediului de viață (cultură) asupra creierului, tot aşa a 
apărut o dispută asemănătoare, referitoare la interacțiunea similară 
dintre procesul de selecție şi cel de instruire pentru a influența 
modul de exprimare a sinelui. 


Termenul de selecție se referă la modul în care ne dezvoltăm, folosin- 
du-ne circuitele neurologice implicite. (Circuitele neurologice sunt 
miliardele de neuroni din neocortex, aranjaţi in sute de mii de sche- 
me sinaptice implicite, prestabilite, moștenite, care orientează cea 
mai mare parte a comportamentului uman). Cu alte cuvinte, 
selectăm schemele implicite deja învăţate şi înregistrate de 
antecesorii noștri. Premisa selecției este aceea că dezvoltarea noastră 
are loc la activarea acestor reţele neurologice, ca urmare a unor 
semnale de ordin genetic sau de mediu. De exemplu, când un copil mic 
normal, sănătos atinge un anumit stadiu de dezvoltare, începe să se 
târască, fără să fie nevoie ca mediul să-i semnalizeze acest lucru în 
vreun fel. Un program genetic din creierul copilului activează unul 
sau mai multe circuite neurologice implicite, ceea ce îl determină să 
se târască. După un timp, mersul de-a buşilea activează alte circuite 
neurologice prestabilite, care-l fac să se ridice în picioare, să facă 
primii paşi şovăitori şi să progreseze spre mers. 


Selecţia şi activarea sistemului de circuite sinaptice implicite pot fi 
determinate şi de semnale din partea mediului. De exemplu, creierul 
unui nou-născut este deja înzestrat selectiv cu circuite pentru a 
permite văzul, auzul, mişcarea, perceperea simțurilor şi alte abilități 
senzoriale, dar zonele de reţele neurologice prestabilite au nevoie de 

un semnal din partea mediului, care să le activeze. Dacă vă amintiţi 
exemplul anterior, când nou-născutul aude un zgomot, acest semnal 
din mediu îl face să întoarcă şi el capul spre sursa sunetului. Copilul 
încearcă să vadă ce anume provoacă sunetul, deoarece dispune deja 
de circuitul neurologic destinat procesării văzului şi auzului. 


Dacă selecția nu înseamnă altceva decât utilizarea reţelelor neurolo- 
gice cu care suntem deja înzestrați, atunci instruirea este procesul 
prin care ne dezvoltăm singuri noi circuite sau ni le modificăm pe 
cele existente. Instruirea descrie cum învăţăm din lumea exterioară și 
cum trăim experienţele legate de aceasta, organizând apoi conexiuni 
sinaptice ca să corelăm cele învăţate. Instruirea este capacitatea umană 
de a fi suficient de neuroplastici pentru a ne perfecționa în con- 
tinuare arhitectura neurologică. Realizăm acest lucru prin repetarea 
gândurilor, amintirilor, acţiunilor, deprinderilor şi comportamen- 
telor noi sau vechi. Ceea ce facem în mod repetat, cum facem aceste 
lucruri, ce învăţăm, cum gândim și experienţele pe care le avem, 
toate creează şi modifică reţelele neurologice care ne alcătuiesc eul. 
Adăugarea de noi circuite cerebrale duce la apariția unei noi minți, 
mai conştiente. Gândurile şi acțiunile noastre lasă întotdeauna am- 
prente în creier sub formă de circuite neurologice modificate. 


De exemplu, dacă ani de zile aţi luat lecţii de vioară, formându-vă noi 
deprinderi și apoi perfecționându-le, conexiunile reţelelor neuro- 
logice prestabilite, care răspund de dexteritate şi de abilitățile mo- 
torii, pot deveni mai dense și mai complexe. Instruirea produce 
conexiuni sinaptice mai complexe şi mai dense și se poate extinde în 
spațiul pachetelor neurologice. 


O descriere corectă a modului în care ne dezvoltăm trebuie să facă 
referire atât la selecţie, cât şi la instruire. Mai simplu spus, ne-am 
născut cu scheme neurologice prestabilite, pe care le selectăm la 
acțiunea genelor sau a mediului. Zonele selectate pot fi instruite să se 
modifice sau să se perfecționeze prin învățare, modificarea compor- 
tamentului sau prin noi experiențe. 


După cum ştiţi, în cortexul senzorial dispunem de scheme neuro- 
logice prestabilite ale unor reţele neurologice care prelucrează miş- 
carea mâinii şi a degetelor (selecție), circuitele respective putând fi 

perfecționate prin învăţare şi exercițiu repetat (instruire). Pornim în 
viaţă cu scheme neurologice moștenite genetic, circuite pe care le 
activăm și le modificăm apoi prin învăţare/instruire în urma 
interacțiunii cu mediul, sub formă de noi experienţe. 


Dezvoltarea noastră curentă se realizează prin selecţie şi instruire, 
dar aceste procese dezvăluie anumite implicaţii incitante referitoare 
la evoluţia noastră viitoare. Printre rețelele neurologice moştenite la 
naştere există zone latente (neutilizate încă) de ţesut cerebral. 
Cunoaştem acest lucru deoarece, în timpul unei intervenţii chirur- 
gicale asupra unui pacient adult, se pot îndepărta milioane de neu- 
roni fără a altera personalitatea pacientului şi funcţia sa senzorială. 
De aici putem deduce în mod logic că, la un pacient adult, semnalele 
genetice își vor fi încheiat de mult misiunea de activare a schemelor 
neurologice implicite, aşa cum se poate observa şi la copilul care se 
târăște. Astfel, neuronii pe care îi curăță chirurgul, fără consecinţe 
evidente, arată că fiecare creier conține scheme neuronale implicite, 
aflate în stare latentă. 


Oare aceste reţele neurologice latente reprezintă regiuni nedesco- 
perite ale potenţialului uman? Oare selecția le-ar putea activa? Dacă 
s-ar dispune de cunoștințele și instruirea corespunzătoare, ar putea fi 
ele activate, dezvoltate și perfecționate? Oare putem ocupa sau activa 
aceste zone astfel încât să atingem un nivel nou, superior, de con- 
știință? Dacă da, atunci s-ar putea să fi aflat perspectiva evolutivă, iar 
creierul nostru poate fi şi o înregistrare a viitorului, nu numai a 
trecutului. 


CAPITOLUL 6 


Neuroplasticitatea: cum se poate schimba sau 
dezvolta creierul prin cunoaştere şi experienţă 


Fiecare mutație realizată printr-o nouă combinație de 
factori genetici, care-i asigură organismului o nouă 
ocazie de a se adapta condiţiilor de mediu, înseamnă, 
nici mai mult, nici mai puţin, că în sistemul organic 
respectiv au pătruns noi informații de mediu. Adaptarea 
este prin esență un proces cognitiv. 


— DR. KONRAD LORENZ, The Waning of Humaneness 


De-a lungul timpului, filosofii, psihologii și neurocercetătorii au în- 
cercat să formuleze teorii ale învățării, comportamentului și 
dezvoltării personalității. De la tabula rasa a lui Aristotel până la 
teoria lui Skinner, de modificare a comportamentului, și, mai 
departe, la cercetările recente care utilizează tomografii cerebrale 
funcţionale în studierea unui creier viu, înţelegerea creierului şi a 
proceselor care stau la baza dezvoltării sale a progresat foarte mult, 


Există multe încercări recente de înțelegere mai aprofundată a modu- 
lui de operare a creierului, apelându-se la compararea lui cu un 
microcomputer, dar modelul nu reuşeşte să reflecte o dimensiune 
esenţială a realităţii creierului într-o dimensiune de bază — și anume 
caracterul efectiv schimbător și maleabil al creierului şi conexiunilor 
sale sinaptice. 


Timp de mulţi ani, oamenii de știință s-au aflat sub falsa impresie că 
există o vârstă până la care creierul este în esență complet înzestrat cu 
circuite definitive (deplin dezvoltat). Deşi nimeni nu poate fixa o 
limită finală precisă a dezvoltării circuitelor nervoase, se credea în 

general că tot sistemul nostru de circuite era definitivat până la vârsta 
de 35 de ani. 


Conform acestei convingeri, medicii credeau că, dacă circuitele cre- 
ierului adult suferă o leziune provocată de un accident vascular 
cerebral, de o altă afecțiune sau de un accident, țesuturile afectate nu 
se mai puteau reface sau vindeca. Cu toate acestea, dacă creierul este 
afectat la o vârstă fragedă, când se află încă în dezvoltare, medicii mai 
puteau avea speranţe că și-ar putea recupera o parte din funcţiile 
pierdute. Să subliniem faptul că funcţiile, nu structurile cerebrale, 
erau considerate oarecum recuperabile. 


Chiar și în zilele noastre, limbajul pe care îl folosim în descrierea 
creierului și a modului său de operare — circuite, rețele, compar- 
timente și așa mai departe — reflectă această idee latentă potrivit 
căreia creierul este un instrument oarecum rigid. În diferite moduri, 
capacitatea noastră limitată de a meșteri analogii şi metafore mai 
adecvate aduce un deserviciu creierului și concepției noastre actuale 
despre gradul real de maleabilitate, flexibilitate și adaptabilitate a 
creierului. 


Deseori folosim expresia „m-am regândit“. Până de curând, știința 
nu susținea afirmația că această modificare ar reprezenta o posibilitate 
reală. Numai în ultimii aproximativ 30 de ani cercetarea a adus 
dovezi palpabile potrivit cărora creierul adult continuă să crească și 
să se schimbe, formând noi conexiuni sinaptice și eliminând altele. 
Acum ştim că, în spatele acestei capacităţi de a forma noi conexiuni, 
se află plasticitatea creierului. În ultimii cinci ani, s-a produs o 
explozie a cercetărilor din acest domeniu. De-abia începem să 
înțelegem capacitatea creierului de a se schimba atât din punct de 
vedere funcţional, cât şi structural, iar acum ştim că suntem în stare 
să ne schimbăm nu numai mintea, regândindu-ne, ci şi creierul, și că 
acest lucru poate fi realizat oricând, pe tot parcursul vieţii și după plac. 


Dovezi ale neuroplasticităţii creierului 


În capitolele precedente, am introdus conceptul de neuroplasticitate 
și ceva din terminologia din sfera acestuia. Am discutat despre celule 

gliale și despre un tip anume de celulă glială numită astrocit. Să ne 
mai ocupăm puţin de aceste celule, ca să aflăm cum a rezolvat ştiinţa 
unul dintre misterele creierului — preponderența materiei cenușii. 
Ştim că celulele gliale există în materia cenușie a creierului, dar de ce 
numărul lor depăşeşte de până la zece ori materia cenușie? 
Cercetările arată că celulele gliale nu numai că accelerează 
transmiterea la nivel neurologic, ci ajută și la formarea de conexiuni 
sinaptice. Acest proces este esenţial pentru învăţare, modificarea 
comportamentului și stocarea amintirilor de lungă durată.! 


Din acest motiv, astrocitele captează atenţia tuturor cercetătorilor. Se 
pare că astrocitele, care reprezintă aproape jumătate din numărul 
celulelor cerebrale, cresc numărul de sinapse funcţionale dintre neuroni 
în întregul creier și în sistemul nervos central. 


În cercetările publicate în revista Science în 2001, dr. Ben Barres şi 
colegii acestuia de la Facultatea de Medicină a Universităţii Stanford, 
California, au cultivat şi analizat neuroni în prezenţa și în absența 
celulelor gliale. Cercetătorii au demonstrat că, fără celule gliale, între 
neuronii normali se creau mai puţine conexiuni sinaptice. Mai mult 
decât atât, legăturile create păreau imature din punct de vedere 
funcţional. În prezenţa astrocitelor însă, numărul total de conexiuni 
sinaptice funcționale a crescut de șapte ori, iar analiza acestora a 
arătat cu claritate că astrocitele sunt absolut necesare pentru menţi- 
nerea conexiunilor sinaptice și au demonstrat că prezenţa celulelor 
gliale este aproape o garanţie pentru formarea conexiunilor sinaptice 
între neuroni.? 


Cercetătorii au conchis că „glialele pot deţine un rol important şi 
neașteptat în plasticitatea neurologică a adultului aflată la baza învă- 
țării şi memoriei“. Această cercetare, precum și studiile altor oameni 
de ştiinţă încep să aducă dovezi în sprijinul ideii că astrocitele 
facilitează crearea conexiunilor sinaptice în cursul învăţării. 


! Krebs C., Huttman K., Steinhauser C. (2005 26 Jan), „l'he forgotten brain emerges“, 
Scientific American, 14(5), pp. 40-43. 

2 Ulian E.M. și colab. (2001 Jan), „Control of synapse number by glia“, Science, 
291(5504), pp. 657-661. 

Învăţarea şi memoria nu înseamnă de fapt altceva decât alcătuirea de 
noi conexiuni sinaptice. Din cauză că numărul conexiunilor posibile 
dintre neuroni depăşeşte numărul neuronilor înșiși, iar astrocitele sunt 
mereu prezente la formarea de noi circuite, este logic ca natura să ne fi 
înzestrat cu o abundență de astrocite, ca să învăţăm într-un ritm mai 
rapid. De fapt, sinele reprezintă în esenţă totalitatea conexiunilor 
noastre sinaptice, motiv pentru care, atunci când prin învăţare îi 
adăugăm „sinelui“ niște circuite sinaptice, devenim efectiv altcineva. 


Văzul şi limba 


Ceea ce află acum neuroștiința despre învăţat şi despre raportul 
acestuia cu neuroplasticitatea poate părea oarecum de domeniul ştiin- 
țifico-fantastic. Este posibil, de pildă, ca dr. Bach-y-Rita, neuro- 
cercetător la Universitatea de stat Wisconsin, din Madison, să demon- 
streze că creierul se poate reconfigura complet pe compartimente. Dr. 
Bach-y-Rita afirmă că simţurile noastre pot face efectiv schimb între 
ele. În laboratorul său, folosind dispozitive sensibile de feedback, el îi 
învață pe oameni să vadă cu limba. Noi nu vedem cu ochii, ci cu 
creierul, afirmă acesta, și deci simțurile nu sunt decât material de 
intrare purtător de informaţii pentru creier. Dr. Bach-y-Rita este de 
părere că legăturile din creier se modifică într-o asemenea măsură, 
încât putem face schimb între organele de simţ, modificând 
experiența senzorială procesată de fiecare.? 


În afara buzelor, limba are cei mai mulți receptori nervoși tactili din 
corp, ceea ce îndreptățește denumirea sa ocazională de organ al 
curiozității. (Experiența din stomatologie arată cât de mult îi place 
limbii să-şi cerceteze teritoriul.) Lucrând cu voluntari legaţi la ochi, 
dr. Bach-y-Rita conectează o cameră video la craniul unui subiect, iar 
imaginile transmise de cameră sunt trecute printr-un laptop, care 
reduce imaginile la 144 de pixeli și transmite informaţia prin 
electrozi unei grile plasate pe limbă. Pe măsură ce imaginile vizuale 
sunt transferate astfel către limbă, persoanele legate la ochi încep să 
prelucreze datele, oferindu-i creierului informaţii despre localizarea 
obiectelor în mediu. Prin eforturi repetate și prin concentrare, în 


3 Abrams M. (2003 June), „Can you see with your tongue?‘ Discover, 24(6), pp. 52-56. 

nouă încercări din zece cei mai mulți dintre subiecţi reuşesc de pildă 
să prindă o minge rostogolită spre ei pe o masă. Nu-i rău. 


În cazul unei leziuni cerebrale, afirmă dr. Bach-y-Rita, alte zone ale 
creierului pot fi deprinse să prelucreze stimulii specifici organului de 
simţ lezat. Unul dintre subiecți, o fată în vârstă de 16 ani, nevăzătoare 
din naştere, solistă a corului din liceu, a început să folosească dispo- 
zitivul ca să înveţe mişcările dirijorului şi să ţină ritmul impus. 
A învăţat gesturile într-o jumătate de oră şi în final a început să 
„vadă“ mișcările din jurul sălii. Poate că aşa ceva nu poate fi calificat 
drept vedere adevărată, dar fata a început să perceapă sau să prelu- 
creze ce simţea cu limba, transformând semnalele în reprezentări 
vizuale la nivelul creierului. 


Într-o altă experiență, în care a lucrat cu pacienţi care sufereau de 
lepră şi ale căror extremităţi îşi pierduseră total simţul tactil, 
Bach-y-Rita a creat nişte mănuși echipate cu transductori pentru 
fiecare deget, legaţi de cinci puncte de pe frunte. De fiecare dată când 
atingeau ceva, subiecţii începeau să „simtă“ pe frunte presiunea rela- 
tivă respectivă. În numai câteva clipe, subiecţii puteau face distincție 
între diferite tipuri de suprafețe, uitând că de fapt simțeau cu fruntea. 


Indiferent dacă creierul se autoreconfigurează nervos pentru a-și re- 
face căile neurologice lezate, a-şi modifica circuitele existente sau 
pentru a-şi dezvolta noi rețele neurologice, cercetările continuă să 
scoată în evidenţă capacitatea sa remarcabilă de ajustare şi adaptare. 
Pentru noi, lucrul cel mai important este că nu e nevoie să suferi un 
accident vascular cerebral, să participi la experienţe de comparti- 
mentare a limbii, să ai degetele lipite sau să petreci 10 000 de ore 
adâncit în meditaţie ca să beneficiezi de neuroplasticitatea creierului. 
Singurul lucru pe care îl ai de făcut este să înveţi și să exersezi. 


Sigur că „să înveţi și să exersezi“ nu reprezintă decât începutul pro- 
cesului. Pe măsură ce progresăm, vom analiza rolul jucat de atenția 
concentrată şi exercițiul repetat în dezvoltarea de noi conexiuni 
neurologice, care schimbă structura creierului. În momentul de față, 
însă, ne preocupă modul în care ne folosim cunoştinţele şi experiența 
pentru a ne dezvolta creierul. În pregătirea acestei analize, să ne 

oprim un moment ca să reflectăm asupra altor două concepte de care 
avem nevoie ca să înțelegem cum se realizează învățarea și anume 
cum se interconectează neuronii în creier şi rolul moştenirii genetice, 


O platformă hebbiană de învăţare 


Multe au fost metodele adoptate de oamenii de ştiinţă ca să abordeze 
subiectul învățării. Principala noastră preocupare aici o constituie 
impulsurile electrochimice care realizează acumularea de noi 
cunoștințe şi experiențe precum și stocarea acestora în creier. Mai 
simplu spus, când stocăm informaţii noi în creier, spre a fi recuperate 
ulterior, am creat o amintire. Modul în care se realizează acest proces 
a constituit subiectul multor controverse, un teoretician prezen- 
tându-ne însă cea mai plauzibilă explicație de până acum. 


În anii '70, dr. Donald Hebb, un neuropsiholog canadian, a prezentat 
o teorie a învăţării şi memorării care se baza pe natura transmi- 
siunilor sinaptice din sistemul nervos central (vezi Capitolul 2). Aşa 
cum afirma Hebb, informaţia nouă se învață prin formarea de noi 
conexiuni sinaptice între neuroni. 


Să ne gândim la doi neuroni (sau fascicule de neuroni) inactivi înve- 
cinaţi, al căror singur aspect comun e amplasarea. Când se activează 
sau se declanșează neuronul A, o reacţie electrochimică traversează 
creierul (închipuiţi-vă o furtună zgomotoasă de vară, care produce o 
formă difuză de tulgere). Acest lucru afectează neuronul B inactiv 
aflat în vecinătate, devenind mai uşor să se formeze o nouă legătură 
sinaptică între ei. Declanșarea repetată și simultană a doi neuroni 
învecinați modifică alcătuirea chimică a sinapselor și a celulelor 
dintre aceştia, mai precis, activarea unuia constituie un semnal mai 
puternic de declanșare pentru celălalt. Cu timpul, legătura dintre 
neuronii respectivi devine atât de puternică, încât se activează 
simultan într-o reacție comună, în loc să reacționeze succesiv şi la 
întâmplare. Neuronii astfel activaţi tind să se cupleze într-o relaţie 
mai durabilă şi mai complexă, urmând ca, în viitor, să funcționeze 
mai ușor în tandem decât înainte. Până la urmă, neuronii care se 
activează concomitent, se vor interconecta. Modelul lui Hebb poate 
fi văzut în Figura 6.1. 

Figura 6.1 
Conform modelului lui Hebb, cei puternici sar în ajutorul celor slabi. 
Când se excită și se activează neuronul A (semnal puternic), neuronul 
B (semnal slab) se excită mai ușor, iar forța conexiunii sinaptice la 
neuronul B este amplificată. Odată ce neuronul A ajută la consolidarea 
conexiunii cu neuronul B, data următoare când se activează, aceştia 
vor funcționa mai ușor în tandem şi se vor interconecta mai solid. 


Ca să se realizeze acest lucru, trebuie activaţi neuroni sau fascicule de 
neuroni între care există deja o conexiune sinaptică. După aceea, 
neuronul izolat și nestimulat va intra mai uşor în conexiune sinaptică 
alături de grupul de neuroni vecini care se activează deja la stimul. 


Imaginaţi-vă că vreți să învățați să conduceţi o motocicletă. Dacă ştiţi 
să mergeţi pe bicicletă, dispuneţi deja de fascicule de neuroni inter- 
conectaţi, formaţi de pe vremea când învăţaţi să vă păstraţi echilibrul 
pe două roţi. Acum, când începeţi să mergeţi pe motocicletă, încep să 
se activeze fasciculele preconfigurate, care păstrează încă experiența 
dobândită în controlul echilibrului, iar dumneavoastră vă amintiţi ce 
trebuie să faceţi ca să vă echilibraţi şi în ce direcţie să vă aplecaţi la 
curbe. Deşi, ca să vă deplasați pe motocicletă, trebuie să învăţaţi să 
schimbaţi vitezele, să frânaţi şi aşa mai departe, lucru care diferă de 

mersul pe bicicletă, veţi descoperi că vă este mai ușor să stăpâniţi mo- 
tocicleta decât dacă n-aţi fi mers niciodată pe bicicletă, pentru că sun- 
teţi deja familiarizat cu partea cea mai importantă a noii experienţe. 


Principiul „activat împreună, conectat împreună“ explică modul în 
care acumulăm în creier noi cunoștințe și experienţe. Aceasta este 
esenţa învățării, dintr-un punct de vedere fundainental. Învăţarea 
înseamnă formarea unei noi relaţii între doi neuroni, iar memoria 
înseamnă menţinerea în viaţă a acestei relaţii din punct de vedere 
social. Ne amintim mai ușor cele învăţate sau producem mai lesne 
acelaşi nivel de conștiință, pentru că la următoarea activare a reţelei 
de sinapse neurologice se va include și noua conexiune, rețeaua îm- 
bogăţită astfel activându-se cu mai mare forță și mai repede. Rețelele 
neurologice se dezvoltă ca rezultat al stimulării neurologice continue. 


Dacă teoria lui Hebb este adevărată, atunci, ca să învăţăm ceva ce nu 
cunoaștem (semnal slab), este nevoie să existe deja un element 
cunoscut (semnal mai puternic). Circuitele existente, care reprezintă 
familiarul, cele deja învăţate și configurate sinaptic, trebuie folosite ca 
să învăţăm ceva nefamiliar. Conform modelului hebbian al învățării, 
interconexiunile nervoase noi sunt mai ușor de creat prin activarea 
câtorva legături deja existente; odată acestea activate, se mai poate 
adăuga o împunsătură nouă la tapiseria vie a conexiunilor. 


Acest proces se realizează prin asociaţii. Când învăţăm prin asociaţie, 
noua conexiune se formează pe baza celor deja învățate, memorate și 
configurate sinaptic. Activarea circuitelor existente le face să se lege 
mai strâns de noul subiect pe care încercăm să-l învăţăm. 


La naștere, e nevoie de circuite preconfigurate care să existe deja în 
creier și pe care să ne bazăm pentru a forma altele noi. Și astfel, 
contrar lui Aristotel, nu ne naștem tabula rasa, tăblița goală pe care 
mediul îşi lasă urmele. În prezent, știm că legăturile sinaptice se 
formează într-un ritm fantastic chiar în timpul dezvoltării intraute- 
rine a embrionului. Din naștere suntem prevăzuţi cu legături 
sinaptice sub formă de amintiri, pe care le folosim ca pe niște cără- 
mizi cu care începem să ne construim viaţa. Dar de unde provin 
amintirile care ne dau posibilitatea să începem să învăţăm imediat ce 
ne-am născut? 

Factorul genetic: pe scurt 


Așa cum aflat în Capitolul 5, conexiunile sinaptice pe care le-am 
moștenit pe cale genetică, dar pe care le activăm prin selecţie şi 
instruire, ne permit să funcţionăm în mediu. Supraviețuirea ne-ar fi 
în pericol dacă n-am dispune de multe dintre ele. De exemplu, 
suntem, prin naștere, predispuşi să plângem la disconfort — provocat 
fie de foame, sete, frig, căldură excesivă, fie de alte experienţe senzo- 
riale. Toți membrii sănătoși ai speciei se nasc cu compartimente 
universale relativ similare în neocortex, iar creierul este în general 
prevăzut cu trăsături și compartimente specifice, comune tuturor 
ființelor umane. Acestea sunt trăsăturile genetice universale de lungă 
durată, comune întregii omeniri. 


O altă sursă a acestor conexiuni neurologice înnăscute este desigur 
moștenirea genetică de la cei mai apropiaţi strămoşi — părinți şi 
bunici. Ca urmare, ne naștem cu scheme unice de conexiuni 
sinaptice demonstrate de anumite predispoziții de scurtă durată, nu 
doar în ceea ce priveşte înălțimea, greutatea şi culoarea părului şi a 
ochilor, dar şi cu privire la comportamente și atitudini. Purtăm în noi 
o parte din bagajul emoţional sau din binecuvântarea strămoșilor. 
Deseori, trăsăturile care i-au împovărat pe părinţii noștri se transmit 
următoarei generaţii și mai departe, lucru care poate da un nou sens 
zicalei conform căreia „părinţii mănâncă aguridă, iar copiilor li se 
strepezesc dinții“. 


Şi, totuşi, nu ne serveşte la nimic să ne gândim la moştenirea din 
strămoşi ca la un cerc vicios, care perpetuează obiceiuri proaste. E 
adevărat că așchia nu sare departe de trunchi, ceea ce nu înseamnă 
însă că nu se poate rostogoli în altă parte. La urma urmei, aceasta este 
însăşi premisa cărții de față. Realitatea este că amintirile noastre 
genetic implicite ne oferă o bază de pe care să pornim în viaţă. 
Activate fie de mediu, fie de vreun program genetic, aceste amintiri 
încep să construiască identitatea în dezvoltare a unui copil şi servesc 
drept materii prime din care să se formeze „sinele“. Lucru adevărat, 
dar ştiinţa începe să înţeleagă că, în general, genele sunt o moştenire, 
nu un destin. Moștenim cam 50% din rețelele nervoase, dar restul de 
50% este creat prin cunoaștere şi experienţă proprie. 

În ciuda faptului că avem o zestre comună de lungă durată, fiecare 
dintre noi este unic. Părăsind nivelul general al lobilor și modulelor 
cerebrale şi privind creierul la nivel celular, ajungem în zona în care 
neuroplasticitatea ne ajută să dobândim identități mai individuali- 
zate. Adevărata noastră unicitate se datorează modului de interco- 
nectare a acestor fascicule separate de neuroni şi conexiunilor 
sinaptice specifice care le includ. Teoria lui Hebb aiirmă că numărul 
de conexiuni, schemele conform cărora se realizează acestea şi chiar 
forța lor la nivelul rețelelor nervoase explică modul în care vom 
exprima mintea, ca sine individual, în neocortex. 


Individualitatea noastră nu este decât în parte modelată de ADN-ul 
transmis de la antecesori. Nu sunteți o clonă făcută pe bandă rulantă 
şi nici măcar o versiune combinată a tuturor strămoşilor. Deşi puteți 
avea anumite trăsături comune cu cei mai vechi înaintași, o mare 
parte dintre cele moştenite e transmisă de părinţi şi a fost modelată, 
după nașterea lor, de experienţele lor de viață. Să nu uităm nici că 
suntem o combinaţie a zestrei genetice a doi oameni. Poate că 
pesimismul tatălui este contrabalansat de optimismul mamei. 


Cu toţii credem că ne-am surprins într-un moment sau altul făcând 
sau spunând ceva, iar apoi ne-am dat seama „Am început să vorbesc 
să mă port ca mama/tata.“ Nu ştiu cum vi s-a părut dumneavoastră, 
dar eu m-am speriat de moarte în momentul acela. Ce şanse există să 
sfârşiți prin a vă purta exact ca părinții dumneavoastră? lată o între- 
bare legitimă şi de mare importanţă. 


În cazul în care conştientul nu face altceva decât să ne activeze 
reţeaua nervoasă de conexiuni sinaptice prestabilită genetic, există 
probabilitatea să avem aceleaşi gânduri, aceleaşi sentimente şi să ne 
purtăm exact ca părinții noştri în diferite momente din viață. Cir- 
cuitele sinaptice moştenite vor deveni atât de strâns unite în circuitul 
lor comun prin activare repetată, încât vom fi în mod natural predis- 
puşi genetic să gândim la fel ca părinţii. Indiferent dacă din codul 
genetic al strămoșilor am moştenit sistemul de interconexiuni spe- 
cific agresivităţii, victimizării sau nesiguranţei (din cauză că părinţii 
şi-au amintit, exersat şi însuşit acele circuite pentru a produce expe- 
riențe repetabile), dacă respectivele celule continuă să se activeze 

simultan, ele vor dezvolta conexiuni sinaptice mai puternice şi mai 
complex perfecţionate. 


Conștiinţa noastră tinde să se localizeze în acea porţiune a creierului 
în care circuitele familiare dețin supremaţia. Deseori, oamenii 
operează ca și cum n-ar avea decât o singură opțiune comporta- 
mentală. Cu toţii am auzit spunându-se „Păi, aşa sunt eu.“, deși, 
cunoscând acum mai bine rolul jucat de zestrea genetică, mai corect 
ar fi fost să spună „Păi, așa sunt eu când aleg să-mi activez circuitele 
moștenite de la părinţi. Din cauza trăsăturilor neuroplastice din 
creier, mi-am dezvoltat niște rețele nervoase proprii, dar acum 
mi-am pus în gând să fac cum îmi dictează cele aflate acolo de la bun 
început. Așa sunt eu.“ 


După ce am studiat fenomenul, am început să-mi dau seama că, 
teoretic, dacă în toată viața noastră nu facem nicio legătură sinaptică 
şi ne bazăm numai pe conexiunile sinaptice moștenite, rezultatul va 
fi o minte care nu ne exprimă decât predispoziţiile genetice. 


Cum facem, în schimb, să adăugăm, și noi, la interconexiunile im- 
plicite? Cum putem contribui la trilioanele de combinaţii, şiruri şi 
scheme de conexiuni sinaptice posibile, pentru a ne perfecționa sis- 
temul de interconectare? Matematic vorbind, pe baza unor combi- 
nații şi permutări posibile, dacă suplimentăm matricea existentă cu 
doar câteva conexiuni sinaptice noi, adăugăm multe direcţii în care 
ni se poate activa creierul, în secvenţe și scheme noi și sofisticate. 


Moștenirea noastră genetică nu este un produs finit, definitiv, ci doar 
fondul iniţial al capitalului nostru nervos. Pentru a evolua (noi și 
specia noastră), trebuie să fim în stare să ne modificăm și să adăugăm 
ceva la zestrea iniţială. Capacitatea de a ne exprima propria indivi- 
dualitate este rezultanta aportului personal de conexiuni sinaptice, ca 
reacţie la mediu, și a utilizării plasticităţii creierului. Ambele sunt 
esenţiale pentru formarea acestor conexiuni. 


Calea de ieșire din capcana genetică 


Dacă preferăm să ne bazăm exclusiv pe circuitele moștenite, ne obiș- 
nuim să fim pur și simplu propria zestre genetică. Ce alternativă 

avem? Există două căi de creare a unor noi legături sinaptice în 
creier: prima este să învăţăm lucruri noi, iar cea de-a doua este să 
trăim experienţe noi. De fiecare dată când dobândim noi cunoştinţe 
sau informaţii, ne creăm o conexiune sinaptică nouă. Când trăim o 
nouă experienţă, creierul o înregistrează ca nouă schemă de circuite 
nervoase. Învăţarea înseamnă formarea de noi legături sinaptice, iar 
memorarea înseamnă menţinerea sau susținerea conexiunilor 
neurologice nou formate. 


Din această cauză, cu cât mai rare vor fi ocaziile de învăţare și expe- 
rienţele noi din viaţă, cu atât vom crea mai puţine circuite nervoase. 
Ca să genereze ceea ce numim minte, conştientul nostru se va limita 
în cea mai mare parte la utilizarea rețelelor neurologice implicite 
transmise de strămoși. Conform modelului lui Hebb, activarea repe- 
tată a aceloraşi circuite moştenite pe cale genetică face ca sistemul 
nostru de interconexiuni să nu exprime altceva decât destinul prede- 
terminat genetic. Cu alte cuvinte, dacă repetăm aceleași acțiuni, 
gânduri, obiceiuri și comportamente familiare, predictibile, de rutină 
şi automate, creierul își va păstra status-quo-ul. Şi dacă acceptăm teo- 
rema „activat împreună, conectat împreună“, devine logic ca legăturile 
cerebrale să se consolideze prin activarea repetată a aceloraşi rețele 
nervoase. Contribuţia noastră la evoluția propriului creier va fi nulă. 


Calea de scăpare din capcana predispoziţiilor noastre genetice este 
învăţarea permanentă și căutarea de noi experiențe. lată cum ne 
perfecționăm creierul. 


Ca să evoluaţi, acumulaţi cunoştinţe noi 


De fiecare dată când acumulăm noi cunoştinţe, zicem: „Azi am învă- 
tat ceva nou.“ Dar ce vrem să spunem de fapt când afirmăm că știm 
sau am învăţat ceva? În general, că am fost expuși la date faptice, că 
am expediat această informaţie în memorie și că ne-o putem rea- 
minti în caz de nevoie sau la cerere. Din punct de vedere neurologic, 
acest lucru înseamnă că ne-am organizat o serie de conexiuni sinap- 
tice într-o rețea nervoasă care stochează conceptul respectiv. Simplul 
proces de dobândire a unei idei noi și stocarea ei în creier sub formă 

de amintire fac ca gândul respectiv să lase o urmă în țesutul nostru 
nervos Viu. 


În prima parte a anilor '70, psihologul Endel Tulving folosea terme- 
nul de memorie semantică, pentru a se referi la acest tip de stocare a 
cunoștințelor în creier.* Amintirile semantice se referă la informaţiile 
acumulate pe cale intelectuală, teoretică, pe care nu le-am trăit ca 
experiențe. Cu alte cuvinte, informaţia nouă poate fi înțeleasă ca 
idee, dar nu am trăit-o ca experienţă senzorială. Conţinutul învăţării 
nu a căpătat viață decât în mintea noastră, nu și în trup. Această 
metodă de creare a conexiunilor eu o numesc metoda textului, pentru 
că e lipsită de experienţă. Amintirile semantice nu sunt decât fapte 
înregistrate în creier, informaţii stocate ca date intelectuale sau 
teoretice. Cunoştinţa acumulată există ca posibilitate, nu ca realitate. 


Să ne referim, de aceea, la acumularea de noi cunoștințe ca la o adop- 
tare teoretică a experiențelor intelectuale ale altcuiva, informaţii 
învățate sau realizate de altă persoană, dar pe care noi nu le-am apli- 
cat încă în viața noastră. Semantica nu înseamnă altceva decât fapte 
pe care ni le putem aminti ca şi când le-am scoate din arhivă. 


Să zicem, de exemplu, că aflăm un concept precum cel de deja vu. 
Putem înţelege că este senzația oamenilor atunci când cred că retră- 
iesc un eveniment sau moment. Dacă expediem această definiţie în 
memorie, prin producerea sistemului necesar de circuite care ne 
permit să surprindem fenomenul, să-l memorăm, înseamnă că for- 
măm o amintire semantică a conceptului respectiv. Cu toate acestea, 
când trăim noi înșine o senzaţie de déja vu, definiţia acestuia ni se 
pare dintr-ogată plată și nu o reprezentare adevărată a experienței 
respective. 


Cunoaștem cu toţii persoane care sunt adevărate biblioteci, adică 
dispun de o mulțime de amintiri semantice stocate în neocortex. Cu 
toate acestea, nu toate amintirile semantice implică genul de 


* Tulving E. (1972), „Episodic and semantic memory“, in „Organizalion 
of memory“, E. Tulving şi W. Donaldson (ed.), Academic Press, New York, 
pp. 381-403. 

informație utilă concurenţilor la Cine ştie câștigă!. Să ne gândim la 
numerele de telefon, de pildă. Dacă două persoane fac schimb de 
numere de telefon şi niciunul nu are cu ce să scrie, sunt obligate să 
expedieze imediat numărul primit în memoria semantică. Numerele 
de telefon nu pot fi trăite ca experienţă, deci actul memosării numă- 
rului aparţine aproape complet domeniului memoriei semantice. 


Cu toate acestea, poate fi periculos să te bazezi exclusiv pe memoria 
semantică. Sunt mulţi oameni cărora le este greu să rețină amintirile 
semantice pe perioade mai îndelungate, motiv pentru care acest tip 
de memorie se şi numeşte memorie de scurtă durată. Acest gen de 
informație nu poate fi asimilată complet prin experiență. Când ni se 
spune un număr de telefon, ne folosim simțul auzului ca să ascultăm 
cifrele, dar dacă ne rezumăm la atât — să ascultăm şi să repetăm — 
nu ne bazăm decât pe acest singur simţ. Deseori ni se întâmplă să nu 
reuşim să ne formăm o reţea nervoasă suficient de complexă ca să ne 
amintim mai uşor numărul de telefon după câteva minute, ore sau 
câteva zile. 


Majoritatea amintirilor formate pe cale intelectuală care cuprind și 
informaţii de scurtă durată, ne stau la dispoziție un timp și pe urmă par 
să dispară pentru totdeauna dacă nu ni le reamintește ceva sau cineva. 


Cartografierea celor învățate 


Când ne concentrăm asupra unor idei noi şi păstrăm informaţiile su- 
ficient de mult timp în minte, informaţia e codificată sinaptic în neo- 
cortex, acţiune al cărei scop este aplicarea, analizarea şi înțelegerea 
noilor concepte. Orice informaţie dobândită şi memorată modifică 
circuitele cerebrale deja existente în creier şi este introdusă în schema 
substructurilor cerebrale. 


Când citim o carte sau ascultăm o conferinţă, învăţăm prin asocierea 
noilor date cu informaţia deja deţinută, familiară. Informaţia proas- 
pătă este integrată sub forma unui gând nou, într-un proces care 
seamănă cu trasarea unei hărți tridimensionale în creier. Noile 
conexiuni dendritice formate în vederea prelucrării și stocării infor- 
maţiei cu care de-abia am făcut cunoștință funcționează drept căi 
trasate de conştient, ca să ne putem aminti informația. Rețelele 

nervoase asociate cu ea se vor activa acum în succesiunea, ordinea și 
combinaţia corespunzătoare, ca să ne-o amintească. Actualizarea 
conținutului mnezic înseamnă a-ţi „aminti“, conştientul fiind cel care 
insuflețeşte circuitele nou formate pentru producerea aceluiași nivel 
de conștiință. Toate acestea sunt posibile datorită plasticităţii funda- 
mentale a creierului nostru. 


Conform principiului „activat împreună, conectat împreună“, crea- 
rea unei „amintiri semantice“ s-ar putea să necesite repetate „aduceri 
aminte“. Pentru ca noile legături semantice să devină mai durabile, 
este nevoie de o activare repetată. Odată informaţia memorată, 
acesteia i se alocă un loc în creier, din care să fie activată și accesată 
din nou de conștient, astfel încât informaţia acumulată pe cale 
teoretică să poată fi utilizată. Creierul este acum schematizat 
geografic, sau cartografiat, ca să înglobeze un gând. 


Să zicem, de exemplu, că până acum n-am avut câine, dar vrem să ne 
luăm un pui. Citim o carte despre creșterea cockerilor, de pildă, acu- 
mulăm informaţii despre rasă, istoricul ei genetic, personalitatea câi- 
nelui, media lui de viață și aşa mai departe. Pe măsură ce privim ilus- 
trațiile din carte, schemele sinaptice vor întipări și ele imaginile sub 
formă de amintiri asociate cu ideile nou dobândite despre cockeri. 


Atâta timp cât ne păstrăm intenţia de a reţine aceste informaţii, de 
fiecare dată când aflăm ceva despre cockeri se vor crea noi tipare de 
conexiuni cu neuronii învecinați. Deşi aceştia pot să nu dispună de 
cine ştie ce amintiri asociative despre câini (pentru că n-am mai avut 
niciodată), creierul va construi, totuși, pe baza oricărei informații sau 
experienţe legate de câini aflate în schemele sinaptice existente. În 
termeni hebbiani, semnalele puternice care activează conexiunile 
sinaptice ce configurează informaţia cunoscută despre câini ne ajută să 
întărim semnalul, altfel, slab al neuronilor învecinaţi; încercăm să facem 
legături despre ceea ce nu știm încă despre cockeri, însă doar învăţăm. 


Când reflectăm apoi la informaţia proaspăt dobândită cu privire la acest 
subiect, de fapt, activăm schemele respective și consolidăm ce am acu- 
mulat. Ne amintim, prelucrăm și repetăm mental noile cunoștințe, 
întărind rețelele nervoase nou configurate, pregătindu-ne pentru 
experienţa trăită ca stăpân de câine. Acum dispunem de un concept 

integrat, de o rețea nervoasă dedicată cockerilor. (Experiențele noas- 
tre ulterioare ca stăpâni de câine vor îmbogăți pe mai departe această 
reţea neurologică.) După cum ne dăm seama acum, o rețea nervoasă 
înseamnă efectiv milioane de neuroni care se activează împreună în 
diverse compartimente, module, secţiuni şi subregiuni, pe tot cuprin- 
sul creierului. Aceştia se grupează în comunități de celule nervoase 
care acționează la unison, ca unică entitate, strânşi laolaltă în jurul 
unui anumit concept, al unei idei, amintiri, deprinderi sau 
obișnuințe. Întregi scheme de neuroni din tot creierul se conectează 
între ele prin procesul de învățare, pentru producerea unui nivel unic 
de conştiinţă. 


Cum se dezvoltă creierul 


Capacitatea noastră de autoeducare creşte practic odată cu creierul, 
creând conexiuni sinaptice suplimentare. Într-un articol recent 
publicat în New York Times, dr. Anders Ericsson, profesor de psiho- 
logie la Universitatea de Stat din Florida, îşi comenta propria acti- 
vitate, în încercarea de a descoperi ce factori stabilesc dacă o per- 
soană este capabilă de realizarea unei anumite sarcini. În primele sale 
experienţe, Ericsson s-a ocupat de memorie. El le-a cerut subiecților 
să asculte o serie de numere la întâmplare, să le memoreze şi pe urmă 
să le repete în ordinea în care le auziseră. După 20 de ore de exerciţiu, 
unul dintre subiecții supuşi testării a reuşit să-și îmbunătățească 
performanţa de memorare, de la 7 la 20 de cifre, iar după aproximativ 
200 de ore, subiectul respectiv a fost capabil să asculte şi să-şi 
amintească 80 de cifre!5 


Ericsson a fost surprins să descopere că memorarea era un exercițiu 
mai mult cognitiv (de gândire) decât intuitiv. Cercetătorul pornise de 
la premisa rolului major al zestrei genetice în stabilirea capacităţii 
de memorare a diferitelor persoane. Diferenţele iniţiale între 
capacităţile de memorare ale subiecţilor au fost totuşi depășite prin 


5 Goleman D. (1994 11 Oct), „Peak Performance. Why records fall“, New York Times 
(ediţia de seară), East Coast, C1, New York. 
Chase W.G., Ericsson K.A. (1981), „Skilled Memory“, în „Cognitive skills and their 
acquisition: Symposium on cognition“, volumul 16, J.R. Anderson (ed.), Carnegie- 
Mellon University Hillsdale, Erlbaum, NG. 

creşterea eficienței individuale de codificare a informației. Exerciţiul 
conştient la care își supusese subiecții includea stabilirea de obiective, 
obținerea de feedback imediat şi concentrarea asupra tehnicii. 
Memorarea acestor numere reprezenta un efort pur de învăţare 
semantică, iar exerciţiul (care avea ca rezultat activarea repetată a 
secvenţelor nervoase utilizate pentru stocarea numerelor) s-a soldat 
cu îmbunătăţirea performanţei subiecţilor. 


Forţa atenției 


Ingredientul-cheie în realizarea acestor conexiuni nervoase din in- 
formaţii semantice și al memorării acestora este concentrarea 
atenţiei. Când ne concentrăm mintea asupra conţinuturilor de 
învăţat, creierul poate configura în scheme informaţia asupra căreia 
ne concentrăm. Pe de altă parte, când nu suntem complet atenți la 
ceea ce facem în momentul respectiv, creierul activează o mulțime de 
alte reţele sinaptice care ne pot distrage de la intenţia inițială. Fără o 
atenţie focalizată, conexiunile din creier nu se realizează, iar infor- 
mația nu se stochează în memorie. Cu alte cuvinte, nu creăm legături 
sinaptice de lungă durată. 


Mai mult decât atât, cu cât e mai mare gradul de concentrare, cu atât 
crește și intensitatea semnalelor transmise către neuronii asociaţi, 
rezultând o activare mai intensă. Atenţia creează stimulare supe- 
rioară, care depăşeşte pragul normal de activare a neuronilor, inci- 
tând alte grupuri de neuroni să li se alăture. 


Profesorul dr. Michael Merzenich, din San Francisco, figură proe- 
minentă a cercetării din domeniul neuroplasticității, a observat 
că cizelarea conexiunilor nervoase nu se petrece decât atunci 
când atenţia se concentrează asupra unui stimul.S Toate tipurile de 


f Merzenich M.M., Syka J. (2005), Plasticity and signal representation in the auditory 
system, Springer. 

Robertson I. (2000), Mind sculpture: Unlocking your brains untapped potential. 
Steinmetz P.N., Roy A., Fitzgerald PJ., Hsiao S.S., Johnson K.O., Niebur E. 
(2002 9 Mar), „Attention modulates synchronized neuronal firing in primate 
somatosensory cortex“, Nature, 404(6774), Londra, pp. 187-90. 

stimulare trebuie să ducă la formarea de noi circuite cerebrale, dar, 
dacă nu suntem atenţi sau dacă nu luăm în seamă stimulul, neuronii 
nu vor forma niciodată conexiuni puternice şi de durată. Este nevoie 
să fim atenţi la ceea ce învăţăm și să ne concentrăm, ca să canalizăm 
creierul spre rezultatele dorite, în așa fel încât să ne putem activa 
complet circuitele corespunzătoare. 


Să presupunem că, în timp de citiţi aceste rânduri, atenţia vă este 
complet absorbită. Opriţi-vă un moment şi plecaţi-vă urechea la 
toate sunetele din jur. Citind, atenţia excludea toți stimulii externi şi, 
poate, nu conştientizați zgomotul calculatorului lăsat în funcțiune 
sau tic-tacul ceasului. Neluând în seamă niciun sunet din jur, creierul 
nu e nevoit să facă nicio legătură sinaptică, în afara celor asupra cărora 
se concentrează. Fiind atenţi sau folosind concentrarea canalizată, 
creăm amintiri de lungă durată. Și astfel, sporim eficiența învăţării. 


Ca să evoluaţi, căutați noi experiențe 


Pe lângă învăţare, cea de-a doua cale de creare de circuite sinaptice în 
neocortex este prin experienţele pe care le trăim. Experienţa îmbogă- 
ţeşte creierul şi, din acest motiv, ea creează cele mai puternice şi mai 
durabile conexiuni sinaptice. 


Probabil că vă este cunoscută expresia „experienţa este cel mai bun 
profesor“. Oricine o fi născocit expresia aceasta, nu înţelegea probabil 
fiziologia şi chimia creierului așa cum le înțelegem astăzi, dar afir- 
maţia respectivă îşi păstrează valabilitatea, deşi e atât de uzitată. Dacă 
activităţile de învăţare au toate ca obiectiv crearea capacităţii de reac- 
tualizare a informaţiei, atunci experiența — sub formă de amintiri 
episodice asociate cu o informaţie cunoscută, stocată în neocortex — 
ne-o definitivează. 


Endel Tulving, psiholog la Universitatea din Toronto, a numit acest 
tip de învăţare memorie episodică, aceasta referindu-se în întregime 
la experienţele noastre personale. Tulving susținea că, pentru eveni- 
mentele pe care le trăim şi care se asociază cu persoane şi obiecte 
aflate în coordonate specifice de timp şi spaţiu, probabilitatea de 
stocare sub formă de amintiri de lungă durată este mai mare. 

Conform raţionamentului acestuia, spre deosebire de faptele sau 
informaţiile teoretice, amintirile episodice implică atât corpul şi sim- 
țurile, cât şi mintea — ne solicită în întregime. 


Amintirile episodice reprezintă modul în care învăţăm prin expe- 
rienţă. De exemplu, se poate stabili un raport conştient între amin- 
tirea unui moment și a unui spaţiu cu o persoană şi un obiect, sau cu 
orice altă combinaţie a acestora. Aceste tipare de experiență sunt 
brodate apoi în țesătura neurologică a neocortexului. Amintirile 
episodice sunt stocate în mod diferit, printr-un proces neurologic 
care se deosebește de cel utilizat în cazul amintirilor semantice. 


Stocarea experienţelor senzoriale în memoria de lungă durată este 
mult mai ușoară decât în cazul învățării semantice. La cel mai mic 
semnal declanșator, pot să-mi aduc aminte de Brian M. şi de cum 
obişnuia el să se aşeze lângă mine la ora de chimie, învârtindu-şi un 
creion în cârlionţii blonzi, de izul de sulf rămas în urma vreunei 
experienţe şi de modelul atomic confecționat din scobitori și mingi 
de plastic, care atârna de lămpile cu neon. Şi cum aș putea uita 
vreodată împrejurarea când punctajul lui Bobby O. la unul dintre 
teste n-a reușit să „întreacă maimuța“ (nota de pe curba de evaluare 
pe care nemilosul nostru profesor de chimie, dl A., o acordase unei 
maimuțe care completa grila la întâmplare). Cum mai uram acele 
momente de aşteptare dureroasă, pe taburetul meu din lemn şi metal, 
până ce, cu vocea lui subțire şi mlădioasă, dl A. îmi anunţa nota cu 
glas tare. i 


Aşa cum vă puteţi da seama din acest exemplu, în ciuda anilor trecuți 
de la orele de chimie din liceu, tot îmi aduc aminte de ele (deşi am 
folosit alte nume, ca să-i protejez şi pe cei nevinovaţi, şi pe cei mai 
puţin inocenți). Cum e posibil? Cheia o constituie groaza care-mi 
strângea stomacul şi-mi încleşta maxilarele și pe care o simțeam de 
fiecare dată când ne anunţa dl A. notele. Când unei amintiri i se 
asociază o emoție puternică, se creează o amintire de mai lungă 
durată decât prin învățare teoretică şi stocare semantică. Procesele 
chimice și biochimice ale funcţionării nervoase sunt parţial 
răspunzătoare de modul de stocare a acestor amintiri şi de reținerea 
lor pe termen lung. 

Prin cele cinci simţuri, înregistrăm în sistemul de circuite sinaptice 
toate datele generate de diferitele noastre experiențe. Simţurile oferă 
datele brute care ne permit să formăm amintiri episodice. Dacă 
informaţia hrănește mintea prin creier, atunci experiențele hrănesc 
mintea prin trup. Când trăim o experienţă, simţurile ni se implică în 
eveniment. Ceea ce vedem, mirosim, auzim, gustăm şi atingem/pi- 
păim transmite simultan către creier un crescendo de stimuli senzo- 
riali, sincronizați prin cele cinci căi. Când informația ajunge în creier, 
se activează şi se reorganizează jungle de neuroni, cu o eliberare 
formidabilă de neurotransmiţători în spaţiul sinaptic, precum şi în 
alte regiuni ale creierului. Apar noi scheme neurologice sinaptice 
care încep să modeleze creierul, să înglobeze experienţa respectivă pe 
hartă, sub formă de noi amintiri exprimate prin rețele nervoase. 


Eliberarea de variate substanțe chimice cerebrale are care rezultat 
producerea de emoții şi senzaţii specifice, produsul final al fiecărei 
experiențe. Emoţiile sunt amintiri de natură chimică, din cauza 
cărora ne amintim mai bine experienţele, pentru că ne amintim ce 
senzație ne-au lăsat sau ce emoție ne-au provocat. Deci, indiferent 
dacă ne amintim senzaţia neplăcută încercată în așteptarea tatălui, 
într-o zi în care am chiulit de la şcoală, sau plăcerea simțită la 
petrecerea la iarbă verde unde ne-am întâlnit viitorul soț sau 
viitoarea soție, aceste senzaţii şi emoţii, asociate cu un eveniment 
trecut, sunt cele care îşi pun pentru totdeauna amprenta, cu o 
semnătură chimică anume, numită emoție. 


Combinația dintre ceea ce trăim ca experienţă şi cele simţite for- 
mează în mod natural amintiri durabile, înscrise în noi cu fierul roșu. 
lată de ce cei mai mulţi dintre noi îşi amintesc exact unde se aflau 
când au aflat despre atacurile de la 11 septembrie asupra New 
Yorkului şi Pentagonului. Ne amintim o mulțime de lucruri despre 
ziua aceea, pentru că ne amintim ce am simţit. Experienţa a fost 
însoţită de un complex șocant de emoții legate de evenimente, 
oameni, obiecte, momentul din viaţa noastră şi locul anume în care 
ne aflam când am văzut sau am auzit ştirea. 


Emoţiile sunt cele care ne permit să ne înregistrăm experienţele sen- 
zoriale prin sistemul de circuite nervoase şi prin procesele chimice 

cerebrale. Când ne amintim o experiență, simțim exact acelaşi lucru 
ca în momentul în care s-a petrecut evenimentul. Când, conştient sau 
inconştient, ne activăm rețelele nervoase asociate oricărei experiențe 
(amintiri), circuitele pe care le activăm produc în creier aceleaşi 
substanțe chimice corespunzătoare fiecăreia. Substanțele chimice 
respective transmit apoi semnale către corp şi, drept urmare, când 
recreăm o amintire, reproducem în corp aceleași emoții legate de 
evenimentul iniţial. Corpul trăiește apoi experiența, înregistrată 
neurochimic în creier, sub formă de emoție. Amintirile episodice 
sunt evocate sub formă de sentimente, iar sentimentele se află 
întotdeauna în raport cu experienţele. 


Amintirilor episodice le corespunde o emoție asociată care implică 
toate elementele din mediu cu care se poate interacţiona pe calea 
simțurilor. Tulving afirma că nu există decât o mână de elemente 
cunoscute în universul nostru exterior. Și, deoarece experienţele 
noastre senzoriale implică toate cunoscutele („substantive“ sau 
„elemente“, cum le numea el) familiare nouă, ele se referă la eveni- 
mentele legate de oameni şi obiecte, în anumite spaţii şi momente. 
Amintirile episodice fac întotdeauna legătura între o persoană și un 
loc, între un obiect şi un eveniment dintr-un moment anume sau 
între o persoană şi un moment din viață, de exemplu. Tulving 
observa că aceste amintiri autobiografice se bazează pe experienţele 
noastre perceptiv senzoriale în relaţie cu mediul, acestea tinzând să 
fie stocate şi actualizate în alt fel decât amintirile semantice. 


Aproape tot ce învăţăm, tot ce trăim ca experienţă și ne amintim se 
asociază cu o serie întreagă de fragmente de informaţie și cu emoţii 
stocate în neocortex. Nu vi se pare cunoscută următoarea expe- 
riență? Sunteţi la volan, auziți o melodie la radio şi dintr-odată vă 
amintiți toate cuvintele şi începeți să cântaţi. Pe urmă, poate că vă 
gândiţi la fostul iubit sau fosta iubită, cu care împărțeaţi totul într-o 
vreme. După aceea, vă vine să râdeți când vă aduceți aminte de 
argumentele cu care vă susțineaţi formaţia favorită, care prefera 
versurile ironice celor extrem de pretenţioase. Şi pe urmă lăcrimați 
când vă gândiţi la pisica pe care aţi găsit-o împreună pe stradă și a 
cărei dispariție neașteptată vi s-a părut că prezice destrămarea 
relaţiei. Încep să vă treacă prin cap tot felul de alte emoţii şi 

experiențe, iar în minte vi se deşteaptă amintirea unor evenimente 
legate de alte persoane şi obiecte, în anumite momente și locuri, şi 
totul, pornind de la un cântec care trezeşte amintirea une: experienţe 
oarecare din trecut. 


Să mai facem un pas în ilustrarea modului în care amintirile 
episodice reușesc să formeze scheme neurologice compiexe. Să zicem 
că, aflat în vizită la un prieten din New York, cunoaşteţi pe cineva la 
un cocktail. O persoană cu cârlionţi blonzi, ochi verzi, zâmbet 
strălucitor şi dinţi sclipitor de albi vă iese în cale. Creierul începe să 
înregistreze această informaţie vizuală, pentru că sunteţi atent la toţi 
stimulii. Pe urmă, vedeţi că seamănă cu o veche cunoştinţă din liceu 
şi asociaţi imediat amintirea vechii prietene cu această nouă 
cunoştinţă. Mai departe, cu o voce melodioasă, vă spune că o cheamă 
Diana şi că e cântăreață pe Broadway. 


În urma acestei simple întâlniri, creierul asociază ceea ce vede (as- 
pectul fizic al Dianei) cu ceea ce aude (vocea ei plăcută și numele). În 
acelaşi timp, creierul asociază imaginea vizuală a Dianei cu amintirea 
fostei colege de clasă. Mai departe, vă întinde mâna. Are pielea fină, 
dar vă strânge mâna cu fermitate. Acum, senzaţia sau căile senzoriale 
din creier se implică și mai mult în experiența trăită. Strângerea 
fermă de mână se leagă de amintirea unei prietene din școală, care se 
leagă de numele Diana, care acum se asociază cu sunetul vocii ei. 


Ceea ce se întâmplă în continuare, însă, asigură întipărirea experien- 
tei în memorie. Când vă zâmbeşte şi vă privește în ochi, inima începe 
să vă bată nebunește. Simțiți ceva. Când se apleacă și vă întreabă dacă 
vă simţiți bine, observați că răspândește o mireasmă de iasomie, 
parfumul dumneavoastră preferat. În timp ce încercaţi să vă reveniți 
şi să vă dregeţi vocea, ea întinde mâna după un pahar de şampanie de 
pe tava de alături, ca să vă servească. Ia și ea unul și bea în sănătatea 
dumneavoastră. Luaţi o înghițitură din cea mai rea șampanie pe care 
aţi gustat-o vreodată. Acum toate simţurile vă sunt implicate în 
trăirea experienţei. 


Noua experienţă cu persoana respectivă începe să strângă firele unei 
noi și memorabile reţele nervoase. Toate simţurile şi-au dat 
concursul la strângerea materiei prime pentru asocierea celor 

percepute vizual cu datele înregistrate verbal, cu ceea ce v-a spus 
simțul tactil, cu ceea ce ați simțit plăcut ca miros şi cu gustul 
dezagreabil. Toţi acești stimuli senzoriali sunt interconectați acum la 
o rețea nervoasă deja înscrisă în reţeaua sinaptică — amintiri 
episodice despre o persoană din trecut. Rezultatul este că acum aveţi 
emoții memorabile legate de acest eveniment. 


Să spunem că a trecut un an. N-aţi mai văzut-o pe Diana după prima 
întâlnire și nici nu v-aţi mai gândit la ea. Într-o bună zi, prietenul din 

Într-o experiență, două grupuri fără legătură între ele au fost, 
solicitate să vizioneze mai multe filme. Grupului de control i s-a 
permis să le vadă fără restricţii, dar celui de-al doilea i s-au dat. 
instrucţiuni să urmărească filmele fără să reacționeze emoţional 
sau senzorial. La finalul experienţei, celor două grupuri li s-a- 
cerut să răspundă unor întrebări concepute pentru verificarea : 
memoriei. Stă a 


Fiecare membru al grupului de control, care reacționase 
emoţional la stimulii transmiși de filme, şi-a amintit mult mai 
multe detalii din fiecare, în timp ce celălalt grup, căruia i se 
ceruse doar să le urmărească cu detaşare, a demonstrat o capa- - 
citate mai redusă de memorare a evenimentelor trecute. . 


Aceste rezultate arată că, în primul grup, stimulii senzoriali 
„proveniţi din mediu (filmul) au consolidat conexiunile din 
reţelele nervoase, ca și cum experienţele senzoriale ar fi captat 
total atenţia creierului. Suplimentul de neurotransmițători pro- 
duşi de creier, din cauza implicării emoţionale, păreau să acti- . 
veze şi să stimuleze pe mai departe activarea cu şi mai mare in- 
tensitate a reţelelor nervoase respective. Capacitatea mărită de . 
activare a schemelor sinaptice îmbunătăţeşte memoria”. 


? Richards J.M., Gross ].]. (2000 Sep), „Emotion regulation and memory: The 
cognitive costs of keeping ones cool“, Journal of Personality and Social Psychology, 
79(3), pp. 410-424. 

New York vă sună şi, stând de vorbă, vă aminteşte de Diana. Vă opriţi 
o clipă şi vă gândiţi: „Diana, Diana...” iar prietenul spune „Ei, o ştii 
tu, cârlionţi, zâmbet frumos...“ Şi pe urmă vă aduceţi aminte. „Aşa-i, 
petrecerea din Manhattan, 1999, ochi verzi, mână fermă, înaltă şi 
subţire, miroase a iasomie, şampanie groaznică... Mi-aduc aminte.“ 
N-a fost nevoie decât de câţiva stimuli asociativi, ca să se activeze cone- 
xiunile nervoase trecute şi, odată activate, v-aţi şi amintit experiența. 


Importanța memoriei episodice 


Succesul speciei umane în evoluţie se bazează pe capacitatea noastră 
de a învăţa din experienţe, adaptându-ne apoi, schimbându-ne sau 
modificându-ne comportamentele cu proxima ocazie. Ceea ce 
învăţăm prin experiență ne modelează țesutul moale, neuroplastic, al 
creierului. Cercetătorii au separat, de exemplu, șobolani de laborator 
în trei medii diferite. În primul mediu, un şobolan a fost izolat şi 
lipsit de interacţiune cu alții, în condiţii de stimulare limitată, fără 
hrană şi apă suficiente. În cel de-al doilea mediu, un şobolan a fost 
plasat într-o cușcă standard de laborator, echipată cu o roată, 
împreună cu alți doi șobolani. Cea de a treia cușcă a fost constituită 
ca mediu îmbogăţit, şobolanii fiind plasați împreună cu câţiva frați şi 
pui, punându-li-se la dispoziție o mulțime de obiecte cu care să 
interacționeze. Toate cele trei grupuri au fost lăsate luni de zile în 
mediile respective. La încheierea experienţei, creierul şobolanilor a 
fost scos pe cale chirurgicală şi examinat la microscop. 


Evaluând şobolanii din mediul îmbogăţit, cercetătorii au constatat o 
creştere considerabilă a dimensiunilor creierului, cu un număr total 
de neuroni mai mare în comparaţie cu cei din grupul de control. În 
acelaşi timp, se putea constata şi o creştere sensibilă de neuro- 
transmițători, care sunt direct proporționali cu numărul de cone- 
xiuni sinaptice dintre neuroni.8 Exact acesta a fost şi rolul mediului 
îmbogăţit — să amplifice dezvoltarea de neuroni şi conexiunile 


8 Rosenzweig M.R., Bennett E.L. (1996 June), „Psychobiology of Plasticity: Effects of 
training and experience on brain and behaviour“, Behavioral brain research, 78(1), 
pp. 57-65. 

Bennett E.L., Diamond M.C. Krech D., Rosenzweig M.R. (1964), „Chemical and 
anatomica] plasticity of brain“, Science, 146, pp. 610-619. 

Figura 6.2 
Celulă nervoasă cu spini dendritici. Protuberanţele asemănătoare cu 
niște spini servesc drept receptori la nivelul diferitelor conexiuni 
sinaptice. Numărul total de spini dendritici tinde să crească în 
momentul expunerii unui organism viu la condiții îmbogăţite de 
mediu. Deoarece mediile îmbogăţite oferă mai multe ocazii de 
experiențe noi și diversificate, se afirmă că experiențele noi creează 
mai multe conexiuni sinaptice și, prin urmare, o conectivitate mai 
complexă și îmbogățită în materia cenușie. 


acestora în cortexul cerebral, prin creşterea numărului total de ex- 
perienţe ale creierului. În mod interesant, şobolanii din mediul îm- 
bogăţit au avut și o viaţă mai lungă și mai puţină grăsime corporală. 
Examinarea în continuare a creierului şobolanilor din mediul îmbo- 
găţit le-a dezvăluit cercetătorilor şi o creştere a numărului de spini 
dend.ritici, care reprezintă punctele de acostare de care se prind alte celule 
nervoase. În Figura 6.2 se pot observa spinii dendritici ai unui neuron. 


Același proces este valabil și pentru fiinţele umane; şi noi producem 
alte conexiuni sinaptice ca reacţie la noii stimuli de mediu. De fapt, 
pe măsură ce adoptăm experienţe noi şi îmbogăţite pentru a crea noi 
conexiuni sinaptice, potenţialul nostru de creştere cerebrală se 
măreşte exponențial, deoarece pornim de la un cortex cerebral lărgit. 

Volumul mai mare al creierului nostru permite existența unui număr 
mai mare de neuroni, ceea ce înseamnă și un număr mai mare de 
conexiuni potențiale și o predispoziție mai accentuată către învățare. 
Experiențele variate marchează noi rute pe neocortex care vor fi apoi 
accesate ca amintiri mai puternice, mai durabile. Și, cu cât este mai 
bogată noua experienţă, sau cu cât devine creierul mai exersat într-un 
domeniu, cu atât reţelele nervoase din creier se interconectează mai 
vast, se modifică și se îmbogăţesc mai mult, devenind mai complexe. 


Cunoştinţe şi experienţă 


6,022 x 10” particule/mol. Acesta este numărul lui Avogadro. N-a 
fost nevoie să-l caut, ştiam chiar și că termenul de numărul lui 
Avogadro nu este decât o denumire onorifică şi că se referă la 
valoarea calculată a numărului de atomi, molecule şi așa mai departe 
dintr-un gram-mol de substanţă chimică, oricare ar fie ea. Pe lângă 
că l-am învăţat la ora de chimie a dl. A, am dat peste el şi în orele de 
chimie de la facultate. Nu-l folosesc în fiecare zi (de fapt, nu-l 
folosesc deloc acum), dar este înregistrat într-o rețea nervoasă alături 
de dl. A, de Brian M., de Bobby O. şi de maimuța aceca afurisită de 
la lucrările de control. Dar mai e ceva pe lângă atașarea unei emoţii 
de informaţia respectivă. Pe când eram student, mi s-a întâmplar de 
câteva ori să fiu nevoit să folosesc 6,022 x 102. Combinația de expe- 
riență corelată cu emoție şi repetiţia au fost cruciale pentru înre- 
gistrarea sigură a acestui concept în țesuturile moi ale creierului meu. 


Cunoştinţele și experienţa conlucrează și în alt mod. Când aflăm noi 
informaţii şi le memorăm, devenim mai pregătiţi pentru o nouă 
experiență. Lipsiţi de cunoştinţe, păşim în experienţa respectivă fără 
să înțelegem cum să interacționăm în ea. 


Cunoştinţele, deci, reprezintă deseori precursorul experienţei și 
aceasta este rădăcina adevărată a instruirii prin şcoală. Deseori, 
trecem de pe băncile şcolii direct în experienţa practică, indiferent ce 
am fi — asistentă medicală, instalator de aer condiționat sau de 
încălzire, depanator sau orice altceva. 


Principiile pedagogice sănătoase susțin această concepție despre teo- 
rie şi practică. Trebuie să citim și să studiem o mulţime'de informații 

ca să transformăm toate aceste noi cunoştinţe în amintiri de rutină, 
ca să știm cum să executăm anumite proceduri şi de ce. Modul de 
aplicare a acestor cunoştinţe reprezintă punerea în acțiune a 
amintirilor semantice, deci ne putem pregăti în continuare să le 
consolidăm ca amintiri episodice. 


Volumele de date teoretice stocate pe care le acumulăm în timp, sub 
forma a sute de mii de noi circuite nervoase, pot fi activate şi în alt 
mod. Personalizarea și testarea celor învăţate teoretic consolidează 
circuitele semantice respective și transformă noile experiențe în 
amintiri de lungă durată. Circuitele cerebrale semantice sunt deja 
existente şi gata de utilizare. Ne putem baza pe informaţia întipărită 
în harta neurologică, pentru că ştim deja ce să facem ca să obținem 
un anumit rezultat. Dacă n-am dispune de circuite pentru niciuna 
dintre specializările de mai sus, este mai mult decât probabil că în 
anumite situații nu am şti ce să facem. 


Acumulăm cunoştinţe ca să putem pune în practică ce am învățat. 
Acumularea de noi cunoştinţe ne pregăteşte pentru o nouă expe- 
riență şi, cu cât dispunem de mai multe cunoștințe, cu atât mai bine 
suntem pregătiți pentru experienţa respectivă. Cunoştinţele şi expe- 


_rienţa conlucrează ca să creeze cele mai bune şi perfecționate cone- 


xiuni neurologice din creier. În acest proces, beneficiem de avantajul 
plasticităţii creierului. Deşi un agent exterior poate adăuga noi cir- 
cuite unui computer, numai creierul își poate crea singur noi scheme 
de interconectare. 


Toate informaţiile pe care le-am dobândit și memorat sunt absolut 
necesare pregătirii pentru experiența de a deveni asistentă medicală 
sau specialist în instalatea de aparate de aer condiționat. Pasul urmă- 
tor este însă angajarea în experienţa practică; trebuie să aplicăm, să 
demonstrăm şi să personalizăm informaţia, astfel încât creierul să 
poată prelucra ce am învăţat, ca să îmbogăţească legăturile sinaptice. 
lată cum ne lărgim înţelegerea și contribuim la evoluţia creierului. Pe 
măsură ce ne implicăm corpul în aceste experiențe noi de aplicare 
practică, cele cinci căi ale simțurilor transmit un feedback, conso- 
lidând circuitele cerebrale iniţiale, alcătuite prin memorarea unei 
mulțimi de date teoretice. Astfel, amintirile episodice încep să mode- 
leze cadrul conexiunilor neurologice. 

Amintirile pe care le creăm se asociază cu experienţele pe care le trăim 
prin intermediul simţurilor, interacționând cu oameni şi felurite 
obiecte, în diferite locuri și momente. Pe măsură ce ne amintim cum 
să realizăm anumite proceduri, devenim capabili să le facem mai bine 
sau chiar altfel data viitoare când ne găsim într-o situaţie similară. 


De exemplu, poate că ţineţi minte cum se tratează ulcerul duodenal 
pentru că vă aduceți aminte de bărbatul acela (persoana) cu care v-aţi 
imprietenit la Crăciunul din 1999 (momentul) în Norvegia (locul), și 
care părea să sufere atât de tare, incât n-aţi mai uitat niciodată un 
anumit medicament (obiect) care i-a făcut bine. Experienţa trăită v-a 
îmbogățit astfel ceea ce învățaserăţi teoretic la şcoală. Cunoştinţele 
fără experienţă sunt filozofie, iar experiența fără cunoştinţe este 
ignoranță. Rezultatul interacțiunii dintre acestea este înțelepciunea. 


Să presupunem a fia trecut, stăteați pe canapea ae 
“batoane de ciocolată şi făcând galerie cicliştilor din Turul Fran- 
‘tei. Este o cursă infernală, care justifică toate caloriile suplimen- 
tare, dar, la finele celor 22 de zile, aţi observat că vă cam strâng 
"hainele, aşa că v-aţi hotărât să vă apucaţi de sport. Problema e că 
„n-aţi învăţat niciodată să mergeţi pe bicicletă. Ce-i de făcut? 


Citiţi o carte despre ciclism și, pe parcurs, dobândiţi teoretic 
„informaţie semantică despre diferite modele de biciclete, despre 
"tehnici de ciclism, întreţinere şi depanare. S-ar putea să învățați 
"chiar și despre acest lucru misterios numit echilibru. Dacă 
“studiați conştiincios informaţia, aceasta este stocată în creier sub 
formă de amintire teoretică; aceasta va crea noi conexiuni 
ke sinaptice sub formă de amintiri semantice. 


į Pe urmă, vă uitaţi la o casetă cu Lance Armstrong şi, în final, îl 
„mai întrebaţi și pe fratele dumneavoastră câte ceva. Observân- 
-du-i demonstrațiile de măiestrie, creierul se concentrează conş- 
'tiincios, astfel încât să vă adice aminte de instrucțiunile oferite 
i când o să vă vină rândul. să à încercaţi şi dumneavoastră. 

Toate aceste date variate au luat acum forma unor scheme 
sinaptice cartografiate de idei asimilate, Informaţia pe care aţi 
acumulat-o despre arta mersului pe bicicletă e încă la stadiul de 
înțelepciune provenită din experienţa altcuiva şi, din punctul 
dumneavoastră de vedere, tot ce aţi învățat este tot teorie. Acum $ 
insă creierul dispune totuşi de scheme și e pregătit pentru aceas- 


tă nouă experienţă. Mai mult decât orice, cu cât aţi acumulat mai 


multe funggtinte, cu atât sunteți mai pregătiţi pentru experienţă, 


päin meai pe bicicletă: 
aplicarea celor învăţate 


Când vă suiţi pe bicicletă şi mergeţi cu adevărat, trăiţi i REN i 


noi experiențe. Ați putea avea o experiență de cădere, alta de men- A 
ţinere a echilibrului, alta de pedalat, de schimbare a vitezelor și 
chiar de mers fără mâini. S-ar putea să simțiți durerea când veți 


“cădea şi vă veţi juli genunchii sau când veți pedala jumătate. de 
oră la deal. Poate simtiti sentimentul de ușurare când ajungeţi in- 
vârful dealului şi începeţi să acceletaţi la vale, În cursul tuturor 


acestor experiențe, simţurile îi transmit creierului cantități enorme. 
de informaţii dinspre propriul corp şi mediu, prin cele cinci căi. 
senzoriale, acesta înregistrând noile experiențe sub formă. de 

amintiri episodice. Toate aceste experienţe sunt codificate neu- 
rologic şi chimic de către simţuri, iar acum simţiţi lucruri noi. 
asociate. cu actul mersului pe bicicletă. Cascada intensificată de 

substanțe chimice produsă de primul mers pe bicicletă generează o 
nouă emoție, care consolidează amintirea mersului pe bicicletă. În 


„fiecare situație, ori de câte ori apare ocazia, vă bazaţi pe cele în- 


vățate teoretic şi incluse în schemele cerebrale în timpul învățării, - 
ca resursă pentru situaţii noi sau cu care pu sunteţi familiarizați. 


Procesul de interacțiune tridimensională cu. “propriul corp. în d: 


E oriona Cü cât trăiţi mai multe § expe- 


riene iE mersului pe bicicletă, cu atât vi se consolidează 
mai tare conexiunile sinaptice, deoarece acum există o mulțime ; 


de meurotransmiţători c care consolidează conextanile boan 

Conştientul poate activa acum toate rețelele neurologice de.“ 
“- conexiuni sinaptice asociate cu pedalatul vehiculelor cu două:". 
roţi, ca să se producă amintirea şi înțelegerea mersului pe bici- 

„. „cletă. Tot ce aţi învăţat şi aţi introdus ca schemă de noi cunaş- 
"“tinţe şi experiență vă stă acum la dispoziţie, gata de folosire 
„oricând. V-aţi dezvoltat creierul. Dacă o să-vreţi să mai mergeţi 
“din nou pe bicicletă, casă vă amintiți cum se face n-o să mai fie” 
„nevoie de altceva decât să vă reactivați acele rețele nervoase... 
;. create atât de teorie, cât şi de experiență. alti i 


LN a 


De la experiență şi cunoştinţe spre înțelepciune 


Intelectul îl constituie cunoştinţele învăţate teoretic, iar înțelep- 
ciunea, cunoştinţele trăite ca experienţă. Când o experiență senzo- 
rială se asociază unei amintiri episodice, putem înţelege în sfârşit 
conceptul de înțelepciune. Înţelepciunea înseamnă să trăieşti o expe- 
riență înțeleasă pe deplin, pentru că am avut experienţa şi am învățat 
ceva din ea. Aceasta este unul dintre învățămintele fundamentale pe 
care le-am primit de la Ramtha (vezi Capitolul 1), care îşi îndeamnă 
permanent ucenicii să aplice teoria la experienţă, astfel încât din 
experiență să poată câştiga înțelepciune. Acest concept este ceea ce se 
poate atribui evoluţiei, iar în Figura 6.3 putem vedea progresul 
cunoaşterii spre evoluţie. 


Cunoașterea poate fi considerată deci ca reprezentând experienţele 
cunoscute ale altcuiva şi înțelepciunea pe care o poate comunica 
acesta. Dacă ne aplecăm asupra înţelesurilor teoretice (semantice) 
comunicate de altă persoană și le internalizăm prin analiză, reflecţie, 
contemplare şi propriul nostru simț critic, în creier încep să ni se 
creeze conexiuni sinaptice. Aceste noi legături între neuroni vor 
constitui o reţea de ţesuturi neurologice care nu aşteaptă decât să fie 
activate de experienţa trăirii noilor cunoștințe. În momentul în care 
suntem capabili să personalizăm informaţia intelectuală respectivă, 
aplicând în mediu cele învăţate, modificându-ne comportamentul, 
ajungem la un exemplu adevărat de nouă experiență, cu noi emoții, 
atingând un nivel superior de înțelepciune. 

CUNOAȘTERE 


EXPERIENŢĂ 


ÎNȚELEPCIUNE 


EVOLUȚIE ° 


Figura 6.3 
Iată o interpretare grafică a modului în care evoluează fiinţele 
umane. Cunoaşterea este precursorul experienţei. Când dobândim 
noi informații şi aplicăm cele aflate ca să ne modificăm 
comportamentul, se creează o experiență nouă, mai complexă. 
Deoarece emoţiile sunt produsul final al experienței, rezultatul 
acțiunilor deliberate trebuie să producă o nouă experienţă însoțită de 
o nouă emoție. În momentul în care, amintindu-ne ce am învățat şi 
am făcut practic, conştientizăm cum am creat experiența respectivă, 
adoptăm o nouă înțelepciune. Înţelepciunea reprezintă conştien- 
tizarea modului în care se pot crea experiențele după plac. Aceasta 
poate apărea şi ca rezultat al învățării dintr-o experienţă neplăcută, 
înțelegând cele făcute pentru obținerea rezultatului respectiv, astfel 
încât să nu mai recreăm evenimentul și altă dată. Evoluţia reprezintă 
înțelepciunea dobândită prin înţelegerea emoțiilor create în funcție de 
cele învățate, demonstrate/manifestate şi apoi trăite ca experiență. 

Experienţa ca profesor 


Nu întotdeauna învățarea precede experiența. Îmi aduc aminte de pe 
vremea când eram copil că mi-am convins fratele că puteam merge 
prima dată la schi şi fără să iau lecţii în prealabil. I-am spus că 
singurul lucru de care aveam nevoie era să ţinem schiurile alăturate 
şi să împingem cu beţele cât puteam de repede şi de des, ca să 
coborâm de pe munte. Nu mi-a luat mai mult de două minute ca să-l 
instruiesc, şi i-am spus să aibă grijă să rămână ghemuit până jos. 
După cum vă puteți imagina, multe surprize neplăcute am avut noi 
în ziua aceea. În nu mai mult de câteva clipe, pe pârtia pentru 
avansați (pentru că, după câte știam noi, un romb negru însemna 
ceva doar la poker), ne-am dat seama că habar n-aveam să ne oprim. 
Şi acesta nu era decât începutul. Nici nu ne trecuse prin cap că ar 
exista detalii de care trebuie să ţii cont înainte de pornire — chestii 
minore precum movile de zăpadă, întoarceri rapide, stânci, copaci, 
porţiuni de gheaţă, telescaun pe care să te sui și de pe care să te dai 
jos, echipament adecvat, vremea și ceilalți schiori. Ne-am angajat 
într-o experienţă nouă, fiind total lipsiţi de cunoștințe. Nu posedam 
niciun fel de arhitectură neurologică şi nimic din conexiunile sinap- 
tice pe care ceilalți schiori și le creaseră prin învăţare și instruire. 
Lecţiile primite în ziua aceea au fost învățate numai prin experiență, 
majoritatea fiind facilitate de căile senzoriale, care ne-au făcut să 
simţim durerea, frigul și epuizarea. A doua zi, ne-am dus să luăin lecţii. 


Învăţarea: legea asociaţiei 


Spre norocul nostru, instructorul de schi de a doua zi era înţelept. 
Ne-a întrebat dacă ştim să mergem pe bicicletă, să folosim un 
skateboard sau dacă am schiat vreodată pe apă. Deşi atunci nu ne-am 
dat seama, instructorul folosea legea asociației ca să ne ajute să ne 
formăm o nouă deprindere. 


Legea aceasta am folosit-o deja ca să vă ajut să învăţaţi. Când spu- 
neam că o celulă nervoasă arată ca un stejar, am făcut referire la ceva 
familiar. Creierul a făcut imediat o incursiune rapidă prin toate 
cunoştinţele şi experienţele stocate, ca să găsească o informaţie cores- 
punzătoare. Creierul este atât de expert în acest domeniu, o face atât 

de des, încât, pe lângă el, o căutare pe Google seamănă cu frunzărirea 
printre fişele de la biblioteca universităţii sau cu plimbatul printre 
rafturite unei librării cu ochii după o anumită carte. Poftim, iar am 
făcut-o! lar am asociat o experienţă posibilă (căutarea clasică într-o 
bibliotecă) cu alta (creierul), referindu-mă în același timp la o a treia 
(căutarea pe Google). 


Modul în care învăţăm şi memorăm informaţia adună neuronii 
pentru a forma conexiuni mai puternice prin legea asociaţiei. Teoria 
lui Hebb ajută la explicarea felului în care se petrece învățarea aso- 
ciativă. Când stimulii slabi de intrare (informaţia pe care încercăm 
s-o învăţăm) se activează simultan cu stimulii puternici (informaţia 
familiară, cunoscută, deja conectată la reţelele nervoase din creier), 
legătura mai slabă este întărită de declanşarea celei mai puternice. 


Când învăţăm, ne folosim amintirile şi experienţele anterioare, lu- 
crurile deja ştiute (conexiuni sinaptice deja introduse în circuit), pen- 
tru a construi sau proiecta un concept nou. Dacă încercăm să dobândim 
un nou element de informaţie, dar nu știm ce înseamnă un anumit 
cuvânt, este pentru că nu l-am învățat — nu dispunem de circuite 
sinaptice aflate în raport cu informaţia respectivă. În schimb, îl 
putem asocia altor elemente de informaţie aflate în relație cu noul 
cuvânt sub forma altor reţele nervoase din vecinătate, astfel încât să 
se activeze electric niște grupuri de neuroni. Odată ce aceştia sunt 
excitaţi, cuvântul nou poate fi adăugat sub forma unei conexiuni sinap- 
tice la setul existent de circuite pregătite, deja activate. Să nu uităm că 
este mai ușor de făcut o conexiune nouă la circuitele excitate electric. 


De exemplu, menţionarea cuvântului „malleus“ vă poate produce un 
semnal slab în legăturile sinaptice pentru că nu știți ce înseamnă, 
adică nu dispuneţi de legăturile sinaptice ca să-l puteţi prelucra. 
Ce-ar fi însă dacă aș spune că malleus este osișorul care seamănă cu 
un ciocan pe o tobă, aflat în urechea internă? Dacă aş explica undele 
sonore care vibrează în timpan ca fiind nişte valuri produse pe 
oglinda unui lac de aruncarea unei pietre — valurile lovesc timpanul 
și ciocănelul se mișcă, transferând impulsurile sub formă de sunet 
spre a fi decodificate de creier? Conform modelului lui Hebb, aceste 
afirmaţii tocmai v-au activat circuitele deja existente în creier. 

Conceptele de ciocănel, os, timpan, unde/valuri şi ureche constituie 
stimuli puternici, pentru că sunt deja incluse în circuit şi de aceea 
creierul poate declanşa circuitele nervoase respective. Am creat un 
nivel de conștiință care corespunde informaţiei deja cuprinse în 
harta neurologică, ceea ce v-a permis apoi să realizaţi o nouă cone- 
xiune la respectiva rețea nervoasă activată. Mai simpiu spus, prin 
legea asociaţiei, folosim ce ştim ca să înțelegem ce nu știm. Utilizăm 
circuitele cerebrale existente că să creăm altele noi. Figura 6.4 vă ajută 


să înțelegeți cum învăţăm prin asociaţie pentru a crea un nou nivel 
de conştiinţă. 


MALI.EUS 
CREEAZĂ 


NEURON 
EXCITAT 


TRANSMITERE 
NERVOASĂ 


Figura 6.4 . 
Exemplu de învățare asociativă: conform modelului lui Hebb, când 
activăm diferite rețele cerebrale de informaţie cunoscută, conexiunile 
sinaptice noi sunt mai uşor de realizat. 

Aplicarea legii asociaţiei face ca un întreg concept cu care nu suntem 
familiarizați să poată fi uşor integrat în rețelele nervoase implicite. 
lată un exemplu din viaţa reală: Joe M. a trebuit să se înveţe cu com- 
puterul când se apropia de 70 de ani. Ca voluntar la filiala locală a 
Programului CASA/GAL (consilier special desemnat de tribu- 
na//tutore legal), a devenit tutorele mai multor copii abuzaţi şi negli- 
jați. La fiecare şase luni, avea obligația să trimită prin e-mail un 
raport despre evoluţia copiilor, asistentului social şi la școală, şi să 
reconiande şi alte servicii de care ar avea nevoie. Joe trebuia să 
păstreze toate rapoartele anterioare ca să se poată face referire la ele. 
Soţia lui, Elaine, devenită şi ea voluntar CASA, avea propriii bene- 
ficiari şi propriul set de documente păstrate electronic. 


Problema era însă că Joe și Elaine habar nu aveau cum se creează şi 
se păstrează documentele pe calculator. Nu pricepeau cum să salveze 
raportul original ca document şablon şi pe urmă să facă o copie prin 
comanda „Save as“. Nu ştiau nici măcar cum să-și ţină documentele 
separat. Citiseră îndruniări de utilizare a calculatorului şi încercaseră 
conştiincios să înţeleagă cum se face, dar tot nelămuriţi erau. Cu alte 
cuvinte, nu-şi puteau forma conexiuni sinaptice noi şi durabile, 
pentru că riu erau în stare să activeze niciun mecanism cerebral deja 
existent și cu care să facă legătura. 


Când au apelat la prietena lor, Sara, care ştia să lucreze la calculator, 
aceasta a folosit Legea asociaţiei şi câteva materiale de birou ca să le 
explice conceptul de gestionare electronică a documentelor, folosind 
niște termeni pe care cei doi, ca foşti patroni, să-i înţeleagă mai ușor. 
Primul lucru pe care l-a tăcut Sara a fost să compare Windows 
Explorer cu un fișet clasic de cartotecă, asemănând fișierul „Docu- 
mentele mele“ cu un sertar din dulapul respectiv. Sara a creat fişiere 
electronice pe care le-a denumit „Documentele lui Joe“ şi „Docu- 
mentele lui Elaine“ şi le-a spus să şi le închipuie ca pe nişte biblioraf- 
turi obişnuite, cu coperte verzi. În fişierul „Docuinentele lui Joe“ a 
creat câte un fişier pentru fiecare copil cu care lucra Joe, pe care 
acesta să și le imagineze ca pe niște dosare cu şină. Pe urmă, dat fiind 
faptul că modalitatea cea mai bună de a învăţa este să combini cunoş- 
tințele cu experiența, a pus-o pe Elaine să facă același lucru pe 
computer, pentru beneficiarii ei. 

Cel mai important lucru dintre toate, Sara a folosit asociaţia ca să 
demonstreze diferenţa dintre comenzile „salvează“ și „salvează ca“ 
A dat unei foi de hârtie titlul „Şablonul lui Joe pentru rapoarte 
CASA“ (cu linii pentru numele copilului și data raportului), pe care a 
„salvat-o“ apoi, introducând-o pur şi simplu în biblioraftul real. 
A pus etichete pe câteva dosare, cu numele copiilor de care se ocupa 
Joe. Pe urmă a scos șablonul, l-a copiat la xerox spunând „Salvează 
ca“ şi i-a cerut lui Joe să ia o copie, să-i dea numele copilului şi s-o 
pună în dosarul cu șină corespunzător. După care l-a pus pe Joe să 
„salveze“ şablonul original, așezându-l în biblioraft. 


Acuin începuseră să li se aprindă beculeţele şi lui Joe, şi lui Elaine. Au 
repetat pe rând acelaşi procedeu folosind computerul și nici n-au mai 
avut nevoie de demonstraţie pe viu ca să priceapă cum să-și „tragă“ 
(comanda „drag and drop“) fiecare documentele din fișierele 
amestecate în cele corespunzătoare. Asociind funcționarea, până 
atunci misterioasă, a calculatorului cu procedeele obișnuite, de 
rutină, dintr-un birou, deja consolidate ca rețele nervoase, cei doi au 
reușit să transforme necunoscutul în cunoscut. Printr-un exerciţiu 
sârguincios şi motivaţi de bunăstarea copiilor, Joe şi Elaine au con- 
tinuat să-și perfecționeze reţelele nervoase legate de documentele 
electronice. Experienţa celor doi demonstrează că neuroplasticitatea 
creierului face posibilă căpătarea de noi deprinderi la orice vârstă. 


Asociaţia nu este însă singura cale de formare a unor noi rețele ner- 
voase sau de consolidare a celor existente. 


Amintirea: legea repetiției 


Dacă învăţăm prin asociere, atunci de memorat memorăm prin repe- 
tare. La început, este nevoie de o conștientizare extrem de intensă ca 
să ne concentrăm atenţia asupra reorientării modului obișnuit de 
gândire. Dar, perseverând, neuronii încep să stabilească legături între 
ei. Dacă reușim să gândim, să manifestăm, să exprimăm orice lucru 
sau să-l trăim ca experienţă, fără ca mintea să ne alunece spre alte 
gânduri, atunci creierul va reuși să creeze conexiuni sinaptice mai 
puternice, mai complexe, care să faciliteze atingerea unui nou nivel 
de conștiință. 

Sportivii profesionişti exersează mişcările de mii de ori, zi după zi, 
săptămâni la rând, sub îndrumarea antrenorilor. Nu-şi doresc să fie 
obligaţi să se gândească la fiecare aspect complex al fiecărei lovituri 
de crosă sau la fiecare aruncare cu mingea, ba chiar dimpotrivă. Prin 
exerciţiu constant, îşi deprind muşchii sau, mai bine zis, îşi dezvoltă 
memoria musculară până ajung la acea zonă imprecisă, în care 
mintea se dă deoparte şi lasă trupul să facă ceea ce are de făcut. 
Aceasta este legea repetiției în acţiune. 


După cum ştiu toţi părinţii, copiii sunt adevărate mașinării de 
învăţat, câteodată învățând chiar prea bine. De exemplu, când fac 
primii paşi, suntem încântați, dar şi îngrijoraţi, pentru că mobilitatea 
brusc dobândită expune copilul la o mulțime de posibile pericole. Pe 
măsură ce gradul de mobilitate a copilului crește, nu vi se pare că 
vocabularul părintelui sărăceşte? Cuvântul nu pare să intervină mult 
mai des: „Nu, nu pune mâna“, „Nu, pleacă de lângă scări”, „Nu, vino 
inapoi“. Imaginaţi-vă uimirea mamei sau a tatălui când, la câteva 
săptămâni după intrarea în acest univers al cuvântului nu, micuța 
Sarah spune şi ea „nu“ când i se cere să lase telecomanda din mână. 
De unde credem că l-a învăţat? Cât de des l-a auzit într-o perioadă 
scurtă de timp ca să asocieze cuvântul rostit cu un anumit ton cu 
conceptul şi puterea proprie acestui cuvânt în mediul în care trăieşte? 


Scrierea acestor rânduri îmi reînvie în minte senzaţia ciudată, avută 
când am învăţat să dactilografiez. Simpla găsire a capătului de rând și 
aşezarea degetelor pe tastatură mi se păreau dificile. Mi-a trebuit 
mult să învăţ locul fiecărei taste şi eram deseori dezamăgit. Dar, cu 
cât exersam mai mult, cu atât devenea mai uşor de deprins. Cu 
siguranță că vă mai vin în minte o duzină de alte priceperi căpătate 
cu timpul şi care acum vi se par naturale. Şi prin „natural“ nu vreau 
să spun doar uşor. O nouă pricepere devine automată, apoi 
subconştientă şi, în final, când o stăpânim cu adevărat, trece în 
inconştient, adică nu ne mai gândim deloc la ea. 


În momentul în care ne concentrăm conştient asupra unui gând sau 
asupra unei experienţe, gândindu-ne la ea în mod repetat, exprimând-o 
constant şi manifestând-o, neuronii încep să se activeze, să încerce să 
se ataşeze unii de alții şi să formeze relaţii mai durabile. Activaţi 

repetat, neuronii încep să elibereze substanţe chimice la nivel sinaptic, 
care le permit să stabilească şi să creeze conexiuni mai puternice. 


Aceste substanţe chimice neurotrofe, în special, cea care poartă denu- 
mirea de factor de creştere nervoasă sau factor neurotroțic, determină 
sinapsele dintre neuroni să formeze relații de lungă durată. Asemă- 
nător unui îngrășământ de grădină, aceste substanţe chimice stimu- 
lează dezvoltarea dendritelor, producând conexiuni mai multe şi mai 
bogate între ele, astfel încât să se ataşeze unele de altele pentru a forma 
legături durabile, consolidate. Pe măsură ce celulele nervoase se fixează 
mai bine, orice am învăţa devine automat, mai obișnuit, mai natural, 
mai ușor, căpătând din ce în ce mai mult trăsăturile unui proces incon- 
ştient. Fie că şofăm, dactilografiem, mergem pe bicicletă, croşetăm sau 
facem multe alte activităţi, cu cât repetăm o acţiune şi cu cât conso- 
lidăm mai mult un gând, cu atât se întăresc conexiunile nervoase. 


Atenţia este esenţială în acest proces. Atâta timp cât ne concentrăm 
asupra obiectului învățării, oricare ar fi acela, pe care îl reluăm apoi 
în mod repetat, indiferent de gândul manifestat, neocortexul poate 
începe să configureze noi conexiuni în rețele proaspete, ca să ne pună 
la dispoziţie o schemă durabilă, accesibilă în viitor. Dacă ne lăsăm 
mintea să rătăcească în momentul în care încercăm să construim noi 
conexiuni, creierul nu-şi poate începe opera de configurare şi carto- 
grafiere a obiectului eforturilor noastre, pentru că mintea a ieşit din 
scenă, îndreptându-se către alte scheme nervoase. 


Ca în orice altă relaţie, neuronii trebuie să comunice sau să se 
activeze împreună, la început foarte frecvent, astfel încât să poată 
dezvolta o relație mai susținută. În final, aceştia se pot activa prin 
simpla amplasare a unora în apropierea celorlalți. Suntem acum în 
situaţia de a consolida o rețea nervoasă ataşată de gândul, acţiunea, 
priceperea, ideea, sentimentul sau conceptul în cauză. Indiferent ce 
am dori să adoptăm, acţiunea conştientă devine mai simplă, mai 
uşoară, mai naturală, mai familiară, mai lipsită de efort şi cu un mai 
mare aspect de rutină, mai automată şi mai subconştientă, până ce 
ajunge să fie inconștientă. 


Dacă ne putem imagina scena creaţiei pictată de Michelangelo, în 
care Dumnezeu întinde mâna în efortul de a atinge mâna lui Adam, 

atunci vom începe să înțelegem că neuronii fac același lucru: când ne 
străduim să realizăm ceva nou, să transformăm necunoscutul în 
cunoscut, neuronii învecinaţi se întind în afară să creeze o uniune de 
durată. Conexiunile sinaptice activându-se în mod repetat, vine un 
moment în care celulele nervoase se prind unele de altele. Dacă teoria 
hebbiană a învăţării poate fi rezumată prin enunţul „activaţi 
împreună, conectaţi împreună“, atunci legea repetiţiei adaugă urmă- 
torul element: „Neuronii care se activează repetat împreună, se cone- 
tează mai puternic împreună.” Creierul nostru este în continuă 
schimbare. Legăturile sunt abandonate şi reînviate în noi succesiuni 
şi tipare. Creierul aflat într-o neîncetată evoluţie este modificat prin 
acumularea de noi informaţii și trăirea de noi experienţe, prelucrate 


prin asociere şi consolidate prin repetare. 


Rețelele nervoase nu sunt deci decât grupuri de neuroni care se acti- 
vează împreună şi pe urmă se conectează împreună, când acuimnulăm 
noi informaţii, prin asociere, și ne amintim cele acumulate, prin 
repetare. Rezultatul final al asocierii oricărui nou concept, idee, 
proces mental, amintire, deprindere, comportament sau acțiune cu 
date cunoscute şi repetarea acestora în numeroase rânduri duce la 
apariţia în creier a unei noi comunităţi de conexiuni sinaptice 
asociate sau a unei noi reţele nervoase. 


De fiecare dată când activăm această nouă rețea nervoasă, producem 


. de fapt un nou nivel de conştiinţă. Dacă mintea este creierul aflat în 


acţiune sau creierul în stare activă, atunci rețelele nervoase creează 
noi nivele de conştiinţă. Şi, cel mai important, o întreagă rețea 
nervoasă poate scana hectare de zone neurologice specializate, 
pentru a pune în legătură compartiinente, module, subregiuni, 
substructuri felurite și chiar lobi diferiţi, pe care să-i activeze într-un 
număr infinit de combinaţii posibile. 


Prelucrarea cerebrală duală sau cum se transformă 
informaţia nouă în rutină 


Creierul dispune de circuite ca să acumuleze lucruri noi, atât la nive- 
lul microscopic al neuronilor și conexiunilor sinaptice (învățarea de 
tip hebbian), cât și la nivel macroscopic, așa cum suntem pe cale să 

vedem în cele ce urmează, când vom discuta cum e prelucrată infor- 
maţia de cele două emisfere cerebrale, stocând-o sub formă de 
amintiri de rutină. 


Niciuna dintre cele două emisfere cerebrale nu reprezintă imaginea 
în oglindă a celeilalte. Lobul frontal drept este mai mare decât cel 
frontal stâng. Lobul occipital stâng este mai mare decât cel occipital 
drept. Această dublă asimetrie este cunoscută sub denumirea de 
cuplul yakovlevian de torsiune, după neuroanatomistul de la Univer- 
sitatea Harvard, dr. Paul 1. Yakovlev, 


O asimetrie este prezentă și în procesele biochimice specifice celor 
două emisfere. De exemplu, emisfera stângă prezintă un exces de 
neurotransmițător numit dopamină, în timp ce emisfera dreaptă are 
mai multă norepinefrină. Emisfera dreaptă are și mai mulţi receptori 
ai neurohormonilor pentru estrogen. 


Aţi putea crede în acest moment că, dacă cele două emisfere diferă ca 
structură şi procese chimice, atunci au și funcţii oarecum diferite, și așa 
şi este. 


Emisfera stângă (haideţi să folosim prescurtarea ES) era pe vremuri 
considerată dominantă în comparaţie cu emisfera dreaptă (ED). ES 
nu numai că părea mai activă, dar au existat neurologi care o 
considerau superioară datorită capacităţilor sale mai avansate de 
prelucrare a limbajului, de gândire analitică şi de participare la logica 
simbolică lineară. Spre deosebire de ea, ED era iniţial considerată a fi 
lipsită de funcţii distincte. 


Mai mult decât atât, apariţia de leziuni în emisfera dreaptă pare 
deseori întâmplătoare. Majoritatea pacienților adulţi care au suferit 
leziuni sau afectări ale ED, adică acele persoane care și-au pierdut 
capacitatea de a-şi controla partea stângă a corpului, pot părea relativ 
neafectați din punctul de vedere al abilităţilor cognitive. La început, 
asta i-a determinat pe unii neurocercetători să-i atribuie un rol 
minor ED. Dar, odată cu continuarea cercetărilor, a reieşit că 
leziunile ED produc de fapt schimbări reale, măsurabile ale creierului 
și corpului. De exemplu, mulți subiecţi care suferă accidente 
vasculare cerebrale la nivelul ED par să nu conştientizeze deloc 

existența vreunei probleme fizice, chiar dacă suferă de o paralizie 
care îi face să-şi tragă piciorul drept. Acest fenomen se numește 
neglijare unilaterală, stare în care persoana nu-și percepe o parte a 
corpului sau nu este atentă la ea. 


Există o situație surprinzătoare care a condus la înţelegerea multor 
aspecte noi ale rolului celor două emisfere. Leziunile emisferei drepte 
la copilul mic sunt considerate extrem de grave, în timp ce lezarea 
emisferei stângi este privită în general ca mai puţin critică la copii. 
Această idee constituie exact opusul celor presupuse în general de 
medici cu privire la afectarea emisferei la adulţi. La pacienţii adulți, 
mulţi chirurgi se gândesc de două ori înainte de a face o intervenție 
la emisfera stângă, care adăposteşte centrul limbajului şi multe alte 
funcţii specifice. Chirurgii pot fi mai în largul lor dacă intervin 
asupra ED la adult, deoarece aceasta pare mai permisivă. 


Dat fiind faptul că un copil se află încă în primele etape ale învăţării 
limbajului, poate că este logic ca lezarea emisferei lui stângi să fie mai 
periculoasă atât timp cât acolo nu se vor fi configurat încă multe 
conexiuni sinaptice. Acest lucru nu explică însă de ce afectarea 
emisferei drepte este atât de devastatoare la copii. Este oare posibil ca 
ED să fie mai activă la copii, apoi, pe măsură ce devenim adulţi, lobul 
stâng să devină emisfera mai activă? Dacă acesta este adevărul, ce 
anume ar determina acest transfer și cărui scop i-ar servi el? Astfel 
gândea neuropsihologul dr. Elkhonon Goldberg.” 


Pe măsură ce se maturizează, 
emisferele fac schimb de roluri? 


În copilărie, observa Goldberg, suntem expuşi unei cantităţi enorme 
de informaţii noi, în timp ce la vârsta adultă, în majoritatea timpului, 
operăm cu activități de rutină şi utilizăm informaţii cu care suntem 
familiarizați de mult. El se întreba dacă tranziţia de la copilărie la 


9 Goldberg E. (2001), The Executive Brain: Frontal lobes and the civilized mind, 
Oxford University Press, New York. 

Goldberg E., Costa L.D. (1981), „Hemisphere differences in the acquisition and use 
of descriptive systems“, Brain langaage, 14(1), pp. 144-173. 

maturitate implică un transfer larg de funcțiuni şi informaţii dinspre 
ED către ES. În 1981, Goldberg a publicat o lucrare teoretică în care 
făcea legătura între ED şi noutatea cognitivă şi între ES şi rutina 
cognitivă. Acesta afirma că partea dreaptă a neocortexului este activă 
la maximum în prelucrarea conceptelor noi, necunoscute, iar partea 
stângă este superior activă în prelucrarea aspectelor familiare, cunos- 
cute. Pe măsură ce individul se dezvoltă şi devine adult, introducerea 
de noi stimuli ar putea fi prelucrată în partea dreaptă a cortexului și 
apoi transferată și stocată sub formă de informaţie familiară în partea 
stângă a cortexului. Acest lucru ar putea explica de ce lezarea ED este 
atât de gravă la copii, iar afectarea ES este mai devastatoare la adulți. 
În ambele cazuri, zonele lezate se găsesc în regiunea cea mai activă a 
creierului. 


Ipoteza lui Goldberg era de fapt o simplă reflectare a tendinței noas- 
tre, în calitate de specie avansată, spre învăţare. Cu alte cuvinte, exact 
ca în modelul microscopic de învăţare între neuroni propus de Hebb, 
la scară mai largă, suntem configuraţi să ne bazăm pe scheme infor- 
maţionale cunoscute pentru a înţelege mai bine informaţia nouă şi 
necunoscută. În acest caz, ar fi logic să fim dotați cu un creier mare, 
Care să constea dintr-o emisferă dreaptă perfecționată în prelucrarea 
informaţiei noi şi o emisferă stângă la fel de expertă în procesarea 
schemelor informaţionale şi comportamentale de rutină, familiare, 
automate. Relaţia noastră dobândită prin învăţare cu stimulii 
familiari instituie un depozit de deprinderi şi obiceiuri care consti- 
tuie o trambulină pentru manifestarea capacității noastre de a învăța 
concepte noi. Plasticitatea care ne distinge ca specie este capacitatea 
noastră de a tolosi concepte familiare pe care le legăm de altele, 
necunoscute. 


Tot din teoria lui Hebb ştim că, atunci când ne confruntăm cu infor- 
mații sau experiențe noi, învăţăm prin asocierea noilor stimuli cu 
amintirile stocate (date familiare, cunoscute) sub formă de scheme 
sinaptice preexistente. Astfel, creăm circuite sinaptice noi, mai 
consolidate, pentru a construi modele superioare de înţelegere. 


in primele etape ale învăţării, ne confruntăm cu noutatea. Procesul 
continuă datorită capacităţii noastre de a ne canaliza și concentra 
atenția asupra noii informaţii. Mai departe, urmează momente în 

care trecem în revistă noii stimuli și-i interiorizăm, pe măsură ce 
începem să ne familiarizăm cu ei şi să-i cunoaștem. La finalul ori- 
cărui proces de învăţare, informaţia nou achiziționată devine cunos- 
cută şi familiară; dacă am deprins un comportament sau o sarcină, 
acum ele pot fi de rutină și chiar automate. Capacitatea noastră de a 
transforma necunoscutul în cunoscut, nefamiliarul în familiar, noul 
în rutină este însuşi sensul progresului în evoluţia noastră individuală. 


Atunci, dacă mintea se bazează pe reprezentări interioare familiare 
(idei cunoscute) pentru a formula ipoteze şi pentru a crea noi repre- 
zentări interioare (idei necunoscute), locul în care prelucrăm expe- 
rienţe noi servind drept scenă pentru inventarea de noi idei pentru 
experienţe viitoare, n-ar putea fi emisfera dreaptă? Iar emisfera 
stângă n-ar putea fi depozitul nostru de informații şi acţiuni devenite 
familiare? 


Dacă aşa stau lucrurile, o astfel de paradigmă ar fi primul pas spre 
redefinirea modelului nostru privitor la emisferele cerebrale, pe care 
multe lucrări standard din domeniul neurologiei le descriu ca fiind 
complet separate funcțional. De exemplu, pare logic acum de ce cen- 
trul limbajului este de mult considerat a fi amplasat în emisfera 
stângă. Pentru majoritatea oamenilor, limbajul fiind o funcţie de 
rutină, automată, ES este dominantă. Ideea că ED este responsabilă 
de relaţiile spaţiale devine şi ea de înţeles acum. Când învaţă repre- 
zentările spaţiale prin contact cu noile şarade propuse de neurocer- 
cetători, subiecţii testării şi-au procesat iniţial experienţele spaţiale în 
ED tocmai din cauza noutății lor. 


Aşa cum reiese dintr-un studiu realizat de dr. Alex Martin şi colabo- 
ratorii săi de la Institutul Naţional de Sănătate Mintală din SUA, 
procesarea cerebrală duală, deplasarea de la prelucrarea informaţiei 
noi din ED către configurarea ca rutină din ES corespunde tuturor 
tipurilor de învăţare. Folosind imagini obţinute prin scanare PET, 
cercetătorii au studiat circulaţia sângelui în creiere umane aflate în 
stare de funcţionare, în timpul expunerii la cerinţe noi, care implicau 
cuvinte şi obiecte. De fiecare dată când subiecților li se prezenta o 
nouă cerinţă, se putea observa că o zonă specifică din emisfera lor 
dreaptă era deosebit de activă. Pe măsură ce participanţii învățau diferite 
tipuri de informaţie, iar conținutul acestora se transforma în informație 

cunoscută sau de rutină, în ED se putea observa o descreştere a 
activităţii. Exersarea sarcinii respective prin expunere repetată la 
cuvântul sau obiectul nou activează cu preponderență o zonă speci- 
fică din ES. La toţi subiecţii s-a remarcat o deplasare evidentă de 
activitate de la o emisferă la alta, în procesul de prelucrare a infor- 
maţici şi de transformare a acesteia în rutină.!9 


Numeroase studii au demonstrat că omul învață prin prelucrare cere- 
brală duală.!! În cadrul unor experiențe în care subiecţii erau puşi în 
situaţii noi, care necesitau capacităţi superioare de rezolvare a pro- 
blemelor, în lobul frontal drept s-a observat o activitate neurologică 
crescută. 


Se pare că transformarea informaţiei noi din emisfera dreaptă în 
informație de rutină din emisfera stângă se realizează indiferent de 
natura tipului de informaţie supusă învățării. Circuitele nervoase ale 
ED sunt deosebit de experte în învățarea rapidă a noilor cerințe. 
Rețelele sinaptice din ES sunt mai competente în perfecționarea 
sarcinilor, în condiții de motivare suficientă şi exercițiu sârguincios. 


Transformarea necunoscutului în cunoscut 


Este important să înțelegem că vorbim despre grade de activitate la 
nivelul circuitelor nervoase. Activităţile generale din emisfera 
dreaptă şi din cea stângă, observate în modelul noutate-rutină, 
demonstrează tendinţe sau scheme clare ale minţii active. Așa cum 
începem acum să ne dăm seama, fiecare individ dispune de capaci- 
tatea de a prelucra informaţia şi de a învăţa, în funcţie de gradul de 
dificultate a sarcinii, din punctul de vedere al subiecților. Jată de ce 
deplasarea activităţii din lobul cortical drept spre cel stâng, în cadrul 


10 Martin A., Wiggs C.L., Weisberg J. (1997), „Modulation of human medial 
temporal lobe activity by form meaning and experience“, Hippocampus, 7(6), 
pp. 587-593. 

Shadmehr R., Holcomb H.H. (1997), „Neural correlates of motor memory 
consolidation“, Science, 227 (5327), pp. 821-825. 

Haier RJ. şi colab. (1992), „Regional glucose metabolic changes after learning a 
complex visuospatial/motor task: A positron emission tomographic study“, Brain 
Research, 570(1-2), pp. 134-143. 

procesului de prelucrare noutate-rutină, se poate petrece în câteva 
minute, ore sau ani, în funcţie de complexitatea cerinţei și de abili- 
tăţile persoanei implicate. 


Iniţial, cercetătorii au lansat ipoteza că funcțiile emisferei drepte erau 
nai mult de natură creativă, intuitivă, spaţială, nonlineară, orientate 
spre sens, emoţionale şi abstracte decât activităţile din emisfera stângă, 
lucru corect din perspectiva modelului prelucrării cerebrale duale: 
când suntem creativi, adoptăm noutatea. Când suntem intuitivi, pro- 
iectăm posibilități necunoscute. Când suntem nonlineari şi abstracți, 
nu suntem încremeniţi în rutină sau într-o schemă banală. Când cău- 
tăm sensuri legate de propria noastră identitate, proiectăm idei noi 
aflate în relaţie cu concepte cunoscute, ca să stimulăm înțelepciunea 
sinelui. lată cum este configurată să funcționeze emisfera dreaptă. 


De exemplu, mitul conform căruia muzica este prelucrată în emisfera 
dreaptă este valabil numai în cazul persoanelor care nu au aptitudini 
muzicale. Din cauza noutăţii pe care o constituie informaţia de 
natură muzicală, cei mai mulți dintre oamenii lipsiţi de muzicalitate 
prelucrează muzica în partea dreaptă a creierului. Tomografii ale 
creierului funcţional arată că muzicienii talentaţi ascultă şi prelu- 
crează muzica în partea stângă a creierului, din cauza rețelelor ner- 
voase formate prin învăţare şi trăirea experienţei.!? 


Dată fiind natura dualității noastre anatomice, putem spune acum că 
emisfera dreaptă este relativ egală cu cea stângă. Suntem dotați cu un 
creier configurat structural pentru învăţarea de noi cerinţe şi pentru 
perfecţionarea acestora. Transformarea necunoscutului în cunoscut 
este misiunea preprogramată în echipamentul inicroscopic şi 
macroscopic al creierului uman. Înainte de a merge mai departe însă, 
aș dori să rezum cele aflate până acum: 


1. Acumularea de noi informaţii (amintiri semantice) şi trăirea de 
noi experienţe (amintiri episodice) duce la crearea unor noi 
conexiuni sinaptice şi la evoluţia circuitelor cerebrale. 


12 Bever T.G., Chiarello R.J. (1974), „Cerebral dominance in musicians and non- 
musicians“, Science, 185(4150), pp. 537-539. 

2. Învăţăm prin asociaţie. Folosim ceea ce știm deja pentru a înţelege 
necunoscutele întâlnite. Când activăm rețele neurologice gata 
dezvoltate prin cunoştinţele şi experienţele deja acumulate, 
porțiunea cerebrală în cauză devine receptivă la alcătuirea de noi 
legături sinaptice, în vederea unei înțelegeri superioare. Acesta este 
modelul de tip hebbian al învățării, „activare împreună, conectare 
împreună“. 


3. Memorăm prin repetare. Când ne concentrăm întreaga atenție 
asupra conţinuturilor învăţate, pe care le exersăm în mod repetat, 
numeroasele activări ale conexiunilor sinaptice respective duc la 
eliberarea de substanţe chimice neurotrofe, care determină sinap- 
sele dintre neuroni să stabilească relaţii de lungă durată. „Neuronii 
repetat activaţi împreună, îşi întăresc interconexiunile.“ 


4. Creierul nostru este dotat cu echipament de învățare, de transfor- 

mare a necunoscutului în cunoscut, atât la nivelul hebbian al neu- 

"ronilor (nivel microscopic), cât şi la cel al prelucrării cerebrale 
duale (nivel macroscopic). 


CAPITOLUL 7 


Punerea în practică a cunoştinţelor 
şi a experienței 


Cea mai mare descoperire a generației mele 
este aceea că omul poate avea o altă viaţă 
printr-o simplă schimbare de atitudine. 


— WILLIAM JAMES 


ÎN ACEST CAPITOL, VĂ VOI PREZENTA acţiunea combinată a 
legii repetiţiei şi a legii asociaţiei în scopul producerii de amintiri, 
analizând totodată rolul care revine simțurilor şi emoţiilor în deter- 
minarea durabilităţii conexiunilor nervoase create, precum și modul 
în care gândurile de rutină ne alcătuiesc personalitatea. În cele ce 
urmează, voi pune accentul pe modul cel mai avantajos de utilizare a 
legii repetiției şi a legii asociaţiei a memoriei semantice şi episodice, 
precum şi pe proprietăţile unice ale neocortexului. Aceste funcţii pot 
fi controlate, una dintre cheile acestui proces fiind capacitatea 
noastră de a ne concentra şi voinţa de a folosi repetiţia. 


În vederea fixării celor discutate în capitolele precedente, aş dori să 
mai aruncăm o scurtă privire asupra teorie lui Hebb și a modelului 
său de învățare şi să le examinăm mai îndeaproape. lată ipoteza de la 
care pornea Hebb: atunci când doi neuroni conectaţi într-un punct 
de joncțiune sinaptică sunt activaţi în mod repetat şi simultan (fie în 
procesul de învăţare a unor cunoştinţe, fie în trăirea unei experienţe), 
celulele nervoase şi sinapsele dintre ele se modifică din punct de 
vedere chimic, astfel încât activarea unuia dintre neuroni serveşte ca 
element declanşator amplificat pentru celălalt, care se activează şi el. 
Neuronii anterior nestimulaţi devin astfel parteneri, iar pe viitor se 
vor activa în tandem mult mai prompt decât inainte. Acest principiu, 

„activaţi împreună, conectaţi împreună“, poartă numele de învățare 
de tip Hebbian, iar modificarea de natură chimică de la nivelul celulei 
nervoase şi sinapselor se numeşte potențare de lungă durată (LTP)! şi 
se referă la faptul că, la nivel sinaptic, neuronii dezvoltă o relaţie de 
lungă durată. Potenţarea de lungă durată reprezintă tendința de 
agregare şi de fixare a reţelelor neuronale. 


Ca să simplificăm cât mai mult lucrurile, putem spune că, atunci 
când învăţăm noi cunoştinţe, combinăm diferite niveluri de 
conştiinţă ca să realizăm unul nou. Învăţarea are loc în momentul în 
care activăm la unison toate reţelele neurologice legate de concepte 
similare, pentru a construi o înţelegere mai profundă. Utilizând ceea 
ce ştim ca pe un fel de material de construcție, accesăm diferite reţele 
nervoase, care se activează şi încep să acţioneze conform unui model 
holistic. Odată activate aceste circuite, putem alcătui o nouă legătură 
sinaptică cu fasciculul de neuroni activaţi. Cu alte cuvinte, realizarea 
de conexiuni sinaptice în orice porţiune a creierului este mai ușoară 
atunci când circuitele sunt animate, activate şi încărcate electric. 


Totalitatea diverselor circuite combinate cu un circuit suplimentar 
începe să construiască şi să ne pună la dispoziţie un nou model de 
înţelegere. Cu cât producem mai frecvent același nivel de conştiinţă, 
cu atât ne este mai ușor să ne amintim ce am învăţat. Datorită forţei 
amplificate de la nivelul sinapsei, noua informaţie este înscrisă în 
harta trasată în creier. Activarea repetată a sinapsei permite neuro- 
nilor să se activeze mai prompt şi mai ușor. lată cum învăţăm şi cum 
memorăm. 


Dacă terminaţiile postsinaptice (terminaţiile receptoare; informaţia 
deja configurată) ale neuronului sunt activate de influenţa altor 
neuroni conectaţi la aceeaşi celulă nervoasă, atunci terminaţiilor 
presinaptice (terminaţiile emițătoare; informaţia nouă) le e ușor să 


!Lamo T. (2003 3 Mar), „The discovery of long-term potenliation“, Philosophical 
Transactions of the Royal Society London, 358, pp. 617-620. 

Bliss "I. V.P., Lomo T. (1973), „Long-lasling potentiation of synaptic transmission in 
the dentate area of the anesthetized rabbit following stimulation of the perforant 
path“, Journal of Physiology, 232, pp. 331-356. 

stabilească o nouă conexiune la un circuit aflat în stare de activare 
electrochimică. Celula nervoasă presinaptică ce încearcă că formeze 
o conexiune va fi declanșată de circuitele existente, deja activate, şi, 
în consecinţă, îi va fi mai ușor să se alăture altei celule nervoase deja 
activate. Modelul acesta explică modul în care folosim ceea ce știm 
(celulele nervoase postsinaptice) în tentativa de realizare a unei noi 
legături (celulă nervoasă presinaptică ) şi de învăţare a celor neştiute. 
În Figura 7.1 se poate observa o dendrită cu mai mulţi spini den- 
dritici care receptează semnale puternice de la terminaţiile presinap- 
tice către terminaţiile postsinaptice. 


TRANSMITERE 

NERVOASĂ 

TERMINAȚIE 
PRESINAPTICĂ 
(Semnal puternic) 


TERMINAȚIE 
PRESINAPTICĂ TRANSMITERE 


(Semnalul stab (Semnal puternic) NERVOASĂ 


se întăreşte) 
Figura 7.1 
În spaţiul sinaptic, o dendrită care prezintă semnal puternic vine 
în sprijinul unui semnal slab. 


Cei puternici în sprijinul celor slabi 


Aţi lucrat vreodată cu electromagneţi şi pilitură de fier la ora de 
fizică? Cât timp magnetul nu este activat, pilitura stă pe loc, pentru 
ca, după introducerea unui curent electric prin magnet, să înceapă să 
se atașeze de magnet. lată cum acţionează semnalul puternic tran- 
smis de informaţia cunoscută pentru a atrage semnalul slab al infor- 
maţiei necunoscute. Cheia, deci, o constituie activarea creierului şi a 


258 ANTRENEAZĂ-ŢI CREIERUL! 


conexiunilor sinaptice adecvate, astfel încât acestea să acționeze, 
atrăgând şi ajutând neuronii necesari să se activeze. Exact ca în cazul 
piliturii atrase de sursa magnetică, odată activat un neuron sau o 
reţea nervoasă deja stabilită, neuronul care încearcă să se conecteze 
la circuitele existente se îndreaptă rapid spre locu! de desfășurare a 
activităţii electrochimice şi se leagă imediat. 


Cea mai mare parte dintre cele discutate se referea la acumularea de 
noi cunoştinţe şi la realizarea unui nivel superior de înţelegere. 
Același principiu aplicat cunoașterii semantice este valabil şi pentru 
învăţarea din experienţă și formarea de amintiri episodice (discutată 
în Capitolul 6). Să ne ocupăm acum de învăţarea din experienţă. 


Să zicem că suntem într-o excursie cu cortul și că am plecat la pescuit 
cu prietenul nostru cel mai bun (persoană), în locul nostru preferat 
(loc), într-un apus de vară (timp), cu undiţa cea nouă primită cadou 
de aniversare (obiect). În continuare, suntem atacați de un roi de 
viespi, care ne înțeapă (eveniment constituit într-un stimul puternic). 
Vom asocia locul în care am poposit (loc care altfel reprezintă un 
stimul slab) cu locul în care am fost înțepaţi de viespi (stimul 
puternic) şi, probabil, cu prima ocazie când mai mergem cu cortul 
vom adopta un alt comportament şi vom schimba situaţia. 


Mai simplu spus, acum am făcut o nouă conexiune, deoarece un sti- 
mul senzorial suficient de puternic (durerea provocată de înțepătură) 
a determinat un nivel ridicat de activare nervoasă (producând o nouă 
amintire) dintr-un stimul relativ slab (mersul la pescuit împreună cu 
prietenul, cu o undiţă nouă, într-o seară obișnuită de vară, la apus). 
Stimulul puternic a acţionat asupra stimulului slab şi l-a activat, ceea 
ce face ca, următoarea dată când mai mergem în excursie cu cortul 
(stimul slab), neuronii să ni se activeze ca un semnal mai puternic, în 
urma experienţei avute. Ne vom gândi mai temeinic la locul ales 
pentru pescuit şi vom da dovadă de mai inultă vigilență. S-a format 
o nouă amintire. Aceasta se numește învăţare. 


Când facem asocieri între experienţe de natură episodică, simţurile 
asociază cel puţin două unităţi independente de informaţie, pentru a 
înţelege ce am prelucrat. În esenţă, asocierea experiențelor episodice 

reprezintă modul în care, prin evoluţie naturală, au învățat şi şi-au 
modificat comportamentul majoritatea speciilor. 


Omul nu este singurul care învaţă astfel din experiență. Dacă găseşte 
ceva de mâncare, câinele adulmecă întâi ca să stabilească dacă este vorba 
de ceva comestibil. El incepe să asocieze ce vede cu ce simte ca miros 
şi, dacă gustă hrana, aroma şi textura acesteia îi alimentează creierul 
cu şi mai multă materie primă pentru transformarea în amintire. 


Să presupunem acum că animalul se duce să se odihnească și i se face 
brusc rău. Câinele va asocia în mod natural ce a văzut, mirosit, gustat 
şi mâncat cu ce a simţit după experienţa cu hrana respectivă şi, în 
consecinţă, îşi va aminti asociaţia cu proxima ocazie în care va simţi 
un miros cel puţin vag asemănător. El dispune de o amintire impor- 
tantă, experiența respectivă înscriindu-se ca lecţie valoroasă pentru 
supravieţuire. Reacția animalului de a se comporta diferit pe viitor, în 
condiţii asemănătoare, este un exeinplu al influenţei pe care neuro- 
plasticitatea o exercită asupra evoluţiei 


Conștienţa formării amintirilor 


Unul din motivele pentru care amintirile din memoria episodică se 
păstrează timp atât de indelungat (adică suntem capabili să le evocăm 
mult timp după ce s-au petrecut) este acela că formarea lor ne-a 
implicat intens simţurile. 


Când amintirea unui eveniment trecut e asociată sau identificată cu 
o experiență senzorială, însuşi actul de identificare este un eveniment 
care formează noua amintire. Ştim că orice experienţă din lumea 
exterioară determină modificarea proceselor chimice interne, deoa- 
rece în creier ajunge un flux de informaţie senzorială care produce 
noi reacţii chimice și care, la rândul lor, modifică starea chimică a 
organismului. Din această cauză, când asociem conştientizarea nou- 
tății experienţei trăite la un inoment dat cu cele deja configurate 
sinaptic în minte și în creier prin feedbackul primit de la organism, 
însuşi actul de asociere este cel care transformă conexiunea într-o 
amintire. Într-un anumit sens, ne aducem aminte propria adu- 
cere-aminte (reconfigurând circuitul, reconectând) a momentului 

respectiv. Devenim conştienţi de toţi stimulii — îi punem în legătură 
şi, în acel moment superior de conștientizare, stocăm informaţia 
respectivă printr-un act de identificare. Cu cât sunt mai puternici 
stimulii senzoriali inițiali (şi, deci, componentele emoţionale ale 
experienței), cu atât este mai mare şansa să ne amintim evenimentul 
şi formarea amintirilor referitoare la el. 


Cunosc o persoană care se afla la New York în ziua de 11 septembrie 
2001 şi lucra într-o clădire de birouri aflată cam la un kilometru şi 
jumătate depărtare de Turnurile Gemene. Întregul personal din 
birou era adunat într-o sală de şedinţe orientată cu faţa spre sud, 
către clădirile în flăcări. În sală exista un televizor, la care urmăreau 
reportajele de la locul tragediei, iar deasupra acestuia era o fereastră 
prin care vedeau clădirile şi ce se întâmpla acolo. Persoana despre 
care vorbesc conștientiza acut senzaţia foarte bizară că urmărea eve- 
nimentele reale simultan cu cele prezentate la televizor. 


La început, i-a atras atenția ceva ce i se păruse a fi scântei sau străful- 
gerări de lumină care țâșneau din turn în timp ce se uita pe geam. Era 
o dimineață strălucitoare de toamnă şi părea o privelişte minunată — 
până când vârful clădirii s-a răsturnat într-o parte, iar omul şi-a dat 
seama că se prăbuşea. Mi-a spus că i se făcuse efectiv pielea de găină. 
Fiecare geamăt şi țipăt al celor din sală, exclamaţiile de uluială ale 
reporterilor de la televizor, prim-planurile cu norul de fum şi valurile 
de praf stârnite, toate i s-au imprimat imediat în memorie, iar el şi-a 
dat seama că nu va mai uita niciodată niciun sunet, nicio imagine sau 
senzaţie din cele trăite atunci. Emoțţiile provocate de experienţa aceea 
şocantă i-au asaltat creierul pe multiple căi senzoriale şi au combinat 
locul în care se găsea, momentul prezenţei sale acolo, oamenii alături 
de care se afla şi ce făcea în ziua aceea. Pe măsură ce se desfăşurau 
evenimentele, conştientiza în mod acut cum i se prelucrau şi i se 
stocau în minte aceste amintiri. 


În esenţă, între evenimentele de la 11 septembrie şi rutina zilei ace- 
leia obişnuite fiind o distanţă ca de la cer la pământ, prietenul meu a 
devenit conştient în cel mai înalt grad că informaţia senzorială în 
care fusese prins, provenită din mediul exterior, producea o schim- 
bare palpabilă în universul său interior. Când a făcut legătura între 
schimbarea produsă la nivelul trăirilor sale interioare şi experiența 

exterioară prin care trecea, procesul de asociere a fost tocmai actul 
unic care, în sine, în chiar acel moment, devenea o amintire de o viaţă. 
Am putea spune că experienţele trăite în interacțiunea cu mediul 
exterior produc schimbări interioare din cauza modificării proce- 
selor chimice cerebrale, care afectează starea chimică a întregului 
organism, 


Amintirile vii, de lungă durată, nu se nasc desigur numai în urma 
trăirii sau a asistării la o astfel de experienţă dramatică. De fiecare 
dată când identificăm că s-a produs o modificare, de orice fel, a stării 
noastre chimice interne obişnuite, sub influenţa oricărui stimul exte- 
rior, creăm o amintire episodică. Când cauza externă se reuneşte cu 
efectul pe plan intern sau stimulul exterior se asociază cu reacția 
internă, creăm un moment de conexiune neurologică ce poartă nu- 
mele de amintire episodică. Înregistrăm un moment, bazându-ne pe 
ceea ce ne-a făcut să simțim. 


Aici se aplică și un alt principiu. În momentul în care simţurile ni se 
orientează spre un eveniment, cu cât experienţa este mai nouă și mai 
deosebită, cu atât este mai intens semnalul către creier. Şi, cu cât este 
mai puternic semnalul, cu atât crește probabilitatea ca amintirea să 
fie durabilă. Ce anume determină intensitatea semnalului? Măsura în 
care considerăm că evenimentul este nou, imprevizibil, ieşit din 
rutina zilnică şi din comun, lipsit de familiaritate. Pentru că simțurile 
sunt atât de angajate în orice experienţă deosebită, combinaţia ine- 
dită de informaţie cumulativă de natură senzorială este cea care 
asaltează pragul obişnuit al sistemului nervos şi bombardează cre- 
ierul cu o abundență de noi elemente de prelucrat. Eliberarea de 
neurotransmiţători chimici la nivelul spaţiilor sinaptice ale rețelei 
nervoase care se formează produce trăirile asociate cu experiența res- 
pectivă. lată ce anume stabileşte conexiuni sinaptice durabile, sub 
formă de reţele nervoase. 


O dată înregistrată semnătura chimică a rețelei nervoase şi fixată ca 
amintire episodică, la fiecare activare a reţelei în cauză, în scopul 
actualizării amintirii experienței respective, se produce o trăire legată 
de acel eveniment. Motivul este simplu. 'Toate amintirile presupun 
existenţa unei trăiri (sau a mai multora), care reprezintă semnătura 

chimică înregistrată a unei experiențe trecute. În timp ce activăm 
deliberat, conştient și atent amintirea unui eveniment din trecut, în 
momentul în care ne amintim, eliberăm în rețeaua nervoasă aceiași 
neurotransmiţători și, deci, producem aceleași trăiri. Activată, aceeași 
rețea nervoasă conectată la o experienţă anterioară va produce un 
nivel de conștiință prevăzut cu substanţele chimice aferente, care 
determină corpul să simtă din nou ce a simțit prima dată când a trăit 
experiența respectivă. Astfel, se poate explica de ce unii oameni 
vorbesc necontenit despre „vremurile de altădată“ — poate că nu vor 
decât să retrăiască experienţa zilelor trecute, pentru că prezentul nu 
le oferă nimic nou sau stimulativ —, dorind să se elibereze de rutină 
și plictiseală. 


Deoarece actualizarea evenimentelor trecute este întotdeauna 
însoţită de trăirea unor emoţii (emoţiile reprezintă produsul final al 
experienţei) asociate în primul rând cu evenimente legate de per- 
soane și obiecte, în anumite momente și spaţii, amintirile episodice 
debordează de trăiri ale unor asociaţii din trecut între experiențe 
externe cunoscute. Omul are tendinţa de a analiza toate experienţele, 
în funcţie de ceea ce a simţit în raport cu ele. 


Substanțe miraculoase 


Să privim lucrurile în faţă: în lipsa unei senzaţii plăcute — plăcere 
sexuală, securitate, evitarea altor experienţe dureroase și așa mai 
departe —, oamenii nu ar avea relaţii de lungă durată (să-i trecem cu 
vederea pe cei care trebuie să se simtă rău ca să le fie bine). Așa cum 
ştiţi probabil, ceea ce simțim este în cea mai mare parte cauzat de 
substanţele chimice din creier și din sânge. O concepție mai puţin 
romantică asupra iubirii și a poveştilor de dragoste ne dezvăluie că 
principalul motiv pentru care ne îndrăgostim de cineva este deter- 
minat neurochimic. 


Neuronii nu sunt cu nimic diferiţi de noi din acest punct de vedere, 
şi ei fiind niște fiinţe activate chimic. În momentul în care o serie de 
conexiuni nervoase e activată în repetate rânduri (legea repetiţiei), la un 
moment dat neuronii eliberează o substanţă chimică ce fixează cone- 
xiunile respective. Substanţa chimică sinaptică, cu rol de consolidare, 

este factorul de creștere nervoasă (neural growth factor, NGF) şi care, 
Ja eliberare, nu se deplasează în aceeaşi direcție cu impulsul nervos, 
ci în direcţie opusă, dinspre dendrita receptoare, traversând spaţiul 
sinaptic către prelungirile axonice transmiţătoare. Dacă priviți 
Figura 7.2, veţi vedea factorul de creştere neurologică traversând 
spaţiul sinaptic în direcție opusă fluxului de transmitere nervoasă? 


SPAȚIU 


IE SINAPTICĂ 
A LUA ERMINAŢIE SINAPTIC 


TRANSMITERE OR mec 
3 Na o. o RECTA 
€ NERVOASĂ Sse eee sneeu] © IMPULSULUI NERVOS 


(Postsinaptică) : K ŞI A FLUXULUI 7 
ZONA RECEPTOARE WOS lit DE NEUROTRANSMI ză 


[ATE pticâ) 
NEUROTRANS- : Li 
MIŢĂTOB 


DIRECȚIA e e o m 
FACTORULUI DE 


CREŞTERE 
NERVOASA (NGF) 


Figura 7.2 
Fluxul factorului de creştere neurologică (NGF) deplasându-se 
în direcția opusă transmiterii nervoase. 


Când se deplasează în direcție opusă impulsului nervos, factorul de 
creştere neurologică stimulează alte prelungiri, de cealaltă parte a 
prelungirii axonice. În consecinţă, între neuroni se construiesc 
puncte de acostare mai lungi, de mai mari dimensiuni și mai nume- 
roase, în vederea unui transport mai facil și mai holistic al 
informaţiei.” Figura 7.3 ilustrează influenţa factorului de creştere 
neurologică asupra neuronilor, în vederea creării de conexiuni 
sinaptice suplimentare. 


2 LeDoux J. (2001), The Synaptic self How our brains become who we are, Penguin 
Books, | 

3. Le-Doux J. (2001), The Synaptic Self How our brains become who we are, Penguin 
Books. 

Neuronii sunt nişte creaturi mici şi lacome, care caută și au nevoie de 
factorul de creştere neurologică, de care pot face rost numai prin 
activarea unui număr adecvat de celule nervoase ce produc un 
impuls electric suficient la capătul terminaţiei presinaptice şi forțează 
celulele nervoase să se lege laolaltă. Fascicule de neuroni care se 
activează împreună vor sorbi factorul de creştere neurologică până la 
ultima picătură, pentru a încorpora noi legături sinaptice, şterpe- 
lindu-l chiar şi de la celulele nervoase rămase neactivate. E ca și cum, 
odată ce i-au dat de gust, nu se mai pot sătura. 


Un alt nume sub care este cunoscut factorul de creştere neurologică 
este cel de neurotrofină. Aceste substanțe chimice miraculoase ajută 
efectiv neuronii să-şi suplimenteze conexiunile sinaptice şi să supra- 
viețuiască. Neurotrofinele sunt ca îngrășămintele care fac ca un 
arbore neuronal ce recepționează un semnal de la alt neuron să eli- 
bereze o substanță puternică, determinând formarea de noi ramuri 
de la arborele nervos transmițător, pentru a stabili conexiuni noi şi 
mai sofisticate între ei. 


Persoanele care realizează mișcări manuale complicate, cum ar fi 
chirurgii sau harpiştii, dispun de mai multe conexiuni sinaptice în 
cortexul motor. Ei și-au activat în repetate rânduri circuitele corelate 
cu controlul motor al degetelor și, drept urmare, produc legături 
nervoase mai complexe şi mai perfecționate, în comparaţie cu omul 
obișnuit. Substanțele neurotrofe eliberate la nivel sinaptic permit 
realizarea acestei conectări accentuate. Neurotrofinele ajută celula 
mai puţin activată, cu semnal slab, să bată la uşa celulei deja active, 
cu semnal puternic, ca să primească un impuls. Substanțele neuro- 
trofe le permit neuronilor singuratici să ia şi ei parte la petrecere. 


Potențial de acţiune este o altă denumire pentru celulele nervoase 
care se activează. În Capitolul 3 se discută ideea conform căreia 
potenţialul de acțiune al unei celule nervoase se deplasează dinspre 
presinapse către postsinapse, iar neurotransmițătorii eliberaţi în spa- 
ţiul dintre ei se deplasează în aceeaşi direcţie cu potenţialul de acţi- 
une. Să nu uităm că substanţele neurotrofe procedează invers. Când 
între doi neuroni există un potenţial de acțiune, iar acesta îi face să se 
activeze, moleculele respective vor înota contra curentului, dinspre 
terminaţiile postsinaptice către cele presinaptice. Motivul este clar: 

celula mai puternică, deja activată, încearcă să recepţioneze un nou 
mesaj ca să susțină atragerea celulei mai slabe, realizând astfel o 
conexiune. Din această cauză, celula mai activă va trimite ajutor sub 
forma unei substanţe asemănătoare unui îngrășământ, care va inten- 
sifica creșterea celulară materializată prin formarea de ramuri den- 
dritice suplimentare și va lega sinaptic noile conexiuni într-o relaţie 
de lungă durată. În consecință, substanţa respectivă chiar va ajuta 
celula mai slabă să stabilească legături suplimentare cu celula mai 
puternică, dacă e necesar. Vă invit să mai priviți o dată Figura 7.3. 


SEMNALUL SLAB 


SE ÎNTĂREŞTE (NGF am- 
plifică legăturile sinaptice) 


SEMNALUL SLAB 
SE ÎNTĂREŞTE 


Figura 7.3 
În momentul în care semnalul puternic îl si. tine pe cel slab, NGF facili- 
tează formarea de conexiuni sinaptice mai numeroase şi mai puternice. 

Procesele chimice şi repetiţia 


Modelul lui Hebb explică şi mecanica celulară implicată în legea 
repetiției. Pentru definitivarea potenţării durabile, la nivel sinaptic 
este nevoie de o activare frecvent repetată, până ce stimulul ajunge 
suficient de intens ca să determine cele două celule să se reunească în 
final. Odată celulele nervoase activate repetat, în încercarea de a se 
uni, mai e necesară prezența unui potenţial de acţiune suficient de 
puternic pentru a se putea declanşa producerea acestor substanţe 
neurotrofe. După producerea lor, începe procesul de consolidare a 
conexiunilor sinaptice, acesta fiind motivul pentru care, uneori, e 
nevoie de repetarea multiplă a unei experiențe sau de reluarea frec- 
ventă a informaţiei cu caracter nou, astfel încât lecţia să fie complet 
învățată. 


Factorul de creştere nervoasă din creier nu se poate produce decât în 
două moduri — când învăţăm şi memorăm informaţii necunoscute 
prin repetare şi când trăim experienţe deosebite. Repetarea actului de 
învăţare semantică, în condiţii de concentrare şi conştientizare, de- 


clanșează un semnal suficient de puternic pentru a impulsiona nişte 


date teoretice noi, cu care nu am interacţionat înainte, să formeze 
conexiuni sinaptice durabile şi mai numeroase. Ingredientul-cheie 
aici este atenţia concentrată. Concentrarea totală a atenţiei asupra 
cerinței face ca semnalul produs să fie suficient pentru forinarea noii 
legături sinaptice. Procedând aşa, ne-am perfecţionat memoria. Cu 
cât se formează mai multe conexiuni sinaptice, cu atât mai bogat este 
nivelul de conştiinţă respectiv. De fiecare dată când activăm rețeaua 
nervoasă în cauză, vom dispune de un aparat perfecționat de prelu- 
crare a unui nivel superior de conștiință. Din această cauză, putem 
percepe mai multă informaţie sau putem învăţa nai ușor, pentru că 
an fost atenţi la stimul, realizând mai multe conexiuni. 


Vinul şi reţelele nervoase 


Vinul place multora, dar există oameni care îşi dezvoltă suficient 
simţul gustului ca să fie consideraţi degustători. Cum se dovedeşte în 
majoritatea cazurilor, ca orice expert, un degustător nu se naște, ci se 
face, cel puţin, în parte. Este posibil să fi moştenit anumite înclinații, 


PUNEREA ÎN PRACTICĂ A CUNOŞTINŢELOR ŞI A EXPERIENȚEI 267 


asta neînsemnând însă că venim pe lume cu cerul gurii complet 
format, capabil de la început să distingă un vin de Shiraz de şampon. 


Ca să fii degustător, trebuie să încerci (adică să guşti) diferite soiuri 
de vinuri de-a lungul timpului, ca să ți se cizeleze gustul. Simplul 
consum repetat de vin nu te aduce la acest nivel de expertiză. Ca să 
atingi nivelul de familiarizare şi precizia gustului la care aspiri, 
trebuie să dobândeşti cunoştinţe de la cineva deja suficient de 
experimentat. Recomandările unor astfel de persoane trebuie tratate 
cu mare atenţie. În acelaşi timp, este nevoie să-ţi păstrezi concen- 
trarea în timpul experiențelor de degustare, ca să poţi discerne 
diferenţele subtile de gust și buchet ce individualizează diferitele 
soiuri, vechimi şi alte variabile. Şi, încă o dată, trebuie să încerci 
diferite soiuri de vin, degustându-le iar, şi iar, ca să-ți exersezi noua 
pricepere şi să-ți lărgeşti experienţa, astfel încât să poţi compara 
aromele necunoscute cu cele cunoscute. În tot acest proces, foloseşti 
în mod natural legea asociaţiei, ca să creezi conexiuni între termeni 
cunoscuţi precum „sec“, „iz“, „acidulat“, „tare“ şi diferitele soiuri de 
vin. Realizând toate aceste acţiuni, îţi formezi o concepţie complexă 
şi mai subtilă, care implică nu numai gustul! şi aroma vinurilor, ci şi 
culoarea, limpezimea şi alte caracteristici ale acestora. Toate aceste 
impresii senzoriale, ca şi orice informaţie teoretică despre diferitele 
regiuni viticole, despre tipurile de sol, vechime și varietăţi se adună 
laolaltă în fascicule complexe de neuroni care înglobează conceptul 
nostru de vin şi degustarea acestuia sau ceea ce s-ar putea numi o 
„rețea nervoasă a degustării'. 


Să ne aducem aminte de cele spuse în Capitolul 6 despre cunoaşterea 
teoretică, precursorul experienţei. Aceste noi serii de circuite vor 
forma baza care ne pregăteşte pentru o nouă experienţă. În exemplul 
cu degustarea, înainte de a fi supuşi unei instruiri teoretice, nu 
dispuneam de circuitele necesare ca să ştim sau să apreciem că ase- 
menea elemente subtile există măcar în vin. De îndată ce rețeaua ner- 
voasă a fost pregătită şi perfecționată, nu ne rămâne decât să aplicăm 
informaţia învățată şi să fim atenţi la ce simțim, astfel încât să 
percepem cât mai multe informaţii despre vin. În momentul în care 
ne concentrăm şi căutăm cunoştinţe semantice şi asociaţii cu expe- 
rienţa din trecut, ne vom forma o amintire episodică. Învăţarea este 

acum completă, pentru că teoria s-a transformat și s-a aprofundat la 
un nivel superior de înțelegere a realităţii, printr-o experienţă senzo- 
rială mai profundă. Reţeaua noastră nervoasă pentru degustarea 
vinului a fost perfecționată şi nuanțată. 


Când trăim o experiență deosebită, ineditul acesteia ne consumă tot 
potenţialul de conştientizare de care dispunem în momentul 
respectiv și produce un impuls electrochimic suficient pentru crearea 
unui semnal destul de intens ca să ducă la producerea factorului de 
creştere nervoasă (NGF). Acesta ne ajută să transformăm o cone- 
xiune mai durabilă într-o amintire. Ar putea cineva să uite primul 
sărut? Indiferent dacă era vorba de un sărut pasional sau de o simplă 
atingere întâmplătoare, sunt toate şansele să ni-l amintim. Să sperăm 
că era unul dintre acele momente de pace, romantice, pe o plajă din 
Tahiti, sub o briză tropicală înmiresmată, cu un apus de soare pe 
fundal, ca un vis de pictor impresionist, şi cu freamătul liniştitor al 
mării, în loc de coloană sonoră. Fiecare dintre aceste impresii 
senzoriale are o contribuţie la broderia reţelei nervoase formate. 


Formarea reţelelor nervoase 


Aţi observat vreodată că, atunci când vi s-a întâmplat ceva ieşit din 
comun — un accident de mașină, o întâlnire cu cineva care vi s-a 
părut atrăgător sau trăirea unei experiențe mistice — nu puteaţi să nu 
vă gândiţi la eveniment? Într-un sens, eraţi ca sub asediu — 
amintirile (bune sau rele) v-au invadat și vi s-au instalat în creier. 
Motivul pentru care vă concentrați asupra acelor date de prelucrat 
este simplu. Pentru ca amintirea să dureze, era nevoie să vă întoarceți 
cu gândul la ea şi să consolidaţi experiența într-o amintire de lungă 
durată — acesta este procesul învățării. Gândindu-vă mereu la 
experienţa respectivă, o asociaţi cu alte amintiri, ale unor experiențe 
şi cunoștințe dobândite anterior. Acest proces ni se pare natural, 
deoarece, indiferent de specie, memoria este esențială în evoluţie, 
pentru modificarea oricărui comportament anterior. 


De aceea, atunci când, învățând noi concepte, folosim legea asocia- 
țiilor pe care o cuplăm cu legea repetiţiei, formând ceea ce am numit 
cu un termen familiar reţele nervoase. Fie că elaborăm mental 

concepte noi, dobândim informaţii proaspete, trăim experienţe 
inedite, sau le repetăm pe aceleași, ori exersăm o depindere, procesul 
de asociere cu cele ştiute pentru înțelegerea celor neștiute și apoi 
repetarea frecventă a gândului vor determina neuronii să se reu- 
nească în aceeași schemă şi să formeze o comunitate. Produsul final 
al acestei activităţi este o nouă reţea nervoasă, 


Împletirea ideilor 


Când ne decidem să fim atenţi, dăm dovadă de voință. Suntem 
deseori la bunul plac al stimulilor din mediu, care ne asaltează sim- 
ţurile vrând-nevrând. Când preluăm controlul şi decidem în mod 
activ la care dintre ei să fim atenţi, suntem „voluntari“ în cel mai bun 
sens al cuvântului. Când ne concentrăm, învăţăm aplicând principiul 
asocierii unui concept cu altul. Creierul reflectă de fapt ideea res- 


pectivă prin asocierea rețelelor nervoase. 


Ca exemplu, să presupunem că învăţaţi despre un obiect nou, numit 
măr. Dacă în creier există o reţea nervoasă pentru culoarea „roșu“ și 
mai există una și pentru forma „rotund“, le puteţi pur şi simplu 
amesteca, formând o nouă idee. Dacă vă cer să vă imaginați acest 
obiect rotund ca fiind roşu, mintea va crea un nou sens cu imaginea 
unui cerc roşu. Dacă pe urmă vă spun că este cam de mărimea unei 
mingi de baseball, mintea va apela la elemente din memoria sa 
asociativă și va alătura ideea de cerc cu cea de obiect de mărimea 
unei mingi de baseball. Din acest motiv, pe baza cunoștințelor de 
care dispuneţi deja, înțelegeţi că acest nou obiect tridimensional e ca 
o minge de baseball. Toate cele trei rețele nervoase fiind integrate sau l 
conectate, conceptualizați ideea care poartă numele de „măr“. 


De îndată ce rostesc cuvântul „măr“ când vi-l descriu, creierul aude 
noul termen şi îl asociază cu reprezentarea internă creată în minte, pe 
baza descrierii mele. Când auziţi cuvântul, faceți legătura între 
sunetul numit „măr“ (sub forma unei noi legături sinaptice), cu noua 
schemă de activare sinaptică şi amintirea mărului codificată în 
țesătura voastră neurologică. Acum vă veți aminti că „merele“ sunt 
niște obiecte rotunde și roşii, de mărimea mingilor de baseball. 

Acest proces e posibil datorită modului în care organele senzoriale 
integrează toată informația de intrare, dându-i coerență și sens. Sim- 
țurile ne oferă materia primă pentru strângerea de informaţii din 
mediu, prin asociaţie. Tot ce vedem, mirosim, auzim, gustăm şi sim- 
tim constituie căi diferite de informare, iar informaţiile astfel trans- 
mise sunt sudate laolaltă fără cusur, prin asociaţie, pe tot cuprinsul 
diferitelor zone ale creierului, pentru consolidarea conexiunilor. 


Informaţia cu caracter senzorial e stocată și prelucrată în diferite 
zone ale neocortexului. Văzul este prelucrat în cortexul vizual (lobul 
occipital); auzul se realizează în lobul temporal, iar pipăitul şi sensi- 
bilitatea sunt trasate pe harta lobului parietal. Din toate aceste date de 
intrare desprindem apoi sensuri, prin asociaţie între o experienţă 
prelucrată prin unul dintre simțuri şi aceeaşi experiență procesată 
prin alt simţ, cum ar fi asociind ce vedem cu ce auzim sau ce gustăm 
cu ce simţim. Deoarece diferitelor date senzoriale de intrare simţite 
neocortexul le atribuie înţelesuri, cortexul asociativ al lobului tempo- 
ral asamblează aceste date de intrare şi formează amintiri asociative. 


Din această cauză, imaginea unui măr este organizată în cortexul vi- 
zual, dar trebuie apoi conectată la cuvântul asociat cu obiectul 
precum şi cu gustul pe care îl are sau cu ceea ce se simte la pipăit. În 
cele din urmă, trăim o întreagă experienţă legată de măr, care se înre- 
gistrează ca informaţie senzorială la care ne putem raporta. Pentru 
măr, s-a stabilit acum o rețea nervoasă, care reprezintă rezultatul 
cumulat al rețelelor nervoase cumulative individuale, ce se adună ca 
să formeze o serie extinsă de scheme nervoase, oferindu-ne un sens 
mai cuprinzător al conceptului de măr. 


Importanţa repetiţiei 


Dacă ne modificăm dotarea existentă cu fiecare nouă conexiune 
creată și dacă schimbarea respectivă e întreţinută timp suficient, se 
poate activa acum o serie complet nouă de conexiuni nervoase, chiar 
şi în situația în care nu s-au realizat decât una sau două conexiuni 
sinaptice. Dar dacă suntem capabili să stimulăm aceste noi circuite ca 
să ne activăm creierul într-o nouă secvență, combinaţie și după un alt 
tipar, am creat în esenţă un nou nivel de conștiință. Să ne amintim că 

prin conștiință înțelegem de fapt creierul în acţiune, iar atunci când 
creierul lucrează diferit, se creează un nou nivel de conştiinţă . 


Odată ce gândurile sau experienţa lasă urme permanente în creier, 
nu este nevoie decât de un stimul familiar din mediu sau de revenirea 
unui gând, pentru a activa aceste rețele, permițându-le să se activeze 
automat la unison. Activarea lor creează o amintire asociativă aflată 
acum în relaţie cu o anumită experienţă sau complex de cunoştinţe 
teoretice. Ne amintim de persoana implicată, de locul, obiectul, mo- 
mentul sau evenimentul în cauză şi începem să prelucrăm o serie de 
gânduri automate, deja configurate sub formă de circuite, asociate 
experienţei noastre trecute. Astfel de gânduri sunt automate deoa- 
rece, aşa cum ne învaţă legea repetiţiei, au format o rețea nervoasă ce 
funcţionează fără o implicare prea mare din partea conştientului. 


Gândurile nu trebuie neapărat să fie adevărate, corecte, sănătoase, 
precise sau măcar constructive, dar noi așa le considerăm, în primul 
rând pentru că noi le-am configurat. Cu cât activăm mai des aceste 
rețele nervoase statornicite, cu atât se consolidează mai bine conexiu- 
nile sinaptice, deci, cu atât ne este mai ușor să le activăm și să ataşăm 
rețelei noi concepte (în virtutea teoriei lui Hebb despre semnalul 
puternic care susține semnalul slab). Acest lucru amplifică gradul de 
complexitate și de organizare a schemelor și secvențelor de activare, 
și, astfel, ne modificăm efectiv mintea, schimbându-i arhitectura 
conexiunilor sale și lărgind spaţiul fizic dedicat unui concept. 


Cum ne modifică mediul gândirea 


Pe măsură ce trăim experienţa diferiților stimuli externi, toate datele 
senzoriale procesate de creier și minte determină o mulțime de rețele 
nervoase să creeze reprezentări interne conştiente ale mediului 
înconjurător. Asta ne permite să recunoaștem tot ce poate fi cunoscut 
în lumea de afară. Zi de zi, bombardamentul diferitelor date 
senzoriale ne stimulează circuitele cerebrale să gândească la nivelul 
contactelor noastre cu mediul imediat. Cu alte cuvinte, mediul ne 
face să gândim. 


Să spunem că vreți să luaţi prânzul și să mâncaţi pe o bancă în parc. 
Stând acolo, observați un bărbat care vă aduce aminte de prietenul 

colegei de cameră de pe vremea facultăţii — aceeași bărbie pătrată, 
ochi albaştri ca de gheaţă și un cârlionț rebel căzut peste un ochi. 
Dintr-odată, nu mai sunteţi în parc mâncându-vă sendvișul cu salată, 
ci în barul lui Dooley din campus, având în nări mirosul greu de bere 
trezită, fum de ţigară și parfumul lui Charlie. Razele care se strecoară 
prin geamurile murdare ale barului vă transformă colega de cameră 
într-o simplă siluetă căreia nu-i puteți distinge trăsăturile decât 
atunci când i se aprinde jarul ţigării şi-i luminează fața mânjită de 
rimel. Cu o seară înainte, îşi surprinsese prietenul pe scări bând şi 
stând de vorbă cu altă femeie. Ticăłosul. Daţi tristă din cap, încă 
afectată de suferinţa prietenei dumneavoastră. 


Pe urmă, vă amintiţi de ultimul prieten, cum v-a părăsit într-o zi, 
dintr-odată şi fără fasoane. Două zile mai târziu, l-aţi văzut la braţ cu 
altă femeie și aţi simţit un cuţit în stomac, gata să cădeţi din picioare. 
Deodată, sunteți din nou pe bancă în parc şi vi se pare că duceţi o mare 
greutate în spate şi pe umeri. Ce rost are să staţi aici chiar şi într-o zi 
frumoasă ca asta? Nimic n-o să se schimbe. O să fiţi mereu singură. 


Ceea ce la început fusese un alt mod, plăcut, de a lua masa se 
transformă într-un şir de gânduri automate, inconștiente, de rutină, 
cu care v-aţi obișnuit și care vă rănesc. Sunteţi blestemată. Vă 
distrugeţi orice relație. Pe bărbaţi nu te poţi baza deloc. 


Drumul parcurs de la punctul A (vederea cuiva care vă aduce aminte 
de cineva) la punctul B (lipsa afecțiunii cuiva și a sentimentului lipsei 
de valoare personală) este o călătorie frecventă pentru multă lume. 
Unul dintre cuvintele-cheie de care trebuie ținut cont aici este „a 
aduce aminte“. Dacă reflectaţi cu atenție la acest cuvânt în contextul 
exemplului întâlnirii unei persoane care seamănă cu cineva din 
trecut, veți vedea că la început aveaţi în „minte“ un întreg complex de 
evenimente corelate cu nişte persoane şi ohiecte, într-un timp şi un 
loc anume, legate de imaginea iniţială. N-a fost nevoie decât de un 
simplu ghiont ca să reînvie tot acest complex de convingeri, amintiri 
şi asociaţii şi să vă năpădească fluxul conştiinţei produs de creier. 
Reţeaua nervoasă respectivă este întotdeauna gata și ne stă oricând la 
dispoziţie — este unul dintre modurile familiare, lesnicioase, 
obişnuite, naturale de gândire, la care aveţi acces imediat. 

Rețelele nervoase şi programele automate 


Să nu mă înţelegeţi greșit, o memorie bună poate fi foarte utilă. 
Începând cu cele mai simple acte, cum ar fi amintirea unui cifru de 
lacăt, până la activităţi mai complicate, de pildă, modul de utilizare a 
unei busole ca să vă orientaţi în pădure, folosiți constant o combi- 
nație de cunoștințe semantice pe care le-aţi asociat și le-aţi integrat 
în experiență, ca să vă găsiţi drumul în lume. Cu cât utilizăm mai des 
această „infoperiență“, cu atât se configurează ea mai durabil în creier, 
cu atât este mai uşor de „amintit“, de adăugat noi bucățele de 
infoperienţă la conexiunile existente și de format o reţea nervoasă. 


Cu toate acestea, când în fiecare zi repetăm aceleaşi gânduri, mintea 
creată pe baza aceluiași tip de stimulare a exact acelorași rețele 
nervoase va deveni automată, inconștientă, de rutină, familiară, 
banală și se va transforma în obișnuinţă. Din această cauză, devenim 
neurosinaptic configuraţi în conformitate cu experienţele noastre 
anterioare legate de mediu. Rețelele nervoase formate din gândurile, 
acţiunile, comportamentele, sentimentele, emoțiile, abilitățile 
noastre şi experienţele repetate ne sunt inscrise acum în configurația 
creierului şi devin reacția noastră inconștientă la un stimul de mediu 
care nu presupune niciun efort. Cu cât gândim și simţim inconştient 
mai des, cu atât devenim mai inconștienți. 


La fel ca în exemplul întâlnirii unei persoane care semăna cu fostul 
iubit al unei prietene, poate fi suficient un singur gând, stimulat de 
un semnal extern, ca să acționaţi un model asociativ de activare, 
corespunzător gândului sau stimulului care a acționat circuitul res- 
pectiv. Odată ce gândul activează un anume circuit nervos, acesta 
funcţionează ca un program automat de gândire sau ca un flux de 
conştiinţă specific. Cu cât suntem mai frecvent expuşi acelorași 
stimuli din mediu, cu atât ne conectăm mai solid la aceleași lucruri 
din lumea exterioară. S-ar putea ca suferințele provocate de destră- 
marea unei legături tocmai să rupă aceste modele de gândire obiş- 
nuite, dezvoltate neurologic prin activare constantă. 


În esență, când răspundem stimulilor cotidieni proveniţi dintr-un 
mediu cu care ne-am familiarizat deja prin interacțiuni anterioare, 
folosim acelaşi sistem de circuite şi pentru a ne autodefini în raport 

cu mediul de viață. Gândim, pornind de la asociaţii trecute şi nu de 
la momentul prezent. Experiențele noastre anterioare directe ni s-au 
codificat în creier şi de aceea amintirii lor i s-a ataşat o emoție. 
Experiența din trecut ne-o amintim în prezent, iar ce simțim acum 
este ce am simţit şi atunci. 


Majoritatea oamenilor își petrec o mare parte dia timp simțind şi 
gândind inconştient, actualizând amintirea experienţelor din trecut, 
şi asta deoarece şi le-au configurat nervos gândindu-se repetat la ele, 
asociindu-le multe alte experienţe. Dacă acceptăm că gândirea 
inconștientă creează emoţii inconștiente, stârnite de interacțiuni cu 
mediul prin activarea diferitelor reţele nervoase solid configurate, 
constatăm că nu suntem cu nimic superiori propriilor emoţii. 


Este logic ca, dacă perioade îndelungate majoritatea oamenilor nu-și 
schimbă mediul de viaţă (în care nu se întâmplă sau nu se schimbă 
nimic), stimulii repetaţi să producă reactivarea rețelelor nervoase 
asociative, cate se vor dezvolta, consolida şi perfecționa. Ca o conse- 
cință a acestei lipse a noutăţii şi a experienţei, s-au interconectat te- 
meinic la propriile lor lumi. Nu-i de mirare că schimbarea e atât de 
grea. l 


Cu o şfichiuire de bici 


Când reacționăm la stimuli, organele de simţ ne activează reţelele 
nervoase și declanşează automat gândurile şi amintirile asociative 
legate de momentul respectiv. Cu alte cuvinte, evenimentele legate de 
persoane și obiecte din anumite momente și locuri sunt toate aso- 
ciate cu rețeaua nervoasă corespunzătoare unei experienţe trecute, 
adică cu amintirea episodică respectivă. Actualizăm conştient un 
moment din trecut deoarece conştientul nostru a făcut o incursiune 
în acea parte a creierului și a activat un complex vechi de circuite care 
zăcea în stare latentă de ani de zile. În momentul în care conştientul 
s-a deplasat spre acel fascicul de neuroni, a determinat activarea unei 
configurații de reţele nervoase într-o ordine, succesiune şi combi- 
nație specifice. Creierul, activându-se pentru a crea conştiinţa, a adus 
amintirea respectivă în conştient. 

Gândirea obișnuită 


Gândurile obişnuite nu necesită niciun efort. Când activăm frecvent 
gânduri cu trimitere la baza noastră de cunoștințe sau experiențe 
trecute, conform legii repetiţiei, activarea continuă a acestor scheme 
de gândire va duce efectiv la formarea de gânduri de rutină. Acestea 
sunt gândurile noastre cele mai frecvente, care, din acest moment, sunt 
înscrise mai profund în reţelele nervoase ale creierului. Astfel de 
gânduri apar ca nişte voci auzite în minte, care ne dictează ce să spu- 
nem şi să gândim, cum să acţionăm, să simţim și să reacţionăm. Dar 
izvorul tuturor sunt amintirile, codificate sub formă de rețele nervoase. 


Gândurile cotidiene nu solicită niciun efort. Gândurile se repetă zi 
după zi pentru că activăm aceleaşi reţele nervoase, conform acelorași 
tipare, combinaţii şi succesiuni. În timpul procesării gândului și al 
repetării lui insistente prin declanșarea de stimuli repetitivi, traseele 
nervoase activate după plac, ca și muşchii, vor dezvolta şi consolida 
conexiunile respective. 


În plus, utilizarea repetată a traiectelor nervoase în cauză vu duce la 
ingroșarea și consolidarea lor. Închipuiţi-vă că mii de oameni căiă- 
toresc dintr-un oraș în altul, pe aceeaşi șosea. Aceasta a devenit 
şoseaua cea mai comună, mai aglomerată şi mai folosită zilnic. Sin- 
gura soluţie de a face faţă cererii mereu mai mari este lărgirea șoselei 
în aşa fel încât să dispună de capacitatea necesară pentru transport și 
comunicare. 


Celulele nervoase reacţionează foarte asemănător. Ele se îngroaşă şi 
se reliefează mai bine, pe măsură ce transportă mai multe mesaje 
electrice dintr-o regiune în cea de alături, iar extinderea comunicației 
impune lărgirea benzii de mers a traiectelor nervoase respective. Prin 
acţiunea legii repetiţiei se consolidează conexiunile, acestea facili- 
tând la rândul lor realizarea unor ramuri nervoase mai solide şi mai 
dezvoltate, care să permită o comunicare lărgită. 


Utilizarea frecventă a aceloraşi rețele nervoase determină modificarea 
acestora pentru facilitarea comunicării. Dacă transmiterea și pri- 
mirea de informaţii solicită mai puţin efort la nivel sinaptic, ne dez- 
voltăm sisteme mai integrate. Sistemele perfecționate şi consolidate 

de neuroni conduc la o activitate cu un caracter automat mai accen- 
tuat, gândurile noastre cele mai banale ajungând în cele din urmă să 
fie cele mai conectate sinaptic din neocortex. 


lată de ce, dacă actualizăm continuu un gând care aparţine asocia- 
țiilor din trecut, rezultatul va fi consolidarea conexiunilor sinaptice 
corespunzătoare procesului mental respectiv şi, în s.onsecinţă, același 
gând activat zilnic va duce la activarea amplificată a gândului (sau 
gândurilor) respective, 


În conformitate cu modelul lui Hebb, reluarea constantă a acelorași 
gânduri ne configurează în așa fel, încât să le putem relua cu mai 
puţin efort. Hebb ar spune probabil că activarea acelorași celule 
nervoase necesită un semnal din ce în ce mai slab. Cu cât ne gândim 
la lucruri într-un anumit fel, cu atât suntem mai înclinați să le vedem 
la fel, deoarece ne consolidăm arhitectura neuronală ca să putem 
gândi la fel și data viitoare, după cum spune modelul hebbian. Deci, 
cu cât ne gândim mai mult la aceleași lucruri, cu atât ne vom gândi 
mai mult la aceleași lucruri. 


Cu alte cuvinte, derularea repetată acelorași programe în minte va 
face ca, de fiecare dată, programele să funcţioneze mai automat (şi 
mai inconștient totodată, din cauza acţiunii legii repetiții). Ca să se 
activeze și să producă gândul respectiv, creierul are nevoie de un 
stimul mai slab din partea conștientului. Pe măsură ce ne reamintim 
ceva deja cunoscut, este nevoie de mai puţină conștientă pentru acti- 
varea celui gând. Dat fiind nivelul redus de conştientizare a acţionării 
unor astfel de gânduri automate, care mai e atunci contribuția 
voinţei, a „eului“ nostru? Cât mai suntem noi de prezenţi într-un 
astfel de moment? Cât de lucizi sau activi sunten, de fapt? 


Gândurile de rutină reprezintă cele mai consolidate circuite de gân- 
dire, pentru că le exersăm atât de bine și avem atât de multă grijă de 
ele. Ele alcătuiesc baza a ceea ce numim în mod obișnuit personalitate. 


Dezvoltarea personalităţii 


Personalitatea noastră este un complex de amintiri, comportamente, 
valori, convingeri, percepții și atitudini pe care fie le proiectăm 

asupra lumii, fie le ascundem de ea. Personalitatea se formează în 
acelaşi mod ca şi neocortexul, lucru logic de altfel dat fiind faptul că 
neocortexul este sediul identității personale. Moștenim predispoziţii 
genetice sub formă de scheme sinaptice, inclusiv cele care alcătuiesc 
centrul personalităţii noastre, ca făt în dezvoltare și copil mic. Tin- 
dem să moștenim gânduri, acțiuni, trăsături şi atitudini bazate pe 
emoţii transmise de ambii părinţi, deoarece le moştenim amintirile 
sub forma experienţelor repetate sau reprimate, tuturora atașân- 
du-li-se emoţii. Dar acţiunea constantă a mediului este şi ea un 
mijloc de formare a personalităţii, identităţii, imaginii de sine, esen- 
tiale pentru substanţa fiecăruia dintre noi, „eul“ sau „sinele“. 


Legea asociaţiei şi legea repetiţii acționează din primele etape ale 
dezvoltării noastre şi până la sfârşit. Cele două conlucrează pentru 
formarea de reţele nervoase în neocortex, care ne modelează sinele 
pe baza reţelelor nervoase moştenite de la părinţi şi antecesori, a 
tuturor experienţelor noastre senzoriale și pornind de la cunoștințele 
acumulate în decursul vieţii. Acesta este eul nostru autobiografic. 
Identitatea noastră este complexul unic de rețele nervoase, cu cone- 
xiuni sinaptice specifice, la fel de individualizate ca și trăsăturile feții. 


Aţi fost singurul copil? Sau aţi fost zece copii la părinți? Aţi fost 
crescut de un singur părinte sau de amândoi? Părinții erau de religie 


budistă, erau creştini, musulmani, evrei sau atei? Ce convingeri poli- 


tice aveau, erau republicani, democrați, comuniști sau socialiști? 
Proveniţi dintr-o familie săracă sau bogată? Din ce parte a lumii sun- 
teţi? În câte țări aţi trăit? Ce fel de experienţe culturale ați avut? Ce 
tipuri de mâncare vă plac? Sunteţi vegetarian, omnivor sau preferaţi 
alimentaţia macrobiotică? Ce tradiţii culturale, religioase și sociale 
respectați? 


Din punct de vedere sinaptic, suntem totalitatea celor învăţate, trăite 
ca experiență şi moștenite pe cale genetică; oricum, nu acesta este 
finalul definitiv al dezvoltării noastre. Așa cum ne demonstrează 
neuroştiinţele, noi suntem cu mult mai mult decât configurația cere- 
brală cu care am fost dotați. Viitoarea noastră identitate neurologică 
este determinată de tipurile specifice de gânduri care ne preocupă, de 
circuitele corespunzătoare din creier pe care le activăm, de modul în 
care activăm în mod repetat diferite rețele nervoase şi de tiparele 

mentale pe care le menţinem active din proprie voinţă. Mintea este 
singurul produs al echipamentului microscopic însufleţit cu care am 
fost dotați. Creierul şi mintea nu sunt statice, ci într-o neîncetată 
schimbare, în funcţie de operator. Totul depinde efectiv de circuitele 
specifice pe care le folosim: intensitatea repetată a intenţiei şi atenției, 
amintirile la care revenim, acţiunile pe care le realizăm, gândurile pe 
care le nutrim, emoţiile pe care le păstrăm vii și abilitățile pe care ni 
le exersăm menţin circuitele sinelui în aşa fel încât să fim ceea ce 
suntem. Libertatea noastră de opțiune determină ce mod de gândire 
vrem să menţinem sau să schimbăm din echipamentul cerebral cu 
care suntem dotați. Este oare posibilă activarea deliberată de noi 
combinaţii de reţele nervoase prin schimbarea gândurilor, regândi- 
rea şi automatizarea tiparelor de gândire respective, la fel ca în cazul 
oricărui alt obicei neural de crearea căruia suntem responsabili? 


Sigur că personalitatea unui copil iubit și încurajat toată viaţa 
dispune de o rețea nervoasă diferită faţă de cel care a luat bătaie în 
fiecare zi când venea de la şcoală. Mai mult, cele două persoane 
definesc probabil în mod diferit dragostea — pentru una e dăruire, 
sprijin şi inspiraţie, iar pentru cealaltă o atenţie nedorită din partea 
unor părinţi abuzivi. Niciunul dintre cei doi nici nu greşeşte, nici nu 
are dreptate, ci deţine pur și simplu circuite diferite, rezultate în urma 
expunerii la experiențe de mediu diferite. Stările afective care 
reprezintă rezultatul experiențelor lor acumulate conferă fiecăruia 
capacitatea de a-și evoca trecutul în propria manieră. Cele două 
persoane percep realitatea fiecare în felul ei, unic, pentru că sunt 
configurate s-o perceapă diferit. 


Sinele devine atunci acea combinaţie de tipare specifice de conexiuni 
neurologice trasate în neocortex (alimentat de alte regiuni cerebrale) 
sub formă de amintiri acumulate din trecutul personal, Totalitatea 
informaţiilor de o viaţă, stocate ca amintiri, este reunită într-o varie- 
tate pestriță de combinaţii sinaptice care ne fac ceea ce suntem astăzi. 
Putem activa diferite tipare de reţele nervoase într-o gamă largă de 
combinaţii, ceea ce ne permite să procesăm o miriadă de gânduri, 
idei, concepte, amintiri, acţiuni, opinii, fapte, comportamente, tră- 
sături de personalitate, judecăţi, preferințe/aversiuni și abilităţi unice, 
şi, asta, pentru a numi doar câteva. 

Identitatea „sinelui“ este menţinută apoi prin activarea conexiunilor 
respective, consolidându-ne şi reafirmându-ne ceea ce suntem ca 
indivizi. Astfel, ne menţinem identitatea personală asociindu-nc cu 
persoane, locuri, obiecte, momente şi evenimente, fiecare dintre 
aceste elemente reflectând o părticică din informaţia cunoscută, 
stocată sub formă de reţea nervoasă specifică, reafirmându-ne iden- 
titatea prin actualizarea propriei persoane, în raport cu aceste aso- 
ciaţii cunoscute.“ 


Când faci cunoștință cu cineva, de exemplu, cea mai mare parte a 
conversaţiei se bazează pe experienţa anterioară asociată cu oameni, 
locuri, obiecte, momente şi evenimente, Majoritatea conversaţiilor 
încep cam aşa. Noua cunoştinţă spune: „De unde sunteți?“ (loc), și-i 
răspundeţi: „Din San Diego.“ „San Diego?, continuă persoana, „Am 
locuit în San Diego!“ Şi pe urmă, la rândul dumneavoastră, întrebaţi 
„În ce an?“ (timp), și vi se răspunde „Am stat în San Diego între 1984 
şi 1988“ „Ce curios, eu am stat acolo din 1986 până în 1990." „Zău? 
Şi unde locuiaţi mai exact?“ Iar dumneavoastră spuneți „În Mission 
Beach.“, la care celălalt râde: „Eu în Pacific Beach. Oraşul de alături. 
L-ai cunoscut pe Peter Jones?“ (persoană), întreabă celălalt. Era din 
Pacific Beach“, iar dumneavoastră ziceţi „L-am cunoscut pe Peter 
Jones la nunta celui mai bun prieten, în 1986 (eveniment). Eu eram 
invitat, iar el unul dintre şoferi. Mi-aduc aminte, pentru că-şi făcu- 
seră alaiul din maşini clasice din anii '50 (obiecte).“ 


Când cunoaşteţi pe cineva, începeţi prin a vă afișa diferitele reţele 
nervoase din experienţele personale anterioare pentru a vă defini ca 
personalitate. Vă activaţi reciproc toate programele nervoase ca să 
verificaţi dacă nu cumva nu aveţi niște reţele nervoase comune. 
Persoana nou întâlnită pare să spună: „Eu cunosc persoanele astea. 
Eu deţin aceste obiecte. Fu am fost în locurile astea. Eu am trăit aici 
în această perioadă. Eu am trăit aceste experienţe.“ Şi, uimit, răspun- 
deţi „Eu îi cunosc pe oamenii aceştia. Eu am făcut urinătoarele 
lucruri. Eu am fost acolo. Lucrurile acelea sunt ale mele. Am locuit în 
oraşele acelea, în perioada aceea, şi am trecut şi eu prin experienţe 
asemănătoare. Hei, îmi eşti simpatic! Avem multe lucruri în comun!“ 


5 Şcoala Ramtha de Iluminare (vezi referința 4, capitolul 2). 

ceea ce de fapt se traduce prin „Rețelele mele nervoase se potrivesc 
cu alte tale. Putem pune bazele unei relaţii“. Şi stabiliți o legătură pe 
baza experienţelor trecute și a stărilor afective corelate cu ele. Acum, 
cât timp nu vă schimbaţi niciunul, relaţia s-ar putea să funcţioneze. 


lată cum vă menţineţi propria identitate personală de lucru. Cunos- 
cându-vă în relaţie cu aspectele știute, acest proces de evocare nu face 
decât să consolideze caracterul de obişnuinţă a ceea ce sunteţi, și 
diminuează posibilitatea neurologică de fi altcineva. 


Despre persoanele care nu-și reafirmă identitatea — cele care nu 
posedă un miez unitar, repetitiv de așa-numite trăsături de persona- 
litate —, se spune că suferă de o boală mentală. În consecință, se 
poate afirma că activarea repetată a rețelelor nervoase care ne 
construiesc servește unei funcții preţioase şi ne și diferenţiază de 
ceilalți. 


Să însuflețim această idee. Să ne imaginăm furtunile cu tunete şi 
fulgere despre care vorbeam în capitolele anterioare, care se declan- 
șează în diferitele zone ale neocortexului. Când ni se activează 
oricare dintre aspectele personalităţii, ceea ce ne diferenţiază de cei- 
lalți nu este numai unicitatea configurației nervoase, ci și combi- 
naţiile, ordinea și tiparele în care ne activăm conexiunile sinaptice. 
Fiecare își are propriul mod de activare nervoasă, în funcţie de confi- 
gurația personală. Şi fiecare furtună cu fulgere este diferită de altele. 
Fiecare își are propriile tipare meteorologice nervoase, lucru demon- 
strat de tomografiile creierului aflat în stare de funcţionare, din care 
se vede că majoritatea oamenilor își păstrează semnătura asupra 
proceselor mentale, fără schimbări prea mari de activitate cerebrală. 


Dacă o persoană se gândește în fiecare zi la cât de puţini bani are, 
rețelele nervoase care se activează pentru procesarea repetată a aces- 
tor gânduri se activează cu ușurință, fiind în final consolidate prin 
acţiunea legilor naturale despre care am discutat. Gândurile reluate 
în fiecare zi sunt un mod lesnicios de a ne gândi invariabil şi la fel 
despre același lucru. Acest proces inconștient creează semnătura 
neurologică a persoanei raportată la bani, care e păstrată în cutele 
intime ale neocortexului. Astfel de persoane dispun de căi nervoase 
îngroșate, cu circuite sinaptice mai puternice şi mai numeroase, ceea 

ce îi permite apoi anatomiei gândurilor lor repetitive să corespundă 
gândurilor celor mai lucide — sau, mai bine zis, inconștiente. 


Dacă o persoană are trăsături puternice de personalitate — dacă este 
extrem de deschisă şi exagerat de organizată, de exemplu —, rețelele 
ei nervoase asociate cu trăsăturile în cauză vor fi teoretic mai dezvol- 
tate. Dacă astfel de însușiri individuale au fost acţionate, utilizate și 
activate în mod repetat într-o anumită rețea nervoasă, conexiunile 
dintre ele vor fi mai strânse. Reţeaua nervoasă corespunzătoare aces- 
tor trăsături de personalitate va dispune de mai multe conexiuni 
sinaptice aflate într-o mai strânsă şi complexă legătură, integrate și 
îmbogățite, și se vor dezvolta pentru a oferi un mod lesnicios, simplu, 
rutinier şi natural de a gândi şi de a fi. 


Realizarea schimbărilor 


Se poate deci spune că, în cazul acţionării unei scheme specifice de 
combinaţii nervoase dezvoltate în timp și transformate în trăsături de 
personalitate, modul obișnuit de acţionare a sistemului individual de 
conexiuni devine şablonul identităţii noastre neurologice. Cum am 
aflat din cercetările mele ştiinţifice în domeniul creierului şi din 
informaţia interpretată în lumina învățăturilor Ramtha, şablonul 
acesta poate fi numit „sertarul personalității”, termen care nu se referă 
efectiv la o cutie sau un compartiment din neocortex, ci la cea mai 
banală formă de organizare a conexiunilor sinaptice pentru care op- 
tează mintea, din miriadele de circuite sinaptice ce ne definesc identi- 
tatea. Aceasta este limita modului de configurare neurologică a minţii. 


Problema o constituie faptul că, prin definiţie, acest cadru mental 
conturează singura modalitate de gândire în parametrii configuraţi 
neurologic. Acest sertar de personalitate conține o serie finită de for- 
me de „minte“, pe care le putem genera în mod previzibil, după plac. 


În mod obișnuit, „tu“ și „eu“ nu pot acţiona decât schemele nervoase 
care corespund modului individual de procesare a gândurilor. Ne 
configurăm neurologic obișnuinţe adânc înrădăcinate, prin care sun- 
tem noi înșine. Când combinaţia de rețele nervoase s-a transformat 
în obişnuință, circuitele respective vor deveni cele mai naturale 

moduri de a gândi, simţi, evoca, purta, vorbi, cunoaște și manifesta 
diferite aptitudini, pe baza propriului nostru bagaj de cunoștințe 
teoretice sau a propriei experienţe. 


A gândi în afara sertarului ar însemna acționarea altor seturi de 
conexiuni sinaptice, într-o altă combinaţie și-ntr-o altă ordine, nu 
atât de înrădăcinate precum cele folosite de cbicei. Dacă minte 
înseamnă creier în acțiune, atunci crearea unui nou cadru mental ar 
însemna rearanjarea modului de utilizare a circuitelor nervoase 
existente. 


A gândi conform sertarului înseamnă a vă face mintea să recurgă la 
cel mai comun mod de activare a schemelor de circuite nervoase, pe 
baza celor cunoscute și memorate, iar a ieși din sertar presupune să 
vă forţaţi creierul să acţioneze scheme sinaptice în altă ordine și rân- 
duială, astfel încât să realizeze un nou nivel de conștiință, bazându-se 
pe ce nu știți. Ca să reuşiți aşa ceva, trebuie să vă debarasaţi de 
obişnuințele nervoase ale gândirii de rutină, rezultat al circuitelor 
stabile, durabile, consolidate în fiecare zi. Trebuie să renunţaţi la cel 
mai natural mod de a gândi, iar astfel vi se va reorganiza creierul, 
scoţându-l din rutina lui de acţionare nervoasă și realizând o nouă 
secvență în sistemul de circuite şi de noi amprente neurologice. 
Aceasta este, prin definiţie, concepția noastră de lucru cu privire la 
neuroplasticitate. 


Căile de evadare din închisoarea sertarului constituie subiectul capi- 
tolelor care urmează. Noi suntem răspunzători de obișnuinţa pe care 
ne-am format-o de a fi noi înşine, ceea ce înseamnă şi că tot noi avem 
puterea să modificăm sau să transformăm acest sine rutinat. 
Minunea constă în faptul că dispunem într-adevăr de capacitatea de 
a ne pretace rețelele nervoase și că suntem efectiv în stare să ne 
modificăm reţelele nervoase, regândindu-ne în sensul propriu al 
cuvântului. Cu încă un pic de informaţie, ne putem elibera din 
lanțurile în care ne-am încătușat singuri. 


CAPITOLUL 8 


Chimismul experienţei 


În orice situație de stres, dacă ne lipseşte 

inteligența emoţională, creierul uman trece pe pilot automat 
şi are tendinţa înnăscută de a face mereu acelaşi lucru, 
doar cu mai mult efort. Ceea ce, în majoritatea cazurilor, 
este tocmai ce nu trebuie să faci în lumea de azi. 


— DR. ROBERT K. COOPER 


TRĂIM CU TOȚII teama, spaima, deprimarea, foamea, dorința se- 
xuală, durerea, furia şi agresivitatea, care în exterior se pot manifesta 
în variate moduri. De-abia acum, din tomografiile cerebrale funcțio- 
nale, cercetătorii pot observa cum se produc ele în structurile interne 
ale creierului. Acestea fiind spuse, modul în care ne exprimăm, trăim 
sau percepem astfel de emoții, ca şi motivul şi măsura în care o 
facem, ne creează personalitatea distinctă sau sinele individual. 


Pentru că avem cu toții cam același sistem de circuite, dar suntem 
configurați în alt mod, şi din cauză că mintea este cea mai subiectivă 
realitate dintre toate (gândiți-vă cât de mult ne deosebim ca puncte 
de vedere, opinii şi percepții), este clar de ce, în trecut, cercetarea 
creierului era considerată o ramură mai puţin științifică a ştiinţelor 
naturii. Însușirile, comportamentele, aptitudinile, acțiunile şi func- 
tiile de ansamblu pot fi măsurate, dar e nevoie de corelaţii cu scheme 
mentale repetabile. 


Astăzi, se poate studia în mod obiectiv fiziologia creierului, pentru că 
acum se pot observa structurile şi funcţiile creierului viu — 
subiecţilor sub anestezie li se introduc sonde minuscule în diferite 
părţi ale creierului, răspunzând la întrebări care urmăresc stabilirea 
funcției îndeplinite de porțiunea cerebrală respectivă, sau li se pot 

atașa electrozi pe întreaga suprafaţă cerebrală, scopul întrebărilor la 
care trebuie să răspundă fiind acela de a cartografia zonele creierului 
răspunzătoare de anumite sarcini. 


Prelucrarea informaţiei noi 


Modul de lucru al creierului şi felul în care oamenii prelucrează 
informaţia cu caracter de noutate sunt două lucruri diferite. Până 
acum câțiva ani, înainte de inventarea tehnicii de scanare, nu exista 
nicio posibilitate de a studia creierul aflat în funcţiune, angajat efectiv 
în crearea minţii, dar acum această posibilitate există — tehnologiile 
imagistice le permit medicilor şi cercetătorilor să vadă cu ochii lor 
cum se activează diferitele părţi ale creierului. 


Ca orice cercetare, aceste procedee imagistice au fost concepute 
inițial pentru depistarea problemelor sau anomaliilor, dar, exact aşa 
cum studierea victimelor atacului vascular cerebral le-a permis 
cercetătorilor să afle o mulţime de lucruri despre adaptabilitatea cre- 
ierului şi despre măsura în care ne ajută plasticitatea acestuia, tomo- 
grafiile creierului funcţional ne-au introdus într-o nouă eră a psiho- 
logiei şi neurobiologiei. 


Nu v-aţi întrebat niciodată „Oare ce am la cap azi?“ încercând să vă 
daţi seama de ce nu reuşeaţi să învățați, să reţineți sau să recuperați 
informația ori să faceți faţă unei situaţii? Cu implicaţii mai mari şi 
probabil de o mai mare importanță acum, după ce ați înţeles cum 
anume învăţaţi, este problema autodepăşirii. 


Reacţia de rutină 


Mediul este cel care ne dictează în cea mai mare măsură reacţiile. 
Rutina, care este naturală, lipsită de efort, familiară, automată şi 
reprezintă o a doua natură, e dominată de reacţia la stimulii primiţi 
din mediul înconjurător. Cu timpul, circuitele nervoase se con- 
solidează într-o asemenea măsură — la început prin asociație şi apoi 
prin repetiție —, încât devin cu adevărat adânc înrădăcinate. Din 
multe puncte de vedere, nici nu mai „gândim“ atunci când acţionăm 
pe baza răspunsului unor astfel de rețele nervoase programate, le 

conștientizăm mai puţin activitatea. Cel mai adesea, nu este nevoie 
decât de un singur gând sau de un singur stimul din mediu ca să se 
declanșeze un set programat de reacţii şi comportamente. Când 
funcţionează programul respectiv, acționăm automat, rutinier şi, cel 
mai important, inconștient. Modul nostru de reacţie, felul în care 
simţim, vorbim şi chiar gândim nu mai au nevoie de conştientizare. 
Reacţiile ni se par naturale și normale, pentru că le-am repetat atât de 
bine și atât de îndelungat. 


Să privim lucrurile în față: cei mai mulți dintre noi sunt leneşi. Bine, 
probabil, că exagerez. Dar să nu uităm următorul lucru: atât trupul, 
cât şi creierul sunt neîntrecuţi în conservarea energiei, ambele res- 
pingând orice acţiune care ar putea să le epuizeze bagajele de energie. 
Gândirea rutinieră nu solicită eforturi — e de fapt ca un motor de au- 
tomobil la ralanti. Stăm într-o „parcare“ mentală şi nu plecăm nicăieri. 


Astfel de gânduri de rutină pot fi atât de uşor şi atât de bine actua- 
lizate, pentru că eforturile noastre permanente de reactivare a 
acelorași tipare nervoase au ca rezultat menţinerea intactă a aceleiași 
scheme de conexiune sinaptică. Acţionând aceleaşi rețele nervoase şi 
în aceleași scheme, combinaţii și rutine, creăm aceeaşi conștiință, zi 
de zi. Iată de ce este atât de ușor să fim așa cum suntem. Nu-i nevoie 
de niciun efort să te comporţi cum îţi e obiceiul — lipsa de conştien- 
tizare înseamnă că nu e nevoie de voinţă. 


Dacă personalitatea noastră este suma rețelelor nervoase automate 
pe care le-am moştenit şi dezvoltat, iar rețelele respective funcțio- 
nează ca niște programe de calculator, atunci, când declanşăm un 
gând de rutină, programele respective vor funcționa fără vreun efort 
conștient din partea noastră. Am încetat să gândim conştient şi 
reacţionăm cu un set preprogramat de acţiuni şi comportamente 
înrădăcinate, care se bazează pe asociaţii trecute cu mediul și se 
dezvoltă prin experienţe repetitive. 


Mereu aceeaşi viață 


În contextul unui astfel de proces, nu devine oare evident cât de 
„adormiți“ suntem când reacționăm consecvent, în același fel, la 

mediul extern? Pe măsură ce trec anii, la serviciu, în interacţiunile cu 
partenerul de viaţă timp de 20 de ani, trimiţându-ne copiii la școală, 
tunzând iarba, chiar locuind în aceeaşi casă, lângă aceiaşi vecini, mai 
e de mirare că suntem prada acelorași obișnuinţe nervoase? Cel mai 
important lucru este să recunoaștem că modul în care ne gândim la 
prezent şi viitor ne este dictat de felul în care nc-a programat trecutul. 
Oare viaţa noastră nu mai e decât o serie de reactii inconștiente, de 
reflexe automate? 


Când ne-am trezit dimineaţă, de exemplu, și ne-am pregătit să 
plecăm la serviciu, am respectat probabil aceeași rutină din fiecare zi 
a vieţii noastre de angajaţi: mersul la toaletă, spălatul pe dinţi, dușul, 
îmbrăcatul, ascultatul ştirilor despre situația din trafic, drumul cu 
maşina până la cafeneaua de unde ne luăm cafeaua de dimineaţă, 
acelaşi mic dejun, același drum la serviciu, acelaşi loc de parcare sau 
pe-aproape, aceeaşi rutină generală în cadrul căreia s-au mai 
desfăşurat probabil şi alte activităţi pe care însă le-am realizat în cea 
mai mare parte conform unui complex standard de paşi. Sigur că e 
important să scoţi întâi capacul tubului cu pastă de dinţi înainte s-o 
foloseşti, dar noi am început probabil cu periatul aceleiași părţi a 
danturii, începând cu molarii, am trecut în cealaltă parte, după 
acelaşi număr de mișcări, ca în zilele precedente, şi așa mai departe. 
E probabil să fi procedat tot aşa şi când ne-am şters cu prosopul după 
duș; am folosit automat rutina cotidiană — ștergându-ne ușor părul 
cu prosopul, tapotându-ne faţa până ce o uscăm, trecând pe urmă la 
braţul şi subsuoara stângă, apoi la braţul și subsuoara dreaptă, şter- 
gându-ne pieptul, apucând prosopul cu amândouă mâinile şi frecân- 
du-ne pe spate, ridicând piciorul stâng pe marginea căzii, apoi 
piciorul drept. Acţiuni repetitive întreprinse în fiecare zi, de sute de 
ori într-o viaţă. De sute de ori pe zi apelăm la comportamente care 
nu necesită decât puţină concentrare sau deloc. A fost o vreme când 
astfel de acţiuni ne-au solicitat şi ele atenţia, pe când ne formam de- 
prinderile respective, dar, după ce le-am memorat şi le-am învățat 
bine, am avut alte lucruri la care să ne gândim. Sunt sarcini lesne de 
realizat, obişnuite, naturale, familiare și de rutină, fiindu-ne cu ade- 
vărat o a doua natură, exemple de acţiune a unor reţele nervoase 
puternic consolidate. 

Unul dintre lucrurile minunate legate de creier este capacitatea lui de 
a prelua controlul. Într-un sens, rutinele sunt un miracol de eficiență 
şi iscusință. Specia umană este meşteră în prelucrarea simultană — în 
timp ce suntem prinşi în astfel de activităţi de rutină, mintea noastră 
este ocupată cu altceva. În ciuda acestui fapt însă, oare nu e un 
dezavantaj faptul că stăm şi ne gândim că prima jumătate a zilei ne-o 
petrecem cu experiențe de genul acesta, ca şi cum ni s-ar fi făcut o 
lobotomie? Câţi oameni profită efectiv de autopilotul de care 
dispunem, folosind timpul respectiv în căutarea de noi experienţe şi 
pentru a învăţa lucruri noi? De obicei, e prea mare bătaia de cap ca 
să întrerupi funcţia de pilot automat, să devii conştient şi să încerci 
să faci ceva în alt fel. 


Să cugetăm la ce se întâmplă când acel „altundeva“ unde ni se poate 
afla mintea devine la fel de rutinier, ca şi acţiunile realizate subcon- 
ştient. Ce consecinţe există când nu numai comportamentele adoptă 


-acelaşi tipar inconştient, negândit, total previzibil, ci şi convingerile, 


valorile, atitudinile şi stările noastre de spirit? Ce se întâmplă când 
„sertarul“ autoimpus al propriului cadru mental se transformă 
dintr-o zonă de confort într-o celulă sau într-o temniță? Cum scă- 
păm din capcana pe care ne-am întins-o singuri, doar prin faptul că 
suntem noi înşine? 


Oamenii rămân imobilizaţi în capcana aceluiaşi cadru mental pentru 
că reţelele nervoase cel mai des acționate, şi deci interconexiunile 
cele mai adânc ancorate, automate, sunt rezultatul propriei gândiri. 
Acestea sunt secvențele, combinaţiile şi schemele de neuroni pe care 
le acționăm cel mai mult. 


Dacă revenim la analogia cu stejarul, făcută în Capitolul 3, aceste 
fascicule de neuroni adânc înrădăcinate au cele mai groase trun- 
chiuri şi cele mai dese sisteme de ramuri şi rădăcini. Sunt cele mai 
rafinate şi îmbogăţite rețele ale noastre, produse prin interacțiunea 
circuitelor moştenite genetic cu acumularea de cunoştinţe şi expe- 
riențe. „Sertarul“ personalității noastre, şi orice fel de sertar, la o 
adică, nu se defineşte prin conţinut, pur şi simplu. Trebuie să arun- 
căm o privire şi asupra cadrului sau limitelor acestui sertar, să vedem 
ce definesc interiorul şi exteriorul lui. 

Viaţa în sertar 


Aşa cum am învăţat de la Şcoala Ramtha, la început, limitele serta- 
rului sunt înseşi stările noastre afective, lucru care n-ar trebui să ne 
surprindă, dacă ne amintim experienţele pe care le asociem cu emo- 
tiile. Ce păstrăm în sertar şi ce ţinem în afara lui depind în primul 
rând de acest criteriu: stimulul de intrare ne lasă o senzaţie de 
familiaritate, previzibilitate, de rutină sau de confortabil? 


Să reflectăm puţin la noţiunea de confort. Dacă acest sertar al perso- 
nalităţii conţine identitatea personală, iar aceasta este compusă din 
acțiunile, convingerile, percepțiile şi valorile care rezumă în esență 
cine suntem, atunci tot ce nu este, în mod rutinier, automat, natural, 
noi înşine reprezintă o sursă de disconfort. 


Închipuiţi-vă, de exemplu, că sunteţi la o petrecere la care se bea şi se 
discută şi vă simţiţi bine. După un timp, cineva dă muzica puţin mai 
tare, o parte din mobilă e împinsă la perete, iar oamenii încep să 
danseze. Vă distraţi bine, privindu-i pe ceilalţi, dar pe urmă dansul ia 
o turnură îngrozitoare, cu reflectorul pus pe dansatori, ca la nuntă, 
unde fiecare, pe rând, arată ce poate. 


Nu sunteți și n-aţi fost niciodată un dansator. Nu v-aţi dezvoltat 
niciodată abilităţile specifice sau simţul ritmului. Aţi fost dintot- 
deauna conștient cum arătaţi când dansaţi, pentru că nu ştiţi nicio- 
dată ce să faceţi cu mâinile şi cu picioarele. Dintr-odată, nu mai 
sunteţi expansiv şi sociabil şi deveniți retras. Preferaţi ca oamenii să 
observe că nu dansați (şi, eventual, să facă mare caz de asta) decât să 
observe cât de „rău“ vă mişcaţi. Sunteţi obişnuit să vă pierdeţi în 
peisaj și nu vă prieşte atâta atenţie. Nu vă puteți forţa să dansaţi 
pentru că aţi simți un mare disconfort. După ce încearcă mai mulți 
să vă scoată pe ring, vă hotărâți să plecaţi. 


Ce s-a întâmplat? O persoană din jur v-a abordat şi v-a îndemnat să 
ieşiţi din sertar, dar nu v-aţi putut decide. O astfel de acţiune era în 
afara zonei de confort, aşa că aţi profitat de ocazie și v-aţi retras în 
siguranţa oferită de o altă serie de rețele nervoase care v-au permis să 
vă simţiţi în largul dumneavoastră. 

Experiențele în care suntem dispuşi să ne angajăm sunt hotărâte în 
funcţie de cât de bine putem anticipa gradul de familiaritate cu 
reacţiile afective pe care le vor produce acestea. 


Eram odată în drum spre o conferință, în Africa de Sud. După una 
dintre sesiuni, am luat masa împreună cu un grup de participanţi. 
Cineva a observat că, printre antreurile oferite de restaurant, se găsea 
şi crocodil şi, deşi sunt destul de receptiv la aventurile culinare, la 
început nu mi-a surâs ideea. La îndemnul câtorva dintre colegi de a 
vedea ce gust are, m-am gândit să încerc. Când mi s-a pus farfuria în 
faţă, toate privirile erau aţintite asupra mea. Am înfipt furculiţa și 
cuțitul în bucata groasă de carne, am început să tai și am dus-o la 
gură. Am mestecat gânditor şi, ca răspuns la expresia „Ei, cum e?“ 
zugrăvită pe chipurile celor din jur, i-am anunţat: „Are gust de pui.“ 
Imediat, au fost toţi nerăbdători să încerce şi ei noua experienţă, 
pentru că acum puteau anticipa ce gust va avea noul fel de mâncare, 
făcând trimitere la amintiri familiare din trecut. Reţeaua nervoasă 
pentru „pui“ fiind activată, mesenilor mei le-a devenit uşor să-și facă 
curaj, pentru că totul se găsea în sertarul cu experienţe şi stări 
afective cu care se obişnuiseră. Şi m-am întrebat: „Dacă le spuneam 
că gustul e o combinaţie de salamandră cu şopârlă, cât de nerăbdători 
ar mai fi fost?“ 


Dacă reţelele nervoase şi conexiunile sinaptice seamănă cu niște 
urme lăsate de amintirile trecutului, atunci, ca să ne remodelăm cre- 
ierul, trebuie să stopăm cele mai naturale moduri de gândire şi sim- 
tire (şi invers). O astfel de mişcare scoate creierul din rutina sa și îi 
permite să realizeze noi secvenţe de circuite — noi amprente; lucru 
care necesită însă efort şi voință. 


A gândi în afara sertarului înseamnă deci forțarea creierului să acțio- 
neze scheme sinaptice într-o altă ordine şi conform altor tipare decât 
de obicei. Sertarul identităţii noastre personale ne-a devenit natural 
pentru că ne-am antrenat creierul să gândească conform setării sale 
neurologice. În loc să facem noi conexiuni (învățând prin asociaţie şi 
repetiţie în condiţii de concentrare a atenţiei), ne bazăm pe setările 
de informaţie cunoscută, familiară, existente în creier, şi cam atât. 

lată de ce setările nervoase ne fac să gândim și să simțim în confor- 
mitate cu modul nostru de setare şi să nu ieşim în afara lui. 


Oare e aşa de rău să gândeşti în sertar? În cel mai strict sens, nu chiar, 
dar ne limitează capacitatea de dezvoltare, de a progresa sau de a ne 
schimba comportamentul. 


Pe de altă parte, oare e bine să gândeşti aşa? La urma urmei, rețelele 
noastre nervoase cele mai obişnuite n-au devenit ele cele mai des 
folosite tocmai pentru că sunt cele mai de succes? Iată o întrebare 
bună, la care cei mai mulţi răspund cu un „Nu“ hotărât. Pentru 
activităţi de bază, precum mersul, dactilografiatul, şofatul, mâncatul 
sau înnodatul şireturilor, da, viaţa în sertar e bună. Dar motivul mai 
general pentru care acest mod de a gândi este autolimitativ îşi are ră- 
dăcinile în activitatea cerebrală specifică regimului de supraviețuire. 


Regimul de supravieţuire 


În trecutul nostru genetic foarte îndepărtat, noi şi mai toate celelalte 
mamifere trăiam într-un mediu barat în amenințări la adresa 
supravieţuirii noastre. Viaţa era aspră, brutală şi scurtă. Eram foarte 
vulnerabili la capriciile naturii şi trebuia să fim atenţi la orice posibil 
pericol — din partea prădătorilor, a duşmanilor sau a naturii. Vigi- 
lenţa în fața unor astfel de ameninţări ne-a ţinut în viaţă şi ne-a 
păstrat intactă moştenirea genetică. Nu exagerăm prea mult dacă 
spunem că noi suntem beneficiarii unei moşteniri ancestrale ce a fost 
fie foarte vigilentă, fie foarte norocoasă — sau, cel mai probabil, 
ambele. 


Vremurile s-au schimbat, iar amenințările la adresa supravieţuirii 
s-au schimbat şi ele, atât ca tip, cât şi ca nivel. Deşi s-ar putea 
argumenta că primii oameni n-aveau de ce să se teamă de războiul 
nuclear sau de ameninţarea celulelor de terorism organizat, cred că 
putem fi cu toţii de acord că se confruntau cu pericole mai presante 
decât noi: foamete, boală, prădători etc. Ce nu s-a schimbat însă este 
faptul că o mare parte a echipamentului cerebral necesar pentru 
supraviețuire în aceste condiţii aspre de existenţă, mai toate rețelele 
şi regiunile din memoria nervoasă sunt încă active în creierul nostru. 

Să nu uităm că celulele nervoase acţionate împreună se interco- 
nectează. Cu timpul, prin repetiţie şi asociaţie, rețelele nervoase care 
au contribuit la menţinerea noastră în viață — ceea ce numim în 
mod obişnuit reacția luptă-sau-fugi — au fost acționate timp de sute 
de mii de ani. 


Aceste reacții instinctive ne sunt şi azi la fel de bine fixate în creier, 
stocate în sistemul limbic al creierului mijlociu, dedesubtul neocor- 
texului. Acest sistem involuntar este „mintea“ care pune în funcțiune 
corpul, creierul şi întreaga noastră ființă, fără ca noi să fim conştienţi 
de asta. Este ceea ce menţine „independenţa“ de conştient a ordinii 
noastre interne. i 


Pe scurt, când, prin sistemul nervos simpatic (SNS), se inițiază o reac- 
ție de supraviețuire, aceasta duce la creşterea pulsului şi a tensiunii 
arteriale, la reducerea cantității de sânge împinsă spre organele de 
digestie și la creşterea acesteia înspre extremități, pentru a le pregăti 
de acţiune, la mobilizarea zahărului din sânge în vederea producerii 
de energie, la eliberarea de hormoni care îi dau corpului un impuls 
energetic, la acţionarea creierului în vederea unei maxime conştienti- 
zări, la dilatarea pupilelor şi limpezirea cristalinului pentru uşurarea 
vederii la distanță și la dilatarea bronhiolelor pentru transferul unui 
volum mai mare de oxigen în plămâni. Toate aceste modificări îi dau 
corpului posibilitatea de a fugi sau de a lupta, mărind gradul de 
conştientizare și nivelul de pregătire în vederea acțiunii fizice. 


Dacă vă aduceţi aminte, sistemul nervos parasimpatic (SNP) face 
exact opusul, încetinind reacţiile corpului, reducând pulsul şi 
tensiunea, slăbind frecvența respirației, crescând aportul de sânge 
către piele şi traiectul digestiv, contractând pupilele şi cristalinul etc. 
Să considerăm că acestea sunt procese de relaxare şi digestie. 


SNS utilizează energia în caz de urgenţă şi ni-l putem închipui ca pe 
o pedală de accelerație. SNP conservă energia pentru proiecte de 
lungă durată, cum ar fi vindecarea şi creşterea; ca un ambreiaj, ne 
permite să mergem la vale şi să ne conservăm energia vitală. 


Una dintre principalele îndatoriri ale neocortexului, în afară de abi- 
lităţile sale intelectuale, cognitive, de rezolvare a problemelor, 

conştiinţă de sine, învăţare şi comunicare, este folosirea tuturor celor 
cinci simțuri pentru a conștientiza lumea exterioară și a-i acorda 
atenție. Pe lângă abilităţile sale înnăscute (de învăţare, rațiune, 
analiză, concentrare, visare, evocare, utilizare a limbajului, invenţie şi 
înţelegere a abstracțiunilor), neocortexul este predispus să fie atent la 
mediu prin toate simţurile de care dispunem. Când nu învaţă sau nu 
prelucrează date în folosul proceselor de gândire și al judecăților 
superioare, el alunecă înapoi, în natura sa, şi antrenează mecanisme 
care evaluează constant mediul extern, strângând informaţii impor- 
tante pentru a stabili ce stimuli sau date de intrare din mediu prezintă 
un potenţial periculos sau amenințător. Toate fiinţele îşi folosesc 
organele de simţ pentru a interacționa cu lumea exterioară atât 
pentru supraviețuire, cât și pentru evoluție. Regula este simplă: în 
condiții de ameninţare, corpul are întâietate. 


Când neocortexul funcționează în regim de supravieţuire, el eva- 
luează în mod conștient mediul prin intermediul tuturor organelor 
de simţ, analizând toate situaţiile posibile la momentul respectiv, 
pentru a decide dacă menţine continuitatea chimică a corpului. La fel 
ca la o caracatiță, tentaculele i se întind în toate direcțiile ca să-şi 
asigure securitatea. Pe baza acestui reflex primitiv, avem tendinţa să 
ne orientăm spre confortabil şi plăcut, îndepărtându-ne de durere 
sau lipsă de confort. Şansa de supraviețuire a corpului e mai mare în 
condiţii de confort decât de disconfort. 


În cursul evoluţiei, această reacţie s-a configurat nervos la majori- 
tatea mamiferelor în situaţii dificile de frig sau căldură, durere sau 
plăcere, consum sau conservare de energie, plasare în partea 
superioară sau inferioară a lanţului trofic sau a scării sociale. 


Conștientizarea în orice moment a mediului şi a propriului corp 
reprezintă o definiţie valabilă a supravieţuirii, referindu-se la anti- 
ciparea viitorului, pe baza actualizării unor situaţii din trecut. La 
toate speciile dotate cu neocortex, acesta din urmă priveşte, ascultă, 
adulmecă, pipăie şi gustă, ca să asocieze aspectul asupra căruia se 
concentrează cu o amintire din trecut, ceva recunoscut drept familiar 
şi cunoscut. 

Să nu uităm: cu cât neocortexul este mai mare, cu atât mai pronun- 
tată este capacitatea sa de învăţare şi memorare. lată de ce ființa 
umană dispune de o mai bună capacitate de prevedere, pregătire sau 
anticipare a viitorului. Când, prin reprezentările sale interne, observă 
zone de discontinuitate a mediului extern cu care s-a familiarizat, 
neocortexul se pregăteşte imediat de acțiune, putând fi astfel gata de 
reacţie în vederea întoarcerii la starea de echilibru. 


Din această cauză, dacă nu trăim în prezent, ci într-o stare de antici- 
pare, proiectăm într-un anumit sens o mentalitate a supraviețuirii. 
Folosim circuitele specifice bazei de date acumulate în neocortex şi 
folosim mintea închisă în sertarul propriei identități. Vom fi atenţi cu 
precădere la ceea ce este previzibil, comun, familiar, de rutină şi 
cunoscut şi ne vom compara starea actuală de echilibru intern cu o 
proiecţie a unei posibile stări afective pe care s-ar putea s-o trăim în 
viitor —, iar răsturnarea stării actuale de continuitate chimică 
internă de către orice situaţie amenințătoare (cunoscută sau 
necunoscută) poate declanşa o reacţie de supravieţuire. În conse- 
cinţă, trăim deja într-un regim de supraviețuire, deoarece înseși 
gândurile noastre reconstruiesc mentalitatea de supravieţuire. Când 
ne aflăm într-o asemenea stare mentală de autoprotecție, suntem în 
esență pregătiți să reacţionăm printr-o serie de reacţii primitive, care 
cuprind orice fel de acțiuni menite să protejeze „sinele“ identificat cu 
propriul corp. 


Depistarea unui tipar 


Neocortexul caută şabloane de stimuli familiari, astfel încât să ştie la 
ce să se aştepte și să-și poată da seama cât trebuie să se pregătească 
pentru ceea ce s-ar putea întâmpla. Acesta este motivul pentru care 
foloseşte mereu ceea ce, în termeni ştiinţifici, se numeşte identifi- 
carea tiparului: ne folosim reţelele nervoase de memorie asociativă ca 
să găsim corespondentul celor învăţate şi trăite ca experienţă, într-un 
anumit stimul transmis de exterior. În momentul în care oricare 
dintre simțuri, sau toate la un loc, percepe stimulul exterior, acesta va 
activa o amintire realizată prin asociaţie şi configurată nervos în 
neocortex, ca urmare a unei experienţei trecute. 

În plus, când trăim o schimbare de mediu, corpul reacţionează ime- 
diat. De exemplu, dacă intrăm într-o cameră întunecată, pupilele ni 
se dilată instantaneu. Această reacţie este cunoscută sub denumirea 
de tropism sau reflex de orientare. Ea se manifestă brusc nu numai la 
modificările de mediu, ci şi la noutate. 


Dacă între stimulul exterior și reprezentarea interioară există o cores- 
pondenţă, aceasta fiind identificată ca o entitate cunoscută de me- 
morie ca fiind lipsită de pericol, neocortexul poate decide că trupul e 
în siguranţă și se relaxează, conștientul putându-se concentra asupra 
următorului viitor potenţial care se apropie din exterior. 


Esenţa supravieţuirii e întotdeauna o stare de pregătire pentru mo- 
mentul următor sau de anticipare a acestuia pe baza trecutului, 
nereferindu-se nicicând exclusiv la prezent. Dacă neocortexul simte 
că recunoaște o matrice între un stimul extern și o reţea nervoasă 
care corespunde unui prădător sau pericol cunoscut din memorie, în 
momentul în care percepe stimulul, creierul începe să reacționeze 
prin mecanisme primitive de supravieţuire. 


Reacţia de supraviețuire va determina creierul să activeze sistemul 
nervos autonom de tipul luptă-sau-fugi. În astfel de cazuri, tot apor- 
tul de sânge şi energie disponibil la un moment dat în neocortex se 
deplasează în creierul mijlociu ca să asigure suficientă energie pentru 
trup ca să reacționeze împotriva factorului de stres. Încetăm să mai 
gândim sau să raționăm — reacționăm. Acum, corpul este pregătit să 
combată pericolul fie înfruntându-l, fie printr-o fugă sănătoasă. Nu 
există alte opţiuni, ori fugim, ori luptăm. În majoritatea cazurilor, 
multe specii reacționează îndepărtându-se de prădător sau de 
stimulul generator de disconfort. Fuga este deseori o opțiune mai 
bună decât înfruntarea deschisă. 


Unele motive de teamă sunt bine identificate — când dai peste un urs 
uriaș într-o excursie cu cortul, nimeni nu ar contesta o reacţie de tipul 
luptă-sau-fugi. Ce se întâmplă însă dacă sunteţi la o nuntă cu un prie- 
ten și unul dintre meseni vă dă fiori? Îi daţi coate partenerului ca să-i 
spuneți că vrei să plecaţi, dar acesta vă ignoră blând, fără să-şi întrerupă 
conversaţia cu niște persoane care îi plac. Dumneavoastră nu vă ames- 
tecați în discuţie, sunteţi tăcută, detașată şi aproape neprietenoasă. În 

sfârşit, în drum spre toaletă, amicul vă apucă de cot şi vă spune: 
„Ce-ai păţit? De ce eşti aşa de rece şi de nesuferită?“, iar dvs. îi răspun- 
deți, în sfârşit, recunoscând: „Nu ştiu. Tipul din stânga îmi aduce aminte 
de fostul meu soţ şi nu mă simt deloc în largul meu din cauza lui.“ 


Într-un astfel de caz, se poate spune că stimulul extern pe care îl 
reprezintă domnul de lângă dumneavoastră a declanşat reţeaua 
nervoasă asociativă a amintirii fostului soţ și, în consecinţă, pe baza 
unei asociaţii familiare din trecut, aţi reacţionat față de o persoană pe 
care nu o cunoașteţi, ca şi cum ar fi fostul soţ. Tiparul exterior 
alcătuit din trăsăturile chipului, voce sau orice alt aspect recunoscut 
a stârnit reprezentarea interioară a unei amintiri familiare, impreună 
cu o mulțime de emoţii de natură chimică legate de rețeaua nervoasă 
raportată la fostul soţ, ceea ce v-a creat o senzaţie de disconfort 
suficient de accentuată încât să vreţi să ieşiţi din scenă. V-aţi folosit 
de evocarea unei amintiri ca să identificați prezentul. De ce? Pentru 
că tuturor amintirilor li se asociază o emoție. Supravieţuirea este 
efectiv un regim emoţional de operare. 


Necunoscutul ne poate crea o senzaţie de disconfort 


Mai mult decât întâlnirea cu cineva care ne aduce aminte de o per- 
soană, de un loc, eveniment sau obiect generator de disconfort, 
lucrul pe care ne străduim cel mai mult să-l evităm, când trăim în 
regim de supraviețuire, este necunoscutul. Deseori, ne deranjează că 
nu reuşim să stabilim o corespondenţă cu o rețea nervoasă implicită 
ereditar sau dobândită prin învăţare ori amintire, iar tulburarea are 
de-a face cu senzaţia lipsei de confort. Creierul şi corpul sunt 
configurate să realizeze homeostaza, adică echilibrul intern, iar în 
regimul de supraviețuire necunoscutul pune în pericol acest 
echilibru. Şi când echilibrul este compromis, nu ne simţim bine. În 
regimul de supraviețuire, configuraţia noastră nervoasă prevede 
căutarea şi realizarea confortului, a familiarității și a predictibilității. 


Astfel că, pe lângă declanşarea unei reacţii de tipul luptă-sau-fugi în 
momentul în care identificăm un pericol, cu care am făcut cunoştinţă 
în trecut, acest regim mai poate fi acţionat şi de întreruperea unei 
situaţii cu care ne-am obişnuit. De exemplu, dacă foşneşte ceva în 

tufișuri, neocortexul se concentrează asupra exteriorului și îşi în- 
dreaptă toată atenția către posibila amenințare. Dacă stimulului 
necunoscut nu-i corespunde nicio matrice a unui lucru ştiut din 
experiențe anterioare configurate deja neurologic, seinnalul extern 
va fi catalogat drept necunoscut, iar creierul îi va transmite corpului 
un mesaj prin sistemul nervos de tipul luptă-sau--fugi, ca să-l pregă- 
tească de pericol. Cu alte cuvinte, când exteriorul nu mai constituie o 
matrice familiară, circuitele noastre sunt în mod preponderent 
configurate pentru pregătire în faţa oricărei posibilităţi. 


Ca toate celelalte specii, suntem echipați cu un mecanism de apărare 
menit să ne protejeze de stimulii necunoscuţi. Situaţiile inedite 
acționează creierul mijlociu automat şi toate instinctele lui de supra- 
vieţuire, iar noi reacționăm ca orice altă formă de viaţă. În regimul de 
supravieţuire, spaima sau agresivitatea par a fi reacțiile dominante. 
Reacţiile de acest tip sunt manifestări ale predispoziţiilor animale 
naturale și, lucru mai important chiar, conştientul nostru pătrun- 
zător se concentrează asupra corpului, mediului şi timpului. 


În lumea animală, această frică sau reacție la necunoscut este un 
mijloc de menţinere în viață. Fiecare specie intră în alertă la orice 
lucru ieşit din comun, astfel încât să fie vigilentă şi pregătită. Când 
vede un utilaj pentru bușteni deplasându-se prin pădure, căprioara 
reacționează imediat luând-o la goană din fața acestui stimul necu- 
noscut. Apariţia cu aspect țipător, colorat, zgomotoasă și cu miros 
urât constituie un asalt al necunoscutului asupra simţurilor anima- 
lului şi, într-o clipă, stimulul necunoscut determină fiinţa să treacă la 
conştientizarea intensificată a mediului. Trage în nări fumul de 
motorină pe care-l scoate maşinăria, ascultă huruitul motorului şi 
sunetul de avertizare a semnalului de marșarier şi simte pământul 
zguduindu-se la căderea unui trunchi. Sunt atâţia stimuli senzoriali 
care se bulucesc spre ea, încât căprioara se intoarce cu spatele şi o ia 
la sănătoasa. Deoarece nu este familiarizat cu stimulii primiţi, ani- 
malul nu poate anticipa următoarea mișcare a obiectului, aşa că 
părăseşte în fugă scena. Acest mecanism este înnăscut la majoritatea 
formelor de viaţă. 

Oamenii sunt și ei înzestrați cu aceleași mecanisme de supravieţuire. 
Ne temem de necunoscut și suntem pregătiţi din punct de vedere 
chimic pentru întâmpinarea lucrurilor pe care creierul nu le poate an- 
ticipa pe cale neurologică sau chimică. iar nefamiliarul sau necunos- 
cutul ne acţionează reacţiile de supraviețuire, care au cel mai frecvent 
drept consecinţă fuga, pe principiul „fuga-i ruşinoasă, dar e sănătoasă“ 


lată de ce, dacă ne este teamă să ne aventurăm în necunoscut, atunci 
trăim într-o stare de spirit care imită supraviețuirea. În regimul de 
supravieţuire, dacă nu putem anticipa ce vom simţi la trăirea unei 
anumite experienţe (din cauză că ne lipsesc amintirile din trecut 
legate de ea), vom evita să ne angajăm în experienţa respectivă. Şi, 
atunci, cum putem trăi o experienţă de orice fel, cu adevărat necu- 
noscută, fără să ne temem? 


Experiențele de sorginte supranaturală, religioasă sau paranormală 
determină adeseori reacţia de evitare. Dacă, de exemplu, în timp ce 
doarme, cineva are pentru prima dată o experienţă de plutire dea- 
supra propriului corp, separat de sinele său fizic, în acel moment de 
conştientizare s-ar putea să nu dispună de un echipament neurologic 
configurat în prealabil, prin care să asocieze o astfel de experiență cu 
ceva măcar vag familiar, în afară, poate, de moarte. Neposedând deci 
nicio matrice la care să raporteze ce i se întâmplă, persoana respec- 
tivă reacţionează imediat cu groază, iar sistemul nervos simpatic se 
activează. În acel moment, corpul, fiind punctul central al atenţiei, 
conştientul revine în corp, iar persoana se trezeşte, se ridică în capul 
oaselor, respirând sacadat, și se gândeşte înspăimântată că poate e 
moartă sau măcar pe moarte. Pentru ea, experienţa era atât de nouă 
şi puţin familiară, încât, neexistând nimic care să corespundă 
momentului pe plan interior, corpul s-a simţit ameninţat, iar expe- 
riența a fost stopată. 


Dacă însă, lecturând câteva cărți, persoana se informează despre 
experienţele extracorporale, s-ar putea să înceapă să facă destule 
conexiuni sinaptice relevante ca să formeze o nouă reţea nervoasă, 
astfel încât, dacă experienţa se repetă, să fie mai pregătită pentru 
experiență și să nu mai simtă că îi e ameninţată supraviețuirea, 
situaţie în care se poate lăsa în voia experienţei în necunoscut. 
Cunoașterea îndepărtează teama legată de supraviețuire. 

Supravieţuirea în lumea modernă 


Supravieţuirea se manifestă în multe forme în condiţiile neocorte- 
xului nostru de mari dimensiuni. În situația existenţei complicate a 
omului modern, sensul supraviețuirii a suferit modificări. Spre deo- 
sebire de alte forme de viață, ale căror principale preocupări sunt 
hrana, adăpostul, apărarea împotriva prădătorilor, reproducerea, 
nașterea și securitatea în fața elementelor naturii, omul modern e 
preocupat de altele, deoarece, în condiţiile societății noastre avansate, 
ne-am adaptat diferit. Pentru om, temerile legate de supravieţuire 
contează încă, dar s-au complicat foarte mult. 


În prezent, la nivelul de bază, supraviețuirea are încă legătură cu 
atracţia exercitată de sexul opus (sau de același sex, dacă veni vorba), 
cu adaptarea la amenințările externe, depășirea durerii, atingerea 
unui statut social, o locuinţă, asigurarea hranei și a confortului, asi- 
gurarea unui viitor, protejarea și educarea descendenților. Preocu- 
pările omului s-au modificat oarecum din cauza structurilor sociale 
și a tehnologiei. În lumea modernă, timpul pierdut în mașină stând 
în trafic, plata ipotecilor şi a asigurărilor de sănătate, ciondănitul cu 
soțul sau soţia din cauza creditelor, conflictele de muncă, economiile 
pentru pensie, reacţia la opiniile politice și îngrijorarea produsă de 
asigurările sociale pot părea probleme mai realiste. 


Reducând lucrurile la nivelul de bază, totuşi, când reacţionăm la 
lumea exterioară, indiferent de stimul, răspundem în același fel, cu 
aceleași sisteme nervoase. Când suntem ameninţaţi și intrăm în 
regim de supravieţuire, reacționăm cu un set de circuite care au 
legătură cu obiceiuri, comportamente, atitudini și amintiri 
anterioare, configurate fie genetic, fie prin experienţele avute. 


Din această cauză, interpretarea pe care o dăm amenințărilor exte- 
rioare sau factorilor externi de stres s-a modificat, pentru a cores- 
punde cerinţelor din situaţiile curente de viață. La nivelul cel mai 
simplist, totuși, supraviețuirea rămâne supravieţuire, iar reacția noas- 
tră la presiunile sau pericolele externe va fi mereu aceeași. Conform 
unei reguli simple, supraviețuirea înseamnă de obicei următoarele: 

+ Reproducerea pentru continuarea speciei 

e Evitarea durerii şi prădătorilor pentru supraviețuirea imediată a 
corpului și a descendenților acestuia 

+ Dominația prin putere şi controlul asupra mediului pentru 
asigurarea celei mai bune şanse de evoluție.! 


Cu tot neocortexul nostru mărit şi complicatele noastre moravuri 
sociale, nu am modificat decât aceste trei reacţii primitive de supra- 
viețuire, ca să mascăm nişte însușiri animalice de bază; cu toate 
acestea, modificarea comportamentului în cele mai elementare situa- 
ţii umane se face mai ales din motive care se învârtesc în jurul acestor 
factori. 


Baletul cu mediul 


Când neocortexul evaluează mediul, ca să stabilească în ce situaţie se 
află lumea exterioară şi să se asigure că poate anticipa momentul 
următor, această stare de vigilență ne determină să ne sprijinim pe 
predispoziţiile noastre înnăscute pentru supravieţuire. Starea de pre- 
gătire îşi are rădăcinile în supraviețuire. Când neocortexul antici- 
pează posibilele pericole, iar conştientul se concentrează asupra me- 
diului și a stării viitoare a organismului, funcţia noastră neocorticală 
suferă modificări: încetează să fie utilizată în scopuri de învățare sau 
de realizare a proceselor superioare de gândire, canalizându-se spre 
actualizarea şi recunoașterea unor situații similare din trecut, pe care 
le raportează la condiţiile prezentului. Când actualizăm informaţia, 
ne activăm circuitele cerebrale de care dispunem deja, dezvoltate în 
urma experiențelor anterioare. Astfel de circuite nervoase sunt acti- 
vate de substraturile chimice specifice reacției de supraviețuire, iar 
activarea acestora ne face să gândim automat în acest mod. Activând 
în mod repetat circuitele, ajungem să declanşăm o reacție de stres 
numai prin intermediul gândului. 


i Ramtha (2005 Sep), Beginners guide to creating Reality, JZK Publishing, Yelm, 
Washington. 

Neurologia şi chimismul stresului 


A trăi în stres înseamnă a trăi în regim de supraviețuire — sunt unul 
şi acelaşi lucru. Stresul este situaţia în care organismul iese din starea 
normală de echilibru homeostatic. Atunci când reacționăm la ceva, 
organismul produce numeroase schimbări de ordin chimic, care 
alterează ordinea fiziologică şi chimică normală. Un factor de stres 
este orice aspect care tulbură echilibrul chimic normal ai corpului, 
iar reacţia la stres este ceea ce face organismul pentru a-şi restabili 
echilibrul homeostatic normal. 


Trebuie să cunoaşteţi nişte persoane care par mereu tensionate — 
chiar dacă nu insistă să vă spună cât sunt de stresate, tot vă daţi sea- 
ma. Altele par placide şi zâmbitoare, dar în interior sunt un cazan sub 
presiune, gata să dea pe dinafară. Și mai există şi o a treia categorie, 
cei stăpâniţi de un calm interior şi exterior care ne fac să credem că 
şi-au învins stresul. Indiferent de experiențele noastre cu ceilalți şi cu 
propriul stres, este momentul să abordăm și altfel subiectul. 


Pe scurt, este important să înțelegem modul în care majoritatea 
bolilor şi suferințelor noastre sufletești poate fi pusă pe seama 
reacției noastre la mediu sau a modului de a ne gândi la un posibil 
monent stresant din trecut sau viitor. Așa de simplu stau lucrurile. 
Când în mod repetat (cronic) ne plasăm singuri într-o situaţie de 
stres acut sau când suntem hipervigilenţi în identificarea factorilor 
de stres care ne-ar putea afecta într-un viitor oarecare, activăm 
permanent reacția urgentă a organismului la stres. Aflându-se mereu 
în stare de alertă maximă sau în regim de urgență, acesta nu mai 
dispune de timpul sau de resursele necesare ca să se vindece şi să se 
autoregenereze. 


Vă amintiți Capitolele 1 şi 2, în care vorbeam despre inteligența 
înnăscută a organismului şi despre capacitatea acestuia de a ne ajuta 
să ne vindecăm? Când suntem permanent angajaţi într-o reacţie la 
stres, inteligența amuţeşte. În plus, organismul se află intr-o perpetuă 
încercare de recuperare, pe care nu o poate finaliza. 


Să zicem că te-ai certat cu soţul sau soția sau că goneşti nebunește 
încoace şi încolo, ca să-ţi rezolvi toate problemele zilei într-o singură 


CHIMISMUL EXPERIENŢEI 301 


oră; în astfel de momente, un factor de stres prezent în momentul de 
față te determină să apeşi la figurat pedala de acceleraţie până la 
fund, ca să poţi produce adrenalina, principala substanță chimică 
eliberată în timpul unei reacţii la stres. 


În alte tipuri de situaţii, nu există aparent niciun factor de stres — 
aşezaţi pe scaun sau întinşi în pat, nemişcați chiar, suntem totuşi 
grozav de stresaţi de grijile legate de interviul de angajare, de a doua 
zi sau de plata impozitelor pe proprietate, de luna viitoare. În astfel 
de momente, anticipăm un stres viitor pe care va trebui să-l rezolvăm. 
Acum eşti şi cu frâna pusă, şi cu acceleraţia împinsă până la refuz, 
căci stresul care te aşteaptă îţi inundă organismul cu adrenalină şi alți 
hormoni de stres. 


În fiecare caz, sistemele organismului se epuizează până la cedare, 
fenomen pe care îl cunoaştem sub alte denumiri: boală, leziune şi 


suprasarcină. 


La stres, se reacţionează pe două căi: prima poartă denumirea de 
reactie neurologică, iar cea de a doua se numeşte reacție chimică. 


Reacţia neurologică: calea rapidă 


lată o trecere în revistă rapidă a procesului neurologic care constituie 
o reacţie la stres: 


1. Prima reacție este cea mai promptă şi constă în acționarea siste- 
mului nervos automat, ca modalitate de răspuns la un fapt real sau 
imaginar din mediu. 

2. Sistemul nervos automat transmite informaţia direct prin măduva 
spinării şi nervii spinali către nervii periferici, care se conectează 
direct şi imediat la glandele suprarenale. 

3. În momentul în care fulgerul de informaţii ajunge la glandele 
suprarenale, acestea produc adrenalină (cunoscută şi sub numele 
de epinefrină), care trece direct în sânge. 


Acest prim răspuns imediat e ca o străfulgerare care, pe lângă alte 
reacţii fiziologice, produce şi un şoc de adrenalină care provoacă 

modificarea radicală a configurației noastre chimice, Organismul 
decuplează sau restrânge funcţii acum neesențiale, precum digestia 
iar sângele este deviat de la organele interne către mușchi, pentru 
a-i pregăti de acţiune. Ne aflăm într-o stare de constientizare şi 
energie acută — suntem gata fie de luptă, fie de fugă. Întregul 


proces se desfăşoară în doar câteva secunde. Figura 8.1 ilustrează 
calea rapidă. 

l Figura 8.1 
Acțiunea sistemului nervos simpatic și parasimpatic asupra diferitelor 
organe ale corpului. 

Reacţia chimică: calea lentă 


Exact ca şi reacţia neurologică la stres, şi reacţia chimică poate fi 
declanșată atât din interior, de un simplu gând, cât și de ceva exterior 
nouă. lată cum decurge procesul: când reacționăm la un factor de 
stres (adică la un gând care anticipează stresul efectiv sau la evocarea 
unei situaţii trecute de stres), creierul activează diferite reţele 
nervoase prin diverse sisteme. Aceste rețele nervoase transmit un 
semnal unei părţi din creierul mijlociu numite hipotalamus, un fel de 
fabrică în care se iau materii prime de natură chimică din care se 
produc peptidele, mesageri chimici ce-i semnalează organismului să 
se activeze într-un fel sau altul. 


În cazul reacției la stres, peptida produsă de hipotalamus se numește 
hormon corticotrop (CRH), care, odată eliberat, transmite un mesaj 
chimic către glanda pituitară. La primirea semnalului transmis de 

Figura 8.2 
Axa hipotalamus-glandă-pituitară-glandă suprarenală. 

hipotalamus, aceasta produce o altă peptidă, numită hormon adreno- 
corticotrop (ACTH). Noul mesaj chimic este acum „acceptabil“ pen- 
tru receptorii aflați pe celulele glandelor suprarenale din organism. 


Mesajul chimic transmis de glanda pituitară (ACTH) îşi găseşte calea 
către glandele suprarenale, stimulându-i celulele să producă diferite 
substanțe chimice numite giucocorticoizi, care modifică, la rândul lor, 
echilibrul intern al organismului. Glucocorticoizii sunt hormoni ste- 
roidieni secretați de glanda suprarenală şi produşi foarte asemănător 
cu modul în care glandele sexuale fabrică testosteronul și estrogenul. 
Ca și în cazul reacției neurologice, în organism au loc modificări 
fiziologice similare, determinate de eliberarea acestor substanţe chi- 
mice. Substanțele chimice specifice căii lente se produc pe axa hipo- 
talamus-glanda pituitară-glanda periferică, iar rezultatele acțiunii lor 
pot apărea într-un interval cuprins între câteva minute şi câteva ore. 


Cele două reacţii diferite pot fi reprezentate în multe feluri, unul dintre 
ele fiind acela că reacţia neurologică are caracter imediat și direct, ca 
benzile de circulaţie rapidă de pe autostradă, spre deosebire de reacția 
chimică, a cărei acţiune implică mai multe „bretele“ de ieșire și intrare 
pe autostradă, făcând joncţiunea cu șoselele locale. Amândouă ne duc 
în Orașul Supravieţuirii, dar, relativ vorbind, una dintre ele o face mult 
mai repede. Figura 8.2 ilustrează această cale lentă. 


Definiţia stresului 


Când trăin în regim de supravieţuire, neocortexul funcţionează ca 
un fel de radar care „scanează“ mediul. Când percepe o ameninţare, 
dă imediat alarma, iar noi intrăm într-o stare accentuată de 
anticipare (sau chiar aşteptare) a unui eveniment primejdios care ar 
putea (sau va) avea loc. Spre deosebire de cazul majorităţii celorlalte 
vertebrate, la om, această reacție poate fi declanșată atât de un factor 


de mediu, cât și de un simplu gând, doar prin anticipare. 


Trăim o stare de stres ori de câte ori ne aflăm în prezenţa unui factor 
de tensiune sau îi anticipăm apariţia şi ni se modifică nivelele nor- 
male de tensiune arterială, puls, dilatare a pupilelor, echilibru chimic 
etc. După cum ne putem imagina din cele spuse despre homeostază 

şi capacitatea înnăscută a organismului de a reface starea de echili- 
bru, organismul nostru va reacționa întotdeauna la stres piin 
eliberarea unor cantități sporite de adrenalină și glucocorticoizi. 
Toate modificările de echilibru chimic din organism apărute în 
decursul unei reacții de stres sunt provocate de eliberarea de 
adrenalină şi glucocorticoizi de către glandele suprarenale. 


Această reacţie este comună omului și multor alte forme de viaţă, dar, 
din cauza creierului nostru mărit, dotat cu o capacitate enorma de 
memorie (pentru că suntem atât de deştepţi, cu alte cuvinte) şi a 
structurilor noastre sociale evoluate, noi suferim acțiunea unor fac- 
tori de stres de tipuri foarte diferite, care constau din stimuli, medii 
şi reacții comportamentale. În calitate de oameni, asupra noastră ac 
tionează trei categorii de stres: fizic, chimic și emoțional/psihologic. 


e Stresul fizic cuprinde evenimente precum accidentele de maşină, 
căderile, vătămările produse de suprasolicitare şi expunerea la con- 
diţii aspre de mediu, cum sunt frigul extrem sau căldura exagerată, 
somnul insuficient şi lipsa de hrană sau de apă. | 

+ Stresul chimic reprezintă un motiv de îngrijorare din ce în ce mai 
mare pentru mulţi dintre noi în ziua de astăzi. În mediul nostrii de 
viață, suntem expuși unei mulțimi de toxine, alergeni (inclusiv 
anumite alimente), poluanţi şi mulţi alți factori de stres chimic 

+ Stresul emoțional/psihologic este produs de temerile legate de timp, 
bani, carieră profesională şi pierderea unei persoane apropiate. 


Un lucru important, pe care nu trebuie să-l uităm, este faptul că, 
atunci când suntem expuși oricăreia dintre cele trei categorii de stres, 
organismul reacționează la fiecare în exact același mod ca şi în cazul 
reacțiilor autonome (vezi Capitolul 3, care oferă mai multe detalii 
icferitoare la sistemul nervos autonom). 


Cea mai mare parte a tuturor celorlalte specii, cu excepția câtorva 
primate sociale, resimte stresul în primul rând ca pe o ameninţare 
fizică la adresa supravieţuirii, printre care cele mai importante suni 
animalele de pradă, inaniţia, lipsa unui partener şi infirmitățile 
invalidante. Şi noi suferim de stres fizic, precum şi de factori chimici 
de stres manifestați fizic. 

Spre deosebire de animale însă, omul percepe ca factori de stres nu 
nural aceste amenințări fizice, ci şi o întreagă gamă de alte expe- 
riene complexe, pe care le putem caracteriza ca emoționale/psiho- 
logice: termene-limită, defecţiuni apărute la maşină, dispute cu 
colegii și șefii, lipsa de bani și relaţiile familiale, printre altele. Astfel 
de pericole nonfizice sunt la fel de amenințătoare pentru supravie- 
țuirea noastră ca și cele fizice, diferența constând în faptul că 
amenințările nonfizice cu care ne confruntăm sunt mai complexe și 
de aceea nu pot fi gestionate cu aceeași uşurinţă prin reacţia 
luptă-sau-fugi, ca în cazul pericolelor la care sunt expuse animalele 

Când se apropie scadența și se încheie anul fiscal, cele dous 
alternative, lupta sau fuga, nu prea reușesc să reducă tensiunea legată 
de finanțele personale, deși, în mod ilogic, nu rareori, oamenii recurg 
la una dintre cele două alternative, dar fără niciun avantaj real, 


Stresul acut și cel cronic 


Stările de stres fizic, chimic şi emoţional/psihologic cu care ne con- 
fruntăm sunt diferite și din alt punct de vedere. Aproape întotdea- 
una, animalele suferă o formă acută de stres, cu instalare și rezolvare 
rapidă. Dacă un câine rătăcește prin pădure și dă de o ursoaică înso- 
țită de pui, n-are mai mult de-o clipă la dispoziţie ca să se decidă 
asupra unei alternative de acţiune. Relativ vorbind, problema se 
rezolvă repede. În astfel de situaţii de stres acut, organismul anima- 
lului intră în stare de alarmă și, în momentul în care reacția 
luptă-sau-fugi s-a încheiat, organismul revine la echilibrul homeos- 
tatic, de obicei, într-un interval de câteva ore. În mod obișnuit, efec- 
tele de acest tip ale stresului acut dispar în scurt timp. Organistin se 
poate relaxa, ieșind din starea de alertă provocată de situatia de 
urgenţă, reluându-și ocupaţia sa obişnuită de refacere, vindecare şi 
reproducere celulară. Organismul majorității mamiferelor este 
admirabil proiectat pentru stările de urgenţă fizică de scurtă durată. | 


Dar într-o situaţie precum aceea în care șeful ne împărtășește faptul 
că un coleg urmează să fie concediat în câteva săptămâni, fără să ştie 
că respectivul ne este prieten, debutul poate fi acut, iar rezolvarea s-ar 
putea să dureze mult mai mult. Dacă optăm să fugim de plata 

impozitului, consecinţele acestei opţiuni, ca și îngrijorarea noastră 
provocată de ea pot dura ani de zile. 


Noi avem tendinţa să trăim în astfel de situaţii de stres cronic. Zi de 
zi şi clipă de dipă, suntem supuşi continuu unor factori de stres (fizic, 
chimic şi emoţional/psihologic). Din cauza moravurilor noastre 
sociale superioare, nici lupta şi nici fuga nu sunt acceptabile din 
punct de vedere social. În schimb, ne îngrijorăm, anticipăm, rațio- 
năm, reprimăm, raţionalizăm și facem compromisuri în diferite 
situaţii. Dotaţi fiind cu trilioane de conexiuni sinaptice, avem o 
capacitate atât de mare de a ne aminti, încât reacţia de stres se poate 
declanşa fără ca factorul de stres fizic să fie efectiv prezent. Cu alte 
cuvinte, doar gândul la un asemenea factor creează aceeaşi reacție de 
stres —, iată ce duce la efectul şi mai nociv, numit stres cronic. 


Stresul emoţional/psihologic 


Cel mai mare impact asupra omului îl are stresul emoţional/psiho- 
logic, de care suferă în mod obişnuit. Din cauza neocortexului nostru 
sofisticat şi a interacțiunii noastre complexe cu mediul — animalele 
nu sunt obligate să aibă de-a face cu termene-limită, cu cerinţe ira- 
tionale şi reguli birocratice complicate —, este logic ca stresul emo- 
ţional/psihologic să fie mult mai frecvent la omul modern. 


Un alt lucru interesant de observat este acela că, la oameni, stresul 
emoţional/psihologic produce stres fizic. (Se poate întâmpla să ai o 
discuţie cu mama, de pe urma căreia să te alegi cu o senzaţie de 
tensiune în umeri și gât.) Un astfel de stres fizic produce la rândul lui 
stres chimic. (Ne doare, iar organismul transmite un semnal de alar- 
mă care produce o reacţie de adrenalină.) Stresul chimic respectiv are 
şi el ca rezultat un stres fizic continuu. (Când ne aflăm în regim de 
urgenţă, resursele de refacere vitală și de vindecare se reduc la mini- 
mum, iar, în consecinţă, problemele cu gâtul şi umerii se cronici- 
zează.) Îngrijorarea continuă produsă de această durere fizică 
produce stres psihologic, devenind evident faptul că situația va urma 
spirala progresului, ca un şarpe care-şi devorează coada. 


308 ANTRENEAZĂ-ȚI CREIERUL! 


E Bei Smes 


ii rd 


Într-un studiu desfăşurat la Universitatea Yale, acum mai bine 
de 20 de ani, au fost implicaţi nişte actori, preferaţi da.orită sen- 
sibilităţii lor emoționale, cărora li s-a cerut să se antreneze şi 
într-un exerciţiu fizic. Aceştia au fost împărțiți în două grupuri: 
primului i s-a cerut să se înfurie, iar actorii respectivi au făcut-o 
închipuindu-şi situaţii frustrante și incomode. Actorilor din al 
doilea grup li s-a cerut să rămână cât se poate de calmi, impăcaţi 
şi imperturbabili. Funcțiile psihologice ale celor două grupuri, 
inclusiv pulsul, tensiunea arterială şi respirăția au fost monitorizate. 


Celor două grupuri li s-a cerut apoi să facă o serie de exerciţii 
fizice uşoare, cum ar fi urcatul unor scări. La membrii grupului 
aşa-numit „furios“ s-au constatat indicatori de sănătate constanţi 
sau în scădere, pentru fiecare dintre funcțiile monitorizate, spre 
deosebire de cei din grupului placid, la care beneficiile asociate 
în general cu exercițiul fizic au fost cu adevărat evidente. În 
ciuda faptului că ambele grupuri au făcut același gen de 
exercițiu, numai la al doilea grup s-au putut vedea avantajele 
exerciţiului fizic. Conform înţelepciunii populare, în principiu, 
exercițiul fizic reduce stresul, dar starea noastră de spirit şi 
condiţia fizică sunt la fel de importante ca și numărul de ture sau 
reprize făcute pentru îmbunătățirea sănătății”, 


În plus, la fel ca orice leziune, stresul fizic produce stres chimic, 
amândouă conducând la stres emoțional/psihologic. De exemplu, la 
locul celor mai multe leziuni apar umflături, care sunt rezultatul unui 
proces chimic. Leziunea respectivă şi procesul chimic rezultat denotă 
că organismul a părăsit starea de homeostază şi produce stres 
psihologic. O să pot merge la serviciu? Cum o să mă concentrez? 
O să pot dormi suficient? La oameni, orice fel de stres, indiferent de 
origine, pare a se transforma în stres emoțional/psihologic. 


i Schwartz G.E., Weinberger D.A., Singer J.A. (1981 Aug), „Cardiovascular 
differentiation of happiness sadness anger and fear following imagery and exercise“, 
Psychosomatic Medicine, 43(4), pp. 343-364. 

Conform unor estimări recente, 90% dintre persoanele care au 
nevoie de îngrijiri medicale suferă de o tulburarea legată de stres’, 
cercetătorii stabilind din ce în ce mai multe legături între boala fizică 
şi condițiile şi reacțiile cu mare încărcătură emoțională. 


Nu toată lumea răspunde la fel la stres, iar consecinţele acestuia nu se 
manifestă identic la toată lumea. Cunoşteam doi profesori de liceu, 
de exemplu, al căror superior îi însoțea la clasă de două ori pe an, ca 
să le evalueze activitatea. Inspecţiile erau formale, de fapt — nu ele le 
decideau majorările de salariu, şi, după ce obţinuseră titularizarea, 
era aproape imposibil să mai fie concediați, excluzând comporta- 
mente foarte grave. Cu toate acestea, în săptămânile de dinaintea eva- 
luării, Bob era ca o epavă. Se agita să stabilească lecţiile care urmau 
să fie inspectate, construia scenarii în care își mituia elevii mai turbu- 
lenți să lipsească în ziua cu pricina şi de-abia închidea un ochi în 
noaptea de dinainte. Spre deosebire de el, Beverly de-abia aştepta să-i 
vină şeful la oră (sau altcineva, oricine). Era încântată să audă şi reac- 
ţia altcuiva şi să i se dea atenție, şi-i plăcea grozav pentru că ei i se 
părea o provocare — să-l impresioneze pe angajator. Pentru ea, zilele 
de evaluare n-aveau nimic deosebit, nu făcea niciun efort să aleagă o 
anumită lecţie care s-o avantajeze şi, cu siguranţă, dormea bine înainte. 


Dată fiind unicitatea configurației noastre implicite determinate, pe 
de o parte, de moştenirea genetică şi, pe de cealaltă parte, de expe- 
riențele noastre şi de cele învăţate în cursul vieții, nu trebuie să ne 
surprindă faptul că fiecare reacționează în felul lui la stres şi că 
resimte altfel efectele acestuia. Există însă tendinţe tipic umane de 
manifestare a organismului la stres, printre care şocurile de adrena- 
lină, care, în cele din urmă, epuizează organismul şi modifică secreția 
de acid din traiectul intestinal, restrângându-ne capacitatea de a 
descompune alimentele şi de a absorbi substanțe nutritive de genul 
proteinelor. În calitatea mea de chiropractician, am văzut efectele 
asupra sistemului musculo-scheletal ale contracturilor corpului şi 


? Rosch P. (1992 May), „Job stress: America's leading adult health problem“, USA 
Today, pp. 42-44. 

American Institute of Stress, Americas #1 health problem, 
http://www.stress.org/problem.htm, accesat pe data de 03.11.2006. 

mușchilor, ale înțepenirii şi durerii articulaţiilor şi ale scurgerii 
energiei vitale din organism. Nu ştiu dacă vă puteţi raporta la vreuna 
dintre aceste stări, dar eu ştiu că pot. 


Conform unei alte teorii a stresului, acesta ar apărea îi: momentul în 
care omul percepe că nu mai deține controlul asupra elementelor de 
mediu, ceea ce face să nu mai poată anticipa rezultatul dorit. Nici nu 
vă pot spune de câte ori am stat în trafic, oprit la un semafor blocat 
parcă pe roșu, simțind cum mi se ridică nivelul de stres. 


Stresul anticipativ 


Exemplul celor doi profesori care urmau să fie inspectați ilustrează o 
altă diferență esenţială între oameni şi patrupedele prietene: putem 
privi în perspectivă şi anticipa situațiile stresante. De fapt, noi putem 
trăi stresul chiar înainte de petrecerea evenimentului care îl 
provoacă. Deși se confruntă şi ele cu caracterul imediat al stresului, 
animalele nu sunt în schimb nevoite să combată stresul anticipativ, 
Din cauza dimensiunilor relativ reduse ale neocortexului lor, 
animalele sunt capabile să stocheze amintirea unui factor de stres cu 
care au avut de-a face, dar nu-și fac probleme că în curând li s-ar 
putea întâmpla din nou acelaşi lucru. Oamenii însă activează reacţia 
la stres în anticiparea diferitelor situații psihologice şi sociale 
complexe, de care conştientul unui câine nu e niciodată pătruns. 
Acesta este poate unul dintre lucrurile pe care le admirăm la anima- 
lele noastre de companie, faptul că par să trăiască totalmente în 
prezent, complet independenți de stresul anticipativ. 


Pe de altă parte, noi, oamenii, putem activa reacția de stres gân- 
dindu-ne la o situaţie stresantă trecută sau viitoare, reacția fiziologică 
de stres resimţită în consecință fiind aidoma cu una determinată de o 
astfel de confruntare reală. Un singur gând rătăcit despre posibilitatea 
apariţiei unui factor de stres este de ajuns ca să ne modifice nivelul de 
aciditate a secreţiilor din stomac. Fără să mişcăm un singur muşchi 
măcar, ne putem impulsiona pancreasul să producă hormoni, putem 
modifica hormonii produşi de glanda suprarenală, forțându-ne inima 
să bată mai repede şi orientând sângele spre picioare, putem schimba 
frecvenţa respirației şi chiar ne putem predispune la infecții. Oamenii 
dovedesc foarte multă putere din punctul acesta de vedere — un singur 

gând rămas în minte despre factorul de stres și suntem imediat 
pregătiţi fiziologic de confruntare, ca și cum evenimentul ar avea loc 
în realitate. 


E bine sau e rău? Păi, de câte ori nu ne-am felicitat singuri că ne-am 
dat seama de unde și când va apărea un astfel de factor de stres? În 
general, de fiecare dată când reuşim să anticipăm aşa ceva, şi să ne 
pregătim corespunzător în vederea confruntării, suntem încântați de 
rezultat. Niciunul dintre noi nu vrea să fie ca Charlie Brown care se 
repede la Lucy, sperând în adâncul sufletului şi în rețelele de neuroni 
că de data aceasta n-o să mai împingă mingea tocmai când vă 
pregăteați să daţi în ea. Și, totuşi, de câte ori s-a dovedit că ne-am pus 
toată încrederea în cineva care nu merita? 


Într-un anumit sens, lucrul care le conferă oamenilor un avantaj evo- 
lutiv este tocmai capacitatea acestora de a anticipa ce s-ar putea 
întâmpla, avantajul fiind diminuat de anticiparea incorectă a rezul- 
tatului, care se soldează cu o anxietate accentuată, cu apariţia de 
depresie, fobii, insomnie, nevroze și o mulțime de alte suferințe 
inutile. În ciuda pregătirii pentru confruntarea cu un factor de stres 
şi a schimbării echilibrului interior în acest scop, dese sunt cazurile 
în care ori nu putem controla rezultatul, ori suntem suprapregătiți 
pentru ceea ce ni se pare o eventualitate (și care apoi nu se materia- 
lizează), ori ne surprinde un alt factor de stres, pe care nu l-am 
prevăzut deloc. 


Oricum ar sta lucrurile, vigilenţa neadormită, îndreptată constant 
spre mediu, își poate lua tributul. Stresul cronic, procesul repetat de 
întreţinere a reacției la stres sunt cele care provoacă, de fapt, răul. 
Organismul nostru nu este proiectat pentru stresul de lungă durată. 
Când reacţia de stres este constant activată, ne îndreptăm către boală. 


Efectele suplimentare ale stresului 


Stäm la birou şi lucrăm la un proiect, când șeful dă buzna şi zice: 
„Ascultă, am nevoie să mă ajuţi cât poţi de repede. Tocmai am primit 
un mesaj de la vicepreşedintele de la producţie că într-o oră avem 
şedinţă de buget. Într-o jumătate de oră trebuie să termin prezen- 
tarea în PowerPoint, să se uite pe ea și s-o corecteze. Lasă baltă totul 

și adu-mi schiţele despre care ţi-am spus săptămâna trecută.“ Ce-i de 
făcut deci? Nu mai lucrăm la vânzările estimate pentru trimestrul al 
treilea şi facem cum ne-a spus șeful. În loc să căutăm modalităţi de 
dezvoltare a afacerii, trebuie să ne ocupăm de probleme imediate. 


Acelaşi lucru se întâmplă şi când organismul se angajează într-o 
reacţie de stres. Trebuie să rezolvăm pe loc o urgenţă — nu încape amà- 
nare. În consecinţă, se întrerupe orice regenerare celulară de lungă 
durată, care urma să se desfăşoare. Esenţa reacției la stres constă în 
mobilizarea energiei în vederea utilizării de către muşchi, în cadrul 
reacției de tipul luptă-sau-fugi. Chiar şi digestia poate fi amânată: 
este un proces lent şi consumă prea multă energie, pe care nu ni-l 
putem permite, pentru că trebuie s-o luăm la picior și încă degrabă! 


Şi ştim noi ce se întâmplă la serviciu când suntem obligați să lăsăm 
baltă ceva ca să facem altceva — se naște o cascadă de noi termene 
scurte şi de urgenţe. Același lucru este valabil şi pentru organism. 
Dacă resursele de energie sunt folosite mereu şi mobilizate împotriva 
amenințărilor, niciodată nu mai înaintăm şi nici nu vom fi în stare să 
realizăm un surplus. E ca și cum ai trăi de la o leafă la alta, fără să poţi 
răsufla vreodată ușurat. Până la urmă, trebuie să luăm din stânga ca 
să plătim în dreapta. Când organismul ajunge la punctul în care 
resursa de energie îi este atât de subțiată încât nu poate realiza funcţii 
vitale precum alungarea dușmanilor, ne îmbolnăvim. Nivelele 
ridicate de cortizol distrug sistemul imunitar și, odată acesta com- 
promis, ne îmbolnăvim, iar organismul deja slăbit este supus unui 
dublu atac — atât din partea bolii, cât și din partea stresului produs 
de ea. De câte ori n-am exclamat: „Chiar nu-mi pot permite să mă 
îmbolnăvesc acum!!“ De ce ne îmbolnăvim, mai exact, acum? Îmbol- 
năviţi de grijă, poate? Și cum rămâne cu faptul că boala produce stres 
fizic, chimic și emoţional/psihologic în organism? 


Când reacţionăm la stres, sistemele organismului răspunzătoare de 
refacere și regenerare sunt compromise. Dacă de casa de vacanţă se 
apropie un val uriaş, renovatul bucătăriei e o idee bună, probabil. În 
schimb, trebuie să ne pregătim în vederea stării de urgență și să aban- 
donăm proiectele de construcţie de lungă durată. Să nu uităm că 
reacţia de tipul luptă-sau-fugi constă în mobilizarea energiei pentru 

acțiune imediată. Într-un sens, ne fixăm termene scurte. De ce să mai 
refacem şi să creştem din nou acum, când ne confruntăm cu o 
grămadă de nevoi mai stringente? Dacă situaţia de stres se repetă, ne 
va trebui mult mai mult timp să ne vindecăm, pentru că procesul 
respectiv nu e o prioritate de prim ordin. 


Majoritatea oamenilor care resimt stresul dorm mai puţin decât 
atunci când sunt relaxaţi, deoarece nivelele de adrenalină din sânge 
le întreţin starea de pregătire și vigilenţă. Somnul este perioada în 
care se desfăşoară cea mai mare parte a procesului de refacere. Cu cât 
dispunem de mai puţin timp pentru somn, cu atât timpul de rege- 
nerare este mai limitat. Cu cât dormim mai puţin, cu atât suntem mai 
stresaţi. Aproape toată lumea știe cum e să stai treaz, în pat, la miezul 
nopţii, absorbit de tot felul de griji, de la sănătate până la perspective, 
gânduri care te depărtează şi mai mult de echilibrul homeostatic. 


E cu totul altfel decât atunci când îţi petreci noaptea făcând dragoste 
cu partenerul, în loc să dormi. Procesul reproductiv este şi el afectat 
de stres. Ovulaţia, producţia de spermă și dezvoltarea fătului sunt 
puse pe planul doi față de reacţia luptă-sau-fugi, indiferent dacă ne 
urmăreşte un tigru adevărat sau unul metaforic (cum ar fi un divorţ 
iminent). Impotenţa, infertilitatea şi avortul spontan reprezintă 
efecte secundare des întâlnite ale stresului cronic. 


Printre celelalte funcţii primare ce pot fi afectate de stres, una dintre 
cele mai importante este sistemul nostru imunitar. În momentul în 
care acest sistem este compromis sau complet suspendat, suntem 
incapabili să luptăm cu invadatori precum bacteriile şi viruşii, așa că 
suntem prada infecțiilor, ne urmăresc bolile și putem suferi de aler- 
gii, gripă și chiar artrită reumatoidă. Cum să poată identifica sistemul 
imunitar celulele tumorale precoce şi să le elimine, când noi suntem 
angajați în combaterea unei urgenţe în altă parte, și asta ne solicită 
întreaga energie? Celulele canceroase se pot reproduce nestingherit 
atunci când sistemul imunitar este suspendat din motive de stres. 
Mai simplu spus, cu cât e mai stresantă viața, cu atât vă îmbolnăviţi 
mai des, iar efectele unui sistem imun compromis se manifestă sub 
multe forme. Ne confruntăm dintr-odată cu mai multe probleme 
decât situaţia de stres care le-a produs. 

Oamenii îşi spun: „O să mă ocup de asta când mai dispare stresul“ 
Prea de multe ori, tensiunea nu se atenuează, iar noi suntem prinși 
într-un cerc vicios, acumulând stres după stres. Cu timpul, reacția la 
stres ne face mai mult rău decât oricare celelalte stări sau suferințe 
care au produs-o sau pe care le-a produs ea. Suntem întotdeauna 
tentaţi să credem că maimuța este cea care urmăreşte nevăstuica, dar, 
când vine vorba de stres şi de reacţia la stres, e diiicil de spus cine 
urmăreşte pe cine. La om, reacția de stres generată de gânduri și 
emoţii produce cel mai adesea daune de lungă durată, mai mari decât 
factorul de stres însuşi. 


Tot ce ştim este că tot alergăm şi nu ajungem nicăieri, tot mai aproape 
de epuizare. Epuizarea este punctul în care organismul nu mai poate 
lupta cu invadatorii — hormonii şi sistemul imunitar sunt atât de 
compromiși, încât ne îmbolnăvim. Iar boala ne afectează şi mai mult 
organismul.+ 


Studiile arată că excesul de CRH, substanţa chimică produsă în 
timpul reacției la stres, reduce producţia și secreția de hormoni de 
creştere în organism. La copiii care suferă de stres cronic, încetinește 
creşterea; la adulți, producţia de țesut muscular şi osos este inhibată. 
În plus, excesul de CRH afectează şi digestia, așa că poate apărea 
sindromul intestinului iritabil. În cazurile de hiperactivitate a cone- 
xiunii bipotalamus-glanda pituitară-glanda suprarenală, celulele din 
organism pot stopa procesul de metabolizare a zahărului prin 
acțiunea insulinei, apărând astfel diabetul. Iar suferința poate afecta 
nu numai corpul — studii recente arată că excesul de CRH joacă un 
rol important în apariția tulburărilor mentale și contribuie la pro- 
ducerea de fobii şi atacuri de panică.5 


* Cohen S., Herbert T. (1996), „Health psychology: Psychological factors and 
physical disease from the perspective of human psychoneuroimmunology“, Annual 
Review of Psychology, 47, pp. 113-42. 

5 Thakore J.H., Dian TG. (1994), „Growth hormone secretion: The role of 
glucocorticoids“, Life Sciences, 55(14), pp. 1083-1099, 

Murison R. (2000), „Gastrointestinal effects“, în „Encyclopedia of stress“, volumul 2, 
G. Fink (ed.), Academic Press, San Diego, p. 191. 

Flier J.S. (1983 Feb), „Insulin receptors and insulin resistance“, Annual Review of 
Medicine, 34, pp. 145-160. 

Ohman A. (2001), „Anxiety“, în „Encyclopedia of stress“vol. 1, G. Fink (ed.), 
Academic Press, San Diego, pp. 226. 

Cercetătorii ruşi au realizat o experiență pe şobolani, care a demon- 
strat cât de departe pot ajunge efectele stresului. Aceştia au efectuat 
un test de aversiune la gust, în care şobolanilor li s-a administrat un 
medicament imunosupresor, aromat cu zaharină, un îndulcitor ar- 
tificial, medicamentul producându-le şobolanilor greață. După multe 
administrări ale combinației medicament/zaharină, cercetătorii au 
stopat administrarea medicamentului producător de greață, dân- 
du-le numai zaharină. Greaţa însă nu a dispărut. Fuseseră atât de 
condiţionaţi de gustul zaharinei, încât o asociau cu simptomul fizic. 
Mulţi şobolani au murit. Deşi nu mai erau supuşi acțiunii 
medicamentului provocator de greață, gândurile lor anticipatoare le 
slăbiseră atât de tare sistemul imunitar, încât au rămas lipsiţi de 
apărare împotriva acţiunii mediului. Într-un mod foarte real, 
gândurile i-au ucis.€ 


În miezul problemei 


Pe vremea când erau la bunul plac al animalelor de pradă, oamenii au 
fost foarte avantajaţi de faptul că sistemul cardiovascular reacţiona la 
zărirea tigrului care se îndrepta spre noi. Era bine când tensiunea şi 
pulsul creşteau şi ne trimiteau surplusuri de energie în picioare şi în 
braţe. Dar creşterea tensiunii și a pulsului atunci când ne aflăm la 
volanul unei maşini mai vechi şi ne ia fața un Jaguar ca să facă la 
stânga nu mai e un lucru la fel de bun. 


Şi, haideţi să fim sinceri, deşi Jaguarul care ne taie calea poate fi un 
exemplu exagerat, în fiecare zi ne confruntăm cu tot felul de stresuri. 
Sistemul nostru cardiovascular, aşa de remarcabil cum este, n-a fost 
niciodată conceput pentru acest gen de stres emoţional/psihologic 
repetat. Cum se poate vedea din nişte studii recente, în loc să ne 
trezească şi să ne impulsioneze, stresul repetat şi de lungă durată 
poate provoca boli ale inimii.” Dacă nu încetăm să trăim în condiţii 
de stres cronic, adrenalina îi semnalează inimii să bată mai tare şi 


6 Ader R., Cohen N. (1975 Jul-Aug), „Behaviorally conditioned immunosuppression', 
Psychosomatic Medicine, 37(4), pp. 333-340. 

7? American Heart Assciation, Risk Factors and Coronary Heart Disease, 
htip://wrwwramericanheart.org/presenter.html?identifier=500, accesat pe data de 10.11.2006. 

tensiunii să crească, dar noi nu acționăm în niciun fel ca răspuns la 
factorul de stres — nici nu fugim, nici nu luptăm. În consecință 
învăţăm inima să rămână la un ritm accelerat. E ca și cum ai porni 
termostatul și ai menţine temperatura la nivelul acesta tot timpul. 
Înima e într-o goană continuă. Ce consecințe are forțarea unui 
asemenea ritm cardiac? Aritmia, tahicardia şi hipertensiunea sunt 
toate rezultatul apăsării concomitente pe acceleraţie și pe frână. 


Dacă stresul acut provoacă creşterea rapidă a tensiunii într-un in- 
terval, stresul cronic face tensiunea să crească Şi să se menţină cronic 
la un nivel ridicat. Hipertensiunea rezultată face ca sângele să curgă 
mai vijelios și sub presiune mai mare prin tot sistemul vascular. Pe 
măsură ce circulă, sângele ajunge în mii de artere bifurcate care se 
despart mereu în arteriole din ce în ce mai mici, pentru alimentarea 
țesuturilor și, în sfârșit, a fiecărei celule. Nicio celulă din organism nu 
se află la o distanță mai mare de cinci celule de un vas de sânge. La 
fiecare dintre miile de bifurcaţii de pe drum, sângele hiperpresurizat 
este forțat să năvălească în punctul de despărțire a două vase, ceea ce 
le atacă netezimea suprafeţei interioare. În fiecare punct în care 
sistemul circulator se desparte în vase mai mici, se creează o vâltoare 
de sânge suprapresurizat care traumatizează vasul. Odată vasul lezat, 
alte tipuri de celule se reped la locul leziunii, ca să stopeze prejudiciul 
şi inflamarea. În consecinţă, în interiorul vasului încep să se producă 
plăcile. În plus, accentuarea stresului cronic mobilizează depozitele 
de grăsimi din sânge, iar nivelul colesterolului creşte. Lucrurile devin 
acum din ce în ce mai complicate pentru sistemul vascular și există 
șanse sporite de înfundare sau de explozie. 


Aşa că s-ar putea să fie mai avantajos să ne folosim capul ca să în- 
fruntăm astfel de factori cotidieni de stres, care ne pot domina viaţa, 
dacă îi lăsăm s-o facă. Dar, dacă veni vorba de cap, nici aici lucrurile 
nu stau prea bine. Reacţia de stres ne afectează funcţiile cognitive 
fundamentale. În regim de stres cronic, cea mai mare parte a sângelui 
care merge spre creier este deviată spre creierul inferior şi cel mijlo- 
ciu, fiind îndepărtat de creierul anterior, centrul nostru cognitiv 
superior. În loc să ne planificăm conștient acţiunile, acţionăm incon- 
ştient. Obișnuim să spunem că, în condiţii de stres, unii oameni își 
pierd capul, iar alții și-l păstrează, referindu-ne de fapt la Capacitatea 

sau incapacitatea lor de a gândi clar sub tensiune. Majoritatea oame- 
nilor nu raționează limpede sub influenţa reacției la stres. 


Conform unor dovezi recente, cortizolul, una dintre substanţele chi- 
mice produse în timpul reacției la stres, este vinovat de degenerarea 
celulelor din hipocamp, a cărui funcţie este să ne ajute să ne formăm 
amintiri şi să acumulăm cunoştinţe. Dacă mecanismul neurologic 
doritor de noutate este prejudiciat, vom sfârși tânjind după rutină în 
Joc de noutate. Nu putem învăţa, nu putem forma noi amintiri şi nu 
putem porni în alte aventuri de explorare, deoarece organul care 
fixează amintirile noi în creier se deteriorează. 


Noutatea, stresul și hipocampul 


Acum câţiva ani, oamenii de ştiinţă au efectuat o experienţă pe ani- 
male de laborator pentru testarea efectelor deteriorării hipocam- 
pului. După cercetarea diferitelor zone din mediu, animalelor li s-a 
administrat o doză de iradiere îndreptată spre hipocamp, direct 
implicat în codificarea informaţiei pentru a fi stocată în creier, inclu- 
siv în acumularea de noi amintiri. 


În momentul în care hipocampul n-a mai putut funcţiona din cauza 
expunerii la iradiere, animalele au fost repuse în mediu şi, în loc să 
exploreze nerăbdătoare şi entuziast noile zone ca înainte, n-au părăsit 
locul în care au fost reintroduse. Curios, dar parcă își pierduseră 
curiozitatea. Ştim că hipocampul este implicat în descifrarea 
necunoscutului şi în prelucrarea de noi experienţe aşa că, lipsindu-le, 
animalele şi-au pierdut cu totul interesul pentru noi experienţe.” 


Ce implicaţii are acest fapt pentru oameni? Probabil că nu ni se va iradia 
hipocampul, dar există substanţe chimice precum glucocorticoizii, 


3 Arnsten, A.ET. (2000), „The Biology ot Being Frazzled' Science, 280, pp. 1711-1712. 
Wooley C., Gould E., McEwen B. (29 octombrie 1990), „Exposure to excess 
glucocorticoids alters dendritic morpbology of adult hippocampal pyramidal 
neurons“, Brain Research, 531(1-2), pp. 225-231. 

? Restak R. (1979), The Brain. The last frontier, Warner Books. 

Lupien S.J. et al. (1998), „Cortisol levels during human aging predict hippocampal 
atrophy and memory deficits“, Nature neuroscience, 1, pp. 69-73. 

eliberate ca reacţie la mediu în condiţii de stres emoţional sau de 
stres prelungit, care chiar îi distrug neuronii. În mod tipic pentru 
comportamentul nostru ca oameni, când suntem stresaţi, recurgem 
la acțiunile cele mai banale — căutăm rutina, comunul. cotidianul. 
Cu toate acestea, pentru mulţi dintre noi, rutină şi comun înseamnă 
viață sub stres şi reacție emoțională. Această manieră de compor- 
tament determină producerea în continuare a substanțelor de stres, 
care afectează pe mai departe hipocampul, ceea ce ne face să 
preferăm experienţele de rutină şi să le evităm pe cele noi. 


Studii recente au dezvăluit existența unei corelaţii între stresul cronic, 
distrugerea neuronilor din hipocamp şi depresia clinică.! Dacă v-aţi 
aflat vreodată în preajma unei persoane deprimate, ştiţi că schim- 
barea de mediu şi trăirea de noi experienţe nu au prea mare căutare. 


Există totuşi şi veşti bune. În ciuda celor aflate, creierul se poate 
regenera şi e capabil să producă celule noi. Aşa că toate poveştile 
despre faptul că băutul de tequila distruge neuronii existenţi într-un 
număr finit poate fi incorectă — neurogeneza (producerea de noi 
neuroni) fiind de fapt foarte activă în hipocamp.!! Regenerarea care 
se produce la nivelul hipocampului înseamnă posibilitatea unei a 
doua șanse, dacă evadăm din viața trăită în regim de supraviețuire. 
Dacă mecanismul esenţial pentru formarea de noi amintiri se repară, 
este foarte posibil ca şi nouă să ne revină simţul aventurii. Organul 
conceput pentru formarea de noi amintiri ar trebui să ne impul- 
sioneze acum să fim motivaţi să căutăm noi experienţe, nu să prefe- 
răm banalul şi rutina. 


Pe animale de laborator s-a demonstrat eficacitatea medicamentelor 
antidepresive în impulsionarea neurogenezei, un studiu recent 
arătând și el, în mod interesant, că medicamentului antidepresiv 


10 Sheline Y. et al. (1996 30 Apr), „Atrophy in recurrent major depression: Proceedings 
of the National Academy of Sciences“, Medical Sciences, 93(9), pp. 3908-3913. 

li Eriksson PS. et al. (1998 Nov), „Neurogenesis in the adult hippocampus“, Nature 
Medicine, 4(11), pp. 1313-1317, 

Prozac îi trebuie de obicei o lună pentru a ne îmbunătăți starea de 
spirit, perioadă care coincide cu timpul necesar procesului de 


neurogeneză.!? 


Când stresul nu poate fi digerat 


Stresul cronic mai are un efect dăunător şi anume alterarea 
produşilor pancreasului şi ficatului şi denaturarea mecanismului de 
depozitare în celulele grase, ceea ce are drept consecință creşterea 
nivelului de zahăr din sânge. Creşterea repetată a nivelului de zahăr 
în urma stresului cronic duce la scăderea nivelului de insulină, astfel 
debutând diabetul și obezitatea la vârsta adultă. 


Ce se întâmplă însă cu digestia? De ce e compromisă de ulcer, reflu- 
xul acid, constipaţie sau de sindromul intestinului iritabil? Principala 
cauză este faptul că, în situaţie de stres, organismul deplasează sân- 
gele de la traiectul digestiv către extremități. Chiar şi în condiţii de 
hrană sănătoasă, nu avem starea psihică potrivită. Aceasta, com- 
binată cu lipsa unei alimentări corespunzătoare cu sânge a organelor 
digestive şi de asimilare, determină o descompunere inadecvată a 
alimentelor. Oricât de organic, macrobiotic şi vitaminizat am mânca, 
dacă nu ne putem metaboliza corect hrana, ne străduim degeaba. Ca 
să treci de la sistemul nervos simpatic la cel parasimpatic, s-ar putea 
să nu fie nevoie decât să-ţi tragi puţin sufletul înainte de masă. 


Stresul doare 


În sfârșit, stresul se face vinovat de multe dintre durerile pe care le 
simțim. Adrenalina necesară reacției luptă-sau-fugi ne îneacă 
celulele musculare. În cantităţi mici, ea acţionează ca energie lichidă 
pentru întregul organism, mai ales pentru muşchi, dar dacă nu e 
folosită, se depune în ţesuturi, iar muşchii ni se încordează, se 
întăresc, se contractă şi ne dor. f 


Nu vă pot spune de câte ori nu s-a intrat în cabinetul meu cu 
plângerea că gâtul e atât de țeapăn, de parcă o ureche ar fi cusută de 


12 Santarelli L. et al. (2003 8 Aug), „Requirement of hippocampal neurogenesis for 
Ihe behavioral effects of anlidepressants“, Science, 301(5634), pp. 805-809. 

umăr. De obicei, după anamneza obişnuită, pun următoarea 
întrebare: „V-aţi provocat cumva singur această stare?“ şi, de cele mai 
multe ori, mi se răspunde: „Nu, cred ca am dormit într-o poziţie 
greşită.“ Eu adaug; „V-aţi schimbat cumva condiţiile de somn, aţi 
schimbat patul sau perna?‘ iar ei îmi spun că nu. „Dormiţi de mulți 
ani în același pat?“ întreb eu mai departe. „Dorm în acelaşi pat de 
zece ani.“ 


Eu continui cu întrebările: „Spuneţi-mi ce vi s-a întâmplat în ultimele 
trei luni, şi majoritatea încep o litanie care sună cam aşa: „Păi, am 
fost concediat acum două luni, mamei i s-a diagnosticat un cancer şi 
nu mai are mult de trăit, am declarat falimentul acum două 
săptămâni, banca îmi ia casa, mă despart de soţie şi, la vârsta de 54 
de ani, sap şanţuri opt ore pe zi ca să am din ce trăi.“ Pe urmă întreb; 
„Chiar credeți că nu e altceva decât o poziție proastă în timpul 
somnului?“ În majoritatea cazurilor, orice formă de stres se 
transformă în stres emoţional/psihologic, ceea ce inseamnă că 
organismul e intens afectat de autosugestiile din propria conştiinţă. 


Nu recunoaşteţi portretul următor? Suferind de oboseală cronică, 
deprimat, lipsit de energie (din cauza glandelor suprarenale supra- 
solicitate), doarme pe sponci, deseori bolnav, cu un apetit sexual 
redus, nu poate gândi clar, memorie slabă, comportament de rutină, 
irascibilitate, suferă de probleme cardiace şi tulburări digestive, îl dor 
muşchii, se plânge de crampe musculare şi dureri de spate, e anxios 
şi obez, cu colesterolul şi/sau glicemia mărite. Nu-i de mirarea că 
între 75 şi 90% dintre americani se prezintă la medic din cauza unei 
tulburări induse de stres. 


Frecvența contează 


Stresul este inevitabil. Cheia este să te limitezi la stresul acut, mult 
mai puţin dăunător pentru organism decât cel cronic. Stresul acut apare 
şi se încheie rapid, dându-ne timp să ne revenim, în timp ce stresul 
cronic nu-i permite organismului timpul necesar recuperării. Acesta 
apare în momentul în care organismul începe să fure din energia 
destinată altor procese vitale. Dacă sistemul nostru de protecţie 
lucrează peste program, ca întotdeauna în regim de supravieţuire, 

sistemul interior de protecţie nu mai poate funcționa şi el. Amân- 
două sistemele au aceeași sursă de energie şi, când apelăm constant 
la energia de rezervă, până la urmă, deteriorăm sistemul. Dacă avem 
şi noi un căpitan Scott interior (Scotty din serialul Star Trek), acesta 
ajunge în situaţia de a striga: „Îmi pare rău, căpitane, dar mai mult 
n-am de unde!“ Spre deosebire de căpitanul Scott şi de nava 
Enterprise, s-ar putea să nu găsim o cale de compensare a energiei. 
Reacţiile repetate de stres implică activarea repetată a neuronilor: cu 
cât activăm mai des reacția, cu atât e mai greu de oprit. Ceea ce ne 
conduce la întrebarea: „Dar de ce s-o oprim?“ 


Un lucru de reţinut referitor la homeostază este că ea nu operează cu 
valori absolute, cu alte cuvinte, nivelul considerat normal variază cu 
timpul. Dacă majorăm fără încetare nivelul substanţelor chimice din 
organism, mecanismul homeostatic se recalibrează la un nou nivel de 
normalitate, superior celui de dinainte. Dacă activăm în mod repetat 
reacția de stres sau dacă n-o putem întrerupe perioade îndelungate 
de timp, organismul se recalibrează la un nou nivel intern de 
homeostază. Acest nou echilibru intern reprezintă organismul care 
trăiește în afara echilibrului chimic, ca şi cum ai fixa termostatul 
intern la o treaptă mai mare. După aceea, vom funcţiona permanent 
pornind de la această treaptă superioară. 


Mai simplu spus, nu-i a bună. Este evident că, pentru a atinge starea 
superioară de conştientizare şi de energie necesară unei reacții de 
stres, vom avea nevoie de cantităţi din ce în ce mai mari din aceste 
substanțe chimice. Cu timpul, celulele ni se vor obişnui cu șocul de 
adrenalină la care sunt supuse şi vor avea nevoie de mai mult ca să 
ajungă la nivelul corespunzător. Mie mi se pare că seamănă foarte 
mult cu dependența. În plus, cu cât este mai mare cantitatea de astfel 
de substanţe care circulă prin corp, cu atât nu se pot epuiza în 
decursului unei reacții luptă-sau-fugi, rămânând să fie depozitate 
ulterior în țesuturi şi devenind deci şi mai nocive. 


Ca ucenic al Şcolii Ramtha, am aflat pentru prima oară ideea (asupra 
căreia am făcut o mulțime de cercetări după aceea) potrivit căreia, la 
fiecare reacție de stres indus de mediu, creierul începe să raporteze 
această stare chimică modificată intern la o cauză exterioară. Iată 

cum se explică tendința noastră de a asocia persoane, locuri, obiecte, 
momente şi evenimente cu șocul de adrenalină, şocul chimic, 
euforia, care ne fac să simţim că trăim. Aceasta este următoarea etapă 
în realizarea dependenţei de mediu sau de condițiile de stres. Să nu 
uităm că, atunci când resimţim şocul şi putem face legătura intre 
stimulul extern şi o modificare a chimismului intern, identificarea 
respectivă reprezintă un eveniment în şi pentru sine. Observăm per- 
soana implicată în situaţia de stres şi o asociem cu şocul şi senzația 
de vioiciune. În cele din urmă, începem să stabilim asociaţii între 
şocul sau euforia respectivă cu aproape orice din lume. Începem să 
căutăm această senzaţie în mediul extern sau în oamenii, locurile, 
obiectele, momentele şi evenimentele din viață. 


Doza noastră biochimică 


Deşi există cercetători precum dr. Robert Sapolsky, profesor de bio- 
logie la Universitatea Stanford, o figură proeminentă, care afirmă că 
nu toţi factorii de stres produc acelaşi nivel de reacţii chimice în 
organism!5, aproape toţi ceilalți sunt de acord că reacția la stres se 
produce prin acelaşi mecanism. De exemplu, eşti în maşină în drum 
spre serviciu pe o autostradă cu patru benzi, cu semafoare puţine. 
Circulaţia e constantă şi ţii pasul, dar pe urmă vezi că semaforul din 
față tocmai a trecut pe culoarea galbenă. Nevrând să-ţi pierzi avântul, 
accelerezi până ajungi cu aproape 30 de km peste limita de viteză 
admisă şi treci prin intersecţie exact când semaforul arăta roșu. 


La început, respiri uşurat, dar, o clipă mai târziu, vezi o străfulgerare 
în oglinda retrovizoare. Părăseşti banda din stânga şi încetineşti 
puţin, în speranţa că maşina de poliţie se îndreaptă spre vreo urgenţă 
şi că nu e din cauza modului în care ai țâșnit prin intersecţie. Simţi 
nodul din stomac şi apuci mai bine volanul, forțându-ți privirea să 
rămână fixată drept înainte, ignorând oglinda. Inima îți zguduie 
pieptul şi respiri sacadat. Chiar că n-ai nevoie de așa ceva, mai ales 
acum, 


13 Sapolsky R.M. (2004), Why zebras dont get ulcers: The acclaimed guide to stress, 


stress-related diseases and coping, Henry Holt and Company. 

De la întâia percepere a factorului de stres — lumina girofarului în 
oglinda retrovizoare —, acesta a declanșat o reacție chimică de stres. 
În interior s-a produs unul dintre cele trei procese chimice specifice, 
cu substanţele aferente: neurotransmiţători, peptide sau reacţii și 
substanțe specifice sistemului nervos autonom (SNA). 


Neurotransmiţătorii 


Aşa cum aţi stocat fără îndoială în memoria semantică, neurotrans- 
miţătorii sunt niște mesageri de natură chimică, purtători de infor- 
maţie importantă către alte celule nervoase și părţi ale corpului, în 
vederea coordonării unei funcții specifice. Printre cei mai importanţi 
neurotransmiţători se numără glutamatul, GABA, dopamina, sero- 
tonina și melatonina, câţiva reprezentanţi ai unei întregi familii de 
neurotransmiţători produşi la nivel cerebral. Neurotransmiţătorii se 
produc în primul rând în neuroni şi se eliberează în spaţiul sinaptic. 


Când senzorii vizuali au recepționat luminile intermitente și ai făcut 
legătura cu o maşină de poliţie, neurotransmiţătorii acționau în 
spațiul sinaptic, transmițând semnale către alte celule nervoase şi, în 
final, către creier. Aici s-au activat toate asociaţiile cu lumini inter- 
mitente şi mașini de poliţie, toate reţelele nervoase care conţineau 
acele amintiri şi toate datele deţinute, neurotransmiţătorii fiind 
eliberaţi în spaţiul sinaptic. Neurotransmițătorii au activat un anumit 
nivel de conştiinţă şi un fascicul specific de reţele nervoase. Din 
cauza receptorilor aflați pe suprafaţa fiecărei celule, neurotrasmi- 
ţătorii nu pot acționa decât traversând spaţiul sinaptic. 


Receptorii sunt molecule destul de mari, care vibrează. Fiecare celulă 
dispune de mii de receptori, iar celulele nervoase au milioane, care 
funcționează ca senzori aflaţi în așteptarea substanţelor chimice 
corespunzătoare. Analogia clasică înfăţişează acești receptori pe bază 
de proteine ca pe niște găuri pentru cheie, asemănând substanţele 
chimice care sosesc cu niște chei. În fiecare gaură nu se potriveşte 
decât o anumită cheie. 


Substanțele chimice transmise și care se comportă ca o cheie se 
numesc liganzi, cuvânt derivat de la rădăcina latinească ligare, care 

înseamnă „a lega“. Există trei tipuri de liganzi: neurotransmiţători, 
peptide şi hormoni. Cum despre neurotransmiţătorii cu funcţia de 
liganzi am discutat deja, să discutăm acum despre peptide. 


Peptidele: semnătura chimică a emoțţiei 


Cândva, se credea că neurotransmiţătorii au cea mai mare contribu- 
ţie la producerea substanţelor care influenţează organismul şi cre- 
ierul, dar acum se ştie că peptidele sunt de departe cele mai comune 
dintre liganzi, reprezentând 95% din numărul lor total. Peptidelor le 
revine un rol esenţial în reglarea diferitelor procese ale vieţii. 
Împreună cu receptorii, acestea dețin o mare parte din controlul 
asupra sorții celulelor și deci a sorții noastre. Acestea sunt substanțele 
cu cea mai mare influență asupra legăturii dintre minte şi corp. Ele 
reprezintă cel de-al doilea tip de comunicare chimică pe care o 
utilizăm și facilitează transmiterea de mesaje între creier şi corp. 


În momentul în care un ligand, oricare ar fi acela, a pătruns în locul 
unde e aşteptat de receptori, aceştia determină reorganizarea 
moleculelor, astfel încât informaţia/mesajul să poată intra în celulă. 
lată cum descrie efectele acestui proces asupra celulelor Moleculele 
emoției, minunata carte a dr. Candace Pert: „Pe scurt, viaţa celulei, ce 
anume are ea de gând clipă de clipă, este stabilită de tipul de receptori 
ocupați de liganzi. La o scară mai largă, acest fenomen fiziologic 
microscopic de la nivel celular se poate traduce în modificări im- 
portante de comportament, activitate fizică şi chiar stare de spirit. 
În concluzie: procesele biochimice, începând cu liganzi precum pep- 
tidele şi receptorii lor corespunzători, sunt întotdeauna răspunză- 
toare de cum ne comportăm şi ce simțim. Indiferent că ne e teamă 
sau suntem excitaţi sexual, deprimaţi sau încântați, acţiunea pepti- 
delor produse în creier este responsabilă de ceea ce simţim la un 
moment dat. La semnalul peptidelor, acționează hormoni şi alte 
secreţii ale organelor corpului, care îl fac să reacționeze în diferite 
feluri, modificându-i în continuare funcţiile. Când ai o fantezie 
sexuală, de exemplu, creierul eliberează imediat peptide care 


14 Pert C. (1997), Molecules of emotion: Why you feel the way you feel, Scribner, New 


York. 

activează hormoni/secreții care te pregătesc imediat pentru un raport 
sexual. Hormonii acționează ca liganzi pentru a se lega şi de alte 
țesuturi care să stimuleze în continuare activitatea sistemică. 


O analogie, poate mai potrivită decât cea cu cheia și lacătul, pentru 
ilustrarea modului de funcţionare a peptidelor şi a receptorilor, ar fi 
următoarea: celulele dispun de un fel de departament de recepţie, 
care se ocupă de pachetele trimise de diferiţi expeditori. Exact ca la 
majoritatea firmelor, unde biroul de recepţie este astfel amplasat 
încât să fie accesibil din exterior, receptorii se află în afara celulei, 
facilitând realizarea componentei de recepţie a procesului. 


Ca să mergem mai departe cu analogia, să spunem că fiecare ampla- 
sament de receptor are propriul său cod specific de „bare“, pentru 
care încearcă să găsească un corespondent. Pe măsură de pachetele 
cu mesaje coboară pe bandă, amplasamentele receptorilor utilizează 
un tip de instrument de scanare ca să identifice un cod de bare cores- 
punzător. În momentul în care găsesc un astfel de corespondent, 
receptorii exercită o forță care atrage mesajul cu cod similar de bare, 
pachet pe care îl transmit imediat într-un alt amplasament, situat 
adânc în interiorul celulei. Acolo, pachetul cu mesajul este deschis, se 
citesc instrucţiunile şi apoi se pornesc mici aparate care îndeplinesc 
funcţiile specificate. Fiecare receptor răspunde de un singur cod de 
bare specific, fenomen denumit specificitate față de un receptor. Fără 
nivelul acesta de specificitate faţă de receptori, mesajele nu ar ajunge 
la destinațiile dorite, iar instrucţiunile nu ar fi îndeplinite corect. În 
unele cazuri, mesajul şi instrucţiunile spun că trebuie anunţate și alte 
amplasamente, iar funcția de expediere este preluată. 


Sistemul nervos autonom 


Exact aşa se desfășoară lucrurile la eliberarea neurotransmiţătorilor 
în spaţiul sinaptic. Imediat ce creierul a conştientizat că există o 
maşină de poliţie în spate, o porţiune a creierului numită amigdală a 
acţionat una dintre cele două căi nervoase. În acest caz, fiind vorba 
de o situaţie de stres relativ acut, mesajul a fost transmis printr-o cale 
nervoasă direct către centrii mai primitivi ai creierului — creierul 
mijlociu și trunchiul cerebral. Trunchiul cerebral controlează SNC, 
sau sistemul nervos central (reacţiile automate generate aici nu pot fi 

controlate conştient), care este divizat în sistemul nervos simpatic 
(SNS) şi sistemul nervos parasimpatic (SNP). Unul dintre acestea, 
SNS, ne grăbeşte ritmul, iar celălalt (SNP) ne relaxează şi ni-l înceti- 
neşte, permiţându-ne să mergem în gol. 


În cazul cu depăşirea vitezei, SNS era angajat în reacţia de stres, ceea 
ce explică senzația imediată din stomac, creşterea pulsului, respiraţia 
rapidă și sacadată şi ascuţirea simţurilor. SNS a activat glandele 
suprarenale şi a produs aceste reacții. Calea SNS seamănă cu benzile 
de circulaţie rapidă de pe o autostradă interstatală: informaţia circulă 
de-a lungul măduvei spinării şi ajunge direct la glanda suprarenală în 
câteva milisecunde. Spre deosebire de multe alte organe, către care se 
îndreaptă doi nervi diferiţi, spre glandele suprarenale nu se îndreaptă 
decât unul. În consecință, reacţia poate fi directă şi imediată. Semna- 
tele ajung la glanda suprarenală mai rapid decât la orice alt țesut din 
organism. Din cauză că organismul a simţit că e nevoie să reacționaţi 
imediat la această ameninţare, a ales această cale. Acum, v-a pus în 
mişcare! În acest stadiu, organismul însuşi este activat. 


Odată organismul activat de adrenalină, începem să producem sub- 
stanţe chimice care influenţează alte funcţii. Iată de ce aţi fost în stare 
să vă desprindeţi piciorul de pe pedala de acceleraţie şi să treceţi pe 
banda din dreapta atât de repede şi fără să vă gândiţi. Hormonii 
suprarenali au stimulat imediat organismul cu energie și aţi acționat 
rapid. Aţi fost „instruit“ să vă mişcaţi piciorul drept de pe pedala de 
acceleraţie, iar braţele şi mâinile au virat volanul spre dreapta — toate 
fără să gândiţi conştient, mulțumită sistemului nervos autonom. 


În acelaşi timp, neuronii și neuroransmiţătorii au transmis mesajul 
unei posibile probleme către hipotalamus, care a preparat peptida 
chimică numită CRH (vezi pagina 303) şi a expediat-o la glanda 
pituitară. După cum îi spune şi numele, CRH este o substanţă care 
instruieşte glanda pituitară să elibereze un hormon. După aceea, 
glanda pituitară amestecă imediat o serie de peptide numite ACTH 
(vezi pagina 303) care să fie eliberate în sânge. 


ACTH s-a transmis imediat către glandele asuprarenale, unde recep- 
torii celulelor sale realizează din nou scanarea și căutarea cores- 
pondetului, și s-a supus semnalului de a produce glucocorticoizi, 

În cea mai mare parte a timpului, andi pituitară se comportă . 
ca un fel de barman chimic — știe ce vor cam toți obișnuiții casei 
și le prepară băuturile favorite. E un barman arogant în același” 
timp — cunoaşte mai bine ca oricine ce vrem, ce avem nevoie şi 
ne dă exact acel lucru. Despre glanda pituitară se spune deseori 
că este glanda-stăpân tocmai din cauza acestei capacităţi — ea: 
stăpânește peste întregul sistem glandular, dar, pentru că este 
singurul bar din oraș, ca să zicem așa, glandele nu se plâng, ` 
Habar n-au că se poate și altfel. Iată un mod de a privi lucrurile. - 


Alt mod ar fi să spunem că creierul este de fapt glanda-stăpân, 
care supervizează toate sistemele organismului, precum. şi - 
sistemele glandulare, Când se declanșează reacția de stres, 
semnalele vin dinspre creier; acesta reglează producerea și + 
transmiterea substanţelor chimice. Acum ştim că hipotalamusul x 
conține o gamă largă de hormoni declanşatori și inhibitori, care 
instruiesc glanda pituitară să declanşeze sau să întrerupă, 5i 
producerea altor neurohormoni. În anumite cazuri, un hormon 
pituitar este controlat atât de hormonul inhibitor, cât și de cel de, 
eliberare din creier, ceva ce se numește dublu-control. Aşa că, E, 
oricât de convins ar fi barmanul pituitar că el e şeful, de a, 
primeşte ordine şi el de la clienţi şi de la şef. 


hormoni de stres, cel mai des întâlnit fiind cortizolul. Folosindu-vă 
de SNS şi de axa hipotalamus-glanda pituitară-glanda suprarenală, 
aţi obţinut rezultate mai rapide. Amândoi hormonii — adrenalina şi 
cortizolul — sunt răspunzători de majoritatea substanţelor chimice 
produse în timpul reacției de stres. Dacă stresul se cronicizează, 
glucocorticoizii influențează producerea de noradrenalină (un hor- 
mon de stres similar adrenalinei), care comunică cu amigdala. Amig- 
dala produce apoi mai mult CRH, iar ciclul se repetă. 

Bucla feedbackului 


În timpul reacției de tipul luptă-sau- fugi, peptidele produse în creier 
activează corpul. Odată procesul pus în mişcare, acesta ajunge la un 
fel de avânt la coborâre, dificil de oprit. Controlul asupra procesului 
fiind preluat de organism, ne găsim în centrul buclei de feedback. Să 
ni-l închipuim astfel: percepem o ameninţare sau un factor de stres; 
creierul mijlociu acționează organismul pentru a reacționa şi a-l face 
să producă substanţele chimice specifice reacției de stres. Din cauză 
că organismul caută să menţină starea de homeostazie, cu timpul va 
ajunge să ceară o cantitate mai mare din substanţele chimice produse 
în timpul reacției de stres. Hipotalamusul semnalează glandei 
pituitare să producă substanţele chimice implicate în reacția de stres. 
Aceleaşi substanţe îşi fac efectul, ceea ce determină celulele să lanseze 
o nouă comandă către creier. 


În momentul în care substanţele chimice specifice stresului sunt în 
sfârşit eliberate în organism, s-ar părea că acesta a preluat controlul 
şi gândește singur şi că va continua să-i semnaleze creierului să 
producă substanțe chimice. Acesta este ciclul chimic care continuă să 
producă aceeaşi stare chimică în organism. Pe măsură ce creierul și 
corpul sunt implicate în această buclă de feedback, ne menţinem 
starea de continuitate chimică. Din păcate însă, la majoritatea oame- 
nilor, acest bâlci seamănă mai puţin cu o benignă tiribombă şi mai 
mult cu o roată mare a agitaţiei şi a anxietății. Din cauza influenței 
covârșitoare a acestor substanţe asupra atitudinilor noastre şi a fap- 
tului că organismul şi creierul sunt prizonieri în acest pas-de-doi, 
atitudinea e dificil de schimbat, da nu imposibil. 


Acum începem să înțelegem cum fac atâția oameni să-şi distrugă 
organismul prin propriile gânduri şi reacţii. Cei care trăiesc expe- 
riența unor vindecări spontane (vezi Capitolul 2) reuşesc pentru că 
stopează procesul de gândire repetitivă care le ruinase organismul, 
slăbindu-l. Când ne depăşim gândurile care au stârnit reacţiile de 
stres, organismul poate dispune de suficientă energie ca să înceapă să 
se vindece. În capitolul următor, vom arunca o privire mai atentă 
asupra modului în care se petrece acest lucru. 


CAPITOLUL 9 


Chimismul dependenţei emoţionale 


Existența unor „centri de control emoţional“ în capul 
nostru stârnește viziuni ale unei rase de roboți creaţi de 
„natură“ ca să simtă și să se comporte într-un anumit 
fel. Sinele nostru conştient — interesat de carieră, de 
fericirea personală sau de altceva, trebuie să negocieze 
un compromis în interiorul circuitelor nervoase între 
ceea ce „știm“ şi cunoștințele străvechi, gata 
„configurate“ în sistemul limbic. Oare așa s-ar putea 
explica ambivalenţele și paradoxurile care au încâlcit un 
„model“ sau o teorie a minţii omenești? Într-un fel, 
conflictele sunt inerente sistemului; ce ne dorim pentru 
noi poate să nu priască dezvoltării speciei. 


— DR. RICHARD RESTIAK, 
The Brain: The Last Frontier 


ÎN CAPITOLUL 8, AM ARUNCAT O PRIVIRE asupra modului în 
care reacționăm atât neurologic, cât şi chimic la factorii de stres din 
mediu prin reacţia luptă-sau-fugi. În capitolul de față vom analiza 
cum apare dependenţa de un registru familiar de substanţe produse 
cu fiecare gând. Când vom înţelege mecanismul chimic al acestui gen 
de dependenţă de propriile gânduri, vom fi liberi să ne dezvoltăm. 


Aşa cum am văzut, tuturor amintirilor li se ataşează o componentă 
emoțională. În consecință, aproape toate gândurile sunt fundamen- 
tate emoţional şi, când le actualizăm, evocăm şi emoţiile stocate 
împreună cu ele. Actualizând combinaţiile de amintiri legate de 
oameni, locuri, obiecte, momente şi evenimente, fiecare cu propriile 

sale asociaţii emoţionale, declanșă m rețelele nervoase independente 
conectate de fiecare dintre ele. Odată activat, acest cadru mental 
produce o pletoră de substanţe, atât în spaţiul sinaptic, cât şi în hipo- 
talamusul aflat în creierul mijlociu, în vederea stimulării creierului şi 
corpului. Fiecare gând îşi are propria semnătură chimică. În con- 
secință, gândirea se transformă în emoție — de fapt, fiecare gând este 
emoție. 


Care e legătura cu dependenţa? Cea mai simplă definiţie a dependenţei 
este următoarea: dependenţa este ceva ce nu te poți opri să faci. 


Să spunem că eşti în mare agitație. Partenerul tocmai ţi-a reproșat 
ceva de acum șase luni — nu i-ai transmis un mesaj foarte important — 
şi eşti destul de enervat: parcă e a mia oară când ți se aduce aminte 
de greșeală. Sigur, acum n-a mai fost o acuzaţie, ci o sugestie subtilă 
(„Sigur n-a sunat nimeni cât am lipsit?“). Înţelegând subtextul, 
răspunzi: „Bineînţeles că sunt sigur, doar nu sunt idiot. Ştiu cum e 
când sună telefonul şi cum să-ntreb dacă e ceva de transmis.“ Iar 
partenerul toarnă gaz peste foc „N-am spus că nu ştii — doar că nu-s 
sigur dacă ştii cui trebuie să-i spui.“ 


De aici încolo, te porneşti şi dezgropi toate păcatele, mari sau mici, 
unul după altul, încă de când v-aţi cunoscut. Ce-ar fi dacă aş apărea 
eu acum şi i-aş spune fiecăruia: „Îmi dau seama că sunteţi foarte 
furioși. Numai cât mă uit la voi și vă aud. Vreau să vă opriţi. Chiar 
acum. Încetaţi cu furia.“ 


Probabil că mi-aţi răspunde: „Să încetăm? Ai înnebunit? N-ai auzit 
ce mi-a spus? Vorbeşte de ceva de-acum şase luni, când eram acasă și 
lucram la bilanţ, pentru că el, de capul lui, nu e-n stare. Era seara la 
nouă, iar el ieşise cu amicul Phil la bar să vadă meciul acela tâmpit cu 
Red Sox, în timp ce eu munceam din greu la calculator, care, colac 
peste pupăză, mai avea şi ceva la tasta 5, care se înțepenea când o 
apăsam. Şi pe urmă sună dobitocul de fratsu să-i spună de 
nenorocita aia de excursie de pescuit. Așa că am uitat să-i zic. Dar de 
legat pungile cu cartofi, să nu se strice, n-am uitat!“ 


Nu-i uşor să întrerupi un asemenea torent de emoții şi evocări ale 
tuturor relelor pe care le asociezi cu ele. Oricât de mult te-ar împinge 

sistemul să lupţi sau să fugi, într-o astfel de situație nu poți face nici 
una, nici alta. Convenţiile sociale, legile şi bunul-simț îţi spun că eviți 
confruntarea şi, de obicei, un duel verbal sănătos e prea distractiv ca 
să-i întorci spatele. Aşa că te-ai trezit cu o supraabundență de 
substanţe care au produs toată această energie, ca să te mobilizeze, iar 
tu te afli într-un punct mort. Reprimi. Raţionalizezi. Deviezi. Te 
arunci în schimburi stupide de cuvinte. Nu laşi nimic nedezgropat. 
Nu poţi schimba canalul, nici măcar dacă intervine cineva şi-ţi cere 
asta. De ce? 


Înainte de a răspunde, să ne întoarcem la un exemplu din Capitolul 
8. Ţineţi minte scenariul imaginar despre depăşirea vitezei în 
intersecţie ca să evitaţi culoarea roşie? Pe urmă aţi văzut luminile 
intermitente ale echipajului de poliţie în oglinda retrovizoare, stimul 
care a declanşat reacţia luptă-sau-fugi. Sigur că într-o asemenea 
situaţie nici nu fugi, nici nu lupți. 


Dar de ce nu? Mai concret, de ce unii chiar aleg să fugă de poliţie? 
Presupun că, în majoritatea cazurilor, au şi alte probleme cu legea şi 
nu vor să se întoarcă la închisoare. Ce-ar fi însă dacă tu ai alege să fugi 
şi să te-ntreci cu poliția? Trebuie să recunosc că, din când în când, am 
cochetat şi eu, în gând, cu ideea asta. Unii ar putea s-o facă pentru că 
sunt deja închişi — în închisoarea pe care şi-au făcut-o singuri: 
rutina de zi cu zi, comunul, banalitatea, lipsa noului şi a intere- 
santului. Sigur că nu vă sfătuiesc acum să ieşiţi din rutină, încălcând 
legea, dar de multe ori m-am întrebat ce-i împinge pe unii să facă 
dintr-odată ceva la care chiar nu te-ai fi aşteptat din partea lor. Putem 
oare spune că o acţiune, o decizie sau o cale aleasă nu ne e 
caracteristică? La urma urmei, e alegerea noastră, un produs al unei 
reţele nervoase anume, aşa că unde a stat ascunsă până acum? 


În cazul perechii care se ceartă (şi care, că veni vorba, au rețele 
nervoase similare), motivul participării lor atât de înflăcărate la 
cearta cu pricina e relativ simplu — se simțeau bine. Bine nu în 
sensul tipic, ci în termeni de familiaritate. Şi dacă vă întrebaţi de ce 
rămân împreună oameni care în mod clar nu se-nţeleg, răspunsul la 
întrebare poate fi găsit în capitolul de faţă. 

Acomodare şi acceptare 


Trebuie să fi auzit de criza vârstei mijlocii căreia i-aţi observat 
probabil şi efectele. Cred că numărul de căsătorii destrămate şi de 
maşini sport cumpărate în fiecare an este direct proporţional cu 
numărul celor care implinesc 50 de ani. De ce este vârsta mijlocie atât 
de marcată de oameni care doresc să-şi schimbe viața? Ştim că emo- 
tiile şi stările afective sunt markerii chimici ai experienţelor ante- 
rioare. Pe măsură ce înaintăm în vârstă şi trăim tot felul de noi 
experienţe de viaţă, există o perioadă între 25 și 35 de ani în care ni 
se pare că am trăit mai tot ce are viaţa de oferit. Poate că nu mai avem 
deloc experienţe noi şi le repetăm doar pe cele vechi, care produc în 
noi aceleaşi stări afective. Din cauza diversităţii experienţelor avute 
în perioada anterioară, se poate spune că ştim ce simțim în mai toate 
experienţele unice avute, putându-le deci prevedea. Criza vârstei 
mijlocii e ca şi cum ai încerca să simţi din nou emoţii legate de expe- 
riențe noi. 


În toată perioada de la copilărie la tinerețe, învăţăm din mediu şi ne 
dezvoltăm în el. Apoi ajungem la un punct, pe la mijlocul vieții, în 
care, fie din motive genetice, naturale, fie ca urmare a celor deprinse 
din interacţiunea cu mediul, am făcut deja cunoştinţă cu multe din 
ceea ce au de oferit experienţele şi emoțiile vieţii. În cea mai mare 
parte, am ajuns acum să înţelegem sexualitatea şi sensul identităţii 
sexuale, pentru că am trăit experiența acesteia. Am cunoscut 
durerea, suferința, victimizarea şi mila. Cunoaştem gustul tristeţii, al 
dezamăgirii, al trădării, dezinteresului, al lipsei de siguranță şi al slă- 
biciunii. Am trăit spaima. Ne-am scufundat în vinovăţie. Am reac- 
ționat fără să gândim. Ne-a fost jenă, ruşine și am simţit gustul 
respingerii. Am reproșat, ne-am plâns, am căutat scuze și am fost 
derutaţi. Ştim ce înseamnă succesul şi eșecul. Am fost invidioși şi 
geloşi. Cunoaştem tirania, ştim ce-i controlul şi importanţa, concu- 
renţa, mândria şi furia. Am avut momentele noastre de putere şi de 
recunoaștere deplină. Am avut convingeri, ne-am autodisciplinat şi 
ne-am devotat unei idei sau persoane şi ne-am autoresponsabilizat. 

Am fost şi egoişti, şi dominatori. Ştim cum e să minți și să-i judeci pe 
alţii și, mai ales, cum e să te judeci singur. 


Toate aceste senzații și emoții există din două motive. Unu: pentru că 
experienţele trăite au activat rețele nervoase implicite moştenite de la 
părinți şi strămoşi, iar noi am transformat aceste amintiri în atitudini 
şi comportamente; și doi: pentru că ne-am creat şi singuri anumite 
situații şi experienţe, în urma cărora mediul le-a dictat neuronilor să 
realizeze noi conexiuni. Amintirea emoţiilor asociate cu amintirile 
respective ne face să credem că gândurile acelea suntem noi înșine. 
Deoarece emoțiile ne ajută să ne amintim experiențele şi pentru că 
până acum am acumulat destule experienţe, înseamnă că am dobân- 
dit zeci de amintiri prin nenumărate şi variate emoţii. Încercând 
atâtea dintre emoţiile vieţii înainte de 35 de ani, acum suntem 
capabili să prevedem rezultatul majorităţii situațiilor! şi ne e uşor să 
ne dăm seama ce vom simţi, pentru că am mai trecut și înainte prin 
situaţii similare. 


În acest fel, emoțiile devin barometrul care ne stabileşte motivaţia în 
viață, pentru că începem să facem alegeri în funcție de emoțiile pe 
care ni le vor crea diferitele experienţe. Dacă sinele recunoaşte că o 
eventuală experienţă este familiară și previzibilă, alegerea ei ne face 
să ne simţim bine, pentru că siințim încredere, iar sentimentul acesta 
ne spune că am mai trăit experiența cândva şi deci îi putem anticipa 
rezultatul. 


Dacă, totuși, nu putem anticipa ce vom simți într-o anumită situaţie, 
atunci mai mult decât probabil că experiența nu ne va interesa. De 
fapt, dacă putem anticipa că o posibilă experiență poate crea o stare 
neplăcută sau de disconfort, vom avea tendinţa s-o evităm. 


Înainte de 35 de ani, deci, gândim aproape exclusiv pe baza emoțiilor, 
care devin mijloc de gândire, cele două fiind aproape imposibil de 
separat. Cei mai mulţi dintre noi nu pot gândi decât aşa cum simt. 
Cam aceasta este vârsta la care se închide bucla de feedback a gându- 
rilor și stărilor conectate intrinsec la corp, deoarece noi ne petrecem 


! Scoala Ramtha de Iluminare (vezi referința 4, capitolul 2). 

simțind mai mult timp decât învățând. Emoţiile sunt amintirile lăsate 
de experiențe, iar învățarea este formarea de noi amintiri aducătoare 
de noi emoții. La acest stadiu din viaţă, suntem obligaţi să nu ne mai 
concentrăm prioritar asupra creșterii şi învăţării şi să începem să 
supraviețuim. Carieră, casă, mașini, ipoteci, bani, investiţii, copii, 
facultăţi, activități extraşcolare şi menţinerea unei relaţii sau a unei 
căsătorii sunt ingredientele potrivite ca să începi să trăieşti mai 
curând în regim de supraviețuire decât de dezvoltare. 


Şi, aşa, oferindu-ni-se ocazia unor noi experienţe în această etapă din 
viaţă, în mod obişnuit încercăm să anticipăm rezultatul în funcție de 
ce ne-ar putea face să simțim. Acesta este momentul în care spunem: 
„Ce o să simt? Cât o să dureze? O să doară? Să aduc de mâncare? Am 
de mers mult pe jos? O să plouă? O să fie frig? Cine o să mai fie acolo? 
Avem pauze? Cine sunt toţi oamenii ăștia?“ Toate aceste întrebări sunt 
reflectarea temerilor noastre legate de trup, de mediu și de timp, semn 
că tinereţea ni se scurge printre degete şi începem să îmbătrânim. 


Ca să ducem raţionamentul mai departe, acum ne afundăm și mai 
tare în capcana limitelor propriului sertar. Ezităm să ieşim din cadrul 
familiar, ca să trăim experiența necunoscutului sau noutăți, pentru 
că suntem incapabili să identificăm o emoție corespunzătoare acelei 
posibile experienţe. Limitele sertarului propriei gândiri creează 
acelaşi „cadru“ mental. 


Explicaţia este simplă. O nouă experiență înseamnă o nouă emoție. 
O experiență necunoscută ne-ar putea expune la o emoție necu- 
noscută, aşa că se declanşează mecanismele de supraviețuire ale 
personalităţii. Pentru că nu am trăit experiența acestui eveniment 
deosebit, „sinele“ face o incursiune în baza lui de date de experienţe 
anterioare și caută o matrice și asociaţii familiare ca să anticipeze ce 
va simți în noua situaţie. Încercarea de evaluare a viitorului activează 
şi rețelele nervoase de amintiri moştenite. Când rămânem fără 
opțiuni, ne dăm pur şi simplu la o parte din fața experienței cu care 
nu suntem familiarizați. Şansa de a trăi experiența unei noi ocazii 
este acum „contracarată“ de activarea „echipamentului“ nostru ner- 
vos implicit, adică se află dincolo de graniţele spaţiului de confort. Şi 
iată o nouă sursă de temere. 

Dimensiunea chimică a dependenţei 


Mulţi ani, modelul acceptat al creierului şi funcţiilor sale era cel 
conform căruia acesta transmitea impulsuri electrice prin ghemul 
său complicat de fire (care, împletite laolaltă, ar acoperi mii de kilo- 
metri), ca să regleze diferite funcţii şi să ne permită astfel să func- 
ționăm în lume. Acum descoperim că, pe lângă acest model de 
natură electrică bazat pe neuroni, axoni, dendrite şi neurotransmi- 
țători, creierul mai funcționează şi la alt nivel. 


Candace Pert se referă la acest creier de natură chimică ca la un al doi- 
lea sistem nervos şi subliniază refuzul general de a accepta acest model: 
„A fost deosebit de greu de acceptat că acest sistem de natură chimică 
e indiscutabil mai vechi și mult mai profund indispensabil organis- 
mului. Existau, de exemplu, peptide de genul endorfinelor, care se 
formau în interiorul celulelor cu mult înainte să apară dendritele, 
axonii sau chiar neuronii — de fapt, chiar înainte să apară creierul.“ 
Descoperire care vi se poate părea surprinzătoare pentru ceva ştiut. 


Să analizăm afirmaţia mai de aproape, ca să reuşim să înțelegem pe 
deplin cum se dezvoltă „sinele“ şi cum putem deveni dependenți de 
propria noastră identitate nervoasă (și, prin urmare, dependenţi de 
propriile emoţii). Vom analiza mai întâi procesele chimice ale gân- 
dirii şi emoțiilor, ajungând la o înțelegere a modului de conlucrare 
concertaţă dintre substanțele chimice cu structurile nervoase dis- 
cutate și a modului în care sunt produse de acestea. Exact în același 
fel în care suntem „echipați cu conexiuni“ neurologice de mediu și 
reacționăm pe baza celor mai solid configurate rețele nervoase din 
creier, tot așa suntem dependenţi de șocul chimic şi emoţional, 
produs de creier şi organism ca răspuns la stimulii proveniți din 
mediu, organism și propriile noastre gânduri. Ca să înțelegem 
această componentă chimică a emoţiilor şi comportamentului, vom 
examina două aspecte ale acestei dimensiuni chimice. 


+ Ce procese au loc în creier ca să se declanșeze reacţiile chimice și să 
determine eliberarea acestora în organism? 


2 Pert C. (1997), Molecules of emotion: Why you feel the way you feel, Scribner, New 
York. 

+ Ce efecte are această eliberare de substanţe chimice asupra orga- 
nismului? 


Mai întâi, este important să înţelegem că omul este o ființă de natură 
chimică. Suntem un produs al propriei biochimii, de la nivel celular — 
unde au loc milioane şi milioane de reacţii și schimburi chimice, în 
ump ce noi suntem ocupați să respirăm, să alungăm invadatori, să ne 
mişcăm, să gândim şi să simțim — până la nivel de stări de spirit, 
acțiuni, convingeri, percepții senzoriale, emoții şi ajungând la expe- 
riențe şi lucrurile pe care le învăţăm. Dacă, pe vremuri, psihologii, 
behavioriştii şi alţii se întrebau cine este primul responsabil de 
comportamentele noastre — mediul sau ereditatea —, studiile şi des- 
coperirile actuale au deplasat centrul de atenţie al cercetărilor spre 
bazele chimice ale emoţiei. 


Bazele chimice 


Cea mai elementară informaţie pe care trebuie s-o reținem este ur- 
mătoarea: de fiecare dată când activăm un gând, producem substanţe 
chimice, care determină emoţii şi alte reacţii în organism. Organis- 
mul se obișnuiește cu nivelul de substanţe care ne circulă prin sânge, 
inconjurându-ne celulele și inundându-ne creierul. Orice disconti- 
nuitate în nivelul constant, regulat și confortabil al alcătuirii chimice 
a organismului are ca rezultat o stare de disconfort. Suntem dispuși 
să ne folosim de aproape orice ne stă în putinţă, conştient şi 
inconştient, în funcţie de ce simţim, pentru a ne restabili echilibrul 
chimic cu care ne-am obhişnuit. 


Aşa cum am făcut şi când am declanşat reacţia acută luptă-sau-fugi, 
tot așa procedăm la activarea unui gând — reacționăm prin pro- 
ducerea de substanțe chimice. Cele trei mijloace de comunicare 
chimică sunt neurotransmițătorii, peptidele şi hormonii. 


Astfel, ori de câte ori gândim ceva, în spaţiul sinaptic acţionează 
neurotransrniţătorii, activând reţelele nervoase conectate la concep- 
tul sau amintirea respectivă. 


Orice amintire are o componentă emoţională asociată, pe care pepti- 
dele o reproduc chimic. Aşa cum am aflat, acea parte a creierului 
mijlociu care poartă denumirea de hipotalamus fabrică multe şi 

variate peptide. Acesta dispune de un laborator de reţete, care ia 
fiecare gând activat din creier și fiecare emoție pe care o trăim și 
foloseşte peptide ca să producă o semnătură chimică corespunză- 
toare. Astfel se explică mulţimea referirilor la creierul limbic sau la 
creierul mijlociu, pe care îl numesc și creier emoţional. Acesta 
determină circulația fluidelor sexuale, ne activează fluidele creatoare 
și ne motivează prin fluidele concurențiale, și tot el este răspunzător 
de fabricarea substanțelor care ne declanșează reacţiile emoţionale şi 
gândurile. 


Când pătrunde în sânge, „gândul“ chimic activează organismul, foarte 
asemănător modului în care ACTH activează glandele suprarenale și 
producția de glucocorticoizi (cortizol). Odată organismul activat, 
acesta comunică printr-o buclă de feedback negativ, pentru a realiza 
nivelul adecvat de substanţe în creier și în celulele organismului. 


Să ilustrăm modul de operare a acestei bucle negative de feedback. 
Deoarece hipotalamusul este partea cea mai vascularizată din creier 
(are cea mai bogată alimentare cu sânge), el monitorizează cantitățile 
din fiecare peptidă care circulă în fiecare reacție chimică din 
organism. Ca să revenim la exemplul folosit, în cazul unor nivele 
superioare de ACTH, vor exista cote scăzute de cortizol, iar când 
hipotalamusul identifică nivele mari de cortizol, reacţionează prin 
reducerea nivelelor de ACTH. Nivelele chimice specifice depind de 
chimismul intern individual al fiecărei persoane — fiecare om îşi are 
propriul echilibru homeostatic aflat, așa cum am spus, sub influența 
directă a programului genetic individual, a reacției individuale la 
condiţiile de mediu şi a propriilor gânduri rumegate în tăcere. 


În Figura 9.1 se poate observa cooperarea dintre creier şi organism, 
în scopul reglării comunicării chimice. Nivelele superioare de 
peptide aflate în circulaţie semnalează diferitelor organe şi glande ale 
organismului să elibereze hormoni și secreţii. Când înregistrează că 
în circulaţie sunt cote ridicate de hormoni sau secreții şi nivele 
scăzute de peptide, creierul funcționează ca un termostat și intrerupe 
fabricarea de hormoni. Pe măsură ce se reduc nivelele de hormoni 
aflate în circulaţie, creierul, prin hipotalamus, le percepe existența şi 
începe să fabrice mai multe peptide, din care:se pot face mai mulți 
hormoni. 

de hormoni/secreţii) 


pate 


Figura 9.1 
Bucla de feedback negativ dintre creier și corp. 


Emoţiile, procesele chimice şi noi 


Cercetătorii credeau că omul manifestă patru emoţii primitive de 
bază, în funcţie de tipul de conexiuni situate într-o anumită parte a 
creierului mijlociu, numită amigdala. La primele teste, cercetătorii au 
transmis stimuli electrici către amigdală şi au observat emoţiile sau 
acțiunile diferitelor specii. Reacţiile de bază erau intotdeauna agresi- 
vitate, tristeţe, frică sau bucurie. Într-un sens mai primitiv, aceste 
reacții erau agresivitate, supunere, frică sau surprindere şi acceptare, 
ataşament sau fericire. În prezent, cercetările asidue din domeniul neu- 
roştiinței au condus la dezvoltarea modelului, prin adăugarea a încă 
trei emoţii la cele stabilite inițial: surprinderea, disprețul şi dezgustul. 
Este destul de uşor de observat că surprinderea poate fi raportată la 

reacția de frică, iar disprețul sau dezgustul pot fi uşor puse în legătură 
cu furia şi agresivitatea. 


Există multe surse care afirmă că experienţele subiective unice, speci- 
fice omului, implică o combinaţie sau un amestec oarecare din fie- 
care astfel de emoții primare. Apoi, din emoţiile primare se creează 
emoțiile secundare sau sociale, cam aşa cum se amestecă nişte culori. 
Printre aceste emoții secundare se regăsesc jena, gelozia, vina, mån- 
dria, încrederea, ruşinea și multe altele. 


Iată cum cred eu că se formează emoțiile: neocortexul reacționează, 
simte sau gândeşte. Creierul mijlociu îi furnizează pe urmă factori 
neurochimici creierului şi organismului, care susțin sau activează 
diferite compartimente şi rețele nervoase, pentru a crea în mod spe- 
cific atât emoţiile unice ale fiecărui individ, cât şi pe cele comune 
întregii specii. 


După cum vă amintiţi, stările noastre afective sunt rezultatul unor 
experiențe comparabile avute de noi toți, determinate de condiții 
similare de mediu și sociale (modul în care învăţarea şi trăirea expe- 
rienţelor determină formarea de conexiuni, cu alte cuvinte, cultura), 
de trăsăturile genetice de scurtă durată moştenite de la părinți (expe- 
rienţele lor emoţionale configurate implicit, cu alte cuvinte, natura), 
precum şi de trăsăturile noastre genetice generale, de lungă durată 
(creierul uman are aceeaşi structură la toți membrii speciei, din care 
cauză împărtăşim aceleaşi înclinații universale, aparţinând deci tot 
naturii). 


Acest program și echipament fizic fac deci ca toți membrii speciei să 
perceapă şi să se comporte trăind relativ aceleași emoții. Şi, fiindcă 
veni vorba, nu vreau să despic firul în patru făcând deosebirea între 
emoţii, sentimente, impulsuri şi reacții senzoriale —, să cădem pur şi 
simplu de acord că acestea sunt stări de spirit determinate chimic şi 
că emoţiile nu reprezintă decât produsul final atât al experienţelor 
noastre unice, cât şi al celor împărtășite la nivel de specie. 


3 Plutchik R. (2002), „Emotions and Life: Perspectives from psychology, biology and 
evolution“, American Psychological Association. 

Reţelelor noastre nervoase li se asociază o componentă emoţională 
Să revenim la exemplul dat la începutul acestui capitol, cu cuplul dp 
se ceară să ilustrăm cum funcţionează acest lucru. Partenerul A 
vine acasă şi întreabă dacă nu a primit vreun mesai. Rețelele nervoase 
ale partenerului B activează matricea şi secvențele complexe impli- 
cate în acest concept al preluării de mesaje. Printre frânturile de 
informaţie stocate există amintirea asociativă a netransmiterii unuj 
mesa important în urmă cu șase luni. Neurotransmiţătorii din cre- 
ierul partenerului B se activează în spaţiul sinaptic, transmițând un 
semnal dinspre neocortex către creierul mijlociu. Semnalul conţine 
atât informaţie referitoare la conţinutul mesajului, cât şi emoția 
trecută asociată de partenerul B cu amintirea respectivă — rușine. în 
esență, Partenerul B produce acum starea de spirit specifică ruşinii 

pornind de la modul în care creierul declanșează matricele nervoase 
Creierul mijlociu transmite mesajul către organism, astfel încât 
acesta să producă substanţele asociate cu ruşinea. 


Problema este însă că partenerul B nu simte numai ruşine, care pro- 
duce de obicei o altă emoție -- agresivitatea, în acest caz. Dacă nea 
puteai spune că emoția resimţită de Partenerul B este una de, fiina. 
şine , şi nu spun asta doar ca să vă destind, ci pentru că Tna ilus- 
trez faptul că, deseori, stările noastre emoționale sunt de fapt 
combinații de emoţii. Peptidele care produc substanțele cinei 
acestor combinaţii emoționale sunt precum mirodeniile care odată 
combinate, produc o aromă bogată şi multistratificată. Reţeta chi- 
mică — ingredientele și proporția lor — este concepută astfel încât să 
reproducá emoția inițială asociată cu experiența stocată în reteaua 
nervoasă. 


La alții, amintirea unni eşec poate produce tristețe sau un sentiment 
de neajutorare ori regret. Indiferent de emoție, odată semnalul tran- 
smis către glanda pituitară, organismul se înviorează exact ca în cazul 
reacției luptă-sau-fugi. În loc de teamă sau supraviețuire, cala 
motivantă care reprezintă produsul experienţei stocate în creierul 
partenerului B este ruşine/agresivitate. 


i acest punct, glanda pituitară expediază mesajul şi, Împreună cu 
ipotalamusul, prepară împreună o serie de peptide corespunzătoare 

rușinii și agresivităţii. Peptidele respective sunt eliberate în sânge şi-şi 
croiesc drumul către diferite locuri din organismul partenerului B. 
Zonele de receptori din celulele și sistemele glandulare ale organis- 
mului caută un corespondent pentru această emoție şi atrag sub- 
stanţele specifice rușinii şi agresivității. Partenerul B a fabricat ani de 
zile aceste emoţii, aşa că se poate ca şi celulele să fi dezvoltat un 
număr uimitor de mare de zone de receptare pentru ruşine şi agre- 
sivitate. Trăind mai mult o anumită emoție, există probabilitatea să 
dezvoltăm în celule mai multe zone cu receptori pentru emoția 
respectivă. Figura 9.2 ilustrează transformarea gândurilor/emoțţiilor 
de furie și ruşine în semnale chimice pentru activarea reacţiilor 
organismului la nivel celular. 


Prima dată, partenerul B nu s-a înfuriat când a fost întrebat, după 
şase luni, dacă era vreun mesaj, devenind agresiv numai pentru că 
trăise și reacționase la ceva din trecut. 


În cazul partenerului B, probabil acesta dispune de o reţea nervoasă 

foarte dezvoltată și de o cale de conexiuni bine ancorate pentru 

ruşine. Poate că a moștenit-o de la unul dintre părinţi sau poate că 

şi-a format-o prin experienţă, în orice caz, şi-a dezvoltat o sensibi- 

litate incredibilă. Partenerului B nu-i place deloc să greşească și să i 
se mai şi aducă aminte. Poate că avusese părinți foarte exigenți, cu 
aşteptări exagerate din partea lui, așteptări pe care le-a dezvoltat şi 
perfecţionat și el, la rândul lui, și încă până la un asemenea nivel încât 
să-şi fi configurat o capacitate de reacţie extrem de uşor de declanşat, 
care să se activeze ori de câte ori i se pun la îndoială competenţa sau 
capacităţile. Ruşinea resimțită, atât de uşor de transformat în agresi- 
vitate, reprezintă probabil supărarea lui pe sine însuși pentru nereu- 
şită. Dacă toată viaţa a trăit în ruşine şi furie împotriva lui însuși, 
având amintirea tuturor eșecurilor imprimată în rețelele nervoase, 
inseamnă că a dus o viaţă în care substanţele chimice specifice ruginii 
şi eșecului i-au circulat constant prin organism. În consecinţă, 
celulele partenerului B şi-au dezvoltat mii de zone cu receptori, la 
care să poată acosta substanţele caracteristice ruşinii și agresivității. 


Organismul nostru reproduce în mod curent diferite tipuri de celule, 
pe unele în doar câteva ore, iar altele în zile, săptămâni sau chiar luni, 
în timp ce altele au nevoie de ani ca să se reproducă. Dacă în fiecare 

Figura 9.2 
Exprimarea biochimică a agresivității/rușinii şi sistemul 
de automonitorizare chimic/neurologic dintre creier și corp. 


zi, ani la rând, s-au menţinut nivele superioare de peptide ale rușinii 
și agresivităţii, atunci, de fiecare dată când celula se divide spre a 
forma altele noi, această cerinţă crescută va fi satisfacută şi se vor 
modifica receptorii de pe membrana celulară, într-un proces regu- 
lator desfășurat în toate celulele. 

Să ne imaginăm că ne aflăm pe un aeroport internaţional și toată 
lumea așteaptă la rând la biroul de imigrări sau la vamă. Din cele 20 
de porţi de îmbarcare, sunt deschise patru, iar numărul celor care 
aşteaptă este de 400. Stând acolo, știm că aeroportul ar fi mai eficient 
dacă ar deschide mai multe porți, ca să facă faţă fluxului suplimentar. 
Aceasta este înțelepciunea modului de funcționare a celulelor. Dacă 
celula este sensibilizată cu cantităţi enorme de peptide, atunci, când 
are loc diviziunea, inteligenţa sa naturală îmbunătățește următoarea 
generaţie, astfel încât să poată face față cerinţelor creierului. În cazul 
de față, celula „reglează ascendent“, formând mai mulți receptori. 


Cu timpul, dacă se produce un număr suficient de astfel de reglări 
ascendente, organismul începe să gândească el pentru noi și devine el 
mintea. Va tânji după același mesaj primit de ceva timp, ca să-și 
menţină celulele în stare de activare. Corpul, ca organism celular 
enorm, are nevoie de doza sa constantă de drog, ca să-şi menţină 
continuitatea chimică. Nu începe să sune a dependență? 


În anumite celule, exagerat de sensibilizate, receptorii devin indife- 
renţi la peptide și pur şi se simplu se decuplează. În acest caz, ei re- 
glează în direcţia opusă. Celulele formează mai puţine zone cu recep- 
tori deoarece supraabundenţa este prea greu de gestionat. Unele 
celule pot funcționa chiar defectuos, deoarece nu pot prelucra mul- 
țimea de substanţe care asaltează celula. Să reținem că funcţia unei 
peptide este declanșarea funcționării interne a fiecărei celule, astfel 
încât să poată produce proteine sau modificarea energiei celulare. 
Când exteriorul celulei este bombardat în mod repetat cu cantități 
exagerate de peptide, numărul instrucțiunilor primite depăşeşte 
capacitatea de prelucrare a unei singure celule. Aceasta nu poate ges- 
tiona concomitent toate comenzile, în același timp — sala e plină și 
nu mai sunt locuri. 


Figura 9.3 ilustrează reglarea ascendentă și descendentă. La reglarea 
ascendentă, celulele reacționează la cerințele creierului şi creează 
zone receptive suplimentare. 


La reglarea descendentă, anumite zone receptive se decuplează din 
cauza suprastimulării şi devin mai puţin active. 

Figura 9.3 
Reglarea zonelor receptive din cauza nivelelor ridicate de peptide 
care se deplasează spre celule. 

In cazul reglării descendente, să ne imaginăm o relație cu cineva care 
te cicăleşte fără încetare şi spune că ești rău. În timp, reacționezi tot 
mai puțin, până ajungi să nu mai reacţionezi deloc la astfel de acu- 
Zaţii. Celulele, în general, și cele nervoase, în special, se desensibi- 
lizează din punct de vedere chimic (opun rezistență mai mare fată de 
stimul) şi, de aceea, cu timpul, au nevoie de mai multe substanţe 
chimice ca să atingă pragul de acţiune la nivel celular. Cu alte cuvinte, 
suntem obligaţi să acționăm mai mult, să ne îngrijorăm mai mult, să 
ne agităm mai mult sau să fim şi mai iritaţi. Creierul are nevoie de 
prezenţa repetată a aceleiaşi stări ca să se activeze, deoarece recep- 
torii au fost suprastimulaţi şi desensibilizați. 

Pe aceasta se bazează dependenţa de un drog precum cocaina. Când 
iei cocaină, aceasta determină eliberarea unei cantităţi enorme de 
dopamină, care îţi dă incredibila senzaţie de plăcere. Data următoare 
însă, ca să obţii aceeaşi intensitate a senzaţiei, trebuie să iei o cantitate 
mai mare. lar ciclul se reia în mod foarte asemănător și în cazul 
stărilor noastre emoționale. 


lată şi un alt punct de vedere asupra fenomenului. Zonele receptive 
sunt alcătuite din proteine, iar numărul receptorilor dintr-o ce- 
lulă-ţintă nu rămâne constant zi de zi, şi nici măcar minut de minutf, 
acestea fiind tot atât de plastice ca și neuronii. De fiecare dată când 
peptida acostează în zona receptivă, îi modifică forma; noua formă 
modifică funcţia proteinei, aceasta devenind mai activă. Pe măsură 
ce celula realizează în mod repetat aceeaşi funcţie, în aceeași zonă 
receptivă, receptorii proteinici se uzează, iar peptida nu mai este 
recunoscută. Legarea peptidelor de zonele receptoare ale proteinelor 
duce la reducerea numărului de receptori ori din cauza inactivării 
unor molecule receptoare, ori celula nu poate produce suficiente 
molecule proteinice pentru fabricarea la timp a receptorilor. În con- 
secinţă, receptorul proteinic nu mai funcţionează corect — în esență, 
cheia nu se mai potriveşte în broască. Când celula suprasolicitată se 
divide şi se reproduce pentru a se autocopia, pentru a-şi trece mai 
departe înțelepciunea, ca să menţină echilibrul din corp, formează 
mai puţine zone receptoare. Acest tip de desensibilizare e ca şi cum 
organismul n-ar mai putea obține suficiente peptide pentru menţi- 
nerea stării chimice cu care e obişnuit. Nu suntem mulţumiţi 
niciodată. 


Când organismul a preluat controlul aspra minţii şi simţim aşa cum 
gândim (din cauza cocktailului de substanțe chimice amestecate de 
glanda noastră pituitară, pentru a imita emoția iniţială), acum vom 
gândi aşa cum simţim. Acest lucru se explică prin faptul că, fiind 
legate între ele prin ţesut nervos, celulele noastre vor comunica cre- 
ierului prin măduva spinării atunci când observă că nu există semnal. 


4 Guyton A. (1991), Textbook of Medical Physiology, 8® ed., WB Saunders and Co, 
Londra. 

Celulele și organismul comunică şi prin bucla de feedback de natură 
chimică creierului (termostatul său interior). Pe măsura epuizării 
substanţelor produse, corpul face ce e el obişnuit să facă — adică în- 
cearcă să păstreze starea chimică cu care ne-am obișnuit. Organismul 
savurează acest şoc de substanțe de tipul agresivitate/rușine, 
deoarece ne înviorează, ne limpezesc la minte și ne umplu de energie. 
Şi fiindcă suntem atât de familiarizați cu astfel de emoţii, ne putem 
afirma din nou ca persoană care simte într-un anumit fel. Dacă am 
trăit experiența rușinii şi agresivității mai toată viaţa, cam tot de atâta 
timp ne-au fost prezente în organism şi substanţele respective. Dat 
fiind faptul că una dintre funcţiile biologice primare este menţinerea 
echilibrului prin homeostază, am face aproape orice ne stă în putință 
ca să menţinem această continuitate chimică, în funcție de nevoile celu- 
lelor la cel mai simplu nivel biologic. Acum, organismul e lăcașul minţii. 


Probleme legate de ţesut 


Ştim că peptidele sunt proteine minuscule, mesageri chimici fabricaţi 
în hipotalamus și eliberați de glanda pituitară. Când sunt eliberaţi în 
sânge, aceștia își găsesc drumul către diferitele organe şi ţesuturi. 
Când ajung la suprafaţa unei celule, ele interacționează cu zonele 
receptoare, nişte proteine mari care plutesc pe suprafața fiecărei 
celule, astfel încât celula să poată selecta ce anume poate pătrunde în 
mediul său intern ca să-i influențeze funcționarea intimă. Odată 
cuibărită într-o zonă receptoare, peptida modifică structura recep- 
torului şi transmite un semnal către ADN-ul celulei. 


Toate celulele sunt maşinării de fabricat proteine. Celulele musculare 
produc proteinele musculare, numite actină şi miosină. Celulele 
pielii fabrică proteinele numite elastină şi colagen. Celulele 
stomacului produc proteine stomacale, numite enzime și așa mai 
departe. ADN-ul fiecărei celule este cel care produce proteinele unei 
celule. Proteinele sunt produse din „cărămizi“ de molecule mai mici, 
numite aminoacizi. Odată peptida acostată în zona receptoare, ea 
transmite mesajul de desferecare a ADN-ului celular, semnalizându-i 
să purceadă la producerea diferitelor proteine asociate. În Figura 9.4 
se poate observa cum produc celulele proteine. 

Celula de piele =>> Proteine specifice 

CELULĂ pielii l 

Celula de pàr > Proteine specifice 
părului 

Celula musculară > Proteine specifice 
musculaturii 


Celula deos — Proteine specifice 
tesutului osos 

Celula digestivă -> Enzime 

Celula nervoasă > Proteine specifice 
nervilor 


Celula de > 
articulație Lichid sinovial 


Figura 9.4 
Ilustrarea modului în care se produce semnalizarea către tot felul de 
celule, în vederea producerii diferitelor proteine. 


Noi exprimăm aproximativ 1,5% din ADN-ul posedat (genele noas- 
tre), restul de 98,5% fiind numit ADN inactiv. Când celula produce 
proteine, ea exprimă genele respective. (Un exemplu este expresia 
genelor pentru proteinele care dau culoarea ochilor.) ADN-ul nostru 
este ca o bibliotecă de posibilități, pe care celula le utilizează pentru 
a-și exprima proteinele. Dar dacă procentul acela de 98,5% din 
ADN-ul nostru nu e de fapt un depozit de vechituri, ci se poate afla 
în stare de latentă, așteptând să fie activat de tipul adecvat de semnale 
chimice? În prezent, oamenii de ştiinţă descoperă ce funcții impor- 
tante detine locu! în care se depozitează excesul de ADN. E posibil să 
avem o mulțime de gene latente, care să fie exprimate în evoluția 


viitoare. 


Din cei 1,5% din ADN-ul pe care îl exprimăm prin producerea de 
proteine, mai mult de 96% este comun cu ADN-ul cimpanzeilor. 
Totalitatea expresiei noastre genetice este aspectul fizic, funcționarea 
biologică şi configurația implicită a circuitelor noastre neurologice: 
irascibilitatea tatălui, atitudinea de victimă a mamei; umerii largi ai 
tatălui, nasul mic al mamei; vederea slabă a tatălui, diabetul mamei. 

Organismul nostru produce diferite proteine prin expresia genelor 
moştenite, acest lucru făcându-ne ceea ce suntem. 


Deoarece peptidele „instruiesc“ celula, ele activează ADN-ul ca să 
producă proteine conform ordinelor primite de la rețelele noastre 
nervoase, Dacă aceste comenzi sunt aceleași atitudini temătoare sau 
agresive, pe care le-am transmis sub formă de semnal în repetate 
rânduri, zile sau ani întregi, ADN-ul celulei începe să funcţioneze 
defectuos. Cu alte cuvinte, nu am trăit nicio experiență cu o semnă- 
tură chimică nouă (sub forma unor peptide diferite), care să-i poată 
semnala celulei să activeze noi gene pentru formarea de noi proteine, 
Dacă celulele primesc aceleaşi comenzi chimice de la aceleași stări 
psihoemoţionale, genele încep să se uzeze — exact ca şi cum ai 
conduce o maşină fără să schimbi vitezele.5 Dacă ADN-ul începe să 
fie folosit excesiv, celulele încep să fabrice proteine „mai ieftine“ din 
ADN-ul de care dispun. 


Dacă ne gândim bine, întregul proces de îmbătrânire este rezultatul 
unei producții necorespunzătoare de proteine. Ce se întâmplă când 
îmbătrânim? Pielea începe să atârne. Pielea este alcătuită din 
proteine. Ce se întâmplă cu părul? Se răreşte. Părul conţine proteine. 
Dar cu articulațiile? Devin mai ţepene. Fluidul sinovial este făcut din 
proteine. Şi cu digestia? Se dereglează. Enzimele sunt proteine. Ce 
păţesc oasele? Devin fragile. Osul este făcut din proteine. Când 
fabricăm proteine mai ieftine, organismul începe să se manifeste 
printr-o stare de slăbiciune. 


Manifestarea vieţii înseamnă manifestarea proteinelor. Dacă le dăm 
mereu aceleaşi comenzi proteinelor, pornind de la aceleaşi atitudini 
repetitive, în funcție de aceleaşi emoții, producem aceleaşi peptide 
chimice şi, în consecință, nu transmitem niciun semnal nou către 
celulă ca să activeze o manifestare genetică nouă. Repetăm aceleași 
gânduri care sunt fie configurate genetic, fie conectate la vreo atitu- 
dine emoțională, devenită familiară prin experienţe trecute. Dacă ne 
conformăm aceloraşi stări în fiecare zi, fiţi sigur că substanțele chi- 
mice respective vor uza ADN-ul celulei şi vor începe să producă 


5 Şcoala Ramtha de Iluminare (vezi referința 4, capitolul 2). 

proteine modificate — ADN-ul celulei va incepe să funcționeze 


defectuos. 


Aşa că, dacă ne supără sau ne întristează ceva sau cineva ori suntem 
frustrați, cine este de fapt cel afectat? Toate atitudinile noastre emo- 
tionale — cele despre care am putea crede că sunt produse din afară — 
nu sunt numai rezultatul modului în care percepem realitatea în 
funcţie de configuraţia noastră neurologică, ci şi al gradului de 
dependenţă de emoția pe care dorim s-o creăm. Studii efectuate la 
Universitatea din Pennsylvania au arătat că imaginea despre lume a 
persoanelor care suferă de depresie corespunde modului lor de a 
gândi şi simţi. Dacă unor astfel de persoane şi unui grup de control 
alcătuit din persoane cu psihic normal li se arată două imagini, într-o 
succesiune rapidă — imaginea unui banchet și alta de la o înmor- 
mântare — și le solicităm să ne spună pe care și-o reamintesc, 
persoanele depresive își vor aminti scena cu sicriul, şi asta într-un 
procent care exclude simpla întâmplare. Astfel de persoane par să 
perceapă mediul într-un mod care le consolidează starea.€ 


În plus, continuitatea chimică a oricărei stări emoţionale întreținute 
ani de zile de perpetuarea zilnică a aceloraşi emoţii duce la gânduri 
autodistructive. În cele din urmă, ajungem să ne afecteze gândurile și 
reacțiile. Acum înțelegem sensul mai profund al zicalei: „Când îl 
judeci pe altul, de fapt te judeci pe tine.“ 


Ca adulți, când nu mai învăţăm nimic nou sau nu mai trăim expe- 
rienţe noi, care să ne modifice creierul şi mintea, utilizăm aceleași 
mecanisme neurologice ca părinții noștri, activând astfel aceleaşi 
condiţii fizice și mentale de natură genetică. Când nu putem activa 
decât zestrea genetică, în funcţie de cele moştenite, manifestăm în 
mod invariabil aceleaşi stări fizice și psihologice inerente de boală și 
descompunere celulară. Când exprimăm celule degradate, manifes- 


tăm o altă expresie a vieţii. 


5 Beck A. (1976), Cognitive Therapy and Emotional Disorders, International 
Universities Press, New York. 

ATITUDINE 


REȚEA NERVOASĂ 


EXPRESIA VIRTI = 


p SĂNATATEA ORGANISMULUI 


ATITUDINE. maše- SĂNĂTATEA ORGANISMULUI 


Figura 9.5 
Efectul gândului asupra corpului fizic. 


Exprimarea proteinelor este exprimarea vieţii şi a sănătăţii. Atunci, 
cine dă ordinele de fabricare a substanţelor chimice care determină 
exprimarea sănătăţii? Noi le dăm. Atitudinea noastră, conştientă sau 
nu, este cea care ne activează reţelele nervoase, conducând la 
declanșarea substanțelor chimice din hipotalamus, în vederea 
transmiterii unui semnal către celulă sub forma unei peptide, care 

activează ADN-ul pentru a ne exprima genele, în vederea producerii 
acelorași proteine sau a unora diferite. Ca să schimbăm proteinele 
pe care le exprimăm la nivel celular şi care ne influenţează sănătatea, 
trebuie să ne modificăm atitudinea, astfel încât la celulă să ajungă alt 
semnal.” 


Dat fiind faptul că expresia proteinelor este echivalentă cu sănătatea 
corpului, atitudinea noastră şi modul în care ne gestionăm gândurile 
au directă legătură cu sănătatea. În Figura 9.5 se poate urmări o 
demonstraţie a modului în care gândurile și atitudinile se corelează 
cu sănătatea organismului. 


Când depăşim regimul de supraviețuire, când activăm gânduri noi 
(care fabrică substanţe chimice noi), când gândim altfel (ceea ce 
conduce la modificarea mesajului chimic din organism) şi când ne 
schimbăm comportamentul (ca să creăm o experienţă cu totul nouă, 
determinând noi procese chimice, care ne influenţează celulele), ne 
aflăm pe calea spre evoluţie. 


Rolul memoriei în combinaţia chimică 


Când lăsăm în urma noastră o situaţie care ne-a provocat emoţii ca 
ruşine şi agresivitate sau ne depărtăm de persoanele, locurile, obiec- 
tele, momentele şi evenimentele asociate unor astfel de stări, încetăm 
să mai gândim şi să mai simţim cu aceeaşi minte. Acum, că nu mai 
suntem în condiţiile care declanşaseră astfel de gânduri şi reacţii care 
ne defineau, de ce simțim oare tot aşa? Nu mai primim constant 
stimularea care producea substanţele chimice după care celulele 
noastre începuseră să tânjească. Când celulele nu-și mai primesc 
„baia“ chimică zilnică, ele utilizează potenţialul memoriei. Să 
reținem că gândul poate deveni mai real decât orice altceva. 


7 Dispenza J. (2000), „The Brain: Where science and spirit meet. A scientific lecture“, 
(Video), Ramtha School of enlightenment, RSE, (vezi referinţa 4, capitolul 2), Yelm, 
WA. 

è Dispenza J. (2000), „The Brain: Where science and spirit meet. A scientific lecture.“ 
(Video), Ramthas School of Enlightenment, Yelm, WA. 

Celulele transmit un semnal înapoi, către creier, anunţându-l că au 
nevoie de substanțele respective. Pentru a face organismul să 
producă substanţele dorite, creierul îşi activează circuitele asociate — 
acele reţele nervoase care conțin amintirea unei experienţe trecute ce 
producea ruşine/agresivitate. În exemplul nostru deci, reacţia 
agresivă a partenerului B la întrebarea partenerului A are de-a face 
mai mult cu necesităţile de ordin chimic ale partenerului B decât cu 
întrebarea pusă de partenerul A sau cu modul în care a fost formulată 
aceasta. 


Ulterior, mult timp după încheierea acestei ciocniri verbale, 
partenerul B poate folosi conflictul cel mai recent sau pe cel inițial, 
petrecut acum șase luni, ca să declanșeze procesele chimice specifice 
agresivității de care are nevoie ca să-şi întrețină starea. 


Un alt mod de a ne gândi la amintirile și experiențele pe care le 
putem evoca este faptul că astfel de amintiri reprezintă „vocea“ pe 
care o auzim tot timpul în minte. Şcoala Ramtha își învață ucenicii că 
glasul din mintea noastră nu reprezintă altceva decât amintirile, şi că, 
atunci când ne aflăm în plină schimbare, îl auzim cel mai puternic. 
Puţini sunt oamenii care rostesc vreodată cu glas tare tot ce gândesc 
sau simt. Dar vocea pe care o auzim în minte este ceea ce-i spune 
corpul creierului să gândească în funcţie de ce simte. 


În mintea noastră se mai desfăşoară şi un monolog interior care 
reflectă mai exact ce simţim decât ce spunem cu glas tare. Să 
revenim, de exemplu, asupra perechii care se ceartă. După ce s-au 
mai calmat, stau împreună la televizor. Iată ce se întâmplă. 


Partenerul A: „Ie superi dacă mă uit la meci?“ 


Partenerul B: „Nu contează.“ (Dacă mă deranjează!? Ce întrebare 
prostească mai e și asta? El și meciurile lui tâmpite de baseball! Stă 
acolo şi se poartă de parcă a fi o chestie de viață și de moarte. De ce 
naiba mă mai enervez? N-o să se schimbe niciodată. Se leagă de fiecare 
mică greşeală pe care o fac. Da' eu spun vreodată ceva despre el? Mă 
înfurii eu vreodată când o dă în bară? Ca tata. Exact ca el. Stă şi 
critică. Tot așa face și cu jucătorii. Dacă se pricepe așa de bine la joc, 
de ce nu se duce pe teren în loc să stea aici și să privească?) 


CHIMISMUL DEPENDENŢEI EMOŢIONALE 353 


Să ne imaginăm substanţele produse de creier ca să alimenteze orga- 
nismul în cauză cu emoţiile de care e dependent. 


Partenerul A: „Mersi.“ (Nu contează? Mie-mi spui!? Crezi că-s prost? 
Bine. Zici că nu contează, așa că o să stau și o să mă distrez. Să vezi tu 
dacă-mi pasă.) Acum a intrat şi el în bucla chimică. 


Deşi nu este cea mai matură dispută, exemplul dat este tipic şi ilus- 
trează pe scurt cum ne serveşte sporovăiala noastră internă ca să ne 
menţinem substanţele chimice la nivelul obişnuit. Dacă observați, 
partenerul B a făcut legătura cu tatăl ei și cu amintirea compor- 
tamentului acestuia. În mod obişnuit, ne alegem acel partener care 
reînvie rănile trecutului, permițându-ne astfel să ne menţinem starea 
de spirit cu care suntem familiarizați, de care am „beneficiat“ şi care 
ne-a condiţionat în cei 20-30 de ani anteriori. 


Chiar şi în cazul în care cei doi parteneri ar urma să se despartă, 
partenerul B tot ar avea amintiri ale acestor experienţe care să-i dea 
impulsul chimic după care tânjeşte. Întregul proces de separare i-ar 
consolida sentimentele de inadecvare şi ruşine pentru că nu a reuşit 
să fie la înălțimea unui standard de ordine interioară. Vocea din 
minte i-ar repeta: „Nimic nu poți face ca lumea. Nici măcar să găseşti 
pe cineva cu care să rămâi. Cât de greu o fi? Ce-o să le spun alor mei? 
Cum o să-l privesc pe tata în ochi? La naiba. La naiba. La naiba.“ Şi se 
va mai învârti o dată în bucla de ruşine și agresivitate. 


Întrebările reale pentru acest cuplu, dacă vor să se schiinbe, sunt: „Vă 
dați seama că sunteţi ca niște drogați care petrec împreună? Vă puteți 
stopa gândurile, acțiunile şi reacţiile automate la jumătatea drumu- 
lui? Vă puteţi autoconştietiza, preluând controlul conștient asupra 
propriilor gânduri și schimbându-vă comportamentul fără să mai 
aruncaţi vina pe altcineva, pentru că sunteţi aşa cum sunteţi? Relaţia 
voastră e întreținută de dragoste sau de un cocktail emoțional de sub- 
stanţe chimice atât de copleşitor, încât trăiţi inconştient în amintiri şi 
în monologurile lor emoţionale? Vă dați seama că vă folosiți unul pe 
celălalt pentru propriile necesităţi chimice egoiste?“ Dacă răspunsul 
este negativ la toate întrebările, acest cuplu va continua să fiinţeze 
mult timp. 

Procesele chimice și comportamentul 


Substanțele și reacţiile chimice la nivel micro sunt de o importanţă 
fundamentală în modelarea felului nostru de a acţiona, gândi şi simți. 
Reacţia de tipul luptă-sau-fugi este foarte elocventă pentru explicarea 
modului în care devenim dependenţi de emoţiile noastre. Iar depen- 
denţa emoţională este unul dintre cele mai profunde şi revelatoare 
concepte la care putem fi expuşi. 


Acum putem vedea cum creierul este configurat nervos corespun- 
zător emoțiilor noastre şi dependent din punct de vedere chimic de 
acestea. Când condiţiile curente de viaţă nu produc în noi substanţele 
specifice de care avem nevoie ca să ne menţinem starea obișnuită de 
spirit, vom face orice e nevoie ca să ne asigurăm că substanţele 
respective apar în organism. Dacă nu ne confruntăm cu niciun fel de 
amenințare externă sau de factor de stres exterior, vom încerca să ne 
găsim unul și, dacă nu găsim, îl creăm — pe plan fizic sau mental. 
Fără îndoială că ştiţi un rege sau o regină dintr-o piesă de teatru, 
cineva care să transforme cea mai nevinovată situație într-o scenă 
stresantă, încărcată de emoţii, şi sunt la fel de sigur că, la un moment 
dat, aţi spus probabil despre cineva (poate chiar despre dumnea- 
voastră înșivă) că „îi place să sufere“. 


Din cauza imperativelor biologice care mână organismul — misiunea 
urgentă în care se angajează ca să mențină starea de lucruri, să resta- 
bilească echilibrul și să caute confortul, să evite durerea şi să reacțio- 
neze la factori de stres mentali și reali —, devenim dependenţi de 
chimismul propriei entropii emoționale. Dat fiind imperativul 
biologic, nu e logic atunci să spunem că nu ne putem stăpâni să 
devenim dependenți în acest mod? 


Aşa și e. De stăpânit, nu ne putem stăpâni să devenim dependenți, 
dar, în același timp, putem face extraordinar de mult ca să ne 
eliberăm de modelul sau ciclul dătător de dependenţă. Înainte de a 
analiza procesul, totuși, trebuie să cercetăm modalitățile de evoluţie 
a înclinațiilor noastre biochimice. 

Despărțirea e grea 


Iată un exemplu de dependență: oamenii revin la aceleași relații după 
ce, rațional, își dau seama că nu funcționează bine împreună. De ce 
despărţirea (definitivă) este atât de grea? Pe toată durata unei relații, 
chiar şi a uneia defectuoase, cele două persoane activează sinaptic 
reţele nervoase care produc neurotransmițători chimici şi peptide, 
ceea ce dă experienţelor lor o anumită notă afectivă, stările reafir- 
mând personalitatea fiecăruia. Cei doi devin atât de obişnuiţi cu rela- 
ţia, încât, deși se decid să o rupă, nu pot distruge conexiunile 
nervoase şi atașamentele de natură chimică dintre ei. După despăr- 
tire, amintirile experiențelor fiecăruia readuc în memoria organis- 
mului faptul că este lipsit de stimularea sa chimică obişnuită. El sau 
ea sau, mai bine zis, organismul lui sau al ei, are senzaţia unei 
pierderi. Suferinţa destrămării unei relaţii poate fi provocată de 
întreruperea unui obicei neurologic. Ținând cont de chimismul 
dependenței emoţionale, ne mai surprinde atunci că atâtea cupluri se 
despart, apoi se reunesc şi pe urmă reiau ciclul? 


Este interesant de subliniat faptul că, dacă toate aspectele vieţii noastre 
rămân cam aceleaşi, acestea ajung să ne definească configuraţia ner- 
voasă. Drept pentru care majoritatea oamenilor îşi aleg relații în 
funcție de ceea ce au în comun cu altcineva, de configurația sinaptică 
a celor doi. În „jocul iubirii“, vorbim despre armonizarea rețelelor 
nervoase. Dar, la schimbarea contextului unei relaţii, făcând prea 
puţin pentru a se schimba din interior, majoritatea oamenilor caută 
aceeași organizare neurologică la cel de alături, repetând astfel, la nes- 
fârşit, aceleași tipuri de relaţii. Ne putem despărți de celălalt, dar rămâ- 
nem dependenţi chimic de stările afective generate de relația 
respectivă. În vidul creat de absenţa fostului partener, ne deschidem 
către un alt candidat despre care ştim (la nivel inconștient) că va pro- 
duce acel şoc chimic cu care ne-am obişnuit și a cărui lipsă o resimţim. 


Chiar dacă desfiinţăm organizarea neurologică reflectată în situaţiile 
noastre de viață, schimbarea ne va face să recunoaştem că ne-am 
pierdut niște emoţii familiare. Dispariţia acestora poate fi inter- 
pretată ca o stare de disconfort, indiferent de polaritatea exprimată 
prin categoria „binelui“ şi a „răului“. Schimbarea care survine în viața 
noastră ne face mai curând să regândim şi să reacționăm, decât să 

fim proactivi, adică să gândim și să reacționăm în așa fel încât să ne 
creăm o nouă realitate. Regândirea și reacția nu sunt altceva decât 
activarea vechilor circuite nervoase, pe care le recunoaştem. Acest 
proces creează aceleaşi rețele nervoase, care se declansează repetat, 
producând aceleaşi gânduri și reacții pe care le trăim zilnic, 
indiferent dacă situaţia ni se pare negativă sau pozitivă, reuşită sau 
nereușită, fericită sau nefericită. 


Toate aceste stări asociate cu lumea exterioară ne definesc „sinele“ ca 
fiind „cineva“ care simte într-un anumit fel ceea ce simte, generând 
apoi un mod specific de acţiune, comportare, păreri, prejudecăţi, 
convingeri și chiar percepții specifice. Stările ne conduc gândurile. 


Anxietatea și bucla feedbackului 


De ani de zile, auzim și citim mereu despre răspândirea depresiei 
clinice în America. Am mai auzit şi de disputa referitoare la efica- 
citatea şi posibilele pericole ale medicamentelor antidepresive. De 
curând însă, şi-a făcut apariţia un nou motiv de tulburare: cinci stări 
asociate, pe care le putem grupa sub numele de tulburări de 
anxietate. Conform unui raport al Institutului Naţional de Sănătate 
Mintală (INSM) al SUA din anul 2006, cele cinci tulburări de 
anxietate — anxietatea generalizată (AG), atacul de panică, 
sindromul obsesiv-compulsiv (SOC), sindromul tulburărilor de stres 
posttraumatic (PTSD) şi fobiile (anxietatea socială, agorafobia şi 
altele) — afectează aproximativ 40 de milioane de cetăţeni americani 
în vârstă de peste 18 ani.” Adică 18,1% din populaţie. Depresia, în 
continuare cauza numărul 1 a dizabilităţii printre americani, afec- 
tează 14,8 milioane de adulţi. Tulburările de anxietate predomină 
asupra depresiei, dar niciunul dintre tipurile de fobie nu atinge, ca 


* National Institute of Mental Health (2006), „Fhe Numbers Count: Mental disorders 
in America. A fact sheet describing the prevalence of mental disorders in America“, NIH 
Publication, nr. 06-4584, hitp://www.nimbh.nih.gov/.publicat/numbers.cfmireadNow, 
accesal pe data de 01.11.2006. 

Kessler R.C., Chiu W.T., Demler O., Walters E.E. (2005 June), „Prevalence, severity, 
and comorbidity of twelve-month DSM-IV disorders in the National Comorbidity 
Survey Replication (NCS-R)“, Archives of General Psychiatry, 62(6), pp. 617-27. 

număr, pe cel al suferinzilor de depresie. INSM raportează în același 
timp și faptul că multe persoane care suferă de una dintre formele de 
anxietate suferă și de altele, cazurile de asociere a depresiei cu tulbu- 
rările de anxietate fiind şi ele în număr mare. 


Ce se întâmplă? Nu e altceva decât o perfecționare a modului de eti- 
chetare şi clasificare a unor astfel de tulburări? În trecut, i-am fi 
ignorat pe cei care pretindeau că suferă de anxietate, spunând că sunt 
„nevricoşi“ şi atât. Indiferent de cifre, anxietatea și relaţia ei cu stresul 
şi tipurile de dependenţă chimică ale organismului trebuie analizate. 


Din multe puncte de vedere, anxietatea este o reacţie sănătoasă la 
stimuli externi. O stare exacerbată e normală când trebuie să vorbim 
în faţa unui public, să facem o prezentare, să dăm un spectacol sau să 
înfruntăm un posibil pericol. Dar când anxietatea ni se strecoară în 
viaţa de zi cu zi și devine cronică, lucrurile devin foarte dificile. 


Anxietatea apare atunci când, fără niciun motiv aparent, unei per- 
soane începe să-i crească pulsul, să aibă dificultăți de respirație, să 
încerce teamă și emoții ieșite din comun, să-și piardă controlul, să 
aibă dureri în piept, să transpire excesiv și să nu mai gândească 
limpede. Ţinând cont de ce aflăm acum, ne putem da seama că, la 
apariţia atacului de panică, controlul e preluat de ramura simpatică a 
sistemului nervos autonom. 


Atacurile de anxietate se produc atunci când cineva și-a exersat din 
plin organismul să fie vigilent și pregătit, aflat în așteptarea 
următoarei experienţe stresante. Astfel de crize cu apariţie automată 
şi repetată reprezintă rezultatul exersării mentale riguroase a 
îngrijorării şi anxietății sau al supraexpunerii la aceleași condiţii 
stresante de mediu. 


Din experiența mea pot spune că, dacă s-ar putea depista originile 
anxietăţii, am observa că, la majoritatea oamenilor, aceasta debutează 
în urma unei greutăţi care a provocat mari tensiuni interioare. După 
eveniment, amintirea experienței respective face ca persoanei să-i 
revină adeseori în minte episodul în cauză, anticipând producerea 
unui eveniment similar. Pe măsura evocării mentale a trecutului, 
creierul începe să pună în funcţie procesele chimice corespunzătoare, 

gândurile respective transmiţându-i sistemului nervos simpatic 
impulsuri care să-l activeze. Persoanele devin anxioase și temătoare 
cu privire la viitor şi la ce s-ar putea întâmpla. Atitudinea (ansamblul 
de gânduri) acestora produce acum substanțele chimice care provoa- 
că anxietate și îngrijorare. Gândurile referitoare la un anumit factor 
de stres, și nu factorul de stres în sine, generează reacţia de stres. 


Dacă în fiecare zi ne facem griji pentru ce s-ar putea întâmpla în clipa 
următoare, vom activa o serie de gânduri care creează un cadru men- 
tal de neliniște. În ungherele neocortexului, se declanșează o serie de 
reţele nervoase consolidate, care susţin procese continue de gândire 
aflate în relaţie cu diferite amintiri neliniștitoare. În momentul în 
care astfel de gânduri activează matrici specifice de conexiuni sinap- 
tice, organismul produce substanţele asociate cu acele gânduri 
provocatoare de îngrijorare. Acum, după ce substanţele specifice 
vigilenţei sunt eliberate în organism, acesta simte grijă. În momentul 
în care neocortexul evaluează ce simte organismul, vom spune 
probabil „sunt îngrijorat“. Când ne e teamă, suntem conștienți de 
starea interioară a organismului. Dacă urmează un atac de panică, 
resimțim pierderea reală a controlului, situaţie cu un puternic poten- 
țial de inducere a fricii. Acum avem şi mai multe motive să ne facem 
griji, pentru că sigur nu vrem așa ceva. Îngrijorarea și starea de anti- 
cipare aduc, neurochimic, mai aproape de noi experiența următoare. 


Odată ce sinele a conştientizat starea de anxietate pe care o simte 
organismul, se activează rețeaua nervoasă asociată cu anxietatea. 
Simţim exact așa cum gândim și gândim exact cum simțim. Pentru a 
recunoaște emoţiile care alcătuiesc starea de îngrijorare, creierul va 
utiliza rețeaua nervoasă existentă, specifică neliniști, ca să evalueze 
ceea ce simte. În consecință, prin minte ne vor trece gânduri legate de 
propriile temeri, deoarece rețeaua nervoasă este activată. Pe urmă, 
creierul va produce mai multe substanțe chimice ca să consolideze ce 
simte organismul, pentru că autoevaluarea imediată a organismului 
ne face să simţim cum gândeam. Ufff! 


Acum, gândurile iniţiale au devenit reale. Dacă ne fac să simțim, 
atunci trebuie să fie autentice, nu? Suntem pe cale să ne antrenăm 
organismul să aibă un nou atac de panică. Teama noastră naște apoi 

alte griji, care ne fac la rândul lor mai temători, ceea ce ne produce şi 
mai multe griji. Motivul e simplu. În momentul în care ne-a fost 
creată anxietatea, starea noastră a produs o buclă continuă de 
feedback dinspre organism spre creier, ca să activeze aceeaşi rețea 
nervoasă a îngrijorării, care, la rândul ei, a făcut organismul şi mai 
anxios şi tot așa, la nesfârşit. 


Acum ştim că, atunci când reacţionăm la ceea ce simte organismul 
prin gânduri corespunzătoare, creierul va fabrica mai multe 
substanţe de acelaşi tip, alimentând corpul cu aceleaşi semnale chi- 
mice pe care să le trăiască sub formă de experienţe. lată cum ne 
întreţinem „starea de a fi“. Orice gând repetitiv, indiferent care ar fi 
acela, creează o stare de a fi — de fericire, tristeţe, confuzie, singu- 
rătate, lipsă de valoare, insecuritate, veselie sau chiar depresie. Reali- 
zarea unei stări de existență înseamnă că bucla de feedback dintre 
creier şi organism este completă. Când ciclul buclei de feedback se 
reia în mod repetat susțințţând chimic creierul şi organismul, ne 
aflăm într-o stare de existență chimică completă. 


Cu timpul, starea neurochimică respectivă va fi întreţinută în funcție 
de modul în care declanșăm aceleaşi matrice de activare nervoasă 
sinaptică, pornind de la amintiri anterioare. Această continuitate 
chimică a organismului, care depinde de felul în care ne activăm 
propriile modele unice de stări nervoase, pornind de la identitatea 
noastră personală individuală, diferă de la o persoană la alta. Dar 
mecanismele buclei sunt aceleaşi. Anxietatea alimentează cu anxie- 
tate. Închipuiţi-vă ce s-ar întâmpla dacă, în schimb, am simţi bucurie, 
recunoştinţă sau calm. Se poate oare ca aceeaşi buclă de feedback să 
ne şi ajute în loc să ne înrobească? 


De ce e greu să te schimbi 


Orice persoană, loc, obiect sau eveniment constant din viaţa noastră 
ne caracterizează mai durabil ca personalitate, prin expunerea sa 
repetitivă. Devenim conectaţi nervos la o asociere cu fiecare dintre 
aceste elemente, iar efectul este că acestea devin parte a proceselor 
nervoase şi ne reafirmă identitatea. Pentru fiecare element cunoscut 
din viaţă, dispunem de o reprezentare nervoasă sub formă de 

persoane, obiecte, momente, locuri şi evenimente și fiecare repre- 
zentare nervoasă leagă fiecare persoană, loc, moment, obiect şi eve- 
niment de o emoție specifică. Începem să ne dăm seama de ce e 
dificilă schimbarea. Schimbarea unei persoane, a unui spațiu, mo- 
ment, obiect și eveniment din viață înseamnă ruperea circuitului 
neurochimic menţinut intact printr-o stimulare centinuă.!? 


Dacă vă cer să începeţi să folosiţi o nouă ordine de acţiune pentru 
spălatul pe dinți sau ștersul cu prosopul după duş, s-ar putea să n-o 
puteţi face, s-ar putea s-o faceţi şi să resimţiţi un mare disconfort sau 
s-ar putea s-o faceți şi să vă lăsaţi repede păgubaş. Cu siguranță că 
veţi tinde să reveniţi la obişnuință. Tendinţa respectivă constituie 
obişnuința de care trebuie să vă dezbărați, dacă vreți să vă schimbaţi 
gândurile, să vă regândiți şi să nu mai fiți prizonierul familiarului. 


Imaginaţi-vă atunci ce fel de efort ar fi necesar dacă v-aş cere să 
rupeţi o relaţie cu cineva care, de 15 ani încoace, vă atacă sistematic 
respectul de sine. Dacă ne-am obișnuit să ne simţim lipsiţi de valoare, 
vrem să ne simțim așa în continuare, pentru că ne-am format 
obiceiul neurochimic de a fi lipsiţi de valoare. Am gândit și am simțit 
despre noi în modul acesta familiar, de rutină, natural, lesnicios. 
Gândurile se bazează pe amintirile rămase în urma interacțiunilor cu 
persoana respectivă. Amintirilor li s-au asociat stări afective, iar 
stările afective au baze chimice. 


Şi mai important, dacă decidem să modificăm dinamica relaţiei cu o 
anumită persoană de care am fost apropiați, schimbarea resimţită ca 
suferință și chin nu e probabil decât starea chimică care ne lipsește 
din cauză că am încetat să activăm aceleași rețele nervoase 
sinaptice.!! Lipsa stimulilor de mediu (faptul că nu mai vedem, nu 
mai atingem sau auzim persoana respectivă, că nu îi mai simţim 
mirosul) nu mai activează rețelele nervoase asociate cu ea. Stoparea 
unui astfel de contact împiedică eliberarea de substanţe specifice din 
creier, care alimentează organismul ca să producă o emoție. Aceasta, 
pozitivă sau negativă, apare în urma eliberării anumitor substanţe. Şi 


10 Şcoala Ramtha de Iluminare (vezi referința 4, capitolul 2). 
H Ibid, 

atunci înseamnă că e într-adevăr posibil ca dragostea (sau ce credem 
noi că e dragoste) să nu fie nimic altceva decât o problemă de chimism. 


Dependenţă și sevraj 


Deci: ce se întâmplă când hotărâm că ne-a ajuns şi vrem să nu mai 
gândim într-un anumit fel? Ce fenomen are loc când, în sfârşit, 
alegem ca, măcar o zi, să nu mai gândim și să nu mai simțim ruşine, 
agresivitate sau ură? Decizia nu e cu nimic diferită de ce se întâmplă 
atunci când ne hotărâm să trecem la regim, să renunțăm la un 
aliment sau să încercăm să renunţăm la o obișnuinţă precum fumatul 
sau consumul de băuturi alcoolice. Hotărârea de a nu mai simţi 
rușine necesită tot atâta voinţă ca toate aceste acţiuni. În momentul 
în care voinţa s-a angajat în depăşirea propriilor gânduri, e ca şi cum 
ne-am trezi corpul dintr-un somn adânc şi încă nu i-am dat cafeaua, 
adică, în cazul de faţă, doza de ruşine, de exemplu. În consecință, 
organismul începe să-şi exprime nemulțumirea faţă de creier „Cum 
adică, nu-mi mai dai substanțele pentru ruşine?! Care-a fost 
deşteptul care-a venit cu ideea?“ 


Ceea ce începe de obicei sub formă de îndemnuri și dorinţe subtile 
ale organismului, de obişnuințe — mai ales când nu sunt satisfăcute — 
sub forma unor gânduri impulsive, se transformă într-un monolog 
interior din ce în ce mai gălăgios, care imploră acțiune imediată. Din 
canza privării de această substanţă şi a neputinței de a reveni la starea 
de homeostază, în organism se instalează haosul. Corpul nu vrea să 
se recalibreze, pentru că s-a obișnuit cu numărul din ce în ce mai 
mare de zone receptoare dedicate ruşinii; în plus, aflându-se la 
comandă de atâta timp, acum simte că-i lipseşte controlul. În acest 
punct, vom fi bombardati cu tot felul de imbolduri. Murmurul din 
cap se va transforma în zarvă, ca să se facă auzit și să ne forțeze să 
simțim ruşine. 


Cunoaştem „vocea“ căreia îi răspundem inconştient în fiecare zi. O 
ascultăm, iar spusele ei sunt litera de evanghelie a direcţiei noastre 
interioare. De multe ori, are puterea să ne facă să renunțăm la orice, 
chiar şi la măreție. În plină schimbare fiind, ea este cea care ne 
cicăleşte şi se jeleşte cel mai tare, spunându-ne lucruri de genul: „Poţi 


362 ANTRENEAZĂ-ȚI CREIERUL! 


începe și de mâine!“, „N-ai decât, grozav motiv să-ţi calci promisiunea 
pe care ţi-ai făcut-o!“ „Oricând, numai nu acum!“, ca şi preferata mea: 
„Pur și simplu simt că nu e bine!“ Pe urmă, spunem: „Trebuie să am 
încredere în ce simt, pentru că eu şi corpul meu suntem pe aceeași 
lungime de undă“ şi, bineînţeles, găsim argumente să ne întoarcem de 
unde am plecat. Vocea căreia îi dăm ascultare este corpul, care ne 
îndeamnă să ne restabilim ordinea interioară şi să punem punct 
suferinței și disconfortului resimţit. 


Cu siguranţă că ne putem recunoaște în această atitudine, pentru că 
mulți am încercat să ne debarasăm de un obicei sau să renunțăm la 
un aliment cum ar fi ciocolata, de exemplu. Purcedem plini de bune 
intenţii să ne punem hotărârea în practică, dar, în doar câteva ore, 
încep să ne revină în minte toate experiențele de pe vremea când 
mâncam ciocolată, „negresa“ pe care o făcea mama, adevărată 
prăjitură a diavolului, şi, din pământ, din iarbă verde, evocăm clipele 
din luna de miere când mâncam căpşune muiate în ciocolată şi ce 
gust delicios aveau. Cât ai bate din palme, ne-aducem aminte cum a 
fost când am stat patru ore în aeroport, la Bruxelles, și am mâncat trei 
deserturi, toate cu ciocolată belgiană. 


Şi, cum suntem noi aşa mânaţi de la spate, de un fel de demon parcă, 
în acest cadru mental, ce-ar fi dacă, în clipa următoare, am avea 
ocazia să gustăm o bucăţică din prăjitura cu ciocolată a mamei? În 
momentul în care am pus ochii pe ea, corpul reacționează imediat 
(poate chiar salivând). Pe urmă, se face auzită vocea în surdină 
despre care tocmai vorbeam, care ne instigă să dăm uitării ce hotă- 
râse doar un pic mai devreme rațiunea şi să mâncăm toată prăjitura. 
Astfel de gânduri nu sunt conștiente, ci vin din organism, care ne 
spune ce să gândim și ce să facem. Imediat ce e stimulat chimic de 
vederea desertului, corpul ne face să ne gândim la ce-și doreşte el. 


Când hotărâm să ne schimbăm o stare emoțională, reacționăm foarte 
asemănător la vociferările imperioase ale corpului. Să zicem că, 
într-o bună zi, raţiunea vă dictează, iar dumneavoastră vă hotărâți să 
nu vă mai lăsaţi persecutat. Începeţi ziua plin de intenţii mari, dar, pe 
la prânz, în mașină fiind, pe drum pentru o problemă de serviciu, 
începeţi să vă gândiţi cum v-a jignit soțul cu o zi înainte. Vă vine în 

cap fiecare dată din ultimi 30 de ani când purtarea lui lipsită de 
consideraţie v-a rănit. Vă daţi seama că începeţi să nu vă mai simțiți 
bine, dar o voce interioară începe să vă îndemne să lăsați baltă 
hotărârea luată iniţial, pentru că „N-o să fii niciodată în stare să te 
schimbi, pur şi simplu n-ai putere, şi-n plus, mama te-a tiranizat când 
erai mică, așa că de-aia eşti aşa. N-ai cum să te schimbi, cicatricele 
sunt prea adânci. 


Ce-i de făcut? Dacă daţi curs unor asemenea gânduri, riscaţi să se 
elibereze o mulţime de substanţe care nu vor face altceva decât să vă 
consolideze felul de a fi. Dacă stopaţi gândurile automate, n-o să vă 
simţiţi bine deloc în starea aceasta, cu care nu sunteți obişnuit, când 
nu gândiţi ca de obicei. Şi ce-ar mai fi dacă, colac peste pupăză, 
tocmai azi n-aţi dat decât de persecuții? Dimineaţă cădeţi de pe 
verandă, un coleg cere concediu exact în săptămâna în care voiaţi o 
vacanţă, când ieşiţi din magazin vă găsiți portiera lovită şi îndoită. 
Acum aveţi și mai multe motive să vă victimizaţi. Organismul vă 
instigă să faceți primul pas, ca să vă reafirmaţi identitatea chimică. 
Dacă decideţi să daţi înapoi în fața sporovăielii interioare și faceți 
cum vă dictează ea, veți reveni la starea care vi se pare mai 
confortabilă — confortul familiar al stării de victimă vi se pare mai 
mare decât disconfortul de a nu fi victimă. 


De-a lungul buclei 


Să vă arăt ce se întâmplă când toate acestea ne trec una după alta prin 
minte şi corp. În momentul în care continuitatea homeostatică a 
organismului este alterată, deoarece nu mai gândim la fel sau nu mai 
reacţionăm la aceleaşi condiţii, celulele se adună la sfat și se coali- 
zează, transmițând un mesaj către rețeaua nervoasă caracteristică şi 
ordonându-i să activeze un anumit nivel de conștiință, astfel încât să 
putem produce tipul corespunzător de substanțe chimice, ca să 
menţinem echilibrul organismului sub control şi între niște limite. 
Dacă zonele receptoare nu-și primesc peptidele cu care s-au deprins, 
acționate de emoţiile familiare, iar celulele lor simt o modificare a 
echilibrului obişnuit, acestea transmit un semnal prin nervii peri- 
ferici către măduva spinării și, în continuare, spre creier, prin care 
par să spună: „Hei, ce se întâmplă acolo? Nu te-ai mai simţit 

persecutat cam de mult. Nu poți să-ncepi să-ţi activezi gândurile care 
produc substanțele acelea, ca să revină totul la normal?“ Tot aşa, 
bucla de feedback, care se automonitorizează, dintre creierul limbic 
și corp, filtrând mari cantităţi de sânge prin hipotalamus, observă şi 
ea scăderea nivelului şi încearcă să readucă chimismul intern al 
organismului înapoi la sinele victimizat obişinit, producând tipul 
corespunzător de peptide. Toate acestea se petrec în răstimp de 
câteva momente pe care nu le conştientizezi, şi te trezeşti că gândeşti 
aşa cum simți. În Figura 9.2 puteţi vedea cum transmit celulele 
semnale către creier, pe cale neurologică şi pe cale chimică. 


Dacă ne simţim cu adevărat rău (ceea ce, din cauza dependenţei sale, 
organismului i se poate de fapt părea de-a dreptul bine), se pare că, 
pe măsură ce ne lăsăm pradă îndemnurilor, vocilor interioare sau 
dorințelor, nu ne putem opri din procesul de creare a emoţiilor. E ca 
şi cum nu te-ai putea mulțumi cu o felie din prăjitură şi o mănânci 
pe toată. Aţi observat vreodată că în mijlocul unei furtuni emoţio- 
nale care vă făcea să vă simţiţi frustrat, eraţi furios? Şi când vă 
înfuriaţi, eraţi plini de ură. Când uraţi, începeaţi să-i judecaţi pe 
ceilalți, iar când îi judecaţi pe alţii, deveneaţi geloşi. Când erați gelos, 
începeaţi să invidiaţi şi când invidiați vă simţeaţi nesigur. Nesi- 
guranța vă făcea să vă simţiţi lipsiţi de valoare şi, lipsiţi de valoare 
fiind, vă simţeați rău, iar când vă simţeaţi rău, vă simţeaţi vinovat. 


Asta înseamnă să mănânci toată prăjitura, pentru că, la fel ca orice 
persoană dependentă, nu vă puteaţi opri până nu vă stimulaţi com- 
plet organismul la un nivel chimic superior, ca să simţiţi un șoc 
chimic mai mare. În timp ce creierul chimic îşi declanșa toate pepti- 
dele generatoare de emoţii şi vă modifica starea chimică internă, 
dumneavoastră vă activaţi rețelele nervoase care adăpostesc aminti- 
rile asociate. Aţi creat toate nivelele de conștiință care corelau fiecare 
gând de natură chimică cu o emoție. Organismul a devenit ca un cal 
lăsat să alerge liber, fără frâu. 


Aici trebuie să intervină voinţa şi autodisciplina. Trebuie să dăm 
dovadă de stăpânire de sine, dar suntem în stare? Ne dăm bătuţi şi ne 
lăsăm în voia fluxului de amintiri de lungă durată care ne caracteri- 
zează şi ne reafirmă vechiul sine? Ne menţinem neclintit angajamentul 


CHIMISMUL DEPENDENȚEI EMOŢIONALE 365 


să evităm gândurile și stările asociate persecuției? Preferăm o ușurare 
imediată sau ne putem agăța cu hotărâre de o viziune de sine 
superioară, în ciuda celor simţite? În orice caz, conştientul încearcă 
acum să-și impună autoritatea asupra corpului. S-ar putea ca norocul 


tocmai să se întoarcă în favoarea dumneavoastră. 


Celor aproape 1,9 milioane de americani care suferă de o 
tulburare de stres posttraumatic (PTSD), amintirea unei situaţii 
din trecut care i-a marcat din punct de vedere emoţional — un 
viol, evenimente devastatoare din timpul războiului sau acci- 
dente grave — le poate trezi aceleași reacţii de panică precum 
însuşi evenimentul respectiv. În cazul PTSD, astfel de momente 
trecute au un efect puternic și de durată asupra sistemului 
nostru nervos. După câte se pare, cu cât trauma este mai mare, 
cu atât amintirea evenimentului declanşează mai prompt reac- 
tiile chimice care determină victima să gândească, să se com- 
porte, să vorbească şi să acţioneze conform cadrului mental al 
incidentului din trecut.!? 


Cum apare PFSD? Când trecem printr-o experiență trauma- 
tizantă sau printr-o situaţie extrem de tensionată, evenimentul 
respectiv duce la declanșarea hipotalamusului şi amigdalei, care 
eliberează imediat hormonii specifici stării de stres, care 
intensifică procesul de memorare. Substanțele eliberate de acest 
sistem îndeplinesc o funcţie esenţială, sprijinindu-ne, prin ascu- 
țirea percepţiei senzoriale, să supraviețuim situaţiilor primej- 
dioase. Starea noastră mentală mai pătrunzătoare ne însem- 
nează evenimentul în creier cu fierul roşu, sub formă de 
amintire, ca să ne fie mai uşor să ne amintim orice fapt, oricât de 
vag asociat cu imaginile, mirosurile și sunetele legate de 
experienţa dureroasă. Substanțele respective determinând și 
coordonând şi memorarea, putem astfel învăța din experiență. 


12 Rosenwald M. (mai 2006), „The spotless mind”, Popular science, 268(5), pp. 36-7. 

Mai întâi, amintirile rămase în urma evenimentului traumati.- i 
zant se stochează în hi 


acri «i isa eclanșa:: 
anumite. sinapse care să: stocheze amintirea -în cauză. Această ` 


13 de PTSD rettăiește mereu evenimentul în cauz 

roduise de amintirea lui generează în cele din urh 
ilibru homeostatic. în organist, -+ 

ate fi acum acționată doar de câteva 

Ca să mai dăm un exemplu, la vederea unui anume personaj de film 
care ne aduce aminte de cineva cunoscut, spectacolul activează o 
reţea nervoasă asociată, legată de experienţe trecute, iar rețeaua res- 
pectivă dispune de o anumită stare manifestată sub formă de sub- 
stanţe chimice. Când substanţele sunt eliberate din reţeaua nervoasă 
corespunzătoare, devenim conștienți că resimţim lipsa din realitatea 
noastră a persoanei respective și ne simţim și mai rău. În esenţă, 
întreaga rețea nervoasă se activează, ceea ce ne face să ne gândim la 
ce anume lipseşte din realitatea noastră. În consecință, toate 
procesele de gândire nu fac altceva decât să producă mai mult din 
emoția privaţiunii şi să conştientizeze lipsa şi mai tare. Au! 


Să luăm acum exemplul unei femei care, nu ştiu cum face, dar își 
alege mereu tipul nepotrivit de bărbat. Se străduieşte peste poate 
să-și dea seama cum ajunge să se îndrăgostească de cine nu trebuie, 
de oameni care sfârșesc totdeauna să-i facă tot atât de rău ca și cei de 
dinainte. Fie se dovedesc a fi căsătoriţi, fie încearcă să-și revină de pe 
urma unei dezamăgiri, fie sunt indisponibili emoţional sau au nevoie 
de prea multă susținere, ori sunt dominatori sau pasiv-agresivi, sau 
orice alte rele de care suferă, face ea ce face și dă peste ei. Pot să fie 
mii de ocazii bune în carul cu fân, ea reușește să-l găsească neabătut 
pe cel cu acul care să-i înţepe balonul de fericire. 


Important este faptul că nu poate da vina pe nimeni că simte aşa cum 
simte, pentru că, deși e părăsită, ea tot cu același sistem de reţele 
nervoase rămâne. Cu alte cuvinte, se va apropia mereu de același tip 
de bărbat, întrucât cine se aseamănă se adună. Alegerile ei vor fi 
statornic la fel, pentru că astea îi sunt circuitele nervoase. Nu poate 
nici măcar da vina pe ultimul iubit că lucrurile s-au terminat așa de 
prost. Dacă ar fi într-adevăr atât de autocritică şi de onestă cu ea 
însăşi, ar trebui să recunoască sincer că, orice ar fi făcut ultimul ei 
prieten, ea şi rețeaua ei nervoasă au rămas neschimbate şi vor atrage 
mereu același tip de oameni. 


Soluţia este simplă: o astfel de persoană trebuie să se schimbe 
fundamental, pentru că este programată și neurologic dependentă de 
existența unui asemenea om în viața ei, care s-o ajute să-și creeze 
starea de victimă. Alţii nu-i creau sentimente de tristeţe și n-o făceau 
să se simtă nefericită, respinsă, neînţeleasă sau neapreciată, cum se 

simţea ea de fapt de la bun inceput. Aceasta îi era starea de spirit. 
Motivul pentru care se lega de astfel de oameni în viaţă nu e altul 
decât faptul că numai ei se puteau purta astfel încât să-i producă 
reacţia chimică specifică de victimizare, de care era deja dependentă 
şi pentru care dispunea de o garnitură de reţele nervoase înnăscute, 
familiare și confortabile, care să-i determine acțiunile şi alegerile. 


Rezultatul final al acestui fenomen este acela că, în timp, căutăm 
familiarul, rutina şi previzibilul, pentru că suntem configuraţi în 
rețeaua familiarului de către mediul propriu. Expunerea permanentă 
la obișnuinţele cotidiene nu face decât să ne întărească reţeaua 
existentă de „fire“ şi să ne facă şi mai stereotipi, şi mai previzibili. 
Începem să trăim în virtutea vechilor amintiri. Ne-am închis singuri 
în colivia gândirii, regândirii, comportamentelor şi reacţiilor repeti- 
tive. Gândirea noastră limitată este un cadru mental limitat, în sensul 
strict al cuvântului. Devenim produsul propriilor reacții la mediu, 
care ne fac mai lipsiţi de flexibilitate în ceea ce priveşte stilul nostru 
„neurohabitual“ şi ne ştirbesc libertatea. Dacă nu suntem în stare să 
înfrângem această obișnuință „de a fi noi înșine“, suntem condam- 
nați să reluăm la nesfârşit aceleași cicluri. Personalitatea noastră indi- 
viduală, unică, devine previzibilă, pentru că ne-am autoprogramat să 
devenim propriul „sine“. lar creierul ne urmează exemplul, 


Schimbarea produce disconfort 


Din toate studiile și călătoriile mele, precum şi din conferințele 
despre schimbare, din experiențele personale şi din studierea 
vindecărilor spontane, mi-am dat seama că oamenii aflați în curs de 
schimbare resimt o stare de disconfort acut și că schimbarea nu e 
plăcută. Dacă e să vă amintiţi ceva despre schimbare, atunci nu uitaţi 
că ea împinge „sinele“ şi organismul într-o stare de haos complet, 
pentru că „sinele“ nu mai dispune de nicio stare la care să facă 
referire ca să se definească. Dacă încetăm să ne mai repetăm 
gândurile, emoţiile sau reacţiile, nu mai producem aceleași substanțe 
chimice, iar lipsa lor ne aruncă organismul într-o stare de dezechi- 
libru homeostatic. 


CHIMISMUL DEPENDENȚEI EMOŢIONALE 369 


Din punct de vedere biologic, la început, valorile chimice interne ale 
homeostazei sunt reglate şi controlate în funcţie de „normalul“ sta- 
bilit de moştenirea noastră genetică. Mai departe, gândurile şi reac- 
tiile ne ţin în frâu chimismul individual, în aşa fel încât, în esenţă, să 
rămânem aceeaşi persoană atât din punct de vedere fizic, cât şi 
cognitiv. Din această cauză, când ordinea internă se modifică din 
cauza unei gândiri diferite, nu ne mai „simțim“ aceiaşi. 


În consecinţă, identitatea noastră vrea să revină la familiar, iar orga- 
nismul încearcă să ne influențeze creierul să se întoarcă la o stare de 
spirit pe care s-o poată recunoaşte, astfel încât să se poată recalibra 
cu emoții din trecut. Organismul nostru vrea să se identifice cu 
asociaţii cu care s-a familiarizat. Odată ce „inteligența“ organismului 
ne convinge să optăm pentru revenirea la cunoscut, ne vom întoarce 
inevitabil la situația de dinainte de tentativa de schimbare: „Pur şi 
simplu simt că nu e bine!“ Cu alte cuvinte, identitatea noastră, care se 
complăcea în bucla feedbackului dintre creier şi organism, s-a 
dezechilibrat din punct de vedere chimic şi, timp de câteva clipe, ne-a 
fost de-a dreptul neplăcut. Nu ne plăcea ce simţeam; nouă ne place să 
ne simţim ca de obicei, aşa că ne-am întors la complexul familiar al 
condițiilor noastre de viață, iar acum ne simţim mai bine şi totul e în 
ordine. Îmaginaţi-vă că trăiţi într-o vale, la poalele unui munte înalt. 
Sunteţi de când vă ştiţi acolo şi n-aţi urcat niciodată mai departe de 
copacul aflat la 600 de metri sub vârf. Fiecare zi se desfăşoară în vale, 
în mijlocul aceloraşi oameni, puţini la număr, așa că aţi ajuns să 
prevedeţi, cu multă acuratețe, ce-o să facă toată lumea în fiecare zi — 
începând cu ora exactă la care vecinul de alături pleacă cu câinii la 
plimbare, spre păşune, şi sfârşind cu ceasul când veţi vedea şuvița de 
fum ieşind pe coş, în casa de la capătul drumului. Nu pare să se 
întâmple nimic nou. 


Într-o după-amiază târzie, vedeți pe cineva coborând din pădure şi 
traversând prin spatele casei. Se sprijină în baston, are un rucsac în 
spinare şi, pe măsură ce se apropie, vedeţi că are barbă stufoasă, dar 
nu e bătrân. leşiţi din casă şi-l salutati. E clar că e pe drum de ceva 
timp. Îl invitaţi în casă şi, la masa de seară, vă povesteşte despre călă- 
toria lui. Aşa aflaţi că din vârful muntelui se vede toată zona în care 
trăiţi, până departe, dar dumneavoastră n-aţi pus piciorul în afara 

văii. Din vârful muntelui, cum spune călătorul, nu numai că se vede 
până departe, dar şi ajungi ușor în alte oraşe şi sate şi poți întâlni 
oameni care vorbesc alte limbi şi au obiceiuri care dumneavoastră vi 
s-ar părea exotice și atrăgătoare. 


A doua zi dimineaţă, după ce proaspătul prieten a pornit din nou la 
drum, faceți legământ să urcați pe muntele din spatele casei. Vă luați 
un răgaz pentru pregătire de câteva zile. Sunteţi hotărât să trăiţi noi 
experienţe şi vi se pare că aceasta este marea șansă de a urca din 
umbră spre lumină. Traversând câmpul ierbos care vă înconjoară 
casa, priviţi înapoi spre peisajul familiar — hambarul dărăpănat, 
îngenuncheat ca pentru rugăciune şi gardul șerpuit, pe care îl tot 
reparaţi de când vă știți şi ai cărui stâlpi reprezintă fiecare un 
memento al trecerii timpului. 


Schimbarea poate fi resimţită ca o părăsire a peisajului şi a amin- 
tirilor familiare. În momentul în care ieşiţi din câmpul plin de ierburi 
care înconjoară casa şi incepeţi urcușul, vă loviți de o serie de 
obstacole — poteca ascunsă de bălăriile crescute în cale, desişuri greu 
de străbătut, frig, animale de pradă şi, pe măsură ce vă apropiaţi de 
vârf, bolovani alunecoşi sub pojghiţa de zăpadă. La nivel raţional, vă 
daţi seama că vă îndreptaţi către o serie nouă de experienţe. Aţi 
pornit la drum convins că acesta este lucrul pe care-l doriţi. 


Pe la jumătatea urcușului însă, nu mai sunteți așa sigur de înţelepciu- 
nea hotărârii luate. Vă daţi seama de pericole, vă e frig, sunteți ud şi 
vă daţi seama de singurătate. Căminul părăsit oferea siguranță, 
familiaritate și confort. Ajunşi aici, cei mai mulţi fac cale întoarsă şi 
se grăbesc să revină la confort. Se mulțumesc cu starea pe care şi-o 
amintese şi pe care o pot retrăi oricând. Compară ce-şi amintesc 
din trecut cu senzaţia de disconfort pe care o resimt acum. Când 
emoțiile şi sentimentele trecutului sunt comparate cu ideea noastră 
despre un alt viitor, trecutul are mai multă putere asupra noastră 


pentru că viitorul nu-l putem compara cu niciuna dintre stările 
trăite în trecut. 


Viitorului nu i se asociază nicio emoție pentru că nu l-am trăit încă. 
Să nu uităm că, în cele din urmă, amintirile episodice se stochează 

sub formă de emoții. Trecutul posedă această coniponentă emoţio- 
nală, pe când viitorul nu. Viitorul nu are de oferit decât simţul 
aventurii, punctul de la care am pornit şi care dispare ușor printre 
ceea ce simte organismul printre amintiri. Sinelui neurosinaptic i se 
face dor de casă şi, ori de câte ori se întâmplă așa ceva, vrea ce poate 
prevedea și vrea să ştie pe ce se poate bizui. Visurile legate de un alt 
viitor sunt de obicei înăbușite de emoțiile asociate cu bucla de 
feedback a organismului. În condiţiile dominaţiei identităţii per- 
soanei (alcătuite din amintiri din trecut) și a buclei de feedback 
asupra organismului, revenirea la obiceiurile bine configurate neuro- 
logic poate fi ușor justificată. Avem impresia că facem alegerea potri- 
vită, pentru că „simțim“ că e alegerea corectă la momentul respectiv, 
lată cum opunem rezistenţă la schimbare și continuăm să preferăm 
ceea ce cunoaștem. 


Toate asociaţiile legate de schimbare ne-au atacat acum continuitatea 
chimică a stărilor resimţite de identitatea noastră personală, iar ace- 
lui „cineva“ asociat cu amintirile din trecut i se trimite o adevărată 
provocare la luptă. Vechea identitate care a definit „sinele“ nu vrea 
decât să se întoarcă la situaţiile de rutină, familiare, la emoţiile nor- 
male care o definesc. Viaţa noastră va reflecta întotdeauna felu! în 
care simțim și suntem configurați neurologic. Pentru trăirea oricăror 
experienţe noi, trebuie să ne debarasăm de ideile, amintirile şi asocia- 
țiile trecutului familiar. 


Revenirea: viaţa de după dependență 


Vreau să afirm clar că nu e nimic rău în opţiunea pentru emoţii. 
Trebuie să cântărim însă ce fel de emoţii avem de obicei și cât de des 
le repetăm. Vreau să afirm și că emoțiile nu sunt rele. Ele sunt pro- 
dusul final al tuturor experienţelor, bune sau rele, noi sau cunoscute. 
Dar dacă avem aceleași emoţii în fiecare zi, înseamnă că nu trăim 
experiențe noi. Trebuie să mai existe și alte experienţe de trăit pe 
lume, care să producă și alte emoţii. 


Cât de des aţi trăit emoţii izvorâte nu din stările afective familiare 
supravieţuirii, ci mai curând din acele emoţii, oarecum inefabile, ca 
inspiraţia şi bucuria creației? Poate niciodată. Aceste momente 

intense de recunoștință, bucurie, extaz, libertate și smerenie se află în 
noi, doar că sunt prea efemere. Şi dacă suntem capabili să producem 
o revărsare de substanţe care ne fac să ne prăbușim în stări emoţio- 
nale şi mai contagioase și să influențţăm următoarea serie de gânduri 
şi emoţii, atunci, cu voință, putem şi urca spirala, ca să dăm voie altor 
substanţe să declanşeze alte stări emoționale, care să provoace gân- 
duri legate de astfel de emoţii. 


De fapt, aţi observat vreodată că, atunci când eraţi cu adevărat bu- 
curos, eraţi și îndrăgostit? Şi când sunteți îndrăgostit, sunteți plin de 
inspiraţie, o inspiraţie care vă făcea tolerant cu toată lumea, 
necondiţionat. Când renunțaţi să puneţi condiţii, vă iubeaţi, iar când 
vă iubeaţi dobândeaţi un sentiment de mare recunoştinţă şi libertate 
de expresie, lipsită de autocenzură. Acest flux de gânduri şi emoţii a 
creat un val de gânduri şi acțiuni mai pline de pietate, ce păreau atât 
de generoase, încât nu vă mai săturați. 


Fiziologia emoţiilor poate acţiona în ambele sensuri. Cu siguranţă că 
rare au fost momentele din viaţă în care sistemul nostru limbic şi 
laboratorul chimic al hipotalamusului ne-au produs aceste emoţii 
superioare de natură chimică. Şi sunt tot așa de sigur că putem năs- 
coci câteva rețete de emoţii proaspete care să se constituie în poten- 
tiale pentru destinul evoluţiei umane. E posibil oare, dacă ieşi din 
starea de supravieţuire, să trăieşti mai mult timp într-o stare supe- 
rioară? 


Schimbarea creierului, deci, înseamnă schimbarea viitorului. Teo- 
retic, diferitele peptide produse din idei și experiențe mai evoluate ar 
trebui să fie în stare să-și croiască drum către celulele din organism 
şi să transmită un semnal nou către biblioteca de potenţiale genetice 
din ADN-ul nostru, ca să poată acționa câteva gene noi în vederea 
unei noi exprimări de sine. În codul nostru genetic pare să existe o 
mulțime considerabilă de mecanisme latente, ascunse pentru 
evoluţia viitoare. 


Dacă, zi de zi, n-am exprimat decât o gamă redusă de idei şi emoţii 
predictibile, precum și emoţii habituale de natură chimică, nu ne 
influențăm celulele să declanșeze decât aceleași gene deja exprimate 
de părinţii și bunicii noștri. Când încetăm să mai învăţăm, să ne 

dezvoltăm, să ne schimbăm comportamentul şi să visăm la rezultate 
superioare, rămânem cu aceeași țesătură de conexiuni sinaptice pe 
care le-am moştenit şi nu ne putem alimenta organismul decât cu 
aceleaşi informaţii chimice. Acum ne aşteaptă același destin biologic. 
Fără învăţat şi experienţe, nu ne putem perfecționa niciodată arhitec- 
tura nervoasă. 


Existenţa în regim de supraviețuire nu contribuie la dezvoltarea cre- 
ierului. Ea nu face altceva decât să activeze o regiune neurolo- 
gică/chimică mai primitivă a materiei noastre cenușii, care ne Ìm- 
pinge apoi neocortexul conștient într-o stare de comportamente 
inconștiente, cartografiate în el, în așa fel încât noi reacționăm cu 
corpul în minte... și cu mintea în corp. 


În capitolele care urmează, vom studia mai îndeaproape modul în 
care ne putem elibera din cercul emoțiilor repetitive. Nu disperaţi: 
aflarea acestor noi informaţii este primul pas pe calea care vă înde- 
părtează de viața de rutină, de scufundare în natural, comun și 
familiar. Avem la dispoziţie, gata oricând de folosit, o insulă de pace, 
intr-un ocean de furtuni. Este cel mai mare cadou pe care îl are 


evoluţia pentru noi. 


CAPITOLUL 10 


Preluarea controlului: 
lobul frontal în gând şi-n acţiune 


Ce e această forță, nu pot spune: 

tot ce ştiu e că există și că devine disponibilă 
numai când omul se află într-o asemenea stare 
de spirit încât știe exact ce vrea și este 

pe deplin hotărât să nu se dea bătut 

până nu dobândeşte ceea ce vrea. 


— ALEXANDER GRAHAM BELL 


LOBUL FRONTAL ESTE UN PRAG peste care trebuie să trecem 
dacă dorim să ieşim din cercul gândirii și simţirii repetitive şi invers. 
Dacă vrem să ne eliberăm de dependența emoțională condiţionată 
chimic, care ne ţine viața prizonieră, trebuie să învăţăm să ne folosim 
de această minune realizată în cursul evoluţiei, numită lob frontal. 


În 1848, Phineas Gage, un tânăr maistru la calea ferată, conducea o 
echipă de demolare a cărei sarcină era degajarea prin provocarea de 
explozii a unor părţi muntoase din Statele Unite, pentru înlesnirea 
montării de şine de cale ferată în zonele respective. Un accident 
aproape fatal i-a provocat leziuni ale lobului frontal, situaţie din care 
cercetătorii au obținut informaţii valoroase despre această regiune a 
neocortexului.! Din acea vreme și din studiile făcute asupra lobului 
frontal lezat și modificat al lui Gage şi al multor altora, am ajuns să 


! Macmillan M. (2002), An odd kind of fame: Stories of Phineas Gage, MIT Press. 

înțelegem că această parte a creierului este navigatorul vieţii noastre, 
managerul răspunzător de toate celelalte regiuni ale creierului. 


Pentru că disfuncţiile sunt câteodată mai uşor de studiat decât nor- 
malitatea, atunci când e vorba de explorarea funcţiei unui organ, 
putem începe cu întrebarea cea mai simplă: ce se întâmplă când lobul 
frontal încetează să mai funcționeze normal? Date fiind conexiunile 
acestuia cu toate celelalte părți ale creierului, când acest centru de co- 
mandă este lezat sau afectat, ne transformăm într-o rachetă fără sistem 
de ghidare sau, mai precis, într-o armată fără general. În consecință, 
alte zone ale creierului, aflate sub coordonarea cortexului prefrontal 
(o altă denumire a lobului frontal) devin şi ele nefuncţionale, 
întreaga persoană fiind afectată. Acest tip de afectare a lobului frontal 
este cunoscută sub denumirea de disfuncţie executivă. Ştiinţele medi- 
cale au progresat semnificativ în înţelegerea afectării cortexului 
prefrontal faţă de nivelul din 1848, anul accidentului lui Phineas Gage. 


Lucrător la compania de cale ferată Rutland și Burlington, din Ver- 
mont, Phineas era foarte capabil din punct de vedere fizic şi poseda 
admirabile trăsături de personalitate. La vârsta de 26 de ani, condu- 
cea o echipă care-l respecta pentru calităţile lui de conducător şi 
pentru îndemânarea în mânuirea explozibililor periculoși. Gage 
poseda o combinaţie unică de inteligență, bun-simţ și îndemânare 
atletică, ce-l făcea perfect pentru slujba pe care o avea. Așa cum s-a 
consemnat oficial, era cel mai eficient şi capabil om dintre angajaţii 
companiei de cale ferată. 


Dar chiar și cineva capabil ca Gage poate avea un moment de nea- 
tenţie. Într-o zi, în timp ce „astupa o gaură“ cu praf de pușcă, folo- 
sindu-se de o vergea de fier, o scânteie accidentală a declanșat 
explozia prematură a dinamitei. O vergea de fier ceva mai mare de un 
metru i-a pătruns în cap pe sub pometele stâng, ieșind prin creștetul 
capului și oprindu-se la o distanță de vreo 300 de metri. 


Spre surprinderea tuturor, Gage a supraviețuit cuinplitei lovituri. 
Martorii au declarat că fusese trântit la pământ, avusese câteva 
convulsii, dar, la puţin timp după accident, era vioi și raţional. A fost 
dus repede la un hotel din apropiere, unde l-a examinat dr. Edward 
Williams, care s-a consultat apoi cu dr. John Harlow. În momentul 

consultului, Gage era pe deplin conștient și vioi și a răspuns mai 
multor întrebări legate de accident. În momentul respectiv, doctorii 
erau sceptici că Gage va supravieţui, dar sănătatea de fier şi tinereţea 
lui i-au permis să se însănătoșească fără alte complicaţii. În mod 
uimitor, Gage n-a avut nicio manifestare de pierdere a capacităților 
motorii şi nici vorbirea nu i-a fost afectată. Memoria îi era intactă, iar 
forța fizică i-a revenit treptat. Dr. Harlow chiar credea că Gage a avut 
noroc, pentru că leziunea suferită afectase o zonă a creierului con- 
siderată fără importanţă, lobul frontal. 


Totuși, pe măsură ce-şi recăpăta sănătatea, personalitatea lui Gage s-a 
schimbat cu 180 de grade. Toată lumea care-l cunoștea spunea acelaşi 
lucru: Gage nu mai era el însuși. Dr. Harlow spunea că-și pierduse 
capacitatea de echilibrare a facultăţilor intelectuale şi a predispo- 
ziţiilor de natură animalică. 


Pe vremuri, sincer şi politicos, Gage era acum lipsit de autocontrol și 
răutăcios, avea manifestări de egoism și deseori un limbaj obscen. 
Devenise neserios, imprevizibil și mărginit, din punct de vedere 
social. Lua decizii și făcea alegeri împotriva propriului interes, își 
ducea cu greu planurile la bun sfârșit. Nu mai gândea înainte să 
vorbească. În multe ocazii, dr. Harlow a încercat să-l lămurească pe 
Gage că, dacă nu-și schimba comportamentul, urma să-și piardă 
slujba, dar Gage nici nu voia să audă de sfaturile medicului, așa că 
şi-a pierdut locul de muncă la calea ferată, dar nu din cauza vreunei 
dizabilități fizice, ci a personalităţii sale modificate. Ani de zile a 
trebuit să treacă până să recunoască dr. Harlow că, în ciuda faptului 
că supravieţuise, cel mai celebru pacient al său nu şi-a revenit de fapt 
niciodată pe deplin. 


Prin 1868, la două decenii după accident, dr. Harlow era pregătit să 
accepte surprinzătorul mesaj transmis de modificarea de persona- 
litate suferită de Phineas Gage și anume acela că lobul frontal se află 
în legătură cu personalitatea. Incidentul respectiv și urmările aces- 
tuia au dat semnalul de pornire în căutarea, în creier, a unui „sine“ 
care să aibă de-a face cu modul în care ne autoreglăm comporta- 
mentul, ne controlăm impulsurile, facem alegeri complicate şi ne 
proiectăm viitorul. Toate aceste atribute depășesc cu mult cadrul 

unor funcţii cerebrale de bază, precum memorarea, prelucrarea 
mişcării şi a limbajului şi reflexele animalice. . 


Întâmplător, oamenii de ştiinţă de azi înţeleg mai bine ce s-a întâm- 
plat cu creierul lui Gage. La aproape 160 de ani după accidentul 
acestuia, nişte cercetători au izolat în sfârşit regiunile cerebrale răs- 
punzătoare de această ciudată schimbare de personalitate. Hanna 
Damasio, distins profesor de neurologie la Universitatea din Iowa şi 
director al Laboratorului de Neuroanatomie şi Neuroimagistică 
Umană din cadrul Colegiului de Medicină al Universităţii din lowa, 
a reconstruit leziunea suferită de Gage și modificările cerebrale 
determinate de aceasta, dovedind afectarea regiunii interioare a celor 
două cortexuri prefrontale (în 1994, Damasio a prezentat un material 
video referitor la cercetarea făcută).? 


Istoricul studierii lobului frontal 


În anii care au urmat accidentului lui Gage, mulţi alți medici au 
început să confirme prin documente pacienţi care suferiseră leziuni 
ale lobului frontal şi modificări radicale de personalitate, similare 
celor apărute la Gage. Şi așa a început să se întrevadă un tipar. Majo- 
ritatea victimelor îşi păstrau cu greu slujba şi manifestau detaşare față 
de sentimentele celor din jur. N-aveau nicio preocupare faţă de etica 
socială. Câteodată, născoceau planuri frumoase, dar nu le duceau 
niciodată la îndeplinire. Comportamentul şi deciziile pe care le luau 
contraveneau propriilor interese. Proiectele lor pe termen lung erau 
întotdeauna dominate de dorința de recompensare imediată şi de 
acţiuni impulsive. Autopsiile realizate asupra acestor cazuri au scos la 
iveală leziuni severe ale cortexurilor prefrontale. 


Din nefericire, au trecut aproape 70 de ani până la apariția unor progrese 
reale în cercetarea lobului frontal. Un studiu efectuat în 1930 pe cim- 
panzei, la Universitatea Yale? a oferit mai multe dovezi ale legăturii 


2 Damasio, H. et al. (1994 20 May), „ The return of Phineas Gage: the skull of a famous 
patient reveals clues about the human brain“, Science, 264(5162), pp. 1102-1104. 

3 Fulton J. E, Jacobsen C. E (1935), „The functions of the frontal lobes, a comparative 
study in monkeys, chimpanzees and man“, Advances in modern biology,4, Moscova, 
pp. 113-123. 

dintre lobul frontal şi modificările de personalitate. Cercetătorii 
ţineau sub observaţie două maimuțe deosebit de agresive şi necoo- 
perante, foarte irascibile şi care aveau tendinţa să se răzbune pe alți 
cimpanzei din grupul lor social. Maimuţele respective au fost supuse 
unui nou tip de intervenţie chirurgicală, prin care li se afecta grav 
lobul frontal. După intervenţie, amândoi cimpanzeii au devenit uşor 
de controlat şi mai cooperanți. Aceste descoperiri au fost comunicate 
la o conferință medicală în anul 1935. 


Cercetătorii au presupus că acest tip de intervenţie poate produce 
efecte similare şi la om, iar ipoteza a condus la un scandalos gen de 
operaţie în domeniul psihiatric, cunoscută sub numele de lobotomie 
frontală. Nenumăraţi pacienţi care sufereau de diferite tipuri de 
psihoze s-au supus voluntar sau involuntar acestui tip de intervenţie, 
prin care se provoca intenţionat o leziune a lobului frontal, în efortul 
de cercetare experimentală a afecțiunii de care sufereau, cu scopul 
controlării şi „vindecării“ acesteia. 


Ascensiunea „remediului“ prin lobotomie 


În ultima parte a anilor '30, multe persoane cu afecțiuni psihice au 
fost supuse tratamentului medicamentos, în încercarea de a li se 
înlătura tulburările antisociale de personalitate. Cu toate acestea, 
medicamentele erau destul de costisitoare la vremea aceea, când 
Statele Unite treceau prin etapa finală a Marii Crize. Iată de ce câţiva 
medici au încercat să ajute astfel de pacienţi, apelând la o soluţie 
înfiorătoare, nemedicală.+ În anumite instituţii de sănătate, doctorii 
aşteptau până adormeau pacienţii selectaţi, îi anesteziau și le 
introduceau un bisturiu pe sub pleoapa superioară, între globul 
ocular și craniu, făcându-le o puncţie în locul respectiv, zona chiar 
din spatele regiunii superioare a orbitei fiind cea mai moale porțiune 
a craniului. După aceea, bisturiul era mișcat de la stânga la dreapta, 
ca un ştergător de parbriz, pe suprafaţa lobilor frontali. 


1 Tierney A. J. (2000), „Egas Moniz and the origins of psychosurgery: A review 
commemorating the 50th anniversary of Monizs Nobel Prize“, Journal of the History 
of the Neurosciences, 9(1), pp. 22-36. 

Kucharski A. (1984 June), „History of frontal lobotomy in the United States, 1935- 
1955", Neurosurgery, 1446), pp. 765-72. 

Pacienţii supuși unor astfel de „tratamente“ manifestau multe carac- 
teristici comune. Din cauză că efectele lobotomiei frontale sugerează 
cât de important este rolul jucat de lobul frontal sănătos, funcțional 
în viața noastră, voi da mai multe detalii referitoare la rezultatele 
acestor intervenții. 


Primul lucru pe care-l observau medicii era faptul că fiecare pacient 
devenea semnificativ mai impasibil, leneș şi letargic, manifestând o 
lipsă totală de interes față de mediu. Se mai putea observa o pierdere 
marcată a spiritului de inițiativă, acestor pacienţi începând să le 
lipsească ideile. O altă manifestare nouă era dorinţa lor semnificativă 
de uniformitate, majoritatea devenind profund atașați de compor- 
tamentul de rutină şi predictibil, ceea ce contrasta cu comporta- 
mentul atât de imprevizibil, care impusese spitalizarea. De exemplu, 
le plăcea să asculte acelaşi post de radio, purtau întotdeauna aceleaşi 
haine şi preferau să mănânce acelaşi tip de mâncare, la aceleași ore 
ale zilei. Dacă li se tulbura vreunul dintre obiceiuri, pacienţilor li se 
altera starea emoțională. 


Mai mult decât atât, sărmanii îşi pierdeau capacitatea de a-și modi- 
fica acțiunile şi comportamentele; repetau zi de zi aceleaşi acțiuni, ca 
să obțină aceleași rezultate. Erau atât de înrădăcinaţi în rutina 
stabilită, încât nu-și mai puteau modifica nicio acțiune pentru a 
obține rezultate mai diversificate. Deşi sunt mulți care tânjesc după 
rutină, pacienţii aceștia făceau mereu aceleaşi greşeli, oricât i-ar fi 
costat, fără niciun fel de efort ca să schimbe ceva în felul în care 
făceau lucrurile. De pildă, dacă un pacient lobotomizat căruia îi 
plăcea laptele trăia o experiență neplăcută bând niște lapte stricat, nu 
era capabil să înveţe din experiență, iar data următoare să aleagă 
altceva. Când îi venea „timpul“ să-şi bea laptele, și-l lua din acelaşi 
vas cu lapte stricat. Astfel de pacienţi erau atât de dependenţi de 
respectarea obişnuințelor rânduite, încât inflexibilitatea în acțiune 
era mai importantă pentru ei decât orice efecte neplăcute ale rutinei 
respective, Cu alte cuvinte, nu se puteau opri să dea cu oiştea în gard. 


Aproape fiecare pacient care suferise o lobotomie dădea dovadă de 
incapacitatea de concentrare asupra unor sarcini simple, Se obiș- 
nuiseră să se apuce de ceva sau să spună ceva, devenind apoi cu totul 

distrași şi nefinalizând niciodată cele începute. Atenţia multora se 
abătea de la activitatea respectivă la primul eveniment minor 
petrecut în mediu. 


Totodată, astfel de pacienţi nu reușeau să înțeleagă sensul situațiilor, 
ceea ce înseamnă că nu puteau învăța sau memora niciun fel de 
informaţii noi. Erau incapabili să înţeleagă acţiur.i sau idei complexe. 
Tiparele lor complexe de comportament fuseseră înlocuite cu altele 
mai simple şi mai previzibile. Gândirea de perspectivă li se părea și 
ea de neatins. N-aveau niciun fel de obiective de viitor, nici măcar pe 
termen scurt, pentru că nu-şi puteau face planuri şi nu le puteau 
realiza. Astfel de persoane erau cu siguranță incapabile să se adapteze 
la situaţii noi. Dacă unul își rupea un șiret, nu-i dădea prin cap să 
ceară altul, ci continua să-și lege încălțările cu cel rupt. 


Mulţi pacienți supuși lobotomiei au devenit copilăroși şi imaturi, lip- 
sindu-le controlul asupra impulsurilor imediate. Mai mulţi dintre ei 
făceau crize temperamentale pentru lucruri minore. Toanele copi- 
lărești şi îmbufnarea erau extrem de frecvente. În vorbire, foloseau 
deseori aceleași expresii, iar abilităţile lor de comunicare se degradau 
progresiv, până ce nu mai puteau emite decât zgomote și mormăieli. 


În cele din urmă, își pierdeau capacitatea de a se îngriji siguri, de a 
vorbi și recunoaște obiecte, fiind incapabili de vreun semn de gândire 
critică. Pacienţii au suferit un declin cognitiv semnificativ, până la 
ruinarea totală a facultăților care țineau de propriul „sine“, în final, 
pierzându-se într-o lume primitivă, îngustă, de comportamente 
aproape animalice. 


Acest tip de procedură experimentală radicală, neautorizată, nu mai 
este permisă astăzi. Deși lobotomiile frontale reprezintă o epocă 
foarte întunecată din istoria tratamentelor psihiatrice, experienţele 
respective au scos la lumină modul de funcţionare a lobului frontal. 
Suntem cu toţii de acord că ar fi fost de preferat ca astfel de 
cunoștințe să ne fi parvenit prin alte mijloace, dar acum ne aflăm în 
posesia unor instrumente mult mai potrivite de observare a 
capacităţilor funcţionale ale majorităţii regiunilor creierului. Prin 
efectuarea de studii pe animale, prin observarea pacienților care au 
suferit leziuni cerebrale şi utilizarea tehnologiilor imagistice nou 

apărute, oamenii de știință înțeleg acum mult mai profund lobul 
frontal. Din vremea lui Phineas Gage am aflat că există grade de 
afectare și grade de disfuncție ale acestei zone sacrosancte. 


Înainte de a părăsi subiectul lobotomiei, aş dori să subliniez faptul că, 
în multe moduri şi la nivele diferite, persoanele dependente emo- 
tional (aproape noi toţi, probabil) suferă de un anumit grad de lipsă 
de vitalitate, tânjire după propria rutină, evită multe experienţe noi 
sau nefamiliare și îşi duc viaţa într-o stare aproape catatonică. 


Să reflectăm. Lezarea lobului frontal îi produce omului una sau mai 
multe din următoarele simptome: 


+ Tendinţă spre lene, letargie și lipsă de idei 

+ Preferinţa pentru uniformitate sau rutină 

+ Dificultate de concentrare asupra unor sarcini simple; angajare în 
proiecte sau eforturi — de pildă un regim sau un exerciţiu fizic — 
rămase nefinalizate 

+ Lipsa de înţelegere a sensului situaţiilor, cu alte cuvinte, incapaci- 
tatea de a învăţa din situaţii, pentru modificarea acţiunilor în 
vederea obţinerii unor rezultate diferite 

+ Manifestarea unor izbucniri emoţionale în momentul întreruperii 
deprinderilor de rutină 

« Incapacitatea de gândire în perspectivă, prin proiectarea de planuri 
de viitor 


Recunoașteţi pe cineva? 


Lezarea lobului frontal nu pare niciun moment să inhibe sau să 
altereze funcţiile de bază ale sistemului senzorial, motor, emoţional 
sau memoria, realizate în toate celelalte regiuni cerebrale, dar pare să 
ducă la pierderea capacităţii lobului frontal de a conduce, sintetiza şi 
coordona toate celelalte regiuni care ne influențează atât de mult 
identitatea. 


Motivul cel mai puternic pentru care majoritatea oamenilor nu-și pot 
folosi lobul frontal este dependenţa de emoțiile şi stările afective ale 
organismului. Într-un sens foarte real, ne-am autolobotomizat, prin 
faptul că am contat numai pe reţelele nervoase inflexibilizate prin 

acţionare repetată şi trecventă, care se declanșează aproape fără 
niciun fel de gândire. Spusele lui Henry David Thoreau despre „vieţi 
de disperare mută“ s-ar fi putut referi foarte bine la starea de 
inactivitate şi utilizare limitată a lobului nostru frontal. Studii 
recente, efectuate cu tehnicile de imagistică cerebrală, au arătat că 
tendința spre manifestări de comportament impulsiv şi excesiv 
emoţional crește direct proporţional cu gradul de inactivitate a 
lobului frontal.5 De fapt, într-un recent studiu efectuat de dr. Richard 
Davidson de la Universitatea din Wisconsin, la subiecţii la care 
imaginile tomografice indicau o activitate crescută a lobului frontal 
s-au constatat nivele mai scăzute ale hormonului de stres numit 
cortizol“, ceea ce conduce la concluzia că priceperea noastră de a ne 
controla voit reacţiile şi comportamentele impulsive este direct 
proporţională cu gradul de activitate a lobului frontal. 


Când este complet activat, lobul frontal ne ajută mai mult decât ne 
imaginăm să controlăm cine vrem să devenim. Pentru a scăpa de 
dependenţele noastre emoţionale, regele trebuie repus pe tron. A fi 
controlat de impulsurile venite din partea organismului înseamnă a 
trăi având corpul în locul minţii. Existenţa în regim de supravieţuire 
face ca acele substanţe puternice şi străvechi să ne influenţeze restul 
creierului să-şi concentreze întreaga capacitate asupra mediului de 
viaţă, a corpului şi a prezentului. Iată de ce, într-un anumit sens, 
trebuie să ne scoatem mintea din corp şi s-o ducem la loc, în creier, 
lucru pentru care trebuie mai întâi să reuşim să înţelegem ce anume 
face lobul frontal pentru noi, acest binecuvântat dar al evoluţiei 
pentru ființa umană, o minune de control şi rațiune superioară. 


Darul nostru cel mai de preț 


Evoluţia ne-a făcut un minunat cadou: lobul frontal aflat în partea 
anterioară şi centrală a creierului. O dezvoltare de cea mai recentă 
dată în anatomia cerebrală, acesta reprezintă o realizare de vârf, cea 


"Amen D.G. (2001), Healing ADD. The breakihrough program that allows you to see 
and heal the 6 types of ADD, Berkley Books, 

é Lemonick M. (2005 17 Jan), „The biology of joy: Scientists know plenty about 
depression, now they are starting to understand the roots of positive emotions“, Time 
(US Edition), 12- A25. 

mai evoluată regiune a sistemului nervos uman. Aflată exact în spa- 
tele frunţii, cel mai mare dintre toţi lobii neocortexului serveşte drept 
centru de control. El filtrează interferenţele, concentrează atenţia și 
potoleşte furtuna stârnită de centrii de percepţie în activitatea lor de 
a ne menţine conectaţi la universul exterior și interior. 


Multe imagini ale creierului uman, precum și limbajul pe care-l 
folosim ca să descriem funcţionarea sinapselor ne creează impresia 
unui spaţiu foarte agitat. Vorbim despre acționarea a milioane de 
neuroni, iar funcţionarea creierului este deseori zugrăvită ca o fur- 
tună de vară în regiunea central-vestică a Statelor Unite, încărcată de 
tunete şi fulgere. Tindem să credem că e un tumult permanent, o 
imagine care deseori surprinde cel mai bine ceea ce simțim. 


Reflectaţi o clipă însă la ce faceţi când citiţi rândurile de față. Sper că 
sunteți atât de adânciţi în conceptele pe care vi le prezint încât mintea 
vă e potolită, adică nu sunteţi conştient de scaunul pe care staţi, de 
durerea surdă din ceafă și dintre umeri, poate acum atenuată, de cele 
aflate dincolo de foaie, care s-au topit cumva în neființă, de zgomo- 
tele circulaţiei și ale lumii de dincolo de fereastră, acum estompate, 
singurul rămas fiind sunetul glasului interior care pronunţă cuvintele 
din pagină. Lobul frontal vă concentrează atenţia. 


Lobul frontal răspunde şi de hotărârile de-abia luate — să vă schim- 
baţi poziţia în scaun, să vă luaţi o mână de pe copertă, ca s-o duceți 
în creştet şi să vă scărpinaţi, să aruncaţi o privire la ceasul din cealaltă 
parte a camerei sau orice alte acțiuni din miile pe care le puteţi face 
într-o oră. 


Mai mult decât orice altceva, lobul frontal răspunde de opțiunile și 
acțiunile conştiente, voluntare, conforme unei intenţii, gândite, pe 
care le facem de nenumărate ori pe zi. Acesta este căminul „sinelui 
adevărat“. Să ne reprezentăm lobul frontal ca pe un dirijor aflat în 
fața unei imense orchestre. Are legături directe cu toate celelalte 
regiuni ale creierului, motiv pentru care le controlează modul de 
funcționare. 


Numai lobul frontal este capabil de genul de funcționare superioară, 
necesar îndeplinirii acestor sarcini superioare. Dacă e să ne depășim 

vreodată stările habituale de spirit şi tendința naturală de a simţi mai 
curând decât de a gândi, vom fi nevoiţi să ne cunoaştem îndeaproape 
lobul frontal și modul său de funcționare. 


Numai atunci când ne impunem conștient voinţa, piin folosirea 
lobului frontal, se poate ajunge la nivelul de calm şi control necesar 
evadării din ciclul de reacţii de natură chimică şi nervoasă care ne 
domină şi ne dictează personalitatea, deciziile pe care le luăm şi 
reacţiile cărora le dăm curs. Dacă nu o facem, vom fi la cheremul 
factorilor de mediu, ale nevoilor sau reacţiilor organismului și al 
amintirilor din trecut. Dacă nu putem gândi dincolo de emoţii, 
atunci trăim conform celor dictate organismului de către mediu. Mai 
curând decât să gândim, să inovăm și să creăm cu adevărat, ne 
mulţumim cu simpla acţionare a amintirilor sinaptice, izvorâte din 
trecutul nostru genetic sau personal, provenite din alte zone ale 
creierului; declanșăm mereu aceleaşi reacții chimice care ne fac să 
trăim în regim de supravieţuire. 


Pe scurt, în loc să fim izvorul cauzei, suntem mai curând la voia 
efectului. Lobul frontal este acea regiune din creier care modifică 
toate aceste aşa-numite „trăsături umane normale“. Gândirea la un 
nivel superior celor simţite necesită o voință care nu se manifestă 
decât în lobul frontal. Ceea ce ne separă de celelalte specii este în 
primul rând voinţa şi capacitatea lobului frontal de a ne ajuta să ne 
concentrăm atenția. 


Identitatea unicităţii umane 


Secole de-a rândul, oamenii de știință şi filosofii au făcut tot felul de 
presupuneri privitoare la neobișnuitele aspecte care ne diferențiază 
de toate celelalte forme de viață. Unicitatea fiinţei umane în 
comparaţie cu alte fiinţe de pe planetă nu decurge din faptul că avem 
degete opozabile, că putem sta drept şi că mergem în două picioare, 
nici că avem doi ochi îndreptaţi înainte sau că nu suntem acoperiţi 
decât cu foarte puţin păr, că folosim un limbaj sofisticat şi nici măcar 
că avem un creier mai mare. Există desigur alte animale cu creier şi 
mai mare ca al nostru — cel al elefantului, de pildă, îl depăşeşte cu 
mult pe cel al ființei umane adulte. 

Ceea ce ne distinge de toate celelalte specii animale este mărimea 
lobului frontal în comparaţie cu restul neocortexului. La pisică, lobul 
frontal deţine 3,5% din anatomia cerebrală superioară, iar la câine 
acesta reprezintă 7% din totalul „creierului nou“. La cimpanzeu și la 
alte primate mai mici, precum gibonul și macacul, proporţia lobului 
frontal față de restul cortexului este între 11 şi 17%. La om însă, lobul 
frontal ocupă între 30 și 40% din volumul total al neocortexului.? 


Până de curând, știința dispunea de foarte puţine date referitoare la 
lobul frontal. Pe vremuri, acesta era considerat „zona mută“, din 
cauza faptului că măsurarea activităţii lui cu verificatul și demnul de 
încredere electroencefalograf nu evidenția niciun semn de activitate 
asemănătoare celor găsite la măsurarea celorlalte regiuni ale 
creierului. După cum știm, zonele în care se desfășoară procesele de 
gândire de rutină, care prelucrează toți stimulii senzoriali din tot 
restul creierului sunt permanent active; electroencefalograful înre- 
gistrează activitatea cerebrală prin detectarea modificărilor de câmp 
magnetic. Acest instrument de tip vechi nu furniza însă decât foarte 
puţine informaţii despre cele petrecute în lobul frontal. 


Lucru demonstrat în cazul majorităţii cercetărilor asupra creierului, 
progresele tehnologice ne-au dat posibilitatea să înţelegem și mai 
multe aspecte noi și de valoare, permițându-ne să ne debarasăm de 
vechile ipoteze. Acum știm că lobul frontal supervizează aproape 
întreaga activitate cerebrală, că este lăcașul inspiraţiei, ceea ce misticii 
au denumit încoronarea. 


Deşi cunoștințele culturilor străvechi despre lobul frontal nu se 
puteau compara cu cele din ziua de astăzi, când se încorona un mărit 
rege, peste această regiune a creierului i se așezau aur și pietre pre- 
țioase, un mod simbolic de a afirma că acesta avea mintea necesară 
conducerii unui întreg popor. În vremurile de demult, pacificatorii 
erau încoronați cu o mlădiță de laur, care simboliza dominaţia asupra 
trupului și mediului, iar marii inițiați și civilizațiile avansate din 
vremurile de odinioară știau că giuvaerul purtat în mijlocul frunţii 


? Fuster J. (1997), The prefrontal cortex: Anatomy physiology and neuropsychology of 
the frontal lobe, Lippincott- Raven, Philadelphia. 

nu era pus acolo ca să accentueze trăsăturile feţei, ci ca semn de 
recunoaştere a puterii creierului, mai ales a lobului frontal. Veacuri la 
rând, lobul frontal a fost considerat cea mai ilustră regiune a 
creierului umană, ceea ce nu l-a scutit însă de experienţe precum 
operaţiile de lobotomie, practicate pe mii de pacienţi. 


Tronul sinelui adevărat 


Din punct de vedere ştiinţific, lobul frontal (numit şi cortex prefron- 
tal) poate fi considerat lăcaşul puterii la om. Ca parte a creierului cel 
mai strâns interconectată cu toate celelalte zone funcționale distincte 
ale acestuia’, lobul frontal este capabil să înfăptuiască o gamă impre- 
sionantă de sarcini. Are conexiuni directe cu cerebelul, cu toate cele- 
lalte părți ale neocortexului, cu creierul mijlociu, cu ganglionii bazali, 
cu talamusul, hipotalamusul, hipocampul, amigdala şi chiar cu 
nucleii trunchiului cerebral (vezi Capitolul 4 pentru mai multe detalii 
despre respectivele regiuni cerebrale). Mai mult decât atât, lobul 
frontal adăposteşte cele mai sofisticate matrice de rețele nervoase din 
creier, care îl echipează pentru manevrarea, coordonarea și integra- 
rea activităţii tuturor celorlalte regiuni. Dacă ne aducem aminte cele 
discutate despre homunculus, „omuleţul“ întipărit în țesutul cerebral 
(discutat tot în Capitolul 4), lobul frontal dispune şi el de o hartă 
asemănătoare. În propria sa structură există o hartă a tuturor celor- 
lalte conexiuni nervoase, în care se află întipărit întregul neocortex. 
Dacă neocortexul este placa de bază a creierului, atunci lobul frontal 


reprezintă unităţile sale procesoare centrale. 


Când e în acţiune lobul frontal, manifestăm cel mai înalt şi marcant 
nivel de conştiinţă, conştientul şi capacitatea noastră de observare a 
realităţii. Acesta este lăcaşul conștiinței noastre. Deoarece aceasta 
este regiunea creierului în care converg toate conexiunile piastre 
nervoase, este logic că ne putem înțelege şi observa propriile gânduri 
despre noi înşine. Conceptul de „sine, cea mai înaltă formă de 
înţelegere pe care o posedă mintea conştientă, se găseşte în lobul 


8 RSE (vezi referinţa 4, capitolul 2). i o 
9 Nauta W.J. (1972), „Neural associations of the frontal cortex“, Acta neurobiologiae 


Experimentalis, 32, Varşovia, pp. 125-140. 

frontal, regiunea celei mai înalte expresii a umanității. Cu alte 
cuvinte, dacă ne putem folosi și controla lobul frontal, atunci ne 
putem cunoaşte şi controla pe noi şi viitorul nostru. La ce altă 
realizare mai mare putem aspira? 


Cele două emisfere şi specializarea lobului frontal 


Între învăţare şi aportul de sânge către lobul frontal există o corelare 
foarte puternică. În cadrul unor experiențe controlate, în care s-au 
folosit imagini tomografice ale creierului în stare de funcționare, 
cercetătorii au observat că activitatea ambilor lobi frontali era la 
maximum când sarcina era nouă sau inovatoare. Subiecţilor li s-a 
cerut să găsească verbul corespunzător imaginii unui substantiv, 
măsurându-li-se debitul de sânge în timp ce li se anunța ce aveau de 
făcut. Cum era de așteptat, debitul înregistra cea mai mare valoare în 
lobul frontal atunci când cerința era nouă sau neobişnuită. Pe măsură 
ce subiecții înaintau în realizarea experienței şi se familiarizau cu 
procesul, aportul de sânge către lobul frontal înceta aproape complet. 
Cu alte cuvinte, cu cât suntem mai familiarizați cu cerința, cu atât 
mai puțină nevoie de sânge avea lobul frontal. În momentul în care 
s-a formulat o altă cerinţă, similară celei dintâi, fără a fi identică, 
circulația sângelui către lobul frontal a crescut, dar nu a atins nivelul 
anterior, ceea ce inseamnă că, în măsura în care cerința ne este „rela- 
tiv“ familiară prin asociere, avem nevoie de mai puţin sânge în lobul 
frontal în vederea procesării ei, deoarece necesită mai puţină concen- 
trare și canalizare a atenţiei. Din cauza elementului de familiaritate, 
creierul poate face asociaţii cu cerința anterioară, bazându-se pe 
modul în care o păstrasem deja sub formă de circuite nervoase. 


lată de ce, aportul de sânge către lobul frontal este maxim când 
cerința este nouă și minim când ne familiarizăm cu ea. Pe măsură ce 
ne obișnuim cu fiecare problemă, circulaţia sângelui în lobul frontal 
scade, restul neocortexului preluând frâiele. Asta sugerează faptul că 
învăţarea şi configurarea de conexiuni nervoase pentru noile 


19 Raichle M.E. et al. (1994), „Practice-related changes in human brain functional 
anatomy during nonmotor learning“, Cerebral Cortex, 4(1), pp. 8-26. 

informaţii obligă lobul frontal ca, la început, să manevreze el datele 
noi. Pe măsură ce începe să traseze harta informaţiei respective, el 
poate reduce semnalele transmise de restul creierului, astfel încât să 
nu fim distraşi de stimuli exteriori. În momentul în care lobul frontal 
s-a deprins cu noua cerinţă, iar aceasta s-a transformat în rutină, alți 
lobi ai cortexului cerebral înregistrează şi codifică informaţia pe tot 
cuprinsul cortexului ca fiind cunoscută sau învățată. 


Să continuăm cu afirmaţia că lobul frontal drept este mai mare decât 
cel stâng. Nimeni nu e sigur de ce, dar cercetătorii sunt de acord că, 
acolo unde o structură e mai dezvoltată, este logic să avem de a face 
şi cu o funcție mai evoluată. Altfel spus, organul mai bine dezvoltat 
are o capacitate mai mare de funcţionare. Gândiţi-vă la diferența 
dintre modul în care ni s-au dezvoltat mâinile față de picioare — 
degetele de la mână sunt capabile de mișcări mult mai fine decât cele 
de la picioare, având chiar şi un aspect mai cizelat. 


Numeroase experimente an dovedit diferenţele dintre funcţiile celor 
două părţi ale lobilor frontali, care sunt independente. Într-unul 
dintre experimente, cercetătorii au descoperit că această specializare 
pe emisfere a lobului frontal și a celor două jumătăţi ale creierului are 
de-a face cu noutatea şi cu rutina. Utilizând tomografii PET (tomo- 
grafie cu emisie de pozitroni) pentru măsurarea circulaţiei sângelui 
la nivelul creierului, cercetătorii le-au prezentat subiecţilor o nouă 
problemă de rezolvat şi au observat că, în cazul cerințelor modificate 
sau noi, lobul frontal drept s-a activat mai intens decât cel stâng. Din 
această cauză, când învăţăm informaţii pe care nu le cunoaştem, în 
încercarea de a transforma necunoscutul în cunoscut, se activează 
mai ales cortexul prefrontal drept. Pe măsură ce ne familiarizăm cu 
cerința, iar aceasta, prin repetiție mentală şi exerciţiu, se transformă 
în rutină, activarea se deplasează spre cortexului prefrontal stâng. În 
cele din urmă, aportul de sânge se mută spre partea posterioară a 
creierului, pe măsură ce începem să transformăm cerința în circuite 
nervoase şi să întipărim experienţa în chiar țesutul cerebral.!! 


H Gold J.M. et al. (1996), „PET validation of a novel prefrontal task: Delayed 
response alternation (DRA)“, Neuropsychology, 10, pp. 3-10. 

Totodată, cercetătorii au mai descoperit şi că lobul frontal drept, îm- 
preună cu o parte a emisferei drepte, este răspunzător de menţinerea 
atenţiei noastre pe perioade prelungite de timp; lucru de netăgăduit 
pentru că persoanelor care au suferit accidente vasculare cerebrale în 
această regiune le este dificil să rămână atenți mai mult timp. Lobul 
frontal drept ţine pe loc noul concept ca să se poată familiariza cu ideea 
necunoscută şi să ne graveze conceptul respectiv în țesutul cerebral. 
Pe măsură ce ne familiarizăm cu problema, partea stângă a lobului 
frontal preia informaţia, astfel încât s-o poată cataloga drept cunoscu- 
tă, înainte de-a o arhiva în restul de materie cenuşie. De exemplu, dacă 
ar trebui să învăţăm bucătăria chinezească, lobul frontal drept ne-ar 
menţine atenţia concentrată asupra noii informaţii şi experienţe. Ar 
trebui să ne menţinem atenţia în mod metodic, ca să începem să 
memorăm informaţia, până devine rutină şi e stocată în memorie. 


În multe sensuri, lobul frontal seamănă foarte mult cu ceea ce cre- 
dem noi despre sinele personalităţii noastre. Îi place foarte mult să 
înveţe noutăţi și ne menţine atenţia trează asupra noului şi intere- 
santului. Atât timp cât o abilitate care urmează a fi deprinsă este nouă 
şi „distractivă“, lobul frontal se ocupă singur de întreaga activitate. 
După câteva repetiţii, când toată noutatea şi surpriza s-au şters, lobul 
frontal trece lucrarea către altă regiune a creierului. Acestea sunt 
avantajele când eşti şef: munca de rutină, plictisitoare, s-o facă subal- 
ternii. Nu ştiu dacă aţi lucrat vreodată pentru un astfel de șef, dar, 
pentru că lobul frontal e ca un director în exercițiul funcţiunii, acest 
concept n-ar trebui să vă surprindă. 


Atâta timp cât activitatea sau ideea nouă ne inspiră, ştim că această 
concentrare susținută funcționează extrem de bine. Nu vă lăsaţi 
păcălit de metafora cu şeful care aruncă o parte din sarcină pe umerii 
celorlalţi, asta nu înseamnă că lobul frontal nu este capabil să se 
concentreze susținut şi că pasează altora treburile de rutină şi pe 
urmă se duce la culcare. Nici vorbă de aşa ceva — în stadiul acesta, 
lobul frontal este încă activ implicat în realizarea mai multor sarcini 
simultane, iar unul dintre lucrurile pe care le monitorizează este 
tocmai cu ce se ocupă „angajaţii“. 


De fapt, lobul frontal îndeplineşte deseori rolul de pârâcios — ob- 
servă când ne plictisim şi începem să ne lăsăm mintea să rătăcească 

spre alte activități, în loc să ne concentrăm asupra problemei în 
cauză. Trebuie să fi participat cândva, de exemplu, la un curs plic- 
tisitor, prilej în care, chiar dacă eraţi dezinteresați şi apatic, ştiaţi că 
trebuie să fiţi atent ca să învăţaţi subiectul, pentru că s-er putea odată 
să-l aveți la examen. Cel care v-a reținut atenţia la prelucrarea noii 
informaţii este tocmai lobul frontal (mai ales ce! drept), chiar dacă 
celelalte sisteme vociferau şi insistau să ieşiţi afară. Dacă n-ar fi lobul 
frontal, probabil că n-aţi învăța mare lucru. 


Lobul frontal are capacitatea să declanşeze activitatea în anumite 
sinapse, când îl folosim intenționat ca să acţionăm repetat o serie 
de conexiuni sinaptice pe care le legăm într-un circuit, ca-ntr-o comu- 
nitate. lată cum alcătuim noi amintiri. În plus, dirijorul din lobul 
frontal poate face restul creierului să se activeze în orice secvenţă, în 
orice combinaţie sau tipar, putând crea noi nivele de conştiinţă prin 
combinarea diferitelor rețele nervoase. Definiţia minții fiind aceea de 
creier în acțiune şi dată fiind existența a miliarde de neuroni cu 
posibilități aproape infinite de conectare, când dirijorul conduce 
orchestra, care cântă un cântec nou sau o variație a aceluiaşi cântec, 
noul portativ muzical este echivalentul unui nou nivel de conştiinţă. 


Lobul frontal poate şi „închide“ rețelele nervoase care au fost deja 
prinse în acelaşi „cablu“, astfel încât să poată folosi selectiv diferite 
amintiri asociative ca pe nişte cărămizi, înțeleagând idei noi. Poate 
convoca o gamă variată de informaţii în mod nonlinear, astfel încât 
ideile noi să poată fi examinate, analizate, inovate şi chiar create, în 
timp ce „răceşte“ alte rețele nervoase, pentru a nu fi distras de date 
lipsite de importanţă. Le va inhiba activarea, în așa fel încât atenţia să 
ne rămână concentrată la ceea ce avem în minte. lar noi avem tot 
timpul o mulțime de idei în minte. 


Mintea noastră cea ocupată 


Conform unor cercetări recente, oamenii de ştiinţă au demonstrat că în 
creier se prelucrează cam 400 de miliarde de unități de informaţie pe se- 
cundă. Dar, de obicei, noi nu conştientizăm totuşi decât vreo 2 000.12 


12 Walker, E.H, (2000), The Physics of Consciousness: Quantum minds and the 
meaning of life, Perseus, Cambridge, MA. 

Din aceste 2 000 de unităţi, stimulii prelucraţi de creier țin numai de 
conştientizarea organismului, a mediului şi a timpului. Cu alte 
cuvinte, gândurile noastre şi preocupările de zi cu zi se referă la 
îngrijirea corpului, la ce „simțim“. În același timp, monitorizăm me- 
diul şi timpul, ca să vedem cum ne afectează organismul. 


Vi se pare familiar ceea ce urmează să vă spun? La serviciu sau la 
şcoală ni se cere să ne concentrăm pe o sarcină, dar ne trezim între- 
bându-ne: mă doare spatele? Sunt obosit? Mi-e foame? E prea cald? 
Sau prea frig? Îmi place cum miros ceilalți? Cât o să-mi ia să termin 
de citit pagina asta? Nu e încă ora de masă? S-a făcut ora de plecare? 
În esenţă, conştientizarea acestor semnale este dictată de sistemul 
limbic, care alimentează chimic neocortexul în acest scop, lucru 
impus de regimul de supravieţuire, în care trăieşte zilnic majoritatea 
oamenilor. 


Fără implicarea directă a lobului frontal, gândurile noastre cotidiene 
se preocupă în special de supraviețuirea organismului. Cea mai mare 
parte a perioadei de veghe o petrecem anticipând și reacționând la 
stimulii exteriori primiţi de simţuri dinspre mediu şi, în consecință, 
toți ceilalți lobi ai creierului sunt ocupați să gândească. Această 
preocupare determină în final creierul să rămână ocupat cu încer- 
carea de a anticipa următorul moment. Altfel spus, fără implicarea 
lobului frontal, concentrarea pe evenimentele de perspectivă se face 
pe baza amintirilor. În mare parte din timp, oamenii nu-şi implică 
lobul frontal în preluarea controlului. 


Poate că ar trebui să ne întrebăm mai des cine deţine controlul? 
Lobul frontal poate funcţiona ca un fel de portar care permite accesul 
anumitor tipuri de informaţii prezentate frontal şi central, trecând pe 
linie moartă alţi stimuli, de care se va ocupa mai târziu sau deloc. 


Conștientul nostru este dictat de ceea ce alegem să recepționăm din 
ce ni se prezintă ca noi cunoștințe posibil de acumulat. Între prelu- 
crarea pur și simplu a acestor informaţii şi conştientizarea lor există 
însă o diferenţă uriașă. În ciuda celor 400 de miliarde de unităţi de 
informaţie pe care le prelucrează creierul în fiecare secundă, lobul 
frontal ne dă posibilitatea să selectăm activ ce date dorim să 
conştientizăm. 

Stând aici și citind, creierul preia informaţii de la toate simţurile, dar 
noi nu suntem conștienți de ele pentru că lobul nostru frontal le 
filtrează. Tot așa, ne putem urca 100 de zile în mașină, întoarcem 
cheia, schimbăm viteza și demarăm. În 99 din cele 100 de zile nici 
măcar nu auzim zgomotul motorului, iar apoi, într-o bună zi, auzim 
că scârţâie cureaua ventilatorului sau un zgomot care vine de sub 
capotă. De data aceasta, auzim motorul pentru că lobul central moni- 
torizează mesajul care intră dinspre cortexul senzorial, observă nou- 
tatea sunetului și ne pune în stare de alertă maximă ca să ne 
concentrăm asupra sunetului motorului. 


Nu putem învăţa decât dacă ne îndreptăm conştientul asupra stimu- 
lilor și informaţiei pe care o selectăm noi înșine, voluntar. Ca fiinţe 
umane, avem privilegiul să decidem la ce suntem atenți și cât timp. 
Atunci, să ne gândim la următorul lucru: realitatea poate exista 
oriunde ni se află mintea. De exemplu, putem evoca o amintire 
neplăcută ţinută într-un colț întunecat al minţii, iar aceasta va căpătă 
viaţă în doar câteva clipe. Putem chiar retrăi emoțional experienţa și, 
atunci, indiferent dacă ne place sau nu, creierul produce o mulţime 
de semnale chimice pe care le eliberează în organism şi produce 
aproape aceleași efecte chimice ca și experienţa originală. Iată cât de 
mobilă ne e atenția — o putem proiecta în viitor sau o putem ancora 
în trecut. Atenţia coordonată de voință poate fi cea mai mare 
binefacere, dar și cel mai grozav blestem. 


În consecinţă, dacă ne putem folosi lobul central ca să ne ajute să rea- 
lizăm o concentrare focalizată, gândurile pot fi făcute să pară mai reale 
decât lumea din afară. Cum e posibil așa ceva? Vorbim despre con- 
trolul asupra elementelor realităţii pe care decidem să ne concentrăm. 


Am să vă invit din nou să reflectaţi la tot ce se întâmplă în jur și în 
dumneavoastră, în timp ce parcurgeţi această carte. Gândiţi-vă la 
toate sutele de mii de celule care se reproduc în dumneavoastră, la 
activitatea impresionantă desfășurată nu mai departe decât dincolo 
de fereastră și la soţia care se uită la televizor în cealaltă cameră, pe 
care, la început, îl auzeaţi dar acum s-a topit în neant. Toate activită- 
tile respective au încetat atunci când v-aţi adâncit în lectură? Sigur că 

nu, dar, din punctul dumneavoastră de vedere, nu mai făceau parte 
din propria realitate. 


E posibil ca realitatea să fie ceea ce decidem noi să privim cu atenţie? 
Poate realitatea prezintă mai multe alternative, cu care, pur și simplu, 
nu ne aflăm pe aceeași lungime de undă? Ne putem perfecționa 
capacitatea de a folosi această regiune sofisticată a creierului astfel 
încât să putem decide selectiv unde şi la ce să fim atenţi? De aici 
apare întrebarea: ce efect poate avea acest lucru asupra vieţii noastre? 


Nu trebuie uitată nici experiența menţionată în Capitolul 2, cea cu 
călugării budişti. Dacă vă aduceţi aminte, aceşti maeştri ai meditației, 
superantrenaţi şi experţi, au putut obţine rezultate care ieşeau din 
graficele măsurătorilor activităţii lobului frontal. Aceştia au fost în 
stare să se concentreze asupra unui singur gând — compasiunea — şi 
să mențină gândul datorită lobului frontal. Ce s-ar putea întâmpla 
dacă am putea şi noi folosi exact abilităţile respective de concentrare 
şi focalizare? În mod evident, călugării stăpâneau la perfecțiune 
capacitatea de a amuţi celelalte centre ale creierului, în scopul menţi- 
nerii în minte a acestui unic gând. Dacă, figurat vorbind, li se în- 
cordaseră muşchii de concentrare, de unde au făcut rost de aşa ceva? 


Exact aşa cum mergem noi la sală şi exersăm cu mare râvnă şi hotă- 
râre, tot aşa a trebuit să facă și ei — să-şi exerseze puterile de concen- 
trare. În fapt, nu e cu nimic diferit de ce facem când învăţăm să jucăm 
tenis. Aţi văzut vreodată antebraţul unui tenisman profesionist? 
Brațul cu care joacă îl depăşeşte cu mult în grosime pe celălalt, lucru 
determinat nu de vreo anormalitate genetică, ci de utilizarea aproape 
constantă a unui braţ în defavoarea celuilalt. Putem face același lucru 
şi cu mintea: ne putem exersa de multe ori capacitatea de concentrare 
pentru a ne dezvolta lobul frontal, astfel încât să funcționeze la nivel 
superior. Ne putem face creierul să funcționeze mai bine. La urma 
urmei, acesta este rostul dezvoltării acestor muşchi la jucătorul de 
tenis — nu din considerente de aspect, ci de funcţionare. Muşchii 
mai mari îi asigură jucătorului mai multă putere şi mai mult control 
asupra loviturilor. Capacitatea mai mare de atenţie din creierul cuiva 
nu se datorează unei creșteri efective în mărime a lobului frontal, ci, 
mai curând, existenţei unor zone funcţionale mai extinse şi care de 
aceea lucrează cu mai multă eficienţă. 

Deci, cum ne formăm obiceiul să exersăm până atingem o asemenea 
dezvoltare? Din fericire, lobul nostru frontal vine deja preconfigurat 
cu programul necesar pentru realizarea sarcinii. 


Funcţia principală a lobului frontal: intenţia 


Dacă ar trebui să aleg un singur cuvânt ca să descriu lobul frontal, 
acela ar fi intenția. Lobul frontal este acea parte a creierului care 
decide acţiunea, reglează comportamentul, proiectează viitorul şi 
răspunde de intenţia fermă. Altfel spus, când suntem cu adevărat 
deciși și am făcut o alegere conştientă (am luat o hotărâre), ne acti- 
văm lobul frontal. Capacitatea noastră de concentrare şi focalizare 
este şi ea o funcţie a lobului frontal. Acesta ne duce la îndeplinire 
intenția de a ne concentra atenţia asupra unui gând sau a unei cerinţe 
şi ne împiedică mintea să rătăcească spre alte gânduri sau stimuli. 


Când ne autodisciplinăm şi ne controlăm impulsurile, ne folosim şi 
această componentă specializată a creierului. Nu vi se pare exact ce 
ne trebuie, dacă vrem să încercăm să ne dezvoltăm o nouă deprin- 
dere, să învăţăm o limbă sau să încercăm să ne perfecționăm capaci- 
tatea de concentrare? 


Un alt lucru minunat legat de lobul frontal e acela că inhibă compor- 
tamentul întâmplător (printr-un proces numit control al impul- 
surilor), astfel încât fiecare gând să nu ne facă să acţionăm fără să ne 
gândim la consecinţe. Una dintre cauzele pentru care adolescenții 
sunt atât de impulsivi este aceea că lobul frontal are nevoie de timp 
ca să se dezvolte complet. Într-un articol publicat în revista Nature în 
1999, cercetătorul Jay Giedd și asociaţii acestuia din cadrul Institu- 
tului Naţional de Sănătate Mentală demonstrează cu claritate că 
dezvoltarea lobului frontal continuă pe toată durata adolescenţei, 
până spre 25 de ani (vezi Capitolul 5). În adolescență, nu numai că 
suntem asaltaţi de hormoni dezlănţuiţi, dar ne şi lipseşte genul de 
control al impulsurilor pe care îl posedă adulții — sau cel puţin ar 
trebui să-l posede.!3 


13 Giedd J.N. et al. (1999 01 Oct), Brain development during childhood and 
adolescence: A longitudinal MRI study“, Nature Neuroscience, 2, pp. 861-863. 

Adolescenţii gândesc altfel lucrurile decât adulţii, şi asta dintr-o 
cauză simplă: nu dispun încă de echipamentul necesar pentru 
procesarea raţionamentelor complexe. Lobii lor frontali sunt încă în 
dezvoltare şi, în acelaşi timp, amigdala lor, situată în profunzimea 
creierului mijlociu şi implicată în reacţiile viscerale (reacţiile noastre 
de tip luptă-sau-fugi) este mai activă decât centrii superiori ai 
raţiunii (cum ar fi lobul frontal). Un nivel scăzut de activitate în lobul 
frontal înseamnă control redus asupra comportamentului impulsiv şi 
al emoţiilor, în timp ce o amigdală excesiv de activă va determina 
nivele ridicate de reacţii emoţionale şi decizii impulsive. Adolescenţii 
iau frecvent decizii, bazându-se pe ceea ce simt. Câteodată, nici nu 
putem discuta raţional cu ei, pentru că lobul lor frontal nu este pe 
deplin funcţional pentru gândirea logică. Acest fapt explică 
impetuozitatea adolescenților — lobii lor frontali nu pot ţine în frâu 
sinele emoţional. 


Funcționarea lobului frontal seamănă foarte mult cu cea a unui di- 
rector executiv de companie, care coordonează acţiunile întregului 
personal de execuţie. Ca un destoinic director, lobul frontal face mult 
mai mult decât o simplă acţiune de supervizare, în care să monito- 
rizeze munca subalternilor şi să le spună celorlalte părţi componente 
ale creierului ce să facă. Acesta este şi sediul gândirii critice şi al 
invenţiei. El se alimentează din baza de date cu amintiri stocate în 
restul cortexului cerebral, folosindu-le ca materie primă pentru 
producerea de noi constructe, producându-ne şi aspiraţiile, şi ambi- 
tiile. Această regiune ne permite să cântărim gravitatea diferitelor 
situaţii, să analizăm contextul actual şi să facem presupuneri referi- 
toare la alternativele avute la dispoziţie. Ea proiectează posibilități, 
construieşte strategii, prin formularea de noi idei şi apoi extrapolează 
rezultatele viitoare. Lobul frontal improvizează. După ce proiectează 
numeroase rezultate posibile, lobul frontal poate decide pe care să-l 
susțină prin eforturi proprii. Funcţiile lobului frontal ne permit să 
învăţăm dintr-o experienţă şi să hotărâm ce vom face altfel data 
viitoare. Lobul frontal le dă oamenilor posibilitatea să viseze la „ce-ar 
fi dacă...?% la noi posibilităţi și potenţiale nelimitate. Pe scurt, lobul 
frontal este implicat activ în creaţie. 

Ştiinţa recunoaşte rolul esenţial al cortexului prefrontal pentru capa- 
citatea speciei noastre de a activa cel mai înalt nivel de compor- 
tament intenţionat și voluntar. Dispunând de un cortex prefrontal atât 
de dezvoltat, avem şi autonomia opțiunii complexe și a imaginaţiei. 
Ca maximă recompensare a rutinei incremenite și a reacțiilor 
previzibile, comune tuturor speciilor aflate mai jos pe scara evolutivă, 
lobul frontal înzestrează ființa umană cu virtutea opțiunii conștiente 
şi a voinţei libere. Fără el, multe dintre lucrurile despre credem că ne 
conferă calitatea noastră umană ar lipsi. 


Cine suntem noi ca indivizi, ce dorim, ce vrem să fim în viitor și în 
ce fel de lume vrem să trăim, toate acestea sunt determinate de modul 
în care ne folosim lobul frontal. Să privim mai în detaliu această 
uriaşă binefacere. 


Eroii se definesc prin intenţii de neclintit 


Lobul frontal ia decizii care ne susțin aspiraţia pentru realizarea unui 
anumit rezultat. Când folosim această parte a creierului la întreaga sa 
capacitate, comportamentul corespunde scopului nostru, iar acţiunile 
corespund intenţiei — mintea şi corpul sunt una. De câte ori 
comportamentul şi obiectivul v-au fost în deplină armonie? Cât de 
des nu suntem de acord cu acţiunile şi intenţiile noastre? „Am de 
gând (intenţionez) să fiu din nou în formă şi să alerg doi kilometri pe 
zi. Intenţionez să nu mai beau răcoritoare și alte băuturi dulci. 
Intenţionez să am mai multă răbdare cu copiii, cu nevasta, cu colegii. 
Intenţionez să mă dedic mai mult unei cauze caritabile.“ 


Există o expresie de genul: eul nostru completează câteodată cecuri 
pe care corpul nu le poate încasa. Dar eul nu face altceva decât să 
acţioneze conform ordinelor primite de la creier, aşa că mai bine să 
reproșăm o astfel de conformare la ordine exact cui se cuvine: voinței 
noastre de acţiune. Deseori, nu respectăm ordinele până la capăt 
pentru că „n-avem chef“. Când le permitem emoţiilor să ne stea în 
cale, lobul frontal adoarme din nou, iar noi funcționăm pe pilot 
automat, reacționând în fiecare zi cum ne spune sporovăiala 
neîncetată din cap. Lobul frontal poate potoli dialogurile și sugestiile 
interioare care ne ademenesc să nu mai ascultăm de aspirații 

superioare, Folosit corespunzător și la întreaga capacitate, lobul 
frontal va acumula forțele necesare încasării cecurilor respective în 
favoarea noastră. 


Pus la muncă aşa cum se cuvine, lobul frontal ne dă posibilitatea să 
privim obiectiv situaţiile, să ne organizăm gândurile, să elaborăm 
planuri de acțiune pe care să le respectăm și să ne evaluăm acţiunile, 
stabilind dacă au avut sau nu succes, în funcţie de intenţii. Lobul 
nostru prefrontal poate fi considerat forţa de disciplinare a creierului, 
un manager intern înnăscut. Dr. Thomas Gualtieri, directorul 
medical al clinicilor de neuropsihiatrie din Chapel Hill și Charlotte, 
Carolina de Nord, ne oferă o excelentă descriere a lobului frontal, 
despre care spune că „are capacitatea de a elabora obiective, de a face 
planuri în vederea punerii lor în practică, de a le realiza eficient, de a 
schimba cursul de acţiune și de a improviza, în funcţie de obstacole 
şi eșec, şi de a reuşi în toate demersurile sale fără îndrumare sau 
organizare din exterior'“14. 

Aceste trăsături sunt înnăscute în lobul frontal și sunt posibile 
datorită legăturilor sale directe cu toate celelalte regiuni distincte ale 
creierului. Nicio altă specie cunoscută nu dispune de o astfel de 
capacitate. Vi s-a oprit vreodată câinele să înfulece ce-a şterpelit de 
pe masa din bucătărie ca să reflecteze la multiplele consecinţe ale 
acțiunii lui? Cât de des ne autoreglăm comportamentele și reflectăm 
asupra lor? În schimb, cât de des ne rulăm reţelele nervoase pe pilot 
automat, în regim de supravieţuire şi bucurându-ne prosteşte de 
euforia chimică a propriilor dependențe emoţionale? 


O altă dovadă a puterii pe care o deţine lobul frontal se referă la sigu- 
ranţa și claritatea alegerii. Când luăm o hotărâre cu privire la un 
lucru, indiferent de context, lobul frontal trăieşte un moment de 
apogeu. De fiecare dată când ne punem ferm în minte să fim, să 
facem sau chiar să avem ceva, indiferent de cât timp ne va lua, de ce 
s-ar întâmpla în mediu sau de ce simte organismul în momentul 


'4 Amen D.G., Schimbă-ţi mintea ca să te vindeci de tulburările emoționale. Program 
revoluționar pentru vindecarea anxietății, depresiei, obsesiilor, agresivității şi 
impulsivității, Curtea Veche Publishing, Bucureşti, 2012. 

respectiv, scăpărăm scânteia declanşatoare a acestei structuri 
cerebrale. Într-un astfel de moment, nu ne mai pasă de lumea de 
afară sau de ce simte corpul; ne conformăm unei reprezentări interne 
sau unei concepții interioare asupra propriului scop. Luarea unei 
hotărâri, fără a ține cont sau a ne face griji de cuni s-ar putea realiza 
alternativa aleasă, reprezintă momentul în care lobul frontal este 
complet activat. 


Ce ne uimeşte atât de tare la creierul nostru și la lobul frontal este 
faptul că avem capacitatea să facem un gând anume să devină unica 
realitate. Datorită mărimii lobului frontal, omul are privilegiul de a 
face din gând cel mai important şi mai real lucru dintre toate. Suntem 
cu toții, în mod natural echipați pentru aşa ceva. Când ne 
transformăm gândurile în unica realitate şi le tratăm ca și cum așa ar 
fi de-adevăratelea, atunci funcţiile primare ale lobului frontal sunt 
reunite într-o forță la fel de mare ca orice altceva din univers. 


Sper că aţi trăit experienţa unui perfect unison între intenţie, atenție 
și voință. Am prieteni care participă la maraton și care-mi spun că 
acesta nu se aleargă cu picioarele, ci cu mintea, iar experiența mea de 
atlet de triatlon vine să confirme acest lucru. În ciuda tuturor 
dovezilor contrare, când ne apropiem de ultimii kilometri de parcurs, 
mesajele care vin dinspre picioare spun că le trebuie neapărat mai 
mult combustibil, degetele de la picioare ne informează că nu mai e 
mult și-şi pierd unghiile, iar pancreasul raportează că nu poate 
produce suficient combustibil pentru muşchii care ni se sfârşesc de 
foame, dar creierul nu se dă bătut şi mână cu voinţă organismul până 
la linia de sosire. 


Această putere a intenției de neclintit este lucrul pe care-l admirăm 
cel mai mult la eroi, Prin ei, vedem lobul frontal în plină acţiune, cum 
ne inhibă nevoia de gratificare imediată, permițându-i creierului 
să-şi păstreze obiectivele pe termen lung. William Wallace, Martin 
Luther King, Sfântul Francisc din Assisi, Mahatma Gandhi și Regina 
Elisabeta I a Angliei au fost cu toţii campioni ai lobului frontal, care 
s-au îndârjit în urmărirea rezultatului dorit — un principiu de 
libertate, onoare sau dragoste, și care nu s-au abătut niciodată de la 
idealul lor, indiferent cât de dificile sau haotice au fost obstacolele 

care le-au stat în cale. Au fost capabili să confere voit atâta realitate 
unui ideal, încât, prin concentrarea constantă a atenției asupra unui 
anumit concept, acesta a devenit mai important decât nevoile pro- 
priului corp, decât condiţiile de mediu şi chiar decât timpul. Cu alte 
cuvinte, n-a contat dacă trupul le era în primejdie, cât de dificile erau 
obstacolele imediate sau de cât timp va fi nevoie pentru depăşirea 
unor condiţii aproape unanim potrivnice. Idealul a fost singurul care 
a contat şi nicio tentaţie nu i-a abătut de la obiectivul stabilit. Intenţia 
le era limpede în minte şi conta mai mult pentru ei decât multe alte 
considerente. În tot decursul istoriei, eroii noştri au demonstrat o 
concentrare deplină a gândirii şi intenţiei, cuplată cu consecvență în 
comportament şi acţiune. Într-adevăr, eroii au modelat realitatea 
astfel încât să corespundă imaginii interioare pe care şi-o construi- 
seră. Aceasta este puterea adevărată, iar lobul frontal este structura 
care ne oferă această capacitate. lată ce aspect al măreției ne stârneşte 
admiraţia secretă — corespunde unui potenţial pe care-l avem şi noi. 


Să ne întoarcem atunci cu gândul la Capitolul 2 şi la cei care au reușit 
să se vindece singuri. Când ne gândim la ce au fost în stare să 
realizeze din perspectiva diferitelor capacități ale creierului, credința 
într-un rezultat poate căpăta un nou sens. Credința este poate cea 
care operează atunci când vrem să obținem un rezultat anume. 
Credem în el mai mult decât în ce ne spune lumea exterioară. Dacă 
este într-adevăr aşa, atunci credința poate fi definită drept convin- 
gerea că singura realitate este gândul — independent de context. 
Când ne rugăm unei forțe superioare să ne schimbe viaţa, oare nu 
credem şi nu facem gândul mai puternic decât realitatea din jur? 
Lobul frontal realizează acest lucru. 


lată de ce Dean, bărbatul din Capitolul 2, care suferea de leucemie, 
nu „suferea“ de fapt deloc. Deşi nu-şi trata boala, el depăşise cu mult 
limita de viață estimată de medici. Dean își pusese pur şi simplu în 
minte că urma să trăiască indiferent de feedbackul pe care-l primea 
de la organism (imaginea lui din oglindă), de la mediu (ce-i spuneau 
doctorii) şi fără restricţii de timp (cele şase luni de viață estimate în 
urma diagnosticului). 

Oamenii folosesc tot timpul expresia „a-şi pune ceva în minte“, dar 
sper că acum începem s-o întelegem altfel. Suntem capabili să ne 
punem o altă minte în cap, aşa ca Dean. Ne putem alcătui o minte 
independent de obişnuitele constrângeri de timp şi de mediu. Putem 
concepe și putem face să existe o realitate mult diferită de cea în care 
trăim. Și primul pas în acest proces este folosirea lobului frontal care 
să preia din nou comanda. De ce oare sunt așa de puțini cei în stare 
de realizări asemănătoare celor înfăptuite de eroii lor? Oare eroii 
respectivi sunt dotați cu structuri cerebrale diferite de ale altora? 
Bineînţeles că nu. Eroii aceia au învăţat pur şi simplu să „trăiască“ în 
casa lobilor frontali mai des decât oricine altcineva. 


Concentrarea şi controlul impulsurilor 


Pe când eram student, cunoșteam pe cineva căruia am să-i spun „Co- 
țofana“. Coţofenele sunt păsări foarte inteligente şi curioase, hoaţe 
renumite. De orice lucru strălucitor şi luminos ar da cu ochii, trebuie 
să-l cerceteze. Deseori, cuiburile le sunt talciocuri de obiecte 
şterpelite, pe care firea curioasă le-a impins să le adune. Din câte 
ştiam eu, colegul acesta nu fura, dar dovedea aceeași fire uşor de 
distras, caracteristică semenelor lui păsăreşti. Făceam parte din 
aceeaşi grupă de studiu şi era aproape imposibil să-l determin să se 
concentreze pe activitatea pe care o aveam de realizat. Nu conta unde 
ne întâlneam — într-o cameră de la cămin, într-o sală de curs, 
într-un apartament din oraș sau într-o cafenea —, el părea mai atent 
la mişcările sau obiectele din jur decât la subiectul de care ne ocu- 
pam. Privirea îi alerga cu o viteză neobişnuită prin cameră şi, mai rău 
încă, părea că nu-şi filtrează niciun gând care-i trecea prin cap şi nici 
că l-ar fi considerat pe vreunul nepotrivit de rostit. Trăncăneala lui era 
în stilul fluxului conştiinţei, o înșiruire de propoziţii non-sequitur. 
Auzisem de pe atunci câte ceva despre sindromul deficitului de 
atenţie și nu cred că suferea de o formă clasică a acestui sindrom, dar 
chiar și așa incapacitatea de a sta liniştit şi de a se concentra îl făcea 
să pară că reacționează la fiecare impuls transmis de organism şi de 
mintea lui hiperactivă. Fireşte că poseda şi el un lob frontal, dar 
acesta părea mereu să îngenuncheze în fața unui torent de apeluri la 
acțiune, venite din partea corpului. 

Când ne este clar ce vrem, lobul frontal interzice oricărui alt lucru să 
ne distragă de la scop şi intenţie. Cât de des ne conformăm acestei 
funcţii a lobului frontal? Imaginaţi-vă cum aţi reacţiona în următorul 
scenariu. 


Într-o sâmbătă dimineaţă, la ora zece, încercaţi să-i trimiteţi mamei 
un cadou de ziua ei. Mama locuiește la 600 km depărtare şi mai sunt 
cinci zile până la aniversare. Oficiul poştal este închis lunea 
următoare, aşa că numai azi mai puteţi să-i puneţi cadoul la poştă ca 
să-l primească la timp. După ce l-aţi expediat, urmează să vă întâlniți 
cu soţul la prânz, ca să mergeţi la masă. Lobul frontal știe clar ce 
trebuie făcut în viitorul apropiat. 


În drum spre poştă, observați că magazinul preferat anunţă reduceri 
la toate articolele de primăvară, care vă plac foarte mult. Afişul 
enorm care anunţă reducerile este un stimul extern care declanșează 
un impuls. Căreia dintre acţiunile următoare i-aţi da curs? 


Acţiunea A: vă entuziasmați atât de tare, încât uitaţi de intenţia 
inițială, iar emoţiile nu ţin cont de scopul dintâi. "lrageți imediat 
maşina în parcare ca să mergeţi la cumpărături. Când vă aruncaţi în 
sfârşit ochii pe ceas, e ora două după-amiaza. Poșta s-a închis și ați 
ratat și întâlnirea pentru masa de prânz. 


Dacă aţi optat pentru această reacţie, iată ce s-a întâmplat: când aţi 
văzut că sunt reduceri la magazinul preferat, acest stimul extern s-a 
dovedit un factor de distragere atât de puternic, încât suprave- 
ghetorul creierului a încetat să mai pună stavilă abaterii minţii către 
alţi stimuli. S-a pierdut controlul asupra impulsurilor, ca și concen- 
trarea asupra planului iniţial. Prioritățile vi s-au schimbat, iar 
creierul se concentrează acum pe noua intenţie legată de cumpă- 
rături. În consecinţă, comportamentul nu vi s-a mai conformat 
obiectivelor iniţiale. Sentimentele imediate de gratificare şi nevoia pe 
termen scurt au avut prioritate față de lipsa de emoții legate de 
intenţia pe termen lung. N-aţi hotărât nimic ca să stabiliți o altă oră 
de întâlnire cu soţul pentru prânz, n-aţi analizat nicio clipă conse- 
cințele legate de cadoul mamei şi, mai presus de orice, comporta- 
mentul negândit i-a afectat pe ceilalți. 

Acţiunea B: simțind îndemnul de a vedea ce e cu reducerile, apelati 
la lobul frontal ca să examinaţi registrul de posibilităţi. Aveţi o 
imagine mentală a vulnerabilității scopurilor de azi la factorul timp, 
Vă cântăriţi prioritățile şi hotărâți să vă continuaţi acțiunile conform 
planului iniţial. Lobul frontal însă vă oferă o alternativă care vă rezolvă 
conflictul şi adaugă noi intenţii celor deja existente pe listă — după ce 
luați masa cu soțul, petreceți după-amiaza la cumpărături. 


Dacă preferați acțiunea B, lucrurile s-au desfășurat așa: cortexul 
prefrontal v-a permis să vă menţineţi scopurile, astfel încât acţiunile 
au corespuns intenţiilor respective. 


lată cum lobul frontal nu permite creierului să fie atent la stimulii 
externi care nu au legătură cu scopurile noastre. În plus, acesta ne 
conferă forța interioară de a nu reacționa la stimuli care creează stări 
de gratificare imediată, ci ne oferă în schimb capacitatea de a ne 
păstra visurile, idealurile, scopurile şi obiectivele, în loc să cedeze în 
favoarea unei stări momentane mai plăcute. Ne reţine de la o reacţie 
rapidă, de tip reflex. l 


Acțiunea A este tipică unei persoane ugor de distras de către stimulii 
externi. lată cum putem trăi dacă nu apelăm la lobul frontal — pradă 
uşoară în fața unor ocazii sau conditii exterioare familiare care nu co- 
respund intenției noastre inițiale. Facem acest lucru pentru că 
preferăm plăcerea imediată în locul capacității de a opta pentru 
altceva, superior stărilor familiare ale corpului, declanşate de un 
stimul de mediu. 


O parte oarecare a creierului trebuie să fie în stare să filtreze cantită- 
tile enorme de stimuli cotidieni şi să ne menţină atenţia concentrată 
asupra celor mai importanţi stimuli, pe baza voinţei noastre libere, pe 
decizia noastră și pe cele mai importante dintre obiectivele noastre. 
Cu alte cuvinte, o anumită parte a creierului trebuie să acţioneze ca 
birou de sortare, care să ne dea posibilitatea să prelucrăm toată această 
informaţie. De exemplu, chiar acum sunt zgomote în jur la care nu 
sunteți atent. Dacă vă opriţi şi ascultați, o să auziți ceva care acum 
câteva clipe vă scăpase atenţiei. Creierul a prelucrat această informa- 
ție pentru că a auzit-o, dar stimulii auditivi respectivi nu pot fi auziti 
decât dacă sunt conştientizaţi. Lobul frontal vă dă posibilitatea să 

alegeţi căror stimuli vreți să le daţi atenție, monitorizând diferitele 
semnale provenite din lumea exterioară. 


Lobul frontal şi concentrarea 


Ce se întâmplă deci cu capacitatea noastră de concentrare atunci 
când activăm lobul frontal? Când ne concentrăm, când suntem atenți 
sau foarte absorbiți de învățătură şi pe deplin focalizați, lobul frontal 
ne împiedică creierul să rătăcească dincolo de calea de acţiune aleasă. 
Pentru a nu ne distrage mintea, lobul frontal ignoră semnalele cor- 
pului care au legătură cu emoțiile şi cu percepția factorilor de mediu. 
La fel de important este şi faptul că lobul frontal „dă mai încet“ 
stimulii, adică împiedică zonele cerebrale specializate să se ocupe de 
prelucrarea informaţiei senzoriale sau motorii. Totodată, acesta 
încetinește și cortexul motor, astfel încât, dezactivat fiind, tindem să 
stăm aproape nemișcaţi, lucru care se explică prin faptul că, atunci 
când suntem atenţi sau ne concentrăm, funcţiile motorii ale părții 
cerebrale respective sunt încetinite sau dezactivate, ceea ce ne face să 
intrăm într-un fel de transă, iar corpul ne secondează. În centrii de 
pe cortexul motor, care răspund de mișcarea corpului nu mai există 
inteligență. Când circuitele senzoriale se „răcesc“, e ca și cum n-am 
mai simţi nici mediul, nici corpul, pentru că în zona „simțitoare“ a 
cortexului nu se prelucrează niciun gând. 


Dacă nu mai acţionăm nici circuitele cortexului vizual, nu vom mai 
vedea lumea din jur, iar gândurile ne vor ocupa avanscena şi centrul 
minţii, iar dacă facem acelaşi lucru și cu cortexul auditiv, nu vom mai 
conştientiza sunete precum zgomotele maşinilor care trec pe stradă. 

Chiar şi centrii emoţionali din creierul limbic se „răcesc“, În conse- 
cină, lucrul la care ne gândim sau asupra căruia ne concentrăm va 
deveni mai real pentru noi decât lumea exterioară. Lobul frontal 
dezactivând rețelele nervoase respective, noi nu mai prelucrăm 
niciun nivel de conştiinţă în acea zonă a creierului şi, din această 
cauză, nu ne mai conştientizăm corpul, mediul şi nici chiar timpul. 


L.obul frontal ne înfrânează şi alte părţi ale creierului, ca să împiedice 
mintea să mai rătăcească spre amintiri şi asociaţii, alte gânduri sau 

stimuli externi, lipsiţi de legătură cu subiectul în cauză. De exemplu, 
el struneşte rolul asociativ al lobului temporal şi nu-i permite să 
alunece spre imagini și emoţiile asociate acestora, care nu au legătură 
cu subiectul asupra căruia ne concentrăm. 


Să presupunem că te hotărăşti să te concentrezi cum să gândeşti şi să 
acționezi altfel față de sora ta, care suferă și se plânge mereu. Lobul 
frontal este zona din creier care menține corespondența dintre 
gânduri şi obiectivul iniţial şi care ne face să nu deviem de la această 
cale. Lobul frontal începe să strângă date şi să iniţieze gânduri despre 
cum va trebui să ne purtăm, pornind de la experienţa din trecut şi de 
la cunoștințele noastre teoretice. Dacă te concentrezi, intenţia începe 
să prindă viaţă. 


Ce s-ar întâmpla însă dacă, în timp ce tu încerci să găseşti noi căi s-o 
sprijini, îţi vin în minte nişte asociații care au legătură cu sora, dar nu 
şi cu intenţia ta? În doar câteva clipe, nu mai cugeţi cum să te porţi şi 
ce să gândești când eşti în preajma ei, ci la toate împrejurările când 
ţi-a reproșat că ești vinovat de tot ce s-a întâmplat rău de când erați 
copii — de la bicicleta pe care o împărțeaţi şi pentru care vă certați 
când aţi mai crescut, la întrebarea dacă bicicleta era roşie sau roz, la 
împrejurarea când ai căzut de pe bicicletă la 12 ani, la amintirea 
experienţei din spital, la îngheţata pe care vi-o dăduse unchiul Frank, 
la ce s-o mai fi întâmplat cu el şi pe unde o mai fi..., ați înţeles ce 
vreau să spun. Ai început, gândindu-te cum să te porți altfel cu sora 
ta şi, până să te dezmeticeşti bine, te-ai pomenit că mănânci înghe- 
tată cu unchiul Frank. 


Lobul frontal este cel care ne împiedică mintea să treacă la circuite şi 
rețele asociate care se depărtează de procesele iniţiale de gândire. 
Dacă suntem ferm hotărâți să păstrăm o imagine în minte, „şeful“ o 
va împiedica să se risipească. El realizează acest lucru dezactivând 
semnalele organismului, mediului şi timpului către creier. Cerce- 
tătorii numesc acest fenomen raport de reducere a semnalu- 
lui-faţă-de-zgomot. Noi, vom numi acest raport reducerea-volu- 
mului-faţă- de-stimulii-exteriori. 


În cazul unei persoane care explodează din mai nimic, semnalele pe care 
le transmite organismul ei sunt atât de puternice şi de persistente, 

încât lobul frontal nu se poate concentra cu fermitate asupra unui 
ideal important; substanţele chimice îi fac ravagii prin corp şi creier, 
iar sistemul nervos autonom a preluat controlul pentru a răspunde 
nevoilor corpului. 


Aşa cum am mai discutat, lobul frontal nu poate totuși conferi atâta 
importanţă unui gând încât, efectiv, să nu mai existe nimic altceva. 
Această imagine internă consumă atât de multă atenție concentrată, 


transcendente ale celor aflaţi în. stări de extaz spiritual au fost 
considerate exterioare domeniului biologicului, naturalului sau 
oricărui „real“. În ultimii ani însă s-a dezvoltat exploziv un nou 
domeniu de studiu, numit neuroteologie. Cercetătorii, dintre care 
cea mai proeminentă figură este dr. Andrew Newberg de la 
Universitatea din Pennsylvania, au căutat să cuantifice experien- 
tele spirituale şi să afle ce se întâmplă în creierul budiştilor din 
Tibet în timpul. meditației şi al călugărițelor franciscane în 
timpul rugăciunii, de exemplu. S-au folosit de tehnici sofisticate, 
inclusiv tomografii SPECT care folosesc o substanţă de trasare 
radioactivă în creierul subiecților supuși investigaţiei și care au o 
așa-zisă experiență mistică, Newberg și alţii au identificat acele 
regiuni ale creierului care sunt active în timpul acestor 
experiențe. Lucrând cu subiecți adânciţi în meditaţie sau în 
rugăciune, aceştia au stabilit că fasciculul de neuroni din lobul 
parietal superior — zona de orientare și asociere — tac în timpul 
acestor perioade de concentrare şi focalizare intensă. După cum 
e de așteptat, lobul frontal se luminează de atâta activitate. 


“Centrul de orientare și asociere este implicat în localizarea 
noastră în timp şi în spaţiu — stabilind cum ni se orientează fizic 
corpul în spaţiu şi schițând unde ne începe şi unde ni se termină 
corpul, În condițiile „amuţirii“ activităţii din zona respectivă, nu 
e de mirare că oamenii încearcă o senzaţie de „comuniune“ cu 
„universul, Dirijorul simfoniei cerebrale, implicat- fiind în 

acţiunea de concentrare a atenţiei, pune surdina pe centrul care 
defineşte limitele corpului, cam aşa cum ar amuţi sunetul parti- 
turii cornului din orchestră. Lobul frontal ne-a suspendat şi sim- 
tul localizării într-un anumit spaţiu şi timp. Așa că iată-ne aici, fără 
limită între noi, ceilalţi şi mediu, fără simţul timpului şi al spaţiului, 
al sinelui şi, aşa cum afirmă dr. Newberg, începem să „percepem 
sinele ca fiind nesfârşit şi intim întrețesut cu toţi şi cu toate“15, 


După ce a lucrat cu persoane cu o mare putere de concentrare şi 

focalizare, deprinse cu observaţia şi cu un foarte dezvoltat simţ al 
conștiinței de sine, cercetătorii au demonstrat existența unei core-: : 
laţii directe între contemplarea spirituală şi activitatea. cerebrală 
modificată. În timpul. stării de concentrare: intensă, experienţele i 
mentale: sunt la fel: de reale: pentru: cei care meditează, că şi. 
priveliştea văzută pe fereastră. Asocierea experienţei spirituale cu 
funcție neurologică nu trebuie neapărat să însemne că experiențele 
există doar în minte sau că modificările neurologice: genereaz 
e cepe o realitate spirituală. 


Şă n ii uitării că; oriad: trăim ò experienţă şi 0 stocăm în. creie 
sub; formă : de amintire, prin asociere, stările şi asociaţiil 
respective ‘pot fi. retrăite când -apare factorul declanșator di 
mediu. Dacă am intră în casa mamei siam simți aroma friptu 
ei. de: pui: şi-am intra „în bucătărie şi am mai vedea şi. pu: 
răcindu-se:pe platou şi pe urmă am gustă.o bucăţică, tot cortexul; 
asociativ ni- s-ar aprinde, iâr puii prăjiţi din trecut ne-ar putea: 
“ăpărea in minte “ca. fantoma” lui Jacob Marley, S-ar. petrece + 
anumite modificări, neurologice, şi, dacă un cercetător. ne-ar. 
injecta un ‘radioizotop în acel moment de reverie gustativă şi» 
pe-ar trece creierul printr-un tomograf, ar putea obţine o imagine. 
a "creierului nostru r Su influenţa. painti on “Aceasta A 


15 Begley S. (2001 7 May), „God and the brain: How were wired for spirituality“, 
Newsweek Religion and the Brain, pp. 51-57. 

Newberg A.M. DAquili E.G., Rause V, (2002), Why God wont Go Away: Brain 
science and the biology of belief, Ballantine Books. 

încât lumea din jur pare să dispară. Dacă am putea convoca abilitățile 
lobului frontal, atunci am putea amuţi factorii de distragere și 
proastele purtări ale familiei, făcând tot ce trebuie. Într-un anumit 
sens, toate celelalte gânduri despre familie şi evenimentele recente ar 
înceta să mai existe. 


Lumea care dispare 


Când suntem la volan şi ne gândim la ceva important pentru noi, cu 
o anumită semnificaţie, putem străbate 50 sau 60 de kilometri fără să 
ne aducem aminte de absolut nimic din lumea de afară, și asta din 
cauză că lobul frontal pune surdina pe toate celelalte zone ale creie- 
rului, iar imaginea interioară a gândurilor devine mai reală. În astfel 
de cazuri, creierul nu mai conştientizează nici timpul (pentru că 
pierdem şirul minutelor), nici mediul fizic (nu vedem nimic pentru 
că ni se dezactivează cortexul vizual şi nu mai avem noţiunea pro- 
priului corp). De fapt, nici nu mai simțim că suntem într-un corp — tot 
ce vedem este gândul important pe care-l avem în minte. Acest proces 
se numeşte disociere şi apare atunci când ne disociem în mod natural 
de senzațiile continue produse de mediu în corp în timp linear. 
Simţul de sine nu se mai asociază cu mediul. Lucrul uimitor este 
acela că noi ne disociem tot timpul în viaţa cotidiană și, când se 
petrece aşa ceva, „operatorul“ (lobul frontal) deconectează toate 
firele de telefon, astfel încât să putem fi atenţi la cele mai importante 
gânduri şi să nu fim distraşi. 


Când lobul frontal preia conducerea, ne abandonăm multe dintre 
circuitele şi rețelele nervoase; ne deconectăm de la sinele sinaptic — 
identitatea personală cartografiată în restul creierului. leşim practic 
din peisajul sinelui, cu toate asociaţiile senzoriale și trimiterile lui la 
evenimente și amintiri de oameni şi obiecte, într-un anumit spaţiu și 
timp. Abandonăm asociaţiile cu totalitatea aspectelor care ne alcă- 
tuiesc identitatea personală.1$ Iată de ce, nu numai că ne disociem de 
propriul trup, de lumea din afară şi de noțiunea timpului, ci părăsim 
domeniul propriei configurații nervoase implicite ca persoană cu un 


16 Şcoala Ramtha de Iluminare (vezi referinţa 4, capitolul 2). 

anumit istoric. Ne pierdem asocierea cu un „sine“ şi trecem de la a ne 
simţi „cineva“, cu o identitate bine definită, la „nimeni“. Dispărem. 
Uităm de „sine“ şi ce ne amintim despre el, devenind, in schimb, 
chiar gândul din minte. Această capacitate naturală, care apare atunci 
când ne dispare identitatea, în timp ce conducem maşina, este aceeaşi 
cu acțiunea deliberată la care recurgem ca să ne transformăm 
circuitele cerebrale. 


Recent, mașina mea a avut probleme la motor şi am dus-o la un 
mecanic din vecini căruia îi merge faima de adevărat guru al repa- 
raţiilor auto. Din afară, nu te-ai aștepta să găseşti pe cineva sau ceva 
deosebit în clădire, dar, vorbind cu mecanicul, am fost impresionat 
cât de intensă îi era privirea. După ce i-am descris pe scurt simp- 
tomele, intensitatea de care vă spuneam s-a topit şi a fost înlocuită cu 
un fel de privire goală. Mi-a dat impresia clară că noi doi nu mai 
aparțineam aceluiași timp şi spaţiu. 


Când mi-a spus să pornesc maşina, am rămas lângă el în timp ce-şi 
apleca urechea la zgomot, cu capul plecat într-o parte, precum câi- 
nele de pe vechea siglă a studioului RCA de pe discuri. L-am 
întrebat dacă aude sunetul pe care-l auzeam eu, dar nu mi-a răspuns, 
iar privirea absentă i-a revenit. Îmi dădeam seama că analizează 
datele, făcând presupuneri despre posibilele cauze ale zgomotului și 
trecând în revistă toate posibilităţile şi soluţiile. Mecanicul meu 
compara sunetul pe care-l auzea cu altele asemănătoare, auzite în cei 
vreo 30 de ani de meserie. Toate experienţele respective îi activaseră 
necontenit celulele nervoase în cauză şi, după cum știm, neuronii 
care se activează împreună, până la urmă se interconectează. Deşi 
problemele apărute la maşină nu erau de natură electrică, mecanicul 
meu avea un fascicul de circuite nervoase dispuse într-o rețea, care 
prelucrau un flux al conştiinţei, gata să pună diagnostic oricărei 
probleme mecanice. 


M-am gândit la experiențele avute cu service-ul unde duceam înainte 
mașina și-n care primul lucru pe care-l făceau tehnicienii era s-o 
agațe de aparatul de diagnostic. Aici, în schimb, funcţiona un aparat 
de diagnosticare cu un grad de perfecționare mult superior, cu o mai 
mare capacitate de memorie! Cele două „aparate“ aveau o calitate 

MUZICĂ LA URECHEA MEA. . i i 


Stăteam într-o seară din toiul iernii lângă foc, alături de câinele 
meu Skakus. Ca fundal muzical, se auzea James Taylor cântând 
„Sweet Baby James“ iar eu eram uimit cât de bine îmi ieșise 
iarăși sosul italian. Aruncându-mi privirea spre Skakus, mă 
întrebam dacă îl aude şi el pe Taylor cântând sau dacă era în 
stare să aprecieze ritmul din „Carolina in My Mind". Sigur că 
aude, dar eu mă întrebam dacă este capabil să înţeleagă vreun 
pic din aceste sunete din mediu, să le dea vreun înţeles. Poate 
face diferenţa între ce-i muzică şi ce nu? O aude măcar? 


Ştim că, prin evoluţie, toate speciile reacționează la mediu, iar pe 
urmă, în decurs de generaţii, îşi specializează anatomia și 
fiziologia ca să se adapteze la stimulii de mediu şi să supravie- 
țuiască. Cu alte cuvinte, procesul lent de evoluţie în sute de mii 
de ani l-a dotat pe Skakus, sau pe orice alt câine, dacă veni vorba, 
cu un auz mai perfecţionat decât al oricărui. om. Acta-i evoluția, 
nu? Şi totuși, deşi capacitatea lui de a auzi un registru larg de 
sunete este mai mare decât a mea iar urechile lui sunt sigur mai 
mari ca ale mele), s-ar putea ca, de fapt, el să nu „audă“ deloc 
muzica. Skakus n-a simţit niciodată nevoia de rock'n'roll şi s-ar 
putea nici să n-o simtă vreodată. El nu are nevoie decât de un 
auz ascuțit, o necesitate genetică pentru păzit, vânat şi evaluarea 
mediului, ca să descopere prădătorii, adică pentru o viaţă de 
câine. Dar întrebarea rămâne: oare aude muzica? Poate creierul 
lui nu are rețelele necesare pentru James Taylor. E posibil ca 
muzica să fie prea armonioasă ca s-o poată auzi. 


Creierul lui Skakus este condiționat să perceapă anomalii sau 
modificări ale universului lui exterior. El aude cum se opreşte 
muzica şi, prin aceleaşi mijloace, s-ar putea să audă și când se 
porneşte. Dacă modific volumul, și asta l-ar putea face atent, dar 
creierul lui nu intră probabil pe aceeași lungime de undă cu 
muzica pe care o ascult eu, pentru că nu prezintă nicio impor- 
tanță pentru el. Nu e un sunet pe care creierul lui, ca și al tuturor 
câinilor de altfel, să fie nevoie să-l conștientizeze. 

Pe de cealaltă parte, așa cum noi, oamenii, probabil că nu luăm 

în seamă sau nici nu auzim ţârâitul telefonului de pe biroul cole- - 
gului, când lucrăm la calculator, ne putem totuși auzi propriul ` 
telefon. Telefonul nostru e destul de important ca să ne atragă 
atenția, iar acest fenomen sugerează că se întâmplă ceva — 


sunetul propriului telefon ne face atenți, îl conştientizăm şi ne i 


concentrăm. 


Urechile lui Skakus prind multe tipuri de sunete (faptul că le 

poate roti ca pe o antenă fiind o chestie tare isteață), iar informa- ; 
ţia respectivă este transmisă la creier prin releu. Dar creierul lui ` 
ignoră muzica mea, pentru că nu conștientizează stimulii rés- - 
pectivi. Câinele nu aude muzica pentru că lobul lui frontal nu e. 
suficient de dezvoltat ca să dea sens acestor sunete relativ noi. - 
Creierul lui canin € dotat cu rețele de reacție, nu de integrare a ` 
unor sensuri. Din punctul de vedere al lui Skakus, muzica nu există. 


Poate că acelaşi lucru se aplică și omului. Poate că în decursul a 


milioane de ani de evoluţie am ignorat miliarde de unităţi de 
informaţie, pentru că am crezut că nu e important să le dăm -~ 
atenție. Dacă este așa, atunci s-ar putea să fi pierdut niște ocazii - 
cu mult mai mari decât credem noi. Ce-ar fi dacă unităţile | 
respective de informaţie sunt deja la dispoziţia creierului nostru ~ 
și aşteaptă să fie prelucrate,. lucru tot atât de simplu ca şi atunci A 


când hotărâm asupra cărui aspect 'să ne concentrăm? S-ar putea 
ca geniul să fie la doar o aruncătură de băț. 


comună: reduceau câmpul de stimuli la cei care îi permiteau să 
rezolve problema în cauză. Exact acest lucru îl făcea mecanicul din 
vecini, iar motorul meu n-a mai avut nicio problemă de atunci. 


În zonă 


Am auzit sportivi care descriau fenomenul de a fi în zonă. Un jucător 
de baseball aflat în mijlocul unui șir de reușite spune că mingea e 
mare cât un grapefrut. Michael Jordan spunea că simte faptul că 
loviturile pur şi simplu nu puteau greşi, ca şi cum coșul ar fi fost cât 

un tomberon de gunoi. În amândouă cazurile, zgomotu! mulțimii, 
ceilalți jucători de pe teren şi chiar locul în care se joacă par să 
dispară. Nimic nu există decât mingea şi bâta sau mingea și coşul. 


Cei mai mulți dintre noi au trecut prin experiențe similare atunci 
când subiectul asupra căruia ne concentrăm devine singurul lucru pe 
care-l vedem, toate celelalte sunete şi imagini dispărând. Intrăm în 
zonă. Nu suntem acolo decât din când în când, dar dacă învăţăm să 
ne stăpânim atenţia şi capacitatea de concentrare, putem prelungi 
timpul şi mări frecvenţa prezenţei noastre în zonă. 


Când suntem atât de concentrați încât, în afara celor câțiva pe care-i 
considerăm cei mai importanţi, nu mai conştientizăm niciun alt 
stimul din afară, începem să observăm că noţiunea timpului se 
încetineşte, iar percepţia obiectelor în spaţiu pare să se distorsioneze. 
Când pentru creier nu mai există nimic altceva decât o singură 
acțiune sau intenţie, se pare că nu există nici trecut, nici viitor, nici 
succes, nici insucces, nici bine, nici rău — numai momentul de faţă, 
prezentul. Hotarul dintre sine şi non-sine se estompează. 


Când puterea de concentrare este atât de puternică şi mobilă, încât 
persoana își poate transfera întreaga atenţie de la propria identitate 
spre un singur gând, acţiune sau obiect, lobul frontal filtrează și lasă 
pe dinafară toţii stimulii senzoriali întâmplători din mediu. Sută la 
sută din atenţia de care este capabil creierul unor astfel de persoane 
se concentrează pe relaţia dintre gând şi faptă. În mod esențial, 
identitatea persoanei nu mai este sinele cu un anumit istoric, noua 
identitate devenind în schimb gândul sau intenţia susținută. Mintea 
acesteia devine una (unită), cu obiectul atenţiei, oricare ar fi acela. 
Creierul şi mintea încetează să mai activeze rețelele nervoase care ne 
definesc identitatea de bază şi nu mai repetă deloc trecutul. Mintea se 
află acum în situaţia optimă de învăţare, de creaţie şi de exercitare a 
unei abilităţi, Lobul frontal este acea parte a creierului care ne 
permite să fim complet în actualitate. 


17 Amen D.G. (2001), Healing: The breakthrough program that allows you to see and 
heal the 6 types of ADD, Berkley books. 

Noi speranţe la orizont pentru ameliorarea 
sindromului deficitului de atenţie 


O veche glumă spunea aşa: „Eram atât de sărac când eram mic, că 
nici atenţie n-aveam de dat.“ Dar incapacitatea de a da atenţie nu e 
de glumă. Există o tulburare care se manifestă la nivelul lobului 
frontal, cunoscută sub denumirea de tulburare cu deficit de atenție 
(ADD).! Conform cercetărilor serioase întreprinse de dr. Daniel G. 
Amen asupra celor şase tipuri de ADD, această tulburare apare 
atunci când cortexul prefrontal nu funcţionează corespunzător, când 
încerci să te canalizezi şi să te concentrezi. Mai toate studiile au arătat 
că ADD este în primul rând de origine genetică, putând fi însă 
determinat și de leziuni cerebrale, provocate de lovituri cu impact 
direct asupra craniului. Alte persoane afectate de ADD sunt 
dependente de droguri şi alcool sau sunt copii ai unor astfel de 
părinți. Pe lângă componenta medicală, unii experţi afirmă că ADD 
este şi rezultatul lipsei unei organizări sociale corespunzătoare în 
timpul dezvoltării din copilărie. 


ADD este o problemă clinică reală. Cele mai recente tehnologii imagis- 
tice demonstrează cât de greu le este celor afectaţi să înceapă să se 
concentreze. În loc să intensifice activitatea lobului frontal în condiţii 
de concentrare şi de noutate, ADD produce un efect contrar. Teste 
clinice efectuate cu persoane afectate de ADD arată că, atunci când se 
con-centrează, se produce o scădere a aportului de sânge în lobul 
frontal. Conform celor evidenţiate cu claritate în studiile tomografice, 
cu cât se forțează mai mult concentrarea, cu atât se diminuează aportul 
de sânge în cortexul prefrontal, până la întrerupere, în cele din urmă. 


Multe dintre simptomele ADD sunt aproape la fel cu cele manifestate 
de cei care au suferit leziuni ale lobului frontal, prin intervenţie 
chirurgicală sau accident: capacitate redusă de atenție, dificultate de 
a învăța din experiență, abilităţi reduse de organizare, tendinţa de a 
fi uşor distraşi, abilități reduse de proiectare de perspectivă, inca- 
pacitatea de concentrare asupra unei cerințe și de finalizare a 
acesteia, lipsa controlului asupra acțiunilor şi o tendinţă spre opinii şi 
acţiuni atât de rigide, încât se exclude posibilitatea modificării 
comportamentului, chiar dacă persoanele respective sunt conștiente 
că pur-tarea lor le defavorizează. 

Cei care suferă de ADD par normali, pentru că pot funcţiona perfect 
în limitele rutinei deja configurate în restul cortexului. Când vine 
însă vorba de corelarea reprezentărilor interne cu comportamentele, 
de concentrarea pe o sarcină nouă sau pe propria viață, devine 
evident că astfel de persoane se confruntă cu probleme grave. Iată, de 
exemplu, că aproape jumătate dintre băieţii hiperactivi care suferă de 
ADD netratat comit fapte penale şi sunt arestați; jumătate dintre cei 
aflaţi în închisoare suferă de ADD, ceva mai mult de o treime dintre 
persoanele afectate de ADD nu termină niciodată liceul și ceva mai 
mult de jumătate dintre părinţii cu probleme de dependenţă de 
alcool și droguri ai copiilor cu ADD prezintă o rată de divorţ de trei 
ori mai mare decât în familiile în care nu apare ADD. 


Prin intermediul celei mai recente tehnologii de tomografie cere- 
brală, cercetători şi câțiva medici pasionaţi au descoperit că, în caz de 
funcţionare defectuoasă a lobului frontal, se pot manifesta şapte 
tipuri diferite de ADD. Dacă dirijorul creierului este compromis, 
acesta nu poate conduce întregul creier să cânte în armonie şi, în 
consecinţă, diferiți centri din creier devin fie hiper, fie hipoactivi. Să 
nu uităm că lobul frontal se află în legătură cu toate celelalte părți ale 
creierului. Aşa că, dacă lobul frontal nu funcţionează cum trebuie, 
cercetătorii pot observa influența acestui fapt asupra altor zone. 
Astfel apar diferite tipuri de ADD și, după spusele dr. Amen — clini- 
cian în domeniul neuroștiinţei şi autor reputat al mai multor cărţi 
despre ADD, anxietate, depresie şi imagistică cerebrală — simpto- 
mele ADD sunt corelate acum cu diferite tipare imagistice cerebrale. 


Un anumit tip de ADD, spre exemplu, numit sindrom de deficit de 
atenție și hiperkinezie (ADHD), afectează mii de cetăţeni americani. 
Cele mai comune simptome ale acestuia sunt incapacitatea de control 
al activității și respectarea normelor de comportament social. Cei 
afectaţi de ADHD sunt înclinați spre manifestări necontrolate în 
situaţii de grup, sfidează regulile de comportament în familie şi chiar 
își permit unele libertăţi fără să ceară permisiune. 


Dată fiind concepţia actuală privind lobul frontal, e destul de ușor de 
văzut că adulţii sau copiii cu ADHD nu se pot reţine de la acțiune, ca 
răspuns la impulsuri. Dau deseori de necaz şi euforia emoţională pe 

care le-o provoacă situațiile tensionate este suficientă ca să le 
intensifice conştientizarea cu un şoc bun de adrenalină, trezindu-și 
astfel creierul pentru câteva clipe. Dacă şi-au luat doza şi i-a trecut 
efectul, dau invariabil de necaz pentru că au nevoie de un stimul mai 
puternic, care să le dea un şoc şi mai mare şi o euforie şi mai 
puternică. Partea bună este că tratamentele constau din administra- 
rea de diferite medicamente, corelate în prezent cu aceste tipare cere- 
brale individuale. Sunt speranţe. În ultimii ani, am fost martorii unor 
progrese uluitoare în diagnosticarea și tratarea ADD. 


Lobul frontal şi liberul-arbitru 


Unul dintre atributele umane care ne distanțează cel mai tare de alte 
specii este liberul nostru arbitru — capacitatea de a opta pentru o 
cale de acțiune, fără constrângerile impuse asupra animalelor de im- 
pulsurile lor declanşate biologic. Dezbaterea din jurul gradului 
nostru de libertate depăşeşte domeniul capitolului de față, dar relaţia 
dintre lobul frontal şi deciziile noastre libere e una de ordin intim. 
Lobul frontal ne permite să luăm decizia pe care o dorim. 


Dacă luăm hotărâri bazându-ne pe memorie, lobul frontal nu e 
folosit foarte mult. Dar când trebuie să gândim și să luăm decizii fără 
a apela la memorie ( „sertarul“ celor cunoscute), lobul frontal este în 
stare de maximă activare. 


Cercetătorii au efectuat experienţe din care reiese că lobul frontal 
este în starea cea mai activă în timpul proceselor de luare liberă a 
deciziei. Alegerile făcute de subiecţii acestor experienţe nu implică 
răspunsuri clare corecte sau incorecte, ci mai curând situații ambigue 
în care alegerea se face pe baza celor ce le-ar plăcea cel mai mult 
subiecţilor.!8 


18 Goldberg F. (2001), The Executive Brain: Frontal lobes and the civilized mind, 
Oxford Press, New York. 

Goldberg E. Harner, R., Lovell M., Podell K., Riggio S. (1994 Summer), „Cognitive 
bias, functional cortical geometry and the frontal lobes; laterality, sex and 
handedness“, Journal of Cognitive Neuroscience, 6(3), pp. 276-296. 

În câteva dintre experienţele sale, dr. Elkhonon Goldberg, profesor la 
Şcoala de Medicină din New York, a demonstrat că lobii frontali sunt 
esenţiali pentru procesele de luare liberă a deciziilor. Acesta a luat un 
grup de subiecţi cărora le-a arătat un simbol geometric și pe urmă 
le-a cerut să opteze pentru una din două alternative, prezentate sub 
forma unei imagini. Subiecţilor li s-a comunicat limpede că nu 
existau răspunsuri bune și răspunsuri greşite și că opţiunile și 
răspunsurile lor nu erau decât o chestiune de preferință personală. 
Au fost încurajați să aleagă după plac și informaţi că vor trece prin 
mai multe încercări, niciuna similară celeilalte. 


Ceva interesant s-a petrecut aici. Goldberg a folosit două tipuri de 
persoane pentru experienţă: un grup alcătuit din indivizi sănătoşi, 
fără istoric neurologic de boală, şi un alt grup care a constat din 
pacienţi cu diferite tipuri de leziuni cerebrale. A descoperit că per- 
soanele care sufereau de leziuni ale lobului frontal aveau dificultăți 
mari în exprimarea răspunsurilor, în timp ce altora, cu leziuni ale 
altor regiuni cerebrale, nu le erau deloc sau aproape deloc afectate 
capacităţile de decizie liberă. Cu alte cuvinte, cei al căror lob frontal 
fusese afectat întâmpinau dificultăți când trebuia să aleagă liber ce le 
place. Pacienţii cu afectări ale altor regiuni ale creierului, precum şi 
subiecţii normali nu întâmpinau niciun fel de dificultăţi în înde- 
plinirea acestei cerinţe. 


Dr. Goldberg a continuat testul. Le-a spus pacienţilor cu leziuni ale 
lobului frontal să aleagă elementul „cel mai asemănător țintei“ şi apoi 
pe acela „cel mai diferit de țintă“. Acelaşi lucru l-a spus şi celor fără 
afectări cerebrale, pe care i-a folosit ca grup de control. Acesta a fost 
un test simplu de familiarizare. În aceste condiţii de testare, fără 
decizii ambigue de luat, pacienţii care suferiseră leziuni ale lobului 


frontal au răspuns cerinței la fel de bine ca şi grupul de control. 


Această experienţă a condus la două concluzii distincte. Lobii fron- 
tali excelează în situațiile de decizie liberă, mai ales când este la 
latitudinea individului cum să interpreteze situații cu mai multe 
răspunsuri. În al doilea rând, lobii frontali nu mai sunt esenţiali 
atunci când situaţiile se reduc la actul simplu al unui răspuns corect 

sau incorect. Poate că luarea deciziei „corecte“ nu necesită o gândire 
atât de evoluată ca luarea deciziei libere. 


Studiul a mai dezvăluit şi că, atunci când luăm decizii bazându-ne pe 
cele deja cunoscute și încorporate în rețelele neocortexului (rețelele 
nervoase familiare), nu numai că nu mai activăm lobul frontal, dar 
nu dăm dovadă nici de voinţă liberă ci, mai curând, decidem pe baza 
alternativelor limitate pe care ni le oferă datele familiare. În astfel de 
situaţii, ne bazăm în schimb pe activarea înzestrării existente, funda- 
mentate pe memorie, contând pe capacitatea noastră de a alege = 
ce ştim deja şi nu informația nouă pe care am putea-o afla de la lobu 

frontal. Foarte puţină activitate cerebrală este necesară în lobul fron- 
tal ca să faci o alegere familiară, de rutină, comună, cunoscută. Aşa că, 
deşi nouă ni se pare că alegem liber, poate că nu facem decât să alegem 
ce ştim deja, iar aşa ceva nu e nicidecum o alegere liberă, ci doar 
recunoaşterea unui tipar, un răspuns şi o reacție, nu liber-arbitru. 


Cât de des facem acest lucru în realitatea noastră cotidiană? Oare 
deciziile de tipul corect-incorect, bine-rău, republican- democrat, suc- 
ces-eşec pe care le facem ne forțează să ne purtăm ca şi cum Ana avea 
o leziune a lobului frontal? De exemplu, când recunoaştem situații 
familiare, ne activează ele reţelele nervoase asociate existente, care 
apoi ne fac să gândim şi să ne purtăm corespunzător modului în care 
suntem „configuraţi“? Şi asta înseamnă oare că n-am luat o decizie 
liberă şi că am declanşat, în schimb, un răspuns colecta la un 
program automat, care începe să prelucreze informaţia în creier în 
mod inconştient, automat? 


Dacă este aşa, poate că reclamele nu sunt altceva decât un mod de 
codificare repetitivă în creierul nostru a amintirii unui produs şi 
fixarea sa atât de solidă, încât, atunci când apare situaţia în care este 
nevoie să acţionăm, ne amintim cel mai apropiat tipar neurologic 
care ne satisface nevoia. Astfel de cazuri nu implică liberul-arbitru, ci 
răspundem doar la un stimul dintr-o gamă limitată de tipare 
implicite. E nevoie de efort ca să gândeşti şi să ai în A 
posibilităţi, care există dincolo de bine şi de rău, pice şi : 
alternativele cunoscute şi cele necunoscute, ceea ce inseamna câ 
trebuie să ne întrerupem programele setate în creier. 

LOBUL FRONTAL ŞI ÎNVĂŢAREA 


Când vine vorba despre mijloacele de testare folosite azi de 
sistemele de învățământ, ar trebui să ne gândim de două ori. 
Există atâtea cazuri în care elevii memorează materialul ca să 
poată da răspunsul corect, iar când dau examenul tot ce au de 
făcut e să regurgiteze informaţia respectivă. La primul contact 
cu informaţia, elevii trebuie să-şi folosească lobul frontal ca să 
studieze şi să memoreze, dar alegerea răspunsului corect la un 
test nu are cine știe ce nevoie de activarea lobului frontal. 


Alte tipuri de evaluare, cum ar fi răspunsul la întrebări, necesită 
o contribuție mult mai mare a lobului frontal (şi deci a elevului). 
Când li se pun întrebări deschise, elevilor li se cere să formuleze 
răspunsuri bazate pe cele învățate. Această metodă necesită 
trecerea în revistă a tuturor informaţiilor acumulate, evaluarea 
posibilităților și potenţialelor şi reformularea materialului în 
vederea unei înțelegeri superioare. În acest punct, elevii îşi 
folosesc lobul frontal la nivel maxim. Utilizarea metodei so- 
cratice și fundamentarea pe întrebări ne poartă în afara cunos- 
cutului şi se constituie într-o provocare la adresa ipotezelor, 
excelent mijloc de evitare a recitării pe dinafară ce caracterizează 
o prea mare proporţie a sistemului educațional și care duce la o 
dureros de inferioară utilizare a lobului frontal. 


Când nu e activat lobul frontal, nu putem reacționa decât la ce ştim 
şi este deja stocat în creier și vom alege întotdeauna ce ştim. Nouă 
doar ni se pare că facem o alegere, când, de fapt, folosim doar meca- 
nisme de reacție automată, proiectate pentru descărcare şi recom- 
pensare imediată. În acest caz, reacţiile noastre emoționale, cele atât 
de repetitive, de rutină și previzibile, cele de care putem spune că 
suntem dependenţi, sunt un produs al inactivităţii lobului frontal, cu 
efect de amorțire. Dacă doarme lobul frontal, atunci dormim şi noi. 


Lobul frontal și evoluția 


Închipuiţi-vă că aveţi un nou loc de muncă şi că trebuie să duceţi fel 
de fel de obiecte într-un depozit de la subsol. Prima dată când 

coborâţi scările, vă loviți cu capul de o bârnă mai joasă. Simțiți 
imediat durerea. La ieşirea din subsol, vă uitaţi iritat în sus la bârnă 
şi observați cât e de joasă. Coborând din nou, începeţi o discuţie cu 
un coleg despre meciul de fotbal de aseară şi uitaţi de bârnă; drept 
urmare, vă mai loviți o dată cu capul de ea, în același loc. Vă doare 
chiar mai rău ca prima dată și, de data aceasta, vă opriţi, vă faceţi o 
notă mentală despre bârnă, aplecaţi urechea la dialogul interior care 
vă spune să fiţi atent data viitoare şi vă îndemnați lobul frontal să fie 
mai prezent şi să conştientizeze ce faceţi. A treia oară când coborâm 
scările, şeful o să ne amintească să coborâm capul. 


Dotându-ne cu capacitatea de a învăţa din greşeli, lobul frontal a fost 
esenţial pentru supraviețuirea și evoluţia noastră ca specie. Când este 
activat, ne eliberează de rezultatele repetitive sau de rutină, 
asigurându-ne un nivel superior de conștientizare, ca să putem trăi 
experienţa unui alt fel de rezultat. 


Dacă o specie este supusă repetat acelorași stimuli din mediul extern, 
timp de mai multe generaţii, ea se adaptează treptat la stimulii în 
cauză. Alcătuirea genetică a speciei se modifică pentru a susține o 
nouă stare interioară, care să ajute specia să supravieţuiască 
stimulilor în generaţiile următoare. Asta se numeşte supraviețuirea 
speciei, proces linear şi lent, în cazul majorităţii speciilor. 


Lobul frontal ne permite să transcendem procesul încet şi linear al 
evoluţiei şi să înaintăm dincolo de ritmul natural al adaptării, carac- 
teristic celor mai multe specii. Acesta ne dă capacitatea de a învăţa şi 
a ne adapta într-un tipar atât de nelinear, încât să putem opera 
modificări imediate cu ajutorul gândurilor şi acţiunilor. Astfel, amin- 
tirile ne servesc ca să ne schimbăm comportamentul şi să creăm o 
gamă complet nouă de experienţe în decursul unei singure vieți. 


Lobul frontal: pornit sau oprit? 


În cele ce urmează, vă prezint o listă simplificată, care cuprinde ce 
putem fi sau face când lobul frontal este activ. 

e Conştientizare deliberată și capacitate sporită de concentrare 
+ Examinarea posibilităţilor şi acţiune în conformitate cu acestea 
* Spirit hotărât 
s Claritate 
+ Bucurie 
+ Abilităţi lesne de folosit 
e Adaptabilitate 
e Capacitatea de a învăţa din greşeli şi schimbarea modului de 
acţiune la proxima ocazie 
+ Capacitatea de elaborare a planurilor de viitor şi de respectare fără 
abatere a planului de perspectivă stabilit 
+ Focalizare 
+ Trecerea zilnică în revistă a opțiunilor 
e O mai pregnantă conştiinţă de sine 
e Capacitate de acţiune în vederea realizării unor obiective 
+ Activitate disciplinată 
e Capacitate de elaborare a unor opțiuni superioare, pe baza expe- 
rienţei precedente 
+ Capacitate de susţinere a unui ideal, indiferent de contextul extern 
e Capacitate de a conferi visurilor, obiectivelor şi intenţiilor un nivel 
de realitate mai mare chiar decât al condiţiilor din lumea exterioară 
şi al feedbackului organic 
e Concentrare maximă, până la excluderea oricărui alt aspect 
e Capacitatea de a menţine sinele și gândurile interioare în stare de 
veghe 
* Individualitate 


lată şi ce putem fi sau face când lobul frontal nu funcționează la capa- 
citatea deplină. 


e Apatie şi lene 

* Lipsă de inspiraţie, motivaţie şi iniţiativă 

+ Preferinţă pentru similitudine, rutină şi previzibilitate 
* Lipsa dorinţei de a învăţa 

e Susceptibilitate mărită la factorii de distragere 

e Incapacitate de alcătuire a planurilor de viitor 

+ Comportament în dezacord cu dorinţele 

* Incapacitate de finalizare a acţiunilor şi sarcinilor 

e Conduită reactivă 

+ Lipsă de flexibilitate mentală, evitarea schimbării 

e Fixare pe aceleași gânduri negative 

e Incapacitate de ascultare 

+ Dezorganizare 

e Impulsivitate 

e Caracter exagerat emoţional 

e Neglijenţă şi tendinţa de a uita cu ușurință 

„ Incapacitate de a vedea alternative 

« Tendinţă de subordonare 

În momente diferite, cu siguranţă că ne caracterizează atribute din 
amândouă listele. Probabil însă că am fost prea mult sub impresia că 
nu avem niciun control asupra trăsăturilor negative menţionate. 
Dacă dispunem de capacitatea de a reflecta asupra noastră înşine şi 
de a ne evalua, prea des spunem „Sunt dezorganizat“ sau „Sunt 
impulsiv“ ori „Sunt leneş“. Opţiunea pentru o formă a verbului „a fi“ 
spune multe despre ce credem cu privire la capacitatea noastră de 
schimbare. Când spui „sunt“ e ca și cum ai spune „Starea mea este, a 
fost şi va fi întotdeauna“, dar mai pe scurt. Acum ştim că avem 
control real asupra minţii noastre şi asupra modului ei de func- 
ţionare. 


Prea mult timp am avut impresia că luăm decizii libere cu privire la 
identitatea și viitorul nostru, dar acum sper că am demonstrat că, de 
cele mai multe ori, nu ne exercităm deloc liberul-arbitru, ci doar 
selectăm dintr-un meniu implicit de opţiuni, bazate pe propriul 
trecut. N-am început încă să ne folosim liberul-arbitru şi nu ne 
bucurăm încă de toate avantajele darului pe care îl reprezintă lobul 
frontal. 


În cele ce urmează, vă propun să vedem cum putem începe să ne 
folosim, într-o măsură mai mare decât a crezut cineva că se poate 
vreodată, capacitatea minţii de a crea viața pe care o dorim. 


CAPITOLUL 11 


Arta și ştiinţa 
exersării mentale 


Nu există decât o singură și admirabilă formă de imaginaţie: 
cea atât de intensă, încât creează o nouă realitate, 
cea care face ca lucrurile să se întâmple. 


— SEAN O'FAOLAIN 


DE CURÂND, M-A SUNAT UN PRIETEN de pe drum. Îşi vizitase 
familia, în nordul statului New York, şi acum se întorcea acasă, în 
nord-vestul Pacificului. John nu e căsătorit, e cel mai mic între șase 
fraţi şi este profesor de filozofie la o universitate dintr-un stat vecin. 
Mai simplu spus, trăieşte o viaţă a minţii — nu are televizor, nu as- 
cultă decât postul naţional de radio şi cea mai mare parte a timpului 
şi-o petrece citind sau în drumeții cu prietenii. Vizitele la el acasă 
sunt ca și cum te-ai retrage într-un centru de odihnă — cel mai apro- 
piat vecin e la peste 500 de metri depărtare, iar casa are mobilă puţină, 
dar confortabilă, şi, deşi pe mine lipsa ceasurilor din casă mă des- 
cumpăneşte câteodată, cu timpul, mă obişnuiesc cu ritmurile zilei. 


Când m-a sunat, l-am simţit agitat după glas, era o schimbare faţă de 
tonul lui de obicei calm. Chiar înainte de a porni în excursia plani- 
ficată, primise o înştiinţare de la o publicaţie profesională că i se 
acceptase un articol ce urma să fie publicat. Nu mai avea decât zece 
zile ca să facă modificările cerute și, cum era și prea târziu să-și mai 
schimbe planurile, se hotărâse să facă revizuirile în timpul vizitei şi 
să-mi trimită mie manuscrisul ca să-mi fac o părere, înainte de a-l 
trimite înapoi publicaţiei respective. Ambiţios plan, dar John e de 
obicei o persoană care se ţine de hotărâri. Acum, mă sunase ca să-mi 

spună că nu-mi mai trimitea articolul la data stabilită, referindu-se 
vag la „alte lucruri care apăruseră“ și-i consumaseră timpul. 


Nu-mi era greu să ghicesc cam ce fel de lucruri „apăruseră“ — știu 
din discuţiile noastre că John este cât se poate de diferit de restul 
familiei —, fiecare dintre cei cinci fraţi ai lui este tot atât de 
hiperkinetic pe cât este el de reflexiv şi tot aşa de predispuşi la 
izbucniri emoţionale şi dramatizare pe cât e el de stabil şi egal în 
comportare (și toți au copii). La telefon, îmi descrisese cum e să 
încerci să organizezi o ieşire — oricare, chiar şi o simplă masă cu 
toată familia —, „ca şi cum ai păzi o turmă de iepuri“. Era destul de 
greu să coordonezi programul diferit al tuturor copiilor (în mijlocul 
sezonului de fotbal şi baseball), precum şi preferințele culinare ale 
întregii familii (de la dieta vegan până la cea vorace și încăpățânat 
carnivoră). Încercarea lui de a gestiona diferitele stări emoționale ale 
altor 26 de ființe umane (inclusiv părinţii) se dovedise un angaja- 
ment aproape imposibil de realizat —, dar nu chiar de tot. 


Totuşi, după trecerea a patru din cele şase zile de vizită planificate, se 
îndrepta spre aeroport, ca să ia avionul spre casă. Îi ajunseseră 
hărmălaia necontenită, conversațiile în care-ţi trebuia un târnăcop 
să-ţi faci loc să spui şi tu un cuvânt, precum și copiii care îţi solicitau 
permanent atenţia. Mi-a spus că, odată, se considerase în stare să fie 
calmul din mijlocul oricărei furtuni, dar, bătut de vânt şi ud până la 
piele, în călătoria asta se dăduse bătut și se retrăsese sub puntea 
vasului. La început, una dintre surorile lui se oferise să-l ducă la 
aeroport cu maşina, două ore de drum, dar a refuzat-o. Condusul 
mașinii proaspăt închiriate era tocmai răgazul de care avea nevoie ca 
să se decomprime, altfel, era sigur că ar fi apărut la ştirile locale că a 
fost scos din avion pentru că ameninţase c-o să se arunce în gol. 


Am râs amândoi, conştienţi că, de fapt, nu era capabil de așa ceva. 
Am zâmbit și când mi-a spus că exerciţiile făcute cu mine în ultimele 
două luni îl ajutaseră să supravieţuiască vizitei, deși scurte, în familie. 


Pe John îl intrigase experiența mea cu Şcoala Ramtha și cu artele 
marțiale. El, personal, nu fusese cine ştie ce sportiv, dar era fascinat 
de disciplina mentală din judo, karate etc. Spunea în glumă că nu 
vrea să devină războinic, ci scriitor ninja. Aşa că i-am împărtășit 

metoda adoptată de mine cu ani înainte, când candidam pentru 
centura neagră. Urma să mă antrenez cu alți colegi din clasă — 
câteodată doi sau chiar trei în acelaşi timp. 


M-am antrenat efectiv cu colegii respectivi în câteva runde, dar 
mi-am petrecut şi o mulţime de timp pe canapea, antrenându-mă cu 
ei în minte. Mai lucrasem cu ei şi le cunoşteam preferințele, punctele 
forte şi slăbiciunile, aşa că ştiam destul de bine la ce să mă aştept de 
la ei. În pregătirea examenului pentru centura neagră, mi-am repetat 
mereu în minte antrenamentul cu fiecare dintre ei — îmi vedeam 
parările şi loviturile, secvențele şi combinaţiile pe care şi ei, şi eu 
urma să le folosim. Am mai exersat în minte şi toate formele şi 
tehnicile pe care le ştiam, asigurându-mă că elementele de bază erau 
stăpânite fără greșeală și cu precizie. În timpul sesiunilor mele de 
antrenament mental, pierdeam noţiunea timpului şi spaţiului şi mă 
simţeam nu acasă, ci la sala de antrenament. Când încheiam o astfel 
de repriză de exerciţii, mă simţeam pregătit şi, cu o anumită 
curiozitate, am observat şi că, deşi mă simţeam ca şi cum de-abia 
m-aş fi aşezat, trecuse de fapt mai mult de-o oră. 


John fusese foarte dornic să înveţe cum să realizeze şi el o astfel de 
stare mentală, în timp ce scria, şi exersase priceperea respectivă în 
cele două luni de dinainte de vacanţă. Luându-şi lucrarea cu el, 
conform celor stabilite, mi-a spus că, lucrând o oră-două în fiecare zi, 
reuşise să facă anuniite revizuiri. La început, gălăgia şi haosul produs 
de fraţii lui şi de copiii acestora i se învârtejeau pe deasupra capului 
într-un nor de agitaţie. L-am văzut în minte stând pe scaun, nepoții 
concurând între ei pentru a-i capta atenţia. Încercările lui nereușite 
de a-şi construi şi organiza ziua zăceau împrăștiate în jur, călcate în 
picioare de dezordinea supraexcitată a celorlalți. În ciuda acestui fapt, 
de câteva ori, dimineața devreme, şi chiar o dată după ce copiii cei 
mai mici şi părinţii lor, cu ochii cârpiţi, se rostogoleau din pat ca să 
toarne cereale în castronelele progeniturilor, John mai smulsese nişte 
timp ca să lucreze ceva. 


Părinţii lui John nu s-au mutat din casa în care crescuse — o locuinţă 
enormă, în stil victorian, a cărei trăsătură distinctivă este o verandă 
acoperită de jur împrejur, ca să poată fi folosită în trei anotimpuri. 


424 ANTRENEAZĂ-ŢI CREIERUL! 


Mi-a spus că s-a simţit din nou ca atunci când era copil, când, ca să 
se bucure de o clipă de linişte, se suia într-un copac aflat la hotarul 
cel mai depărtat al grădinii. Acolo obişnuia să stea ore întregi, citind 
sau cu ochii pierduţi, prin marea de frunze, la norii care pluteau 
deasupra. Rămânea acolo până la masa de seară, când, obser- 
vându-i-se în sfârşit absenţa, părinţii trimiteau o poteră după el. 


Îndemnat de amintirile din copilărie, John ieşea pe verandă la 
răsăritul soarelui în fiecare zi, înainte de scularea celorlalți, şi, în loc 
să stea în mijloc, îşi alegea colțul cel mai depărtat de bucătărie, un 
ungher tihnit, unde îşi trăgea un scaun din nuiele pe care se aşeza. 


În timpul acestor reprize matinale de lucru, familia şi toţi factorii de 
distragere pe care îi aducea ea erau la fel de tăcuţi și invizibili pentru 
el, cum era şi el pentru ei. Mi-a relatat cât de surprins a fost când, 
descoperit fiind și aruncat înapoi în balamuc, şi-a dat seama că 
trecuseră trei ore. După ce se estompase ciripitul de dimineaţă al 
păsărilor din pădurea vecină, John nu mai auzise nici zgomotul 
telului pentru clătite, nici râsetul lui Elmo din Muppet şi nici pufăitul 
lui Thomas Locomotiva. Toate imaginile şi sunetele gospodăriei 
aceleia agitate se topiseră, nemaiexistând pentru el nimic altceva în 
afara reflexelor albăstrii ale ecranului de laptop. 


Îmi mărturisea că momentele acelea îi păreau daruri sau har divin, 
dar nu fusese în stare să păstreze şi pe timpul zilei starea de calm pe 
care i-o creau. l-am spus că eram impresionat că reuşise şi atât, iar el 
mi-a răspuns că vechea casă a copilăriei părea să-i fi vrăjit pe toți, 
fraţii şi surorile lui purtându-se din nou ca in adolescenţă. Când a 
simţit cum e atras în ciondăneli şi meschinării, iar clipele lui de pace 
dispăruseră, şi-a dat seama că e timpul să plece acasă. 


Pentru mine, experienţa lui John este o altă metaforă a modului în 
care creierul şi corpul lucrează împreună — și câteodată a marilor 
contradicții dintre ele. După câte am aflat, când vine vorba de 
dependenţă emoţională (vezi Capitolul 9), căile de comunicare între 
corp şi creier sunt câteodată nesănătoase. Există situaţii în care 
organismul cere atât de imperativ atenţie, că e de mirare că mai 
putem funcţiona în vreun fel. Recepţionăm atâţia stimuli de la 
mediul exterior și de la starea noastră interioară, încât suntem în voia 

talazurilor de stimuli şi mesaje care ne solicită vehement atenţia, fără 
vreun prea mare semn de cooperare din partea lor. 


Din fericire pentru noi, după cum ştim, ne stă în putere și să găsim o 
stare de graţie în mijlocul tumultului din mediu. Experienţa lui John 
în momentele de pe verandă şi modul în care stăvilise haosul este o 
lecție despre cum se poate înăbuși tumultul emoţional pe care-l 
simțim cu toții de prea multe ori. Dacă şi-ar pune în minte să 
analizeze mai în profunzime ce făcuse ca să găsească un liman de 
linişte, în care să poată lucra şi ca să piardă noțiunea timpului şi a 
spațiului, ar descoperi că elementul-cheie pentru eliberarea de 
dependența emoţională şi de rutina zilelor noastre se bazează pe 
amintiri din trecut. Ar înțelege mai bine că dispunem cu toții de 
capacitatea de a ne schimba, de a ne comporta altfel, de a contracara 
efectele anumitor însușiri şi de a rupe lanţurile care ne ţintuiesc de 
predispoziţiile moştenite. 


Uimitor este faptul că, la fel ca John, avem cu toții capacitatea de a 
pune surdina pe lumea dinafară. De câte ori n-am stat uitându-ne la 
televizor şi cineva vorbea cu noi, iar noi n-aveam habar nici măcar că 
se află în cameră, darămite să mai facem comentarii sau să întrebăm 
ceva? Dar când soțul sau soția ne ţine o lecţie de morală şi ne învață 
să ne purtăm? Nu micşorăm noi volumul conferinţei, lăsând să ne 
treacă pe lângă urechi toată predica? 


Când vrem, suntem adevărați maeştri ai percepției și acţiunii selec- 
tive. Ce-ar fi să ne punem abilitățile respective în slujba unui ţel 
superior? Şi, dacă tot dispunem de o capacitate brută şi neexplorată 
de canalizare şi concentrare, ce s-ar întâmpla dacă ne-am strădui s-o 
stăpânim cu adevărat? De o şi mai mare importanţă pentru înţele- 
gerea fenomenului în acest moment este să ştim cum se face că, aşa 
neexersați şi nepricepuţi cum suntem, tot reuşim să realizăm acest 
„blocaj“? 


Poate că găsim nişte răspunsuri în experienţele lui John de dinainte 
de vacanţă. Mai făcuse deja câţiva paşi în formarea priceperii de a-şi 
folosi lobul frontal pentru micşorarea volumului de zgomot al altor 
centri din creier. John a învăţat să-și estompeze cortexul senzorial, 
să-l strunească pe cel motor, să-l calmeze pe cel emoţional şi să treacă 

într-o stare aproape de transă atunci când scrie. Şi, pentru că şi eu 
scriu, mă interesează procesul prin care trec alți scriitori ca să-și 
creeze zona de concentrare necesară lucrului. 


Ştiam de pildă că John dispunea de ceea ce el numea „momentele lui 
mistice“, care apăreau când se așeza să scrie. Primul lucru pe care-l 
făcea era să pună niște muzică — nu orice fel de muzică, pentru că i 
se părea că dacă avea şi versuri, atunci îi era mai greu să se 
concentreze. Prefera deci muzica instrumentală, de la clasici până la 
muzică din filme și New Age — jazzul i se părea prea „agitat. Când 
lucra la primele versiuni și nu avea nevoie să-și consulte notele, 
folosea lumânări, să aibă o lumină mai caldă. Combinația de muzică 
şi atmosferă îl ajuta să-și găsească un colț de calm și, în plus, primele 
ciorne le scria întotdeauna noaptea, când, zicea el, „restul creierului 
era destul de obosit și mai uşor de trimis la culcare“. 


John ajunsese la această strategie fără să ştie nimic despre lobul 
frontal, efectele și puterile lui. Intuise avantajele atenţiei concentrate 
şi-şi născocise propria metodă de creare a stării de calm. În ultimele 
câteva luni, discutaserăm mai explicit despre lobul frontal și rolul 
acestuia în canalizare și concentrare. John își propusese să folosească 
această informaţie într-un un scop foarte specific: voia să scrie mai 
bine și să-i fie mai ușor să-și înfiripe starea necesară pentru scris, 
După ce-și terminase teza de doctorat, suferise un blocaj de inspiraţie 
şi era ferm hotărât să nu mai repete niciodată această experienţă. A 
început să privească mai cu atenţie în jurul lui și la starea din zilele 
bune, când procesul creator părea să decurgă mai lin, ca un vas cu 
vântul în pânze într-o zi cu soare, dar și în zilele în care simţea că 
luptă împotriva curentului puternic, iar talazurile trec peste bord. 
A ajuns în cele din urmă la niște concluzii despre ce mergea și ce nu 
şi, cu timpul, şi-a perfecționat metoda și a repetat-o de atâtea ori, 
încât, chiar şi fără muzică sau lumânări, şi chiar și-n timpul zilei, se 
putea scufunda ca la comandă în mareea scrisului. 


În conversaţia telefonică din ziua aceea, mi s-a plâns că nu mai 
reușise să obțină aceleași rezultate ca în „laboratorul“ de acasă. În 
vizita la casa părintească, i se păruse că totul se duce de râpă, dar l-am 
încurajat, spunându-i că de fapt realizase ceva, numai dacă se gândea 

de câte ori îi reușise, totuşi, ceea ce trebuia considerat un mare 
succes, un lucru din care se putea învăţa. Întors acasă și mai puţin 
tracasat, și-a putut analiza mai obiectiv experiențele plăcute, ca și pe 
cele neplăcute (în ceea ce privește scrisul), ajungând la nişte concluzii 
solide despre ce anume le făcea mai mult sau mai puțin productive. 
Esenţial era să-nceapă cu-nceputul — cu abilitatea de a observa. 


Stăpânirea capacității de observare 


Deşi a devenit un clișeu, rămâne totuși adevărat că primul pas în 
autovindecare este să recunoşti însăși existenţa unei probleme. Şi 
cum anume ne dăm seama? Recunoașterea depinde de capacitatea 
noastră de autoobservare. Ceea ce îi cerusem eu lui John să facă era 
de fapt să-și conștientizeze un anume segment de comportament şi 
un aspect al propriei personalităţi și să descifreze ce anume îi 
influenţase capacitatea de a scrie în diferite împrejurări. 


Puţini sunt cei dotați cu o conştiinţă de sine atât de dezvoltată ca a lui 
John și le lipsește și răbdarea necesară să mai domolească ritmul, ca 
să-și poată examina sau analiza cu adevărat viaţa și personalitatea. 
Simplul fapt că astfel de calităţi nu sunt pe deplin prezente în viața de 
zi cu zi nu înseamnă că nu există şi că nu le putem perfecționa. Tot 
ce avem de făcut este să reducem volumul sonor al zgomotelor care 
ne afectează capacitatea de canalizare a gândurilor și de concentrare. 
Ne putem observa în general, ca să ne dăm seama de abilități sau 
trăsături specifice, sau ne putem analiza în termeni mai globali. Ceea 
ce ne dovedește capacitatea de observare critică a propriului 
comportament este frecvenţa cu care folosim aceste abilități, când îi 
observăm pe ceilalți și comportamentele lor. 


Sunt sigur că nenumărate au fost situațiile în care ne-am îndoit cu 
toţii de capacitatea unei anumite persoane de a se vedea limpede. Am 
făcut tot felul de presupuneri dacă ştie cum arată îmbrăcată așa și am 
fost martorii unui torent de reacţii emoţionale la un incident aparent 
mărunt. În astfel de momente, ne-am întrebat probabil: „Oare se vede 
cum e?“ Jar răspunsul este că mulți nu se văd, sunt lipsiţi de abilitatea 
de a-și observa mediul şi de a se vedea clar pe ei înșiși. Nici măcar nu 
şi-au pus astfel de întrebări importante precum: de ce oare am mereu 

aceleaşi stări autodistructive? Din ce cauză mă tot aștept la aceleași 
reacţii la cum mă port şi ce spun și, cu toate astea obţin exact opusul? 
Dacă nu ne punem aceste întrebări esenţiale despre însăşi natura 
noastră, n-avem cum să vedem cine suntem cu adevărat. 


Cu toate acestea, activându-ne lobul frontal, propria imagine ne va 
apărea uimitor de limpede. Pentru că suntem atât de concentrați pe 
exterior, tot ce avem de făcut, ca o cameră de filmat care se roteşte 
panoramic, este să dăm dovadă de mai multă selectivitate cu privire 
la ce vrem să prindem în cadru. Ca să depâșim predispoziția spre 
concentrare pe exterior şi subordonare față de acesta și/sau spre 
sclavie față de corpul şi reacţiile noastre, e nevoie să ne observăm mai 
bine, lucru care înseamnă deseori să ne degajăm pur şi simplu de 
mediu, ca John, şi să lăsăm deoparte toate programele din cauza 
cărora suntem dependenți de el. 


Sper că nu v-am lăsat impresia că prietenul meu John e un ciudat. 
Nu-i nici pe departe un pustnic, ci are o viață socială activă şi 
participă la tot felul de comitete universitare și comunitare. Da, nu 
are televizor, dar asta numai pentru că, atunci când avea, era prea 
absorbit de programe şi pierdea prea mult timp. Era conştient de 
slăbiciunea lui și singura modalitate de a evita să fie absorbit cu totul 
de televizor era să treacă la dezintoxicare şi să-l scoată cu totul din 
casă. John are însă o predispoziție naturală spre meditaţie şi asta 
poate că îl diferenţiază de mulți oameni din ziua de azi. Ceasurile pe 
care altădată le petrecea zgâindu-se la televizor, indiferent la lumea 
din jur, şi le umple acum 'scufundându-se în natură sau lectură. 
Drumeţiile, observarea vieţii în sălbăticie şi alcătuirea de ierbare cu 
plante din împrejurimi i-au ascuţit spiritul de observaţie, pe care-l 
aplică şi în autoanaliză. 


În dorința lui a de deveni mai eficient ca scriitor, a folosit unele dintre 
tehnicile specifice aplicării unei metode ştiinţifice. Din când în când, 
schimba câte un element din rutina lui de creaţie, verificând ca să 
vadă dacă variabila respectivă avea vreun efect asupra performanței 
şi eficienţei lui ca scriitor, Trebuia însă să ştie cum îi funcţiona mintea. 
După multe luni petrecute cu astfel de mici experienţe alcătuite din 
încercări și erori, şi-a dat seama ce putea face ca să fie mai productiv. 

Sigur că era şi motivat să se perfecționeze, pentru că scrisul este unul 
dintre lucrurile de importanţă capitală pentru cariera lui academică 
viitoare. Această noțiune de dorință este cea la care ne vom referi în 
continuare. 


Angajament față de schimbare 


Pentru că mai toţi oamenii nu sunt buni observatori şi deseori nu 
percep conexiunile evidente dintre comportament, sănătate şi starea 
generală de spirit, în cele mai multe cazuri, este nevoie de un eveni- 
ment major, de o cotitură în viaţă, care să ne facă să ne concentrăm 
asupra noastră înşine, pe preferinţele şi predispoziţiile noastre. 
Vestea cea bună este, aşa cum ne lasă să înțelegem faptul că ați ales 
această carte, că doriţi să vă schimbaţi. Ca în toate situațiile de altfel, 
motivarea corespunzătoare face mult în ceea ce priveşte capacitatea 
noastră de a ne schimba viaţa și chiar pe noi înşine. 


Într-o lume ideală, am recunoaşte că suntem dependenţi de emoții 
cu mult înainte să avem dovada efectelor negative pe care le au 
asupra noastră. Aşa cum discutam în capitolele 9 şi 10, principala 
modalitate prin care oamenii îşi pot da seama de dependenţa lor 
emoțională este să constate manifestarea fizică a reacției de stres 
asupra organismului. Durerile de spate care răbufnesc de fiecare dată 
când avem vreun termen important de respectat sau răceala care ne 
prinde după ce am făcut nopţi albe săptămâni de-a rândul, ca să 
terminăm un proiect sunt rezultatul stresului. Când ne sare țţandăra 
din orice şi explodăm la cea mai mică provocare, tot din cauza 
intensificării stresului şi a reducerii activității lobului frontal ni se 
întâmplă, ca să nu mai vorbim de multe alte tulburări și boli mai 
grave şi cu consecinţe mai serioase. 


Să mai aruncăm o privire asupra listei din Capitolul 10, în care am 
enumerat calităţi pe care le promovează activitatea sănătoasă a lobu- 
lui frontal. 


lată ce important este lobul frontal pentru declanşarea şi coordo- 
narea schimbării. Şi, deşi lobul frontal ne ajută să ne concentrăm 
asupra unei intenții, tot e nevoie să ne activăm voinţa, pentru a-i 

permite să facă ce ştie el mai bine — adică să conjuge intenţia cu 
acțiunea. Angajamentul față de schimbare este întotdeauna un iucru 
dificil. Rețelele nervoase banale, obișnuite, inflexibile, pe care ni 
le-am creat, ne permit să trăim uşor, natural şi confortabil. Noi 
căutăm confortul, în timp ce schimbarea înseamnă disconfort. Ne 
jurăm să începem un regim, să facem gimnastică în fiecare zi, să nu 
ne mai uităm atât la televizor, să petrecem mai mult timp cu copiii şi 
să le dăm mai multă atenţie, şi doar ca să ne vedem cele mai bune 
intenţii călcate în picioare de toate condițiile din viață. 


Schimbarea cere foarte mult efort, voință și angajare. Mi-aduc aminte 
când am început să particip la triatlon. Alergarea și ciclismul erau 
destul de uşoare, naturale şi banale — le exersam de atâta timp, că nu 
trebuia niciodată să mă gândesc le ce făceam. Ştiam să înot de copil 
şi aveam ani de exercițiu, aşa că nu-mi trebuia prea mult să mă 
gândesc la ce trebuie să fac în apă — o făceam pur și simplu. După 
primul triatlon la care am participat, mi-am dat seama că știam să 
înot, dar de fapt nu prea puteam! Am luat o bătaie soră cu moartea la 
proba asta. 


Aşa că am întrebat încoace şi încolo şi mi-am găsit un antrenor care 
m-a învăţat să înot — nu să mă țin la suprafață, cineva care să mă 
dezvețe de mișcările pe care le făceam și care să mă deprindă cu o 
tehnică mai bună. La primul antrenament am fost înmărmurit să aflu 
că nu învățasem cea mai eficientă modalitate, cea care să-mi permită 
să înaintez cel mai rapid, ci cea mai la îndemână metodă ca să plutesc 
şi să supraviețuiesc. Vi se pare familiar? Cei mai mulți dintre noi au 
învățat să supraviețuiască — de fapt asta facem mai toată viața, ne 
descurcăm. 


Totuşi, pentru că eram o fire competitivă, voiam să fac ceva mai mult 
decât să mă descurc. Voiam să înaintez mai repede, aşa că am căutat 
pe cineva care ştia mai multe şi avea mai multă experiență. A fost o 
experiență edificatoare din multe puncte de vedere. A trebuit să mă 
dezvăț de „tehnica“ pe care o folosisem atâţia ani și să deprind o 
metodă complet diferită de utilizare a mâinilor şi picioarelor. Eram 
dezamăgit când mi se părea că avansez mai încet — pentru că acum 
trebuia să mă gândesc la ce făceam, dar, cu timpul, noua tehnică a 

început să mi se pară mai naturală. Când m-au cronometrat la proba 
de 100 m şi am văzut cât mi se îmbunătăţise performanţa, am fost şi 
mai doritor să îndur tot disconfortul. 


N-a fost nevoie să fiu în pericol de înec ca să devin motivat să înot 
mai bine. Aveam un motiv care să mă facă să mă schimb — nu eram 
mulţumit de starea de lucruri, de finișul printre ultimii, de 
„descurcat“. În plus, numai când am căpătat cunoştinţe noi și am fost 
obligat să-mi fac o nouă rețea nervoasă numită „înot“ am fost în stare 
să-mi observ mai bine singur tehnica. Până la urmă, m-am putut 
autocorecta. 


Ne vom întoarce la ideile acestea în Capitolul 12, dar acum să 
reținem importanţa identificării unei motivații. Odată identificată, 
vom fi uimiţi cât ni se va îmbunătăți și spiritul de observaţie — n-o 
să mai fim mulţumiţi să ne „descurcăm* în niciun aspect al vieţii şi 
ni se va părea că disconfortul schimbării nu mai acţionează ca frână, 
ci ne motivează să ieşim din regimul vechi şi să trecem într-o zonă 


nouă, superioară, de confort. 


Rămâne totuși întrebarea ce putem face să ne folosim mai bine lobul 
frontal? Ştiu o anecdotă veche care sună cam aşa: un om se plimbă pe 
o stradă aglomerată din New York şi întreabă un trecător: „Nu vă 
supăraţi, îmi puteţi spune cea mai bună cale de a ajunge la sala de 
concert?“, la care, fără să-şi dea osteneala să întoarcă măcar capul, 
omul îi răspunde: „Exerciţiul.“ 


Exersarea mentală: gândirea magică 
şi formarea de reţele nervoase 


Folosesc termenul de exersare mentală ca să descriu cum ne putem 
folosi cel mai bine lobul frontal și să beneficiem de facultățile sale 
avansate ca să realizăm schimbări importante în viață. Când 
exersăm, intenţia noastră se canalizează și se concentrează. Nu mai 
trecem printr-o simplă rutină de exerciţii, ci interpretăm ca şi cum 
am fi în concert. lată diferenţa esenţială din minte. Exercițiul trebuie 
să imite experiența reală a acțiunii respective. În acest caz, exersarea 
mentală şi realizarea efectivă sunt unul și același lucru. De fiecare dată 

când începem o acțiune oarecare, când ne comportăm în vreun fel, 
demonstrăm o pricepere, exprimăm o emoție sau ne schimbăm în 
vreun fel atitudinea, ar trebui să ne fie mai bine. Din acest motiv 
exersăm — ca să ne fie mai bine şi, prima dată când o mai facem, ne 
va fi mai ușor. 


Simplu spus, iată ce definiție dau eu exerciţiului: să-ți amintești ce 
vrei să demonstrezi și apoi să trăieşti la nivel cognitiv cum să realizezi 
fizic acţiunea respectivă, pas cu pas. Înseamnă vizualizarea mentală a 
„sinelui“ care demonstrează sau exersează fizic o acţiune sau o abili- 
tate. În termeni de schimbare personală, exersarea mentală repre- 
zintă conceperea sinelui într-o anumită situaţie și adoptarea unui 
comportament diferit (sau, pur și simplu, transformarea persona- 
lităţii) față de comportamentul sau personalitatea anterioară. În loc 
să trăieşti în regim de supraviețuire şi să fii furios, deprimat, victimă, 
agresor, bolnav sau oricare dintre lucrurile acelea limitate impuse de 
dependenţa noastră emoţională, putem exersa, din punct de vedere 
pur cognitiv, starea de sănătate, calm, compasiune sau orice alte 
lucruri pozitive pe care le-am dorit. 


Unul dintre multele lucruri interesante referitoare la procesul de 
exersare mentală este acela că nu trebuie să ne implicăm corpul deloc 
sau mult mai puţin decât ne-am imagina, și tot ne vom bucura de 
avantaje. Dacă vă aduceți aminte experiența cu cântatul la pian din 
Capitolul 2, aceasta ne-a demonstrat că persoanele care atingeau fizic 
claviatura ca să producă sunete muzicale şi-au dezvoltat performanţa 
(adică aveau același volum de reţele nervoase la măsurarea prin 
tomografie) doar în aceeași măsură ca și cei care nu-și exersaseră 
decât mental această pricepere. Să nu uităm că acest grup avea în față 
o claviatură și, timp de cinci zile, exersa gamele de două ori pe zi, în 
timp ce celălalt grup privea şi memora tehnica de exersare și petrecea 
apoi exersând același interval timp, numai că fără o claviatură 
materială — doar pe cea din minte. Subiecţii din acest grup au reușit 
să-și modifice structura fizică a creierului doar prin activarea lobului 
frontal care a făcut exersarea mentală atât de reală, încât creierul l-a 
perceput de fapt ca pe o realitate tridimensională. Fără să-l intereseze 
dacă clapele sunt fizic prezente sau nu, el tot a fabricat circuitele 
respective, atât au devenit de reale gândurile celor din grupul care 

exersau mental. În condiţiile unei astfel de repetiţii, dacă putem 
rămâne concentrați, creierul nu-și dă seama de diferența dintre 
acțiunea concretă și evocarea acesteia. 


Ideea că ne putem modifica creierul prin simpla gândire are 
implicații majore asupra realizării oricărui fel de schimbare în viață. 
Exersarea mentală ne oferă posibilitatea să creăm un nou nivel de 
conștiință, fără să întreprindem nimic fizic, doar să gândim. 


Interesant este faptul că, aşa cum observam în Capitolul 10, suntem 
destul de înzestrați în ceea ce priveşte estomparea celorlalte semnale 
din mediu. Când vrem, ne putem folosi selectiv auzul ca să auzim 
numai ce dorim. (Singurul lucrul pe care-l avem de făcut ca să vedem 
cât de dotați suntem din acest punct de vedere este să ne întrebăm 
partenerul, un membru de familie sau persoana cea mai apropiată.) 
Ne disociem, în sensul literal al cuvântului, prin deplasarea atenţiei 
dinspre exterior spre înăuntru. Este limpede că subiecţii care cânta- 
seră mental la pian au reuşit să canalizeze foarte multă atenţie asupra 
proiectului în care erau implicaţi şi să blocheze gândurile străine care 
reprezintă atât de mult din activitatea noastră mentală. 


Atenuarea activității celorlalți centri cerebrali şi concentrarea pe 
formarea unei anumite deprinderi constituie primii pași în finali- 
zarea tiparului de gândire pe calea senzaţiilor familiare şi a încrederii 
în stări emoţionale. Lobul frontal este destul de priceput la această 
activitate, atunci când i-o cerem. 


Următorii paşi sunt la fel de uşori: trebuie să ne creăm în minte un 
model a ceea ce vrem să exersăm. Trebuie să ne punem întrebările 
potrivite de autoanaliză. Ce vreau să fiu? Ce trebuie să schimb în 
mine ca să ajung acolo? Pe cine cunosc sau ce resurse pot găsi ca să 
mă ajute să-mi dezvolt acest model de lucru în minte? 


Un alt lucru interesant este ce se întâmplă atunci când dirijorul 
păşeşte pe podium şi comandă tuturor instrumentelor să tacă. Când 
lobul frontal cere să se facă linişte, se potolesc nu numai centrii 
respectivi ci e ca şi cum conştiinţa noastră ar părăsi cu totul celelalte 
circuite. Pentru a extinde această metaforă, secțiunea corn, secțiunea 
suflători sau ce alte instrumente mai vrea lobul frontal rămân pe 

scenă, în timp ce toate celelalte se retrag în culise. Când ne asigurăm 
de concentrarea atenţiei, în activitatea cerebrală şi în percepţia 
noastră se produc modificări substanţiale. Pierdem noţiunea de spa- 
țiu şi timp și, cel mai important, organismul tace, iar noi intrăm 
intr-o stare ca de transă. În aceste momente, în care zgomotele au 
încetat de-adevărat, putem învăţa şi modifica modul obișnuit de 
funcționare a creierului și, implicit, mintea. 


Înainte de a trece la procesul de învăţare, să discutăm puțin cum 
putem folosi exersarea mentală cu un maximum de avantaj. 


O chestiune de opţiune 


Când lobul frontal nu e folosit la capacitatea sa funcțională și, mai 
ales, când nu e folosit deloc, ne năpădesc întrebări orientate spre 
supraviețuire. Când mănânc? Cât mai e până mă duc la culcare? De 
ce am buzele atât de uscate? Când am băut ultima oară? Cum arăt? 
Oare mă acceptă? 


Răspunsul la astfel de întrebări, ca și formularea lor, solicită foarte 
puţin lobul frontal. Cu toate acestea, un alt lucru important legat de 
lobul frontal este acela că poate acţiona ca un bodyguard într-un bar 
— lobul frontal poate face curățenie în sală în așa fel încât, chiar dacă 
înainte eram un spaţiu mental plin de gălăgie şi fum, să ne putem 
concentra mai mult pe întrebări de tip speculativ, deschis, de genul 
„și dacă...” reprezentând o funcţie a capacităţilor noastre superioare 
de procesare, Acesta este tipul de întrebări pe care ni le punem, când 
ceilalți centri ai creierului tac. Aceste întrebări de ordin superior se 
referă la sinele nostru potenţial sau de perspectivă. Cum mă pot 
perfecționa? Cum să fac să-mi modific comportamentul? Ce să fac să 
mă reinventez? Cum mi-ar fi viaţa dacă aș ... (completaţi)? Cum 
trebuie să mă schimb ca să obţin acest rezultat? Ce pot face să fiu 
altfel decât acum? Ce model ideal de sine mi-aș putea imagina? Ce 
vreau eu, de fapt? 


Lobul frontal este sediul imaginaţiei și al capacității noastre de 
invenţie. El ne permite să folosim tot ce am învățat şi am trăit ca 
experienţă, toate circuitele vechi ale memoriei formate astfel, ca 

material de construcție pentru speculaţiile despre ce altceva am 
putea obţine. Totodată, lobul frontal are capacitatea de a aniuţi glasul 
criticului din interior, care e ferm hotărât să ne aducă aminte de 
eşecurile din trecut — poate estompa nereuşitele şi oferi tăblița goală, 
de care avem nevoie ca să construim un nou nivel de conștiință. Și, 
dacă putem repeta acest proces de blocare a vechiului și de concen- 
trare pe nou, reluând mereu procesul, la fel ca şi cei care exersau 
mental la pian timp de două ore pe zi, ne perfecţionăm într-atât, 
încât vom putea recrea nivelul de conştiinţă respectiv ori de câte ori 
vom dori după aceea. Să reținem că, atunci când exersăm mental, se 
activează circuitele respective şi, aşa cum spune legea repetiţiei şi 
învăţarea de tip hebbian, celulele nervoase care se activează îm- 
preună sfârșesc prin a se interconecta. În momentul în care s-au 
conjugat în noul set de circuite şi se activează, producem conştiinţă 
şi ştim că, dat fiind imensul număr de conexiuni sinaptice pe care le 
putem crea, dispunem de infinite nivele de conştiinţă pe care creierul 
le poate produce la ordin. 


Un prieten de-al meu, care juca baseball la facultate, mi-a istorisit 
următoarele. Era aruncător, iar antrenorul lui din școală fusese 
jucător în divizii inferioare. Acesta i-a povestit cum îl „jucase pe 
degete“ una dintre echipe. De fiecare dată când îi venea rândul să 
arunce împotriva lor, jucătorii îl puneau pe jar — marcări duble, 
simple, aruncări directe și precise şi mingi uriaș arcuite aruncate 
peste gard. Cu nicio altă echipă nu trebuia să se chinuiască atât, doar 
arunca la fel, şi-atunci de ce obținea rezultate atât de diferite? După 
trei sau patru încercări nereuşite împotriva echipei respective, s-a 
săturat şi şi-a dat seama că trebuia să facă altceva. 


Ca majoritatea aruncătorilor, înregistra cum îl contracarau bătacii 
echipei adverse — ce fel de lovitură, unde lovise şi ce rezultat obţi- 
nuse. În noaptea de dinaintea meciului cu echipa respectivă, viitorul 
antrenor stătea în camera de hotel, cu registrul în faţă, şi croia un 
plan de atac împotriva tuturor bătacilor. Le cunoştea punctele slabe, 
pe cele forte, precum şi ce tendințe aveau şi acum nota în caiet. 
Aruncare după aruncare, cum urma să abordeze următorul meci. Îşi 
pusese în cap să nu se abată de la lista stabilită de aruncări, orice s-ar 
fi întâmplat. A stat așa ore de-a rândul, memorând succesiunea 

aruncărilor pe care avea de gând să le facă. La sfârșit, a închis ochii și 
a început să facă mental meciul, aruncare după aruncare — o minge 
joasă, care să alunece pe colțul interior, alta rapidă şi departe, când în 
sus și când în jos, până în faţa primului bătac și tot aşa, pentru toate 
cele 27 de reprize. Apoi a repetat totul de câteva ori. Stând acolo, în 
camera lui de hotel, toată noaptea, făcând aruncări mentale pentru 
tot meciul, timpul şi spaţiul i-au părut că dispar. 


A doua zi, și-a respectat planul de joc. Sigur că nu a putut obţine 
exact rezultatele din timpul exerciţiului mental, dar tot a reușit cele 
mai bune rezultate de până atunci împotriva echipei respective. A 
început să folosească metoda împotriva tuturor echipelor, cu din ce 
în ce mai mult succes. Era obligat să observe cu mare atenţie 
tendinţele celorlalţi jucători, lucru care-i era sigur de ajutor, dar, mai 
mult decât atât, schimbarea atât de radicală se datora mai ales 
capacității sale de concentrare. Când era în joc, îi era mai ușor să se 
concentreze, pentru că, la urma urmei, îl mai jucase o dată înainte, în 
minte, și câștigase; acum nu-i rămânea decât să reproducă aceleași 
rezultate. Exersând mental toate acţiunile viitoare, el îşi încălzea 
circuitele nervoase asociate și, drept rezultat, avea deja format cadrul 
mental al învingătorului. Să ne imaginăm acum ce diferență ar fi în 
viață, dacă am exersa nu cum să aruncăm, ci cum să fim bucuroși. 


O scurtă pauză... deocamdată 


Unul din avantajele suplimentare ale folosirii lobului frontal în 
vederea atenuării activităţii celorlalţi centri nervoși și a concentrării 
pe exersarea mentală este acela că întrerupem programele curente cu 
funcţionare permanentă. Le închidem de tot. Când persoanele 
cufundate în meditație se concentrează deplin asupra unei idei, 
celelalte părți ale creierului nu mai primesc aporturi importante de 
sânge, ceea ce înseamnă și lipsa activităţii în zona respectivă. Lipsa 
activității la un nivel neurologic înseamnă oprirea proceselor 
mentale obișnuite. Exact aşa cum stăm întinși prea mult în iarbă, cu 
capul sprijinit pe o mână, dar circulaţia sângelui e temporar oprită și 
ne amorțește brațul, tot așa se întâmplă și cu creierul. 

Dacă am opri circulaţia sângelui într-o zonă a organismului pentru o 
perioadă mai îndelungată, regiunea respectivă ar muri. Ceea ce nu se 
întâmplă în creier, în sensul propriu al cuvântului. Mai curând, când 
întrerupem repetat circulaţia sângelui — când încetează activitatea 
electrică în regiunea cerebrală sau, mai precis, în rețeaua nervoasă 
respectivă — neuronii nu se mai activează. Ca să revenim la legea lui 
Hebb, tot atât de adevărat este că, dacă nu se mai activează împreună, 
neuronii nu se mai interconectează, ceea ce înseamnă că, dacă mai 
încetinim din ritm, ne concentrăm asupra unor aspecte specifice, 
cum ar fi cine și cum vrem să fim, şi începem să plasăm această 
imagine mentală a noii personalităţi sub ochii lobului frontal (sau 
exersăm mental o acţiune nouă, indiferent de natura ei), prin efort 
cognitiv, obținem un bonus dublu — nu numai că putem crea noi 
circuite, dar ne putem şi debarasa de conexiunile rigidizate. 


Vă aduceţi aminte de cititorii Braille ale căror tomografii cerebrale 
arătau o remarcabilă capacitate de adaptare? Astfel de oameni își 
pierduseră vederea şi învățaseră să citească pe pipăite. Important este 
să ne amintim faptul că, la nevăzători, centrii nervoși folosiți în mod 
normal pentru văz sunt transformați în centri ai pipăitului. În cele 
din urmă, multe dintre aceste vechi circuite utilizate odată pentru văz 
sunt întrerupte. După aceea, factorul de creștere nervoasă care le lega 
a fost folosit pentru a consolida legăturile circuitelor nou formate, 
ceea ce demonstrează un important corolar al mantrei activat 
împreună, conectat împreună. Când anumite procese de gândire sunt 
întrerupte în mod repetat, celulele nervoase care nu se mai activează 
simultan nu se vor mai interconecta. 


Vestea cea bună este că respectivele celule nervoase nu vor să rămână 
inactive, ci caută noi conexiuni şi folosesc un factor reciclat de 
creştere nervoasă, ca să se ataşeze de noi neuroni. E ca şi cum ai 
amesteca din nou cărțile la joc. Factorul de creştere nervoasă e trecut 
de la un set de circuite la altul, nou. Putem lua tiparele şi secvențele 
existente, pe care le activăm în mod curent, refolosind factorul de 
creştere nervoasă ca să formăm tipare și secvenţe noi şi perfecţionate, 
ataşând conexiunile sinaptice, ca să consolidăm noile conexiuni pe 
care le formăm. 

Să ne imaginăm, de exemplu, că am hotărât să exersăm mental să 
avem răbdare cu copiii. După ce ne punem marile întrebări — cele de 
tipul „ce-ar fi dacă....“—, mintea începe să contureze un model a] 
persoanei care vrem să devenim. Prin exersare mentală, atenţie şi 
repetiție şi prin activarea de noi rețele nervoase conform altor tipare, 
putem determina comunităţile de neuroni să se îngemăneze în noi 
combinaţii, ca să creăm un nou nivel de conştiinţă, pe care să-l 
numim răbdare. Pe măsură ce celulele nervoase se adună şi se unesc 
într-un singur circuit, circuitele vechi, care ne condiționau să explo- 
dăm verbal la cea mai mică provocare, încetează să se mai activeze 
împreună şi, cu timpul, se vor desprinde din circuitul comun pentru 
că nu-l vom mai folosi. Creierul nostru foloseşte aceleaşi materiale, 
cărora le aplică repetiţia, asocierea, exersarea mentală a noilor reacţii 
la situaţii familiare, ca să combine noi circuite de răbdare, în locul 
celor de impacienţă. Ne debarasăm de vechiul cadru mental de 
intoleranţă și ne facem unul nou, de răbdare. O reţea nervoasă o înlo- 
cuieşte pe alta. Uimitor este faptul cum creierul se conformează 
liberului nostru arbitru prin ștergerea vechilor amprente sinaptice și 
crearea altora noi. Iată adevărata biologie a schimbării. 


Să vedem cum funcționează. O oră pe zi, timp de trei săptămâni, ne 
căutăm în fiecare dimineaţă un loc liniştit, după ce au plecat copiii la 
şcoală. După ce ne-am aşezat într-un scaun și am închis telefonul, ne 
alcătuim în minte cum o să arate această persoană nouă, tolerantă. 
Luăm câteva dintre articolele pe care le-am citit în revista Parenting 
despre atitudinea număratului-până-la-zece (ca amintiri semantice), 
evocăm comportamentul imperturbabil al mamei și cum reacţiona 
ea la mofturile noastre (ca amintiri episodice), adăugăm alte exemple 
şi unităţi de informaţie, şi mai vechi, şi mai recente, şi creăm un nou 
model de răbdare. 


Ceea ce facem de fapt este, în esenţă, să ne combinăm cunoștințele 
semantice, teoretice, cu experiențele prezente deja în circuitele 
noastre cerebrale şi să le reunim într-o nouă combinaţie, ca să creăm 
o altă posibilitate. Cu ajutorul lobului frontal, compunem intenţionat 
scenarii mentale, învățând să blocăm vocea critică (aceea care vrea să 
reia momentele lipsite de răbdare din viața noastră) şi elaborând un 
foarte perfecţionat și concentrat portret al noului nostru sine, 

înzestrat acum cu răbdare. Exersarea mentală a personalităţii pe care 
ne-o dorim nu e de fapt decât o evocare a modului în care putem 
deveni acea ființă superioară pe care ne-o dorim, pe baza celor 
învăţate şi memorate. Când conjugăm noi reţele nervoase care să se 
activeze în secvenţe, combinaţii și tipare diferite, creăm un nou nivel 
de conștiință. Să nu uităm că mintea se produce atunci când creierul 
este în acţiune, iar creierul nostru acționează acum altfel decât 
înainte de exersarea mentală a scenariului. 


Pe urmă, prin activare repetată şi prin constituirea noilor circuite 
nervoase în noi reţele, realizăm conexiuni mai puternice, mai dura- 
bile, care, când sunt activate după voinţă, vor crea o nouă minte, 
numită răbdare. De fapt, decidem să nu încetăm exercițiul mental de 
răbdare până nu atingem pe deplin această stare. lar rețeaua nervoasă 
necesară unei atitudini răbdătoare devine mai naturală cu cât 
exersăm mai mult. Mintea nouă creează un creier nou. 


Ne dăm seama că reţelele pe care le foloseam înainte, în starea 
noastră de manie, determinată de mediu, de dependenţă chimică și 
care ne crea izbucnirile faţă de copii reprezentau o componentă a 
personalităţii noastre adoptate, a măștii de regină dramatică. Fuse- 
seră puse la regim constant de supărare şi agresivitate, urmate de un 
desert alcătuit din remuşcare, cu glazură de autoflagelare. După 
câteva zile de exerciţii în minte, aceste foste circuite şomează. Nu le 
place să fie ignorate şi abia aşteaptă să treacă la treabă. Văd activitate 
în altă parte a creierului şi se hotărăsc să iasă din amorţire, din 
Orașul Fantomă, şi să se mute unde are loc acțiunea — adică peste 
drum, pe strada Răbdării. Așa că se desprind de celelalte celule 
nervoase din rețea și li se alătură celor din reţeaua nou formată 
pentru răbdare. Nevrând să fie luate drept musafiri nepoftiți, aduc cu 
ele nişte factori de creştere nervoasă, ca dar de casă nouă. Figura 11.1 
înfăţişează redistribuirea factorului de creştere nervoasă la formarea 
unui nou circuit şi „curățarea“ altuia. 


Acum, am exersat mental cam trei săptămâni pe Strada Răbdării. 
Într-o zi, puştiul de şapte ani şi cel de șase vin de la şcoală. Plouă, 
n-am terminat de aranjat grădina, iar curtea din spate e o adevărată 
mocirlă. Îi vedem pe cei doi în tenişi nou-nouţi, îndreptându-se aţă 

(Conectat) 


CREIER 


Figura 11.1 
Redistribuirea factorului de creştere nervoasă este folosită pentru 
formarea noilor interconexiuni de răbdare, concomitent cu eliminarea 
vechilor rețele de intoleranță. 


spre leagănul din mijlocul bălții. În loc să ne repezim şi să-i ocărâm, 
le strângem încălțările vechi, scoatem capul pe ușă şi le cerem să vină 
în garaj să-şi schimbe pantofii. Sclipirea din ochii lor ne spune fie că 
sunt speriaţi că le-a răpit cineva mama, înlocuind-o cu vreun robot 
bionic, fie că exerciţiile noastre mentale şi-au făcut datoria. 


Dacă tot suntem aici, să perfecționăm o parte a acestui proces. Am 
discutat în Capitolul 2 despre pianiștii care exersau mental. În 
experiență, erau implicate de fapt patru grupuri. În două dintre ele, 
unii subiecți exersau fizic, idar alții mental, primind instrucțiuni să 
interpreteze exact aceleaşi melodii ca şi ceilalți. Unui grup însă nu i 
s-au dat niciun fel de instrucțiuni şi informaţii și, de aceea, nu și-au 

putut forma aceeaşi conştiinţă prin activarea aceluiaşi complex de 
circuite în fiecare zi. Pentru că n-aveau cum să-şi amintească ce 
făcuseră cu o zi înainte, nu-şi puteau activa aceleaşi reţele nervoase. 
Tată de ce trebuie să fim precişi şi consecvenţi când ne facem creierul 
să treacă în revistă noua personalitate pe care vrem să ne-o formăm. 


Pe măsură ce arhitectura noastră cerebrală se transforma în circuite 
nervoase mai perfecționate și mai evoluate, iar vechile tipare sunt 
înlăturate, transmitem un nou semnal către celulele din organism. 
Pentru că toate celulele noastre sunt în contact direct cu țesutul 
nervos, pe măsură ce dezvoltăm noi circuite şi destrămăm vechile 
conexiuni sinaptice legate de sinele anterior, organismul se modifică 
şi devine altul la nivel celular. De aceea, dacă celulele ne spionează 
gândurile, atunci când materia cenuşie a cortexului nostru se modi- 
fică fie şi numai cu câteva circuite față de rețeaua nervoasă emo- 
ţională care nu mai e dorită, celulele vor primi alt semnal neurologic 
şi vor începe ele însele să se schimbe. 


De exemplu, dacă rețeaua nervoasă specifică vinovăţiei începe să fie 
„curățită“ prin acțiunea noastră de înlocuire a unui ideal vechi de 
sine cu unul nou, vom modifica semnalul neurologic transmis spre 
celulele corpului referitor la sentimentul de vinovăţie. Pe măsură ce 
ne slăbeşte configurarea pentru vinovăție, este din ce în ce mai puţin 
probabil că vom mai transmite semnalul specific către corp. Destră- 
marea circuitelor cerebrale respective va determina apoi celulele să 
înceapă să-şi modifice zonele receptoare specializate pe sentimentul 
în vinovăție. Cu alte cuvinte, dacă dispare rețeaua nervoasă specifică, 
celulele nu vor mai avea nevoie de zonele acelea receptoare şi se vor 
adapta la alți receptori, mai profitabili. Tot aşa, nemaiactivând vinovă- 
ţia, pentru că structura rețelei nervoase se destramă, nu vom mai 
produce aceleaşi peptide care declanşează fluxul chimic la nivel 
celular. lată cum organismul ni se vindecă singur de boală, când ne 
debarasăm în sfârşit de dependenţele emoţionale. Renunțăm la emo- 
tiile nedorite, creând noi amintiri şi mergând dincolo de teritoriul fa- 
miliar al minţii. 


Figura 11.2 ilustrează procesul de schimbare. Pe măsură ce ne cons- 
truim noile reţele nervoase (răbdarea) şi le eliminăm pe cele vechi 

Figura 11.2 
Procesul de schimbare. Pe măsură ce ne construim noile rețele 
nervoase şi le eliminăm pe cele vechi, începem să transmitem noi 
semnale de natură chimică şi neurologică spre celulă. 


(lipsa de răbdare), teoretic, transmitem noi informaţii de natură 
chimică şi neurologică spre celulele organismului, care-și schimbă 
apoi zonele receptoare. 


Să aruncăm o privire mai îndeaproape asupra modului în care ne pu- 
tem combina capacităţile de concentrare cu atracția pe care o simte 
lobul frontal pentru provocările mentale, ca să obținem o forță remar- 
cabilă de schimbare. 


Exersarea mentală și arta meditaţiei 


S-ar putea să vă întrebaţi cine mai are timp de exercițiu mental. Chiar 
dispunem de o oră pe zi pe care s-o dedicăm pentru nimic altceva 

decât să ne gândim cum să fim altcineva? Se poate cineva aștepta de 
la mine să stau pe loc atâta timp? 


Lucrul de care s-ar putea să nu ne dăm seama este că, dacă exersăm 
așa cum trebuie, nu vom avea nicio amintire referitoare la spaţiu sau 
timp, iar ora despre care vorbeam ni se va părea cinci minute. Toată 
activitatea lobului frontal nu înseamnă altceva decât luarea de decizii 
şi folosirea voinţei ca să faci alegeri, să-ţi planifici acţiunile şi să-ţi 
dezvolţi un simţ al viitorului. 


Ne impunem să ignorăm anumite lucruri pe care le simte organismul 
și să contracarăm acei stimuli și emoţii pe care le produc. Aceste 
circuite şi stări de spirit vechi şi rigidizate vor încerca întotdeauna să 
ne convingă să nu ne schimbăm — de la nivelul cel mai de jos (Hai, 
mănâncă punga aia de chipsuri, începem regimul de mâine) până la 
cele mai înalte (Sigur, vorbește ca un ignorant și un rasist, dar cine-s 
eu să comentez!?). Ambele exemple ne cer să dăm dovadă de un pic 
mai mult curaj și să ne depărtăm mai mult de zona de confort decât 
am fi fost pregătiți s-o facem. Dacă ne place confortul, ne place 
familiarul. Succesul s-ar putea să ne sperie. 


Oricât de copleșit te-ai simți să stai în liniște cu tine însuţi, este totuși 
necesar. Mă minunez câţi oameni îmi spun că sunt suprasolicitaţi și 
suprastimulați și că tânjesc după câteva clipe de pace și linişte. Pacea 
şi liniştea pe care ne-o dorim însă se dovedeşte de multe ori un fel de 
diversiune inconștientă, prin aceasta vrând să sugerez că lucrul de 
care avem nevoie e mai mult un fel de transformare conştientă — iar 
exersarea mentală tocmai asta este. 


Cred că majoritatea oamenilor au în trusa lor cu unelte ceva care se 
numeşte contemplator. Nu-l putem scoate la lumină și folosi prea des, 
așa că s-ar putea să se fi prăfuit puţin de atâta nefolosire. Dar poate fi 
curățat; din multe puncte de vedere, reflexivul seamănă cu o lupă. 
Țineţi minte când eram copii și voiam o lupă, un microscop sau un 
telescop? Ne trebuie neapărat un fel de instrument ştiinţific care să 
ne ajute să pătrundem misterele universului — sau măcar să dăm foc 
unei bucățele de hârtie. Copiii sunt curioși de la natură, iar curio- 
zitatea şi meditaţia merg mână în mână. 

Dacă vrem neapărat să cunoaştem un lucru, ne gândim la el foarte 
mult. Nu vreau să insist foarte mult asupra acestui punct, dar siste- 
mul actual de educaţie are ceva care în final înăbuşă curiozitatea 
copiilor. Într-o oarecare măsură, am văzut acest fenomen petre- 
cându-se la propriii mei copii. Ca părinte, câteodată mă simțeam 
tracasat că trebuia să mă lupt cu toate „de ce? -urile și „cum se face?“ 
şi „ce-ar fi dacă?“ şi „mă întreb“, cu care te surprind în mod natural 
tinerii. Dar întrebările acestea sunt esențiale pentru desfăşurarea 
procesului. Ca adulți, poate că ne grăbim prea tare să răspundem la 
astfel de întrebări. Fie că inventăm un răspuns sau le spunem 
„adevărul adevărat“, încurajăm o mentalitate de genul „hai s-o facem 
şi pe asta şi să ne vedem de treabă“. Sunt sigur că învățătorii şi profe- 
sorii se confruntă chiar cu şi mai multe întrebări de acest tip şi sunt 
şi mai presaţi decât noi „să-şi vadă de treabă“ — la urma urmei, mai 
există şi o programă, şi o planificare de respectat. Destul de ciudat e 
însă faptul că lucrurile pe care mi le amintesc cel mai bine din orele 
de la gimnaziu, liceu şi apoi de la facultate sunt aşa-numitele „digre- 
siuni“ de la subiect. Îmi plăcea teribil când vreun profesor o lua pe 
tangentă şi, în loc să memorez fiecare amendament din Carta 
Drepturilor, ascultam o istorisire din viaţa lui Thomas Jefferson sau 
ceva care nu era strict legat de tema în cauză. 


Tot aşa, în mintea mea, meditaţia este mai discursivă — se avântă 
dincolo de ceea ce considerăm noi în general a fi o stare de con- 
centrare intensă asupra unui anumit gând, idee sau concept. Când ne 
angajăm în procesul de exersare mentală, putem avea o idee precisă 
în minte, dar, atunci când medităm asupra ei, începem să ne punem 
şi acele întrebări de tipul „ce-ar fi dacă“ şi „cum ar fi dacă“. „Și dacă 
m-aş hotări să fiu o persoană superioară de acum încolo?” „Cum 
mi-ar fi viaţa, dacă aș fi un pic mai entuziast?“, „Ce ştiu deja sau 
de-abia am aflat şi pot aplica imediat, ca să pot acționa mai bine data 
viitoare?“ Când medităm la aceste întrebări, începem să facem 
presupuneri — și asta e bine, pentru că declanșează procesul. 


Motivul pentru care e bine este acela că a presupune înseamnă a for- 
mula posibilități şi nu a accepta răspunsuri absolute, de tip dualist — 
da-nu, alb-negru, bine-rău. Lucrul minunat legat de lobul frontal 
este acela că îi place foarte mult să se angajeze în acest gen de 

speculație meditativă. În creierul nostru se găsesc stocate tone de 
răspunsuri dualiste, relatări de fapte și experienţe arhivate peste tot în 
creier, pe care le putem sorta ca să răspundem la întrebări într-o clipă 
şi cu puțin efort şi angajare din partea lobului frontal. Cu toate aces- 
tea, când ne punem întrebări speculative, când începem să reflectăm 
la alternative şi posibilităţi, lobul frontal se excită şi, asta, deoarece 
răspunsul nu e stocat într-un loc anume — e nevoie de ceva săpături 
ca să ajungi acolo, iar lobul frontal se dă în vânt să se umple de 
pământ pe mâini. 


Bibliotecarii din orașul meu sunt extraordinari, îşi petrec mai tot 
timpul răspunzând unde sunt ţâşnitoarea şi toaletele. Într-o zi bună, 
sunt şi ei întrebaţi unde se pot găsi cifrele statistice despre populaţia 
Statelor Unite. Sunt tot timpul politicoși şi prietenoși cu toată lumea, 
dar li se luminează fața când intru eu şi-i întreb cum să găsesc 
informaţii despre lobul frontal și posibila sa relație cu mărimea 
medie a piciorului la popoarele indigene din sud-vestul american, 
sau despre corelația dintre regimul pluvial și ascensiunea şi declinul 
sasanizilor. Rumegă bine întrebarea ca s-o exploreze. Tot aşa face şi 
lobul frontal. Adoră să construiască modele noi de gândire, 
bazându-se pe căutarea de noi posibilităţi. 


Majoritatea întrebărilor puse bibliotecarilor le solicită să caute răs- 
punsul la o singură sursă. Când punem întrebări de tip speculativ cu 
bătaie mai lungă, „bibliotecarul“ din lobul nostru frontal trebuie să 
apeleze la surse multiple ca să găsească fapte şi deducţii, pentru a 
putea asambla un model care să ne răspundă la întrebare. Dacă ne 
întrebăm cum ne-ar fi viața dacă ne-am lărgi nelimitat orizontul, în 
virtutea multelor sale conexiuni cu toate celelalte regiuni ale creie- 
rului, lobul frontal se va avânta în acțiune ca un grup de piloţi de 
vânătoare, care se află la bordul avionului. Va scoate la lumină în 
mod natural amintiri din trecut, când eram mai liberi, şi ne va trece 
în revistă membrii familiei, prietenii, colegii de clasă, cunoștințele şi 
aşa mai departe, ca să-i găsească pe cei care manifestau trăsătura res- 
pectivă. În plus, lobul frontal va opri toate celelalte programe aflate 
în funcțiune, ca să-şi îndeplinească sarcina. Nu dispunem de un pro- 
gram pentru „viaţa viitoare trăită ca geniu liber gânditor“, la care să 

poată apela ca sursă unică, aşa că e nevoit să-l asambleze din mai 
multe piese — și vrea să completeze întregul puzzle. 


Diferenţa dintre asamblarea pieselor unui puzzle și acest fel de medi- 
tație speculativă este aceea că lobul frontal nu dispune de modelul de 
pe hârtie după care să se ghideze. Imaginea aceasta este echivalentul 
personalităţii noastre din trecut şi din prezent. Când punem astfel de 
întrebări speculative, meditative, de genul celor exeinplificate — şi 
apoi le găsim răspuns —, am anulat tiparele, secvențele și combina- 
țiile tipice de circuite care se activează în mod normal în cadrul a 
ceea ce numim „sine“. Am deconectat programele identităţii afirmate 
şi am făcut un pas în afara cadrului personalităţii stabilite. I-am mai 
cerul creierului şi o nouă sinteză a informaţiilor, de care nu dispune 
momentan, care nu e stocată într-un tipar obișnuit de circuite conso- 
lidate. Ne suspendăm, de fapt, unele dintre tiparele stabilite și creăm 
un creier mai plastic, mai flexibil. Lobul nostru frontal se dă în vânt 
după această activitate, și așa ar trebui să facem și noi — suntem pe 
cale să ne reinventăm. Suntem pe punctul de a activa şi alcătui noi 
circuite în creier — iată sarcina asupra căreia ne vom apleca în ceea 
ce urmează. 


De la atenţie la construirea de circuite: cartografierea 
schimbării și schimbarea hărților 


În momentul în care conştiinţa noastră se concentrează asupra unei 
reprezentări interioare, iar imaginea respectivă devine mai reală 
pentru noi decât mediul exterior, începem să modificăm dispunerea 
conexiunilor circuitelor cerebrale. Cortexul prefrontal creează noi 
circuite în afara teritoriului familiar al personalităţii noastre, astfel 
încât creierul să poată stoca date noi, pe care să le trăiască apoi ca 
experienţe. În acest mod, lobul frontal poate lăsa în creier o hartă a 
conștiinței, stocată sub formă de nouă amintire. Acest proces de 
stocare și cartografiere oferă dovezi fizice că mintea a trăit experienţa 
gândului; gândul e apoi reprezentat concret, palpabil, ca niște urme 
lăsate în creier. Prin intermediul noilor tehnologii de scanare și cu 
ajutorul camerelor microscopice de luat vederi, putem urmări mintea 
care trăiește gândul, sub forma unor neuroni care se întind în afară 

ca să formeze reţele nervoase, cu ramurile legănându-li-se în mediul 
lor lichid. 


Ce influență are modul în care ne folosim atenția asupra refacerii 
circuitelor cerebrale? Să presupunem că studiem îndrumările de 
utilizare a telecomenzii primite odată cu sistemul video. Instruc- 
țiunile cuprind atâtea cuvinte pe care nu le cunoaștem, încât avem 
nevoie de întreaga noastră capacitate de concentrare ca să înțelegem 
procesul. În timp ce încercăm să punem lucrurile cap la cap, câinele 
ne linge pe faţă ca să-l mângâiem, telefonul sună şi el, ne doare capul 
şi, în zece minute, trebuie s-o mai luăm şi pe cea mică de la şcoală. 


Sigur că, atenţia fiindu-ne atât de disipată între diferiţi stimuli, ne 
scade puterea de concentrare asupra sarcinii imediate. Cel mai mare 
obstacol este totuşi faptul că diferite rețele nervoase consolidate sunt 
activate de câine (obiect), telefon (sunet), durere (propriul corp) şi 
un termen de respectat (timp). Aceste rețele nervoase se încarcă 
electric la propriu în zona senzorială şi cea motorie, precum şi în 
regiunile asociative ale neocortexului. Cu toate acestea, creierul nu 
poate fi făcut să se concentreze asupra niciunui lucru nou atât timp 
cât se activează toate aceste rețele nervoase familiare. Creierul e deja 
ocupat cu atâţia stimuli cunoscuţi, încât nu se poate re-circuita într-o 
nouă formaţie. Suntem desincronizaţi. 


Să ducem acest concept puțin mai departe. Când atenţia ni se depla- 
sează spre reţelele nervoase deja configurate — câinele, de exemplu —, 
conştientul revine la experienţe şi cunoştinţe din trecut cu care 
ne-am familiarizat, cu toate asociațiile acestora cu identitatea sinelui. 
Conştientul nostru ocupă din nou reţelele nervoase formate anterior, 
care conțin toate asociaţiile din trecut, care ne definesc. Ne dăm 
seama că pur şi simplu nu ne putem forma deprinderile de care e 
nevoie ca să ne punem în funcțiune sistemul video — atenţia ne 
deviază spre o secțiune a creierului deja înzestrată cu circuite, legată 
de identitatea noastră. 


lată de ce nu reuşim să învăţăm calculul diferenţial când ne gândim, 
concomitent, şi la cine vine la cină, şi cu ce să ne îmbrăcăm. Tot aşa, 
nu e cea mai bună idee să încerci să găseşti pe internet un zbor 
pentru plecarea în vacanţă, dacă în mintea ta mai sunt şi alte gânduri 

care se luptă să-ţi câştige atenţia, de pildă, lista de cumpărături 
pentru cină sau boala pisicii. 


Ca să ne alcătuim noi circuite de lungă durată în creier, trebuie să 
selectăm dintre reţelele noastre nervoase ca să construim modelul pe 
care să-l putem asocia cu ce învăţăm. Lobul nostru frontal ne permite 
să decidem ce rețele nervoase să activăm și cărora să le inhibăm 
activitatea, astfel încât să putem fi atenţi la ce învăţăm. Problema nu 
este că pătrundem pe un teritoriu virgin, ci faptul că nu putem 
amesteca gândurile noi sau originale cu vechile teritorii, care nu au 
absolut nimic de-a face cu noile conexiuni pe care le creăm. 


Când ne concentrăm mintea în întregime asupra unui singur gând, 
lobul frontal poate reduce frecvenţa de activare a conexiunilor sinap- 
tice din rețelele nervoase existente în alte regiuni ale creierului. Reţi- 
neți, lobul frontal are numeroase conexiuni cu toate celelalte părţi ale 
creierului şi controlează modul de funcționare a restului creierului, 
în funcţie de obiectul atenţiei noastre. În consecință, atenţia și con- 
centrarea noastră completă îi permit lobului frontal să păstreze în 
minte imaginile pe care le dorim, oricare ar fi acelea, fără a fi între- 
rupt de alte rețele nervoase asociative. lată din ce cauză exersarea în 
minte ne cere să ne distanțăm de factorii de distragere și trebuie 
realizată când suntem pregătiţi și capabili să ne dedicăm întreaga 
atenţie conceptelor pe care am ales să le transpunem în viaţă. 


Să revenim la sarcina de învățare a modului de utilizare a teleco- 
menzii. Dacă ne-am format capacitatea de concentrare şi canalizare 
şi dacă am învăţat să ne folosim lobul frontal într-o măsură mai mare 
decât individul mediu, ne putem mări semnificativ gradul de atenție 
dedicat activităţii respective, în aşa fel încât uităm de durerea de cap, 
câinele care ne linge pe faţă sau ni se întinde pe picior nu mai există, 
sunetul telefonului nu ne mai ajunge la urechi şi toată atenţia ni se 
poate focaliza asupra celor învăţate, fără distragere. 


În lipsa acestui nivel de concentrare, nu vom reuşi totuşi să înlocuim 
circuitele vechi cu cele noi, motiv pentru care, când deprindem 
prima dată cum să ne concentrăm, este mai eficace să găsim un loc 
liniştit, să ne așezăm departe de sursele de distragere şi să exersăm 
mental ce vrem să învăţăm. Şi, în cazul deprinderii modului de 

utilizare a sistemului video, cea mai sigură cale ar fi să ne apucăm 
când putem fi singuri, cu telefonul scos din priză și fără alţi factori de 
distragere sau care să ne solicite timpul sau atenţia. Dorim să obţi- 
nem rezultate, iar atenţia canalizată şi concentrată le va realiza. Altă 
cale nu există. 


De ce să ridicăm un deget? 


Aşa că, atunci când vine vorba despre toată această exersare în minte, 
noi ce-avem de câștigat? Am putea crede că ne putem modifica cre- 
ierul gândind, dar care sunt efectele, dacă există, asupra organis- 
mului? Simplul proces al exersării unei activităţi în minte ne oferă 
multe avantaje, fără să fie nevoie să ridicăm un deget. Iată un exem- 
plu al modului concret în care se petrece acest lucru. Conform 
descrierii făcute într-un articol publicat în revista Journal of 
Neurophysiology în 1992, s-au împărţit nişte subiecți în trei grupuri’. 
Primului grup i s-a cerut să facă exerciţii în care să-şi contracteze și 
să-şi relaxeze un deget de la mâna stângă, în cinci reprize săptă- 
mânale, timp de patru săptămâni. Cel de-al doilea grup a exersat 
aceeași acţiune, la nivel mental, după acelaşi program, fără să-şi 
activeze fizic niciun muşchi al degetului. Persoanele din grupul de 
control nu şi-au exersat degetul nici în minte, nici fizic. 


La finalul studiului, cercetătorii au comparat constatările. Participan- 
ților din primul grup li s-a măsurat forţa degetului, în comparaţie cu 
cei din grupul de control. Floare la ureche, nu? Cum era de aşteptat, 
la cei din grupul care au efectuat fizic exerciţiul s-a constatat o 
creştere cu 30% a forței faţă de cei din grupul de control. Ştim cu toţii 
că, dacă plasăm o greutate pe un mușchi și facem acest lucru în mod 
repetat, forța mușchiului respectiv va crește. Lucrul la care nu ne-am 
aştepta probabil este acela că la membrii grupului care a făcut 
exerciţiul la nivel mental s-a observat o creştere cu 22% a forţei 
musculare, prin simpla efectuare a exerciţiului în gând. Mintea deci 
a produs un efect fizic cuantificabil asupra corpului. 


1 Yue G., Cole K.J. (1992), „Strength increases from the motor program-comparison 
of training with maximal voluntary and imagined muscle contractions“, Journal of 
Neurophysiology, 67(5), pp. 1114-1123, 

Dacă putem realiza acest lucru cu degetele, de ce n-am putea aplica 
același principiu și altor zone, cum ar fi autovindecarea unei boli sau 
leziuni. Să spunem, de pildă, că ne-am luxat glezna dreaptă. În mod 
normal, e nevoie de patru până la şase săptămâni ca să se vindece, 
timp în care sunt de folos aplicaţiile cu gheață, compresele și elevația. 
Ce-ar fi însă dacă am exersa mental că mergem, că sărim și că 
alergăm folosindu-ne glezna afectată şi să ne imaginăm că o flexăm 
şi o întindem dincolo de limitele obișnuite pentru o articulaţie lezată? 
Ce semnal ar transmite creierul către gleznă, ce efect ar avea asupra 
procesului de vindecare? Imaginea noastră mentală ar consolida 
articulația respectivă ca să împiedice reapariția leziunii? 


Procesul n-ar fi cu nimic diferit de exerciţiile cu întărirea mușchilor 
degetului. Concepţia noastră mentală asupra nivelelor normale de 
activitate ale gleznei drepte vor activa circuitele și reţelele nervoase 
motorii corespunzătoare, deja cartografiate în cortexul motor. Exer- 
sarea repetată a acestui act mental va începe să contureze, să ţeasă şi 
să remodeleze circuite mai avansate ale rețelelor nervoase ale creie- 
rului, alocate gleznei drepte. Activarea repetată a acestor circuite le va 
întări modul de interconectare în circuit. Dacă suntem în stare să-i 
asociem dorinţei un efort concentrat de transmitere a mesajului către 
țesuturi, glezna ar trebui să se vindece și să devină mai puternică. 
Semnalul sistemului nervos autonom central (adică sistemul care 
răspunde de activităţile de reparaţii și întreţinere) va conţine o 
semnătură și un mesaj specifice, destinate promovării proceselor de 
vindecare din țesuturile respective. 


Activarea conştientă a creierului produce un nivel de conștiință cu 
energie sau frecvenţă deliberată, care transmite un mesaj către corp. 
Acest fapt produce efecte măsurabile la nivelul țesuturilor, creând 
totodată și noi reţele nervoase, mai complexe, în creier — și nu-i 
nevoie să ridici un deget ca să le creezi. 


Scurt interludiu despre iubire 


Înainte de a continua cu această discuţie referitoare la exersarea 
mentală și procesul de realizare a unei schimbări, aș dori să vă spun 
câte ceva despre iubire. Deși ați putea crede că ați dat de câteva pagini 

rătăcite din altă carte, iubirea merită de fapt toată atenţia. Când 
vorbeam mai înainte despre motivație, mă învârteam în jurul 
subiectului „iubire“. Acum cred că e momentul să spun lucrurilor pe 
nume şi să declar că vreau să ne îndrăgostim. Şi nu să ne prefacem, ci 
să ne îndrăgostim profund şi total — de o idee despre noi sau despre 
universul nostru, pe care dorim s-o vedem fructificându-se. Motivul 
e simplu. Dragostea este un factor motivant foarte puternic. Proce- 
sele chimice cerebrale implicate în dragoste sunt complet diferite de 
cele pe care le producem în regim de supravieţuire. La toate mami- 
ferele, elixirul dragostei eliberat în creierul mijlociu creează ataşa- 
ment. Îndrăgostindu-ne de idealul nostru, ne atașăm chimic de noua 
versiune a sinelui nostru. 


Vă aduceţi aminte cum e când ne îndrăgostim prima dată (sau cel 
puţin credem că suntem îndrăgostiți) şi ne vine să sărim peste munţi 
doar ca să-l vedem sau s-o vedem din nou? Niciun alt program 
anterior nu e la fel de important şi nu ne împiedică, niciun conflict 
nu ne stă în cale, nicio dificultate nu întâmpinăm ca să-i facem loc 
acestei noi iuhiri în viaţa noastră. Aşa ar trebui să se desfăşoare şi 
procesul de exersare mentală a acestei noi viziuni de sine. Trebuie să 
iubim această viziune, să ne îndrăgostim de ea, să nu ne mai săturăm 
de ea, să nu ne plictisim vreodată de acest concept de sine. Suntem cu 
toţii în devenire. Ar trebui să simţim mereu că vrem să fim alături de 
şi în contact cu acest nou concept. Trebuie să ne ataşăm de un model 
de gândire care să ne inspire, să ne revigoreze şi să ne vindece neîn- 
cetat. La urma urmei, producerea de noi conexiuni sinaptice este un 
proces de creaţie, plin de bucurie. Toate animalele sălbatice sunt mai 
jucăuşe şi mai vesele în copilărie, când procesul de formare de noi 
conexiuni sinaptice se desfăşoară pe scară largă. 


Şi în exact acelaşi fel ca şi cu iubirea, când obiectul afecțiunii noastre 
ne pare încarnarea idealizată a tot ce este pur și adevărat, aceasta este 
viziunea de care avem nevoie şi pentru noul nostru eu. La urma 
urmei, ce rost ar avea să nu ne străduim să atingem perfecțiunea? Ce 
altceva decât un ideal ne poate motiva să dedicăm orele necesare 
activităţii de reflecţie şi meditație asupra unui lucru, oricare ar fi el? 
De ce să ne propunem un scop sortit eșecului? Oricât de şablonard ar 

părea, eu sunt încredințat că, dacă merită să faci un lucru, atunci 
merită să-l faci bine. 


Fiţi încredințat că mesajul pe care vi-l transmit nu are nimic de-a face 
cu promisiunile vieții de apoi sau cu Pollyanna, nu e un apel tradi- 
tional la autoperfecţionare şi cum să faci să te simţi bine. Cred cu con- 
vingere că, dacă tot voin dedica nişte timp exersării unui nou ideal în 
lobul frontal, astfel încât ideea să devină mai reală pentru noi decât 
însuși mediul, imaginea pe care o păstrăm ar trebui să se ridice cu 
totul la înălțimea celei mai evoluate versiuni a ceea ce suntem sau ne 
putem aminti că am fost vreodată — indiferent dacă manifestăm un 
concept mai evoluat de răbdare, hotărâre, sănătate sau recunoștință. 


Schimbarea după revenirea în urma unei boli, de exemplu, activează 
un nivel de conştiinţă care modifică întregul corp. Crearea unei noi 
rețele nervoase care pune punct unei relaţii nocive, disfuncționale 
din viață şi înlocuirea ei cu una sănătoasă, plină de sensuri și iubire 
izvorăşte din circuitele noastre legate de valoare. Să fii mai plin de 
energie şi să slăbești 20 de kilograme începe de fapt mai întâi în 
minte. Dacă ești mai organizat, ai mai multe ocazii. Exersarea unei noi 
stări de încredere ne poate deschide noi căi de ascensiune în carieră şi 
în viață, în general. Dacă mintea şi corpul sunt în armonie, întreaga 
forță a universului ne susţine. Acesta este nivelul de conştiinţă la care 
voinţa şi acţiunile produc rezultatul dorit, în mod repetat. 


Einstein spunea că nicio problemă nu se poate rezolva în cadrul 
aceluiași nivel de conştiinţă care a creat-o; lucru adevărat şi când e 
vorba de cei care s-au vindecat de afecțiuni fizice. Astfel de persoane 
şi-au creat un nou nivel de conştiinţă, în care corpul le primea noi 
semnale neurochimice, şi care era diferită de conștiința care le crease 
afecțiunile. Astfel de oameni au înţeles că, dacă se angajau în exerciţii 
cognitive scufundaţi în aceleași emoţii de disperare, îndoială de sine 
sau teamă, efortul lor de schimbare ar fi fost sortit eşecului. Şi-au dat 
seama că sinele lor de până atunci nu era doar plin de emoţii autode- 
finitorii, ci cuprindea şi înseși stările mentale care declanșaseră 
genetica celulară responsabilă de transformarea afecțiunii într-un 
status-quo definitiv. În schimb, au trecut la o stare plină de bucurie. 
În esenţă, când exersăm mental, devenim într-o asemenea măsură 

altcineva, încât, când încheiem procesul, suntem o altă persoană, cu 
gânduri și obiceiuri noi. 


Închipuiţi-vă ce s-ar fi întâmplat dacă persoanele despre care am 
vorbit în Capitolul 2, care se vindecaseră de boli grave, şi-ar fi 
închipuit o tumoare care nu se micşora decât cu un centimetru, cât 
să nu mai apese pe nerv, sau altceva decât vindecarea completă a 
afecțiunii de care sufereau? Pur şi simplu exersaseră să fie sănătoşi şi 
fericiţi, în loc de bolnavi şi trişti. Sigur că ar fi putut avea şi ceva 
avantaje dacă şi-ar fi stabilit nişte obiective mai puţin ambiţioase, dar, 
din cauză că şi-au fixat ştacheta atât de sus în exerciţiul pe care-l 
făceau, motivaţia le-a fost mai puternică, iar recompensele au cores- 
puns eforturilor de concentrare focalizată. 


Mai există un motiv pentru stabilirea unor obiective superioare: este 
important să ne angajăm lobul frontal într-o activitate nouă. Am 
discutat deja destul despre noutate şi cum funcţionează ea în 
contextul alcătuirii de noi circuite. Când vizualizăm un nou sine, nu 
urmează să ne formăm pur şi simplu noi circuite, ci asamblăm o 
imagine sau un ideal tridimensional, holografic despre sine prin 
actul exersării mentale. Lobului frontal îi place foarte mult să rezolve 
jocuri complexe de puzzle, înfloreşte când are de înfruntat dificultăți 
care Îl solicită să combine informaţii nou acumulate cu fragmente de 
cunoştinţe și experiențe anterioare dintr-o mare gamă de surse pe 
care să le prelucreze și să le transforme apoi în noi modele şi com- 
binaţii. Lobul frontal este atât de meşter, încât capacitatea sa de a 
construi aceste modele nu e limitată decât de propria noastră 
capacitate de vizualizare a idealului de sine. 


Să continuăm raţionamentul. A te devota unui concept despre „sine“ 
pe care nu l-ai trăit înseamnă a nu dispune de o componentă emo- 
ţională anterioară, asociată acesteia (să nu uităm că toate amintirile 
sunt asociate cu o emoție). Din această cauză, singura emoție pe care 
o putem ataşa noii viziuni de sine este devotamentul şi iubirea 
noastră. S-o mai spun o dată: dacă de la bun început iubim conceptul 
noului sine, devotamentul este singura emoție pe care i-o putem 
asocia, pentru că încă nu avem nicio experienţă cu acest nou sine. 
Experiențele respective urmează şi reprezintă o parte importantă în 

evoluţia creierului la cel mai înalt nivel posibil. Efectul secundar al 


acestui proces creator este bucuria.?. 


Condiţie mentală bună şi rezultate conștiente: 
crearea noului sine 


Scopul acestei cărți este să ne arate cum să ne facem creierul să 
evolueze. Ne referim la modul în care putem profita de pe urma 
biologiei cerebrale — mai ales de enormele capacități ale lobului 
frontal — pentru a construi noi circuite, a le abandona deliberat pe 
cele vechi, demodate, care au încetat să mai fie necesare, şi pentru a 
construi la propriu o altă minte. O conştiinţă nouă înseamnă un 
creier nou, iar creierul nou promovează o conştiinţă nouă. 


Despre primul pas al acestui proces de dezvoltare, exersarea mentală, 
am discutat deja. Să mergem acum mult mai în profunzime şi să 
vedem cum să folosim acest proces ca să ne dezvoltăm creierul şi să 
ne schimbăm viaţa. 


Aranjarea decorurilor 


Întâi de toate, ne ocupăm de manipularea mediului. Prietenul meu, 
John, descoperise aspecte ale acestui proces, atunci când încercase 
să-şi maximizeze capacitatea de creaţie ca scriitor. Dacă vă aduceți 
aminte, printre primele lucruri pe care le făcea de fiecare dată înainte 
de a se apuca de scris, şi acasă, şi în vizita în familie, era să-şi 
pregătească mediul. De exemplu, avea obiceiul să-și pregătească 
scena acasă, înconjurat de lumânări aprinse şi muzică instrumentală. 
Apelând în mod repetat la aceste două mijloace, a început să le 
asocieze cu zilele propice scrisului. Creierul nostru este întotdeauna 
activ când vine vorba de făcut asociaţii. Aceste asociaţii pozitive cu 
lumânările și cu muzica erau avantajoase, dar, în final, John a ajuns 
să intre în starea de creaţie şi fără ele. 


? Şcoala Ramtha de Iluminare (vezi referința 4, capitolul 2). 

Gupta S. (18 februarie 2002), „The chemistry of love: Do pheromones and smelly T- 
shirts really have the power to trigger sexual attraction? Heres a primer“ Time, 
pp. 159-78. 

Acest demers al lui John, de a-şi manipula mediul, demonstrează cât 
de important este pentru eficiența exersării mentale să te depărtezi 
de tot ceea ce este obişnuit — oameni, locuri, obiecte, timp şi 
evenimente, care definesc atât de mult rutina şi gândirea de zi cu zi. 
Orice interacţiune întâmplătoare cu oricare dintre acești factori de 
distragere poate declanșa gândirea asociativă automată. lată un motiv 
pentru care călătoriile ne dau deseori posibilitatea să gândim mai clar 
cu privire la situaţiile apărute în viaţă, să ne plănuim mai clar viitorul, 
să luăm mai ușor decizii și să ne chibzuim mai coerent următorul 
pas. Suntem în afara elementului familiar şi a tuturor asociaţiilor sale. 
Când ne abandonăm universul tipic, previzibil, mediul nu ne mai 
determină să ne activăm circuitele răspunsurilor automate, de rutină, 
reactive. Exersarea mentală poate fi ca o plecare în excursie, dacă ne 
modificăm mediul într-un fel cu care nu avem asociaţii anterioare 
sau pe care nu l-am asociat încă stării mentale pe care o introducem 
în noul mediu. 


Desigur că, în momentul în care ne-am pregătit mediul, următorul 
pas este să decidem ce componentă a vieţii noastre avem de gând să 
schimbăm sau să îmbunătăţim. Împreună cu acest lucru, va trebui să 
acumulăm noi cunoștințe ca să ne reconceptualizăm şi să punem 
noul sine în acţiune. 


Acumularea de noi cunoştinţe 


Când aflăm lucruri noi din lumea exterioară, lobul frontal își reacti- 
vează tiparele și reţelele existente, cartografiate, stabilite în combi- 
nații, modele și secvențe diferite. Miliarde de neuroni cu trilioane de 
conexiuni ne pot crea în minte o combinaţie infinită de posibilități, 


Exersarea mentală (și evoluţia minții care îi urmează) se bazează pe 
acumularea de noi cunoștințe şi pe aplicarea informaţiei respective, 
astfel încât să ne modificăm comportamentul și să trăim noi expe- 
rienţe. Până în momentul de față, discuţia despre exersarea mentală 
şi schimbarea prin concentrare s-a axat pe utilizarea de materii prime — 
cunoştinţe și asociaţii de care dispunem deja. N-am menţionat decât 
în treacăt felul în care cercetarea — expunerea la noi concepte, 
lectura, urmărirea de emisiuni televizate cu caracter educativ şi de 

informare ştiinţifică, precum și alte mijloace prin care acumulăm noi 
informaţii sau trăim noi experiențe — este esenţială pentru acest 
proces. 


Dacă vrem să devenim o altă persoană sau să manifestăm alte com- 
portamente, nu trebuie să ne limităm la cele aflate deja în stocul 
existent în creier. Dacă vrem să explorăm noi posibilităţi, este impe- 
rativ să acumulăm noi cunoştinţe, pe care să le aplicăm astfel încât să 
putem crea noi experienţe care să implice noi emoţii. În Capitolul 12, 
voi aprofunda discuţia acestei idei. 


Acum, după ce am achiziţionat noi cunoștințe pentru trusa noastră 
de scule, suntem gata să ne construim noul ideal de sine. De exem- 
plu, dacă hotărâm să devenim capabili de mai multă compasiune, ne 
vom utiliza toate circuitele de care dispunem deja şi care au legătură 
cu acest concept. Ne putem gândi la o mătușă cu multe preocupări de 
binefacere şi care a luat în grijă mulţi copii cu dizabilităţi. Ne amin- 
tim cât de mare i-a fost inima să poată cuprinde atâția copii şi nevoile 
lor, spre propria ei mulţumire, şi că n-am auzit-o niciodată plângân- 
du-se şi refuzând ajutorarea cuiva care avea nevoie de el sau avusese 
mai puţin noroc. Ne mai putem gândi și la mama, și la compasiunea 
ei faţă de noi când eram amărâţi pentru că ne despărţiserăm de 
cineva. Am trăit şi noi acest sentiment și l-am văzut în acțiune de la 
depărtare. Am citit despre Maica Tereza şi opera ei, am văzut filme în 
care oameni devotați se neglijează pe sine, punându-se în serviciul 
celorlalți. 


În creierul nostru se găsesc deja aceste cărămizi de amintiri asocia- 
tive. Următorul pas este să luăm materiile prime respective şi să le 
folosim ca să construim un nou ideal. Din nou, luăm fragmentele pe 
care le cunoaştem deja şi le asamblăm altfel. Ca şi dirijorul unei 
orchestre, avem acces la toți centrii memoriei asociative din creier, 
punem unele instrumente să cânte, iar pe altele le invităm să li se 
alăture, ca să producem un nou nivel de conştiinţă legat de acest 
concept de compasiune. Putem lua generozitatea spirituală și inima 
mare a mătușii, înţelegerea empatică a mamei față de nevoile noastre 
emoţionale, cele citite despre activitatea Maicii Tereza la Calcutta și 
ce ştim din textele budiste despre renunțarea la iluzii şi să le 

combinăm într-un nou model de comportament pe care dorim să-l 
adoptăm ca persoană miloasă. 


Prin exersare mentală, ne putem de pildă plasa o imagine în lobul 
frontal, referitoare la cum vom manifesta compasiune faţă de sora 
noastră, care se plânge de 15 ani de secătura de bărbatu-său, cu prima 
ocazie când ne pomenim din nou cu ea și cu o listă lungă de tân- 
guieli. Creându-ne o viziune a noii noastre reacţii, nu ne vom mai 
activa circuitele de rutină care ne fac să devenim agresivi şi s-o 
punem la zid tăcând. Adăugând noi cunoştinţe despre ce li se întâm- 
plă femeilor care se simt fără scăpare în capcana unei relaţii despre 
care sunt conştiente că nu funcţionează, vom începe procesul de 
construire a noului model de compasiune, pe care să-l putem tran- 
sforma în circuite nervoase în creier folosind materia primă a expe- 
rienței şi a cunoştinţelor anterioare, dar şi a celor aflate recent. 
Această nouă reacţie se va consolida prin acţiunea factorului de 
creştere nervoasă care ne întreținea altădată dependenţa emoţională 
de vechea reacţie. Acum însă, datorită circuitelor create prin exersare 


„mentală, dispunem de mecanisme care să ne permită să ne com- 


portăm altfel. 


Lobul frontal ne dă posibilitatea să modificăm circuitele existente, ca 
să devenim o nouă persoană. Singurele lucruri de care e nevoie ca să 
devenim un om mai plin de compasiune — sau să ne creăm orice altă 
însuşire pe care o dorim — sunt atenţia concentrată, voința, cunoaş- 
terea şi înţelegerea. Apoi, trebuie să exersăm cum e să fii noua 
persoană, la fel ca şi subiecţii din experienţa celor care cântau la pian 
şi care două ore pe zi exersau ca să-şi formeze noi circuite, indiferent 
dacă pe claviatură sau în lobul frontal. Din nou, aşa au devenit 
capabile persoanele la care se face referire în Capitolul 2 să se vindece 
de afecțiunile lor fizice. Tot aşa a reuşit Malcolm X să se transforme 
din criminal în lider venerat al luptei pentru drepturile civile. Suntem 
capabili să ne reinventăm deliberat ca nou individ, folosind câteva 
dintre instrumentele utilizate în mod inconştient la formarea 
„vechiului“ sine. Printre aceste instrumente se regăsesc înțelegerea 
legii repetiţiei şi a legii asociaţiei, activarea de noi secvenţe şi tipare, 
bazându-ne pe cunoaştere şi experienţă, deprinderea modalităţilor 
de atenuare a sporovăielii interioare, rezultate dintr-o concentrare 

aproape obsesivă asupra mediului extern şi atenţia acordată stării 
emoţionale apărute în consecinţă şi de care am devenit dependenţi; 
toate acestea pun la treabă cel mai mare dar al nostru — lobul frontal. 


Să începem devreme 


Ca să ne reinventăm, corectăm şi reconceptualizăin, trebuie să folo- 
sim procesul de exersare mentală, în vederea activării zilnice a noilor 
circuite şi cu fiecare ocazie care se iveşte. Dacă exersăm în fiecare zi, 
mai ales dacă o facem la prima oră, înainte de a ieşi din casă, 
circuitele respective sunt încălzite gata. Cum deja am fost persoana 
respectivă în minte — ne aflăm deja în cadrul mental adecvat —, e 
muit mai uşor s-o întruchipăm din nou într-o situaţie care ne 
provoacă să dăm viaţă noului concept. 


De exemplu, ne trezim la ora cinci dimineața şi suntem hotărâți să 
exersăm ca să nu mai fim atât de agresivi. Timp de o oră, ne păstrăm 
în lobul frontal idealul unui sine mai înțelegător şi mai împăcat 
(alcătuit din amintiri, experienţe şi noi cunoştinţe). Pe urmă, când 
suntem sub duș, partenerul nostru atât așteaptă ca să pornească ma- 
şina de spălat, iar apa devine rece. Exersarea mentală de-abia în- 
cheiată, nu facem decât să zâmbim gândindu-ne cât de fragile ne sunt 
hotărârile câteodată și cât de des sunt puse la încercare. Cum ne-am 
comporta în schimb în aceeaşi situaţie, dacă ne-am trezi, am opri 
alarma, de-abia ne-am da jos din pat conştienţi fiind că trebuie să ne 
grăbim, dacă nu vrem să întârziem, şi, pe urmă, s-ar petrece scena cu 
dușul rece? Probabil că am acționa vechile circuite, am ieşi cu pas 
apăsat de sub duș, am scoate capul pe uşă şi am urla ca posedați de 
diavol, acuzându-l pe celălalt de insensibilitate, prostie și crimă 
impotriva igienei personale. Dacă viziunea noastră o reprezintă 
renunţarea la agresivitate, cum am prefera să ne începem ziua? 


Calea care ni se deschide înainte 


Prin hotărâre fermă şi punerea surdinei pe restul creierului, ne 
putem ascuțţi spiritul de autoobservaţie. Ne putem identifica mai bine 
predispoziţiile şi slăbiciunile. Odată deveniți mai iscusiți la autoob- 
servare, putem începe să ne punem întrebări de mai mare anvergură. 

Ne putem folosi şeful din cap ca să ne ocupăm de probleme mai 
vaste, cu bătaie mai lungă, în loc să ne concentrăm asupra satisfacerii 
nevoilor imediate ale corpului şi dependențelor noastre emoţionale. 
Putem folosi exersarea mentală ca să ne pregătim pentru sarcinile 
mai dificile care ne așteaptă. Deşi, la fel ca un arhitect, ne putem 
construi un model nou de sine, ca pe-o casă de vis pe care-o vedem 
cu ochii minţii, adevărata încercare vine când e vorba să culegem 
roadele acestui ideal şi să-l expunem intemperiilor lumii reale. 
Creierul va urma întotdeauna îndrumările celor imaginate de minte, 
construind noi suporţi şi temelii. Despre această etapă mai avansată 
de conştiinţă voi discuta în Capitolul 12, acum fiind suficient să ne 
dăm seama că eforturile noastre nu s-au încheiat odată cu începerea 
exerciţiilor mentale. 


Hotărârea de a ne elibera de rutina traiului în regim de supravieţuire 
şi de crearea unui nou sine nu e o sarcină ușoară. Viaţa este mult mai 
ușor de trăit în manieră reactivă decât proactivă. Suntem atât de 
meşteri şi de exersaţi în utilizarea acelor obișnuințe împământenite, 
care reprezintă o combinaţie de moștenire și experienţă trăită! Atât 
de mult timp am făcut orice ca să evităm noi experienţe şi am 
acumulat atât de puţine informaţii. Când fundaţiile propriei vieți 
sunt zguduite de nenorocire sau dacă reuşim să ieșim din ceața 
propriei naturi repetitive și din preferința noastră pentru rutină, 
putem purcede la descoperirea de noi lucruri despre noi înşine, 
examinând cine suntem, cine vrem să devenim, unde suntem și unde 
vrem să ajungem. 


Schimbarea înseamnă debarasarea de obişnuinţa de a fi tu însuţi. ŢI 
se cere să te angajezi să-ţi găseşti un ungher liniștit în care să poți 
petrece cel puţin o oră în fiecare zi, în care să te concentrezi asupra 
imaginii noului ideal de sine din mintea ta. Fi se cere să retezi 
cordonul ombilical care te leagă de mediu şi de șocul de substanţe 
chimice de care am devenit cu toţii atât de dependenți. Trebuie să stai 
nemișcat şi să te eliberezi de viața supraactivă, suprastimulată, 
supratensionată și, în final, distrugătoare de suflet şi corp, căreia i-ai 
dat poate voie să deţină controlul asupra ta. Exersarea mentală îți 
impune să-ţi clarifici intenţia faţă de univers, făcând repetiții în 
minte despre cum se va manifesta sinele cel nou și mai bun. 

Când aduci la realitate o astfel de versiune idealizată, care este 
propria ta creaţie, răsplata depășește cu mult sacrificiile pe care 
trebuie să le faci. Claritatea viziunii tale şi profunzimea angajării 
merită în final efortul în direcţii pe care de-abia le întrevezi. Poţi 
trece de la regimul de supraviețuire la cel de creaţie prin simpla 
schimbare a modului de a gândi. 


În Capitolul 12 vom încheia studiul cu cercetarea contribuţiei neuro- 
ştiinţelor cu privire la gândire, acțiune şi ființare. Când învăţăm cum 
să pătrundem în starea de ființare, mintea și corpul ne sunt una și 
toate rotițele se află în mișcare ca să transforme schimbarea într-o 
stare permanentă a spiritului şi trupului. Aceasta este evoluţia. 


CAPITOLUL 12 


Dezvoltarea fiinţei 


Suntem ceea ce facem mereu; prin urmare, 
excelența nu e o acțiune, ci o obișnuinţă. 


— ARISTOTEL 


ÎN CAPITOLUL 11 DISCUTAM despre succesul repurtat de antre- 
norul prietenului meu când a exersat mental un meci, secvență cu 
secvenţă, lovitură după lovitură, ca pe urmă să iasă pe teren şi să 
efectueze loviturile exact cum le gândise în noaptea de dinainte. A 
înregistrat o mare victorie în fața unei echipe de coşmar. Imagi- 
naţi-vă ce instrument puternic poate fi exersarea mentală, când e 
folosită pentru perfecţionarea propriei ființe, nu doar a priceperii la 
baseball. Pentru moment însă să ne mai oprim un pic la baseball. 


În capitolul de față, vom sublinia cel mai important element al acestui 
tip de exersare. Niciuna dintre pregătirile mentale ale antrenorului 
prietenului meu nu ar fi contat dacă nu ar fi ieşit pe teren, dacă nu 
şi-ar fi făcut încălzirea în pătratul lui şi nu s-ar fi confruntat apoi cu 
bătaci în carne şi oase într-un joc adevărat. Aşa cum văzuse în minte, 
a trebuit să iasă şi să-și demonstreze priceperea şi cunoştinţele, să 
arate că e stăpân pe aruncări, să-și demonstreze capacitatea de 
plasare a mingii înăuntrul și în afara zonei de marcaj. Astfel, el a 
trecut de la folosirea minţii la folosirea corpului și a minţii. 


Demonstrarea este pasul esenţial final, de la exersare mentală la 
evoluție personală. Prietenul meu care juca baseball, aruncător el 
însuşi, a învăţat un termen pe care-l folosea legat de anumiți jucători: 
„E bătaci de ora şase“, aceasta fiind ora când se desfăşura antrena- 
mentul bătacilor înainte de joc. Aceşti jucători făceau adevărate 

demonstrații de lovituri — mingi directe și precise, joase și rapide la 
porţi, mingi uriașe care fac un tur complet al bazelor, ca o ruletă. 
Problema e însă că, atunci când începe meciul, nu-şi pot adapta 
greutatea corpului ca să realizeze o medie a aruncărilor reușite și nici 
nu pot ajunge la nivelul de forță demonstrat la antrenament. 


lată de ce este vital să trecem dincolo de exersarea mentală ca să 
punem efectiv în practică idealul evoluat al propriei imaginaţii. Să ne 
închipuim un pianist de concert care cântă cel mai bine când exer- 
sează, dar se chinuieşte la concerte, un profesor care face demonstra- 
ţii impecabile în minte cu o noapte înainte de curs, dar cedează în 
faţa emoţiilor din sală, ori un soţ care e un model de înţelegere în 
drumul spre casă, dar se bosumflă de cum intră pe uşă. Fără terenul 
de joc al vieţii și ocazia de a trăi efectiv cele exersate mental, nu vom 
avea niciodată parte de experienţa adevărată şi de toate amintirile 
senzoriale asociate cu aceasta, de care se pot bucura şi corpul, şi 
mintea. 


Cum putem face acest pas evoluționist de la gând la acţiune și apoi la 
o stare de existenţă? Ca să ajungem acolo, la baza noastră actuală de 
cunoştinţe o să mai adaug doar câteva concepte. Începem deja să ne 
dăm seama că a fi un lucru — manifestarea oricărui comportament 
pe care dorim să-l adoptăm — înseamnă ca înţelegerea noastră evo- 
luată și experienţele noastre să fie atât de solid configurate și carto- 
grafiate în creier, încât să nu mai fie necesar nici măcar să ne gândim 
cum să ne punem abilităţile în practică. Ne-o reamintește sloganul 
Nike „fă-o și gata“. Eu îmi propun să scot acest îndemn din rândurile 
lozincilor stereotipe și să vă demonstrez cum se pot integra toate 
priceperile și cunoștințele, ca să transformăm un truism în realitate, 
Aplicând în practică cele învăţate, ne putem dezvolta creierul și deba- 
rasa de obișnuinţa de a fi mereu acelaşi sine chimic. Când ne formăm 
o nouă conștiință şi o identitate mai evoluată, vom „fi și gata“ 


Să pornim de la o mai bună înțelegere a modului în care ne formăm 
și folosim amintirile. În capitolele precedente, am descris memoria ca 
fiind gânduri care rămân în creier. Gândurile conştiente sunt reținute 
în creier în primul rând prin actualizarea, recunoașterea și enunţarea 
celor învăţate. Gândurile conștiente pot cuprinde amintiri de lungă şi 

scurtă durată sau amintiri semantice şi episodice. Cunoştinţele, 
amintirile de scurtă durată sau cunoașterea semantică (din punctul 
de vedere al lucrării de față având același sens) sunt arhivate în creier 
de intelect. Pe de cealaltă parte, amintirile de lungă durată sau amin- 
tirile episodice (de asemenea sinonime) sunt configurate în creier de 
organism şi de simţuri, ca să sprijine intelectul să-şi amintească şi 
mai bine. Acest ultim tip de gânduri tinde să se păstreze timp mai 
indelungat, deoarece corpul participă la transmiterea unor serioase 
semnale electrochimice către creier, ca să creeze emoţii. 


Comparaţie între memoria explicită şi cea implicită 


Cele mai multe amintiri aparțin memoriei explicite sau declarative, 
care cuprinde amintiri pe care le putem evoca în mod conştient şi 
după voinţă. Iată un mod util de a vă da seama cum se poate distinge 
acest tip de amintiri: putem afirma că știm că le avem. Conţinutul 
memoriei declarative îl constituie afirmaţii precum: îmi place piureul 
de cartofi cu usturoi, ziua mea de naştere e în luna martie, pe mama 
o cheamă Fran, sunt american, inima pompează sânge şi imi plătesc 
impozitele în fiecare an la 15 aprilie. Mai sunt multe altele pe care le 
ştiu şi despre biomecanica spinală, îmi cunosc adresa şi numărul de 
telefon şi ştiu să plantez o grădină de iarnă. 


Amintirile care aparţin memoriei declarative implică, în principal, 
conştientul. Pot declara conştient toate gândurile de mai sus. Am 
învăţat aceste lucruri fie pe calea intelectului (semantic), fie prin 
experienţă (episodic), pentru a le evoca în mod conştient. În conse- 
cinţă, există două căi prin care ne putem forma amintiri de acest tip — 
pe calea cunoaşterii şi pe cea a experienței. 


Neocortexul este sediul conştientului şi deci centrul de stocare a me- 
moriei explicite. Creierul prelucrează şi stochează diferit variatele 
tipuri de amintiri care aparțin memoriei explicite; să luăm, spre 
exemplu, modalităţile prin care neocortexul mânuieşte memoria de 
lungă durată faţă de cea de scurtă durată. 


Memoria de scurtă durată este localizată, în cea mai mare parte, în 
lobul frontal, ca să fim cât se poate de eficienţi din punct de vedere 

funcțional. Când me morăm un umăr de telefon, îl repetăm în minte, 
cât timp ne deplasăm de la cartea de telefon la aparat, şi ţinem 
pumnii strânşi. Lobul frontal este cel care ne păstrează numărul în 
cap în timp ce noi ne agităm să intrăm imediat în acţiune. Această 
trăsătură implică nu numai stocarea de amintiri, ci şi posibilitatea de 
a le recupera. 


Memoria de lungă durată își are şi ea sediul in neocortex, dar 
mijlocul prin care stocăm informaţii pe termen lung este ceva mai 
complex. La preluarea de noi informaţii de către organele de simţ, 
dintr-o nouă experienţă, hipocampul (care, dacă vă amintiţi, este o 
parte a creierului mijlociu extrem de activă în transformarea 
necunoscutului în cunoscut) funcționează ca un fel de releu: preia 
informaţia de la organele de simţ şi o transmite către neocortex prin 
lobul temporal şi centrii săi asociativi. În momentul în care 
informația învățată își croieşte drum către neocortex, aceasta este 
distribuită pe tot cuprinsul lui într-o multitudine de reţele nervoase. 
lată de ce memoria de lungă durată interesează atât neocortexul, cât 
şi creierul mijlociu. 


Ca să recuperăm o amintire de lungă durată, când activăm gândul 
asociat cu amintirea respectivă, ceea ce facem de fapt este să activăm 
tiparele nervoase într-o secvenţă specifică şi care va crea apoi un 
anumit flux de conștiință şi îl va face conştient. Dacă neocortexul 
este ca un hard-drive de computer, atunci hipocampul este butonul 
„salvează“: pe măsură de proiectăm diferitele amintiri pe ecranul 
minţii, acestea sunt stocate când apăsăm tasta de salvare a 
documentului. Putem folosi şi comanda „deschide document“ ca să 
recuperăm amintirile păstrate în neocortex. 


Există şi un al doilea tip de sistem mnezic, numit memorie implicită 
sau procedurală. Amintirile implicite se asociază cu obişnuințele, cu 
abilitățile, răspunsurile emoţionale, reflexele, condiţionarea, 
mecanismele de tipul stimul-răspuns, amintirile formate pe calea 
învățării asociative şi comportamentele consolidate, pe care le 
manifestăm fără efort şi fără să fim foarte conștienți. Acestea se 
numesc şi amintiri nondeclarative, deoarece sunt abilităţi pe care nu 
e nevoie să le declarăm, dar pe care le manifestăm fără vreun efort 

MEMORIA DE LUCRU: CUM SĂ LUCREZI ÎN MINTE 


Ca o notă marginală, noi mai posedăm un tip de memorie de 
scurtă durată, care ne ajută să învăţăm. În anii '60, oamenii de 
ştiinţă au conceput termenul „memorie de lucru“. Deşi există 
părerea că ar fi sinonim cu memoria de scurtă durată, sensurile 
celor doi termeni sunt uşor diferite, dat fiind faptul că memoria 
de lucru pune accentul pe natura activă, orientată spre realizarea 
unor sarcini precise, a actului de stocare. Memoria de lucru este 
utilizată mai ales în îndeplinirea unor sarcini cognitive com- 
plexe. Exemplul clasic îl constituie calculul mental în aritmetică, 
care presupune stocarea rezultatelor calculelor anterioare în 
memoria de lucru până la realizarea următorului calcul. De pil- 
dă, dacă ni s-a cerut să facem înmulţirea 4 x 6 şi apoi să scădem 
10 şi să adunăm 3, la fiecare etapă la care calculăm rezultatul, 
numărul preliminar respectiv e păstrat în memoria de lucru. În 
exemplul dat, când s-a obţinut 24, rezultatul înmulţirii, numărul 
respectiv a fost păstrat în memoria de lucru, după care s-a efec- 
tuat scăderea şi s-a obținut 14, păstrat la rândul lui în memoria 
'de lucru până când s-a putut face adunarea cu 3. Atât în cazul 
memoriei de scurtă durată, cât şi în cel al memoriei de lucru, 
zona cortexului care ne permite să ne păstrăm gândurile sufi- 
cient, cât să putem funcţiona cu un grad oarecare de certitudine, 


este lobul frontal. 


conştient sau voință. Amintirile implicite sunt strâns legate de 
abilităţile localizate la nivel subconștient. Am făcut aceste lucruri de 
atâtea ori, încât nu mai e nevoie să ne gândim le ele, să le conştien- 
tizăm. Amintirile implicite sunt utilizate tot timpul, dar o facem fără 
să fim conştienţi de ele. Amintirile implicite sunt gânduri care nu 
numai că se păstrează în creier, dar se menţin şi în corp. Cu alte 
cuvinte, corpul a devenit minte. În Figura 12.1 se pot observa cele 
două sisteme mnezice diferite — memoria explicită şi cea implicită, 
precum şi modul lor de stocare în regiuni diferite ale creierului. 


Pentru a înțelege mai bine amintirile implicite, să ținem cont de in- 
trinseca lor legătură cu capacitatea de a ne antrena corpul să manifeste 


466 ANTRENEAZĂ-ŢI CREIERUL! 


MEMORIE 


: - EE MEMORIA NONDECLARATIVĂ 
MEMORIA DECLARATIVĂ SAU IMPLICITĂ 
SAU EXPLICITĂ (Memoria procedurală) 
pi INCONŞTIENT/SUBCONŞTIENT 


| ÎNŢELEPCIUNEA ACTUALĂ: 
ABILITĂȚI, OBIŞNUINȚE, 
COMPORTAMENTE, REFLEXE 
REACŢII EMOŢIONALE 
CONDIŢIONARE/AMINTIRI 
ASOCIATIVE 
(Preponderent creierul mijlociu i 
și creierul mic) 


CUNOȘTINȚE - EXPERIENŢĂ - 
FAPTE EVENIMENTE 
MEMORIE MEMORIE EPISODICĂ 
SEMANTICĂ (Neocortex și creierul 
i (Neocortex) mijlociu) 


Figura 12.1 
Sistemele mnezice. 


automat ce a învățat mintea. Prin capacitatea minţii de a repeta sau 
reproduce după plac o experiență, mintea a reflectat, exersat şi 
proiectat atât de bine încât, atunci când mintea comandă corpului să 
îndeplinească o sarcină, acesta dispune de o amintire implicită care îi 
spune cum să procedeze, nemaiavând nevoie de intervenția con- 
ştientului. În cazul în care corpul continuă să trăiască acelaşi episod 
ca urmare a dispoziţiei primite de la minte, el va deveni suficient de 
„mintos” ca să poată produce în mod natural acțiunea sau abilitatea 
respectivă. În cazul amintirilor implicite, corpul îşi aduce la fel de 
bine aminte ca și mintea. 


Sportul abundă în exemplificări ale acestui tip de funcţionare 
automată. Cum sare scufundătorul de pe trambulina mare, face două 
salturi şi jumătate peste cap, iese din poziţia ghemuit pentru o serie 
de răsuciri şi pe urmă își reorientează corpul astfel încât să cadă drept 
cu capul înainte în apă, în poziţie apropie perpendiculară? Ce grad de 
conştientizare poate exista într-o performanţă fizică foarte sofisticată 
şi tehnică și care nu durează decât câteva secunde? Atleţii declară că 
se debarasează de minte și-și lasă corpul să facă totul. Tot așa, când 
învăţăm să conducem o mașină cu transmisie manuală, după ce 

dobândim conștient priceperea, ne folosim de abilitatea respectivă 
fără să fim nevoiţi să ne mai gândim la fiecare pas al procesului. 


În creier există o mulţime de amintiri implicite — acestea sunt reţe- 
lele nervoase automate, pe care ni le-am dezvoltat prin simpla 
repetiţie fizică. Spălatul pe dinţi, bărbieritul, mersul pe bicicletă, 
legatul şireturilor, dactilografiatul, cântatul la un instrument şi dan- 
sul de salsa sunt exemple de amintiri implicite, sau procedurale. 
Toate aceste acţiuni habituale se desfăşoară fără prea multă îndru- 
mare conștientă din partea noastră. 


Să nu uităm că aceste amintiri nu sunt implicite sau automate de la 
început. Prima dată, priceperile respective au trebuit exersate con- 
ştient şi repetat — interconectarea neuronilor şi formarea circuitului 
nervos a necesitat atenţie și efort concentrat şi deliberat. Când min- 
tea instruieşte repetat corpul să întreprindă o acțiune, acesta începe 
să şi-o amintească mai bine decât creierul care gândeşte. Atât din punct 
de vedere neurologic, cât şi cbimic, mintea şi corpul trec în mod 
natural spre o stare de existenţă. În cele din urmă, suntem capabili să 
reproducem acelaşi nivel neurologic de conştiinţă şi stare chimică 
internă a episodului asociat, prin simpla acţiune a gândului, aminti- 
rile implicite devenind în final programele noastre subconştiente. 


Odată finalizat procesul de formare a amintirii implicite, corpul a 
memorat la nivel neurologic intenţia creierului. În plus, experienţele 
repetate se înregistrează în corp, iar semnalul neurologic şi chimic 
către celule este conectat automat și complet la același nivel de 
conștiință. Cunoştinţele acumulate strict pe cale intelectuală nu 
ajung niciodată la acest nivel în corp, pentru că nu au fost trăite ca 
experienţă. 


După cum am aflat, experienţele repetate în mod consecvent scriu 
istoria genetică a tuturor speciilor, motiv pentru care amintirile im- 
plicite sunt cele mai puternice semnale transmise genetic şi cu sigu- 
ranţă devin punctul de plecare pentru generaţiile următoare. Când 
mintea se contopeşte în repetate rânduri cu corpul, acesta codifică 
cele învăţate din mediu. 

Prin amintirile episodice am aflat că experiența este precedată de 
cunoaștere. Când aplicăm cunoştinţe sau personalizăm informaţii, 
trebuie să ne modificăm comportamentul ca să creăm o nouă expe- 
riență, ceea ce ne impune să aplicăm în mod conștient, nu numai 
intelectual, cunoştinţele acumulate (prin simpla evocare), ci să ne 
implicăm și corporal în acțiune. Mai departe, când folosim cunoş- 
tinţele ca să declanșăm o nouă experiență, nu e suticient s-o trăim o 
singură dată — trebuie să fim în stare să repetăm mereu aceeași 
experienţă nouă. 


Amintirile explicite se transformă necontenit în amintiri implicite, 
ceea ce e același lucru cu transformarea gândurilor conştiente în 
gânduri subconștiente. Când nu avem nevoie de efort ca să întreprin- 
dem o acțiune, oricare ar fi ea, înseamnă că ne-am format o amintire 
implicită; în momentul în care o amintire devine implicită, orice 
gând de acţiune sau dorinţă de a demonstra ce gândim activează în 
mod automat corpul să îndeplinească sarcina respectivă, fără 
concursul conștientului. 


Învățarea unei limbi este un exemplu de tranziţie de la amintiri expli- 
cite la amintiri implicite. Când învăţăm o limbă, trebuie să memorăm 
substantive, verbe, adjective şi prepoziţii, pe care le stocăm prin aso- 
ciaţie. Memorăm, de exemplu, că, în limba spaniolă, cuvântul hombre 
înseamnă om. Când pronunțăm conștient cuvântul hombre dacă 
suntem întrebaţi cum se spune „om“, amintirea semantică a lui 
hombre este stocată în baza de date a neocortexului ca amintire 
explicită. Pe măsură ce învăţăm mai multe cuvinte, sensul fiecărui 
element este stocat în cutele personalizate ale neocortexului. 


În etapa următoare, ascultăm un cântec de la profesorul de spaniolă, 
unde se spune ceva despre un hombre, iar natura senzorială (audi- 
tivă) a acestei experienţe, ca şi legea repetiţiei consolidează şi mai 
mult în interconexiunile nervoase sensul lui hombre, formându-ne în 
creier o amintire de lungă durată. Dacă studiul limbii continuă, 
probabil că vom învăța majoritatea cuvintelor spaniole legate de 
diferite obiecte, acţiuni şi sensuri din propria lume. 


Toate acestea vor fi însă degeaba, dacă nu le punem laolaltă şi nu 
aplicăm cunoştinţele acumulate prin folosirea efectivă a limbii. Când 

vorbim şi ascultăm limba spaniolă în diferite situaţii, cu diferite 
persoane şi în diferite contexte spațio-temporale, sistemul respectiv 
începe să devină implicit. N-avem decât să ne gândim la ce vrem să 
spunem şi, până să ne dezmeticim, ne-am activat automat limba, 
dinţii şi muşchii faciali și i-am făcut să se miște într-un anume fel ca 
să producă sunetele necesare. Când nu mai suntem nevoiţi să ne 
gândim ce limbă vorbim, aceasta s-a transformat într-un sistem 
subconştient de circuite consolidate. 


Când vedem pe cineva care se pricepe la un lucru și-l întrebăm „Cum 
reuşeşti să faci aşa ceva cu atâta ușurință?“ răspunsul aproape tipic e 
„Nu ştiu (adică nu pot afirma că ştiu conştient cum îl fac). L-am făcut 
pur şi simplu de atâtea ori, că nu mă mai gândesc cum îl fac.“ Aceasta 
este starea nondeclarativă, implicită — persoana a întreprins 
acțiunea de atâtea ori, încât o poate face „inconştient“. Priceperea s-a 
automatizat atât de mult, încât corpul este la fel de familiarizat cu ea 
ca şi mintea. 


Spre deosebire de toate formele de amintiri explicite, cele implicite 
sunt mânuite de cerebel. Dacă ne amintim cele spuse în Capitolul 4, 
cerebelu! ne reglează mişcările corpului, ne coordonează acţiunile şi 
ne controlează mecanismele subconştiente. 


Cerebelul nu dispune de centri conştienţi, dar are un depozit de 
memorie. Rolul său de bază este să demonstreze ce gândeşte creierul: 
să memoreze planul elaborat de neocortex și să-l pună în acţiune fără 
prea mare implicare activă a neocortexului în operația în sine. Când 
putem lua cunoştinţele ca să le punem în practică, să le coordonăm 
şi să le integrăm în corp până ni le putem aminti automat, înseamnă 
că memoria este preluată de cerebel. În acest punct, neocortexul 
serveşte ca un fel de mesager, care îi semnalează cerebelului prin 
intermediul unui gând să înceapă activitatea pe care acesta deja o 
cunoaște şi şi-o aminteşte. 


Nu vi s-a întâmplat niciodată să ridicați receptorul ca să formați 
numărul şi să nu vi-l puteţi aduce în conştient? Cum staţi aşa privind 
în gol la disc, vă apare în minte persoana pe care vreţi s-o sunați şi, 
ca prin farmec, degetele formează numărul dorit. Era vorba despre 
subconștientul care a stocat informaţia sub formă de amintire 

procedurală, iar corpul a ştiut mai bine decât conştientul cum să 
formeze automat numărul. Gândul la persoana pe care voiați s-o 
sunaţi a activat reţeaua nervoasă din neocortex, care apoi i-a făcut 
semn cerebelului, iar memoria procedurală subconştientă a corpului 
și-a asumat acțiunea şi a format numărul. Un fenomen similar se 
petrece și când cerem să ni se spună un cuvânt pe litere — se 
întâmplă frecvent ca persoana cu care vorbim să nu poată face acest 
lucru dacă nu formează literele cu mâna în aer sau nu pune mâna pe 
creion să-l scrie. Corpul își aminteşte mai bine decât mintea — 
corpul devine minte. 


Vă aduceți aminte dulăpiorul cu cărţi din liceu, când vă pricepeați 


așa de bine să formați cifrul lacătului că nici nu vă mai dădeați seama 
când vi se roteau automat degetele de le stânga la dreapta şi-napoi la 
stânga? Neocortexul se implicase la memorarea inițială a combi- 
naţiei, dar, cu timpul şi sub coordonarea cerebelului, corpul a preluat 
totul. Dat fiind faptul că primitivul cerebel nu adăpostește niciun pic 
de conştient, dacă v-ar fi întrebat cineva cum să vă descuie lacătul, ar 
fi trebuit să vă opriţi și să cereți instrucțiuni de la neocortex. Această 
contopire între gândire şi acțiune într-o stare de existență este 
semnul distinctiv al activităţii cerebelului. 


Studii efectuate la arcași au arătat că, atunci când aliniază cătarea cu 
centrul țintei, activitatea din neocortex încetează și nu se desfăşoară 
niciun proces de gândire: din acel punct, cerebelul a preluat totul.! 


l Singer R.N. (2000 Oct), „Performance and human factors: Considerations about 
cognition and attention for self-paced and externally paced events“, Ergonomics 
43(10), pp. 1661-1680. 


Salazar W. şi colab. (1990), „Hemispheric asymmetry, cardiac response, and perfor- 
mance in elite archers“, Research Quarterly for exercise and sport, 61, pp. 351-359, 
Hatfield B.D., Landers D.L., Ray W.J. (1984), „Cognitive processes during self-paced 
motor performance: an clectroencephalographic profile of skilled marksmen“ 
Journal of Sport Psychology, 6, pp. 42-59. 


Landers D.M. et al. (1991), „The influence of electrocortical biofeedback on 
performance in pre-elite archers“, Medicine and science in sports and exercise, 23, 
pp. 123-129. 

Intrăm într-o stare asemănătoare unei transe, atunci când cerebelul 
dispune de spaţiul și timpul necesar să-și aducă aminte ce a fost 
condiţionat să facă, fără amestecul neocortexului. Iată cum putem 
stăpâni orice acţiune: ne bazăm pe bogatele conexiuni sinaptice ale 
memoriei cerebelare. Cerebelul fiind răspunzător de mișcările cor- 
pului, el este partea creierului care preia acțiunea și conduce spec- 
tacolul. Subconştientul este cel care realizează acţiunea acum, iar 
sediul acestuia este în cerebel.? 


Amintirea implicită fiind materializată, iar acțiunile dovedindu-se 
lipsite de efort, de rutină, naturale și manifestate ca un fel de a doua 
natură, neocortexul declanșează procesul cu un gând conștient, iar 
continuarea acțiunii o lasă pe seama cerebelului. Conștientul de la 
nivelul neocortexului ar trebui imaginat ca un sistem care declan- 
şează mecanismele subconștiente acționate de amintirile și deprin- 
derile stocate în cerebel. Conştientul este cheia care aprinde motorul. 
Aşa că, în timp ce patinatorul se întoarce să se pregătească de triplu 
salt, conştientul e cel de la cârmă, care dă comanda „Acum! dar, 
după aceea, iese din scenă și lasă corpul să se ocupe de restul. E 
rândul cerebelului acum să treacă la treabă și să acționeze cum ştie el, 
menţinând atletul în mișcare, în echilibru și orientat în spaţiu în toate 
săriturile, răsucirile şi rotirile. După ani de exercițiu, sistemele 
noastre sunt acum configurate solid în creier şi în corp. 


Este adevărat că, atunci când am folosit termeni precum consolidat, 
vorbeam de fapt despre reţelele nervoase automate interconectate în 
circuite, în subconştientul cerebelului. Cerebelul funcționează ca 
păstrător a ceea ca învaţă corpul de la minte, în timp ce în neocortex 
se stochează amintirile conștientului. 


Se pot da nenumărate exemple de persoane care suferă de amnezie, 
de boala Alzheimer, care au leziuni ale hipocampului și care nu-și pot 
aminti conştient rudele şi prietenii, precum și anumite lucruri care li 
se întâmplă zilnic, dar care tot știu să cânte la pian sau să tricoteze un 
fular. Boala de care suferă le afectează grav capacitatea de recuperare 


2 Ramtha (2005 Sep), A Beginners Guide to Creating Reality, JZK Publishing, 
Yelm,Washington. 

a amintirilor explicite vechi şi de formare a altora noi, dar nu şi pe cea 
de actualizare a amintirilor implicite, sau nu în aceeaşi măsură. 
Corpul lor tot ştie ce a uitat conştientul neocortexului sau nu poate 
învăţa. Aceste sarcini sunt executate de sistemul cerebral aflat 
dedesubtul conştientului. 


A gândi, a face şi a fi 


Ştiu că acești termeni și concepte suplimentare privitoare la memorie 
vă fac şi mai grea înţelegerea. Aș vrea să vă ajut şi să simplific 
lucrurile un pic, iar Figura 12.2 este concepută ca un îndrumar uşor 
de folosit în timp ce continuăm. 


CUNOŞTINŢE core EXPERIENŢĂ La ÎNȚELEPCIUNE 
Aplicat Repetarea sau 
îndividualizat ama reluarca 


Demonstrat experienței 
după plac 


| 


Figura 12.2 
Acumularea cunoştinţelor înseamnă gândire; aplicarea cunoştinţelor 
înseamnă acțiune şi trăire de experiențe. Capacitatea de repetare 
deliberată a experienţei înseamnă înțelepciunea fiinţării. 


Să ne gândim mai întâi la acumularea de cunoștințe sub formă de 
amintiri semantice, ca mod de declarare conştientă a faptului că am 
acumulat informaţia respectivă. Când conştientul nostru activează 
aceste circuite nou formate în neocortex, ni se aminteşte de cele 
învăţate; acum putem declara că ştim această informaţie, pentru că 
am adoptat-o sub formă de amintire. Cunoaşterea ne implică 
„gândirea“ sau intelectul. 


Am mai spus că prin cunoaștere se pregăteşte drumul către o nouă 
experienţă. Pentru aplicarea cunoştinţelor, trebuie să ne modificăm 
comportamentul obișnuit, pentru a crea o experiență nouă. Expe- 
rienţa este deci al doilea tip de memorie declarativă. Dacă acumularea 

de cunoştinţe înseamnă gândire, atunci trăirea experienţei respective 
înseamnă „a face“. 


Pentru configurarea fermă a unei amintiri de lungă durată, orice 
dorim să ne amintim trebuie să aibă un conținut emoţional foarte 
marcat sau să implice frecvente experienţe conștiente ori afirmări 
repetate ale unei idei. În cea mai mare parte însă, experiențele inedite 
ne oferă exact tipul de nouă informaţie senzorială cumulativă 
necesar pentru producerea unui alt aflux de substanțe chimice şi unei 
noi stimulări a sistemelor de circuite nervoase. O creştere a pragului 
combinației proaspăt realizate din stimuli proveniţi de la văz, miros, 
gust, auz şi simţire este aproape întotdeauna un semnal suficient 
pentru formarea amintirilor de lungă durată, pentru că acum este 
implicat corpul. Acţiunea este cea care plasează experienţa în 
memoria de lungă durată. 


Prima dată când trăim experienţa inedită de a ne ridica pe o placă de 
surf, atunci putem spune că o „facem“, iar experienţa se va păstra 
probabil sub formă de amintire de lungă durată. Dacă putem relua 
deliberat de mai multe ori experienţa respectivă, atunci „ființăm“ ca 
surferi. Pentru a forma o amintire nondeclarativă, trebuie să repro- 
ducem sau să recreăm în mod repetat aceeaşi experienţă până ce 
trece într-un sistem implicit, 


Într-un sens, când ne specializăm într-un anumit domeniu, oricare 
ar fi acela, când dispunem de multe cunoştinţe referitoare la un 
subiect, când am fost instruiți în domeniul respectiv şi beneficiem de 
multă experienţă care să ne asigure feedback, trecem de la gândire la 
acţiune, la ființare. Când dispunem de suficientă cunoaştere şi expe- 
riență, când ne putem și actualiza amintirile de scurtă şi lungă durată 
cu o uşurinţă inconștientă, atunci am progresat spre pragul fiinţării. 
Acesta este momentul în care putem spune „sunt“, indiferent dacă 
asta înseamnă „sunt un istoric al artei“, „sunt foarte răbdător“, „sunt 
bogat“ sau „sunt surfer“. 


Când cele acumulate pe cale intelectuală pot fi interconectate atât de 
puternic încât să putem manifesta uşor sau să întreprindem fizic cele 
exersate sârguincios, înseamnă că manifestăm procedural ceea ce 
ştim. În momentul în care posedăm o amintire sub formă implicită, 

suntem pe cale de a ne demonstra cunoştinţele „fiind“ automat exact 
ce am învăţat. Învățarea din greşeli (sau succese) necesită un nivel de 
conştientizare care să ne permită să facem deliberat o observaţie 
mentală a celor făcute pentru obţinerea rezultatului respectiv şi apoi 
să fim atenți cum am putea face acest lucru diferit sau mai bine data 
viitoare. Aplicarea cunoştinţelor recent dobândite duce în mod 
inevitabil la crearea unei noi experiențe. Modificându-ne compor- 
tamentul, ne vom crea o nouă experiență, cu noi emoții, şi acum 
evoluăm. Nu numai noi evoluăm când ne angajăm în acest demers, 
ci şi creierul nostru. Apoi, vom folosi teoria nu numai ca să trăim 
experiența adevărului celor declarate, dar şi pentru a deveni exem- 
plul viu al teoriei respective, care e interconectată permanent într-un 
circuit nervos, în ungherele subconştientului şi nu necesită niciun fel 
de efort. 


Gândire este ceea ce facem când ne folosim neocortexul ca să învă- 
ţăm. Acţiune înseamnă actul aplicării sau manifestării unei abilități 
sau activități, astfel incât să putem trăi o nouă experiență. Amândouă 
fac parte din amintirile noastre explicite, declarative. Pe de altă parte, 
„fiinţarea“ înseamnă că am exersat şi trăit ceva de atâtea ori, încât 
acum s-a transformat în deprindere, obicei sau condiție, care nu 
necesită voință conştientă pentru a se activa. Aceasta este starea pe 
care ne străduim să o realizăm cu toate acțiunile noastre: 


Faza finală a învăţării are loc când facem un efort conştient să ființăm 
inconştient exact ce am învăţat prin efectele naturale ale experienţei 
repetate, Dacă „avem“ cunoaşterea, putem „face“ acţiunile, ca să 

Le . A Says. . .. Li 
putem „fi“ conţinutul învățării noastre, oricare ar fi acela. „Ființarea 
există atunci când o deprindere a devenit uşor de manifestat, simplă 
şi fără să necesite efort şi suficient de naturală încât să putem 
demonstra în mod consecvent ce am învățat. 


Exerciţii cognitive 


Când începem exersarea mentală conştientă, care constituie exer- 
ciţiul, declarăm cine am vrea să devenim şi încercăm să ne amintim 
conştient conceptul noii noastre identități personale. Exersarea men- 
tală antrenează mintea să rămână conştientă de sine şi să nu se abată 

către programele inconștiente pe care le-am exersat atât de bine. La 
inceput, trebuie să trăim în universul explicit. Pe măsură ce începem 
să producem noi circuite și să creăm în mod repetat un alt nivel de 
conştiinţă, manifestăm voinţă prin lobul frontal. 


Exerciţiile mentale sunt o necesitate. Acestea constituie modul prin 
care împiedicăm sinele inconştient să rătăcească (să „devină incon- 
ştient“) şi să se lase distras de obiectele familiare din mediu, cu 
asociaţii care ne-ar putea face să ne gândim la trecut. Într-un fel, 
exercițiul trasează calea astfel încât mintea să aibă o potecă pe care 
s-o urmeze trupul. Exerciţiul trebuie făcut atât de bine, încât să-l 
putem rechema în minte după voie. Apoi, exersarea trebuie con- 
tinuată ca să ne amintim repetat şi să folosim noul nivel de conştiinţă 
pentru a modifica acțiunile și a demonstra noi comportamente și 
atitudini. Chiar şi o singură experiență de informaţie aplicată poate 
demara cimentarea cunoştinţelor într-un sens mai profund. 


Când ne putem activa același nivel de conştiinţă ca să recreăm mereu 
experienţa dorită, ne aflăm în fazele finale ale schimbării. Acţionând, 
acţionând şi iar acţionând, ne facem în cele din urmă corpul să 
devină noua minte, acesta putând prelua lucrurile asupra lui. 
Declanşarea — printr-un singur gând a acţiunii persoanei pe care o 
demonstrăm sau a lucrului pe care îl arătăm — şi lăsarea corpului să 
acţioneze ca servitor al minţii reprezintă modul în care ne transferăm 
într-un sine nou. 


Rolul memoriei declarative în procesul de schimbare 


Amintirile noastre implicite reprezintă demonstrația constantă a 
amintirilor noastre explicite. În această stare de existenţă, ştim că 
ştim fără să ne gândim. În cazul amintirilor implicite, lucrurile devin 
familiare, de rutină, habituale şi uşor de făcut. Cu alte cuvinte, ştim 
cum — ştim ce facem. Am trăit cu toții această senzație de ştiinţă la 
un moment sau altul al vieții — este marcată de o absenţă a conştien- 
tului mai mult decât de orice altceva. Într-un fel, înseamnă a declara 
că dispunem de un sistem nondeclarativ. Ne-am antrenat corpul să 
fie una cu gândul, iar amintirea respectivă poate fi actualizată după 
plac. 

Capacitatea de a ne face acţiunile să corespundă constant intențiilor 
este întotdeauna ceea ce ne separă de medie, în orice am întreprinde. 
Ca să putem spune că suntem experţi, în orice domeniu, acţiunile 
respective trebuie să fi devenit implicite în noi. În momentul în care 
am reuşit să construim un sistem implicit, putem repeta o acţiune 
automată după voie, pe care-o putem perfecționa ulterior. Să nu 
uităm că, în procesul de dezvoltare a creierului, suntem mereu în 
proces de transfer de la sistemul explicit la cel implicit, reluat fără 
încetare. Pendulăm constant de la conștient la inconştient 


Dacă ar fi să ne angajăm într-un demers de reflecţie conștientă 
asupra unei atitudini care ne deranjează, ne-am observa obişnuinţele 
şi comportamentele nondeclarative pe care le manitestăm incon- 
ştient. Acest proces transformă nondeclarativul în declarativ. Acum 
putem vedea şi cunoaşte cine suntem; putem spune, de pildă, „Sunt 
victimă. Sunt plângăreţ. Sunt violent. Sunt dependent de lipsa de 
valoare“. În momentul în care suntem conștienți de acest lucru (l-am 
declarat), putem concepe un nou model de a fi, punându-ne între- 
bările acelea importante pe care le discutam mai devreme, despre ce 
dorim să fim. 


În procesul de construire a unui nou model de sine, prin evocarea 
conştientă a imaginii personalităţii dorite, se poate folosi exersarea 
mentală în vederea construirii circuitelor care să faciliteze un nou 
nivel de conștiință. Exersarea mentală declară cine dorim noi în mod 
conştient să devenim, evocând cum vrem să fim. Acest lucru ne 
pregăteşte să ne comportăm conștient conform intenţiei noastre. Pe 
măsură ce ne modificăm conduita, manifestăm o nouă modalitate de 
existență, care va produce o nouă experienţă conştientă. Când 
suntem capabili să manifestăm în mod repetat experienţa respectivă, 
de câte ori și când vrem, aceasta se transformă într-o amintire 
consolidată ca circuit nervos, nondeclarativă. 


După ce am atins această stare subconștientă de existenţă, nimic din 
propriul mediu n-ar trebui să ne facă să cedăm atitudinilor noastre 
anterioare. Suntem cu adevărat schimbaţi. 


Sigur că nu vreau să spun că schimbarea va fi ușoară. Să ținem cont 
de faptul că, atunci când memoria implicită nu cuprinde altceva 

decât atitudini de animozitate, agresivitate, invidie, pe care le exersezi 
zi de zi şi pe care le manifeşti când vrei, în fiecare moment, în mod 
natural, automat şi lipsit de efort, eşti consecvent acestei atitudini şi 
fizic, şi mental. Ne-am antrenat corpul şi mintea să conlucreze. Aşa 
că, la nivel conştient, dorința de a ne schimba starea de existenţă ne 
poate părea sinceră şi fermă, dar, în momentele cu adevărat dificile, 
corpul este cel care dirijează treburile minţii şi, în cele mai multe 
cazuri, şi câştigă. Iată de ce nu ne putem schimba aşa deodată — 
mintea conştientă şi corpul sunt în contradicţie. 


Şi, în plus, dacă în fiecare zi am exersat mental voioşia şi am mani- 
festat-o fizic, lucrurile trebuie să se desfăşoare conform aceluiaşi 
principiu. În situaţii dificile de viață, dacă suntem configuraţi prin 
circuite nervoase să fim voioşi, mediul nu ne poate schimba atitu- 
dinea. 


Trebuie întotdeauna să ne dezvoltăm pe noi şi acţiunile pe care le 
întreprindem. Când medităm asupra noastră înşine, când ne autoob- 
servăm şi ne întrebăm cum putem face ceva mai bine ca să ne perfec- 
ționăm abilităţile, acţiunile şi atitudinile, putem afirma că suntem o 
lucrare în curs de creaţie. Autocorectarea regulată înseamnă să-ţi 
observi gândurile automate, acţiunile inconștiente şi obişnuinţele. 
Odată declarate ca făcând parte din noi, în timpul exerciţiului, la 
ecuaţia modelului nostru intern, putem începe să adăugăm un nou 
mod de a fi. Capacitatea noastră de schimbare nu diferă de cea a 
oamenilor care au reuşit să-şi revină spontan după o boală. De capa- 
citățile lobului frontal beneficiază toată lumea, în aceeaşi măsură. Ne 
putem pune întrebările de tipul „ce-ar fi dacă...?*, ne putem forma 
un model idealizat de sine şi putem dovedi că reuşim să realizăm ce 
ne-am pus în minte. 


Modificarea obișnuințelor implicite poate fi mai greu 
de realizat decât credem 


Și, atunci, de ce e atât de greu să te schimbi? Pentru că trupul și-a 
amintit atât de bine o acţiune repetată, conducerea o deţine mai 
curând el, decât mintea. Să nu uităm că amintirile implicite sunt acele 
programe configurate prin circuite nervoase care nu necesită deloc 

efort conștient sau necesită foarte puțin. Corpul mână mintea și ne 
stabileşte mai toate acţiunile inconștiente, statornicite prin circuite 
nervoase. Toţi am avut o intenţie conștientă de a ne schimba o 
obișnuință și, pe urmă, rapid, se instalează un fel de amnezie şi 
„devenim inconştienţi“, revenind la domeniul familiarului. Ne 
prăbuşim înapoi în scaunele noastre mentale cu rotile şi ne purtăm 
cum am jurat să n-o mai facem. Imaginaţi-vă de ce e nevoie ca să vă 
debarasați de obiceiul de a fi dumneavoastră înşivă, prin monito- 
rizarea proceselor de gândire care duc la deprimare, anxietate, aro- 
ganță, frustrare sau sentimentul lipsei de valoare. Pornim cu bune 
intenţii și cu hotărâri clare, dar inconştientul începe să ne descon- 
sidere gândurile conştiente și, în câteva clipe doar, adormim din nou 
la volanul propriului sine. 


Familiarul e atât de seducător! Indiferent dacă suntem traşi înapoi 
spre programele inconștiente de vreun gând transmis de corp, din 
cauza nevoilor sale de natură chimică, de vreun stimul întâmplător, 
venit de la cineva sau ceva din mediu, sau de o acţiune deja confi- 
gurată la nivel neurologic, care anticipează un moment viitor pe baza 
unei amintiri din trecut, putein cădea pradă sporovăielii mentale care 
ne păcăleşte să revenim la confortul identității noastre și a progra- 
melor ei cumulative. 


Să încercăm o experiență simplă. Aşezaţi-vă pe un scaun sau întin- 
deți-vă şi încrucişaţi-vă picioarele, stângul peste dreptul. Cu piciorul 
stâng, faceți în aer semnul infinitului: co. În acelaşi timp, formaţi cifra 
şase cu mâna dreaptă. 


Nu vă prea descurcaţi? După cum vedeţi, în ciuda intenţiei clare şi a 
gândului conştient de a realiza cele două acțiuni, probabil că nu v-aţi 
putut elibera de aceste două obișnuinţe neurologice. Modificarea 
oricărui comportament și a acţiunilor configurate neurologic nece- 
sită voinţă conştientă şi exercițiu mental şi fizic constant, precum și 
capacitatea de a întrerupe acțiunile de rutină, pentru a reprima amin- 
tirea stocată în corp și a contura un nou complex de comportamente. 
Cei mai mulți oameni fac o încercare sau două de realizare a acestui 
lucru. Cei care insistă şi continuă cu efort și exercițiu vor stăpâni 
acțiunea şi, ca orice alt lucru pe care îl facem cu frecvenţă, intensitate 

şi pe o durată constantă, putem modifica creierul din punct de vedere 
neurologic. Odată modificarea făcută, micul nostru truc ni se va 
părea la fel de simplu ca mersul pe bicicletă. 


Cunoaştere, instruire şi feedback: 
schimbarea implică trei paşi 


Cum menţionam mai sus, este esenţial să nu ne limităm la etapa de 
exersare mentală — trebuie să trecem de la a gândi un model la a-l 
pune în practică şi apoi la a fi modelul respectiv. Avantajos e faptul că 
aceste trei etape dispun şi ele de câte trei stadii necesare desfășurării 
procesului. 


Antrenorul prietenului meu, aruncătorul de baseball, cel care 
exersase mental meciul împotriva echipei adverse, a învăţat ceva de 
fiecare dată când ieşea pe teren şi arunca efectiv. Nu repeta automat 
aceeaşi secvenţă de aruncări la fiecare bătaci sau echipă. De fapt, data 
următoare când juca împotriva echipei respective folosea ce învățase 
anterior în victoriile asupra lor, ca să conceapă un nou plan de atac. 
Cunoştinţele la care suntem atenţi se învaţă. 


Antrenorul a mai cerut sfat şi feedback de la prinzătorul lui, de la 
antrenor şi de la alt aruncător din echipă. Acest proces de observare 
şi autoconșştientizare constituie domeniul lobului frontal. Estompând 
vocea celorlalți centri din creier, lobul frontal ajută la ascuţirea spi- 
ritului de observaţie. Prin autocorectare şi învățând din greşeli, data 
viitoare vom acţiona mai bine în mod natural. lată cum ne dezvoltăm 
gândurile, acţiunile şi abilitățile. Minunat la ieşirea în teren şi pune- 
rea în practică a priceperii sau a vreunui alt nou conceput aspect de 
personalitate este faptul că primim feedback imediat şi, dacă mai 
avem şi noroc, ni se dau şi recomandări suplimentare. Primirea de 
feedback și recomandările sunt cruciale în procesul de autodezvoltare. 


De câte ori ne hotărâm să schimbăm ceva în viață, să deprindem ceva 
nou, să adoptăm o nouă atitudine, să ne formăm și alte convingeri 
sau să ne modificăm comportamentul, facem o alegere conştientă. 
Nu contează dacă această opțiune e reflectarea plenară a dorinţei 
înnăscute şi altruiste de a fi cea mai bună persoană posibil sau dacă 

ne e impusă de condiţii potrivnice — important e faptul că ştim că 
dorim ceva care ne depăşeşte limitele. 


Cel mai important lucru este sinele idealizat pe care-l construim. 
Cărămizile cu care construim modelul sunt informația strânsă din 
diferite surse, în raport cu cine vrem să devenim sau ce vrem să 
schimbăm la propria persoană. Să reținem că nimic n-am învăţat fără 
să dispunem de cunoştinţe anterioare, care constituie o componentă 
fundamentală a demersului respectiv de învăţare. La nivelul cel mai 
simplu, dezvoltarea noastră personală s-a bizuit pe capacitatea 
noastră de a învăţa şi de a acumula cunoştinţe. Să ne gândim la gama 
de priceperi şi informaţii pe care o utilizăm doar ca să ne facem 
drum prin viața de zi cu zi şi pe urmă să privim acumularea 
respectivă de cunoștințe din perspectiva mai îndelungată a evoluţiei 
noastre de la copilărie la maturitate. 


Indiferent dacă învăţăm să dansăm, să slăbim, să devenim mai voioşi, 
să fim mai siguri pe noi sau să mai reducem din timpul înregistrat la 
cursa de viteză pe cinci km, procesul prin care încercăm să ne 
atingem obiectivele este alcătuit din aceiași trei paşi: 


1. Cunoaștere 
2. Instruire 
3. Feedback 


C INTERACTIUNEA In GUNOŞTINTE i EXPENIEN 


Pentru ilustrarea modului în care cunoașterea poate personaliza 
şi modifica o experienţă, să spunem că v-aș arăta un tablou cu 
nuferi, pictat de Monet. După studierea pânzei, aţi putea 
exclama: „Ce tablou minunat!“ Aţi trăi o experienţă a operei lui 
Monet. Ce-ar fi însă dacă pe urmă aş da tabloul jos și v-aș spune 
următoarele despre viaţa, cariera și tehnica lui Monet; că îi 
plăcea să surprindă diferite tipuri de lumină cu culori pastel; că 
avea un interes deosebit pentru lumina de dimineaţă și pentru 
cea de seară și cum se vedeau ele în natură? Monet spera să-și in- 
spire privitorii să adopte un nou mod de a privi natura şi lumea. 

Îşi perfecționa conştiincios viziunea diferită de cea a omului de 
rând şi toată viața a încercat să surprindă legăturile dintre lucruri — 
era cunoscut pentru afirmaţii de genul „glicina și podul sunt tot 
una“. V-aş mai putea spune că, înaintând în vârstă, ochii i-au fost 
afectați de cataractă, din care cauză vederea şi-a pierdut din 
acuitate şi i-a devenit mai confuză. Pictând numai ce vedea, 
punctele caracteristice stilului lui impresionist nu reprezentau 
decât modul în care îşi prelucra el informaţia senzorială. 


Să ne imaginăm acum că v-aș arăta din nou același tablou de 
Monet. S-ar putea să-l vedeți cu alți ochi graţie informaţiei 
căpătate despre el. Nu vi s-a schimbat nimic în mediu, pur şi 
simplu veţi fi acumulat noi cunoștințe semantice, care au modi- 
ficat modul în care trăiţi experiența tabloului. Aţi realizat câteva 
conexiuni sinaptice importante, care v-au modificat percepția 
personală. Din cauza interacțiunii dintre cunoștințe și experien- 
fà, probabil, vă veţi aminti și informaţia semantică şi amintirea 
episodică, pe care le veţi stoca în memoria de lungă durată. 


Acest exemplu simplu demonstrează cât de important este modul 
în care percepem realitatea. Când avem de-a face cu o informaţie 
nouă, acumulăm noi experiențe, care ne perfecționează reţelele 
nervoase şi începem să vedem/percepem/trăim realitatea diferit, 
din cauza nivelului nou de conştiinţă pe care l-am creat în 
echipamentul nostru cerebral. 


Mai există un aspect de luat în seamă, privitor la percepţie şi rolul 
acesteia în demersul nostru de dezvoltare a creierului: poate că ne 
scapă lucruri care există deja. Vă amintiţi cum am descris 
degustătorul de vinuri? Din aceeaşi sticlă cu vin deosebit beau și 
un expert, şi un începător. Dispunând de circuite nervoase per- 
fecționate, mintea mai evoluată a cunoscătorului îi va da posi- 
bilitatea să se bucure de un nivel superior de realitate. Şi noi ne 
putem desăvârși creierul, perfecţionându-ne astfel şi percepţia | 
vieţii şi realităţii. Cunoştinţele și aplicarea acestora ne schimbă 
din interior, dar și lumea din afară spre înăuntru. 

Lucrul care ne interesează în mod prioritar aici este acumularea de 
cunoştinţe într-un scop bine definit — ca mijloc de perfecționare a 
creierului și, prin extensie, a propriei vieți. Acest aspect a fost discutat 
pe larg în Capitolul 11, aşa că ştim cât de important este să ne 
formăm o platformă de cunoştinţe de pe care să ne dezvoltăm. Ca să 
devenim mai răbdători, de exemplu, e nevoie să ne gândim la oameni 
care manifestă această calitate, să citim cărți despre arta acceptării și 
toleranţei, relatări despre oameni care au dat dovadă de o capacitate 
remarcabilă de a îndura greutăţile și așa mai departe. Totodată, e 
nevoie să mai știm şi câte ceva despre noi şi să observăm cum 
reacționăm în diferite situaţii, ca să ne putem compara cu modelul pe 
care îl creăm. 


Să facem lucrurile și mai concrete. Una dintre cel mai frecvent citate 
dorinţe de schimbare este dobândirea autocontrolului sub forma 
pierderii în greutate. Primul pas în multe programe de slăbit este să-i 
faci pe participanţi să acumuleze cunoștințe despre alimentația 
corectă, despre valoarea calorică a alimentelor, despre controlul por- 
tiilor, indicele de masă corporală, indicele hipoglicemic al diferitelor 
alimente, ce trebuie și ce nu trebuie făcut cu privire la momentul me- 
selor şi cum se iau acestea și sute de alte concepte. Sunt multe planuri 
de dietă care recomandă și alcătuirea unui jurnal al alimentelor, în 
care să se înscrie tot ce se mănâncă în decursul zilei, ca să se vadă exact 
ce se consumă. Acest exercițiu de conștientizare este conceput cu 
scopul de a ne ajuta să acumulăm cunoaștere de sine. Cunoaşterea ne 
permite să vedem cine suntem, ce facem și cum gândim şi să 
comparăm şi să facem diferenţe între acestea și cine vrem să fim. 


Urmărirea instruirii 


După ce am acumulat diferite concepte, pasul următor copi din 
instruire din partea experților. Aceasta se poate referi la pregătirea 
meselor, echilibrarea aportului alimentar din diferite grupuri n 
alimente, serii de exerciţii fizice de rutină şi așa mai departe. Fără 
această componentă-cheie a instruirii, majoritatea dietelor sau a 
programelor de autoperfecționare ar eșua. Cunoştinţele și informaţia 
pot fi căutate și pe cont propriu, dar, la un moment dat, nu mai 
înaintăm în acelaşi ritm și atunci, ca să trecem la nivelul următor, 

avem nevoie de asistenţă din partea cuiva mai expert decât noi. 
Instruirea, primită de obicei de la cineva care a trăit ce ne străduim noi 
să învăţăm, ne îndrumă cum să aplicăm cunoştinţele, cu alte cuvinte, 
cum să punem în practică toate cele acumulate la nivel intelectual. 


Cunosc o persoană (am s-o numesc Melissa) care a învăţat să cânte 
la chitară. A învăţat singură şi avea cunoştinţe impresionante în 
materie de vibrație, ciupit și corzi de bază, pentru cineva care nu 
luase nici măcar o singură lecţie în viața lui. La un moment dat, în 
ciuda progreselor rapide, curba învăţării s-a aplatizat, iar Melissa a 
început să fie dezamăgită și puţin plictisită, aşa că şi-a căutat un 
instructor care s-o ajute să progreseze mai rapid decât ar fi făcut-o ea 
pe cont propriu. Una dintre componentele esențiale ale instruirii este 
faptul că ni se dau indicaţii cum să atingem rezultatul dorit, de către 
cineva cu un anumit grad de stăpânire a priceperii respective. 
Instruirea constituie etapa „cum să“, 


Cum mă descurc? 
Rolul feedbackului în dezvoltarea creierului 


Pe măsură ce dobândim cunoștințe și beneficiem de instruire, 
primirea de feedback ne permite să știm ce facem. Melissa ştia că 
unele lucruri nu le face corect, dar ca să identifice exact greşelile era 


nevoie de nişte ochi de expert, care s-o ajute să găsească modalitățile 
de a le depăși. 


În sensul cel mai strict, feedback înseamnă răspuns la un input. 


` Acesta poate fi în general pozitiv sau negativ şi vine ca răspuns atunci 


când ne întrebăm „Cum mă descurc?“ Câteodată, căutăm explicit 
feedbackul, punându-le altora această întrebare sau şi nouă înşine, 
iar alte dăţi primim feedback fără să-l cerem, de la factorii de mediu. 
De exemplu, dacă suntem la volan și conducem alandala, ne 
claxonează alți șoferi sau ne trage poliţia pe dreapta şi atunci ştim 
cum ne realizăm sarcina. 


În mod ideal, suntem capabili să ne automonitorizăm, ceea ce însă nu 
e întotdeauna cazul. Ca în orice alt aspect al comportamentului 
uman, modul nostru de reacție la feedback variază de la o persoană 

la alta: unii răspund mai favorabil la feedbackul negativ decât la cel 
pozitiv. Eu am lucrat cu mai multe persoane care, în cursul 
evaluărilor neoficiale ale performanţei, mi-au spus: „Drăguţ din 
partea ta că-mi faci complimente, dar eu învăţ mai mult din critici 
decât din laude. Spune-mi unde trebuie să fie îmbunătățiri. Ce e bine 
ştiu.“ Dar am lucrat și cu persoane care, dimpotrivă, se prăbuşeau în 
fața criticilor şi trebuia să îndulcesc aprecierile negative prin 
formulări foarte blânde. Reacţiile oamenilor diferă şi în funcţie de 
momentul în care primesc feedbackul: unii apreciază feedbackul 
imediat, alţii preferă o anumită întârziere, ca să iasă din fierbințeala 
momentului. Feedbackul imediat este deseori cel mai benefic 
datorită clarităţii de netăgăduit a naturii cauză-efect a inputului. 


Orice formă de feedback şi sursa din care provine nu trebuie inter- 
pretată la nivel personal, ci ne ajută pur și simplu să facem diferența 
între realizarea corectă a unui lucru (aplicarea cunoştinţelor) şi 
realizarea sa incorectă. 


Unul dintre motivele esenţiale pentru care multe diete nu dau rezul- 
tatele scontate este acela că majoritatea oamenilor preferă feedbackul 
imediat. În cazul aruncătorului de baseball, am văzut că a primit 
feedback imediat cu privire la performanţa sa. Pentru un aruncător, 
o minge care-i trece pe lângă urechi într-o aruncare directă de la 
centru transmite un mesaj destul de clar: nu mai arunca mingea aşa, 
şi nu tot acolo, şi nu tot prinzătorului aceluia, la postul acela. 


Pentru cei care ţin regim, pe de altă parte, mecanismele de feedback 
nu sunt la fel de imediate. Multe planuri prevăd cântărirea şi 
măsurarea diferitelor părți ale corpului pentru monitorizarea 
progresului. Poate că de și mai mare importanță pentru cei care tin 
regim este recunoaşterea venită din partea familiei, a prietenilor şi 
colegilor: „Ce bine arăţi!” şi „Ai făcut gimnastică?“ sau „E ceva 
schimbat la tine!“ Astfel de remarci pot şi deseori reușesc să aibă un 
efect chiar şi mai mare decât cântarul care arată cu câteva kilograme 
mai puţin decât la cântărirea precedentă. 


Pentru orice persoană ferm angajată în realizarea schimbării, 
feedbackul poate lua și forma unei imagini grafice a eforturilor 
făcute. De exemplu, o persoană care îşi schimbă în timp modul de 

viaţă poate face un grafic cu ce trebuie să mănânce în fiecare zi, în 
cantităţile corespunzătoare, precum și exercițiile de gimnastică pe 
care vrea să le facă. În timp, uitându-se la grafic, va constata roadele 
etorturilor de disciplinare făcute. Feedbackul vizual primit, când 
vede cum i se umple graficul cu înregistrări de succese zilnice, va 
servi ca important semn de recunoaştere de sine. A nimerit la ţintă, 
armonizându-şi intenţia cu acţiunile. 


Deseori, primim feedback şi de la propriul organism, pe baza emo- 
țiilor noastre sau a reacțiilor fizice la schimbările făcute. Dacă vrem 
să slăbim și observăm că ritmul respirației nu ajunge la cer după cele 
două etaje urcate până la birou, feedbackul intern și senzaţia de „mă 
simt foarte bine!“ servesc ca factor motivant deosebit de puternic. 


Feedbackul poate învinge paralizia 


Într-un experiment efectuat în cadrul Departamentului de Neuro- 
logie din cadrul Spitalului Bellevue din New York, s-a creat un 
mediu de testare şi feedback, în scopul restabilirii funcţionalităţii 
membrelor paralizate ale persoanelor care suferiseră un accident 
vascular cerebral.* Cum se poate realiza așa ceva, pe baza modelului 
conturat de cele cunoscute despre capacitatea creierului de a învăţa 
şi de a se schimba? 


Subiecţilor li s-au dat mai întâi câteva informaţii importante despre 
posibilităţile de care dispun pacienţii care suferiseră un accident 
vascular cerebral și pe urmă au beneficiat de instruire specializată. 
După exersarea unui nou plan în minte, erau gata de o nouă expe- 
riență. Folosindu-şi lobul frontal, aceştia şi-au configurat noile 
informaţii în minte, începând să-şi determine circuitele nervoase să 
se organizeze în tipare corespunzătoare. 


Acum era momentul pentru exercițiu, să-și transforme cunoştinţele 
în experiență. Pacienţii au început să acorde atenţie feedbackului 
imediat, primit pe ecranul unui monitor pe care li se afişa activitatea. 


* Restak R.M. (1979), The brain: The last frontier, Warner Books. 

În faza inițială a experimentului, fiecărui subiect i s-a solicitat să se 
concentreze pe mișcarea membrului sănătos, observându-și în ace- 
lași timp pe monitor un tipar specific de activitate cerebrală. După 
reluarea repetată și la comandă a acestui tipar, prin exercițiu repetat, 
în timp destul de scurt, pacienții își puteau ușor reproduce aceleași 
modele mentale pe ecran numai prin intermediul gândurilor. Fie- 
care pacient a devenit conștient de nivelul său automat, inconștient 
de conştiinţă, de care era nevoie ca să-și miște membrul sănătos. 


Pe măsură ce experiența înainta, subiecţii s-au concentrat pe modelul 
sănătos — astfel, au învăţat să se gândească la tiparul respectiv şi să 
ia o decizie conștientă de a-și mișca membrul neafectat (fără a-l 
mișca efectiv). Aceştia s-au deprins în cele din urmă să transfere 
modelul cerebral sănătos către membrul paralizat. Rezultatul a fost 
impresionant: membrul paralizat a putut fi mișcat din nou. 


Prin feedback, pacienţii au învățat să creeze în mod repetat același 
nivel de conștiință, făcându-și creierul să se activeze în combinaţia 
corectă de rețele nervoase, în aceeași succesiune și ordine. Şi, 
procedând astfel în repetate rânduri, noul nivel de conștiință s-a 
transformat într-o activitate familiară, de rutină. De fiecare dată când 
recreau modelul cerebral de pe monitor, lucrurile deveneau mai 
ușoare, deoarece feedbackul primit le arăta când realizau sarcina sau 
acțiunea în mod corect. 


Feedbackul ne permite să facem diferența între situaţiile în care 
reproducem nivelul corect de conştiinţă și condiţiile când nu o fa- 
cem, astfel încât să ne putem găsi drumul spre realizarea unei 
anumite finalități. În momentul în care, prin feedback repetat, su- 
biecții respectivi au reușit să creeze „nivelul de conștiință“ al mişcă- 
rilor normale, sănătoase, subiecţii au început să transfere după plac 
nivelul respectiv, ca să-și facă membrul paralizat să se miște exact ca 
şi cel sănătos. Pentru mişcarea membrului paralizat, pacienţii 
respectivi au avut nevoie de același cadru mental, ca și pentru 
mișcarea celui sănătos, iar corpul va urma întotdeauna mintea. 


Aceasta a fost una dintre primele experienţe făcute pentru demon- 
strarea faptului că mintea poate influența corpul prin feedback și 
instruire corespunzătoare, 


DEZVOLTAREA FIINȚEI 487 


E nevoie de o altă atitudine? 


Când ieşim în lume și ne punem în practică priceperea, convingerea 
sau atitudinea nou creată, facem un pas necesar în autodezvoltare. 
Important de observat este faptul că, atunci când ne manifestăm 
abilitățile şi primim feedback, acesta ne oferă mai multe cunoștințe şi 
ocazii de instruire pe care le putem folosi ca să ne perfecţionăm și 
noi, şi modul în care abordăm scopul propus. Dacă primim infor- 
maţii de foarte bună calitate şi instruire de la specialiști, putând aplica 
corect informaţia respectivă pentru a produce acţiune, trebuie să ne 
așteptăm să realizăm exact ce ne-am pus în minte. Până ce ajungem 
în stare să realizăm această finalitate după plac, avem nevoie să ne 
armonizăm sau să ne intensificăm acţiunile. Realizarea, în final, a inten- 
tiei constituie feedbackul suprem, care face ca experienţa să fie completă. 


Să presupunem că aţi decis să vă stăpâniți mai bine impulsivitatea. 
De mult sunteți extrem de irascibil și vreți să deveniți mai înțelegător 
și să nu mai izbucniți atât de ușor. În consecință, vă creaţi o nouă 
reprezentare interioară a seninătății și vă angajaţi într-un proces de 
exersare mentală. Vă faceți exercițiul în fiecare zi, activându-vă 
simultan niște circuite și consolidându-le într-un nou circuit nervos 
în materia cenușie, amintindu-vă și reafirmând cum vreţi să deveniți. 
Simţiți că aţi reușit să vă convingeți lobul frontal să pună surdina pe 
toate celelalte zone ale creierului, așa că vă puteţi construi obiectivul, 
concentrându-se asupra lui. Pe urmă, creierul combină și coordo- 
nează diferite rețele nervoase de teorie și experienţă ca să inventeze 
un nou model de existenţă. La finalul fiecărei astfel de reprize v-aţi 
realizat cadrul mental dorit. 


După o lună de conformare la regimul stabilit, simţiţi că e timpul să 
vă scoateţi noua atitudine pe pista de încercări, aşa că faceţi o vizită 
mamei, cu care de câteva luni încoace aveţi mereu ceva de împărțit. 
Are într-adevăr nişte probleme minore de sănătate, dar, după cât 
vorbește despre ele, vă vine a crede că nu mai are decât o lună de trăit 
şi că trăiește în dureri insuportabile. Fiecare conversație se 
transformă într-un recital despre durerile și grijile ei. Aţi încercat să 
fiți înţelegător, dar toate au o limită. 

După ce n-aţi văzut-o o lună, vă duceți la ea în vizită, iar situaţia se 
repetă. Nu vă întreabă nimic despre dumneavoastră, despre noua 
funcţie, sau ceva legat de familie, de fraţi ori de restul lumii. Altă 
dată, ați fi țipat la ea văzând-o cum se poartă, dar acum: pur şi simplu 
staţi şi-o ascultați, dând din cap când e cazul, îi arătaţi înţelegere şi 
după o oră plecaţi, fără să vă fi certat. Simţiţi că aţi reușit să obţineţi 
alt rezultat. Dar, în drumul spre casă, vă simţiţi dinții încleştați şi 
mâinile înțepenite pe volan, iar când ajungeţi vă loveşte o cumplită 
durere de cap şi trebuie să vă culcați. Cum v-aţi descurcat în realitate? 


Când pornim să ne manifestăm în practică noua capacitate sau 
abilitate, ne bazăm inevitabil pe mediu, care să ne ofere indicii despre 
cum merg lucrurile. Vrem sau nu, feedbackul mediului ne dă un 
raport asupra felului în care stau lucrurile, fapt destul de simplu, când 
e vorba de perfecționarea unei abilități fizice. Când am învățat să mă 
dau cu snowboardul, îmi dădeam seama cum mă descurcam după 
numărul căzăturilor şi al situaţiilor când simţeam că n-am control 
sau că nu coteam cât de repede voiam eu. Dacă numărul de cuvinte 
dactilografiate pe minut creşte, ne dăm seama că devenim mai 
eficienţi. Ce se întâmplă însă când încercăm să nu ne mai lăsăm atât 
de uşor pradă agresivității? 


Când ne propunem să ne modificăm o obişnuinţă neurologică nedo- 
rită, s-o înlocuim cu un alt nivel de conştiinţă și pe urmă ne manifes- 
tăm automat şi natural noua atitudine, dacă demonstraţia 
(feedbackul extern) nu corespunde stării interioare a organismului 
înseamnă că mai sunt lucruri de făcut. 


În exemplul dat, deși aţi dat dovadă de răbdare și stăpânire când 
v-aţi întâlnit cu mama, tot aţi ieşit din scenă într-o stare reținută de 
furie şi frustrare. În exercițiul mental ați exersat să nu mai fiţi iute la 
mânie, ci înţelegător. Vizita v-a oferit nişte răspunsuri utile, pe baza 
cărora să puteţi dezvolta, pentru că v-aţi controlat impulsurile, dar 
tot nu v-aţi realizat pe deplin intenţia. Starea dumneavoastră internă 
nu corespundea manifestării externe şi deci nu eraţi, de fapt, în starea 
de înțelegere şi compasiune dorite. Numai în situația în care 
manifestarea acţiunilor noastre modificate produce feedbackul extern 
sperat, iar starea internă corespunde și ea intenţiei, se poate spune că 

ne controlăm mintea și corpul din punct de vedere neurologic şi 
chimic. 


Cum ne putem evalua corect noul nivel de conştiinţă? Trebuie să re- 
flectăm asupra noastră înșine și să analizăm concordanța dintre ceea 
ce facem şi ceea ce simţim. Dacă astfel de concordanţă nu există, 
atunci, în exersarea mentală trebuie introdus un plan de abordare a 
noului aspect, în aşa fel incât la prima ocazie să ne perfecţionăm atât 
acţiunile, cât şi stările afective. 


Amorsajul, comportamentul și memoria implicită 


Când acţiunile sunt implicite — schimbarea vitezelor, tricotatul, în- 
cheierea nasturilor la cămașă, interpretarea rolului de martir —, ele 
sunt realizate fără implicarea conștientului. Circuitele respective s-au 
legat de cerebel, iar creierul şi corpul au memorat atât de bine 
obligaţiile, încât le tratează ca pe clipit, respirat, refacerea celulelor şi 
enzimelor digestive. 


În momentul în care în neocortex apare un gând conştient, se activea- 
ză şi un gând inconștient/amintire asociativă/amintire implicită, ca 
reacţie la mediu şi ne face să gândim corespunzător stimulului 
respectiv. Acest proces este deseori numit amorsaj: o reacţie incon- 
ştientă la o sursă externă, care ne face să gândim şi să acționăm 
într-un anumit fel, fără să conștientizăm de ce. Amorsajul își are 
originile în sistemul memoriei nondeclarative. 


Aţi observat vreodată că, dacă vă gândiţi la flori şi evocați imaginea 
unui trandafir, şi celelalte flori pe care le aveți stocate în creier tind să 
se activeze şi ele? Acesta este un exemplu de amorsaj. Psihologii 
folosesc termenul de amorsaj din cauza relaţiei acestuia cu pompa de 
amorsaj — pentru ca sistemul de pompare să funcţioneze corect, 
acesta trebuie să conţină deja un lichid, ca pompa să tragă mai mult. 


În termeni neurologici, amorsajul implică activarea fasciculelor de 
rețele nervoase înconjurate şi legate de alte fascicule de reţele care se 
referă la concepte similare. Activarea unui fascicul face mai probabilă 
apariţia în conştient a celorlalte rețele aflate în legătură cu ea. 

Amorsajul se poate referi şi la alt fenomen pe care l-am trăit: când 
cumpărăm o maşină nouă, un Nissan Sentra, să zicem, pe drum 
începem să observăm mai multe mașini de acest tip decât înainte. 
Dată fiind expunerea la un eveniment sau experiență, suntem mai 
acut conştienţi de alți stimuli înrudiţi cu acesta. 


În cazul amorsajului, este vorba despre un stimul ae scurtă durată, 
imperceptibil, suficient pentru activarea unei scheme (structură 
mentală a unui aspect). Schemele ne permit să funcţionăm în mediu 
fără să fie nevoie de conştientizare. Dispunem, de pildă, de schema 
unei uşi şi, în consecinţă, indiferent cu ce fel de uşă avem de-a face, 
reuşim să-i facem faţă. 


Din păcate, avem și scheme stereotipe, scenarii sau chiar perspective 
care ne ajută să înțelegem lumea, ceea ce ne explică reacţiile incon- 
ştiente, reflexe la fenomenele din mediu. Mulţi americani de culoare 
spun că, dacă intră într-un lift cu albi, observă că femeile își strâng 
mai bine poşetele, iar și bărbaţii, și femeile deopotrivă se trag mai la 
margine,* Dacă am pune persoanele respective să-şi explice compor- 
tamentul, fie că nu şi-l vor aduce aminte, fie vor afirma că nu are 
nicio semnificaţie — n-a fost decât o simplă obișnuință. Amorsajul 
este o reacţie implicită care se petrece dincolo de conştient. 


Alături de acest răspuns la stereotipuri, manifestăm și o mulțime de 
alte comportamente care sunt amintiri organice implicite, configu- 
rate ca circuite nervoase, care fie au fost condiționate ca făcând parte 
din moştenirea noastră genetică, fie, repetându-le, ne-am deprins 
corpul să le facă automat. De exemplul, mediul declanşează constant 
reacții implicite. Cum ne explicăm situaţii precum aceea în care, 
după o zi plăcută, ne enervăm inexplicabil dintr-un singur motiv (un 
băiat din vecini trece pe lângă noi cu muzica bubuind în maşină), 
care declanşează o mulțime de reacţii cu efect în cascadă și care ne 
strică toată buna dispoziţie? Imediat ne amintim ușoara iritare 


4 4. McCall N. (1995), Makes Me Wanna Holler: A young black man in America, 


Vintage Books. 
Elder L. (2001), The Ten Things you Cant Say in America, St. Martins Griffin. 

simțită când tatăl băiatului a invitat aproape toţi vecinii la o petrecere 
de vacanţă şi pe noi nu. Pe urmă, ne înfuriem şi mai tare la vederea 
cutiei de scrisori care atârnă de suport, victimă clară a unui atac cu 
bâta de baseball. Dintr-odată, ne-am activat în cap toate programele 
care ne spun cât de puțin suntem respectaţi și ziua noastră plăcută se 
întunecă, iar noi nu ne putem explica de ce, pentru că tot ce s-a 
întâmplat spre sfârșitul ei a fost o reacţie inconștientă, reflexă. 


Aceste funcţii care produc ceea ce numim de obicei toane există în 
cadrul sistemului nostru limbic, care acționează ca un fel de ter- 
mostat subconștient. Acestea fiind tot sisteme inconștiente, corpul se 
va supune comenzii creierului, pentru că acesta este lucrul pentru 
care suntem atât de bine antrenați. Sistemul limbic nu pune întrebări 
de genul Eşti sigur, șefu?, ci înregistrează pur şi simplu ordinul şi 
duce la îndeplinire tot ce-i comandă mintea. Iată de ce este nevoie de 
conștientizare pentru stoparea procesului. 


Cât timp din zi îi permitem mediului să ne facă să gândim? Exact asta 
înseamnă amorsaj — să-i permitem mediului să ne conducă gându- 
rile, să ne stimuleze toate amintirile implicite, asociative, configurate 
drept circuite nervoase, care ne fac să activăm în mod automat niște 
programe — fluxuri inconștiente ale conştiinţei. Această înseamnă 
că aproape toată ziua suntem inconștienți. „Ființăm“ sub forma 
amintirilor familiare configurate în urma atâtor obișnuinţe 
inconștiente şi, dacă nu căpătăm substanțele chimice cu care ne-am 
obișnuit, începe să ne răsune în creier un glas din trecut. Odată 
gândul apărut (ca rezultat al faptului că organismul nostru chimic 
dependent se răsteşte la creier să-i dea doza obișnuită), se activează și 
rețeaua nervoasă corespunzătoare. Şi, cât ai bate din palme, suntem 
inconștienți şi ne comportăm fără minte, producând stări de mânie, 
deprimare, ură şi insecuritate. 


Mai multe studii, care pot fi luate ca exemplu de amorsaj sugerează 
existența unei legături între crimele petrecute în medii școlare şi 
expunerea continuă la jocurile video cu conținut violent. Deși e 
dificil de dovedit, alături de mulţi alţi factori, astfel de jocuri pot avea 
o contribuţie la amorsarea anumitor tineri în situaţie de risc, în 

vederea unor acţiuni violente, în cadrul a ceea ce s-ar putea numi 
... . s o 5 
demonstrații inconștiente de agresivitate. 


Reclamele sunt un mecanism esențial de amorsare. Există situații 
când un gând inconştient declanşează un circuit care se activează din 
cauza numeroaselor şi repetatelor reclame pe care le vedem la 
televizor, Ne aliniem unor programe mentale care scot în evidenţă 
boala, senzațiile de privare sau de separare de sine. Ca urmare a 
„exersării mentale“ realizate prin vizualizarea atâtor reclame, acestor 
stări afective şi educarea organismului pentru manifestarea lor, 
dintr-odată credem că avem nevoie de rețetă pentru un medicament, 
împotriva unui sindrom de care nu suntem siguri, sau simţim că 
mașina nu mai e bună şi trebuie schimbată. Toate acestea se petrec 
fără prea multă gândire. Reacţionăm cu toții inconştient la stimulii 
exteriori care corespund limitărilor noastre sociale şi personale. 
Şi-atunci, mai dispunem noi de liber-arbitru? 


Lucrul remarcabil este acela că-i permitem acestui proces de condi- 
ţionare inconștientă să ne producă starea prezentă (tristă, poate) de 
existență. Când trăim de pe urma amintirilor inconştiente din trecut, 
amorsăm stările cu care suntem familiarizați. Și, efectiv, cu cât 
suntem mai supuși rutinei, cu atât suntem mai controlaţi de mediu, 
de amintirile asociative şi de convingerile sociale inconștiente. Sa fii 
amorsat înseamnă să fii controlat inconştient de lumea din jur şi să 
te comporţi ca atare. 


Revanşa asupra amorsajului 


O întrerupere a rutinei, sub forma unei vacanțe de două săptămâni 
sau a altei schimbări în traiul cotidian, poate determina câteodată 
acest tip de schimbare de perspectivă. Majoritatea celor care pleacă în 
vacanţă jură că ieşirea din mediul obișnuit le îmbunătăţeşte simţul 
perspectivei. Un alt tip de evadare din sclavia amorsajului de mediu este 
exersarea mentală. Retragerea în sine pentru efectuarea exerciţiului 


5 Anderson C.A., Bushman B.J. (2001 Sep), „The effects of violent video games on 
aggressive behavior, aggressive cognition, aggressive affect psychological arousal and 
prosocial behavior, A meta-analytic review of scientific literature“, Psychological 
Sciences,12(5}pp. 353-359,  hitp://www.psychology.iastate.edu/faculty/caa/ 
abstracts/200-2004/01 AB.pdf, accesat pe data de 16.11.2006. 

ne oferă acel tip de schimbare de perspectivă de care e nevoie ca 
stadiu premergător al unei reale dezvoltări a creierului și comporta- 
mentului. Dacă exersăm suficient de mult timp, producem o schim- 
bare mai profundă, la nivel mai adânc de conştiinţă. 


Aşa cum amorsajul ne face să vedem mai multe mașini de același tip 
cu cea recent achiziționată, dacă, în exerciţiul nostru mental, ne 
concentrăm asupra modului în care putem deveni mai recunoscători, 
nu numai că vom realiza mai multe lucruri pentru care trebuie să fim 
recunoscători, dar vom asista și la mai multe acte de recunoştinţă, pe 
care să le asimilăm idealului nostru. Modificarea percepției implicite 
de la negativ (lumea este prin natura ei nedreaptă) la pozitiv (eu 
merit lucruri bune, care sunt peste tot în jurul meu), trecem de la 
vizualizarea inconştientă a lucrurilor, pe baza amintirilor şi expe- 
rienţelor din trecut, la vizualizarea lor conștientă. Când hotărâm în 
mod conștient să ne concentrăm atenţia pe analiza mai multor 
calităţi de ordin superior, am trecut de la o viziune implicită, incon- 
ştientă asupra lumii, la o percepţie explicită. Exersarea consecventă a 
acestei noi atitudini ne transformă această nouă stare de existență 
într-o amintire implicită. 


Acest concept de stimuli inconştient care ne activează sistemele im- 
plicite poate fi folosit spre avantajul nostru. Exersarea mentală 
servește ca mecanism de autoamorsare. În situaţia în care, de exem- 
plu, ne construim un model de sine ca persoană reținută şi răbdă- 
toare, atunci când ne retragem în singurătate, conceptul respectiv 
devine mai real decât orice alt factor de mediu. Timpul şi spaţiul se 
estompează astfel, iar fosta noastră identitate, caracterizată de lipsă 
de răbdare și violență, se atenuează și ea. Dacă acel gând care 
înfăţişează noua versiune a sinelui devine reală pentru noi, atunci 
ne-am amorsat în vederea unui alt efect în cascadă, mai pozitiv. 
Ne-am amorsat să fim toleranţi în loc să permitem mediului să ne 
determine să gândim și să acţionăm pe baza circuitelor nervoase 
inconștiente. Deoarece prin amorsaj se activează circuite care ne 
determină să adoptăm anumite comportamente, ne putem amorsa 
creierul să funcţioneze corespunzător unui ideal concentrat. În loc să 
ne ducem pe spirală în jos, ne putem ridica, și, procedând astfel, 
demonstrăm că schimbarea este posibilă, că ne putem rupe de mediu 
şi de influențele negative care ne-au modelat. Exersarea mentală 

înseamnă amorsarea creierului în aşa fel încât să ne susțină să trecem 
în rândul cauzelor de mediu, în loc să-i resimțim efectele, Autoarnor- 
sajul ne permite să ne depăşim mediul, iar depășirea mediului este 
esența evoluţiei. 


Să ne întoarcem la exemplul cu muzica dată la maximum în mașina 
băiatului de-alături şi care ne-a activat rețeaua nervoasă a războiului 
intern cu vecinii. Percepția personală a evenimentelor ar putea fi 
modificată, dacă am fi efectuat exercițiul despre care am discutat și 
dacă ne-am fi deprins lobul frontal să amuţească glasul centrilor 
emoționali, care (în exemplul dat), ne fac ravagii în creier. În loc să 
gândim: „Puştiul ăla afurisit se foiește-n sus și-n jos numai ca să-mi 
facă mie în ciudă“, am putea să ignorăm cu totul stimulul senzorial 
sau să gândim: „Cred că Mark e pe drum.“ În loc de „Mi-au distrus 
cutia poştală. Toată lumea mi-a pus gând rău“, am putea gândi: „Acte 
de prostie și violenţă la întâmplare sunt peste tot. Să fiu recunoscător 
că n-a fost mai rău.“ Această deplasare de percepţie va fi la început 
explicită și, în final, va deveni implicită. 


În realitate, toată viaţa am exersat mental și am manifestat astfel de 
stări negative de existenţă. Convingerile și conduita ne sunt dictate 
de gândurile și comportamentele noastre inconștiente. Cum se 
întâmplă că un stimul iritant minor ne poate capta atenția într-o 
asemenea măsură încât să creăm o întreagă rețea de nefericire, de 
frustrare şi anxietate? Suntem, de pildă, la băcănie și, tocmai când ne 
aşezăm la coada mai scurtă, casiera anunţă că nu mai serveşte decât 
până la persoana aflată în fața noastră. Cozile celelalte sunt pline 
până la refuz. În coş n-avem decât 15 articole și prin urmare ne-am 
așezat la linia de servire rapidă. E clar că persoana din față depășește 
cu mult limita. Dăm din nou nas în nas cu conspirația împotriva 
celor care respectă regulile, cei care până la urmă au întotdeauna de 
pierdut. Şi, acum, din cauza netrebnicului din faţă şi a ticăloasei de 
casiere, care probabil nu ştie să numere până la 15, o să fim nevoiţi să 
trecem la altă coadă şi să ne punem pe așteptat. Litania ar putea 
continua, și chiar asta face, în mintea noastră. Conform vechiului 
adagiu, realitatea e unsprezece zecimi percepție... şi, nu ştiu cum, dar 
mintea pare să fie un factor care o influenţează. 


Lucrul pe care s-ar putea să nu reușim să-l înțelegem este acela că, la 
nivel neurologic, creierul nu face deosebirea între gânduri — și cele 

negative, şi cele pozitive se formează cu tot atâta efort. Atitudinile nu 
sunt altceva decât acumulări de rețele nervoase înrudite, iar 
atitudinile pozitive sunt la fel de uşor de construit ca şi cele negative. 
(Folosesc termenul de negativ şi pozitiv cu referire la acțiuni, com- 
portamente, atitudini şi gânduri care ne servesc sau ne deservesc.) 
Cu toate acestea, puţini sunt cei care le construiesc pe cele pozitive, 
după cum puţini sunt şi cei care ajung la concluzia că, aşa cum ne 
putem dezvolta obişnuința de a fi deprimaţi, mânioşi, posaci, sufe- 
rinzi sau răuvoitori, tot aşa putem fi şi veseli, mulţumiţi, fericiţi şi 
împliniți. Luăm stările negative de existență moştenite de la părinți şi 
alți predecesori şi le reproducem, iar pe urmă le consolidăm pe baza 
experiențelor noastre anterioare. 


Dovezile ştiinţifice demonstrează modul în care creierul se pretează 
la schimbare, la fel ca şi cuvintele pe care le scriem în programul 
nostru de prelucrare a cuvintelor. Ironia este că scăparea de suferința 
produsă se realizează cu aceleaşi mijloace folosite pentru crearea ei. 
Ca să ne scriem un final fericit al istoriei vieţii nu e nevoie de o 
cotitură dramatică — câteodată, e suficient să priveşti lucrurile 
dintr-o perspectivă uşor diferită. 


Tot ce putem şti vreodată se bazează pe percepțiile noastre, care, la 
rândul lor, se bizuie pe experienţele avute, precum şi pe instrumen- 
tele de interpretare, moştenite și folosite întruna. Percepem lumea ca 
un ansamblu de elemente negative, pentru că ne-am deprins să le 
căutăm şi, în final, să le reflectăn? Colin Blakemore şi Grant Cooper, 
de la laboratorul de psihologie din Cambridge, au efectuat o expe- 
rienţă pe pisici, aruncând oarecare lumină asupra acestei probleme a 
conţinutului percepţiei şi a modalităţii noastre de percepție. 
Cercetătorii au împărțit nişte pisoi în două grupuri; primul a fost 


5 Blakemore C., Cooper G.F. (1970 31 Oct), „Development of the brain depends on 
the visual environment“, Nature (Letters to Editor) 228, pp. 477-478. 

Ranpura A. (2006), „Weightlifting for the mind: Enriched environments and cortical 
plasticity“, Brain connection, http://www.brainconnection.com/.topics/?main=fa/- 
cortical-plasticity, accesat pe data de 16.11.2006. 

Hubel D.H. Wiesel T.N. (1962 Jan), „Receptive fields binocular interaction and 
functional architecture in the cats visual cortex“, Journal of Physiology, 160, pp. 106-54. 
Hubel D.H., Wiesel T.N. (1963 Mar), „Shape and arrangement of columns in cats 
striate cortex“, Journal of Physiology, 165(3), pp. 559-5. 

crescut într-o cameră înconjurată pe margini cu dungi orizontale, iar 
cel de-al doilea în una cu dungi verticale. Din cauza plasării lor în 
mediul respectiv la o vârstă critică a dezvoltării aparatului lor sen- 
zorial, precum și a faptului că au fost expuşi unui singur tip de linii, 
receptorii lor vizuali au fost limitați. Pisicile „orizontale“ erau inca- 
pabile să perceapă obiectele verticale. Când în mediu li s-a introdus 
un scaun, au intrat direct în picioarele lui, ca şi cum nici nu s-ar fi 
aflat acolo. Pisicile „verticale“, în schimb, nu percepeau obiectele 
orizontale aşa încât, când au avut de-a face cu o tăblie de masă plasată 
în mediul în care crescuseră, fie au evitat să meargă pe ea, fie s-au 
rostogolit pur şi simplu peste margine. Toate obiectele din realitatea 
pisicilor erau deja acolo, dar acestea erau incapabile să le vadă. Lecţia 
pe care o desprindem de aici este că nu putem percepe decât ceea ce 
ne comunică organizarea creierului. 


Este oare posibil ca, de exemplu, creierul să fie organizat astfel încât 
să perceapă nedreptățile îndreptate împotriva noastră? Nu cumva 
cauza e zestrea moştenită de la părinţi, pe care i-am auzit pe urmă, 
când creşteam, reiterând ideea persecuției și reluând la nesfârşit 
litania nedreptăţilor suferite în viață? Dacă acesta este motivul, 
atunci nu suntem capabili să percepem situaţia opusă, pentru că ne 
lipsesc receptorii specifici pentru echitate, şi, orice am face, nu vom 
percepe o situaţie altfel decât nedreaptă. Este clar că modul în care 
percepem mediul şi reacționăm la el se află în intrinsecă legătură cu 
obişnuințele noastre de existență și cu stările de spirit, la cel mai 
nedeclarativ nivel. 


Din nou despre vindecare 


Nu toată lumea cedează în faţa predispoziţiilor de percepţie auto- 
impuse sau orientate spre sine, fapt ilustrat clar în Capitolul 2 de 
persoanele care trăiseră experienţa vindecării. După cum ne aducem 
aminte, prognoza le era defavorabilă în majoritatea cazurilor. Cei în 
cauză s-ar fi putut retrape să-și activeze toate programele implicite în 
creier, dar au preferat să creadă într-un alt complex de adevăruri 
decât majoritatea oamenilor în astfel de situaţii. Ei au fost convinşi, 
de exemplu, că în corpul lor sălășluia o inteligenţă înnăscută, care le 
dădea viață și era în stare să-i vindece. Pe lângă această convingere, 


DEZVOLTAREA FIINȚEI 497 


au mai dispus şi de concepţia neabătută că gândurile au realitate şi 
pot exercita un efect direct asupra corpului, susținând şi că suntem 
cu toții înzestrați cu forța de a ne reinventa. În procesul de întoarcere 
a atenţiei către interior, au trăit experienţa prilejuită de capacitatea de 
a se concentra cu atâta intensitate, încât să facă spaţiul şi timpul să 
dispară. Şi, ca rezultat, au devenit capabili să-şi folosească mintea în 
realizarea unor acțiuni foarte asemănătoare cu cele descrise aici drept 
exersare mentală. Astfel de oameni au folosit cunoştinţe, instruire și 
feedback pentru a produce remedii împotriva unei largi game de 
afecțiuni şi boli. Şi-au construit o paradigmă a sinelui sănătos, 
imagine idealizată, pe care și-au susținut-o în lobul frontal cu o con- 
centrare atât de intensă, încât i-a vindecat în sensul propriu al cuvân- 
tului. 


În capitolul precedent, am discutat pe larg despre schimbare, iar mo- 
delul propus ar trebui să vă ajute să înțelegeți cum devenea posibilă. 
A te schimba înseamnă a avea altă conştiinţă, în ciuda corpului şi a 
mediului, şi a-ți deprinde organismul să urmeze noua direcţie. 
Corpul fiind deprins, prin acţiuni şi experienţe repetate, să ia locul 
minţii, este nevoie de întreaga noastră voință conştientă ca să stopăm 
controlul exercitat asupra noastră de mintea condiționată a corpului. 
A te schimba înseamnă a întrerupe condiţionarea fizică şi mentală de 
a fi tu însuţi, adică tot ce gândeşti şi faci în mod repetat. Dacă ne 
putem modifica acțiunile curente, normale, inconştiente, cu ajutorul 
conştientului, ne vom reorienta corpul către o nouă trăire a sinelui şi 
a realităţii. Când învăţăm un lucru nou şi vrem să-l punem în 
practică, trebuie să preluăm controlul asupra acţiunilor obișnuite ale 
minţii organice şi să ne folosim conştientul pe post de busolă. Cu 
informația, instruirea şi feedbackul necesar, vechile tipare de gândire, 
acţiune şi existenţă pot fi înlocuite cu altele noi, iar creierul poate fi 
făcut să evolueze prin crearea de noi legături sinaptice și reţele 
nervoase reconfigurate. Pe urmă, aceeaşi minte subconştientă care 
perpetuează bătăile inimii ne va ghida spre un nou viitor. 


De la nepricepere la pricepere 


Orice lucru nou am învăța și l-am duce pe o treaptă de măiestrie şi 
artă, urmăm patru paşi de bază: 

1. La început, suntem inconștient de nepricepuţi, nu ştim nici măcar 
că nu ştim. 

2. Pe măsură ce înaintăm cu învățatul și conștientizăm ce dorim, 
devenim conștient nepricepuţi. 

3. În timp ce ne pregătim să începem procesul de demonstrare (pu- 
nerea in practică, acțiunea), și dacă insistăm să aplicăm cele 
învăţate, ajungem în cele din urmă conștient pricepuţi, adică putem 
efectua o acțiune cu un anumit grad de efort conştient. 

4. Dacă mergem mai departe, aplicându-ne conștientul asupra 
propriei demonstraţii şi reuşim să realizăm acţiunea în mod 
repetat, devenim inconștient pricepuţi. La începutul procesului de 
schimbare, aici vrem să ajungem. Aruncaţi o privire la Figura 12.3, 
ca să analizaţi schema dezvoltării abilităţilor. 


Pomeneam mai înainte de sanie când descriam formarea unei noi 
deprinderi. Acum câţiva ani, m-am hotărât să învăţ să folosesc snow- 
boardul. Eram inconștient de nepriceput. În momentul în care am 
decis că vreau să învăţ să fac acest lucru nou, am pătruns pe teritoriul 
conștientizării nepriceperii — știam că nu ştiu s-o fac. Prin procesul 
de instruire, prin care am căpătat cunoştinţe despre cum se face şi în 
cadrul căruia mi-am pus cunoștințele respective în practică, am făcut 
trecerea la conştientizarea priceperii, adică trebuia să mă gândesc la ce 
aveam de făcut aproape în fiecare clipă ca să stau drept, să rămân la 
poalele dealului și să nu pierd controlul. Trebuia să fiu conştient clipă 


INCONŞTIENT DE NEPRICEPUT 


CONŞIIEN'! DE NEPRICEPUT 


CONȘTIENT DE PRICEPUT 


INCONŞTIENT DE PRICEPUT 


Figura 12.3 
Dezvoltarea de deprinderi. 

de clipă, să nu pierd din minte hotărârea şi, când mi-am pierdut 
concentrarea, rezultatul a fost destul de dureros. Formula aceasta se 
aplică indiferent ce învăţăm — un sport, o atitudine, o virtute sau o 
trăsătură supranaturală. A stăpâni ceva înseamnă a-l transforma 
într-o amintire implicită şi a-l face să pară uşor de făcut. 


În timp şi cu mai mult exercițiu şi mai puţine căzături, am reușit să 
ajung până jos fără să fiu nevoit să-mi reamintesc tot ce fusesem 
învățat despre snowboard. Pe urmă, corpul a trebuit să se relaxeze 
suficient ca să-l transforme într-o a doua natură, care să nu mai 
solicite atâta efort. Am început să mă gândesc mai puţin şi să-mi las 
corpul să-şi amintească ce să facă. Când am ajuns în punctul în care 
nu mai eram nevoit să mă gândesc la ce făceam şi am reușit pur şi 
simplu s-o fac, mă aflam în etapa în care eram inconștient de priceput. 


De la gândire la acţiune şi la fiinţare 


Pe când mă documentam pentru cartea de faţă, unul dintre cei cu 
care am discutat mi-a spus că suferise episoade depresive debilitante, 
începând din adolescenţă până aproape de 30 de ani. Am rămas 
surprins pentru că, optimist, înțelegător şi spontan cum era, Larry 
părea ultima persoană din lume care să aibă un istoric al depresiei. 


Ca multe alte persoane care suferă de depresie funcțională, Larry era 
un bun actor: majoritatea colegilor de la firma de design la care lucra 
nu și-ar fi dat niciodată seama că Larry ascundea un secret. Rămânea 
frecvent după program, suh pretext că avea de lucru, dar în reaiitate 
se temea să se întoarcă în apartamentul lui gol. 


În weekend, Larry evita deliberat contactul cu oamenii, pentru că 
relațiile sociale obişnuite îi aduceau aminte că el nu avea nicio 
persoană de care să se simtă foarte apropiat. Astfel, devenise membru 
a ceea ce numea el Patrula din zori, adică duminica dimineaţa se 
scula înainte de şase, ca să-şi facă piața pentru săptămâna următoare, 
obicei dobândit pentru că, după destrămarea dureroasă a singurei lui 
relaţii statornice, mergea printre rafturi cu ochii în lacrimi, chinuit 
de amintirea vremurilor când se duceau împreună la cumpărături. 
După destrămarea căsătoriei, Larry a intrat în vrie, sfârșind prin a 

lipsi de la lucru ca să zacă în pat, în apartamentul plin la refuz de 
resturi. După aceea, un psihiatru i-a diagnosticat problema şi i-a 
recomandat antidepresive. Larry a refuzat. 


La doar câteva luni după ce i se pusese diagnosticul, Larry se simţea 
la fel de bine ca pe vremuri. Mi-a spus că, atunci când a aflat că 
purtarea lui ciudat de morocănoasă e de natură biochinică şi nu e 
provocată de vreun blestem părintesc (părinții lui erau niște 
singuratici depresivi, rămași nediagnosticaţi, distanţi față de Larry și 
ceilalți copii ai lor), a resimţit o imensă ușurare. Odată ce-şi putea 
eticheta tulburarea apărută, putea concepe un plan ca s-o combată. 


Larry şi-a aplicat un regim de disciplină mentală ca să se transforme. 
A citit despre depresie, cauzele şi remediile acesteia şi chiar a co- 
chetat cu nişte lecturi de dezvoltare personală. Dar, în loc să-și 
imagineze cum ar putea regla acțiunea inhibitorilor de serotonină, a 
început să se gândească la ce voia să fie. Şi-a creat un catalog mental 
al situațiilor şi evenimentelor din trecut observate de el, pe care le 
putea eticheta drept „fericite“, şi apoi şi-a creat o imagine ideală a 
vieţii şi personalităţii pe care şi le dorea. 


Nu i-a fost greu să găsească surse de inspirație pentru „creatura“ pe 
care o „frankensteiniza“ din bucățele. Îşi petrecuse tinerețea 
admirând ușurința cu care păreau alţii să-și ducă viaţa și să se implice 
în activități sociale. De la unul a „furat“ simțul umorului, de la altul 
abilităţile sociale manifestate prin calitatea de a spune întotdeauna ce 
trebuie și de la un al treilea o încredere în sine care nu devia totuși 
niciodată spre obrăznicie. În timp ce amalgama toate aceste 
fragmente preluate de la donatori reali şi imaginari (își făcuse o 
mulțime de „teme“ privind la televizor şi filme, imaginându-şi cum 
s-ar putea purta nou configurutul Larry), crea ipoteze despre cum 
s-ar putea aranja părţile componente ale conglomeratului, ca să redea 
noua personalitate. 


Larry s-a introdus mental în situaţii reale și imaginare, ca să exerseze 
comportamentele pe care trebuia să și le modifice. Poseda deja un 
complex solid de deprinderi — cariera lui profesională era o bună 
platformă de construit. Faptul că nu reuşise să-şi transfere aceste 
calităţi în viața socială era unul dintre simptomele majore ale acestei 

forme specifice de depresie. A observat că existau doi Larry. Când se 
afla într-o situație socială mult timp, trebuia să se întrebe „CFLDLS 
(Ce-ar Face Larry De La Serviciu)?“ 


După ce şi-a adunat toate aceste cunoștințe, multe dintre ele de 
natură semantică, a trecut la demonstrarea/manifestarea celor învă- 
tate şi exersate mental. A înţeles intuitiv că trebuia să-şi modifice 
anumite obiceiuri. Unul dintre primele lucruri făcute în căutarea 
schimbării a fost să se forțeze să se ducă la cumpărături după ce ieşea 
de la serviciu sau duminica la prânz. Totodată, exersa „fericirea“ în 
weekend şi, cu timpul, a fost în stare să iasă din casă oricând voia sau 
ori de câte ori se simţea alunecând prea confortabil înapoi în vechea 
lui rutină. În cele din urmă, când se ducea la cumpărături sau la 
alergare, ori cu bicicleta prin cartier, a observat că oamenii îi zâm- 
beau, iar el le putea răspunde la fel. 


Pe lângă faptul că s-a apucat de karate, Larry şi-a aruncat singur 
mânușa, urmând cursuri la un teatru local de improvizație. N-avea 
nicio intenţie să joace vreodată — deşi ultimul proiect de grup a fost 
participarea la un spectacol, dar voia să fie mai spontan și să reac- 
ţioneze mai prompt. La început, a răspuns mai mult în gând decât cu 
voce tare la ore şi exerciţii, dar încrederea a început să i se întărească, 
iar el a ieşit în mod surprinzător din cochilie. Larry a înțeles 
implicaţiile transformărilor sale pe scenă. 


Cu timpul, Larry n-a mai fost nevoit să se întrebe „CFLDS?* pentru 
că, dacă-şi aplica abilităţile sociale obținute astfel în viața personală, 
oamenii îi răspundeau. În momentul în care circuitele nervoase în 
cauză şi-au consolidat legăturile, iar el ieșea în lume exersând deschi- 
dere şi disponibilitate pentru noi experiențe, a ajuns în cele din urmă 
în etapa în care Larry de la Serviciu şi Larry de Acasă s-au contopit 
în Larry şi Atât, „Fiinţarea“ în versiunea aceasta modificată, nouă a 
sinelui devenea lesnicioasă. 


În sfârşit, Larry a început o relaţie cu Rebecca, deținătoare a unei 
centuri maro din clasa lui de karate, o femeie plină de viaţă, de care 
ar fi fost atras orice bărbat. Prezenţa ei i-a oferit un întreg complex de 
experienţe emoţionale care i-au plăcut şi de care s-a bucurat foarte 
mult. 

I-au mai stat anumite obstacole în cale. Câteodată, simţea că recade 
în vechile lui obiceiuri, dar în cele din urmă a învăţat să nu se 
compare cu alții. Era conştient că mai are mult drum de făcut, dar, 
cum spunea el, simplul fapt că-şi putea împărtăși toate aceste lucruri 
despre el era un indiciu destul de bun al nivelului de confort psihic la 
care ajunsese, 


Se obișnuise atât de tare să fie acest nou Larry, încât celălalt Larry îi 
părea acum amintirea vagă a unui personaj dintr-un film închiriat 
cândva. Într-un final, cu observaţie subtilă, mi-a spus că nu voia 
totuşi să-l uite cu totul pe celălalt Larry: „E ca atunci când am aflat că 
sufăr de depresie clinică: faptul că am ştiut că îmi puteam identifica 
sursa nefericirii a fost o mare alinare. Trebuie să-mi aduc aminte cine 
şi cum eram înainte. Nu mi se-ntâmplă des să mă gândesc la asta, dar 
tot scot din când în când pozele şi mă uit la ele ca să nu uit. Fapt este 
că mă uit, dar nu mă şi întorc la ele.“ Larry obținuse cu siguranță un 
alt rezultat de la viaţă, iar faptul că putea să-şi revadă sinele din trecut 
şi nu era nevoit să-l îngroape cu totul părea un lucru remarcabil de 
sănătos. 


Vedeți, din diagnosticul pus de doctor, Larry înțelegea pe cale rațio- 
nală că în creierul lui apăruse o problemă de echipament. Neurotran- 
smițătorii, circuitele şi procesele chimice din creier se aflau într-o 
stare de dezechilibru, care dusese la depresie. Şi-a mai dat seama 
totodată că existase şi o problemă de program, care contribuise la 
apariţia depresiei: evenimentele stresante legate de divorț şi 
amintirile rămase îi modificaseră comportamentul. Simţea nevoia să 
ştie că avea o problemă de echipament şi de program, dar înţelegerea 
raţiunilor nu-i schimba totuși starea de spirit. Medicamentele şi 
terapia l-ar fi putut ajuta într-o oarecare măsură, dar, dacă se lăsa în 
nădejdea medicamentelor, simţea că, dacă le întrerupea, depresia i-ar 
fi revenit. Din aceste motive, a preluat asupra lui sarcina de a-şi 
modifica în mod deliberat atât echipamentul, cât și programul, prin 
intermediul unei succesiuni de gândire, acțiune şi pe urmă „ființare“. 


Să privim aspectul neurologic al vindecării lui Larry. Când s-a 
hotărât să-și schimbe viaţa, unul dintre primele lucruri pe care le-a 
făcut a fost să-şi creeze un nou model de sine, bizuindu-se pe 

cunoştinţe semantice şi pe amintiri episodice. Inspirându-se din 
propriul trecut şi din comportamentele lui de la serviciu, și-a 
configurat noi circuite pe baza conceptelor stocate şi trasate anterior, 
la care a mai adăugat şi alte informații pe care le putea testa şi, în 
final, asimila. Larry a folosit exersarea mentală ca să-şi dezvolte acea 
imagine de sine în lobul frontal. A petrecut mult timp schițându-și 
acest nou ideal, până în punctul la care combinaţiile, tiparele și 
secvențele originale de informaţie nou acumulată și stocată puteau fi 
configurate în creier sub forma unui nou nivel de conștiință. 


Dar tot îi mai rămânea să-şi schimbe comportamentul, nu numai 
gândirea. Modificându-şi în timpul acestui proces câteva dintre 
vechile lui obişnuințe comportamentale, Larry a încercat să aplice ce 
ştia. Deși formulase ipoteze despre cum ar fi putut stabili contacte 
sociale, presupunând cam cum i-ar fi fost viața dacă făcea x, y şi z, 
posibilităţile imaginate de lobul frontal nu erau încă personalizate — 
cele exersate trebuiau aplicate ca să-şi creeze noi experiențe. După 
prima experienţă plăcută trăită, repetarea acestora a dat startul în 
procesul de formare a amintirilor implicite. 


Tot ce-și dorea Larry se opunea continuității chimice a: depresiei. În 
realitate, nu prea-i venea să facă nimic din ce începuse — se simţea 
mai bine şi mai în largul lui în vechile stări de spirit, care-i aduceau 
aminte de sinele deprimat. Lui, de fapt, îi era bine înainte, când se 
simţea nefericit, fără valoare şi nenorocit, şi i-a trebuit multă voinţă 
să vrea să simtă altceva. În momentul în care încerca un lucru contrar 
obişnuinţelor, simţea că nu mai are echilibru. 


În consecinţă, avea o senzaţie de disconfort pentru că nu mai gândea 
şi nici nu mai simțea la fel, nu mai producea aceleaşi substanţe şi nu 
mai era aceeași persoană ca înainte. La început, îşi simţea perso- 
nalitatea supusă unui asalt, ca şi cum i s-ar fi atacat dependența 
chimică. Dacă lăsăm cârma pe seama corpului, sporovăiala mentală 
şi protestele mârâite care încearcă să negocieze cu noi reuşesc să 
ajungă în creier. 


Larry trăise toate astea. Înainte de decizia că vrea să se schimbe, a 
conştientizat că obișnuința comportamentului depresiv nu-i făcea 
bine, nu era sănătoasă, dar dincolo de ce simţea în prezent era greu 

de întrevăzut un viitor. Mama îl suna în fiecare zi, iar el se jelea în 
legătură cu căsătoria eşuată. O dată pe săptămână, sora lui îi aducea 
mâncare pentru seară. Femeia care venea la curățenie îi asculta 
văicărelile și ştia totul despre insomnia lui. Toate acestea erau aspecte 
ale persoanei în care se transformase, deci ce-ar fi dacă s-ar schimba? 
Fără mâncare adusă de alţii, fără consolarea mamei, fără subiecte de 
discuţie cu menajera. Întreaga lui identitate fusese imbrobodită de 
depresie. 


Ca să-şi personalizeze cunoștințele şi să producă o nouă experienţă, 
era nevoie să aplice lucrurile pe care le înţelesese şi să vadă efectele 
eforturilor făcute. Larry a învăţat din greşeli și a exersat cum să se 
poarte altfel cu următoarea ocazie. Şi-a evaluat acțiunile în fiecare 
seară, conştientizându-se şi autoobservându-se. Şi-a schimbat 
deliberat comportamentul, obținând rezultate diferite. A repetat 
procesul în fiecare zi şi şi-a adus gândurile, acţiunile și atitudinile pe 
o treaptă superioară. 


În timp, acţiunile au început să-i fie în armonie cu gândurile. În 
efortul lui de a-și crea și consolida o rețea nervoasă care să cores- 
pundă unui Larry mai sociabil și mai fericit, stoca noi amintiri. Cea 
mai bună cale de a ne debarasa de amintiri și de asociaţii dureroase 
din trecut este să ne facem amintiri noi. Putem fura factorul de 
creştere nervoasă care cimenta odată amintirile dureroase ale 
trecutului și să-l redistribuim, ca să creăm noi legături. 


Lucrul esențial care trebuie înţeles aici este acela că Larry era capabil 
să apeleze la aceste noi tipare ori de câte ori voia; tiparele stocate nu 
erau activate la voia întâmplării, ci le alegea conştient dintr-o listă de 
comportamente care spera că vor corespunde fiecărei situaţii sociale 
în care se găsea. Cu timpul, nivelul de conștientizare necesar pentru 
activarea tiparelor de-abia formate şi încă aflate în proces de 
dezvoltare s-a redus. Noul Larry, mai echilibrat social, devenise un 
proces automat, inconştient, care se debarasase de obişnuința 
vechiului sine şi-şi formase o nouă obişnuinţă de a fi. 


Cerebelul a jucat un rol important în această trecere de la stocare 
extrem de conştientă la stocare inconștientă. Prima dată când şi-a reor- 
ganizat tiparul cunoştinţelor şi experienţelor deţinute, încorporând 

în noua lui rețea nervoasă şi noile date şi experiențe dobândite, 
aceasta a fost stocată în neocortex. Pe măsură ce devenea din ce în ce 
mai familiarizat cu aceste circuite şi subrutine, informația se confi- 
gura în circuite din cerebel, zona care domină funcţiile mnezice 
coordonate ale organismului. Când consolidăm configuraţia unui 
circuit nervos corespunzător unei trăsături sau acțiuni, astfel încât 
aceasta să devină iinplicită, cerebelul acționează ca un microprocesor 
şi alimentează rețeaua nervoasă care conţine funcţiile, atitudinile şi 
convingerile respective. E suficientă o activitate cerebrală nesemnifi- 
cativă ca s-o activeze, iar cerebelul dispune de un conductor direct la 
rețelele nervoase stocate în neocortex. 


Ca şi Larry, odată ajunși la această etapă, nu e nevoie să ne activăm 
conştient sistemul care răspunde de fericirea personală, de snow- 
board, de răbdare, recunoştinţă sau de orice alt fel de reglare de 
deprinderi, atitudini, convingeri şi comportamente pe care ne-am 
străduit să le schimbăm. 


Aşa cum dezvoltăm amintiri implicite, ne putem deprinde creierul și 
să dispună de sisteme implicite de comportament, inconștiente ca 
toate celelalte sisteme care întreţin viața. Scopul nostru final în 
realizarea unei evoluţii a creierului este să trecem nu numai la un 
nivel superior de conștiință şi conştientizare, ci şi să parcurgem 
procesul evoluționist până în punctul la care nu mai e nevoie să ne 
concentrăm atenţia asupra noului ideal. 


Educarea naturii și educaţia naturală 


Ne putem face creierul să evolueze numai dacă mai întâi devenim 
conștienți. Când ne trezim conştiinţa şi devenim conştienţi, putem 
crea o altă minte, care să alcătuiască apoi un nou sistem cerebral, 
trecând eforturile conştientului pe seama tiparelor nervoase din 
creier, la evoluţia cărora a contribuit. Dacă ducem acest proces la 
nivelul următor, creierul va continua să-și perfecţioneze sistemele 
prin experienţă. Pe măsură ce consolidăm configuraţiile nervoase ale 
acestor rețele, le legăm de organism şi, prin noi experienţe, transmi- 
tem semnale chimice celulelor să activeze noi gene, aceste noi siste- 
me urmând a se integra în moştenirea genetică stocată şi manifestată 

acum în organism. Odată corpul deprins să ştie şi el ce ştie mintea, 
informaţia vitală respectivă este transmisă mai departe, următoarei 
generații. Codificarea neurochimică a evenimentelor repetate prin 
însuşirea de cunoștințe și experienţă ne permite să devenim genetic 
ceea ce ne-am însușit. Codificarea lucrurilor devenite „naturale“ este 
o trăsătură înnăscută, care se manifestă în natură. Orice putem 
manifesta în manieră naturală se transformă în propria noastră 
natură și atunci tot ce am învățat şi toate experienţele noastre pot fi 
transmise mai departe exact aşa cum sunt, drept o contribuţie 
personală la natură, lăsând următoarele generaţii s-o cultive mai 
departe. Este datoria noastră să ne cultivăm propria natură, până 
când cele cultivate devin naturale. Asta înseamnă evoluţie. 


Desigur că o singură experienţă nu este suficientă pentru producerea 
unei asemenea cascade de efecte permanente. Trebuie să fim capabili 
să ne adaptăm la condiţiile de viaţă şi apoi să reluăm de multe ori o 
experiență ca s-o putem transmite. Gândiţi-vă la o specie, oricare, 
care şi-a învins mediul, fiind în inod constant capabilă să reziste unor 
condiţii vitrege. Un organism trebuie să-şi domine mediul extern 
prin modificarea stării chimice interioare, până ce schimbarea e 
înglobată ca nou mod de a fi. Reproducerea fără greş a unui nou nivel 
organic şi de conştiinţă, în contextul unui mediu dinamic, şi capa- 
citatea de a nu recădea în vecbile obiceiuri sunt factorii declanşatori 
ai adevăratei evoluţii. Din această cauză, orice adaptare specifică şi 
care permite supraviețuirea unei specii în condiţii dificile va fi 
transmisă mai departe, şi nu doar o singură dată, ci repetat, peste 
generaţii, până devine o caracteristică a speciei respective. În cazul 
animalelor domestice şi al practicilor de reproducere selectivă, 
alegem ce trăsături dorim să propagăm şi pe care vrem să le 
eliminăm. Prin selecţie atentă și monitorizarea perechilor reprodu- 
cătoare, reuşim să obținem animalele cu trăsăturile cele mai 
convenabile. Deși controlul opţiunilor reproductive se exclude în 
cadrul evoluţiei umane, trebuie ținut cont însă de caracteristicile pe 
care dorim să le transmitem generaţiilor care urmează. Dezvoltarea 
creierului poate avea un efect de mult mai lungă durată decât simpla 
îmbunătăţire a propriei vieţi. 

Biofeedback şi obiectivitate ştiinţifică 


Rămâne totuși întrebarea: cum ne dăm seama când ştim şi când 
putem trece dincolo de gândirea conștientă, către scopul nostru final, 
un sistem implicit consolidat, sub formă de circuite nervoase, pe care 
l-am dezvoltat deliberat? 


Specialiştii în comunicare folosesc termenul de interferență pentru a 
se referi la orice factor care împiedică recepționarea corectă a unui 
mesaj. Această interferență poate fi de două tipuri: 


e Interferenţa externă, care se referă la orice lucru care poate 
întrerupe comunicarea și care îşi are originea în exteriorul celor doi 
participanţi la comunicare — de exemplu, un aparat de radio cu 
volumul la maximum, care îi împiedică să se audă unul pe celălalt. 

+ Interferenţa internă, care se referă la lucrurile care nu permit comu- 
nicarea, provenite de la unul dintre participanţii la comunicare — 
cum ar fi faptul că unul dintre cei doi este distras de o problemă. 


Exact aşa cum reușita în comunicarea prin conversații depinde în 
mare parte de feedbackul primit şi oferit (persoana care îşi 
încrucişează mâinile la piept și-și dă ochii peste cap ne spune foarte 
multe despre puterea noastră de convingere), tot aşa se întâmplă și în 
eforturile noastre evolutive. Interferenţa internă sau externă poate 
apărea în orice situaţie de feedback, când încercăm să punem la trea- 
bă reţelele nervoase dezvoltate în tiinpul exerciţiului mental. Pentru 
eliminarea parţială a interferenţelor, se pot folosi tehnologii verificate 
de reducere în oarecare măsură a factorului de eroare umană. 


Tehnologia ne permite să măsurăm diferite elemente ale funcționării 
cerebrale, astfel încât să dobândim imagini şi mai corecte ale acțiunii 
creierului. În anii '40, conceptul de feedback a dat naştere unui nou 
domeniu de studiu denumit cibernetică. Acest fapt a reprezentat o 
tentativă de stabilire a unei legături între omenire și mintea umană, 
pe de o parte, şi mașini, pe de cealaltă parte. Conform modelului 
cibernetic, omul este precum mașina, din punctul de vedere al fap- 
tului că intrările şi ieşirile pot fi măsurate, sunt variabile şi de valoare. 

Teoria respectivă susţinea că, la fel ca o maşină, şi noi putem fi 
programaţi să funcționăm mai eficient. 


Mai târziu, biologii au aplicat teoriei propria lor interpretare, pentru 
a crea un domeniu de studiu numit biocibernetică, ştiinţă interesată 
în principal de modul în care creierul reuşeşte să regleze multiplele 
funcţii ale organismului. De exemplu, nivelul de acid al sângelui 
trebuie să rămână între nişte limite foarte strânse, limite care pot fi 
dificil de menţinut ținând cont de marea varietate a dietei, precum și 
de alţi factori de mediu care le pot influența. În cele din urmă, a 
apărut întrebarea: dat fiind faptul că toate aceste funcţii de reglare au 
loc la nivel inconștient, oare se poate face ceva deliberat şi concret 
pentru a influenţa unele dintre aceste funcții ale organismului? 


Primele experiențe în ceea ce numim acum biofeedback au implicat 
subiecţi instruiți să-și modifice tensiunea arterială, dar care au reuşit 
să-şi modifice şi pulsul. În final, au fost deprinşi să-şi schimbe pulsul 
şi tensiunea în acelaşi timp, dar în direcţii opuse — să-şi accelereze 
puisul şi să-şi scadă tensiunea sau invers. 


Interesant este aici faptul că majoritatea subiecților n-au remarcat 
nicio diferenţă între cum se simțeau înainte şi după aceea și nici nu 
erau convinşi că își influențaseră prea tare reacţiile. Creierul nu se 
putea automonitoriza ca să-şi dea seama ce realiza, dar rezultatele o 
demonstrau: subiecții au putut realiza ce li se ceruse. O modalitate de 
a înţelege această „amorţire“ a creierului apare dacă ne gândim că, 
dacă ar fi să ne stimulăm zona cerebrală responsabilă de mișcarea 
degetelor de la picioare, ni le-am putea simţi mișcându-se, dar nu am 
simți şi stimularea care influențează mișcarea. Şi atunci, cum putem 
transforma informaţia din interiorul corpului într-o formă de 
semnal extern, pe care creierul s-o poată folosi ca să-și intensifice 
puterea de autoreglare? 


Dat fiind faptul că întreaga activitate cerebrală este de natură electro- 
chimică, oamenii de ştiinţă au fost nevoiţi să conceapă un mod de a 
face biofeedbackul să vorbească aceeaşi limbă ca şi creierul. În timp, 
au proiectat maşini care puteau prelua valorile măsurate ale activităţii 
cerebrale, transpunându-le în imagini care puteau fi folosite cu 
subiecţii antrenați în experienţe. Rezultatele acestui demers se bazau 

pe studii anterioare în domeniul vizualizării în culori. Dr. Barbra 
Brown, de la centrul medical al Universităţii UCLA din California, a 
proiectat un dispozitiv care aprindea o lumină albastră de fiecare 
dată când undele cerebrale ale subiecţilor indicau o stare de relaxare 
(măsurată de un encefalograf cu o capacitate de măsurare între 8 şi 
13 unde alfa pe secundă), cercetătorii putând urmări lumina 
aprinzându-se şi stingându-se pe măsură ce subiecții intrau şi ieșeau 
din starea de relaxare.” În mod normal, nu ne putem măsura prompt 
propria activitate cerebrală. Putem gândi și crede că suntem relaxaţi, 
dar această soluţie a unei reprezentări vizuale care să ne arate dacă 
suntem sau nu într-o stare de relaxare reală constituia un feedback de 
necombătut, care depăşea posibilităţile creierului. 


Pe baza acestei noţiuni de biofeedback, cercetătorii sperau să poată 
deprinde ceea ce puteau misticii răsăriteni şi yoghinii — să-şi reducă în 
mod voluntar și, în unele cazuri, chiar să-şi oprească inima. Acest tip de 
antrenament l-au numit învăţare viscerală şi l-au considerat un fel de 
contrapunct al tipurilor clasice de condiţionare. Învăţarea viscerală 
este voluntară, în timp ce condiționarea (să ne gândim la câinii lui 
Pavlov) se produce în general indiferent de implicarea conştientului. 


Pentru a pătrunde conștient în subconștient 


Cum reuşesc yoghinii să-și reducă tensiunea şi pulsul? Fiind funcţii 
subcorticale, acestea sunt reglate la nivel inconştient. În mod obiş- 
nuit, se considera că în inconștient e imposibil de pătruns, lucru de 
fapt posibil, funcţiile respective putând fi şi ele controlate. 


După cum ştiţi, am studiat şi practicat hipnoza care, în esenţă, toc- 
mai asta ne permite să facem: să pătrundem conştient în domeniul 
subconştientului, ca să-i reconfigurăm sistemele implicite. Aşa ceva 
este posibil pentru că, în mod obişnuit, pendulăm zilnic între patru 
stări de activitate cerebrală. Cartea de faţă nu-şi propune să ofere 
instrucțiuni de hipnoză, dar, după cum vom vedea, am aflat deja un 


7 Brown B.B. (1970 Jan), „Recognition af aspects of consciousness through asso- 
ciation with EEG alpha activity represented by a light signal“, Psychophysiology 6(4), 
pp. 442-52. 

instrument pe care îl putem utiliza singuri, ca să obţinem rezultate 
similare. 


Când neocortexul funcționează, circuitele se activează, iar nivelul de 
conştientizare a mediului este activ, activitatea electrică despre care vor- 
beam capătând denumirea de stare beta. Aceasta produce undele cu 
cea mai mare frecvenţă când suntem, evident, pe depiin conştienţi. 
Starea beta de frecvență cerebrală este cea în care gândim şi ne 
conştientizăm corpul, mediul şi timpul. 


Când ne relaxăm, respirăm adânc de câteva ori şi închidem ochii, 
blocăm accesul anumitor stimuli senzoriali care sunt măsuraţi ca 
activitate electrică. Ca o consecinţă a reducerii inputului de mediu, 
neocortexul își încetinește activitatea, reducându-se deci și activi- 
tatea electrică a creierului, iar noi intrăm în ceea ce se numește starea 
alfa, stare de ușoară meditaţie. Ca şi în cazul stării beta, suntem 
conştienţi (deşi conştientizăm mai puţin lumea exterioară). 


Cea de a treia stare în care intrăm se numește starea teta, în care ne 
aflăm când suntem la jumătatea drumului între somn şi trezie. Poarta 
dintre starea alfa şi starea teta seamănă cu o stare de semitrezie, 
oarecuin conștientă, dar corpul este relaxat și catatonic. Mai putem 
intra în această stare și când ne folosim lobul frontal ca să temperăm 
vocea celorlalte centre și să liniștim neocortexul. Pe măsură ce lobul 
frontal transmite semnale circuitelor din restul neocortexului, ca să 
se potolească şi să se „răcească“, activitatea cerebrală scade în această 
zonă pentru că nu mai prelucrează inteligenţă. Procesele de gândire 
se reduc şi începem să ne scufundăm în regiunile cerebrale subcor- 


ticale mai profunde, dincolo de neocortex. 


Ultima dintre aceste stări este cea anumită delta, caracterizată de 
emiterea de unde cerebrale delta în timpul somnului profund, 
odihnitor. În această stare, suntem în cea mai mare parte complet 
inconştienţi şi catatonici, în neocortex neexistând decât foarte puţină 
activitate, 


Aceasta capacitate de a pendula între cele patru stări este importantă 
deoarece, dacă putem rămâne conștienți, încetinind activitatea 
creierului astfel încât să producem unde teta, putem fi conştienţi în 

domeniul inconştientului. Dat fiind faptul că mai toate amintirile 
noastre asociative, obişnuințele, comportamentele, atitudinile, 
convingerile și condiționările sunt sisteme implicite şi subconştiente 
prin definiție, pe măsură ce înaintăm spre nivelele mai profunde ale 
activității de producere de unde cerebrale, ne apropiem de rădăcina 
locului de depozitare a acestor elemente. Din păcate, voinţa nu ne 
funcţionează decât în domeniul conștientului. Dacă vrem să ne 
modificăm obişnuințele, asociaţiile și condiţionările responsabile de 
nefericire, trebuie să ajungem într-un fel la ele, iar folosirea conştien- 
tului şi a nivelului de conştientizare caracterizat de undele cerebrale 
beta nu vor produce cine ştie ce rezultate. 


Din această cauză, dacă ne-am putea forma astfel încât, exact înainte 
de a adormi, să-i permitem corpului să se relaxeze în continuare (ca 
şi cum am adormi, noi rămânând însă conștienți), am putea deveni 
stăpâni peste niște mecanisme oarecum subconștiente și am 
pătrunde în acea zonă a creierului în care se localizează amintirile 
nondeclarative sau subconştiente. 


În acest punct, reintră în scenă exersarea mentală. Când lobul frontal 
atenuează activitatea tuturor celorlalți centri din creier, iar noi 
suntem capabili să ne concentrăm şi să păstrăm în minte un singur 
gând, trecem de la starea beta la starea alfa şi apoi la teta. Motivul este 
neschimbat: conştientul a fost eliminat din restul neocortexului 
deoarece lobul frontal pune surdina pe ceilalți centri, astfel încât 
gândul să fie unicul obiect al atenţiei. Mintea nu se mai preocupă de 
mediu şi de nevoile corpului, ci se află într-o stare creativă și nu are 
nicio tendință de reacţie la mediul exterior. Când se întâmplă aşa 
ceva, gândirea încetineşte, ne modificăm frecvenţa tiparelor de unde 
cerebrale, iar acum, dacă putem rămâne semiconștienți de punctul 
asupra căruia ni se concentrează atenţia, ne vom putea modifica 
tiparele nedorite, pentru că am pătruns în spaţiul care le adăpostește. 
În sfârşit, dacă ne concentrăm în continuare astfel încât gândurile să 
fie mai reale decât orice alt element din mediu, mintea conştientă ne 
va deveni una cu cea inconștientă. 


În această stare de conştienţă, exersând un nou fel de a fi, ne putem 
schimba comportamentele pentru că am dobândit acces la domeniul 

subconșştientului, ocolindu-ne facultăţile analitice. Dobândim acces 
la sistemele implicite. Noua imagine din minte o înlocuiește pe cea 
veche și o remodelează în creier sub forma unui sistem implicit. Fiind 
capabili să pătrundem în domeniul inconștient, întrând în stări 
cerebrale mai profunde, atingem o stare mentală în care ni se 
formează iniţial obiceiurile şi comportamentele și în care urmează să 
fie adăpostite în final. Acum ne aflăm în universul în care se 
realizează schimbarea adevărată. 


Din nou despre biofeedback 


Pe măsura progresului în studiile de biofeedback, majoritatea apli- 
caţiilor principiilor acestuia constă din prezentarea faţă de subiecţi a 
unor stimuli vizuali sau auditivi care reprezentau o funcţie a cor- 
pului. De exemplu, subiecţii din experienţa legată de tensiune au 
deprins să asocieze o anumită culoare sau un sunet specific cu valoa- 
rea redusă a tensiunii. Prin asociaţie şi repetiţie, creierul a învăţat că 
un input vizual sau auditiv corespunde unui proces de reglare prin 
care se poate scădea tensiunea. Deşi cercetătorilor nu le este încă 
foarte clar modul în care creierul şi corpul pot realiza acest lucru, 
ştim că procesul produce rezultate — ne putem scădea în mod volun- 
tar tensiunea prin antrenamente de biofeedback. Într-un sens, 
seamănă foarte tare cu deprinderea controlului vezicii — căpătăm 
control asupra unor mecanisme oarecum subconștiente. 


Acest fapt are implicaţii enorme asupra noastră din punctul de 
vedere al dezvoltării creierului şi ne poate oferi un alt indiciu asupra 
modului în care s-au vindecat persoanele care și-au putut impune 
recuperarea spontană, Cea mai simplă definiţie a bolii spune că boala 
dereglează funcţionarea normală a celulelor unui organ sau sistem. 
Creierul răspunde de reglare şi, în consecinţă, este răspunzător și de 
menţinerea sănătăţii. 


În acelaşi fel, sănătatea noastră mentală și emoţională sunt şi ele 
funcţii ale reglării şi a ceea ce se numeşte. dereglare. Dacă suferim, de 
exemplu, de frecvente şi debilitante indigestii acide, acest lucru este 
cauzat de faptul că organismul nu-și poate regla corespunzător 
cantitatea de acid produsă de stomac. Dacă suferim de o tulburare de 

anxietate generalizată, disfuncția aceasta se raportează la incapa- 
citatea corpului de a regla substanțele chimice de stres produse. Se 
speră însă în posibilitatea de a deprinde creierul să ia măsuri care să 
pună capăt acestei dereglări a corpului şi să-și recapete controlul. Pe 
la începutul cărții, am utilizat metafora cu termostatul, ca să descriu 
anumite funcții regulatoare ale creierului. Când coborâm în profun- 
zimile stărilor cerebrale, încetinind procesele de gândire din 
neocortex, pătrundem în straturi mai profunde ale subconştientului, 
în care ne putem influența mai bine sistemul nervos autonom. 
Aceasta este speranța și promisiunea biofeedbackului: posibilitatea 
de a ne deprinde creierul să-şi autoregleze funcționarea, ca să ne 
putem controla starea de sănătate şi emoţiile. 

E nevoie de timp 


Legea repetiţiei este de o importanţă esențială în crearea de rețele 
nervoase consolidate. „O dată și gata“ nu ne aduce unde vrem — fizic 
vorbind, este imposibil să creezi circuite astfel. Oricât de mult aș vrea 
să nu fie aşa, adevărul este că e nevoie de timp şi efort ca să realizezi 
tipul de modificări neurologice și comportamentale pe care le 
doreşti. Trebuie să ne gândim și să ne folosim creierul în alt fel şi să nu 
ne bazăm pe distracţie, pe mediile de informare sau pe mediu, care să 
ne determine să gândim previzibil. A gândi previzibil nu solicită nici 
voință, nici efort, ci doar reacţii învăţate pe de rost, care ne permit să 
fim leneşi. Trebuie să începem să amalgamăin gânduri noi cu infor- 
maţii pe care nu le-am trăit ca experienţă încă niciodată. Trebuie să 
facem un efort conștient ca să ne proiectăm viitoarele acţiuni şi 
comportamente și să le exersăm în minte astfel încât corpul să se 
deprindă să ne asculte. În momentul în care putem începe modifi- 
carea modului obișnuit de funcționare a creierului, l-am forțat să 
funcţioneze altfel şi, de aceea, să producă un nou cadru mental. Când 
putem reflecta asupra sinelui și ne putem conștientiza mai precis 
modul de funcţionare cotidiană, putem reinsera mai multe date 
despre cum putem fi a doua zi, astfel încât să ne îmbogățim idealul în 
care vrem să ne transformăm. 


Realizarea oricărei noi stări de existență impune la început o mulțime 
de efort conștient — ne înlocuim obiceiurile neurologice ale vechiu- 
lui sine cu un ideal al noului sine, astfel încât să putem deveni 
altcineva. Următoarea etapă de evoluţie, înțelepciunea, implică să 
devenim superiori la nivel subconștient, nobili şi iubitori, iar lucrul 
acesta ni se va părea la fel de lesnicios și normal ca şi spălatul pe dinți. 


Astfel, armonizarea intenţiilor cu acţiunea sau potrivirea gândurilor 
cu comportamentele duc la evoluție personală. Pentru a evolua, 
trebuie să avansăm de la amintiri explicite la amintiri implicite, de la 
cunoaștere la experienţă și apoi la înţelepciune, sau de la minte la 
trup şi apoi la suflet. Exersarea mentală pregăteşte mintea. Exerciţiul 
fizic antrenează corpul. Uniunea dintre exerciţiul mental şi cel fizic 
reprezintă uniunea minții cu trupul, într-o nouă stare de existenţă. 

Când mintea și corpul sunt totuna, am atins adevărata înțelepciune, 
Iar înţelepciunea este întotdeauna înregistrată în suflet. 


Această metodă vă poate transforma din nepriceput inconştient, mai 
întâi, într-un nepriceput conştient, apoi, în priceput conștient şi, în 
sfârşit în priceput inconştient, astfel incât să puteţi înainta până în 
punctul în care dispuneţi de sisteme implicite pe deplin configurate 
şi consolidate sub formă de circuite nervoase, așezate la locul lor. Vă 
veţi bucura apoi de un creier dezvoltat într-o asemenea măsură, încât 
reacţiile, comportamentele şi atitudinile vă vor fi atât de naturale și se 
vor manifesta atât de lipsit de efort, ca și circuitele iniţiale pe care aţi 
decis să le schimbaţi. La finalul acestui proces, veţi putea să apelaţi la 
aceste noi comportamente după plac. l 


La urma urmei, gândurile ne sunt create din amintiri. Ideile succesive 
se leagă unele de altele ca să producă atitudini. Totalitatea atitudinilor 
ne creează convingerile. Convingerile, când sunt sintetizate, ne alcă- 
tuiesc concepția asupra lumii și ne determină alegerile, relațiile, crea- 
tiile și comportamentele şi, în cele din urmă, viaţa pe care o trăim. 


De la voința fermă de a ne schimba la schimbarea după voință, pro- 
cesul de dezvoltare a creierului nu e limitat decât în închipuire. 


EPILOG 
O schimbare cuantică 


Şi pe urmă mai e chestiunea relației dintre gândire şi realitate. 
Așa cum constatăm dacă suntem foarte atenți, 
gândirea însăşi se află în efectivă dinamică. 


— DAVID BOHM 


PÂNĂ ACUM, AM DISCUTAT despre influența regândirii perma- 
nente asupra stărilor noastre de existenţă fizică şi mentală. Dar oare 
existența noastră ca nouă „persoană“ sau faptul că ne-am creat o 
nouă atitudine are vreo consecință asupra vieţii noastre? Dacă 
suntem convinși de existența unui raport între gândurile noastre și 
propriul viitor şi ne dezvoltăm creierul ca să gândim altfel, asta n-ar 
trebui atunci să ne schimbe viața în vreun fel? Mai simplu spus, dacă 
ne modificăm gândurile, ni se schimbă și realitatea? 


În timp ce pionierii care se avântă dincolo de frontiere în studiul 
creierului ne vin cu noi şi însuflețitoare dovezi că așa este, un alt 
domeniu științific s-a angajat în explorarea a însuşi fundamentului 
cercetării noastre: gândurile ne influențează realitatea? Şi, dacă e așa, 
cum se poate? Din punctul de vedere al evoluţiei umane, nici n-am 
început bine să ne gândim că tot ce ne înconjoară nu e decât o mani- 
festare unică a unei infinite game de posibilităţi, așa că, pentru a 
răspunde la această întrebare, pentru început să vedem ce are de spus 
teoria ştiinţifică — mai precis cea din domeniul fizicii cuantice — 
despre minte şi natura realităţii. Apoi vom trece la câteva gânduri de 
final despre cum putem noi, ca indivizi, beneficia de pe urma unei 
stări mentale lărgite. 


Timp de sute de ani, explicaţia ştiinţifică a ordinii și naturii univer- 
sului a constat în principal dintr-o viziune mecanicistă asupra realității, 


EPILOG 517 


conform căreia totul în natură era previzibil și putea fi explicat cu 
ușurință. Spre sfârșitul secolului al XVIII-lea, omul de știință/filosoful/ 
matematicianul René Descartes a elaborat o justificare raționalistă 
care corespundea unei viziuni universale, matematice/cantitative 
asupra naturii. Ca să poată ajunge la teoria potrivit căreia universul 
funcționa ca un fel de automat, pe baza unor principii cognoscibile, 
a trebuit să creeze o importantă scindare — între materie şi minte. 


Considerând că obiectele relativ mari din spaţiu se conformau unor 
principii repetabile, Descartes a decis că tot ce e materie e controlat 
de legi obiective, aparţinând de aceea categoriei științei. În ceea ce 
priveşte mintea umană, pe de cealaltă parte, erau pur și simplu prea 
multe variabile de luat în considerare; mintea era prea personală și 
subiectivă ca să poată fi măsurată și calculată. Pentru că mintea se 
bucură de o asemenea libertate de alegere, Descartes punea 
conceptul de minte sub auspiciile religiei. Acesta era convins de rolul 
lui Dumnezeu în tot ce e personal, în tot ce se află în noi, iar rolul 
ştiinţei se manifestă în tot ce e neutru și exterior omului. În esență, 
Descartes afirma că mintea și materia reprezintă aspecte total diferite 
ale realității. Religiei şi filosofiei le revenea rolul de a se ocupa de 
minte, în timp ce știința se putea ocupa de materie — cele două nu 
trebuiau amestecate. Acest concept al separării dintre minte și mate- 
rie (dualismul cartezian) a constituit cadrul mental care a dominat 
Europa timp de secole. 


O sută de ani după aceea, vine vremea lui Isaac Newton și a legilor lui 
matematice, care codificau substratul mecanicist al dualismului lui 
Descartes, furnizând ecuaţii și constante ştiinţifice care îi confereau 
fizicii clasice un caracter repetabil. Legile materiei deveneau acum 
cognoscibile, consecvente și previzibile. Natura nu era în realitate 
decât o maşinărie al cărei mod de funcționare putea fi explicat prin 
intermediul raţiunii. Fizica newtoniană a dominat până la sfârșitul 
secolului, când a venit rândul lui Einstein să dea lumea peste cap cu 
teoriile lui. 


Teoria einsteiniană despre natura materiei şi energiei apare ca una 
dintre marile realizări intelectuale din istoria omenirii, deoarece 
noile lui concepte furnizau o explicaţie a contribuţiei energiei la 

formarea materiei. Fuzionarea materiei şi energiei a constituit un salt 
uriaş înainte pentru înțelegerea naturii realităţii. Totodată, opera lui 
Einstein a deschis calea unor noi domenii de cercetare, postulând de 
exemplu că, dacă luăm corpuri mari și le accelerăm, viteza cea mai 
mare cu care se pot deplasa este viteza luminii. 


Conform modelului lui Einstein, relativitatea explica limpede că 
legile fizicii sunt în esenţă aceleaşi pentru întreaga materie (obiecte 
şi particule) și energie (lumina şi undele) care se deplasează cu 
aceeași viteză. Dacă eu, de exemplu, conduc cu viteza de 90 km/h, 
iar dumneavoastră sunteţi într-un tren care se deplasează paralel 
cu aceeaşi viteză, amândurora ni se pare că stăm pe loc pentru că 
viteza noastră relativă creează un timp relativ şi pentru unul, și 
pentru celălalt. Din această cauză, spațiul, timpul şi chiar masa sunt 
relative, în funcție de viteza cu care ne deplasărm, de locul în care ne 
aflăm în spaţiu şi dacă fiecare din noi se apropie sau se depărtează 
de destinaţie. 


În cele din urmă, fizicienii au intrat într-un paradox intelectual, când 
s-au aplecat asupra naturii unuia dintre elementele fundamentale ale 
vieţii de pe pământ — lumina. Deși, la început, cercetătorii credeau 
că lumina e o undă şi se comporta ca atare în toate împrejurările, au 
observat ulterior că, în unele momente, lumina se comportă ca o 
undă, iar, în altele, ca o particulă. Cum se explică de exemplu capaci- 
tatea acesteia de a se deplasa după colţ? Printr-o serie de experienţe 
efectuate de Maxwell Planck, Niels Bohr şi alții, comunităţii 
fizicienilor i-a venit ideea că lumina e și undă, și particulă. Se ajun- 
sese la o concepţie ştiinţifică numită fizică cuantică, conform căreia 
lumina se comporta diferit din cauza influenţei persoanei care ob- 
serva fenomenul. 


În acest fel, în primii ani de după 1900, luinea ordonată a fizicii 
clasice, cu legile ei precise, a început să se fisureze odată cu desco- 
perirea, de către teoria inovatoare a fizicii cuantice, a faptului că, la 
măsurarea şi observarea universului minuscul al particulelor 
subatomice, acestea nu se comportă ca obiectele mari din natură. S-a 
descoperit astfel, de pildă, că electronii apăreau şi dispăreau când 


EPILOG 519 


eliberau energie. Când energia acţiona asupra unui electron, 
făcându-l să se apropie de nucleu, acesta, în loc să se comporte într-o 
manieră egală şi continuă (ca mărul care cade din copac, aşa cum se 
demonstra în fizica newtoniană clasică), se comporta mai mult ca o 
minge care se rostogoleşte pe scări, câștigând şi pierzând energie. 


Divergenţa dintre legile fizicii clasice şi cele ale fizicii cuantice a de- 
venit și mai accentuată când fizicienii şi-au dat seama că particulele 
minuscule, care intră în alcătuirea atomilor, reacționau la mintea 
observatorului. De exemplu, când erau observate şi supuse deter- 
minărilor, undele se transformau în particule şi, mai mult decât atât, 
prezența sau absenţa unui observator modifica rezultatele expe- 
riențelor cuantice. Subiectivitatea influențează deci comportamentul 
materiei şi energiei. Dintr-odată, lumea obiectivă a materiei şi uni- 
versul subiectiv al minţii nu mai erau două chestiuni separate, mintea 
şi materia fiind acum în legătură şi, în universul cuantic al parti- 
culelor subatomice, mintea demonstra că are un efect direct asupra 
materiei. lată o idee plină de forţă şi cu teribile implicaţii, semni- 
ficativ simplificată ca să slujească scopurilor lucrării de faţă, dar ce ne 
interesează pe noi aici este să înţelegem esenţa acestei mutații 
radicale de concepere a modului de funcționare a universului. 


Fiţi sigur că mai toţi specialiştii în domeniul fizicii cuantice ne vor 
spune că observatorul are influență asupra lumii minuscule a parti- 
culelor subatomice şi că, atunci când vine vorba despre macro- 
cosmos, despre obiecte şi materie, fizica clasică domină încă — ni se 
va spune politicos că observatorul nu are nicio influență asupra 
obiectelor de mari dimensiuni şi a universului obiectiv al materiei şi 
că, în conformitate cu experiențele efectuate, ideea de a-ţi folosi 
mintea ca să controlezi nişte consecinţe de viaţă este pur și simplu o 
imposibilitate. 


Am mai avut astfel de discuţii cu specialişti în fizica cuantică şi le 
combat întotdeauna la fel argumentele: dacă particulelor elementare 
de la nivel subatomic le stă în putință să se transforme în şi din 
energie şi se supun influenţei observatorului, atunci oamenii au la 
dispoziţie un potenţial enorm de putere pentru influențarea naturii 

realității. Când mi se răspunde că mintea subiectivă a omului şi actul 
observării afectează microcosmosul, dar nu și macrocosmosul 
lucrurilor „solide“, eu afirm că, poate, observatorul e necorespunzător. 
Poate că ne putem antrena creierul și mintea să lucreze mai bine, ca 
să devenim participanţi mai atenţi la observarea realităţii. Dezvol- 
tându-ne creierul și mintea, am putea exercita o mai mare influență 
asupra lumii obiective. 


Teoria e simplă: mintea şi observatorul sunt de o covârșitoare impor- 
tanţă în înţelegerea naturii realității. Dincolo de concepţia noastră 
actuală referitoare la spaţiu şi timp, există un câmp infinit de energie 
care ne unește pe toți. Realitatea nu este un flux continuu şi constant, 
ci un câmp de infinite posibilităţi asupra cărora putem exercita o 
influență enormă — cu condiţia să adoptăm nivelele corespun- 
zătoare de conştiinţă. Cu cât forța minţii subiective e mai mare, cu 
atât are o influență mai puternică asupra lumii obiective. 


Am aflat din cartea de faţă că dispunem de capacitatea de a ne mo- 
difica mintea şi creierul. Am văzut cum, folosindu-și lobul frontal, 
prin concentrare spre interior, călugării budiști îşi coordonează mai 
bine mintea. Ştim că simpla acumulare de cunoștințe configurează 
nervos creierul să adopte viziuni noi și neobişnuite asupra 
lucrurilor— amintiţi-vă exemplul cu tabloul lui Monet, din Capitolul 
12 —, doar câteva frânturi de informaţie ne-au ajutat să vedem ace- 
lași tablou al realităţii cu o nouă pătrundere. Suntem acum capabili 
să înţelegem că experiența continuă modelarea creierului, cum ve- 
dem din exemplul cunoscătorului de vinuri, care, prin repetate ocazii 
de concentrare asupra gusturilor şi aromelor, ajunge să perceapă ce 
alții nici măcar nu știu că există. Poate că același lucru e valabil şi pe 
scară mai largă, pentru modul în care percepem viaţa. Când ne 
regândim, schimbându-ne efectiv mintea, ne modificăm şi viața. 


Viziunea noastră invariabilă asupra aceloraşi lucruri pare a fi con- 
secința faptului că ne-am condiționat să căutăm tot timpul același 
lucru. Cine vede — ochiul sau creierul? Dacă vede creierul, atunci 
realitatea nu poate fi percepută decât în funcţie de circuitele nervoase 
pe care ni le-am configurat în creier. Într-un experiment simplu de 
acum câţiva ani, subiecților li s-au dat să poarte două săptămâni 

ochelari cu lentile colorate! în două culori: jumătate galben şi 
jumătate albastru, astfel încât, dacă se uitau la dreapta, să vadă galben 
şi dacă priveau în stânga să vadă lucrurile în albastru. Purtând zilnic 
ochelarii în timp ce-şi vedeau de treburile cotidiene, pe parcurs, 
subiecţilor nu li s-a modificat în niciun fel modul obișnuit de per- 
cepere a culorilor, studiul demonstrând astfel că vedem cu creierul, 
nu cu ochii și sugerând că subiecții „completau“ spaţiile goale ale 
realităţii pe bază de memorie, iar comportamentul e determinat de 
percepţie. Şi, atunci, omul percepe în mod tipic realitatea în funcţie 
de ce-şi amintește? În plus, vedem de obicei din perspectiva tre- 
cutului, nu a posibilităţilor de viitor? 


Pe măsură ce ne perfecţionăm capacitatea de concentrare și voinţa, 
gândurile ne pot influenţa viața. În tot cursul istoriei omului, au 
existat figuri impunătoare care și-au modelat acţiunile în funcție de 
intenţii şi au reuşit să miște munţii din loc și să transforme viitorul 
cu același echipament cerebral pe care-l avem cu toţii. Studiile reali- 
zate cu generatorul de evenimente aleatorii au dovedit că mintea 
schimbă efectiv rezultatul obiectiv, tipic de 50-50, la aruncarea banu- 
lui? În prezent, există multe studii în curs de desfășurare pentru 
explorarea teritoriului aproape virgin al interacțiunii dinte minte și 
materie. 


Cum spuneam în Capitolul 1: gândurile au și devin substanţă. Nu le 
putem separa, ca Descartes. Gândurile influenţează fenomenele fizice, 


1 Kohler 1. (1964), The Formation and Transformation of the Perceptual World, 
Psychological Issues 3, International Universities. 

Restak R. (1979), The Brain: The last frontier, Warner Books. 

? Radin (1997), The Conscious Universe. The scientific truth of psychic phenomena, 
HarperSanFRancisco. 

McTaggart L. (2003), „The Field: The quest for the secret force of the universe“, 
Harper Paperbacks. 

Jahn R.G., Dunne B.J., Nelson R.D., Dobyns Y.H., Bradish G.J. (1997), „Correlations 
of random binary sequence with pre-stated operator intention: A review ofa 12-year 
program“, Journal of Scientific Exploration,11(3), pp. 345-367, http://freweb. 
supereva.com/lucideimaestri/correlations.pdf, accesat pe data de 16.11.2006. 

interacționează cu întreaga materie din univers. Realitatea personală 
este efectiv o simplă reflectare a personalităţii noastre. 


Consecințele pentru dezvoltarea creierului sunt extraordinare: dacă 
ne gândim altfel, ne schimbăm viitorul. Dacă putem trece de ia gând 
la acţiune și ființare, punând în practică procesele descrise în 
ultimele două capitole — canalizarea şi concentrarea atenţiei, 
întrebuințarea exerciţiului mental și utilizarea instrumentelor de 
cunoaştere, instruire și feedback şi dacă ne putem demonstra voința, 
acţionând totodată în conformitate cu aceasta, nu mai suntem călare 
pe un uriaș — suntem chiar uriașul. 


Nu e nevoie să așteptăm vreo permisiune din partea ştiinţei ca să 
optăm pentru neobişnuit sau să mergem dincolo de ce ni s-a spus că 
e posibil, pentru că, procedând astfel, am transforma știința într-o 
altă formă de religie. Să fim nonconformişti şi să exersăm cum e să 
pui extraordinarul în practică şi, în momentul în care vom fi stăpânii 
unei astfel de abilităţi, vom crea efectiv o nouă știință. Când mintea 
subiectivă deţine controlul! asupra lumii obiective, o vom lua înaintea 
legilor și teoriilor ştiinţifice actuale. lar când reproducem în mod 
repetat procesul de observaţie voluntară ființând ca ideal mai evoluat 
al sinelui, vom fi configurați nervos să fim superiori mediului. 


Conştientizarea faptului că gândul controlează mediul în loc ca me- 
diul să genereze în mod repetat gândul, ne plasează în cele din urmă 
printre cauze şi nu printre efecte. Nu vom mai trăi în tensiune, 
pentru că nu vom mai fi stresaţi şi nu ne vom mai teme, judecând pe 
baza amintirilor rămase de la o experienţă din trecut, să nu pierdem 
controlul asupra celor ce s-ar putea întâmpla în viitor. Când ştii ce 
rezultat îţi vor produce gândurile, când îţi cunoşti viitorul, nu ai 
niciun motiv de stres. Când poți să te încrezi în tine și în mintea ta, 
precum și în câmpul cuantic al infinitelor posibilități, suntem eli- 
beraţi din starea noastră primitivă de „supravieţuire“. N-o să mai 
existe teamă de necunoscut sau de imprevizibil, pentru că mintea a 
creat deja rezultatul în mediu, care se transformă acum într-un 
produs sau reflectare a minţii, care a trăit și înregistrat deja eve- 
nimentele viitoare. 

Am aflat că, în timpul exerciţiului mental, creierul nu face diferența 
între ce gândeşte (pe plan interior) şi ce trăieşte (în exterior). Apli- 
carea acestor principii îl va face să fie întotdeauna cu un pas înaintea 
mediului. Cu alte cuvinte, prin exersare mentală, ne modificăm 
creierul înainte de petrecerea experienţei externe, acesta nemaifiind 
o înregistrare a trecutului, ci a viitorului. 


Am mai aflat și că senzațiile și emoţiile nu sunt decât produsul final 
al experiențelor. Dacă suntem de părere că gândurile au ceva de-a 
face cu viitorul, atunci existența în conformitate cu senzaţii familiare 
şi emoții din trecut înseamnă viaţă trăită din amintiri. Creierul pro- 
cesează amintirile ca emoții. Când amintirile sunt filtrate şi reduse la 
emoțiile din care trăieşte organismul, în mod inconștient producem 
gânduri raportate exclusiv la trecut, astfel încât a simţi înseamnă a 
gândi în trecut. Lucru care ar putea explica de ce atât de mulți 
oameni se implică mereu în același tip de relaţii dificile, își iau slujbe 
cu aceeaşi dinamică şi repetă şi alte situaţii de viață. Când, incon- 
ştient, simțim aceleaşi lucruri în fiecare zi lăsată de la Dumnezeu, nu 
facem decât să creăm și mai multă obișnuinţă și banalitate. 


Adevărata energie a creaţiei înseamnă să te ridici deasupra obișnu- 
inţei și a rutinei și să devii creativ. Să gândeşti, depăşind ceea ce simţi, 
este un mare efort pentru oricine. Dacă nu putem crea un nivel de 
conştiinţă superior emoțiilor trăite, n-o să ne putem raporta nicio- 
dată la necunoscut şi imprevizibil. Când trăieşti în funcţie de ce 
simţi, mintea sălășluiește în corp și, ca s-o ridici deasupra corpului și 
s-o pui la locul ei, adică în creier, este un act de adevărată voință 
umană. Când, în sfârşit, depăşim starea de gândire ca organism şi nu 
ca minte, suntem pe calea aventuroasă spre experienţe noi şi neli- 
mitate. 


Unul dintre factorii care ne influenţează capacitatea de imaginare şi 
creare a unui ideal personal este perceperea limitată a ordinii și 
naturii universului. Sceptici sau credincioși, n-are importanță de 
fapt. Lucrul pe care trebuie să-l înțelegem este faptul că universul are 
de oferit mai multe posibilităţi decât am fost noi deprinși şi 
condiţionaţi să acceptăm. 

Trebuie să ne amintim că reprezentăm mai mult decât suma proce- 
selor noastre biologice — suntem esenţa aceea imaterială, conştientă 
de sine, numită conştiinţă şi care însuflețeşte corpul fizic, fiind 
totodată una şi cu o conştiinţă mai cuprinzătoare care dă viaţă şi 
formă întregii materii. Amândouă nivelele de conştiinţă sunt 
inseparabile şi există în noi, esența noastră adevărată. În final, la un 
nivel mai profund de conştiinţă (dimensiunea în care materia nu are 
încă substanță), suntem în raport cu tot universul. Energia care 
asigură unitatea universului şi a tuturor componentelor sale poate fi 
influențată de interacţiunile noastre conştiente din viaţă, pentru că şi 
noi suntem făcuţi din aceeaşi energie. Iată de ce nu putem gândi, 
comporta şi fi altfel fără să modificăm reţeaua infinită de energie. 
Când ne schimbăm de-adevărat, se schimbă şi câmpul potenţialită- 
ţilor din viața personală. Rezultatul unor asemenea eforturi ne pune 
la dispoziție contexte noi şi diferite de viaţă, corespunzătoare noii 
noastre personalităţi. 


Dacă în infinitele universuri posibile ale fizicii cuantice există 
nenumărate evenimente, atunci putem anticipa cu certitudine apa- 
riția unor experiențe în propriul nostru orizont. Nici măcar nu 
putem gândi câte întâmplări noi ne aşteaptă. Fiecare experiență 
proaspătă e însoţită de o emoție nouă — emoţii inedite, pe care le 
putem crea şi recrea până devin propria noastră natură și ne fac să 
progresăm dincolo de programele noastre primitive şi animalice. 
Singurul lucru de care avem nevoie este o paradigmă originală a 
cunoaşterii, pe care s-o putem pune în aplicare astfel încât să ne 
putem lansa într-o trăire superioară a realităţii. 


Unii ar putea spune că aşa ceva este prea greu chiar şi de închipuit, 
darămite de crezut. Şi, totuşi. De ce oare, de fiecare dată când suntem 
depăşiţi de situaţie, suntem în mod natural înclinați să ne rugăm unei 
forţe sau inteligenţe superioare? A te ruga înseamnă să te concentrezi 
cu mintea asupra unui singur gând sau idei de realizare şi s-o faci mai 
real decât contextul în care te găseşti. Gândirea voluntară este cea 
care ne dă posibilitatea să luăm contact cu o inteligență superioară. 
Când apelăm la ea, transformându-ne dorinţa în unica intenţie reală, 
această inteligență înnăscută din noi nu ne va lăsa la greu și va 
răspunde neabătut, atunci când voința personală va fi pe potriva 

voinţei acestei inteligenţe, când inteligenţa noastră va corespunde 
lucidităţii inteligenţei superioare și când abnegaţia faţă de un ideal va 
fi asemenea cu atașamentul acestuia față de noi. E vorba de o inte- 
ligenţă voluntară şi lipsită de compromisuri, izvor al unei idei care ne 
depăşeşte capacitatea de cunoaștere intelectuală. Când pentru noi 
gândurile sunt mai reale decât mediul din jur, iar senzațiile fizice 
produse de propriul corp, mediu şi timp devin imateriale, atunci 
pătrundem efectiv în acest câmp nelimitat de potenţialităţi. Prin lobii 
noştri frontali extinşi, creierul ne e deja configurat pentru asta. 


Putem stabili o relaţie cu această ordine și minte interioară? Eu zic că 
da. Cum ar putea să ştie atâtea inteligența aceasta superioară, 
coexistând cu conştientul nostru, fără a fi însă atât de inteligentă 
încât să răspundă dorinţei noastre? Este nevoie totuși să ne exersăm 
voința subiectivă şi să facem efortul să luăm contact cu această 
inteligenţă superioară. Când ne luăm răgazul să interacţionăm cu ea, 
ar trebui să ne luăm inima în dinți și să căutăm un răspuns sub forma 
unui feedback în jur. Acum acționăm ca un cercetător al propriei 
vieți. Când putem vedea şi observa propriile gânduri şi dorințe 
izvorâte din propriile noastre eforturi interioare, ţinem urma experi- 
mentului nostru personal numit viață. Am văzut din experienţă că, 
pe măsură ce inteligența nevăzutului începe să răspundă, creaţiile 
noastre vin spre noi nu în termenii cu care ne-am obișnuit, ci în 
termeni noi, imprevizibili, stimulativi, captivanţi şi surprinzători. 
Emoţiile de bucurie şi smerenie vă vor inspira apoi să declanşaţi 
procesul şi să-l reluaţi. În acel moment, ne dezvoltăm o reţea ner- 
voasă, corespunzătoare prezenţei reale a unei forțe interioare supe- 
rioare, şi putem accepta tot ce are de oferit. 


Trebuie să ne insuflăm singuri dorinţa de a încerca o astfel de expe- 
rienţă personală de creaţie, căci, altfel, rămânem prizonierii etapei de 
gândire teoretică a memoriei declarative, fără să putem cunoaște 
vreodată miracolul și bucuria pe care le poate oferi schimbarea. 
Trebuie să ne transformăm singuri din teoreticieni în pasionați 
oameni de acţiune, până când putem ființa în forma ideală pe care 
ne-am pus-o în minte. Şi când putem fi orice, putem observa 
realitatea de la nivelul unei stări mentale amplificate şi nu din stările 
de disperare care torturează omenirea. Armonizarea gândurilor cu 

acțiunile şi intenţiile noastre ne apropie de acest câmp de poten- 
țialităţi. Când existăm într-un viitor pe care nu l-am trăit încă prin 
simțuri, ci doar în minte, atunci ființăm după legile a ceea ce ar putea 
fi o demonstraţie absolută a cuanticii. 


Nu e destul să consacri puţin timp şi oarece osteneală în efortul de a 
te „regândi“, ci trebuie să devii tu însuţi gândul, mintea, până când 
noul sine devine uşor şi natural de exprimat, lucru care deschide 
porţile către noi şi inefabile posibilități. 


Ca să ne dezvoltăm creierul, gândurile şi amintirile trebuie să facă 
saltul de la explicit la implicit, astfel încât toate sistemele să se afle sub 
influența minţii. Fiind totuna cu o idee, oricare, ştim cum să creăm 
starea respectivă de spirit. Şi, conform concepției noastre despre 
amintirile implicite, poate că iluminarea nu înseamnă altceva decât 
să ştii că ştii. 


Chiar şi dacă noua paradigmă ne pare de neacceptat, trebuie să 
recunoaştem că, schimbându-ne mintea și starea de existență, vom 
tace o mulţime de alte opțiuni pe care nu le-am fi făcut niciodată 
dacă am fi continuat să vieţuim între hotarele vechiului sine. Când 
vom manifesta o nouă expresie de sine, vom gândi şi ne vom com- 
porta altfel decât înainte. Fiinţând ca aspect evoluat al sinelui şi cum 
o alegere duce la altă alegere, cu timpul ne vom regăsi într-o existenţă 
nouă și într-un alt context — o nouă realitate. Iată ce înseamnă 
evoluţia umană în sensul ei cel mai adevărat. Nimic mai mult. 

278, 356, 371, 456 

Condiţionare, efectele 520, 521 

psihoneuroimunologie 

dată/implicită 29, 30, 204, 205 
Conștient 18, 19,72, 73, 91-93, 218, 
219, 391, 392 
Conştiinţa superioară 59-61 

ştientizare 292, 419, 427-429 
Conştiinţă 87-92, 386, 387 
Conştiinţă, nivele ale 
Starea alpha 510 
Starea beta 510 
Starea delta 510 
Starea theta 510, vezi și mintea 
subconștientă 
Contemplare 443-446 
Contopire cu universul, 
sentimentul de 405-406 
Control dubiu, vezi hormoni, 
eliberare și inhibare 
Controlul impulsurilor 400-403, 382 
Convergenţă 106-108 
Cooper, Robert K., dr., citat 283 
Copilul nou-născut, ca tablă goală 
170 
Corp calos 135 
Cortex auditiv 403 
Cortex cerebral, vezi neocortex 
Cortex motor 154, 158, 166 
Cortex prefrontal 396 

Cortex senzorial 154, 158, 179 
Cortex somatosenzorial 160 
Cortex 151 
Cortexul vizual, 403, vezi lobii 
occipitali 
Straturi ale 163-165 
Procesarea mișcării, (V5) 163 
Primar (V1) 163 
Cortizol 312, 317, 327, 337 
Crearea unui nou sine 457-460 
Creativ, a fi 253 
„Creaţia“ — pictură a lui 
Michelangelo 246 
Credinţă, definiţia 399 
Creier anterior, vezi neocortex 
Creier chimic, 135 vezi creier 
mijlociu 
Creier emoțional, vezi creier 
mijlociu/mezencefal 
Creier limbic, vezi creierul mic 
Creier 
Bărbătesc/femeiesc, comparaţie 
149-151 
Ca organ 82, 83, 88, 89 
Configurarea nervoasă implicită 
174 
Dezvoltare 172-180 
Adult 178-179 
Cel de al treilea trimestru 
174-175 

lea trimestru de sarcină 173 
De la naștere la doi ani 
175-178 
De la pubertate până la 25 
de ani 178-180 
Prima copilărie 178 

Evoluţia 126-131 
Lobi temporali 146 
Masa 125-129 
Mărimea 125 
Plasticitate 77, 179, 210 
Religia și 405, 406 
Studiul 75-79, 213, 380, 381 
Creier, componente şi funcţii 130, 
132, 135, 136 
Circumvoluţiuni 127-128 
Rolurile emisferelor 248, 249-252 
Creier, părţi şi funcţii 
Creierul câinelui 409 
Creierul mamifer, vezi creierul 
mijlociu 
Creierul mic/cerebelul 93, 132, 133, 
158, 154 
Creierul mijlociu 130, 135, 337 
Evoluţia 155 
Funcţiile 95, 120, 133-135 
Creierul mijlociu, structuri ale 
Amigdala 135-137, 144-146, 325, 
338. 
Ganglionii bazali 147, 148 
Hippocamp 78, 135-137, 140, 142 
Hipotalamus 135-140, 303, 304, 
340, 350, 351, 364, 368, 372, 386 
Glanda pineală 135, 137, 140, 141 
Glanda pituitară 135, 136, 139, 
140, 141, 143, 303, 304, 342, 442 
Talamusul 136-140, 328, 337, 
367, 372 
Creierul nou, vezi neocortex 
Creierul nou-născutului, precon- 
figurat 172, 173 

reptilian 
Creierul reptilian 129 
Creierul, componente ale 
Creierul mic/cerebel 93, 131 
Diviziuni ale emisferelor 187 
Lobi frontali 154 
Lobi occipitali 163-165 
Lobi parietali 155-160 
Lobi temporali 160-163 
Lobi 154 
Secţiune, figura 93 
Creierul, relaţia cu conştiinţa/ 
mintea 81-83 
CRH 303, 314, 326, 327 
Criza vârstei mijlocii 332 
Crize epileptice 160 
Cunoaștere de sine 482 
Cuplul Yakovlevian de torsiune 248 
„Curăţirea“ circuitelor cerebrale 
neutilizate 178, 440, 441 
Curiozitate 282 

Davidson, Richard, dr. 87, 382 

De la nepricepere la pricepere, 

trecerea 497-499 

Déjà vu/Jamais vu 162, 221 

Dendrită 89, 99-103, 106, 111, 113, 
173, 174, 199, 233, 257, 263 
Dependenţă de droguri, vezi 
desensibilizarea receptorilor 

355, 361, 364, 371, 374, 424, 425, 
429, 432, 439, 503 

Depresie 311, 349, 356 
Stările chimice şi 23 
Exemple de vindecare a 499-505 

Dereglare 512 

Descartes, René 517 

Desensibilizarea receptorilor, 
chimică 341-346 

Dezechilibru chimic 321 

Dezvoltarea creierului 172, 173 

Diabet 53, 314, 319, 347 

Diferențe de sex 149, 150 

Digestie 291 

Disfuncţie executivă 338 

Disociere 73, 407, 408 

Divergenţă 106-108, 115, 519 

Diverticulită (studiu de caz) 52, 53 
Dopamină 62, 110, 113, 248, 345 

Dragoste, definiții 278 
procesele chimice 360, 372, 373 
şi conceptul nostru de sine 
450-454 

Dualism cartezian 517 

Durere 17, 18, 354 

Echilibru, chimic 321, 322 
Educaţie, valoarea 57, 91, 444 
EEG, vezi și tehnologie imagistică 
Efectele stresului, 

Boli cardiovasculare 315 

Copii 313 

Digestie şi tulburări de digestie 

312, 314, 319 

Procesul de reproducere 313 
Recalibrarea homeostazei 321 
Somn 313 
Zahărului din sânge, vezi diabet 
Eul 396 
Einstein, Albert 13, 517, 518 
Emisferele cerebrale, vezi neocortex 
Emotii 13, 110, 145, 162, 179, 228- 
230, 295, 332, 333 
Emoţii primitive, configurate 
implicit 144, 145, 338 
Energie, lipsa de, 312, 320 vezi și 
oboseală; epuizare 
Enzime 347, 348 
Epinefrine, vezi adrenalină, 
Epuizare 275, 313 
Ericsson, Anders, dr., studiul 
memoriei 224 
Eroi şi voinţă 396-400 
Estrogen 248, 304 
Evoluție 21-30, 168, 197 
Exerciţii cognitive 474-745 
Exerciţiile fizice și stresul 308 
Exercițiu, vezi exercițiul mintal 
Exercițiu/exersare mintală 431, 
432, 438, 444, 451, 456-458, 461, 
479, 487, 497 vezi și repetiţie. 
Dezvoltarea rețelelor nervoase și 
449, 450 
Journal of Neurophysiology, 
articol 449, 450 
Dragoste/iubire şi 450-454 
Experienţe extracorporale 90, 297 
Experienţe paranormale 297 
Experienţe spirituale 405, 406 

De rutină 349, 350 
Episodice 258, 259 
Inedite 219, 226, 227 
Memoria declarativă şi 472-474 
Paranormale 297, 298 

Factori de distragere, ignorarea 
389, 390, 421-427 

Factori de stres 306, 307, 354 
Anticipativ (viitor) 310, 311 
Cotidian 306, 307, 317, 318 
Incapacitatea de anticipare 
corectă a factorilor de stres 311 

Factorul de creştere nervoasă 266, 
437, 504 

Familiarul, alegerea repetată a 370, 
371, 415, 416 

Feedback, 
Efecte, la copii mici 176 
Evoluţia și 482-485 
La paralizia determinată de acci- 
dent vascular cerebral 485, 486 

Fiinţarea 73, 92, 460, 472 

Filosofia chiropracticii 37-41, 92 

Fizica clasică, vezi fizica newtoniană 

Fizica cuantică 516-519 

Fizica newtoniană 517 

fMRI, vezi tehnologie imagistică 

Fobii 311, 314, 356 vezi şi tulburări 
de anxietate 

„foloseşti ori pierzi“, legea 70 

Foneme 161 i 

Funcţiile ficatului 59, 60 

374-377 

Galapagos (Vonnegut) 125 

Gândire inconştientă, 64-66, 273, 

274, 284, 285 | 

Gândire, vezi și gânduri 
Acţiune, fiinţare, conceptul de, 
460, 472, 474, 499, 502, 513 
Procesele de, în neocortex 221, 
222 

Gânduri 
Definiţia 64, 65 
Devin singura realitate 351, 392 
Efecte ale 15-21 
Habituale 64, 275, 276 
Influență asupra sănătății 351 
Stresul și 317, 318, 319 

mijlociu, structuri ale 

Gene 98, 104, 183, 185, 347, 351, 

Genetică 27, 171-173, 183, 185, 192, 
193, 217-220, 309, 348, 412, 418 

Glanda pineală, vezi creierul 

Glanda stăpân, vezi creier mijlociu, 

Glucocorticoizi 303, 304, 305, 326, 

Goldberg, Elkhonon, dr. 249, 250, 
414, 415 

Grădina neurologică 196 

Gualtieri, Thomas, medic 397 

Harlow, dr. John 375, 376 

tare 
homunculus 152 

Hebb, Donald, dr. 214 

Hipnoză, 40, 41, 509, vezi și mintea 
subconștientă, accesare 

Hipotalamus, vezi creier mijlociu, 
structuri ale 

Hipocamp 78, 135-144, 161, 317, 
318, 368 

Hologramă 164 

Homeostază 120, 136, 138, 295, 
304, 308, 321, 346, 361 

Hormoni 139 
Eliberare şi inhibare 327 

Hormonul adrenocorticotropic, 
vezi ACTH 

Hormonul de creştere 313 

Hormonul corticotrop (CRH) 303, 
314, 326 

fi dacă“ 
Ideație distructivă 349 
Identificarea tiparelor 293-295 
Imaginaţia 434, 435 
Impulsuri electrice, vezi nervi 
„Infoperienţă“ 273 

duală) 247-249 
Inima 58, 91, 119, 230, 302, 316 
vezi și sistemul cardiovascular 
Insomnie 311 

Instinct 291 
Instruire şi sistemul de circuit din 
creier 207 
Intelect 238 
Inteligență, 
Înnăscută 33, 36, 39, 58, 90, 120, 
300, 496 
Emoţională 13, 283 
Universală, vezi obiectiv (sub- 
conștient) 
Intenţie 20, 398-402, 478, 489 

nervoasă 
Compartimente 188-192 
Conexiuni 196 
Nervi 116, 175 
Interferenţă internă/externă 507 

lobotomie, frontală 
Emisferele neocortexului şi 249, 
250 

Îmbătrânire, o cauză a 348 

180-182 

dacă...?“ 67, 395, 438, 444, 477 

Înțelegerea limbajului 161 

Înţelepciune 204, 206 

216, 247, 254, 256, 276, 435 

Kappas, John, dr. 41 
King, Jr., dr. Martin luther 30, 398 


L 

Lobi temporali, vezi neocortex, 
componente ale 
Lobotomie, frontală 378, 379, 386 

378-380 
Lobul frontal 154-156,165, 167, 
374-379, 378-407, neocortex, 
165-167, vezi și exercițiu mintal; 
neocortex 
„director executiv“ al 
creierului 351, 389, 390 
Afectarea 374-377, 381, 382, 
419, 420 
Cel mai mare dar al nostru 
382-384 
Controlul impulsurilor 394, 
400-403 
Dezvoltarea 179, 394-396 
Dirijor 383, 384, 390, 405, 
406,413 
Dimensiunea lobului stâng și a 
lobului drept 388 
Dimensiuni în comparaţie cu 

Evoluţia şi 417, 418 

391, 410, 411 

396 

Voinţă şi 394-396 

Luce, Gay, Gaer şi Julius Segal, citat 
170 


M 

MacLean, Paul 128, 129 

Maica Tereza 456 

Maleabilitate modulară 190 

Martin, Alex dr., studiu 251 

Materia albă 131, 132, vezi celule 

Materie cenușie 78, 79, 133, 152 

Materie şi spirit 88-92, 524, 525 
Povestea lui Dean 51 
Povestea Sheilei 52, 53, 64, 70 

Măduva spinării 34, 100-103, 132, 

Medicamente antidepresive 318 

Medicul dinlăuntru 39-48 

79, 86, 213, 393, 405, 428, 436, 
442, 451, 510 

Mediu 22, 24, 27, 28, 30, 72, 73, 
109, 110, 174 

Melatonină 113, 140, 141 
Memoria nondeclarativă, vezi 
memoria implicită 
Memorie vezi și amintiri 76, 77, 
234, 235 
Asociativă 140, 142, 143, 293, 294 
Declarativă, vezi memorie 
implicită şi explicită 
Emoţională 144 
Emoţiile și 332-334 
Episodică 226, 258, 261, 274, 
466, 481 
De lungă durată 136, 142-145, 
227, 464, 473 

Semantică 221, 225, 323 
De scurtă durată 142, 222, 464, 

Mesageri chimici 62, 110, 303 
Metoda socratică 417 
Miracole 55-57 
Mitoză 59 
Modelul Hebbian 214-216, 249, 
250, 255, 256, 436 

Monet 480, 481, 520 

Muzică 161, 168, 253, 409, 410, 426 

Lobi occipitali 154, 248 
Lobi parietali 107, 154 
Lobi temporali 107, 154, 404 

Nerv 116, 118, 119, 155, 160, 453, 
Nervii spinali 119, 301 

Neurogeneză 78, 318, 319 

Neuroni 101-106, 110-114, 123, 

Neurotransmiţători 110, 111, 113, 
114, 123, 140, 141, 263, 323, 324 

Noutate 284, 294, 412 

Obezitate 319, vezi şi regim 
alimentar 

250, 281, 453, 466, 478, 491,501, 

Orgasm 41, 302 

Peptide 136, 323, 337, 342, 347, 

256 
Potenţial de acţiune 104, 105, 111, 
112, 114, 264, 266 

251, 252 

Priocepţie 130, 132, 155 

421-429 

feedback 479-482 
Procesul de vindecare 35-37, 39-41 
Cei patru stâlpi ai 
Coincidenţa numărul 1 58-61 
Coincidența numărul 2 62-66 
Coincidenţa numărul 3 66-71 
Coincidența numărul 4 71-74 

Proteine 60, 342, 347, 348 
Prozac 319 
Psihoneuroimunologie 62 

Pusee de creștere 173, 174, 178 

366 

313, 319, 321, 328-331, 336, 340, 

Reacţii chimice 16, 59, 60, 66, 259, 
322, 384 

Reacţii emoționale 47, 136, 196, 
395, 427 

Reacţii inconștiente 286 

Receptori senzoriali 159 

Reconfigurarea circuitelor cerebrale 

Recunoașterea tiparelor 293-295 

Reinventarea sinelui 66-71 

transformare 31-39 

Relativitate teoria 518 

268, 269, 271, 273, 274, 275, 277, 

Religie, vezi neuroteologia 

Renan, Ernest citat 96 

Repetiţie, legea 244-246, 266, 262, 
271, 277, 514 vezi și exerciţiu 

Reţea nervoasă 242, 246, 269, 270, 
278, 279, 294, 297, 341, 351, 359 

Rolul memoriei în procesele 

Rugăciune 370, 405 

Dependenţa 355, 356 

Ieşirea din 66, 67, 47, 51, 416 

cel slab 215-216, 218, 220, 223, 
257, 264-265, vezi şi învăţarea 
de tip Hebbian 

serotonină 110, 113, 140 vezi 
neurotransmițători, tipuri de, 

287-290, 334 

106, 112, 173, 174-178, 184, 

Sistemul nervos automat 120, 122, 
273-276, 325 

Sistemul nervos simpatic 
(SNS) 121, 123, 134, 137, 291, 
297, 302, 319, 326, 356 vezi și 

Sistemul nervos, vezi și rețea 

Evoluţia 109, 110 

vezi creierul chimic 

Nervii periferici 101, 118, 119, 

a N RR NC N CC E e a DE IEEE 
Prin repetiţie, gândurile şi sentimentele autolimita- 
tive se transformă în obișnninţe, producând astfel 
şabloane mentale precum sentimentul lipsei de 
valoare sau înclinația spre experienţe negative. 
De ce le simţim totuși lipsa atunci câud un avem 
parte de ele? Simplu: pentru că suntem dependenţi 
organic de acestea. Aceste lucruri nu trebuie dra- 
matizate; dimpotrivă, avem acunt certitudinea că 
stă în putinţa noastră să ne reconfigurâm şi să ne 
eliberăm de tot ce ne-a făcut râu până acum. Reteta 
se află chiar în paginile acestei cărți. Veţi afla ca ex- 
periențele noi sunt un pas absolut necesar pentru a 
ne elibera de vechile tipare, cât de importantă este 


meditaţia şi introspecţia şi care este rolul pe care îl 


joacă lobul frontal în procesul schimbării. Pas cu 


pas. cu explicaţii însoțite de imagini. Joe Dispenza 


ne conduce pe drumul câtre transforinare. 

